
Pratarmė 


Šiame tome nušviečiama lietuvių kalbos istorija nuo rytinio raštų 
kalbos varianto išnykimo iki dabartinės bendrinės kalbos užuomazgų 
(jų neliečiame), taigi apima visą XVIII amžių ir didžiąją XIX amžiaus 
dalį — maždaug iki aštuntojo dešimtmečio vidurio, iki tautinio atgimi- 
mo sustiprėjimo ir jo sukelto bendrinės kalbos formavimosi. Tad XIX 
amžius į šį tomą įeina ne visas — paskutinis jo ketvirtis priklauso inten- 
syviam dabartinės bendrinės kalbos formavimuisi ir bus apžvelgtas penk- 
tajame tome. Ryškia skiriamąja data laikomi 1883 metai — pirmojo 
tautinio lietuvių laikraščio pasirodymas, iš esmės žymintis ir dabartinės 
mūsų bendrinės kalbos pradžią. 

Per aprašomą jį maždaug 170 metų laikotarpį pasirodžiusių raštų kal- 
ba tebėra menkai ištirta. Labiau domėtasi tik Rytų Prūsijos lietuvių 
kalba (kol ji klestėjo), o dabartinės etnografinės Lietuvos raštuose te- 
buvo įžiūrima vien kalbos degradacija. Iš tikrųjų ir čia būta tam tikros 
įvairovės, ne vien smukimo. Daugiausia šį laikotarpį tyrė J. Palionis 
ir P. Jonikas, kurių darbais čia pasinaudota. 

LDK teritorijoje dėl feodalų sulenkėjimo XVIII a. lietuvių kalbos 
vartojimo sfera tolydžio siaurėjo. Senoji XVI — XVII a. raštų kalba sil- 
po. Autoriai ėmė rašyti kiekvienas savo tarme, išlaikė tik kai kuriuos 
tradicinės raštų kalbos elementus. Ilgainiui vis labiau įsivyravo žemaičių 
tarmė. Tie procesai dar labiau išryškėjo kraštui patekus į carinės Rusi- 
jos valdžią. Pastangos kurti bendrą visiems lietuviams rašomąją kalbą 
buvo menkos, paprastai apsiribojo teorinio pobūdžio samprotavimais (daž- 
nai naiviais) apie atskiros tarmės tikimą bendrajai raštų kalbai arba 
bandymais derinti tarmes rašmenų polifonetizacijos principu. Dėl stiprios 
lenkų kalbos įtakos ėmė įsigalėti knyginis žargonas, kuris neigiamai vei- 
kė liaudies šnekamąją kalbą. Laikotarpio pabaigoje — spaudos draudi- 
mas ir brutali rusifikacija, kartu iškilo stiprios liaudies tautinio sąmo- 
nėjimo apraiškos ir prasidėjo tautos atgimimas. 

Rytų Prūsijoje lietuvių kalbos funkcionavimo sąlygos XVIII a. ir 
XIX a. pradžioje buvo nepalyginti geresnės. Čia radosi raštų kalbos 
reformavimo projektų, siekiančių artinti tą kalbą prie liaudies šnekamo- 
sios. Pasirodė vertingų kalbotyros darbų. Ryškios grožinės literatūros 
užuomazgos, kurių apogėjus — nuostabioji Kristijono Donelaičio kūry- 
ba. Klestėjimą stabdė tolydžio intensyvėjanti germanizacija, XIX a. an- 
trojoje pusėje įgijusi prievartinį brutalų pobūdį. Susiaurėjus vartojimo 
sferai, persekiojama lietuvių kalba ir čia ėmė sparčiai nykti. 


Nepaisant visų negandų, Lietuvoje šis laikotarpis išlaikė raštų kalbos 
tęstinumą, taigi čia buvo kitaip negu Baltarusijoje ar Čekijoje, kur jau 
XVII a. antrojoje pusėje senoji kalbinė tradicija nutrūko. 

Šioje knygoje autorius stengėsi aptarti visus labai sudėtingus ekstra- 
lingvistinius ir lietuvių kalbos raidos procesus. Neretai teko smulkin- 
tis — apibūdinti net atskirų nedidelių knygelių kalbą. Trūkstant visumą 
apimančių darbų, neišvengta tam tikrų apriorinių išvadų, juoba kad 
daug ano meto leidinių iki mūsų dienų neišliko. Svarbiausias darbo tiks- 
las — nustatyti sudėtingą kalbinę situaciją ir tą kalbos materiją, iš 
kurios kilo mūsų dabartinė bendrinė kalba. Detaliau analizuojama XVIII 
a. leidinių kalba. Jie bemaž visi aptariami. Vėliau, ypač XIX a. antro- 
joje pusėje prasidėjus masiškesniam knygų leidimui, jų kalba aptariama 
pasirinktinai ir tik bendrais bruožais, neretai tik iškeliamos būdingesnės 
ypatybės ar vien pateikiami pavyzdžiai. Patys leidiniai tada labai su- 
smulkėjo, spaudos draudimo epochoje dažnai tapo anoniminiai, dėl kitų 
asmenų redagavimo neteko individualių autoriaus kalbos bruožų. Jie 
tik bendrai aptariami. 

Šio tomo žodžių rodyklė nededama. Artėja leidinio pabaiga, ir greit 
skaitytojams bus pateikta suvestinė visų tomų rodyklė. 

Autorius šį tomą baigė rašyti 1988 m. viduryje, vėliau pasirodžiusia 
literatūra praktiškai beveik nepasinaudota. 

Nuoširdžiai dėkoju šio tomo recenzentams Vytautui Ambrazui ir Vy- 
tautui Merkiui, taip pat Aldonui Pupkiui už vertingus formulavimus, 
stiliaus ir kitus patikslinimus. 


LIETUVIŲ KALBA PASKUTINIU 
RESPUBLIKOS LAIKOTARPIU 


Valstybės anarchija ir LDK ekonominė bei 
kultūrinė situacija 


XVIII amžius — jungtinės Lietuvos ir Lenkijos valstybės laipsniš- 
ko griuvimo, netvarkos ir žlugimo laikotarpis. 

Europoje po XVII a. suiručių ir audringų Trisdešimties metų karų 
prasidėjo griežto absoliutizmo laikai. 


Pirmavo Prancūzija. Čia kieta kardinolo Rišeljė (mirė 1642 m.) ranka sutramdė 
feodalus, sukūrė centralizuotą karalystę. Jo įpėdinis, irgi kardinolas Mazarinis (mi- 
ręs 1661 m.) valstybę galutinai konsolidavo. Prancūzija labai suklestėjo „karaliaus 
saulės“ Liudviko XIV laikais (1643— 1715). Tada ji tapo visų Europos valdovų 
mėgdžiojimo objektu. Į pirmųjų Europos galybių tarpą greit iškilo puikiai organi- 
zuota Prūsijos karalystė. Buvęs Lenkijos lėnas tapo pavojingiausiu Respublikos 
kaimynu. Frydricho IT Didžiojo (1740— 1786) laikais Prūsijos armija įgijo nenuga- 
limosios vardą. Trečioji Europos galybė, su kuria buvo susijęs jungtinės Respublikos 
likimas, — Austrija ypač iškilo nuo Marijos Teresės (1740— 1780) ir Juozapo II 
(1765— 1790) laikų. Rytuose tuo tarpu sparčiai stiprėjo ketvirtoji galybė — Rusija 
(buv. Maskvos kunigaikštystė), Petro I Didžiojo (1682— 1725) sumoderninta vals- 
tybė, tampanti svarbia Europos jėga, kuri nuo Jekaterinos II (1762— 1796) laikų 
ėmė kištis ne tik į rytų, bet ir vidurio, net vakarų Europos reikalus. 


Galingi kaimynai tolydžio ėmė „globoti“ vis labiau irstančią Respub- 
liką, kištis į jos reikalus. Ją išgelbėti galėjo tik skubios ir energingos 
reformos, bet jos buvo neįmanomos dėl silpnos karaliaus valdžios, 
didikų savavaliavimo ir tarpusavio rietenų, ypač bajorų griežto nusis- 
tatymo prieš reformas, kurios apribotų jų „aukso laisvę“, atimtų veto 
teisę ir kitas privilegijas. 

Mirus karaliui Jonui Sobieskiui (1695), naujo valdovo rinkimai bu- 
vo bene patys nešvariausi visoje Respublikos istorijoje. Viską lėmė 
papirkimai. Karaliumi tapęs Saksonijos kunigaikštis Frydrichas Au- 
gustas, pasivadinęs Augustu II (1697— 1733), mėgino siekti absoliu- 
tizmo, tačiau jo pastangos pažaboti bajorus žlugo. Galėjo remtis tik 
gerai organizuotos Saksonijos jėgomis, bet jų nepakako. Pats nepasi- 
žymėjo energingumu, buvo didelis betvarkis, mėgo neribotas pramogas. 

Tuo metu brendo Šiaurės karas. Mat stiprėjančiai Rusijai! reikėjo 
priėjimo prie Baltijos jūros, kurios artimiausi pakraščiai tada buvo 
Švedijos valdžioje. Švedai valdė ir anksčiau Respublikai priklausiusią 
Livoniją. Augustas II susimokė su caru Petru I išvaryti švedus iš Pa- 
baltijo ir jį pasidalyti. Prieš Švediją buvo sudaryta stipri koalicija, 
į kurią įėjo dar Danija ir Brandenburgas. Karas prasidėjo 1700 m. 
Tada Augusto II saksų kariuomenė iš Lietuvos įsiveržė į Livoniją ir 
apgulė Rygą, o caras Petras I apsupo Narvą. Švedų karalius Karolis 
XII tuo metu kariavo su Danija. Jam sekėsi. Nugalėjęs danus ir pri- 
vertęs taikytis, jis atskubėjo prie apsuptos Narvos ir sumušė Petro I 
kariuomenę. Švedai greit išvijo saksus iš Livonijos ir įsiveržė į Res- 
publikos žemes. Užėmė Vilnių (1702), greit ir Varšuvą. Augustas 
II buvo pašalintas nuo sosto, vietoj jo karaliumi išrinktas švedų šalinin- 
kas Stanislovas Leščinskis (1704). Respublikos diduomenė suskilo į 
2 stovyklas: Augusto II (Rusijos) šalininkus ir palaikančius Leščinskį 
(Švediją). Taip Respublikoje susidarė lyg ir 2 valstybės, 2 karaliai 
ir jų valdiniai. 

Lietuvoje Augustą II — Rusijos pusę — palaikė daugumas bajorų, 
kuriems vadovavo didikai G. A. Oginskis ir M. S. Višnioveckis. Švedus 
rėmė K. J. Sapiega su savo šalininkais. Tokiomis sąlygomis karo metu 
Vilnių užimdavo tai vienų, tai kitų „sąjungininkai“, t. y. Rusijos arba 
Švedijos kariuomenės. 

Tolesni įvykiai klostėsi Švedijos nenaudai. Nors Karoliui XII pavy- 
ko Saksonijoje nugalėti Augusto II kariuomenę ir priversti jį atsisa- 
kyti sąjungos su Rusija, bet karas su Petru I baigėsi nesėkmingai. 1709 
m. prie Poltavos (Ukrainoje) Karolio XII kariuomenė buvo visai su- 
mušta. Petro I globojamas Augustas II grįžo į sostą (1709 m.). Karas 
užtruko iki 1721 m., bet vyko jau už Lietuvos ribų. 

Iš Šiaurės karo daugiausia laimėjo Rusija. Ji sau plačiai „atvėrė lan- 
gą“ į Europą: gavo net 900 km ilgio Baltijos pajūrį nuo Rygos iki Vi- 
borgo. Tapo didžiąją Europos galybe, o Švedija ir Danija prarado 
turėtą padėtį. Sustiprėjo Prūsija. Respublikai Šiaurės karas tik pagrei- 
tino smukimą. Šalies vidaus gyvenimas po karo ir sąmyšių buvo tiek 


1 Etnonimo rūsas resp. Rūsija lietuvių senuosiuose raštuose nėra. LDK gyventojai 
rytų slavai buvo vadinami bendru gudį vardu, o iškilusios Maskvos valstybės gy- 
ventojai tada Lietuvoje vadinti maskvyčiais, arba maskėliais (iš mockeuvu, MOG- 
kanu). Terminas rūsas (Rūsija) mūsų raštuose pasirodė tik XIX a., bene pirmiausia 
Neselmano žodyne (1851 m.). Jis greit išstūmė ankstesnius terminus, kurie išliko 
vien tarmėse, be to, maskėlis ilgainiui įgijo neigiamą reikšmę. 


pakrikęs, kad niekas juo daugiau nebesirūpino. Kiekvienas pareigū- 
nas žiūrėjo tik savo naudos, tesiekė pralobti, o pralobęs — pramogau- 
ti ir puotauti. Nuo Augusto II laikų labai išplito bajorų puotavimo 
ir girtavimo kultas. Garsėjo tas, kas pajėgė daugiau išgerti. 

Lietuvoje dar prieš Šiaurės karą buvo įsiliepsnojęs konfliktas tarp 
didikų Sapiegų ir Oginskių. Pastarųjų sukurstyti bajorai siaubė ir nai- 
kino Sapiegų dvarus. Jau nuo 1696 m. vyko tikras vidaus karas. Taigi 
ilgainiui Lietuva kentėjo ne tik nuo svetimųjų kariuomenės, bet ir nuo 
tarpusavyje besigrumiančių feodalų karinių pajėgų. Vidaus suirutė 
ir karas ilgainiui palaužė LDK didikų galybę. Nebeliko pirmaujančių 
šeimų. 

Augustas II mirė 1733 m. Po to 30 metų valdė jo sūnus Augustas 
III (1733 — 1763), iš tikrųjų kitų šalių statytinis. Tai buvo netikęs val- 
dovas. Daugiau gyveno Saksonijoje negu Respublikoje. Net lenkiškai 
neišmoko. Kitų valstybių papirkinėjami didikai grupavosi į partijas, 
kurios tarpusavy kovojo, sudarinėjo vad. konfederacijas (lot. confe- 
deratio “sąjunga, susivienijimas"). Jie laikė stambius kariuomenės bū- 
rius, rūmų prabanga ir šalininkų skaičiumi nenusileido karaliui. Len- 
kijoje (iš dalies ir Lietuvoje) labai įsigalėjo Prancūzijos remiami Po- 
tockiai ir Rusijos proteguojami Čartoriskiai. Seimai iširdavo nieko 
nenutarę. Retame seime bajorai nesitverdavo kardų. Jie dykinėjo, 
puotavo ir pešėsi. Populiarus tapo lenkiškas posakis za krėla Sasa, 
jedž, pij i popuszczaj pasa “valdant Saksų karaliui, gerk, valgyk ir at- 
leisk sagtį'. 

Tuo laiku kaimynų šalys daug tarpusavyje kariavo (Rusija ir Austri- 
ja prieš Turkiją, paskui Austrija prieš Prūsiją, dar vėliau prieš Prūsiją 
kariavo Austrija, Rusija, Prancūzija ir Saksonija), buvo labai užsiė- 
musios. Taigi lyg ir patogus laikas Respublikai susitvarkyti, sustiprė- 
ti. Bet tuo nepasinaudota. Atvirkščiai, imta tvirtinti, kad silpnos Res- 
publikos niekas neliesiąs. Esą geriau palikti netvarką po senovei, nes 
tik netvarka Respubliką palaiko (Polska nierządem stoi). Iš tikrųjų 
kaimynai su Respublika ėmė visai nesiskaityti: jų kariuomenės žygiuo- 
davo po jos teritoriją be jokio leidimo, kariniai daliniai būdavo siun- 
čiami į Respubliką žiemoti ar šiaip pailsėti, kur patys prasimaitindavo 
plėšdami vietos gyventojus. Respublika virto kitų valstybių „užvažiuo- 
jamuoju kiemu“. Kilus vadinamajam Septynerių metų karui (1756— 
1763), labai nukentėjo Lietuva, per kurią perėjo net kelios Rusijos 
armijos, žygiavusios į Prūsiją. Jos čia plėšė gyventojus, rinkosi rek- 
rutūs (vok. Rekrut iš pranc. recruter “verbuoti; komplektuoti'; taip 

vadino ilgam laikui, net visam amžiui prievarta paimtus į kariuomenę 
asmenis). Lenkijoje tuo metu rekrutus rinkosi Prūsijos karaliaus Fryd- 
richo Didžiojo kariuomenė. Nei viena iš kaimynių nesistengė sau pri- 
sijungti Respublikos žemių tik todėl, kad bijojo viena kitos. Respubli- 
kos žlugimas — laiko klausimas. 

Mirus Augustui III (1763 m.), Rusijos carė Jakaterina II kartu su 
Prūsijos valdovu privertė karaliumi išrinkti savo statytinį — Čarto- 
riskių giminaitį Stanislovą Augustą Poniatovskį (1764— 1795). Tada 
įtakingi Čartoriskiai ėmėsi tam tikrų šalies valdymo reformų, bet tai 
daryti sutrukdė Jekaterina II. Respublikoje šeimininkavo galingas jos 
ambasadorius M. Repninas. Rusija net juridiškai buvo įteisinta kaip 
Respublikos vidaus gyvenimo prižiūrėtoja. Bandymai atsikratyti jos 
globos (Baro konfederacija 1768 m. ir kt.) nieko gero nedavė. 1772 
m. įvyko I Respublikos padalijimas: Rusija prisijungė rytinę LDK 
teritorijos dalį iki Dauguvos ir Dnepro (Latgalą, Polocko, bemaž 
visas Vitebsko ir Mstislavlio vaivadijas, dalį Minsko vaivadijos), 
Prūsija gavo Lenkijos Pavyslį ir gretimas sritis (tada Brandenburgas 
ir senoji Prūsija susijungė į vieną ištisinę teritoriją), Austrija pasiėmė 
Galiciją su Lvovo miestu. 

Respublikos padalijimas sukrėtė didikus. Pasinaudodami pasunkė- 
jusia Rusijos padėtimi (dėl karo su Turkija), jie pagaliau ryžosi imtis 
šiokių tokių reformų, stengėsi centralizuoti valdymo aparatą, net 
panaikinti veto teisę. Siekimas sukurti monolitinę valstybę vedė prie 
LDK skirtybių panaikinimo. Lietuvai grėsė pavojus virsti paprasta 
Lenkijos provincija. Vis dėlto buvo palikta teisė kas trečią seimą 
šaukti LDK teritorijoje (Gardinė), Lietuvos kariuomenei rekrutai tu- 
rėjo būti renkami tik LKD žemėse, o Lenkijos kariuomenei — tik 
Lenkijoje. Bandyta kelti krašto ūkį, miestuose steigti fabrikus (vien 
A. Tyzenhauzas įsteigė 25, daugiausia Gardine), gerinti susisiekimą 
(tiesti kelius, kasti kanalus, gilinti upių vagas, statyti tiltus). Reformų 
principai buvo užfiksuoti vadinamojoje Gegužės 3 d. konstitucijoje. 
Tačiau ji nespėjo įsigalioti, nes reformų priešininkai organizavo Tar- 
govicos konfederaciją, inspiruotą Jekaterinos II. Remdama konfe- 
deratus, Rusijos kariuomenė užėmė dalį Respublikos teritorijos. 1793 
m. įvyko II Respublikos padalijimas, šįkart nedalyvaujant Austrijai. 
Rusija pasiėmė didelius rytinius LDK plotus (Minsko vaivadiją, dalį 
Vilniaus, Naugarduko ir Bresto vaivadijų) ir Lenkijos valdytą Ukrai- 
ną, o Prūsija gavo didžiulius Lenkijos plotus į vakarus ir pietus nuo 
Vyslos. 

Po II padalijimo stipriai sumažėjusioje Respublikoje buvo grąžinta 
senoji „tvarka“, o reformų šalininkai išblaškyti. Lietuvos skirtybės 
nuo Lenkijos kiek padidėjo: iki tol bendra Edukacinė komisija tada 
buvo padalyta į dvi komisijas, atskiras Lietuvai ir Lenkijai. Netrukus 
(1794) prasidėjo T. Kosciuškos sukilimas prieš Targovicos konfede- 
raciją ir Rusijos „globą“. Sukilėliai numatė imtis esminių reformų, 
net žadėjo laisvę valstiečiams. Iš pradžių sukilėliams sekėsi: jie užėmė 
Vilnių, Varšuvą, Krokuvą. Tačiau greit buvo Rusijos ir Prūsijos ka- 
riuomenių nugalėti. 1795 m. Rusija, Prūsija ir Austrija nutarė trečią 
kartą dalytis Respublikos žemes. Dabar visa LDK teritorija su Vil- 
niumi atiteko Rusijai, išskyrus Užnemunę, kurią pasiėmė Prūsija. 
Jai taip pat teko šiaurės Lenkija su Varšuva. Austrija pasiėmė pietų 
Lenkiją su Krokuva. Taip 1795 m. jungtinė Respublika liovėsi egzis- 
tavusi. 

XVIII amžius — tai ištisa nelaimių grandinė Lietuvai. Prasidėjus 
karams su Švedija, ją plėšė Augusto II įvesta saksų kariuomenė, vėliau 
švedai, caro Petro I armija, be to, savi kariuomenės daliniai, priklau- 
santys besikivirčijantiems didikams, įvairūs ginkluoti bajorų būriai, 
neretai virtę tikrais plėšikais. Daugumas kaimų ir dvarų buvo sude- 
ginta, vietoj sodybų tvyrojo dykvietės. Nukentėjo ir miestai. Juos 
slėgė kontribucijų našta, alino svetimų ir savų kariuomenių plėšimas, 
naikino gaisrai. 1706— 1708 m. kraštą ištiko didelis nederlius. Javai 
taip prastai užderėjo, kad žmonės negalėjo prasimaitinti. Prasidėjo 
badas. 1708 — 1709 m. žiema buvo labai šalta. Karo baisybių išvargin- 
ti gyventojai slėpėsi miškuose, šimtais mirė nuo šalčio ir bado. Ieš- 
kodami išsigelbėjimo, žmonės bėgo tolyn, kur tikėjosi išliksią gyvi. 
Minios pabėgėlių užplūdo Vilnių, bet čia maisto turėjo tik turtingieji. 
Prasidėjo didžiulis brangmetis. Duona pabrango keliasdešimt kartų. 
Žmonės valgė šunis, kates, žiurkes. Atsirado net žmogėdrų: prie Vil- 
niaus buvo sugauta plėšikų, kurie žudydavo praeivius ir misdavo jų 
kūnais. 1710 m. prasidėjo baisus maras ir kitos epidemijos. Mirė tūks- 
tančiai. Vien Vilniuje 1710 m. mirė apie 24 tūkstančius žmonių. Ne- 
spėta laidoti, lavonus mėtė į bažnyčių rūsius, vežė už miesto. Iš viso 
Lietuvoje 1708—1711 m. išmirė apie trečdalis gyventojų, o Žemaičių 
vyskupystėje — net apie du trečdaliai. Dėl skurdo, bado, ligų laisvieji 
valstiečiai prašydavosi priimami dvaro baudžiauninkais, kad tik galėtų 
išgyventi. Apie tuos baisius laikus liaudies atmintyje išliko daug pasako- 
jimų, padavimų, dainų. 

Po Šiaurės karo atkurti sugriautą krašto ūkį buvo nelengva. Trūko 
darbo rankų. Atstatomų dvarų nebuvo įmanoma visų iš karto padaryti 
palivarkiniais. Dvarininkams teko ieškoti kompromiso. Šalia iš seno 
valstiečių turėtos žemės ištuštėję plotai buvo duodami kaip priimtinė 
žemė, už kurią valstiečiai turėjo dvarininkui atsilyginti tam tikru mo- 
kesčiu, vadinamuoju činšu (I. czynsz iš vok. Zins< lot. census "turto 
įkainojimas'). Taip šalia lūžinio ūkio atsirado činšinis. Valstiečiai ėmė 
bėgti nuo vieno pono prie kito, ieškoti „kur geriau“. 

Valstiečių kilnojimasis dėl karo, bado, maro ir vėliau ieškant „ge- 
resnio pono“ turėjo nemažą reikšmę lietuvių kalbos tarmių raidai, 
keitė nusistovėjusias izofonas, stiprino integracines kalbos raidos ten- 
dencijas. 

XVIII a. antrojoje pusėje krašto ūkis pradėjo kiek atsigauti. Tačiau 
konfederacijoms, politiniam papirkinėjimui, dvarų prabangai reikėjo 
milžiniškų lėšų, kurias dvarininkai visaip stengėsi gauti iš liaudies. 
Nemaža pajamų jiems duodavo degtinės varyklos. Valstiečiams net bu- 
vo nustatoma, kiek turėjo pirktis degtinės. Visaip spaudžiami baudžiau- 
ninkai kartais sukildavo, bet būdavo žiauriai numalšinami. Minė- 
tinas didelis 1769 m. maištas Šiaulių ekonomijoje. Tarp pačių valstie- 
čių vyko diferenciacija. Turintys gausesnes ir darbingesnes šeimas ėmė 
atkusti. Vėliau, panaikinus baudžiavą, jie virto turtingesniais kaimo 
gyventojais. Kiti ir toliau skurdo. 

Švietimas XVIII a. Lietuvoje daugiausia buvo sukoncentruotas 
jėzuitų rankose. Nuo trečiojo dešimtmečio ėmė rastis ir pijorų įsteigtų 
vidurinių mokyklų, kuriose buvo daugiau mokoma pasaulietinių da- 
lykų. 1773 m. popiežius panaikino jėzuitų ordiną. LDK pakanclerio 
J. L. Chreptavičiaus pastangomis jėzuitų turtai buvo panaudoti kraš- 
tui šviesti. Įsteigta Edukacinė komisija (lot. educatio “'auklėjimas") — 
pirmoji Europoje švietimo ministerija. Ji pertvarkė visą mokyklų 
tinklą. Lietuvoje ir Lenkijoje buvo paskirta po vieną vyriausiąją mo- 
kyklą, kuriai tapo pavaldžios visos kitos. Vilniaus jėzuitų Akademija 
paversta Vyriausiąja Lietuvos mokykla (Schola Princeps Magni Duca- 
tus Lithuaniae). Joje pradėta dėstyti gamtos mokslus, kai kurias ar- 
chitektūros ir meno disciplinas. Kviestasi žymių mokslininkų iš užsie- 
nio. Iškilo ir lietuvių profesoriai, pvz., architektas L. Stuoka-Gucevi- 
čius (1753— 1798), dailininkas P. Smuglevičius (1745- 1807) ir kt. 
Iš tradicijos viskas buvo dėstoma lotyniškai (lenkų kalba galutinai įves- 
ta tik 1816 m., jau Imperatoriškojo universiteto laikais). Remdamasi 
šviečiamosiomis idėjomis, Edukacinė komisija priartino prie gyvenimo 

ir parapines mokyklas. Jų tada buvo daug naujų pristeigta. Pirmasis 
Edukacinės komisijos pirmininkas vyskupas J. Masalskis (didelis mok- 
slo ir meno globėjas, bet amoralus žmogus) įsakė steigti pradines 
mokyklas visose parapijose. Mokymas jose daugiausia trukdavo 
2—3 metus. Buvo mokoma lietuviškai (tik kai kuriose) ir lenkiškai 
skaityti, rašyti, taip pat aritmetikos, tikybos. Vilmtuje įsteigta mokytojų 
seminarija, kuri turėjo parengti mokytojų toms mokykloms. Be Edu- 
kacinės komisijos išlaikomų mokyklų, buvo viena kita ir prie kai kurių 
vienuolynų, taip pat valstiečiai pristeigė daug neoficialių kaimo mo- 
kyklėlių, vad. bakalėrijų (nuo bakalėrius, 1. bakalarz “kaimo mokyto- 
jas? — iškraipyta iš bakalduras, lot. baccalaureus “žemiausias moksli- 
nis laipsnis"), kurios veikė daugiausiai žiemą, kilnojosi iš vieno vals- 
tiečio trobos į kitą. 


Dvarininkų nutautėjimas. Prastuomenės lenkinimas 


XVIII amžiuje Lietuvos didikai savąja kalba jau laikė lenkų kalbą, 
tiksliau Lietuvoje vartojamą jos variantą („polszczyzna litewska“), 
aptartą „Lietuvių kalbos istorijos“ III tome, p. 115— 127. Ji buvo jų 
namų, daugelio gimtoji kalba. Lietuviškai tik kai kurie bemokėjo. 

Gerokai buvo aplenkėję ir turtingieji bajorai — vidutinis privile- 
gijuotųjų sluoksnis. Gyvenimo sąlygos, noras iškilti, pirmauti vertė juos 
mokėti lenkiškai. Tačiau dauguma bajorų dar tebebuvo perdėm 
dvikalbiai. Daugelis smulkiųjų bajorų lenkiškai mokėjo silpnai. Namuo- 
se kalbėjo lietuviškai, ypač gyvenantys vakarinėje etnografinės Lietu- 
vos dalyje, dabartinės žemaičių tarmės plote. Bet ir šie stengėsi išmokti 
lenkiškai. Ši kalba tada jų akyse buvo tapusi prestižine bajorų kalba, 
priešingybė valstiečių vartojamai lietuvių kalbai, kuri daug kam atrodė 
prasta „chlopų“ kalba. Taigi Lietuvos bajorai savojo luomo kalba tada 
jau nedvejodami laikė lenkų. Tarp jų formavosi pažiūra, kad šios kal- 
bos vartojimas esąs politinio bajorijos subrendimo ženklas, o tai ve- 
dė prie įsitikinimo, jog jungtinėje valstybėje esanti viena tauta (supran- 
tama, privilegijuotųjų) — lenkų tauta. LDK bajorai ėmė save vadinti 
„lietuviškais lenkais“. Tradicinė bajoro „lietuvio“ sąvoka jiems pama- 
žu ėmė reikšti tą patį, kaip „provincijos lenko“ sąvoka. Persikėlę 
gyventi į Livoniją, jie ten paprastai būdavo traktuojami kaip poli 
(la.) “lenkai'. Taigi luominiai lietuvių bajorų interesai ėmė skelbti 
LDK valstybinio ir kultūrinio atskirumo pojūtį, kuris, beja, visai neiš- 

nyko ne tik šiame, bet ir XIX amžiuje. Tikrų lenkų dvarininkų (iš 
Lenkijos) į etnografinę Lietuvą kėlėsi palyginti visai nedaug. Įstatymai 
draudė jiems čia gauti tarnybų ir įsigyti dvarų, išskyrus per vedybas. 

XVIII a. pabaigoje tarp bajorų jau pasitaikydavo atvirai reiškiamo 
priešiškumo lietuvių kalbai. Antai Žemaičių vyskupas J. D. Lopacins- 
kis 1773 m. skundėsi, kad daugumas bajorų nebenori klausyti pamaldų 
lietuvių kalba. Taip dvaras tapo svarbiu lenkų kalbos platintoju Lietu- 
voje. 

Miestuose XVIII a. lenkų kalba irgi jau buvo stipriai paplitusi. 
Daugumas miestiečių ją mokėjo. Labiausiai polonizacija palietė pačią 
Lietuvos širdį — jos sostinę Vilnių. Tik dalis lenkiškai kalbančių 
miestiečių buvo iš kilmės lenkai (paprastai dvasininkai ir amatininkai), 
daugumas čia pat vietoje išmoko Lietuvos lenkų kalbą. Miestų nelie- 
tuviškumą didino atsikėlėliai iš rytinių LDK sričių, taip pat vokiečiai 
ir žydai (žydų tada galėjo būti Lietuvoje apie 75 tūkstančius). 

XVIII a. pirmojoje pusėje Lietuvoje padaugėjo atbėgėlių rusų 
sentikių, kurie dėl tikybos persekiojimo jau nuo XVI a. kėlėsi į Lietu- 
vą, ypač iš Pskovo ir kitų artimesnių sričių. Įdomu, kad jų kalboje 
iki šių dienų išliko senų atsineštinių baltizmų, pvz., eupcd "javų pikt- 
žolė, dirsė, dial. girsa', kpynėna “kruopų sriuba, kruopiėnė', ayndmu 
"storalūpis* ir kt. Gausėjo čigonų. Pažymėtina, kad ir Latvijos čigonų 
kalboje esama lituanizmų, pvz., dūgnos “dūgnas', ježėros “ėžeras' 
(j- ir neįprasta kirčio vieta galėjo atsirasti dėl I. jezioro įtakos), ždnda 
"žūndas'. Taigi čigonai į Latvijos teritoriją daugiausia bus kėlęsi iš 
Lietuvos. Visų Lietuvos svetimšalių kalbą gana stipriai veikė ir lenkų 
kalba. 

Lenkų kalbos poveikis LDK teritorijoje ypač plačiai reiškėsi per 
bažnyčią. Juk po krikšto Lietuvoje nebuvo sudaryta atskiros, nuo po- 
piežiaus priklausančios bažnytinės provincijos. Abi etnografinės Lie- 
tuvos vyskupystės — Vilniaus ir Žemaičių — buvo pajungtos Gnezno 
arkivyskupo valdžiai. Jų abiejų sostuose sėdėjo lenkai, kurie čia jau- 
tėsi lyg gyventų Krokuvoje. Žemesnysis dvasininkų sluoksnis taip pat 
buvo perdėm lenkiškas. Antai 1770 m. iš 911 kunigų tik 120 temokėjo 
lietuviškai. 

Lenkai dvasininkai iš seno lietuviškus papročius ir lietuvių kalbą 
tapatino su pagonybe. 


| „Tam tikrų pagonybės liekanų tada liaudies papročiuose dar tebebuvo. Tai matyti 
iš jėzuitų ataskaitų, kuriose nurodoma, pavyzdžiui, kad šiaurės Lietuvoje kaimiečiai 
su pagarba tarią saulės, mėnulio, žaibo, ugnies, duonos vardus, kad į puotas kvie- 

čią ir vaišiną mirusiųjų vėles (apie 1719 m.), kad daug kur Lietuvoje į mirusiųjų kapus 
dedama gėrimo ir valgio vėlėms, kad garbinami akmenys (1723 m.) ir kt. Tokių 
pagoniškų papročių užfiksuota ir vėliau, XIX amžiuje. Tam tikrų jų atšvaitų pasi- 
taiko net mūsų dienomis. Antai maskviškė kalbininkė L. Nevskaja Pelesos apylin- 
kėse (BTSR) iš sugudėjusių lietuvių užrašė, jog „Ayma, nn cėna (= siela!) nepe- 
XOX3HUHb Y CYK BeTKH“ ir gyvenanti dausose (B A49mb1). 


Naikindami pagonybės liekanas Lietuvoje, lenkai kunigai kovojo 
prieš visa tai, kas apskritai lietuviška, taigi ir prieš „pagonišką“ lietu- 
vių kalbą, kuri jiems atrodė esanti priešingybė „katalikiškai“ lenkų 
kalbai. Sutapatinę lietuviškumą su pagonybe, o lenkiškumą su katali- 
kybe, jie ėjo prie logiškos išvados: katalikas tegali būti lenkas. Tokia 
liaudžiai skiepijama pažiūra padarė didžiausią žalą ne tik lietuvių 
kalbai, bet ir tautinei sąmonei. 

Proteguojant lenkų kalbą, vyskupo K. P. Pancežinskio (1724— 1729) 
ir jo įpėdinio M. J. Zienkovičiaus (1730— 1761) laikais lietuvių kalba 
buvo išguita iš Vilniaus bažnyčių. Antai seniausioje šv. Jono parapijos 
bažnyčioje dar XVIII a. pradžioje per didžiąsias šventes buvo sakomi 
du lietuviški ir tik vienas lenkiškas pamokslas, o šiaip sekmadieniais 
— pirma lietuviškas, o vėliau lenkiškas. Tačiau 1738 m. lietuviškų 
pamokslų sakymas šioje bažnyčioje buvo staiga nutrauktas. Supran- 
tama, lietuviai parapijiečiai negalėjo per vienus metus visi išnykti. 
Juos paprasčiausiai privertė klausyti lenkiškų pamokslų. 

Provincijoje, kur lenkiškai suprantantys anuomet sudarė tik nežymią 
parapijiečių mažumą (bajorai, miestiečiai), panaikinti lietuviškas pa- 
maldas buvo neįmanoma. Ten pamokslai ir toliau tebebuvo sakomi 
abiem kalbom: lenkiškai ir lietuviškai. Tačiau kaip mažai lietuvių 
reikalais tada kunigai rūpinosi, rodo provincijos bažnyčių vizitacijos 
aprašymai, iš kurių matyti, kad tik vienas kitas klebonas turėjo kokią 
nors lietuvišką religinę knygą, visi kiti — vien tik lenkiškas ir lotyniš- 
kas. 

Lenkiškai kalbantys kunigai į lietuvius valstiečius kreipdavosi ir 
jiems pamokslus sakydavo netaisyklinga, polonizmų kupina lietuvių 
kalba, tam tikru lietuvių-lenkų žargonu. Tokia kalba jie rašė ir liaudžiai 
skiriamas religines knygas, k. a. maldaknyges, giesmynus ir kt. Kadangi 
žmonėms kunigai anuomet buvo didžiausias sektinas autoritetas, tai 
jie daugiausia polonizmų bei žargoniškų konstrukcijų ir atnešė į liau- 
dies kalbą, padarė didelę žalą natūraliai lietuvių kalbos raidai. 

Be sulenkėjusių dvarų ir bažnyčių, didelis lenkybės platintojas Lie- 
tuvoje buvo mokyklos. Nors Vilniaus akademijoje paskaitos skaitytos 

otyniškai, tačiau profesorių ir studentų tarpusavio kalba buvo lenkų. 
Į lietuvių kalbą Akademijos vadovybė žiūrėjo kaip į liaudies kalbą, 
nesirūpino ja ir jos funkcijų plėtimu. Antai Akademijos turto paskuti- 
nės inventorizacijos knygoje (1773 — 1774 m.) iš 11 000 leidinių užregis- 
truotos tik 7 lietuviškos knygos (Sirvydo „Punktų sakymų“ 5 egz., 
jo žodynas ir viena maldaknygė). Panašiai žiūrėta ir kitose aukštesnės 
pakopos mokyklose, kur daugiausia mokėsi lenkiškai kalbančių bajo- 
rų ir miestiečių vaikai. XVIII a. švietimas valstiečiams įstatymu dar 
nebuvo draudžiamas, tačiau daugeliui, ypač baudžiauninkų vaikams, 
praktiškai neprieinamas dėl neturto. Net pradinėse mokyklose, buvu- 
siose prie parapinių bažnyčių, valstiečių vaikai dažnai sudarė mažumą, 
be to, paprastai jie galėjo mokytis tik žiemą, nes vasarą turėjo dirbti 
laukų darbus arba ganyti. Dvarininkai į valstiečių švietimą žiūrėjo ne- 
palankiai, ne be pagrindo bijodami, kad šie išsimokslinę „nebenorės 
pono Žemės dirbti“. 

Visų tipų mokyklose anuomet mokytojai dažniausiai buvo aplenkėję 
asmenys arba lenkai. Mokomoji kalba — paprastai tik lenkų (aukštes- 
nėse ir lotynų). Lietuvių kalba net pradinėse mokyklose — retas da- 
lykas, dažniausiai tik kaip pagalbinė, kol mokiniai pramokdavo len- 
kiškai. Išimčių pasitaikydavo nedaug, pavyzdžiui, lietuvių kalbos buvo 
specialiai mokoma Kėdainių (iki XVIII a. vidurio), Biržų ir Pandėlio 
(šiose turbūt visą XVIII a.) reformatų mokyklose. Taigi mokyklų 
reikšmę ano meto Lietuvoje reikia vertinti dvejopai: jose jaunuoliai 
išmokdavo rašto, bet kartu ir stipriai aplenkėdavo. Nustatyta, kad 
ne viena „lenkiška sala“ Lietuvoje atsirado kaip tik ten, kur veikė mo- 
kykla. 

Dar labiau per mokyklas imta lietuvius lenkinti Edukacinės komi- 
sijos laikais (nuo 1773 m.). Ši steigė daugiau parapinių mokyklų ir rei- 
kalavo didinti jose lenkų kalbos vaidmenį. Mokyklai tada buvo iškel- 
tas uždavinys sulieti Respublikos tautas į vieną bendrą naciją, kuri 
turėjo būti lenkiška. Baltarusiai ir ukrainiečiai, kaip slavai, savaime 
buvo priskiriami prie lenkų, o lietuvius dar reikėjo sulenkinti. Eduka- 
cinė komisija siekė, kad lenkų kalba mokyklose visur taptų dėstomoji 
kalba, rūpinosi lenkiškų vadovėlių leidimu. Žinoma, susidurta su ne- 
mažais sunkumais. Antai 1788 m. vizitatorius J. Erdmanas raporte 
apie Kražių mokyklą rašė, jog jam skundęsi mokytojai, ypač žemesnių 
klasių, kad jie turį daug vargo su pirmą kartą atvykstančiais į mokyklą, 
kuriuos tenką visų pirma išmokyti lenkiškai suprasti, o tik po to ga- 
lima imtis mokyti ko kito. 

Edukacinės komisijos išlaikomos lenkiškos mokyklos negalėjo pa- 
tenkinti lietuvių valstiečių poreikių. Todėl jie patys ėmėsi steigti sa- 
vas namų mokyklėles — bakalorijas. Šiose buvo mokoma lietuviškai 
ir tik to, ko valstiečiams labiausiai reikėjo, būtent skaityti ir rašyti. 
Edukacinė komisija šių mokyklėlių neglobojo, jų net nerėmė. Matyt, 
iš valstiečių kilusių apsišvietusių lietuvių rūpinimosi dėka dar apie 
1759 —1761 m. pasirodė pirmasis toms mokyklėlėms skirtas elemen- 
torius (jeigu neminėsime Karaliaučiuje išleistuose Mažvydo ir 1680 
m. katekizmuose įdėtų abėcėlių bei skaitymo pratimų). Nors jis buvo 
pavadintas „Mokslas skaitymo rašto lenkiško“, bet turėjo lygiagrečiai 
ir lietuvišką tekstą. Elementoriaus autorius nežinomas. Vėliau tas ele- 
mentorius ėjo pakeistu pavadinimu „Mokslas skaitymo rašto lietuviško“ 
ir be lenkiško teksto. Tai buvo tarp valstiečių labai populiari knyga, 
nuolat kartota, kaskart leista vis didesniu tiražu (1776 m. 560 egz., 
o 1790 m. — jau net 2350 egz.). Tai rodo, kad XVIII a. antrojoje pu- 
sėje valstiečių raštingumas ėmė sparčiai plisti, o kartu turėjo daugėti 
ir bakalorijų. Jose ir glūdi lietuvių tautinės mokyklos užuomazga. 

Edukacinė komisija nepasirūpino išleisti nei vieno lietuviško vado- 
vėlio ir apskritai jokios lietuviškos knygos. Tada Lietuvoje iš viso ne- 
buvo valstybinės ar bažnytinės institucijos, kuri rūpintųsi lietuvių 
kalbos mokymu, jos raštų leidimu. Tuo tarpu lenkišką raštiją Lietu- 
voje valdžia visapusiškai rėmė ir toji raštija čia klestėte klestėjo. Nuo 
XVII a. antrosios pusės praktiškai visi dokumentai jau buvo rašomi 
lenkiškai. Išimtį sudarė teismų knygos, kurios iš tradicijos tebebuvo 
rašomos slaviška kanceliarijų kalba. Kadangi lenkiškai kalbančiai di- 
duomenei tai atrodė nenormalu, nuo 1697 m. buvo įsakyta lenkų 
kalbą įvesti ir į teismus. Nuo tada jau visi oficialūs pasaulietiniai raš- 
tai buvo lenkiški. Bažnyčia savo dokumentus teberašė lotyniškai. 
Tačiau Vilniaus kapitulos aktus nuo 1783 m. pradėta rašyti lenkiškai. 
Šia kalba leista daug pasaulietinio ir religinio turinio literatūros. Nuo 
1760 m. Vilniuje pasirodė lenkiškų laikraščių, iš kurių svarbiausiais lai- 
kytini savaitraščiai „Kurjer Litewski“ ir „Wiadomošci literackie“ 
(„Lietuvos kurjeris“ ir „Literatūrinės žinios“). 

XVIII a. lenkų kalba Lietuvoje ėmė plisti ir tarp valstiečių, ypač 
gyvenusių arčiau aplenkėjusių dvarų ir miestų. Valstiečiai su lenkų 
kalba susidurdavo visur: dvare, bažnyčioje, mokykloje, mieste ir t.t. 
Jiems buvo atkakliai brukama mintis, kad gimtoji lietuvių kalba esan- 
ti „prasta“ ir „pagoniška“, iš jos visaip šaipydavosi, pravardžiavo 
„chamska mowa“ ir pan. Būta net smurto atvejų, kai, pavyzdžiui, 

už poterių kalbėjimą lietuviškai kunigai valstiečius bausdavo. Antai 
1766—1767 m. Dubingių dvaro byloje su klebonu yra skundas Vil- 
niaus vyskupystės konsistorijai, jog klebonas P. Stankevičius lenkiškai 
poterių neišmokusius valstiečius bausdavo — atiminėdavo sermėgas, 
kepures, juostasž. Konsistorija į tą skundą nereagavo, taigi prievartą 
melstis lenkiškai traktavo kaip normalų dalyką. 

Vis labiau lenkėjant ištisiems bajorų sluoksniams ir miesto inteli- 
gentijai, lietuvių kalba, o su ja ir lietuvių tauta, buvo pasmerkta lėtai 
mirčiai. 

Kiek tada liaudies vartojamą lietuvių kalbą buvo užteršę polonizmai, 
tikslių duomenų neturime. Spręsti iš to meto raštijos vargu ar galima, 
nes knygas rašė aplenkėję kunigai taip, kaip jie patys, o ne kaip liaudis 
kalbėjo. Daugelio knyginių polonizmų valstiečiai tikriausiai nesupra- 
to, juo labiau visokių „delikatinių“ ir „mokslo“ žodžių, kuriais ir reiš- 
kiamos sąvokos jiems buvo nesuvokiamos. Lenkų kalbos skoliniai 
tada jau greičiausiai atkakliai brovėsi į liaudies kalbą. Bene tada bus 
atsiradęs ir vertinys fdmsta < tūmista (tūmysta) iš Tavo Mylista = 1. 
Twoja Milošč. Polonizmai plūdo, žinoma, ne iš Lenkijoje vartojamos 
lenkų kalbos, bet iš vietinio „lietuviško“ jos varianto („polszczyzna 
litewska“). Tai rodo ir dabartinis tų skolinių paplitimas mūsų tarmėse. 
Juk jeigu jie būtų normalaus lietuvių ir lenkų kalbų kontaktų padaras, 
jų turėtų daugėti artėjant į Lenkijos pusę. Bet iš tikrųjų taip nėra. „Lie- 
tuvių kalbos atlaso“ (V., 1977, t. 1) žemėlapiai rodo, kad dažnai jie 
sudaro salas lietuvių kalbos ploto viduryje, net vakarinėje dalyje, toli 
nuo Lenkijos, pvz., polonizmai aAtrius "kuilys', orčikas “vežimo bran- 
ktas', sičnius "priemenė" ir daug kitų. Taigi jie turėjo pasklisti ne iš Len- 
kijos, bet iš lenkinimo židinių pačioje Lietuvoje. 

XVIII amžius — lietuvių pavardžių formavimosi pabaiga. Privi- 
legijuotieji, iš dalies miestiečiai pavardes vartojo ir anksčiau, didikai 
net nuo XV-XVI a. Dabartinė dvinarė asmens įvardijimo sistema 
— krikšto vardas ir paveldima pavardė — tada jau buvo visuotinai 
įsigalėjusi. Tačiau valstiečių gyvenime pavardės galutinai įsitvirtino 
tik nuo XVIII amžiaus. Matyt, tai buvo susiję ir su gyventojų registra- 
cija, jų surašymais, pradėtais, rodos, tik nuo 1789 m. 

Valstiečių, kaip ir kitų lietuvių, pavardėms pradžią davę asmenvar- 
džiai buvo įvairiakilmiai: paveldėti senoviniai dvikamieniai antropo- 


* Ištraukos paskelbtos: Jablonskis K. Lietuvių kultūra ir jos veikėjai. V 
1973. P. 305— 307. 

nimai (Gin-tautas, Vaiš-noras...), jų trumpiniai (Gintas, Tautys, Vaiš- 
nius...), atneštiniai krikščioniški vardai (Augustinas, Klimas...) ir įvai- 
rios pravardės (Vilkas, Didžgalvis...), taip pat visokie šių antropo- 
nimų vediniai (Gintaut-ėlis, Vaišn-ėnas, Klim-ūtis, Vilk-inis...), tarp 
kurių ypač populiarūs buvo tėvavardžiai (Petr-ditis, Klim-onis, Jon- 
-ūvičius, Stas-ėvičius...). Tų asmenvardžių formos anksčiau gerokai 
įvairavo, net pavadinant tą patį žmogų. Šiokio tokio įvairavimo pa- 
sitaiko ir XVIII a. dokumentuose, plg. to paties asmens užrašymus 
(pateikiama originalo rašyba): Michal Dawksžus 1767 m. ir Michal 
Dawksžys 1769 m., Piotr Stukien 1779 m. ir Piotr Stukis 1783 m., 
Michal Eawrynaytis 1773 m. ir Michal Eawraytis 1774 m., Kazi- 
mierz Czaponis 1763 m. ir Kazimierz Czapienas 1771 m. Įvedus 
gyventojų registraciją, asmens dokumentus, buvo įtvirtinta viena 
kuri iš įvairuojančių formų, ilgainiui ir virtusi pavarde. 
Oficialiuose dokumentuose XVIII a. lietuvių pavardės rašomos 
lenkiškai. Nuo raštininko priklausė, kiek užrašoma pavardė sulen- 
kinama. Dažniausiai buvo keičiami lietuviški garsai lenkiškais, pvz., 
Stanislovas Kaupas 1783 m. taip ir įrašytas, o 1787 m. akte virto Kaw- 
pas. Neretai numetamos lietuvių galūnės -as, -is, -us: Gintowt, Medzin, 
Wojszn vietoj Gintautas, Medinis, Vaišnius ir pan. Prie lietuvių pavar- 
džių imta dėlioti patroniminės reikšmės tada jau netekusią slavišką 
priesagą -ovič, -evič, pvz., Gaigalas, Juodis užrašomi Gajga lowicz, 
Jadziewicz ir pan. Moterų priesaga -ienė keičiama slaviška -ova (retai 
-ovna): Gaigalienė—>Gajgalowa. Neretai pasitaiko net lietuviškų pa- 
vardžių vertimo į lenkų kalbą atvejų: Oželis, Vabalas virto Kazlu, 
Žuku ir pan. Taigi kokia forma — lietuviška ar sulenkinta — pavardė 
pateko į dokumentus, dažniausiai priklausė ne nuo jos turėtojo, bet 
nuo raštininko. Šių vaidmuo aiškiai matyti, pvz., iš Žemaičių vysku- 
pystės 1795 m. suvestinės krikšto metrikų knygos, kurioje neretai 
lietuviškų parapijų (pvz., Kretingos, Darbėnų, Plungės, Alsėdžių, 
Jurbarko) gyventojai, kurie niekada nebuvo sulenkinti, rašomi su la- 
biau „lenkiškomis“ pavardėmis, negu tų parapijų, kurių gyventojai 
iš tikrųjų galėjo būti dvikalbiai (pvz., Dotnuvos). Arba vėl šioje kny- 
goje su lietuviškomis priesagomis -aitis ir -ūnas metrikuose iš Šiaulių 
parapijos užrašyta net kelios dešimtys pavardžių, bet iš tos pačios 
parapijos Kužių filijos raštininkas neužrašė tokių nei vienos (sistemin- 
gai pakeista į -ovič, -evič), lyg lietuviškose Kužių apylinkėse jų nebūtų 
buvę. Dokumentuose įrašytos sulenkintos pavardės, žinoma, ilgainiui 
įsigalėdavo ir kasdieninėje vartosenoje, šnekamojoje žmonių kalboje. 

Taip sulenkintas pavardes gavo net tie lietuviai, kurie patys ir ku- 
rių protėviai niekada lenkiškai nekalbėjo. 

Sulenkėjusiems asmenims pavardės su tradicinėmis slavų priesago- 
mis -ovič, -evič XVIII amžiuje ėmė rodytis lyg būtų nepakankamai 
„kilnios“, todėl atsirado mada šias priesagas keisti „Ilenkiškesnėmis“ 
ir „kilnesnėmis“ priesagomis su -ski, kokias iš seno lenkai vartojo 
darydamiesi asmenvardžius iš vietovardžių, plg. Wola—> Wolski. Taip 
oficialiųjų dokumentų pavardės Pietrowicz, Pawlowicz (vietoj lietu- 
viškų formų Petrditis, Povilditis ar pan.) virto Pietrowski, Pawlowski, 
kurias liaudis ėmė tarti Petrduskas, Paulūuskas. 

Pavardžių lenkinimas ilgainiui gavo didelį mastą, pvz., Kiaunė, 
Milius, Padegėlis, Vanagas, Žvirblis virto Kunickiu, Kochanskiu, Po- 
goželskiu, Jasčem(b)skiu, Vrubliausku (1. kuna "kiaunė", kochač "mylėti", 
pogorzelec “padegėlis", jastrząb "vanagas", wrobel žvirblis") ir pan. 
Kai kurios stipriai sulenkintos pavardės labai išplito, tapo populia- 
rios. Pvz., dabar Lietuvoje Kazlauskų (1. koziol “ožys', gen. sg. kozla) 
turime daugiau negu pusantro tūkstančio, Paulauskų — per tūks- 
tantį, Baranauskų (I. baran 'avinas") — apie 870, Navickų (vietoj lie. 
Naujėkas) — apie 720 šeimų. 

Iš to, kas pasakyta, matyti, kad mūsų nelietuviškomis atrodan- 
čios pavardės (kurios turi daug svetimų elementų) tokiomis tapo, 
išskyrus retas išimtis, čia pat Lietuvoje, o ne buvo iš kitur importuo- 
tos, t. y. paskolintos. Todėl skolinimo terminas jų esmei nusakyti 
netinka, nes iškraipo istorinę tikrovę. Praeityje nėra buvę masinio ki- 
takalbių žmonių lietuvėjimo. Žinoma, Lietuvoje, kaip ir kitur, gyven- 
tojai etniniu požiūriu gerokai maišėsi. Atneštinių pavardžių kažkiek 
turime ir mes. Tačiau jų yra nepalyginti mažiau, negu Petraitis 
Petravičius—>Petrauskas ar panašaus tipo perdirbinių. 

XVIII a. buvo lenkinami ne tik asmenvardžiai, bet ir vietovardžiai. 
Labiausiai nukentėjo dvarų ir jiems priklausiusių kaimų pavadinimai. 
Dvarininkai lietuvių vietovardžius tarė lenkiškai, dėliojo lenkiškas 
priesagas (pvz., Petraičiai virto Pietrowo, Pietrowszczyzna ir pan.) 
arba tiesiog vertė į lenkų kalbą (pvz., Aukštadvaris Wysoki Dwėor). 
Tokios sulenkintos vietovardžių formos pateko į dokumentus ir įsi- 
galėjo oficialiojoje vartosenoje. Ilgainiui senieji žmonės, žinoję lietu- 
viškus atitikmenis, išmirė. Daug kur įsigalėjo lenkiški arba aplenkinti 
vietovardžių variantai. 

Lietuvių kalbos rytinius pakraščius iš seno veikė ne tik lenkų, bet ir 
rytinių slavų, t. y. gudų (taip iš seno lietuviai vadino baltarusius) kalba, 

Čia vyko intensyvūs abiejų kalbų kontaktai, būta dvikalbystės. XVIII 
a. pradžios karai, badas ir maras gerokai apretino vietinius gyven- 
tojus, ypač į rytus ir pietus nuo Vilniaus. Į ištuštėjusius kaimus buvo 
atkelta daug gudų valstiečių. Tai prisidėjo prie rytinių slavų įtakos sus- 
tiprėjimo šiame krašte. Vis labiau plintančią gudų kalbą ilgainiui im- 
ta traktuoti kaip liaudinę lenkų kalbos formą, vadinti ją „paprasta 
(suprask, lenkų) kalba“. 


Lietuvių kalba viešajame gyvenime 


Kaip šnekamoji ji XVIII a. dar tebebuvo vartojama ne tik valstie- 
čių, bet tam tikrais atvejais ir šviesuomenės, ypač smulkiųjų bajorų, 
vietomis net miestiečių, valdžios žmonių. Tačiau jos vartojimo sritis 
vis siaurėjo. Tvirčiausiai laikėsi Žemaičiuose. Čia dar plačiai skambėjo 
smulkiųjų bajorų lūpose. Štai kaip vienas vienuolis dominikonas apie 
1780 m. rašė: „Žemaičių kalba nei šis, nei tas. Tačiau žemaičiai (kal- 
bama apie bajorus. — Z. Z.) ją taip myli, jog labai nemėgsta, jei jos 
kas nemoka, ir nors keliaująs žemaitis moka lenkiškai kalbėti, tatai 
slepia, kol palinksmėja; bet degtinės kokį dešimt (stikliukų) išgėręs, 
ir lenkiškai šiaip taip krevezuoja. Tatai ir bus didžiausia Žemaičių 
jaunuomenės prastumo ir menko išsiauklėjimo priežastis, jog nenori 
savo menkos kalbos išsižadėti ir viešai pasirodyti“ (Jonikas P. Lie- 
tuvių kalbos istorija. Čikaga, 1952, p. 153). 

Lietuvių kalbos vartojimo viešajame gyvenime XVIII a. apraiškas 
specialiai yra tyręs J. Lebedys, tačiau netikėta mirtis sutrukdė jam tą 
darbą baigti. Jo sukauptus šiuo klausimu išrašus iš įvairių dokumentų 
ir kitokius duomenis paskelbė V. Zaborskaitėš. Iš jų ir kitų šaltinių 
galima susidaryti apytikrį vaizdą apie tada lietuvių kalbos atliekamą 
vaidmenį viešajame gyvenime. Be abejo, daugiausia tasai vaidmuo 
buvo susijęs su valstiečių gyvenimu, tačiau tam tikru mastu lietė ir aukš- 
tuomenę. Išliko (arba bent žinome buvus) lietuvių kalba juridinių tek- 
stų, pvz., Šiaulių ekonomijos 1780 m. teismo nuostatai (paskelbti 
„Lietuvių tautoje“, 1911, kn. 2, d. 1), Rietavo valsčiaus 1784 m. taisyk- 
lės, kurias dukart per metus vaitai turėjo valstiečiams perskaityti 
(tekstas nesurastas), Žemaičių Kalvarijos šv. Kryžiaus brolijos, įsteig- 
tos 1750 m., narių priėmimo formulės. Teismo knygose yra lietuviškų 


3 Lebedys J. Lietuvių kalba XVII- XVIII a. viešajame gyvenime. V., 1976, 

priesaikų (pvz., 1725, 1737, 1745, 1750, 1772, 1791 m. ir kt.). Aukštuo- 
menės lenkiškuose laiškuose pasitaiko nemaža lietuvių kalbos frazių, 
net ilgokų intarpų, rodančių, kad rašančiajam ir adresatui abi kalbos 
buvo vienodai įprastos ir vartojamos (pavyzdžių žr. minėtame J. Le- 
bedžio rinkinyje, p. 29—32), juose pasitaiko žodžių-hibridų (pvz., 
kieturnascie “keturiolika' iš keturiolika +czternašcie), galėjusių atsi- 
rasti tik intensyvios dvikalbystės sąlygomis. Minėtinas Vilniaus aka- 
demijos profesoriaus T. Žebrausko lietuviškas įrašas paskaitų kons- 
pekto viršelyje (paskelbė V. Bogušis žurnale „Mokslas ir gyvenimas“, 
1974 m. Nr. 12). Išliko XVIII a. pabaigos nežinomo autoriaus lietuviš- 
kos satyrinės eilės apie Kauno magistrato valdininkus (paskelbtos lei- 
dinyje „Literatūra“, 1965 m., t. 8). Šaltiniuose minimi lietuvių tautą 
aukštinantys lietuviški eilėraščiai apie Vyriausiąją mokyklą ir Henriko 
Valua (Valois) išrinkimą karaliumi (parašyti turbūt Tado Jurevičiaus, 
1773—1794 m. mokytojavusio Gardine). Didikų Oginskių archyve 
rasti du — 1750 ir 1753 m. — lietuviški laiškai, rašyti prekybos rei- 
kalais Klaipėdos pirklio Johano Ernsto Šadevalto, adresuoti Rietavo 
seniūnijos pareigūnams (paskelbta leidinyje Baltistica, 1968, t. 4, sąs. 
2), taigi lietuvių kalba kažkiek buvo vartojama ir dalykinėse sferose 
— biznierių. 

Net lenkiškoje Vilniaus akademijoje nebuvo įmanoma visai išsiver- 
sti be lietuvių kalbos. Jaunieji jėzuitai turėdavo 3 kartus per metus sa- 
kyti lietuviškai pamokslus. Ilgainiui vis labiau įsigalint lenkų kalbai ir 
aplenkėjusiems klierikams kratantis gimtosios lietuvių kalbos (tokių 
duomenų turime jau iš 1729 m.), vis tiek būdavo reikalaujama, kad bent 
dalis tų trijų pamokslų išliktų lietuviški. Juk reikėjo pamokslininkų 
lietuviškoms parapijoms! Be lietuvių kalbos intarpų neapsieidavo 
Akademijoje vaidinamų dramų intermedijos. Lietuvių kalbos būre- 
lis („akademija“) čia veikė, rodos, iki 1773 m. Žinome, jog XVIII a. 
pirmojoje pusėje lietuvių kalbos buvo mokoma Kėdainių reformatų 
mokykloje. Ten kurį laiką (bent 1743 — 1745 m.) net rektoriumi galėjo 
būti skiriamas tik asmuo, mokantis lietuviškai. Ilgiau, gal per visą 
XVIII a., lietuvių kalbos buvo mokoma Biržų ir Papilio reformatų 
mokyklose. Žemaičių vyskupystėje reikalauta, kad parapinėse mokyk- 
lose prieš ir po pamokų mokiniai giedotų lietuviškai giesmes (1790. 
III.5 vyskupystės instrukcijoje yra jų tekstas, paskelbtas „Tautos 
ir žodžio“ VII tome). 

Lietuvių kalbos vaidmuo ypač buvo išryškėjęs Respublikos pabai- 
goje, pradėjus vykdyti reformas. Tada į lietuvių kalbą išversta 1791 

m. gegužės 3 d. konstitucija ir Ketverių metų seimo nutarimai, tačiau 
jų išleisti nespėta (teksto publikacija „Lietuvos istorijos metraštyje 
1977“). T. Kosčiuškos sukilimo metu (1794 m.) buvo lietuviškai skel- 
biami sukilėlių atsišaukimai. Sukilimo vadovams teko gerintis vals- 
tiečiams ir lietuviškai vilioti juos prie ginklo, plg. atsišaukimų frazes 
(rašyba nekeičiama): „artojey jus Broley musu ... imkietes už kierwio, 
už dalgio, už dzida, strielba ...“. Žinomi net keli laikinosios sukilėlių 
vyriausybės (Rodos Naydidziosios Naradaus Lietuwos) kreipimaisi, 
paskelbti lietuviškai. Ir vyriausiojo sukilėlių vado T. Kosciuškos pot- 
varkiai buvo verčiami į lietuvių kalbą bei skelbiami. Lietuvių kalbos 
griebėsi taip pat sukilimo malšintojai — caro valdžia ir M. Repninas, 
siekdami neutralizuoti valstiečius. Taigi lietuvių kalba tapo politinės 
bei ideologinės kovos Respublikoje įrankiu. 1794 m. balandžio 20 d. 
šv. Jono bažnyčioje, pagerbiant kautynėse žuvusius sukilėlius, Lietu- 
vos Vyriausiosios mokyklos profesorius Mykolas Karpavičius pasakė 
politinį-agitacinį pamokslą. Sukilėlių vyriausybė įsakė tuoj jį išspaus- 
dinti lietuviškai atskira knygele ir skaityti visuose sukilėlių daliniuose, 
miestų magistratuose ir parapijų bažnyčiose. Visa tai buvo negirdėta 
LDK istorijoje. Valdžia dar niekada nebuvo kreipusis į lietuvius vals- 
tiečius jų gimtąja kalba. Suprantama, tai žadino liaudies tautinę savi- 
monę. Atsirado poetų, lietuviškai apdainavusių žuvusius sukilėlius. 
Šaltiniuose minima daina apie Teodorą Medekšą, spėjama sukurta 
Rapolo Petro Aleknavičiaus (71754 — 1827, Seinų, Punsko ir Slavikų 
kunigo). Yra duomenų, kad sukilėlių būriuose skambėjo lietuviškos 
dainos (viena paskelbta „Tautos ir žodžio“ VII tome), kuriose, beje, 
būta gana revoliucingų strofų, pvz. (rašyba sumoderninta): 


Jau pakorė Kasakauską“, 
Pakarkim ir Poniatauską, 
Kaip iškarsim tuos pagonus, 
Neturėsim daugiau ponų... 


Gana jums didiemis būti, 
Gana mums nevalioj džiūti, 
Jau atėjo šventa diena, 
Didžio neliko nei vieno. 


+ Generolas Simonas Kosakovskis (1742— 1794) buvo sukilėlių Vilniuje pakartas. 
Mykolas Poniatovskis — karaliaus Stanislovo Augusto Poniatovskio brolis. 
Abu žymūs Targovicos konfederacijos vadovai. 

Tradicinė raštų kalba. “Universitas Lingvarum 
Litvaniae“ 


Sunki politinė, ekonominė ir kultūrinė krašto būklė neigiamai veikė 
lietuvių raštijos raidą. Buvo spausdinamos beveik be išimties tik rei- 
kalingiausios religinio turinio knygos. Daugiausia jų išleido jėzuitai. 
Nors knygų gausėjo (XVIII a. pirmojoje pusėje pasirodė 32, o antro- 
joje — net 117), tačiau jų kokybė smuko. Nugalėjus reformaciją, ne- 
bereikėjo rūpintis konkurencija. 

Vilniuje lietuvių šviesuomenei ėmus kalbėti lenkiškai, XVIII a. 
pradžioje išnyko rytinis raštų kalbos variantas („lietuvių kalba“). 
Juo iš seno leidžiama visos Lietuvos kunigams labai reikalinga evange- 
lijų knyga nuo 1705 m. buvo perrašyta viduriniu raštų kalbos varian- 
tu („žemaičių kalba“), taigi šie metai rodo rytinio varianto išnykimą. 
Tai buvo labai svarbus įvykis lietuvių kalbos istorijoje. Juk kitaip 
susiklosčius istorinėms sąlygoms, rytinis raštų kalbos variantas, iški- 
lęs ekonominiame ir kultūriniame krašto centre — valstybės sostinėje, 
būtų galėjęs tapti visos Lietuvos bendrine kalba. Jam išnykus, Vilniaus 
miesto ir vyskupystės lietuviai liko, galima sakyti, be savos knygos, 
buvo priversti naudotis anksčiau daugiausia tik Žemaičių vyskupystės 
poreikiams tenkinti leidžiama literatūra viduriniu raštų kalbos varian- 
tu, jiems nelengvai suprantamu. Tai, žinoma, pagreitino rytų Lietuvos 
nutautėjimą. 

Dėl daug platesnio lietuvių kalbos vartojimo tarp Žemaičių vysku- 
pystės bajorų ir vidurinio raštų kalbos varianto, vadinto „žemaičių 
kalba“, įsigalėjimo ilgainiui terminus lietuvių kalba ir žemaičių kalba 
imta vis labiau painioti. 

Visoje XVIII a. lietuvių raštijoje pastebėta tik viena knyga, beje 
rankraštinė, kurios kalba šiek tiek primena rytinį raštų kalbos variantą. 
Tai nežinomo autoriaus pamokslų rinkinys, sudarytas greičiausiai apie 
1720 m., dabar saugomas Vilniaus universiteto bibliotekoje. Jis ne- 
turi titulinio lapo. Kadangi pamokslų antraštės pradedamos lotynų 
kalbos žodžiais „Contio Litvanica...“ (Lietuviškas pamokslas), tai 
šį rinkinį įprasta vadinti „Contiones Litvanicae“. Jo pabaigoje 
pridėtos 9 kalėdinės giesmės (perspausdino V. Biržiška „Tautos ir žo- 
džio“ VII tome), kurių bent dvi imtos iš Mažvydo giesmyno, tik rašyba 
ir kalbinėmis ypatybėmis skiriasi. Visą rinkinį kalbos požiūriu yra tyri- 

nėjęs J. Palionis?. Rinkinio kalba įdomi, todėl su ja pravartu detaliau 
susipažinti. 

Rytinį raštų kalbos variantą šiame pamokslų rinkinyje, be kita ko, 
primena pronominalinio linksniavimo formos su pridėtiniu -j, pvz., 
nom. pl. tiey "tie", iey 'jie', kuriey "kurie", mieley '"mieli'. Vartojamos 
vilniškiams būdingos prezento i-kamienės 3. asmens formos be galū- 
nės, pvz., nor "nori', tur "turi". Nosiniai balsiai 4, ę paprastai siauri- 
nami, pvz., rašoma adv. dru/iay "drąsiai", gen. sg. /unaria "sąnario", 
3. pers. /zula "šąla", inf. ki/tie "kęsti", acc. sg. auk/u "auksą", garbi 
"garbę", all. sg. tawi/p (vietoj tavęsp). Taip pat yra -u, -i vietoj -a, -e 
iš *-4, *-ė, pvz., instr. sg. Junkiu ligu “sunkia liga', /u didi baymi “su 
didžia baime", loc. sg. tokiami daykti "tokiame daikte", adv. kadu 'ka- 
pa", tadu "tada" ir t. t. Tačiau an, am, en, em išlaikomi sveiki, susiaurintų 
pavyzdžių visai nedaug ir tie gali būti vilniškės raštijos įtakos padaras, 
plg. adunt vietoj adant "idant", paskunda || paskanda “pragaras'. Taigi 
autorius kildintinas ne iš rytų, bet iš pietų aukštaičių tarmės ploto 
(į pietvakarius nuo Vilniaus), kur 4, ę siaurinami, bet an tipo junginiai 
išlaikomi sveiki. 

Afrikatos kaip pietų aukštaičių tarmėje: vietoj č, dž yra c, dz (gra- 
fiškai skiria nuo č, dž), pasitaiko ir t, d virtimo c, dz prieš i tipo voka- 
lizmą pavyzdžių: dat. sg. e/anciemus "esantiems", adv. ciefiogiay “tie- 
siogiai', inf. pakutawocie "atgailauti", žiurec "žiūrėti" „.. Dar plg. 3. 
praet. i/ztu/zczyno 'ištuštino', 1. praet /kaytiau "skaičiau", Juediau 
"suėdžiau", gen. pl. tarnaytiu "tarnaičių", žwayzdiu "žvaigždžių', nom. 
sg. f. partic. praet. act. pražudius "pražudžiusi'. Atrodo ir gen. sg. 
Jzaltio "šalčio", nom. pl. f. patios "pačios", gal net acc. pl. f. kiantantias 
“kenčiančias" greičiau bus pietų aukštaičiams būdingo č, dž (c, dz) 
|| t, d paradigmose svyravimo hiperkorekcija negu Žemaičių tarmės 
elementai (tokia nuomonė buvo reiškiama), nes šiaip jau pamokslų 
kalboje nieko žemaitiško nėra. Pasitaikantys pavyzdžiai su uo vietoj 
0, pvz., gen. sg. duowanos "dovanos", loc. pl. dienuo/e "dienose", aiš- 
kintini grafemų 0 ir uo neskyrimu (lenkiškos tarties įtaka?), rašoma, 
pvz., akmo "akmuo", gen. sg. donos "duonos", loc. pl. žodziofe "Žodžiuo- 
se' ir pan. 

Į pietų aukštaičių plotą dar orientuoja dat. sg. galūnė -u (šalia -ui), 
pvz., Ponu Diewu “ponui Dievui', įvardis katris "katras", 2. sg. imper. 


5 Palionis J. Dėl „Contiones Litvanicae“ kalbos // Kalbotyra. 1971. T. 23(1). 
P. 35—47. 

ir 3. fut. formos su pridėtiniu -ie, pvz., eykie "eik", werk/ie "verks", 
ir ypač tariamosios nuosakos formos su 1. sg. -tau, 2. sg. -Iai, pvz., 
muftitau “mąstyčiau", pa/akitau 'pasakyčiau" (šalia vilniečių raštijai 
būdingo varianto su -ftumiau: raftumiau 'rasčiau', butumeu būčiau"), 
tarnautay “tarnautumei', idant ižgiditay “... išgydytumei'. Kietinamas 
I prieš e tipo vokalizmą, pvz., gen. sg. gialažies "geležies", 3. praes. /lapia 
“slepia', adv. lanki/zkay "lenkiškai", 3. praet. gu leio "gulėjo", nom. sg. 
kiaule "kiaulė", pl. m. da/ilaydi "prisileidę'. Ryški priebalsio r depala- 
talizacija, plg. rašymą traiopas "trejopas", rap lemis "replėmis', drabeio 
*drebėjo", /kranda "skrenda", turadami "turėdami", graytay "greitai", 
raykia "reikia", giaraus "geriau", kuros "kurios" ir pan. Jaučiamos pastan- 
gos išryškinti platųjį 2, plg. rašymą diada "dėda", karwialis "karvėlis", 
kialo “kčlio', miatu "mėtų". Tai gali būti ir raštų kalbos tradicijos įtaka. 
Dar plg. pildzia/i "pildosi". 

Tekste nemaža morfologijos archaizmų. Nereti datyvai su -mui, 
pl. -mus (ir instrumentalio kilmės -mis), pvz., amžynamuy "amžinam", 
wienamuy "vienam", jamuy jam", mažiemus waykamus "mažiems vai- 
kams', žmonemus || žmonemis 'žmonėms', meldziantiemus “'meldžian- 
tiems' (|| nenorintiemis). Pasitaiko pašalio vietininkų, pvz., all. sg. 
akmeniop (vietoj akmenesp, akmensp), tokio/p Jarmato/p (nuo tokia 
sarmata, t. y. gėda), fawi/p (iš savęsp), pl. wartump, koiump, ad. sg. 
diewiepi, tawimp, fawimp, jamimp, pl. mu/pie (su -pie!). Vartojama 
skaitvardžio antras ilgesnė forma antaras. Dažmos veiksmažodžių 
atematinės formos, pvz., I. sg. e/mi 'esu', eymi 'einu', paliekmi (ir 
paliekmu) "palieku", 1. pl. e/me "esame", 2. pl. e/te "esate", 3. pers. duo /t 
"duoda", gie/t "gieda", neliekt 'nelieka'. Infinityvai paprastai baigiasi 
-tie: iefzkotie "ieškoti", eytie "eiti" ... Iš žodžių darybos archaizmų 
minėtini priešdėliai ažu-, ata-: ažutrubiia “užtrimituoja", idant atada- 
rytumime “... atidarytume'. 

Sintaksė palyginti lietuviška, jei neminėsime pasitaikančių būdingų 
ano meto bažnytinės kalbos vertinių, lenkų kalbos kalkių. Yra archaiš- 
kų konstrukcijų, gražių liaudinių posakių, pvz., jam bežaydzianciam 
(pataisyta bežaydziantiam) gryžo atgalos i/z dangaus anoy ftrela (dati- 
vus absolutus), /mertis ant nofies “mirtis čia pat', i/zwede i/z kiala 
"suklaidino", /zirdia ly fkrode fopulis “širdį skaudėjo". Leksika gana įvai- 
ri, vartojama daug gražių lietuviškų žodžių, pvz., apymauda 'apmaudas", 
ašutinė "toks drabužis", drapanos 'drabužiai", duba “pirkia, troba', el- 
dija "valtis", girtuoklė "girtuoklis*, kopynės "kopėčios", nasrai *burna", 
pagynėti "pabaigti", palūkis "palūkanos" (ir palūkanos), penukšlas “pe- 

nas', smarsas "riebalai, taukai', unksnis 'pavėsis'. Tačiau ir polonizmų 
gana daug, net tokių, kurių ankstesniuose raštuose nepastebėta ar 
retai pasitaiko, pvz., abelga "įžeidimas" (1. obelga), atchlania “praraja? 
(1. odch lan), bičevoti "čaižyti, plakti? (1. biczowač), frasavotis "nerimauti" 
(I. frasowač się), madlitva "malda" (1. modlitwa), skutečnas 'sėkmingas" 
(1. skuteczny) ir pan. 

Rytų aukštaičių tarmės elementų buvo ir Biržų reformatų rankraš- 
tiniuose tekstuose. Gaila, tų tekstų nedaug išliko. Vilniuje Juozas Tu- 
melis turi pamokslų ir giesmių pluoštą (gautą 1968 m. iš Leono Gudai- 
čio), kurį į vieną rinkinį 1925 — 1940 m. sudėjo dailininkas Kazys Ši- 
monis, tuos rankraščius pirkęs Biržuose iš senienų rinkėjo Štreiteno 
(Štreitono ?). Tai didokas, 284 psl. rankraštinių XVIII - XIX a. tekstų 
rinkinys. Seniausias datuotas tekstas iš 1726 m. Gali būti dar senesnių 
nedatuotų. Rašę asmenys nežinomi, išskyrus 1813 m. teksto autorių 
M. Ceraskį. Daugelis rašyti viduriniu raštų kalbos variantu su rytų 
aukštaičių tarmės elementais. Neretai pasitaiko an tipo junginių rytų 
aukštaitiški atitikmenys (sporadiškai šalia sveikų), pvz., unt 'ant", 
ap lunkitu "aplankytų", brungu "brangų", dungus 'dangus", duntims 'dan- 
tims', kuntrey "kantriai", nusigunda “nusigando", runka "ranka", rundasi 
“randasi'", unduo (ir wundwo) 'vanduo', umžinas "amžinas", skumba 
*skamba", tum/ibe “tamsybė", giwint "gyventi", kinteia "kentėjo", linkis- 
zkey "lenkiškai", palingwina "palengvino", szwinta "šventa", žinklina 
"ženklina", szindien "šiandien". Pasitaiko ir 4, ę rytų aukštaičių atitik- 
menų, pvz., drusiey 'drąsiai', paszwista "pašvęsta", ku 'ką', buwi "buvę". 
Sistemingai kietinamas / prieš e tipo vokalizmą, pvz., žolales "žolelės", 
atlaydimas “atleidimas', mileia "mylėjo", kirmiala "kirmėlė", didela 
“didelė'. Dažnas „išblėsęs“ tvirtagalis ir nekirčiuotas dvibalsis ai, 
pvz., tey "tai", kursey "kursai", keypo "kaipo", pasigeylek "pasigailėk", 
namei “namai", žydey “žydai', darbeys “darbais'. Nemaža ypatybių ori- 
entuoja į šiaurinę Mūšos upyno dalį, ypač Biržų apylinkes, pvz., ja 
“jo", ta "to", rejki "reikia", pawerczi "paverčia", sekle "sėkla", pagia Ibe 
“pagalba"', sargibe "sargyba", to "ta" (nom. sg. f.), trumpus cze metey 
"trumpi čia metai" (= truripūs), kitas asz ira 'aš esu kitas'. Dėl galūnių 
redukcijos pasitaiko hipernormalizmų, pvz., acc. sg. galūnė -o vietoj 
-4, pvz., pono “poną", wiso “visą'. Kitos įdomesnės ypatybės: /oukas 
“"laukas", žinou "žinau", doug daug", iou 'jau'; graytos "greitos'; weje 
"vėjuje"; tus “tuos', kurius “kuriuos*; guldžia “guldo', rodžia "rodo", 
mokia “moko'; bat “bet'; apira/za "aprašo", atanesze "atnešė", užumnar- 
sza “užmiršimas'; iki aukszray "iki aušros' (= aukšra), pawaferis 

“pavasaris' (pavaseris), senu adinu toks buwa paprotis "senais laikais 
(adyna “gadynė") ..!, guotelis "būrelis, pulkelis", paunksnis "pavėsis" 
(paūnksnis). Gausu senųjų raštų kalbos elementų, visokių archaizmų, 
pvz., nopikantoy "neapykantoje', notminczia "neatminčiau'; /ekmoy 
liekoy "septynioliktoje', dewintam liekam paguldime "devynioliktame 
skyriuje'; tamuy "tam", /zwetamuy "šventam", wisogalincziamuy "visa- 
galinčiam', kunigamus "kunigams", piktiemus "piktiems", mumus "mums"; 
adesyvai poniep, iampi, fawimpi, mufimpi, aliatyvai skaytimop, ti- 
krosp, garbėsp, sewespi, mufump; dangueiefzkas, dangueis "dangiškas'; 
esmi “esu'", esme "esame", efti, e/ft "yra", eit "eina", /ergti "saugoja"; 
butumbim "būtume", turetumbit "turėtute'; aba "arba", idant, nesang 
“nes"', beteyg "bet", togidel, todrin "todėl, argu "ar, argi', galigu "ar gali", 
tikt "tik", ingi, ing "V, nuog "nuo", prieg "prie", anta "ant"; narsas "pyktis", 
paduksis (padūksis 7) "viltis", girklas "gėrimas". Matyt, bent dalis tekstų 
nusirašyta iš senesnių rankraščių ar mums nežinomų spausdintų lei- 
dinių. 

Iš spausdintų ano meto reformatų knygų „minėtinas 1781 m. „Kan- 
cionalas“ su „Maldomis krikščioniškomis“, pasirodęs vienu leidi- 
niu Karaliaučiuje. Tai senosios 
„Knygos nobažnystės“ tęsinys, 
M. Biržiška spėja parengėju bu- 

raštų kalbos varianto tąsa. Spe- 
cialiai niekas šio leidinio kalbos 
„nėra tyręs. 

ORDINATA 1737 m. buvo išleista tradi- 
Permilfu Superiorum cinės raštų kalbos (vidurinio va- 
Anno rianto) normas įtvirtinanti gra- 
i Deferiptione Universi  Orbis | Matika „Universitas Lingva- 
1717. rum Litvaniae“ (Lietuvos kal- 
+itiitiiiiijitti bų visuma), parašyta lotyniškai. 
VILNA Jos pobūdį rodo jau titulinis la - 
Typis Collegii AcademiciSoc: JESK pas, kuriame skaitome (čia ir to- 
„| liau pateikiamas K. Eigmino ver- 

-— . . . 
1 pav. „Universitas Lingvarum Lituaniae“ timas): „Lietuvos kalbų visuma 
titulinis lapas pagal šios kunigaikštystės pa 

grindinės tarmės gramatikos dėsnius aprašyta ir paruošta uoliesiems 
neopalemonams“ (t. y. Palemono, legendinio į Lietuvą atsikėlusių 
romėnų vado, ainiams. — Z. Z.). Tekstas pradedamas tokiais žodžiais: 
„Šio menko darbo antraštė rodo, kad ši tarmė (kiek yra žinoma) viso- 
je Lietuvoje yra visų priimta. Nors dėl vietų įvairumo kai kur ir kalba 
įvairuoja, tačiau tiek mažai, kad taip (kaip čia parašyta) kalbantįjį 
apie didingus Dievo darbus visur supras ir mielai klausys. Todėl čia 
aptarti kitas tarmes nebūtų reikalo“. 

Tai pirmoji išlikusi LDK spausdinta lietuvių kalbos gramatika. 
Matyt, buvo skiriama tiems, kurie ruošėsi tapti kunigais ir dirbti lie- 
tuviškose parapijose, bet nemokėjo ar nepakankamai mokėjo lietuviš- 
kai. Atliekant reviziją Vilniaus diecezijos seminarijoje, jos buvo rasti 
net 36 egzemplioriai. Be abejo, ja anuomet naudojosi ir religinių raštų 
vertėjai ar šiaip lietuviškai rašantys, juoba kad daugelis to meto auto- 
rių turėjo būti gerokai primiršę savo gimtąją kalbą. Gramatika pa- 
rašyta savarankiškai, bent nematyti ryškesnės Prūsijoje leistų lietuvių 
kalbos gramatikų įtakos. Iki šiol nepavyko nustatyti, kokiomis kitų 
kalbų gramatikomis galėjo būti pasinaudota. Neabejojama, kad nusi- 
žiūrėta į to meto ar ankstesnes lotynų kalbos gramatikas, nes tada 
jomis buvo visuotinai sekama, gyvųjų kalbų faktai dirbtinai sprau- 
džiami į lotynų kalbos schemą. Autorius nežinomas. Spėliojimai, kad 
tai buvęs K. Sirvydas („Clauis linguae Lithuanicae“) ar J. Jakna- 
vičius, neturi pagrindo, kadangi abu šie autoriai rašė ne viduriniu, 
bet rytiniu raštų kalbos variantu. Abejotina ir pastaruoju metu reiš- 
kiama nuomonė (L. Gineitis, V. Žulys), kad gramatiką parašęs latvis 
jėzuitas Jurgis Špungianskis, nes jėzuitų išleistų knygų sąraše, kuriuo 
remiamasi, ji gali būti supainiota su Špungianskio parašyta latvių 
(latgaliečių) kalbos gramatika. Tikrasis autorius turėjo būti jėzuitas 
lietuvis, labai pastabus ir savo gimtąją kalbą gerai mokėjęs Žmogus 
(skyrė priegaides!). Gramatikos tyrinėtojas K. Eigminas, išanalizavęs 
visus lietuviškus pavyzdžius, padarė išvadą, jog autoriaus gimtoji šnek- 
ta lokalizuotina vidurio Lietuvoje kur nors apie Dotnuvą, Kėdainius, 
Surviliškį, Šėtą, gal ir kiek toliau į šiaurę nuo šių vietovių. Iki šiol iš- 
liko tik keli šios gramatikos egzemplioriai: 2 Lietuvoje (Vilniaus uni- 
versiteto bibliotekoje), 3 Lenkijoje, po vieną Rygoje ir Upsaloje (Šve- 
dija). 1829 m. ją Simonas Stanevičius stipriai sužemaitino ir išleido VIl- 

niujes. Mokslo reikalams lotyniškas originalas buvo 2 kartus naujai 
paskelbtas: 1896 m. išleido J. Rozvadovskis Krokuvoje (su trumpu 
įvadu, paaiškinimais ir lietuviškų pavyzdžių žodynėliu)' ir 1981 m. 
K. Eigminas Vilniuje (fotografuotinis tekstas, lietuviškas vertimas, 
platus įvadas, komentarai)". Daugiausia šią gramatiką yra tyręs K. Eig- 
minas. 

Gramatika išleista kukliai, be puošnių dedikacijų ir pratarmių. Jos 
tekstas pradedamas trumpu skyreliu „Įvadinės pastabos apie tarmes, 
raides ir kirtį“. Toliau eina 3 pagrindinės dalys: „Apie vardus“ (apra- 
šomas linksniavimas), „Apie veiksmažodį“ (asmenavimas, dalyviai) 
ir „Apie konstrukcijas“ (sintaksė). Rašyba kiek įvairuoja, apskritai 
nesiskiria nuo anuomet vartotos. Pateikdamas raidyną nežinomasis 
autorius aiškiai sekė lotyniškomis gramatikomis: neįtraukė 4, ę, bet 
surašė /, h, 4, x, nors pačioje gramatikoje nėra nei vieno lietuviško 
pavyzdžio su pastarosiomis raidėmis. Priebalsiai š, ž, č žymimi lenkiš- 
ku būdu raidėmis sz (/z, 8), ž (2), cz (retai €). Priebalsis s žymimas dve- 
jopai: J ir s (žodžio gale). Kietajam / žymėti vartojama raidė /. Jotas 
žymimas j ir i raidėmis, pvz., jūwtis "jautis", io 'jo'. Rašymas /piawju, 
Jpjawnu 'spjaunu", piawju “pjaunu", pjowiow "pjoviau", krawju "kraunu" 
rodo buvus sveikus junginius pj, v/ (be abejo, ir bj, mj). Priebalsių 
minkštumas žymimas raide i ne tik prieš užpakalinius, bet ir priešaki- 
nius e tipo balsius, plg. rašymą tiepu "tepu", riegiu "regiu", kriėcziu 
“krečiu". Autoriaus šnekta greičiausiai šioje pozicijoje minkštino visus 
priebalsius (išskyrus /). Dvibalsiai ai, ei, ui, au žymimi raidžių jungi- 
niais ay, ey, uy, aw (retai ei, au). Rašymas, pvz., 1. sg. praes. mokey 
"mokai", rodo „išblėsusį“ ai (ai). Nosiniai balsiai 4, ę, y, į, matyt, ta- 
da jau buvo gerokai paliesti denazalizacijos, galbūt dvejopai tariami: 
su nosiniu rezonansu ir be jo. Balsių kiekybės (ilgumo) autorius ne- 
žymi, ją kažkiek galima suvaikyti tik iš kirčio bei priegaidės ženklų 
(bus aptarta vėliau). Kartais painiojami o ir uo (lenkiška tartis 7), plg. 
loc. sg. ponose "ponuose" ir nubuodo “nubodo"'. Tokie pavyzdžiai, kaip 
giūras "gėras', gianū "genū", kialawju “keliauju? rodo platųjį e (e). 


* Trumpas Pamokimas Kalbos Lituwyszkos Arba Žemaytyszkos...ysznauja swi- 
ėtuy parėūditas. Wyjlniuje ... 1829. 


* Universitas Linguarum Litvaniae ... Denuo edidit indicem verborum adiecit 
Joannes Rozwadowski. Cracowiae ... 1896. 


* Universitas Lingvarum Litvaniae / Iš lotynų kalbos vertė ir įvadą parašė K. Eig- 
minas. V., 1981. 

Apžvelgdamas linksniavimą, gramatikos autorius daiktavardžius 
suskirstė į 5 linksniuotes, bet kitaip negu dabar skirstome. Jis I links- 
niuotei priskyrė moteriškosios giminės daiktavardžius su nom. sg. 
galūne -a (pvz., kalba), II linksniuotei — vyriškosios giminės žodžius 
su nom. sg. galūnėmis -as, -is (-ys), -uo (ponas, liežuvis, akmuo), 
III linksniuotei — mot. g. su -ė (bitė), IV — mot. g. su -is (ausis) ir 
V — vyr. g. su -us (kryžius). Būdvardžių išskyrė 3 linksniuotes: I 
-as (geras), II -is (didis), III -us (brangus). Įvardžių paradigmose kaip 
tam tikri abliatyvo linksnio variantai nurodytos adesyvo formos, pvz., 
manimp, tavimp, savimp, mūsimp, jūsimp. Dėl iliavyvo pasakyta, kad 
jis esąs retesnis už atitinkamas prielinksnines konstrukcijas (dažniau 
sakoma ing bažnyčią negu bažnyčion), ir į linksnių sistemą neįtraukia- 
mas. Daugiskaitos naudininko ilgesnės formos su -mus (tiemus pona- 
mus Šalia tiems ponams) pasitaiko retai, jas daug kur pakeičia įnaginin- 
ko kilmės variantai, pvz., tomis kalbomis “toms kalboms". Priebalsinio 
kamieno daiktavardžių kai kurių linksnių senovinės formos pakeistos 
naujesnėmis įė- ar i-kamienėmis, pvz., vietoj gen. sg. akmenės, pieme- 
nės, seserės pateikiama akmenio, piemenies, seseries. 

Veiksmažodžiai pagal 1. sg. praes. galūnes suskirstyti net į 5 asmenuo- 
tes (apskritai nevykusiai), prie kiekvienos pateiktos ir dalyvių links- 
niavimo paradigmos. Dėl nekritiško sekimo lotynų gramatikomis au- 
torius išskyrė net 5 veiksmažodžių nuosakas (indikatyvą, imperatyvą, 
optatyvą, subjunktyvą ir infinityvą). Konstatavo, kad veiksmažodžių 
(skirtingai negu vardažodžių) dviskaita nevartojama (matyt, autoriaus 
šnektoje taip buvo). Atematinės formos gramatikoje daugiausia pa- 
keistos tematinėmis arba perdirbtos, pvz., duodu, giedu, sergiu, einu 
šalia eimu, esmu... Nevartojama tariamosios nuosakos formų su -b- 
(kaip eitumbei, eitumbime), dalyvio santis "esantis" tipo formų ir kai kurių 
kitų, būdingų XVI-XVII a. raštų kalbai. 

Sintaksei skirtoje dalyje trumpai aptartos kai kurios linksninės ir 
prielinksninės konstrukcijos, absoliutinis naudininkas, veiksmažodžio 
infinitinių formų vartojimas. 

Dabar mokslininkai šią gramatiką labiausiai vertina dėl joje sužymėtų 
lietuvių kalbos pavyzdžių ne tik kirčio, bet ir priegaidės. Pirmieji tai 
iškėlė aikštėn dar XIXa. pabaigoje lenkų kalbininkas J. Rozvadovskis 
(1896 m. paskelbęs tuo klausimu specialią studiją) ir lietuvis A. Bara- 
nauskas (veikale „3aMeTkh O JIMTOBCKOM A3bIke H CJOBape“ 1898 
m.). Gramatikos autorius buvo pirmasis žmogus, kuris pastebėjo ir 
aptarė lietuvių kalbos kirčio būdingąją ypatybę — dvejopą ilgojo 

skiemens tarimą, t. y. tvirtapradę ir tvirtagalę priegaides. Skirtumą 
aptarė gana lakoniškai: tvirtagalę aiškino kaip ilgą skiemenį, kurį 
„tarti reikia tarsi dvigubinant balsį“, o tvirtapradę traktavo irgi kaip 
ilgą skiemenį, bet tartiną „kitokiu ilgumu“ ir „silpnesniu balsu“. Prie- 
gaides žymėjo kitaip negu dabar žymime (dabartinį žymėjimą įvedė 
F. Kuršaitis). Tvirtapradiškai tariamus balsius išskyrė šriftu — var- 
tojo antikvinę raidę, o tvirtagalius žymėjo stogeliu arba kairiniu (dvi- 
balsiuose) ženkleliu; kairinį ženklelį taip pat vartojo trumpajam kir- 
čiuotam galūnės balsiui nurodyti. Suprantama, autorius sukirčiavo 
bei pažymėjo priegaides pagal savo gimtosios šnektos tarimą. Palyginti 
su dabartinės bendrinės kalbos akcentuacija, yra ryškių skirtumų. 
Antai daugiskaitos naudininko galūnė gramatikoje ne tvirtapradė, 
bet tvirtagalė (kaip įnagininko), taigi toms kalbėms (kalbėmis) “t6ms 
kalbėms', ausi/is 'ausims', geresniūmis 'gerėsnėms", tičms tiems". 
Matyt, būta ir fakultatyvinės tvirtapradės, plg. kuriemis 'kuriems", 
patiemis *“patiems", triems "trims". Taip pat kažkiek svyravo vienaskai- 
tos naudininko galūnės -am priegaidė, plg. brangiam “brangiam", tar 
"tam", bet maždm. Tvirtagalę priegaidę gramatikoje turi ir daugiskaitos 
vietininko galūnės, pvz., mažuose, kuriuose, pačiose, tėse, bet tai gali 
būti dėl kirčio atitraukimo (iš mažuosė, kuriuosė, pačiosė, tosė), nes 
kirtis nuo trumpos galūnės neretai atkeliamas į ilgą skiemenį, plg. 
kalba "kalba", acc. pl. kalbas *kalbas'. Būdvardžio aukštesniojo laipsnio 
priesaga -ėsnis traktuojama kaip -ėsnis, taigi gerėsnis, vyrėsnis. Keis- 
tokai kirčiuojamas įvardžiuotinių būdvardžių vardininkas: mažasis 
"mažasis". Sunku pasakyti, ar tai kalbos faktas, ar apsirikimas. Plg. 
neįprastą kirčiavimą 1. pl. praes. buvomė “būvome", 2. pl. buvotė "bū- 
vote". Iš įvardžių kirčiavimo skirtumų nurodytinos tokios formos: 
gen. sg. mūnęs 'manės", tūvęs "tavęs', sūvęs 'savės" (gal mūnes, tūves, 
sūves?), mūno "mano", tūvo "tavo", sūvo savo", nom.-acc. du. mudū 
"mūdu", mudvi “"mūdvi", ad. pl. mūsirmp. Iš skaitvardžių pažymėtina gen. 
pl. dvičjų "dviejų", abiėjų "abiejų". 

Veiksmažodžių būsimojo laiko (a) ir tariamosios nuosakos (b) 
paradigmose tada jau būta metatonijos: a) girsiu, girsi, bet girs; dalysiu, 
dalysi, bet dalys; kalbėsiu, kalbėsi, bet kalbės; b) būčia "būčiau", bd- 
tum(ei), būtumėm, būtumėt, būtų šalia inf. būti; dalyčia, dalftumei 
šalia dalyti (tačiau pasitaiko ir nenuoseklumų, plg. girčia, giftume, 
girtų šalia girti). 

Kai kurie žodžiai priklausė kitoms kirčiuotėms, pvz., ūkmuo 'ak- 
muė', būslis 'baslys', vėveris “voverė', žaltis 'žaltys". 

Taigi ši gana kukli gramatika, savo apimtimi ir lietuvių kalbos duo- 
menų išdėstymu gerokai nusileidžianti pasirodžiusioms Prūsijoje gra- 
matikoms, anas pralenkia autoriaus pastabumu, sugebėjimu atkreipti 
dėmesį į tokius lietuvių kalbos reiškinius, kurių neįžiūrėjo nei D. Klei- 
nas, nei kiti vėlesnių gramatikų autoriai iki F. Kuršaičio. Ji, be abejo, 
darė nemažą įtaką ano meto lietuvių raštams, padėjo įdiegti vidurinio 
varianto normas. 

Be gramatikos, buvo rašomas ir žodynas. Yra duomenų, kad didelį, 
net dviejų dalių žodyną sudarinėjo Raseinių pijorų kolegijos rektorius 
Kristupas Lopacinskis, anuomet garsėjęs išsimokslinimu. Pirmoji da- 
lis 1750 m. buvusi atiduota spausdinti Vilniaus pranciškonams. Tačiau 
išleisto tokio žodyno bibliografai nematė. Rankraštis neišliko. 

Viduriniu raštų kalbos variantu buvo kuriami ne vien religinio tu- 
rinio tekstai. Būta ir kitokių. Antai išliko satyrinio eilėraščio, pavadin- 
to „Išpažinimas sunkybės ir skaudžio kentimo valsčiaus miesto Kauno 
nuog savo ponų“ 1791 — 1792 m. rankraštis, kuriame nežinomas auto- 
rius, spėjama, Kauno magistrato raštininkas Motiejus Požėra, kandžiai 
išjuokė magistratą, ponų savavaliavimą ir valstiečių engimą. Rankraštį 
rado A. Kaupuža Ukrainos TSR Mokslų Akademijos viešojoje biblio- 
tekoje Kijeve ir paskelbė tęstinio leidinio „Literatūra“ VIII tome, 
kur pridėtos A. Girdenio lingvistinės pastabos. Rankraščio kalba 
— tipiška vidurinio varianto. Turimas kietasis / prieš e tipo vokalizmą, 
pvz., moterela “"moterėlė', iszkiela "iškėlė". Pasitaiko „išblėsęs“ ai, 
pvz., greitey "greitai", prakeykteys "prakeiktais', platusis e (e), pvz., 
giaras “gčras', giwiana "gyvėna', piasza “pčša'. Autorius Veikiausiai 
turėjo būti kilęs iš rytinių Kauno miesto apylinkių, nes randame bū- 
tojo laiko veikiamojo dalyvio nom. sg. formų su galūne -įs vietoj -ęs, 
pvz., rašoma iszwaziawis 'išvažiavęs" šalia sugrizias "sugrįžęs". Dar plg. 
formas asant “esant", mumi (ir mumis) "mums", kitiemi "kitiems", acc. 
pl. walaktis 'uolektis". 

Raštų kalbos tobulinimu, stiliaus puoselėjimu XVIII a. imta nebesi- 
rūpinti, Išnyko anksčiau skelbti pažangūs reikalavimai ugdyti rašomą- 
ją kalbą. Sulenkėję kunigai nesiekė kalbos grynumo, nebetęsė kilnių 
M. Daukšos ir kitų XVI- XVII a. autorių tradicijų. Buvo žengtas 
didelis žingsnis atgal, palyginti su M. Daukša, K. Sirvydu. Pati vidurinio 
raštų kalbos varianto („žemaičių kalbos“) tradicija ilgainiui ėmė 
blankti. Įsivyravo negyvos, knyginės, paprastai verstinės frazės, tokios 
kaip stotis ant sūdo “būti teisiamam", už čėso "prieš laiką', nuog bažny- 
čios įsakyta “b. įsakyta' ir pan. Kalba buvo sklidina gausių leksikos 

svetimybių. Antai vienoje iš svarbiausių to meto religinio turinio kny- 
gų skaitome (rašyba pakeista dabartine): Spasabas gatavotis ant gero 
smerčio yra tai sergėtis griekų, asablyvai smertelnų "būdas rengtis gerai 
mirčiai yra tai sergėtis nuodėmių, ypač mirtinų". Iš 11 Žodžių net 6 
nelietuviški! Ir tai nėra specialiai parinkta frazė. Tokių ir panašių ano 
meto tekstuose knibždėte knibždėjo. Taigi formavosi savitas raštų 
kalbos žargonas, kurį tyrinėtojai apibūdina netiksliais feodalinio žar- 
gono (kūrė ne tiek dvarininkai, kiek dvasininkai) arba bažnytinės ko- 
inės (vartojo ne vien bažnyčios reikalams) terminais. Iš tikrųjų tada 
formavosi savita, polonizmų kupina raštija, atspindėjusi silpnai lietu- 
viškai bemokėjusios to meto šviesuomenės šnekamąją kalbą, vartotą 
kreipiantis į liaudį. Kadangi liaudžiai skiriamų raštų sparčiai daugėjo, 
pasirodydavo vis nauji prasta kalba parašytų knygų leidimai, tai tokia 
rašomoji kalba neigiamai veikė liaudies šnekamąją kalbą, įveisė joje 
gausybę svetimybių. 

Ypač daug tada raštuose buvo vartojama leksikos polonizmų. Šian- 
dien sunku atskirti, kurie iš jų tebuvo okazionalizmai, kurie plačiau 
paplitę. Apskritai lenkiški žodžiai buvo nuolat ir be saiko kaišiojami 
į lietuvišką tekstą, tokie kaip akaličnastis "aplinkybė" (1. okolicznošė), 
bezbažnas ir nezbažnas “bedieviškas" (1. bezbožny, niezbožny), daska- 
nolas "pavyzdingas, tobulas* (1. doskonaly), lančyti “jungti? (1. Iączyč), 
marnastis "tuštybė" (1. marnošč), nebespečenstva “pavojus' (1. niebez- 
pieczenstwo), nendznas 'vargingas' (1. nedzny), nograda || nagrada “atly- 
ginimas' (1. nagrada), pasiprovyti "pasitvarkyti" (1. poprawič sie), pavšed- 
nas "kasdieninis" (1. powszedny), pazvalenė "leidimas" (1. pozwolenie), pa- 
žandlyvastis “troškimas, aistra' (1. požądliwošč), pažyvnastis “pragy- 
venimas' (1. požywnošė), pevnas "tikras" (1. pewny), ratunkas 'išgelbėji- 
mas' (1. ratunek), spadzievotis “tikėtis? (1. spodziewač się), tajemnas 
"slaptas? (1. tajemny), tronas “sostas? (1. tron), ustavičnas “nuolatinis? 
(1. ustawiczny), užyvoti “vartoti, naudoti (1. užywač), vantpyti "abejoti" 
(1. wąatpič), vieršas "eilėraštis" (1. wierz), zvičainas 'įprastas" (1. zwyc- 
zajny), žyvnastis 'pragyvenimas" (1. žywnošė) ir daug kitų panašių. 

Neretai lenkiški žodžiai būdavo tiesiog pamorfemiui verčiami į 
lietuvių kalbą, sudaromi nauji žodžiai iš lietuviškų morfemų pagal 
lenkišką modelį arba lietuvių žodžiams suteikiama lenkiškų atitikmenų 
reikšmė. Antai vietoj žodžio kalba neretai randame pavartotą liežuvis 
(plg. 1. jezyk "liežuvis" ir kalba"), vietoj moteris — baltagalva (1. bia- 
laglowa "ištekėjusi moteris'), vietoj uždrausti — užsakyti (1. zakazač 
"uždrausti" ir t. t. 

Tokį žargoną valstiečiai girdėjo iš savo ponų ir kunigų lūpų dvare, 
bažnyčioje. Nuolat kartojami polonizmai smelkėsi į liaudies sąmonę, 
ėmė įsigalėti jos kalboje kaip tam tikri dubletai, ilgainiui stūmę iš var- 
tosenos lietuviškus atitikmenis. Tada ir įsitvirtino mūsų tarmėse, pvz., 
žodžiai čysčius "skaistykla" (1. czyšcieč), čystatd “skaistybė, švarumas* 
(1. czystota), Ičdva "vos" (1. Iedwo), pakūta "atgaila" (1. pokuta), pas- 
tanūvyti 'nutarti, nurodyti' (1. postanowič), pavėžnas "garbingas" (1. 
powažny), priklodas "pavyzdys" (1. przyklad), spūviedis “išpažintis' 
(1. spowiedž; ir spūviednis su -n- iš spaviednykas < 1. spowiednik), 
storūnė "rūpestis" (1. staranie), strėšnas "baisus" (1. straszny), šacavėti 
"vertinti" (1. szacowač), šmėtas "gabalas" (1. szmat), žertavėti 'juokauti" 
(1. žertowač) ir kt. 

Liaudies kalboje, be tikrų polonizmų, įsigalėjo daug lietuviškų-Ien- 
kiškų hibridų, pvz., sugatūvyti "paruošti", nutrėtyti "netekti" (lenkiškos 
kilmės žodžiai su lietuviškais priešdėliais), bėvyjimas "žaidimas", ko- 
rėjimas "'baudimas" (su lietuviška priesaga), darmai “veltui', macnai 
“tvirtai" (su lietuvišku formantu -ai) ir t. t. Visa tai sudarė kalbos balas- 
tą. Juk vietoj nutrėtyti turėjome savą žodį netėkti, vietoj bėvyjimas — 
žaidimas, vietoj darmai — vėltui ir t. t. Atsirado daugybė vertalų, 
tokių kaip papildyti įvykdyti" (1. pope Inič), priduoti "suteikti" (1. przy- 
dač), stotis "tapti" (stač sie) ir t. t. Dar plg. verstines frazes: atidavė 
ant mūkų peklos “... pragaro kančioms", numučytas po Ponsku Pilotu 
“nukankintas Pontijaus Piloto' ir pan. 

Žodžiu, XVIII amžius — tai raštų ir šnekamosios kalbos LDK 
smukimo laikotarpis. 


Žemaičių tarmės įsivyravimas. „Balsas širdies“, 
„Broma“, „Žyvatas“ ir kt. 


Daugumas XVIII a. lietuvių raštijos autorių, kaip ir galima laukti, 
buvo kilę iš žemaičių tarmės ploto. Mat čia tarp šviesuomenės tada 
lietuvių kalba plačiausiai vartota. Suprantama, žemaičiai autoriai ne- 
galėjo išvengti žemaitybių. Jų randame daugelyje anuomet išleistų 
knygų. Apčiuopiame jau ir Pranciškui Šrubauskiui (mirė 1680 m.) 
priskiriamuose katekizme ir giesmyne. 


P. Šrubauskis (Szrubowski) buvo gimęs apie 1620 m. Kaune. 1638 m. įstojo į 
jėzuitų ordiną. Baigęs Vilniaus akademiją, gyveno daugiausia žemaičių tarmės plo- 
te: mokytojavo Kražiuose, kurį laiką dirbo misijų darbą Varniuose, vėliau buvo Kra- 
žių kolegijos rektorius, ten pat pamokslininkas. 

Šrubauskio nekrologe rašoma, kad jis buvo išleidęs (iš tikrųjų gal 
tik parašęs) lietuvišką religinę knygelę, kurią tyrinėtojai linkę sieti su 
katekizmu vaikams „Pamokslas krikščioniškas“, leidžiamu 
nuo 1725 m. (net 6 sykius kartotu). Knygelės kalba būdinga viduriniam 
raštų kalbos variantui: sveiki 4, ę ir an tipo junginiai, kietasis / prieš 
e tipo vokalizmą (pvz., Jay/kite "leiskite", meyle "meilė", galetu '"galė- 
tų"), turimos kitos šiai raštų kalbai būdingos ypatybės (plg. gen. sg. 
žiames “žėmės", inf. ataduoti 'atiduoti"). Tačiau sporadiškai pasitaiko 
ir gana aiškių Žžemaitybių, pvz., žmoniemus "žmonėms", i/zgialbietu 
"išgelbėtų" (su ė> ie), acc. sg. tawi šalia tawe Ir tawę "tave", acc. pl. 
m. tus "tuos", kurius "kuriuos", ing anus 'į juos", loc. sg. daliey "dalyje", 
3. praes. nie galia "negali", noria "nori", turia "turi", niaattolina 'neati- 
tolina', nepabenktoy gieribey "nepabaigtoje gerybėje'. Plg. hiper- 
normalizmą priepola “pripuolė'. 

Šrubauskiui tyrinėtojai neretai priskiria ir giesmyną „Balsas šir- 
dies“, kuris XVIII a. susilaukė net 10 leidimų. Manoma, giesmynas 
pirmą kartą buvo išleistas dar Šrubauskiui gyvam esant, taigi prieš 
1680 m. Tačiau to leidimo neišliko nei vieno egzemplioriaus. Turimi 
tik pasirodę nuo 1726 m. Beje, šiame giesmyne yra daugiau negu kitose 
XVIII a. knygose visokių ankstesnei epochai būdingų archaiškų for- 
mų, pvz., naudininkų su -mui, -mus (anamuy, didžiamuy, antramuy, 
mumus, žmoniemus ...), dažni adesyvai ir aliatyvai (iszmintip, poniep, 
manip resp. manimp, anop, sunausp, ausiump ...), formos su enklitiniais 
įvardžiais (atmilaysk "atleisk man', sweikata su migrūžinay “sveikatą 
man sugrąžinai' ...) ir kt. Šiaip jau giesmių kalba gerokai įvairuoja, 
nors jos pagrindą sudaro vidurinis raštų kalbos variantas. Matyt, 
giesmynas buvo sudėtas iš skirtingų asmenų verstų ar sukurtų gies- 
mių, kalba kiek aplyginta. Čia pasitaiko net rytų resp. pietų aukštai- 
čiams būdingų ypatybių, pvz., acc. sg. kunų "kūną", giesmi linksmu 
"linksmą giesmę', nom. pl. m. pajuti "pajutę". Žemaitybių gerokai dau- 
giau, tarp jų ir beafrikačių formų, pvz., instr. pl. szalteis "šalčiais", 
wamzdeys "vamzdžiais", adv. skaistey “skaisčiai. Dar plg. rašymą 
duowanas "dovanas", žwierius “žvėrius', 3. fut. kluoses “klosis", galem 
"galime", džiaukiasi "džiaukis". Dalis žemaitybių galėjo atsirasti ir dėl 
to, kad giesmių rinkinys buvo sudarytas S. Slavočinskio 1646 m. gies- 
myno pagrindu, iš šio paimta daugumas giesmių. Vėlesniuose „Balso 
širdies“ leidimuose žemaitybių dar padaugėjo. 1790 m. leidimas — 

Jau perdėm žemaitiškas: jame gausu beafrikačių formų (dat. sg. sirdey 
"širdžiai", /zaukantem “šaukiančiam', nom. pl. medey "medžiai", gen. 
pl. gieydenčiu "geidžiančių"... hipernormalizmas už kalčies “už kaltes?), 
pasitaiko pavyzdžių su i, ž vietoj ie, uo (gidojo "giedojo", litu "lietų", 
milas "mielas", i/z filwarta "iš sielvarto' ...), atspindimas žemaičių ę 
(žymimas raide y) vietoj nekirčiuotų galūninių e, ę, ė, ia, io, pvz., voc. 
sg. diewy "dieve", loc. sg. raszty "rašte", acc. sg. karali/ty "karalystę", 
nom. sg. šwiefiby "šviesybė", gražiau/y “gražiausia', 3. praet. dawy 
"davė", gen. sg. welny “velnio'. Kitos būdingesnės žemaitybės: loc. 
sg. naktiey "naktyje", tawieje "tavyje", dat. pl. m. aklims 'akliems", 
pl. wargu/y “varguose", 1. pl. imper. garbinkiema “garbinkime", 1. sg. 
cond. tarnaučio “tarnaučiau", dowena "dovana", pri/z "prieš', funkio 
Ju/paudyma “sunkaus suspaudimo'. Pažymėtina, kad vėlesnių giesmy- 
no leidimų kalba vis prastėjo, joje daugėjo polonizmų, tačiau giesmių 
eiliavimas tobulėjo. 

Be „Balso širdies“, XVIII a. buvo išleista ir daugiau giesmynų. 
Minėtini mažesni „Giesmės apie švenčiausią paną Mariją“ 1765 m. 
ir „Karunka“ 1779 m. (vėliau kelis sykius pakartoti), kuriuose taip 
pat sporadiškai pasitaiko nemaža žemaitybių, ypač vėlesniuose leidi- 
muose. 

Žemaitybių pasitaiko ir daugelyje XVIII a. prozos leidinių. Antai 
1750 m. pasirodžiusioje nežinomo vertėjo populiarioje knygelėje 
„Pėdelis miros“ skaitome: žinuoma "žinoma", pamuok/la 'pamoks- 
lą', garbie "garbė" (su 0, ė>u0, ie), dat. pl. kurims "kuriems", anims 
"jiems", norintims “norintiems? (galūnė -ims), loc. pl. pietušia "per pie- 
tus" (-žse), ill. pl. /zirdie/na vietoj širdysna (-ėsna > -iesna). 3. praes. 
uždeg “uždega', nepabenktos dekos "nepabaigti dėkojimai' (beūgti 
“baigti") ir pan. Čia net ą||a distribucija dažniausiai žemaitiška, plg. 
acc. sg. formų rašymą tą, aną, bet vieta "vietą", wayka “vaiką'. Šiaip 
jau visoje knygelėje išlaikomos būdingosios vidurinio raštų kalbos va- 
rianto ypatybės: sveiki 4, ę ir an tipo junginiai, pasitaiko kietasis / 
prieš e tipo vokalizmą (gay lafti "gailestį, atlay/k "atleisk', meile 
*“meilė"'...), tokios formos kaip atadawe 'atidavė', rašymas žiames 
“žėmės", ižgialbek 'išgėlbėk", wia/tis "vėstis' ir kt. Spėjama, kad knyge- 
lėje įdėtas giesmes galėjo išversti žemaitis Gabrielius Šimkevičius (apie 
jį žr. „Lietuvių kalbos istorijos“ III tome, p. 234). Nežinoma, kas pa- 
rašė 10 eilučių panegiriką Žemaičių vyskupui Jurgiui Tiškevičiui (Tiš- 

kui!), kurioje irgi yra žemaitybių (mienuo "mėnuo", juogiey 'jogei', 
tus “tuos'). Beje, žemaitybių yra ir antroje lietuviškoje panegirikoje, 
išspausdintoje Vilniaus akademijos 1729 m. panegirikų leidinyje „Uni- 
versitas linguarum magno Palaemonii orbis et urbis hosti“ („Kalbų 
visuma didžiajam Palemono žemės ir miesto svečiui“) ir skirtoje į 
Vilnių atvykusiam Varmijos vyskupui Kristoforui Jonui Šembekui 
pagerbti (winas vienas", džiawkes "džiaukis", ture "turi", bengdamas 
“baigdamas"). 

Viena iš labiausiai pagarsėjusių XVIII a. lietuviškų knygų — My- 
kolo Olševskio (vadinamas ir Ališauskiu) „Broma atverta ing 
viečnastį“ 1753 m. Tai ne vertimas, bet pusiau originalus kūrinys, 
tiksliau kompiliacija. Autorius, manoma, buvo žemaitis. Gimė apie 
1712 m. Jaunas tapo Atgailos reguliariųjų kanauninkų ordino vienuo- 
liu, į amžiaus pabaigą (nuo 1755 m.) — šių vienuolynų vizitatorius. 
Šešerius metus pamokslininkavo Varnčėnuose, Šešudliuose, Vidčniš- 
kiuose. 1761 m. Vilniaus akademijoje gavo teologijos daktaro laipsnį. 
Rašė lietuvių ir lenkų kalbomis. Mirė greičiausiai 1779 m. 

Knygos turinys — religinių dogmų aiškinimai, iliustruojami fantas- 
tiniais pasakojimais, imtais iš viduramžių italų ir ispanų vienuolių 
raštų. Daug scholastinių svarstymų, pvz., kiek velnių gali tilpti ant 
adatos galo. Kalba prasta, gausu svetimybių, žargonizmų. Pasitaiko 
sakinių, kuriuose nedaug tėra lietuviškų žodžių, pvz. (rašyba sumoder- 
ninta): skaito ustavičnai knygas arba statutus viečnasties (tik skaito 
ir arba), sau žyčiji ščeslyvą smertį (tik sau). Maždaug apie pusę leksikos 
sudaro svetimybės. Labai gausu lotyniškų intarpų. Žodžiu, tikras kal- 
binis „babelis“. Geriausiai rodo lietuvių rašomosios kalbos smukimą 
XVIII amžiuje. 


1 Taip Tiškevičių giminė vadinama kitoje lotyniškoje panegirikoje, išleistoje atski- 
ra knygele „Panegyricus Perillustri ac Reuerendissimo Dno. D. Georgio Tysz- 
kiewicz ... A Constantino Jędrzeiowski in Alma Academ: Vilnensi ... Dedicatus 
Anno MDCXXVIII Vilnae Formis Academiae Societatis Jesu“, į kurią autoriaus 
dėmesį atkreipė doc. B. Kazlauskas. Knygelės p. 15 pateikta Tiškevičių giminės 
genealogija. Protėvio vardas lotyniškai rašomas Misco (Miškus?), jo sūnus vadi- 
namas Calinicus Miszkowic (kunigaikščio Švitrigailos pavaldinys), o šio sūnus — 
Tiscus Kalenkowic (vadovavo Kijevo kariuomenei; Tiškus — per rytinius slavus 
atėjęs krikštavardis, plg. Tamxo<—Tuxoxb). Toliau šio palikuonys jau vadina- 
mi Tiškevičiais (Tiszkiewicz, Tyszkiewicz). Eiliuotame panegirikos tekste skaito- 
me: Sanguis pulcherrimus alti Myskouidae Tiscus “gražiausias kraujas aukšto 
Miškų giminės Tiškaus' (p. 18, eil. 5), genus alto a sanguine Tysci “giminė iš aukšto 
Tiškaus kraujo' (p. 35, eil. 23). 

„Bromoje“ stengiamasi laikytis vidurinio raštų kalbos varianto nor- 
mų. Sveiki ą, ę ir an tipo junginiai. Turimas kietasis / prieš e tipo vo- 
kalizmą, pvz., su gaylaščiu “su gailesčiu', /angwe/nis "lengvesnis", 
at laydžiu "atleidžiu", /lepti "slėpti" ir t.t. Yra platusis e(e) ir kitos bū- 
dingosios šio raštų kalbos varianto ypatybės. Žemaitybių Olševskis, 
matyt, vengė, tačiau jų vis dėlto nemaža prasprūdo jo tekste. Beafri- 
kačių formų, tiesa, nedaug, tėra vos kelios: žodeys žodžiais", dideje- 
me "didžiajame", kiententi “kenčiantį", be/fimeldenti “besimeldžiantį", 
patie "pačią". Tačiau vietoj uo, ie neretai randame parašyta u, i: pulams 
"puolamas", kuriu "kuriuo", tujau "tuojau", de/imtis “dešimties*... Bal- 
sio o diftongizacija dėl raidžių 0 ir uo painiojimo nelengvai nusakoma, 
tačiau vietoj ė parašyta ie labai dažnai (pozicijoje ne po k, g net per 
1000 pavyzdžių!). Iš morfologinių žemaitybių nurodytinos sporadiš- 
kai pasitaikančios dat. sg. formos su galūne -uo > p. že. -ž (rašoma -u), 
pvz., atpirkieju 'atpirkėjui' (keli pavyzdžiai); i kamieno loc. sg. formos 
su -ė(je) >že. -ie, pvz., ugnie "ugnyje"; to paties kamieno loc. pl. su 
-ėse > že. -iese, pvz., Jirdie/e "širdyse"; 6 kamieno loc. pl. su -žse, pvz., 
palociu/e “rūmuose'; įvardžių acc. pl. m. fus "tuos? tipo formos; 3. 
praes. gale "gali', 1. pl. galeme “galime'; 1. sg. cond. noriečio "no- 
rėčiau'; atduoti "atiduoti" tipo formos; nom. pl. funki griekai vietoj 
sunkūs griekai “... nuodėmės" ir kt. 

„Broma“ anuomet buvo labai populiari knyga, nuolat naujai leidžia- 
ma. XVIII a. pasirodė net apie 11 jos leidimų. Buvo kartojama ir 
XIX a. pirmojoje pusėje (dar bent 6 sykius). Tiktai vyskupas M. Va- 
lančius šios knygos platinimą sustabdė, nebeleido daugiau spausdinti, 
nes esą joje „daug netikimų pasakų“. Nuo 1777 m. leidimo „Bromos“ 
kalba buvo dar labiau sužemaitinta: įsivesta daugiau beafrikačių 
formų, dažniau rašoma u, i vietoj uo, ie, randame net dvibalsio ai 
žodžio gale monoftongizacijos pavyzdžių, daug žemaitiškai sutrum- 
pintų žodžio galūnių. Labiau sužemaitinti galėjo ir ne pats Olševskis, 
nes jis tada buvo jau senas. 

Kazimiero Klimavičiaus „Pavynasčių krikščioniškų“ (kate- 
kizmo, išleisto Vilniuje 1767 m.) kalba irgi gerokai atmiešta sporadi- 
nėmis žemaitybėmis. Tai — beafrikatės formos (beproteys "bepročiais", 
Žodeys "žodžiais", statey "stačiai", Ju firde 'su širdimi", nemeldas "nesi- 
meldžia' ...), vietoj 3. praes. įpuola randame parašyta impula (plg.hi- 
pernormalizmą nuone/za nuneša"), vietoj gen. sg. ligonies — ligonis, 
vietoj nom. pl. gimdytojai — gimdytoje, nereta o, ė diftongizacija 
(kuo "ko", futwiere "sutvėrė", turies "turės" ...), žemaitiška 4, ę ||a, e 

distribucija (tą, aną, bet waika "vaiką", žeme "žemę" ...), dažnas žemai- 
tiškas galūnių trumpinimas (nom. sg. -as > -s, 3. praes. giwen "gyvena", 
negal "negali" ...), i, ijė kamienų loc. sg. galūnė -ėje > že. -ie (dalie 'da- 
lyje', widurie “viduryje"), pl. -ėse > že. -iese (dalie/y " dalyse"), 6 kamieno 
loc. pl. -žse (dangu/e), įvardžių acc. pl. m. formos su -us (tus "tuos", 
kurius “kuriuos' ...), skaitvardžio forma dwilektas "dvyliktas", veiks- 
mažodžio 1. pl. formos su pabaiga -ma (refl. meldemos "'meldžiamės"), 
1. sg. cond. su -čio (galiečio "galėčiau" ...) ir kt. Autorius K. Klimavi- 
čius veikiausiai buvo žemaitis. Gimė apie 1720 m. Studijavo Vilniaus 
akademijoje, kur 1747 m. gavo filosofijos ir laisvųjų menų magistro 
laipsnį. Buvo Žemaičių vyskupystės vikaras, vėliau Laižuvos klebonas 
ir Alsėdžių dekanas. Mirė po 1786 m. 

Knygelių, pavadintų „Pavynastys krikščioniškos“ ar panašiai, anuo- 
met buvo išleista ir daugiau (pvz., 1765, 1781 m.), tačiau jos greičiau- 
siai parengtos ne Klimavičiaus. Jose irgi randame žemaitybių. 

Simono Jakštavičiaus „Spasabas“ 1771 m. įdomus tuo, kad jame, 
be žemaitybių (/ergante "sergančią", tuos "tos", sutwierimas "sutvėrimas", 
priža/fties "priežasties", Iurema "turime", darikiema “darykime', bučio 
*būčiau', dowenomis "dovanomis", numay "namai" ...), esama ir aiškių 
rytų aukštaičių tarmės elementų, pvz., acc. sg. dienu "dieną", žuweli 
"žuvelę", naszly "našlę", gen. pl. /ynku "lenkų", žalkčiu "žalčių". Dėl 
tarminių ypatybių maišymo tekste atsirado nemaža hipernormaliz- 
mų, plg. turemo turime" (vietoj turema dėl -a '-0"), iszduosmo 'išduo- 
sime', duokiemo 'duokime", pjaujo "pjauna", sukraujo "'sukrauna", acc. 
sg. giwo "gyvą" (dėl -a '-ą' sumišimo su -a '-0'), miego "miegą", net 
ikuosti 'įkąsti', acc. sg. kuo 'ką'. Apie autorių žinome tik tiek, kad jis 
1764—1777 m. buvo klebonas Papilyjė, taigi rytų aukštaičių tarmės 
plote. V. Biržiška spėja, kad kilimo gali būti iš Birštono (ten 1578 m. 
gyvenęs vienas Jakštavičius). Jeigu šis spėjimas teisingas, Jakštavičiaus 
„Spasabas“ rodytų, kad net aukštaičiai anuomet savo raštuose varto- 
davo žemaičių tarmės ypatybių. Tačiau hipernormalizmai veikiau rodo 
prie aukštaičių tarmės prisitaikantį žemaitį. 

Yra dar kitas nedidelis 1771 m. leidinėlis „Spasabas“ (vėliau 
kelis sykius kartotas), kurio autorius buvo Sedės klebonas Jonas Do- 
maševičius (gimęs apie 1720 m.). Jame dar daugiau žemaitybių, tiesiog 
vidurinio raštų kalbos varianto ir žemaičių tarmės mišinys. 

Panašia kalba parašyta ir nežinomo autoriaus apie 1775 m. išleista 
„Novena švento Antono“ (įtariama, kad parašė S. Jakštavičius, 
bet kalba skiriasi, daugiau žemaitybių), kurią skaitant susidaro įspū- 

dis, lyg žemaitis stengtųsi rašyti viduriniu raštų kalbos variantu. Prikur- 
ta daug hipernormalizmų. Plg. žemaitybes tays žodeys “tais žodžiais", 
graudey "graudžiai', patemi "pačiame", ugnis "ugnies", wargulems “var- 
guoliams"', szwetije "šventieji", /zalie "šalyje", aukštaitybes diena, duok, 
mano, duonos, ataduoda ir hipernormalizmus atwedzia "atvedė", Priepil- 
diti "pripildyti", nuomire "numirė". Greičiausiai kalbos požiūriu panaši 
buvo ir Tado Plakevičiaus knygelė „Patronkai ščeslyvos smerties 
Barborai šventai, Karunka“ 1762 m., tačiau jos išliko tik 1858 m. lei- 
dimas, kurio kalba — žemaičių ir aukštaičių (net rytų) mišinys. Auto- 
rius gimė apie 1730 m., priklausė Reguliariųjų kanauninkų ordinui 
ir 1755— 1763 m. buvo Jūžintų klebonas. Mirė po 1762 m. Patei- 
kiami keli būdingesni jo knygelės kalbos pavyzdžiai: afierawojem 
tun karunka 'aukojame tą k.', kuren "kurią", musa "mūsų", loc. pl. akie- 
se "akyse", 3. praet. leipe "liepė" ir až wieru szwentu “už šventą tikėjimą". 
Nežinomo asmens knygelė apie artojų globėją šv. Izidorių „Gaspado- 
rius datirtas“ (pasirodė tarp 1771 ir 1781 m.) — žemaitiška su gau- 
siais tradicinės raštų kalbos elementais (dažni uo, ie, galūnėse ai, 
ei, kietasis / prieš ė ...) ir hipernormalizmais (buoti “būti', buotum 
"būtų" ...). 

Laipsnišką žemaitybių įsigalėjimą XVIII a. lietuvių raštų kalboje 
gražiai iliustruoja kunigams labai reikalinga „Evangelijų“ knyga. 
Ją dar XVII a. buvo parengęs Jonas Jaknavičius rytiniu raštų kalbos 
variantu. Vėliau daug sykių kartota, tačiau kalbinis pagrindas išliko 
koks buvęs iki 1705 m., kada buvo perdirbta viduriniu raštų kalbos 
variantu. XVIII a. jos kalba ilgai nebuvo keičiama. Matyt, stengtasi 
evangelijų tekstus išlaikyti stabilius. Net polonizmų čia ne tiek, kaip 
kitose knygose. Evangelijų kalba išliko palyginti gryna, daug geresnė 
negu kitų ano meto leidinių, su ankstesnės epochos archaizmais. Žemai- 
tybių irgi vengta, tačiau jos nesulaikomai brovėsi. 1794 m. leidime jau 
skaitome: žodey "žodžiai", garbie "garbė", tiewas "tėvas", loc. sg. debe/iey 
"debesyje", /zirdieie, firdiey "širdyje", /zaleie "šalyje", loc. pl. namu/e 
“namuose! acc. pl. m. tus “tuos', kurius "kuriuos", dwilekos metu 'dvy- 
likos metų", 3. praes. /towe 'stovi'. Tokios formos čia pavienės, bet jų 
vis daugėjo. 

Ne kunigams, bet liaudžiai skirtoje Jurgio Kasakauskio knygo- 
je „Rožančius“ (maldaknygė) žemaitybių daugėjo nepalyginti grei- 
čiau, ypač vėlesniuose leidimuose. Autorius buvo žemaitis. Pirmieji 
šios knygos leidimai pasirodė XVII a. pabaigoje (nuo 1681 m.). XVIII 
a. buvo pakartota net 15 sykių. 1791 m. leidime, pvz., randame tokias 

žemaitybes: žodeys "žodžiais", meldes "meldžiasi", padiek 'padėk", 
turieti "turėti", tus "tuos", kurius "kuriuos", nupelna "nuopelną", piktu fius 
*piktuosius", firdiey "širdyje", moterie/e 'moteryse", mu/a "mūsų", e//an- 
tims 'esantiems", wešcio “vesčiau", bučuo "būčiau". Pažymėtina, kad čia 
randame maldą už Respubliką, kurioje skaitome: „nepaduok Ponie 
Karali/tes Lanku yr Kunigayk/zti/tes Lietuwos yr Žiamayčiu neprie- 
telems“. 

Be maldaknygės, kita anuomet liaudies plačiai vartota knyga buvo 
elementorius. Jis atsirado XVIII a. viduryje. Apie 1759—1761 m. 
Akademijos spaustuvė išleido pirmąjį variantą „Mokslą skaitymo 
rašto lenkiško“ su lygiagrečiais tekstais lietuvių ir lenkų kalbomis. Ne- 
trukus pasirodė dar du jo leidimai, o apie 1766— 1776 m. — perreda- 
guotas naujas variantas su pakeista antrašte „Mokslas skaitymo 
rašto lietuviško“ ir be lygiagretaus lenkiško teksto. Iki šimtmečio 
pabaigos iš viso šis elementorius buvo pakartotas 17 sykių, oiki baudžia- 
vos panaikinimo — net apie 50 sykių. Knygelės pradžioje buvo deda- 
mas raidynas, slebizavimo pavyzdžiai ir gražaus elgesio pamokymai, 
toliau didžiąją jos dalį užėmė poteriai ir maldos. Pabaigoje įdėta „gies- 
mė rykštei“, atspindinti ano meto pedagogikos lygį. Skaitome (rašyba 
sunorminta): „rykštė tėvams vaikus paklusniais daro, rykštė poterius 
moko, o ožį išvaro“. Elementoriaus kalbinį pagrindą sudarė vidurinis 
raštų kalbos variantas su gausiomis žemaitybėmis, kurių kaskart vis 
daugėjo, o XVIII —- XIX a. sandūroje elementorius tapo visai žŽemaitiš- 
kas. 

Be spausdintų leidinių, išliko ir rankraštinių tekstų, kuriuose taip 
pat randame nemaža žemaitybių. Pirmiausia minėtini pamokslų rinki- 
niai. Daugiausia jų saugoma Vilniaus universiteto bibliotekoje. Ste- 
pono Sabulevičiaus rinkinio (sign. F ! C 48, be pradžios ir pabai- 
gos), kuriame yra 11 lietuviškų pamokslų (dar keli lenkiški), kalba — 
tipiškas žemaičių ir aukštaičių elementų mišinys (ištrauką paskelbė 
V. Biržiška „Tautos ir žodžio“ VII tome, p. 264). Apie autorių težino- 
me tiek, kad jis nuo 1711 m. buvo kunigas Salantuosė, nuo 1725 m. 
Grūšlaukėje. Matyt, ir rinkinį sudarė Grūšlaukėje apie 1729 m. 

Kitas maždaug to paties laikotarpio didesnis, apie 20 pamokslų 
rinkinys (sign. F 3 943), sudarytas nežinomo asmens ir nelengvai skai- 
tomas (tekstas gerokai išblukęs), taip pat turi nemaža žemaitybių, 
pavyzdžiui, jame parašyta: freteme "trečiame", daunos "duonos"? (uo > 
gu!), tor "turi', kalbiesu “kalbėsiu", aplej 'apie", zmogu karalu 'žmogui 
karaliui', netorema "neturime". 

Panaši kalba ir didelio rinkinio (sign. F 1 C 200), kurį sudaro 75 
pamokslai, sakyti Telšiuosė, Viešvėnuose, Kiaunoriuosė, Šiluvoje, 
Tytuvėnuose, Šiauliuosė, Pašušvyjė ir Dotnuvojė. Kai kurie pasirašyti 
Rudolfo Šimkevičiaus, vienas Monikevičiaus. Būdingesnės žemaity- 
bės: tiewas "tėvas", kalbieti "kalbėti", ano jo", idant ftorotumemos "idant 
stengtumės', pakol... giwenama "kol... gyvename", apley "apie", iki 
pabangos "iki pabaigos" ir pan. 

Kiek išsiskiria savo kalba 1786— 1795 m. rinkinys (sign. F 3 1487), 
kuriame tėra 6 lietuviški pamokslai (kiti lenkiški ir lotyniški). Jų kal- 
boje aiškių žemaitybių bemaž nėra, ištisai laikomasi vidurinio raštų 
kalbos varianto normų. 

Toks ir Lietuvos istorijos ir etnografijos muziejuje saugomo 1791 m. 
pamokslo fragmentas (sign. R-1165), kurio kalba, be to, dar pasi- 
žymi archaizmais. Kiti to muziejaus XVIII a. pabaigos pamokslų 
fragmentai (R-/1163...1168) turi daug rytų aukštaičių tarmės ypaty- 
bių (dungus, umžinas, szwintas, ažu, užu "Už", ataduos...). 

Yra ir šiaip įvairių religinio turinio rankraštinių tekstų bei tekstelių. 
Minėtinas esantis viename nežinomo autoriaus lenkiško katekizmo 
rankraštyje, kuris saugomas Vilniaus universiteto bibliotekoje ir turi 
signatūrą F 3 1504. Tas katekizmas turėjo būti parašytas apie 1750 m., 
bet lietuviškas tekstas gali būti ir vėliau įrašytas. Greičiausiai auto- 
rius Žemaitis, kuris stengėsi laikytis vidurinio raštų kalbos varianto 
normų, bet privėlė daug žemaitybių. Keli pavyzdžiai: kuo "ko", tiewas 
"tėvas", prisz "prieš" (hipernormalizmas priedos “priduos"), o milausije 
mana “o mano mieliausieji', acc. pl. tus "tuos", anus 'anuos', 1. pl. ap- 
turima 'apturime', kada paroditum “kad parodytų', dydeley “labai". 

Iš nereliginio turinio rankraštinių tekstų pirmiausia minėtini Šiau- 
lių ekonomijos 1780 m. teismo nuostatai (paskelbti A. Janulaičio 
1911 m. „Lietuvių tautosakoje“, kn. 2, d. 1), parašyti viduriniu raštų 
kalbos variantu su palyginti negausiomis žemaitybėmis, pvz., galent 
"galint", pry ano "pas jį'. Plg. hipernormalizmą turencziams "turintiems". 

Teismų knygose yra išlikę keliolika lietuviškų priesaikų. Jų kalba 
apskritai būdinga viduriniam raštų kalbos variantui, bet pasitaiko ir 
gana daug tarmybių. Žemaitybės vyrauja 1737.II.18 dviejose Dirvėnų 
dvaro priesaikose (paskelbė 1961 m. V. Abramavičius leidinyje „Bib- 
liotekininkystė ir bibliografija“, t. 1), 1745.II.1 priesaikoje Klėvai- 
niuose (paskelbė V. Biržiška „Tautos ir žodžio“ VII tome), 1772.XI.6 
— Pašvitinyjė (iš Rasčinių teismo aktų, paskelbta minėtoje K. Jablons- 
kio knygoje „Lietuvių kultūra ir jos veikėjai“, V., 1973, p. 303—304), 

1737.VIII.5 — nežinomos vietovės priesaikoje (paskelbė K. Jablonskis 
toje pačioje knygoje, p. 304). Rytų aukštaičių tarmės ypatybių gana 
gausu XVIII a. pabaigos priesaikoje, kurią turėjo daryti prie miško 
gyvenantys valstiečiai (vietovė nežinoma, paskelbė 1933 m. K. Jablons- 
kis „Praeityje“, t. 2, perspausdinta minėtoje K. Jablonskio kny- 
goje, p. 298— 299), priesaikoje dėl ginčijamų valdomos žemės ribų 
(Brėslauja, paskelbė D. Daugėla „Lietuvių tautoje“, kn. I, d. 3), 1791 
m. Onuškio dvaro (Ukmergčs paviete) tijūnų, dešimtininkų, sėjėjų ir 
miško sargų priesaikose (jas paskelbė V. Žukas leidinyje „Biblioteki- 
ninkystės ir bibliografijos klausimai“, 1965, t. 4, p. 197, 200, perspaus- 
dinta K. Jablonskio knygoje, p. 299 — 300). 

Nemaža lietuviškų frazių (kartais ir didokų) pasitaiko išsilavinusių 
asmenų anuomet lenkiškai rašytuose laiškuose. Tų frazių kalba irgi 
primena vidurinį raštų kalbos variantą, neretai su tarmybėmis, dau- 
giausia žemaitybėmis. 

Visų iki šiol aptartų tekstų kalbinį pagrindą sudaro iš esmės tradi- 
cinė, viduriniu raštų kalbos variantu paremta rašomoji kalba, atmieš- 
ta žemaitybėmis, retai kitų tarmių (paprastai rytų aukštaičių) ypaty- 
bėmis. Tačiau anuomet buvo ir tokių tekstų, kurie parašyti ištisai Že- 
maitiškai. Juose vidurinio raštų kalbos varianto tegalima apčiuopti 
tik atskirus elementus. Svarbiausias iš tokių tekstų — knyga „Žyva- 
tas“. Tai teologo Bonaventūros (= Johannes Fidanza) veikalo verti- 
mas iš lenkų kalbos. Pirmą kartą, matyt, lietuviškai išleista 1753 m. 
Išliko tik leidimai nuo 1759 m. Vertėjas nežinomas. Knygos kalbą 
iliustruoja jau pats pavadinimas (pateikiamas kiek sutrumpintas): 
„Ziwatas Pona yr Diewa musu Jezusa Christusa, tay ira Kielas ysz- 
ganima ... par S. Bonawentura ... aprasitas. Metufy Pona 1753 y 
Druka Paduotas ... dabar wie! ju pazwaleny wirefniuiu Ziamaytyj- 
zka yfzt(!)umocitas yr drukawotas. Wilniąw ... Kafztu yr ftoronę 
Matiejaws Jusupa Dowbara, Metujy Pona 1759“. Minimas M. J. 
Daubaras greičiausiai tebuvo leidėjas, ne vertėjas. „Žyvato“ kalbą 
ištyrė A. Girdenis. Čia pasinaudosime jo darbo rezultatais. Jis priėjo 
išvadą, kad vertėjas turėtų būti kilęs iš Kretingos apylinkių, greičiausiai 
kur nors prie Kaftenos. 1602 m. Kretingojė buvo įkurtas vienuolynas, 
į kurį daugiausia stodavo netolimų apylinkių žmonės. Matyt, vienas 
iš vienuolių ir buvo „Žyvato“ vertėjas. 

Jo tarmėje vietoj uo, ie būta „dounininkų“ ou, ei, kurie žymimi dvi- 
raidžiais uw (ir gw, kartais u), yi, pvz., tuw (tąw) "tuo", duwbies "duobės", 
duty "duoti", tyi "tie", anyi "anie, jie'. Vertėjas turėjo priklausyti vadina- 

miesiems pajūrio žemaičiams, kur dabar paradigmose panaikinta č, 
dž || t, d kaita, t. y. išmestos afrikatos, taigi linksniuojama, pavyzdžiui, 
jūutis "jautis", jūutę "jaučio", jdut'$u 'jaučiui" ... „Žyvatas“ rodo, kad 
XVIII a. viduryje č, dž išmetimo procesas dar nebuvo pasibaigęs. 
Afrikatos bemaž visuomet išmetamos tik tais atvejais, kai paradigma 
teturi vieną formą su afrikata, pavyzdžiui, rašoma gen. pl. de/imtiu 
"dešimčių", žwayzdiu "žvaigždžių" (visi pavyzdžiai tik su 1, d), 1. sg. 
praet. at/iuntiaw "atsiunčiau", parodiaw “parodžiau' (su č, dž retai). 
Kitais atvejais beafrikatės formos „Živate“ dar nėra dažnos, pasitai- 
ko tik pavieniui. Rasti vos 2 pavyzdžiai su /, d prieš užpakaliniu balsiu 
resp. dvibalsiu prasidedančias priesagas (dydiaw/e “didžiausio? ir ap- 
leyštiu/i 'aplaisčiusi'). Visada su afrikata rašomos 1. sg. cond. formos, 
pvz., aducio "atiduočiau", aprawdočio “apraudočiau', ir prieveiksmis 
dabaičiuo "dabar" (dabarčiu). Beje, „Žyvate“ afrikatos paprastai žymi- 
mos raidėmis c (€), dz (dž). Parašymai su cz, dž reti. Taigi galimas da- 
lykas, kad anuomet vertėjo šnektoje, gal ir plačiai kitur žemaičiuose, 
buvo dzūkuojama, t. y. vietoj č, dž tariama c, dz. Dabar tokį tarimą 
išlaikė tik senosios kartos žmonės nedideliame plotelyje tarp Gargždį, 
Endriejavo, Judrėnų ir Veiviržėnų. 

„Žyvate“ aiškiai skiriamas šiaurės žemaičių siaurasis i nuo paplatė- 
jusio, t. y. e. Pirmasis nuosekliai žymimas raide i, pvz., pri/z "prieš", 
awk/zte/fnis 'aukštesnis' (galūnė -is iš *-is), acc. pl. dątis “dantis? (-is 
iš *-fs), 2. sg. praes. link/myni “linksmini" (-i iš *-f), nom. pl. awfis 
"ausys" (že. -is < *-is). Ta pačia raide žymimas ir ilgasis balsis i, pvz., 
awk /tibes "aukštybės", dewinioleka "devyniolika". Taigi vertėjas nepai- 
sė šių balsių kiekybės, žiūrėjo tik jų kokybės. Šiaurės žemaičių ę (iš 
pralietuvių *i, *-/e arba vietoj -ė, *-ę, *-ią ir kt.) „Žyvate“ sistemingai 
žymimas raide y, pvz., apwylkty 'apvilkti'", nom. pl. m. kalty "kalti", 
wy/y "visi", voc. sg. pony "pone", instr. sg. garby "garbe", /zyrdy "širdi- 
mi' (t. y. širdžia), loc. sg. m. gieramy "gerame", loc. pl. plačio/y “plačio- 
se', acc. sg. garby "garbę", gyry "girią", nom. pl. m. /udegyny "sudeginę". 
Nuoseklus rašymas nom. sg. pradie "pradžia", kaltibe "kaltybė", acc. 
pl. tokies "tokias", rik/ztes “rykštes", gen. sg. brole "brolio', nom. pl. 
kojes "kojos" rodo, kad nekirčiuotos pralietuvių galūnės *-id(s), *-ė(s) 
anuomet šioje šnektoje dar buvo tariamos -e(s), o ne dabartinės 
-ę(s). Taigi tada žodžio gale čia dar kontrastavo priešakinės eilės 
3 balsiai: i:ę:e (dabar tėra i:ę). 

Įdomus prielinksnio į rašymas y "į, verčiantis manyti buvus ę 'į', kuris turėtų 
būti kildinamas iš *e< *en. Tai galėtų būti kuronizmas, išlikęs „Žyvato“ šnektoje 
šalia veldinio i< *į iš “in (pastarasis pavartotas 25 kartus, x 'į' — net 481 kartą). 
Dabar šioje šnektoje įsigalėjo variantas i 'į'. Šiaip jau i||ę distribucija „Žyvate“ tokia, 
kokią dabar turi šiaurės žemaičiai kretingiškiai, t. y. be balsių asimiliacijos, plg. 
linksniavimą dydis "didis", dyde didžio", dydem 'didžiam", dydi "didį", dydziu || dydiu 
*didžiu", dydemy “didžiame" ir kt. (visur šaknyje y 'ę", nežiūrint galūnės siaurumo 
ar platumo). 


Šiaurės žemaičių u ir p grafiškai neskiriama, abiem atvejais rašoma 
u, plg. instr. sg. f. tu "ta", anu "ana", geru "gera" (tarė tė, dn, gėro). Taip 
yra ir kituose ano meto žemaitiškai parašytuose tekstuose. Todėl, 
pvz., že. rėnkė ranka" anuomet buvo rašoma runka, ir tai dabar ne- 
retai klaidina tyrėjus, kurie tokias formas ima traktuoti kaip rytų 
aukštaičių tarmės ypatybę. 

Iš morfologinių „Žyvato“ kalbos ypatingumų pirmiausia nurodyti- 
ni dabartinio tipo žemaičių dviskaitos naudininkai-įnagininkai, pvz., 
dum mokitynium, dwym galwym (nuo du mokytiniai, dvi galvos) su tar- 
mės galūnėmis -9m, -ęm, turinčiomis prie nom.-acc. du. priderintą 
galūnės vokalizmą (plg. dū vilki > že. do vėlkė). Plačiai vartojami pro- 
nominalinio linksniavimo daugiskaitos naudininkai su -ims, pvz., tims 
"tiems", wy/ims "visiems", aklims "akliems"? (dabar šnektoje įsigalėjo for- 
mos su že. -ęms, matyt, atitinkančios aukštaičių -iems). Pažymėtinos 
labai archaiškos priebalsinių kamienų įnagininko formos: sg. sesermi 
"seserimi", wandemi “vandenimi", pl. sesermis 'seserimis', akmemis “ak- 
menimis'. Iš veiksmažodžio sferos minėtini dabartinio tipo Žemai- 
tiški atematinių formų perdirbiniai, pvz., 1. sg. eytu “einu", 2. sg. eyti 
"eini", 1. pl. eytama 'einame", 3. praes. eyt "eina", ir Kretingos apylin- 
kėms būdingos 3. praes. ir 3. fut. formos su dalelyte -(i)ai, pvz., 
gieday "gieda", pu lay "puola", guley "gula", werk/ey "verks". 

Tradicinės ano meto raštų kalbos (vidurinio varianto) elementų 
„Žyvate“ palyginti nedaug. Ryškiausias iš jų — vartojimas formų 
su atstatytais išnykusiais galūnių trumpaisiais balsiais, pvz., wiras 
"vyras", dayktas "daiktas", kalbiedamas “kalbėdamas'. Be to, dar plačiai 
išlaikomi galūnėse dvibalsiai ai, ei vietoj žemaičių monoftongų d, ė, 
pvz., darbynikay “darbininkai, instr. pl. tays Žodieys “tais žodžiais", 
adv. baymingay “baimingai'. Pasitaiko ir žodžių su aukštaičių uo, ie, 
pvz., duona, duos, sz luoste “šluostė", diena, kietas. Tokie pavyzdžiai nė- 
ra dažni. Antai anie 'jie' pavartota 11 kartų šalia žemaitiško atitik- 
mens anyi 90 kartų. Tačiau žodis Dievas dažniausiai turi ie (728 pavyz- 

džiai šalia vienintelės žemaitiškos acc. sg. formos Dyiwa 'Dievą"). 
Tai tradicinės religinės kalbos įtakos padaras. Aukštaitiškos afrikati- 
nės formos, tokios kaip gieydzie "geidžia", gana retos. Pasitaiko dar 
viena kita morfologinė aukštaitybė. 

Antroji populiari žemaitiška knyga — „Aukso altorius“, maldų, 
psalmių ir giesmių rinkinys. Nuo XVIII a. vidurio jis buvo leidžiamas 
„Altoriaus duchauno“ pavadinimu. Iki 1787 m., kai buvo pakeistas 
pavadinimas, pasirodė 10 leidimų, kurių daugelio neišliko nė vieno eg- 
zemplioriaus, bent Lietuvoje jų neturime. Ir naujo varianto pirmųjų 
leidimų neišliko. Turime tik vieną 1793 m. leidimo egzempliorių (ir tą 
defektuotą), saugomą Vilniaus universiteto bibliotekoje. Tai buvo di- 
delė, per 470 puslapių knyga. Jos parengėjas nežinomas. Kalba paly- 
ginti neprasta, nors barbarizmų pasitaiko nemažai. Kalbinis pagrin- 
das — žemaitiškas. Deja, šio leidinio kalba tebėra neištirta. Tokie 
pavyzdžiai kaip weyšieiy "viešėjo", apszloustik 'apšluostyk", duwtu 
“duotų", gayluws "gailiuosi" orientuoja į šiaurės žemaičių („dounininkų“) 
plotą, nors šiaip jau aukštaičių u0, ie atitikmenys dažniausiai žymimi 
u, i raidėmis. Skiriamas žemaičių siaurasis i (žymimas i raide) nuo pa- 
platėjusio € (žymimo y raide). Minėtinos dabartinio tipo žemaitiškos 
nom. pl. m. formos su -damys (pvz., i krutis muždamis “... mušdami"), 
3. cond. formos su -tum (pvz., idant tarp mufu butum pakaius “... 
būtų taika'), įė-kamienės formos w kamieno būdvardžių paradigmoje 
(pvz., ant bay/y Juda 'į baisų teismą"). Iš leksikos žemaitybių nurody- 
tina pabengti "pabaigti", šašuolėtis "šešėlis", vofagas “botagas'. Esama 
ir tradicinės raštų kalbos elementų: pasitaiko aukštaičių uo (rašo 0), 
ie, sveiki galūnių dvibalsiai ai, ei (rašo ay, ey), nom. sg. galūnė -as, 
3. pers. -a, nekirčiuotos galūnės -0, -0s (daug retesnės negu -a, -as), 
dat. pl. m. galūnė -iems ir kt. Gausu aukštaičių-žemaičių hibridų, pvz., 
1. sg. praes. refl. duomisi 'duoduosi" (t. y. duomiesi su aukštaičių uo, 
bet p. že. i<ie), inf. duoty "duoti" (su uo ir že. y 'ę'). 

Tado Juozapo Bukatos „Knygelė aprašanti broctvą“ 1773 m. 
— taip pat perdėm žemaitiška. Palyginti nemažas, per 300 puslapių 
leidinys. Autorius (lenkiškai rašėsi Bukaty) gimė apie 1740 m. Studija- 
vo Vilniaus akademijoje, kur gavo abiejų teisių daktaro laipsnį. Nuo 
1767 m. buvo Šiluvos klebonas, vėliau Žemaičių vyskupystės genera- 
linis oficiolas. Nuo 1786 m. vyskupas sufraganas. Prisidėjo prie 1794 
m. sukilimo. Mirė 1795 m. Šią knygą jis pirma parašė ir išleido len- 
kiškai (1772 m.). Vėliau ji buvo, veikiausiai paties autoriaus, išversta 
į lietuvių kalbą. Kalbinis vertimo pagrindas — iš esmės žemaičių 

tarmė, nors pasitaiko nemažai aukštaitybių, paprastai tradicinės raštų 
kalbos elementų. Skiriama žemaičių i ir ę (rašoma atitinkamai i ir y). 
Būdingesni žemaitiški pavyzdžiai: idant kožnas ... mokietum “... mo- 
kėtų"', adv. i/zkiey "aiškiai", acc. pl. numi/zkius "£namiškius", 1. pl. fut. 
rasma 'rasime"'. Stengimąsi derintis prie tradicinės raštų kalbos rodo 
gausūs hipernormalizmai, pvz., duomoimay “dūmojimai', kuokaleys 
“"kūkaliais', žwaygzdžies "žvaigždės", nuowedzie "nuvedė", gen. sg. f. 
didzies vietoj didės "didelės". 

Kiek daugiau tradicinės raštų kalbos elementų randame 1770 m. 
išleistame „Pamoksle ant jubileušo“ — nedidelėje knygelėje, kurios 
parengėjas nežinomas. 

Žemaičių tarmė XVIII a. pabaigos lietuvių raštijoje tapo tokia po- 
puliari, kad ja buvo skelbiami 1794 m. sukilėlių vadovybės atsišauki- 
mai. Juose pasitaiko kiek ir aukštaitiškų tradicinės raštų kalbos ele- 
mentų, bet paprastai vyrauja žemaitiškas pagrindas. Be to, atsišaukimų 
kalba atmiešta gausiais polonizmais, dažnai tėra pažodinis lenkiško 
teksto vertimas. Kalbiniu žemaičių-aukštaičių mišiniu ypač pasižymi 
Lietuvos vyriausios tautinės tarybos (Rodos Naydidziasias Naradaus 
Letuwos) 1794.IV.30 atsišaukimas (perspausdino 1911 m. J. Lucke- 
vičius „Lietuvių tautoje“, kn. 2, d. 1), kuriame perdėm sujaukti žemai- 
čių ir tradicinės raštų kalbos (vidurinio varianto) elementai, plg. že- 
maitybes sunaytey “sūnaičiai', muszkimos “muškimės, kovokime', 
Lituwoy "Lietuvoje", dwarunsy "dvaruose", anyms jiems", butum "būtų", 
žmonies esma wisi ligi “... esame visi lygūs' ir tradicinės raštų kalbos 
formas tewikszczios "tėvynės", plesza “plėšia', užlayskiet “užleiskite', 
ataduot "atiduoti", rytietybes acc. sg. tu waynu "tą karą", instr. sg. gie- 
laziu "geležimi" (t. y. geležia). Tą patį reikėtų pasakyti ir apie LDK 
kariuomenės šeštojo pulko vado K. Nesiolovskio 1794.V.2 atsišaukimą 
į Palangos seniūnijos gyventojus dėl paramos kariuomenei ir stojimo 
į sukilėlių eiles (atsišaukimą paskelbė 1930 m. A. Janulaitis „Praeityje“, 
t. 1), kurio kalba, be to, labai sudarkyta, nelengvai suprantama. 
Geresne kalba ir dar labiau žemaitiškai parašytas Iždo deputacijos 
1794.IV.23 skelbimas (perspausdino A. Janulaitis ten pat) apie Palan- 
gos seniūnijos, priklausiusios vysk. I. Masalskiui, perėjimą valstybės 
iždo žinion ir valstiečių raginimas klausyti dvaro. Tai matyti kad ir 
iš šių kelių pavyzdžių: tyi giwentoja “tie gyventojai', i/zduwta "išduota", 
wi/kupuw "vyskupui" (uw “š. že. ou?). 

Žymus pamokslininkas ir Vyriausiosios Lietuvos mokyklos (buv. 
Jėzuitų Akademijos) profesorius Mykolas Karpavičius 1794 m. balan- 

džio 20 d. Vilniaus šv. Jono bažnyčioje pasakė lenkiškai pamokslą 
žuvusių sukilėlių atminimui. Tą pamokslą, kaip jau buvo minėta, 
sukilimo vadovybė įsakė tuoj pat išversti į lietuvių kalbą ir išleisti 
atskira knygele. Taip atsirado „Kozonius Mykolo Karpavi- 
čiaus“. Titulinio lapo antroje pusėje įdėtas išrašas iš Lietuvos Vyriau- 
sios tautinės tarybos protokolo, įsakantis pamokslą viešai skelbti pa- 
rapijų bažnyčiose, miestų magistratuose ir kariuomenės daliniuose. 
Vertimo kalba perdėm žemaitiška. Tvirtinimas, kad pamokslą išvertė 
pats autorius, nėra patikimas, nes M. Karpavičius nebuvo žemaitis 
ir, atrodo, nėra gyvenęs žemaičių tarmės plote. 


Jis gimė 1744 m. netoli Bresto (tada vadinto Lietuvos Brasta). Mokėsi Bresto 
jėzuitų mokykloje. Vėliau gyveno Varšuvoje ir Krokuvoje. 1772— 1774 m. buvo Vil- 
niaus kunigų seminarijos dėstytojas. Nuo 1779 m. Prienų ir Gražiškių klebonas. 
1783— 1796 m. profesoriavo Lietuvos Vyriausiojoje mokykloje. Nuo 1797 m. iki 
mirties 1803 m. buvo Vygrių klebonas. 


Vietoj uo, ie vertime turimi šiaurės žemaičių ou, ęi (juos žymi uw, 
yi, kartais aw, i raidėmis), pvz., duwna 'duona", duwts 'duotas"', tyi 
*tie", Dyiws "Dievas", Lyituwos “Lietuvos"'. Pavyzdžiai su aukštaičių 
uo, ie reti. Afrikatos vartojamos kaip pajūrio žemaičių plote, tik para- 
digmos dar ne visai išlygintos, pvz., gen. pl. poni/tiu 'ponysčių", acc. 
pl. m. žuwuntius 'žūvančius', 1. praet. skaytiaw 'skaičiau' ir paciu 
"pačių", ginciu "genčių", žodzius "žodžius", galeciu "galėčiau", dabarciuw 
"dabar" (dabarčiuo). Skiriama žemaičių i ir ę (žymi i ir y raidėmis), 
pvz., pati 'pati', giwenyms "gyvenimas", yr "ir", wy/y 'visi'. Galūnėse 
gana sistemingai monoftongizuojami ai, ei: Brola! Giwiantoja! Suna! 
Artoja! Gaspadora! vietoj Broliai! Gyventojai! Sūnai! "sūnūs", Arto- 
jai! Gaspadoriai! "ūkininkai". Dar plg. brungi turta "brangūs turtai", 
patsa “patsai', tykta “tiktai', tunkia "tankiai", instr. pl. kunas "kūnais". 
Kiti būdingesni pavyzdžiai: pas muni “pas mane', numu/y "namuose", 
musa "mūsų", pyrmyja “pirmieji', ple/zitos “plėšytojas", efma "esame", 
regat “regite', idant fu/imiletum “... susimylėtų', ponuw "ponui", Wyl- 
niuw "Vilniuje". 

Sukilėliai dainuodavo lietuviškas dainas, kurių vienos išliko rankraš- 
tinis tekstas (paskelbė V. Biržiška „Tautos ir žodžio“ VII tome). Jame 
vyrauja žemaičių tarmės ypatybės (turiekim “turėkime", mu/a "mūsų", 
mumis “mus? ...), bet yra ir tradicinės raštų kalbos elementų, pvz., 
Diewas, žiema, milekim “mylėkime", brolaley “broleliai'. Panaši kalba 

Žemaičių vyskupystėje mokinių apie 1790 m. giedotos giesmės (tekstą 
paskelbė V. Biržiška, ten pat), taip pat liaudies dainų fragmento, ras- 
to XVIII a. vidurio lenkiškų eilėraščių rankraštiniame rinkinyje 
(paskelbė A. Briukneris leidinyje „Archiv fūr slavische Philologie“, 
t. 13, 1891, p. 223— 224). 

Iš esmės žemaičių tarme su gausiais vidurinio raštų kalbos varian- 
to elementais 1791 m. buvo išversta Gegužės 3 d. konstitucija, 
Išliko vertimo rankraštis (paskelbė J. Tumelis „Lietuvos istorijos met- 
raštyje, 1977“), kuris, matyt, buvo rengiamas spaudai. Vertėjas neži- 
nomas. Kalba labai prasta, pažodinis lenkiško teksto vertimas, net 
nelengvai suprantamas. Rankraštis įdomus kaip bene didžiausias LDK 
(per 40 nemažų spausdinto teksto puslapių) XVIII amžiaus kancelia- 
rinio-juridinio turinio tekstas, kuriame stengiamasi lietuviškai nusa- 
kyti įvairias teisines sąvokas, mėginama kurti lietuviškus teisės termi- 
nus, pvz., vietoj lenkų originalo žodžio traktat yra sutartuvės, vietoj 
rezolucja — atsakymas, vietoj edukacja “mokymas, auklėjimas' — 
moksla (moksla wayku karalaus "karaliaus vaikų auklėjimas') ir pan. 
Vertėjas greičiausiai buvo kilęs iš pietų žemaičių tarmės ploto, plg. 
dat. sg. ponu "ponui", karalu "karaliui". Dėl pasitaikančių formų su 
žodžio pradžios a- vietoj e- (asancziu 'esančių", ast <est "yra" ...) ir 
žodelio non(t)s (rašo nonc) "nors" galima būtų jį kildinti kur nors iš 
paaukštaitės. Dar plg. hipernormalizmus siedž "sėdi", sudžiencziu “tei- 
siančių' (sūdijančių). 

Ano meto prekybininkų kalbą reprezentuoja anksčiau minėti du 
Klaipėdos pirklio J. E. Šadevalto laiškai Rietavo seniūnijos pareigū- 
nams. Juos paskelbė ir tekstų kalbą ištyrė J. Lebedys su V. Urbučiu 
(Baltistica, t. 4, sąs. 2). Laiškai rašyti Klaipėdos krašto Žemaičių 
(„donininkų“) tarme, plg. uo, ie refleksus žodžiuose (par)dotj' “(par)- 
duoti", 8tonims "aštuoniems", isz pakotj 'išpakuoti", ane 'anie, jie“, 
Jchin dehn "šiandien" (bet ir wina "vieną", dat. sg. narru "narui, kvailiui?). 
Įprastas pajūrio žemaičiams afrikatų keitimas t, d, pvz, Ju wienu 
Jzodj (su) vienu žodžiu'. Kitos įdomesnės formos: /untu 'siunčiu", 
gelfines lonckas "geležiniais lankais", mun “man!", tun tą". 


LIETUVIŲ KALBA CARINĖJE RUSIJOJE 
Politinė, ekonominė ir kultūrinė situacija 


Po III Respublikos padalijimo (1795 m.) didžioji etnografinės Lie- 
tuvos dalis — Žemaičių seniūnija, Vilniaus ir Trakų vaivadijos — 
atiteko Rusijai, o Užnemunė (būsimasis Suvalkų kraštas) buvo priskir- 
ta prie Prūsijos. Tada Nemunas tapo abiejų skirtingoms valstybėms 
tekusių Lietuvos dalių riba. Taigi Respublikos žemes dalijantis nebuvo 
paisoma gyventojų tautinės priklausomybės. Net negalvota suteikti 
lietuvių gyvenamai teritorijai kokį nors autonominį statusą. Abiejų 
pasidalijusių valstybių valdančiųjų sluoksnių politika buvo šovinistinė: 
Rusijos caro valdose — rusinamoji, Prūsijos karaliaus — vokietina- 
moji. 


Rusijos imperijos sudėtyje atsidūrė visos iki Liublino unijos (1569 m.) LDK pri- 
klausiusios žemės. Carė Jekaterina II pareiškė, kad Rusija negavo „nė vienos Lenki- 
jos žemės pėdos“ (tikrąsias Lenkijos žemes pasidalijo Prūsija ir Austrija), kad buvu- 
si prijungta prie Rusijos tik LDK teritorija, kuri esanti „iš seno rusiška“, todėl pri- 
valanti susilieti su Rusijos imperija. Slaptoje instrukcijoje savo aukštiesiems valdi- 
ninkams ji dar 1764 m. aiškino, kad Rusijos užkariautosios žemės turinčios būti 
rusinamos. Iš buvusios LDK žemių sudarytos 8 gubernijos: Vilniaus, Gardino, 
Minsko, Vitebsko, Mogiliovo, Volinijos, Podolijos ir Kijevo. Mat Rusijoje po 1773— 
1775 m. administracinių reformų visa teritorija buvo dalijama į gubernijas, o šios į 
apskritis. Gubernijos priešakyje stovėjo caro skiriamas guberndiorius (žodis iš lot. 
gubernator “vairininkas, valdytojas'). Atskirais atvejais 2— 3 gubernijas sujungdavo 
ir jas valdė generalgubernatorius, tos teritorijos vyriausias kariuomenės viršininkas. 


Etnografinės Lietuvos žemės įėjo į dvi gubernijas: Vilniaus (ši vėliau 
buvo suskaidyta į Vilniaus ir Kauno) ir Gardino (lietuviai gyveno tik 
šiaurinėse apskrityse), kurios buvo vadinamos lietuviškomis gubernijo- 
mis, jas valdė Vilniaus generalgubernatorius (pirmasis M. Repninas). 
Jekaterina II tuoj įsakė dvarininkus apdėti dideliais mokesčiais, buvusio 
karaliaus dvarus išdalijo savo favoritams rusų generolams, įvedė 
Rusijos įstatymus. Tačiau jos įpėdinis Pavlas I (1796— 1801 m.) greit 
ėmė keisti motinos įvestą tvarką: jis paskelbė amnestiją 1794 m. suki- 
lėliams, leido bajorams sudaryti gubernijų ir apskričių seimelius, grą- 
žino Lietuvos Statuto veikimą, kuris galiojo net iki 1840 m. Pavlas I 
buvo 1801 m. nuverstas ir sostas atiteko Aleksandrui I (1801 — 1825 
m.). Šis iš esmės paliko buvusią tvarką. Leido grįžti į Vakarų Europą 

pabėgusiems 1794 m. sukilimo dalyviams. Labai iškėlė Adomą Čartoris- 
kį, pertvarkė Vilniaus universitetą. 

Feodalinė žemės valda Lietuvoje, prijungtoje prie Rusijos, liko ne- 
pakeista. Socialiniu požiūriu dvarininkai iš esmės nenukentėjo, liko 
jų privilegijuota padėtis. Baudžiava buvo dar labiau sustiprinta, valstie- 
čių išnaudojimas padidėjo. Mat Rusija ir kitos Respubliką pasidaliju- 
sios valstybės kovojo prieš Prancūzijos didžiosios revoliucijos idėjų 
plitimą, todėl užimtose žemėse stiprino atgyvenusią feodalinę santvar- 
ką. Carizmas tapo patikimu baudžiavos ramsčiu. Todėl stambieji 
Lietuvos dvarininkai greit surado bendrą kalbą su carizmu. Buvo pat- 
virtintos jų privilegijos, valdžia paliko valdytąsias Žemes, teisę užimti 
tarnybines vietas administracijoje ir teismuose. Pasigailėjo net tų, kurie 
dalyvavo 1794 m. sukilime. Bajorams buvo palikta tam tikra savival- 
da: kas 3 metai šaukiami apskričių ir gubernijų seimeliai. Smulkiųjų 
bajorų ekonominė padėtis gal kiek pablogėjo. Jie greit nusigyven- 
davo ir tapdavo nereikalingi didikams, kurie anksčiau kovojo dėl 
valdžios. Smulkieji bajorai neteko teisės dalyvauti seimeliuose. Ilgai- 
niui jie ėmė artėti prie valstiečių, nuo kurių besiskyrė tuo, kad nemokėjo 
mokesčių ir nebuvo imami į rekrutus. Vėliau pasitaikydavo net atvejų, 
kai nusigyvenęs bajoras tarnaudavo pas turtingesnį valstietį. 

Prijungus prie Rusijos, sunki lietuvių valstiečių padėtis dar pablogėjo: 
sustiprėjo baudžiava, valstiečiai kentėjo dėl katalikų religijos persekio- 
jimo, dėl švietimo įstaigų mažinimo, juos slėgė sunki ėmimo į rekrutus 
našta, pagalvės mokestis ir kitokia carinės valdžios priespauda. 

Kaip buvo nurodyta, Užnemunė (buv. Žemaičių seniūnijos ir Trakų 
vaivadijos nedidelė dalis kairėje Nemuno pusėje) atiteko Prūsijai. 
Iš prijungtų Respublikos žemių Prūsijos vyriausybė sudarė atskirą 
provinciją — Naujuosius Rytprūsius, kuriuos suskirstė į Plocko ir Bal- 
stogės departamentus. Lietuviai gyveno trijuose šiauriniuose Balsto- 
gės departamento apskrityse: Marijampolės, Kalvarijos ir Vygrių. 
Senoji tvarka buvo pakeista: įvesti griežti vokiečių įstatymai, sustip- 
rinta drausmė. Bajorų teisės apkarpytos, paliktos tik kokios buvo Prū- 
sijoje. Valstiečių gyvenimas kiek palengvėjo, nes jie buvo sulyginti 
su Prūsijos valstiečiais. Tada Prūsijoje jau imta naikinti baudžiavą. 
Vokiečių valdžia siekė Užnemunę izoliuoti nuo Rusijai atitekusios 
Lietuvos dalies. Kad gyventojai katalikai nepriklausytų Žemaičių 
ir Vilniaus vyskupystėms, 1798 m. buvo įsteigta atskira Vygrių vys- 
kupystė, kuri nuo 1818 m. vadinosi Seinį vyskupyste. Bandyta Už- 
nemunę vokietinti, net kolonizuoti, bet nespėta. 

1807 m. Prūsiją nugalėjo Napoleono kariuomenė. Tilžės sutartimi 
iš buvusių Respublikos žemių sudaryta Varšuvos kunigaikštystė, į 
kurią įėjo ir lietuvių gyvenama Užnemunė. Tai buvo nauja, iš esmės 
lenkiška valstybė, Napoleono statinys, leidžiantis jam priciti prie Ru- 
sijos sienų, savotiška Žmonių, maisto ir pašarų bazė būsimam karui 
prieš Rusiją. 


Varšuvos kunigaikštystė turėjo apie 2,5 milijono gyventojų. Ją sudarė Varšuvos, 
Poznanės, Kališo, Bydgoščiaus, Plocko ir Lomžos departamentai. Lietuvių gyvena- 
mos Marijampolės, Kalvarijos ir Seinį (buv. Vygrių) apskritys priklausė Lomžos 
departamentui. 1809 m. prie kunigaikštystės dar buvo prijungti anksčiau Austrijai 
priklausę Krokuvos, Radomo, Liublino ir Sedlcų departamentai. Tada gyventojų 
padaugėjo iki 4 milijonų 330 tūkstančių. Valdė Napoleono sąjungininkas Saksoni- 
jos karalius Frydrichas Augustas, tapęs Varšuvos kunigaikščiu. 


Taigi Užnemunė gyveno skirtingą gyvenimą negu kitos Lietuvos 
žemės. Čia galiojo Napoleono kodeksas ir naujasis kalendorius, 
baudžiava buvo panaikinta, valstiečiai turėjo asmens laisvę (bet žemę 
gavo išsipirkti), administracijoje ir teismuose buvo vartojama lenkų 
kalba. Šiame krašte intensyviau negu kitur formavosi kapitalistiniai 
santykiai, smulkieji bajorai susiliejo su turtingesniais valstiečiais, anks- 
čiau atsirado iš valstiečių kilusi lietuviška inteligentija. 

1812 m. Napoleonas su didžiule kariuomene persikėlė per Nemuną 
ir pradėjo karą su Rusija. 


Napoleonas Bonapartas, pasiskelbęs Prancūzijos imperatoriumi, siekė pasaulinės 
valdžios. Jo vykdyti karai buvo grobikiški. Europos tautos jam priešinosi. Nugalė- 
jęs Austriją ir Prūsiją, Napoleonas tikėjosi parblokšti Rusiją. 


1812 m. birželio 28 d. (naujuoju stiliumi) Napoleono kariuomenė 
užėmė Vilnių. Čia jis sudarė laikinąją valdžią, vadinamąją Lietuvos 
Didžiosios Kunigaikštystės Laikinąją vyriausybės komisiją. Tai buvo 
iš esmės okupacinis įrankis kraštui administruoti: tvarkė finansus, 
parūpino armijai maisto, organizavo vietinius policijos ir kariuomenės 
dalinius. Tačiau Napoleono era Lietuvoje buvo trumpa. Kad ir pasie- 
kęs Maskvą, net ją užėmęs, Napoleonas karą greit pralaimėjo. Išba- 
dėję ir pakrikę jo armijos likučiai, grįždami nuo Maskvos per Lietuvą, 
plėšikavo. Kraštas labai nukentėjo. Pavyzdžiui, naminių gyvulių tada 
sumažėjo dviem trečdaliais, pasėlių plotai — per pusę. Ypač daug 
nuostolių patyrė Vilniaus gyventojai. 1812 m. lapkričio 28 d. miestą 
užėmė rusų kariuomenė. Lietuvoje buvo grąžinta ankstesnė tvarka. 

Po Vienos kongreso 1815 m. Varšuvos kunigaikštystė buvo pavers- 
ta Lenkijos karalyste ir pateko Rusijos valdžion (karaliumi pripažin- 
tas caras) kaip autonominis vienetas su savo konstitucija ir seimu. 
Čia ir toliau galiojo Napoleono įstatymai, net ir tada, kai karalystė 
buvo panaikinta ir pasidarė paprasta Rusijos provincija, valdoma Var- 
šuvos generalgubernatoriaus. Lietuvių gyvenama Užnemunė įėjo į 
Augustavo vaivadiją, vėliau guberniją, o nuo 1867 m. — į naujai suda- 
rytą Suvalkų guberniją, davusią šiam kraštui naują pavadinimą — 
Suvalkija. Valstiečių padėtis čia per visą tą laiką nesikeitė. Gyvenimo 
sąlygos buvo geresnės negu kitur Lietuvoje. Čia dėl ankstyvo baudžia- 
vos panaikinimo greičiau klostėsi kapitalistiniai santykiai. Iš dalies 
dėl to ir žemės ūkis kilo sparčiau, greičiau radosi pasiturinčių valstie- 
čių. Jie anksčiau negu kitur Lietuvoje ėmė leisti savo vaikus į specialią- 
sias ir bendrojo lavinimo vidurines, net aukštąsias mokyklas. Dėl geres- 
nių ekonominių ir kultūrinių sąlygų čia anksčiau atsirado iš valstiečių 
kilusi nauja lietuvių inteligentija. 

Rusijos valdomoje Lietuvoje buvo vengiama daryti kokių nors so- 
cialinių reformų. Daugumas dvarininkų nenorėjo įvesti jokių naujo- 
vių žemės ūkyje. Jie savo pajamas stengėsi kelti didindami lažą ir aria- 
mosios žemės plotą, nes užsienio rinkoje tolydžio augo javų paklausa. 
Daugiausia javų buvo išvežama į Rygos uostą, kita dalis Nemunu ir 
sausuma į Prūsiją. Didėjo baudžiavinis valstiečių išnaudojimas. Už 
15 dešimtinių žemės valstiečiai dažnai turėdavo atidirbti dvarui net 6 
vyrų ir 6 moterų darbo dienas per savaitę. Juos sunkiai slėgė valstybi- 
nės prievolės, k.a. rekrutų ėmimas, pastotės kariuomenei pervežti ir 
kt. Ypač sunki prievolė buvo rekrutų ėmimas Rusijos kariuomenei. 


Respublikoje rekrutai bemaž nebuvo imami. Tokį ėmimą bandyta įvesti tik per 
1794 m. sukilimą, bet nesėkmingai. Rusijoje pėstininkų kariuomenė nuo XVIII a. 
buvo sudaroma beveik vien iš rekrutų. Ši prievolė įvesta ir Lietuvoje. Kasmet dvari- 
ninkai savo nuožiūra rinkdavo nustatytą valstiečių skaičių ir sukaustytus grandinė- 
mis veždavo į apskrities ar gubernijos miestą. Iš ten, jei tinkami, rekrutai būdavo 
išsiunčiami karo tarnybai 25 metams, paprastai į tolimąsias gubernijas. Tada lietuvių 
kareivių galėjai sutikti visur plačiojoje Rusijos imperijoje. Vietomis liko tam tikri 
jų buvimo pėdsakai, pvz., vadinamoji Lietuvių pilis Leningrade (tarp Moikos kran- 
tinės, Kriukovo kanalo, Dekabristų gatvės ir Matvejevo skersgatvio), kur anuomet 
buvo dislokuojamas lietuvių muškietininkų pulkas. Rekrutų ėmimas — vienas iš 
didžiausių to meto žiaurumų, apie kurį drausta viešai kalbėti. Drausdavo net skam- 
binti varpais rekrutus palydint, kad nekeltų liaudyje „sunkiai išdildomo liūdesio“. 

Nualinti valstiečiai dažnai badaudavo. Iš jų būdavo visaip tyčioja- 
masi. 


Antai Daukšiėgalos dvaro (prie Vaškų) savininkė Karpienė savo išbadėjusius 
baudžiauninkus pažabodavo tam tikrais apinasriais, kad pjaudami ar kuldami žir- 
nius, raškydami vaisius ar valydami daržoves nevalgytų dvaro derliaus. 


Už nepaklusnumą valstiečiai būdavo griežtai baudžiami: plakami 
rykštėmis, kaustomi į kalades, rišami prie stulpų, laikomi uždaryti 
rūsiuose, klupdomi ant įkaitintų akmenų, deginami geležimi ir pan. 
Baudžiavos baisybės paliko gilų atspaudą lietuvių tautosakoje, liūd- 
nomis gaidomis nuspalvino mūsų liaudies dainas. Tačiau net sunkiausia 
priespauda nepajėgė užgniaužti lietuvių liaudies vilčių, geresnių laikų 
siekimo ir su juo susijusio sąmojaus, kurį matome iš tų laikų išlikusiuo- 
se humoristiniuose pasakojimuose, pvz., apie gudrų valstietį ir kvailą 
poną. 

Baudžiavos panaikinimas Prūsijoje (1807 m.) ir Varšuvos kunigaikš- 
tystėje, taip pat didelėje Livonijos dalyje (1816— 1817 m. Estijoje ir Lat- 
vijoje be Latgalos), darė tam tikrą poveikį Lietuvos aukštuomenei. 
Menkas lažinio ūkio produktyvumas ir valstiečių bruzdėjimai (1819 
m. Kūpiškio ir Pienionių seniūnijose, 1820— 1830 m. Akmėnės seniū- 
nijoje) vertė dvarininkus galvoti apie reformas. Jau 1817 m. Vilniaus 
gubernijos bajorų seimelyje buvo iškeltas pasiūlymas atleisti valstie- 
čius nuo baudžiavos (tačiau be žemės). Daugiausia dėl caro valažios 
neigiamo požiūrio šis projektas nebuvo įvykdytas. Atskiri dvarininkai 
bandė panaikinti baudžiavą patys savo valdose (pvz., I. Karpis paleido 
be žemės net 7000 valstiečių), tuo jie padaugindavo činšininkų; šie ne- 
retai nusigyvendavo ir tapdavo lažininkais. Caro valdžia atkakliai gynė 
baudžiavinę santvarką. Ji ir santykiuose su užsienio šalimis visuomet 
stodavo reakcijos bei priespaudos palaikymo pusėje. Dėl paramos 
Europos valdovams malšinant revoliucinius judėjimus caras Mikalojus 
I (valdė 1825—1855 m.) buvo net pramintas „Europos žandaru“. 
Rusijoje valdžia leido demagogiškus manifestus, kuriuose caras dėjosi 
valstiečių globėju, ir kartu gubernatoriams buvo duodami nurodymai 
karine jėga malšinti bruzdančius valstiečius. 

Stiprėjo valstiečių turtinė diferenciacija. Jie naudojosi nevienodais 
žemės sklypais: vieni turėjo po 3/4 valako (tokių daugiausia), kiti — 
po 1/2 ar vos 1/4 valako, tačiau buvo ir tokių, kurie valdė net po kelis 
valakus (pvz., Šiaulių, Upytės apskrityse), samdėsi darbininkų. Jie 

savo padėtimi artėjo prie dvarininkų, net stengdavosi įsigyti bajorys- 
tės dokumentus. 

Prijungus Lietuvą prie Rusijos, buvusios švietimo įstaigos išliko. 
Jos ir toliau veikė, tik Vyriausioji Lietuvos mokykla buvo pavadinta 
Vyriausiąja Vilniaus mokykla ir iš jos pašalinti carui neištikimi profe- 
soriai. Aleksandras I Rusijoje 1802 m. įsteigė Švietimo ministeriją 
ir visą imperiją padalijo į 6 švietimo apygardas. Darant šias reformas, 
daugeliu atžvilgių buvo atsižvelgta į Edukacinės komisijos ir Vyriausio- 
sios Lietuvos mokyklos patirtį. Vienos iš 6 švietimo apygardų centru 
tapo Vilnius. Šią apygardą sudarė buv. LDK žemės su Volinijos, Podo- 
lijos ir Kijevo sritimis. Vėliau jos ribos buvo keičiamos, tačiau centras 
išliko Vilniuje. Apygardos švietimo viršininku, kuris buvo vadinamas 
kuratoriumi, caras paskyrė savo jaunystės draugą ir patarėją Adomą 
Čartoriskį. 1803 m. Vilniaus vyriausioji mokykla pertvarkyta į Vil- 
niaus Imperatoriškąjį universitetą, kuris tapo didžiausia aukštąja 
mokykla Rusijoje. Jo pavyzdžiu buvo kuriami nauji universitetai, 
pvz., Kazanėje 1804 m.. Charkove 1805 m., Peterburge 1819 m., Kije- 
ve 1834 m. Vilniaus universitetui palikta visų apygardos mokyklų 
priežiūra. Pats Universitetas stipriai lenkėjo, XIX a. pradžioje tapo 
svarbiausiu lenkiškos kultūros židiniu. Moksliniu požiūriu jam nepri- 
lygo kiti nei Lenkijos, nei Rusijos universitetai. Apie 1820 m. Vilniaus 
universitetas pasiekė savo klestėjimo apogėjų kaip viena iš geriausių 
Rvtų Europos aukštųjų mokyklų. Jame dėstė žymūs mokslininkai, 
pvz., astronomas J. Sniadeckis, chemikas A. Sniadeckis, botanikas S. 
Jundzilas, medikas J. Frankas, zoologas L. Bojanus, istorikai J. Leleve- 
lis, I. Onacevičius, I. Danilavičius, klasikinės filologijos specialistas 
G. E. Grodekas, rusistas ir istorikas I. Loboika ir kt. Universitetas iš- 
augino daug Žymių rašytojų, kultūros veikėjų, mokslininkų: A. Micke- 
vičių, J. Slovackį, J. I. Kraševskį, T. Narbutą, S. Valiūną, I. Domeiką. 
„+ Caro valdžia siekė šį svarbų lenkų kultūros centrą palenkti savo 
įtakai. 1824 m. A. Čartoriskis, didelis lenkybės puoselėtojas, buvo 
priverstas pasitraukti iš kuratoriaus pareigų. Jį pakeitė ištikimas caro 
tarnas N. Novosilcevas. Šis tuoj Universiteto kanceliarijoje vietoj 
lenkų kalbos įvedė rusų, ėmė skirti (nebe rinkti) rektorius, kontroliuoti 
profesorių paskaitas, sekti studentiją. Tačiau lenkiškos dvasios Uni- 
versitete nuslopinti nebebuvo galima. Didelį poveikį krašto kultūri- 
niam gyvenimui darė Universiteto jaunimo organizacijos, ypač Filo- 
matų ir Filaretų draugijos, veikusios 1817— 1824 m. ir turėjusios są- 
lytį su rusų dekabristais. 

Kaip minėta, Universiteto priežiūroje buvo kitos Lietuvos mokyklos. 
Jų skaičius po 1803 m. reformos didėjo. Dabartinėje Lietuvos 
teritorijoje (be Klaipėdos krašto) tada veikė keliolika vidurinių ir apie 
pustrečio šimto parapinių mokyklų, kurias lankė maždaug 5 tūkstan- 
čiai mokinių. Daugiausia mokyklų buvo Žemaičiuose, vien vidurinių 
8. Daugiau negu pusė Žemaičių gyventojų mokėjo skaityti. Apskritai 
parapinių mokyklų tinklas Lietuvoje buvo tankesnis negu bet kur Ru- 
sijos imperijoje. Tačiau jomis valdžia mažai rūpinosi. Dvarininkai su 
baime žiūrėjo į valstiečių švietimą. Nuo 1813 m. Vilniaus universiteto 
vadovybei buvo įsakyta reikalauti iš stojančių bajorystės dokumentų. 
Daugelio įsitikinimu, valstiečiams visiškai pakaktų parapinių mokyk- 
lų. Šias paprastai steigdavo ir išlaikydavo parapijų klebonai, todėl jose 
vyravo religinė dvasia. Mokymo apimtis labai nevienoda, paprastai 
vaikai pramokdavo skaityti, šiek tiek rašyti ir skaičiuoti. Jokių vado- 
vėlių nebuvo, mokydavosi iš religinių knygų. Mokytojų parapinėms 
mokykloms taip pat niekas nerengė. Mokydavo šiaip jau prasilavinę 
žmonės, kilę iš valstiečių ar smulkiųjų bajorų. Mokslo prestižas visuo- 
menėje tuo metu sparčiai augo. Bajorija, netekusi politinės-adminis- 
tracinės funkcijos, atramos ėmė ieškoti moksle. 

Aukštuomenė tiek Lenkijoje, tiek Lietuvoje visą laiką siekė nusikra- 
tyti caro valdžia ir atkurti Respubliką. 1830 m. Lenkijoje prasidėjo 
sukilimas. Jis grėsė persimesti į Lietuvą. Valdžia ėmė atiminėti iš dva- 
rininkų ginklus, įtartinus suiminėjo ir siuntė į Rusijos gilumą. Lietuvo- 
je pirmieji pradėjo bruzdėti valstiečiai, kurie į sukilimą žiūrėjo kaip į 
socialinį išsilaisvinimą. Greit pajudėjo ir bajorai. 1831 m. kovo pabaigo- 
je sukilimas apėmė beveik visą Lietuvą. Balandžio mėnesį visa Lietuvos 
teritorija buvo sukilėlių rankose, išskyrus Vilniaus ir Kauno. miestus. 
Sukilimo vadai kreipėsi į valstiečius atsišaukimais lietuviškai. Yra duo- 
menų, kad sukilėliai viešai melsdavosi lietuviškai. Viename atsišaukime 
buvo skelbiama: „Turesiet daug weltu iszkalu, mokiseties skaytity 
yr raszity, idant galetumet but walnays, ligeys“. Ponai žadėjo valstie- 
čius padaryti laisvus (Lenkijoje tokių pažadų nebuvo daroma), bet 
tai buvo apgaulė. Supratę valstiečiai neteko entuziazmo kovoti. Su 
sukilėliais kovėsi 30-tūkstantinė caro armija, kuriai tik balandžio pa- 
baigoje, gavus stiprų papildymą, pavyko sutramdyti daugelį atskirai 
kovojančių sukilėlių būrių (bendros vadovybės nebuvo). Kai gegužės 
pabaigoje Lietuvą pasiekė iš Lenkijos generolų A. Gelgaudo ir D. 
Chlapovskio vadovaujama sukilėlių kariuomenė, sukilimas Lietuvoje 
jau blėso. Atvykusi lenkų kariuomenė veikė neryžtingai, delsė. Pagaliau 

susiruošusi pulti Vilnių buvo caro armijos sumušta Paneriuosė, vėliau 
prie Šiaulių. Skubiai pasitraukė iš Lietuvos: vieni daliniai perėjo Prū- 
sijos sieną ir pasidavė, kiti pasiekė Lenkiją. Liepos mėnesį sukilimas 
buvo numalšintas. Jo nesėkmę lėmė dvarininkų nenoras atsisakyti 
privilegijų. Dėl to valstiečiai atsisakė kovoti „už lenkų ponus““. 

Numalšinęs sukilimą, carizmas žiauriai susidorojo su jo dalyviais. 
Daug sukilėlių buvo nuteista katorgai ar ištremta į Sibirą, jų ūkiai 
konfiskuoti ir atiduoti ištikimiems caro valdžios tarnams — sukilimo 
malšintojams. Daug valdų neteko katalikų bažnyčia, ypač vėliau, po 
1841 m. Bet visa tai turėjo ir tam tikrą teigiamą reikšmę krašto lietu- 
vybei: sulenkėję dvasininkai neberodė noro tapti klebonais ir jų vietas 
pradėjo užimti iš valstiečių kilę kunigai, kurių dalis greit kopė bažny- 
tinės hierarchijos laiptais. Iš čia būsimieji vyskupai: Žemaičių — Mo- 
tiejus Valančius (1850 — 1875) ir Seinų — Antanas Baranauskas (1897 — 
— 1902). Nemaža buvusių sukilėlių pabėgo į Prūsiją, iš kur emigravo 
į Vakarų Europą, daugiausia į Prancūziją. Iš ten jie stengėsi palaikyti 
anticarines nuotaikas Lietuvoje, siuntinėjo slaptą literatūrą, agitatorius. 
Sukilimo dalyvis S. Konarskis, sugrįžęs iš emigracijos, vadovavo naujo 
sukilimo rengimui, bet buvo caro žandarų suimtas ir Vilniuje 1839 
m. sušaudytas. Po sukilimo kraštas neteko daug pažangios inteligen- 
tijos ir dėl to tolesnis kultūrinis gyvenimas ėmė smukti. 

Ypač skaudus buvo Vilniaus universiteto uždarymas 1832 m. 
Mat daug studentų aktyviai dalyvavo sukilime. Nors uždaryto Uni- 
versiteto bazėje buvo organizuotos dvi Akademijos — Vilniaus medi- 
cinos-chirurgijos ir Vilniaus dvasinė akademija, tačiau jos Vilniuje 
veikė neilgai. Pirmoji išsilaikė tik 9 metus. 1840 m. ją valdžia uždarė, 
praktiškai nuo 1842 m. įjungė į Kijevo universitetą (ten jos pagrindu 
sudarė Medicinos fakultetą). Dvasinė akademija 1842 m. buvo iškelta 
į Peterburgą. Vilnius liko be aukštosios mokyklos. Buvusią turtingą 
Universiteto biblioteką valdžia išsklaidė: dalį knygų atidavė Kijevo 
(7653 tomus) ir Charkovo (4321 tomą) universitetams, kitą dalį — 
Baltarusijos švietimo apygardai (apie 9 tūkstančius tomų), dar kitas 
knygas paskyrė Medicinos-chirurgijos (apie 16 tūkst. tomų; vėliau pa- 
teko į Kijevą) ir Dvasinei (apie 20 tūkst. tomų, pateko į Peterburgą) 


* Ano meto nuotaikos gražiai pavaizduotos 1839 m. Prancūzijoje pasirodžiusioje 
J. Goštauto lenkiškoje knygelėje „Ponas Teisėjaitis, arba Pasakojimas apie Lie- 
tuvą ir Žemaitiją“ (lietuviškas R. Jaso vertimas, išleistas 1967 m. „Lituanistinės 
bibliotekos“ serijoje). 

akademijoms. Vilniuje liko tik buvusios turtingos bibliotekos likučiai. 
Daugelis garsių Vilniaus universiteto profesorių pasklido po plačiąją 
Rusijos imperiją, dalis emigravo į užsienį, pvz., I. Domeika atsidūrė 
net tolimoje Čilėje ir ten labai pagarsėjo. 

1843 m. valdžia pertvarkė krašto administracinį skirstymą — Vil- 
niaus guberniją suskaldė į dvi: Vilniaus (su Vilniaus, Trūkų, Ašmenės, 
Švenčioniį, Lydos, Dysnos ir Vileikos apskritimis) ir Kauno (Kaūno, 
Telšių, Šiaulių, Rasčinių, Pžnevėžio, Zarasų ir Ukmergės apskritys) 
gubernijas. Vietoj terminų Lietuva ir Baltarusija nuo 1840 m. buvo 
įvestas terminas Šiaurės-vakarų kraštas (Ceeepo-3anadnbū  Kpau). 

2 pav. Lietuvos administracinis padalijimas XIX a. viduryje: 1 — Kauno guber- 
nija, 2 — Augustavo gubernija, 3 — Vilniaus gubernija, 4 — gubernijos ribos, 
56 — Lietuvos Respublikos siena 

Po sukilimo taip pat panaikinta autonominė Lenkijos karalystė. 1840 
m. caro įsakymu panaikintas Lietuvos Statuto veikimas, įvesti rusiški 
įstatymai. Vilniuje dar Respublikos laikais (1760 m.) pradėtas leisti 
lenkiškas laikraštis „Kurjer Litewski“ 1837 m. buvo paverstas valdi- 

niu dvikalbiu — lenkišku ir rusišku — laikraščiu, o nuo 1840 m. ėmė 
vadintis atitinkamai „Kurjer Wilenski“ ir „BaneuckuH BecTHAK“. 

Kultūrinis krašto gyvenimas ėmė smukti. Rašytojai ir istorikai 
(buvę Universiteto profesoriai, auklėtiniai), negalėdami svarstyti po- 
litinio gyvenimo, pradėjo gilintis į Lietuvos praeitį, ją tyrinėti (I. Da- 
nilavičius, I. Onacevičius ir kt.). Daug pastangų išjudinti kultūrinę veik- 
lą Lietuvoje dėjo A. Kirkoras (kilęs iš LDK bajorų, galbūt totorių), 
bet dėl obskurantinės carizmo politikos dažniausiai tos pastangos nuei- 
davo niekais. Šeštajame dešimtmetyje tarp valstiečių didelę šviečiamąją 
veiklą išplėtojo M. Valančius. 1850 m. tapęs Telšių (Žemaičių) vys- 
kupu, jis ėmė steigti ir stiprinti parapines mokyklas, organizuoti bib- 
liotekas, rūpinosi jų veikla, siekė, kad mokyklose būtų mokoma lietu- 
viškai. Valančiaus vadovaujamoje vyskupystėje tada veikė 141 parapinė 
mokykla su maždaug 5000 mokinių. Dar tiek pat vaikų kaimuose 
mokė „daraktoriai“. Valstybinių mokyklų toje teritorijoje tada tebuvo 
17 su 815 mokinių. Daugiausia Valančiaus pastangomis ši vyskupystė 
tapo viena iš pačių raštingųjų Rusijos imperijos dalių. 

Caro valdžiai daug rūpesčių kėlė „valstiečių klausimas“. Mat Ru- 
sija Europoje buvo šalia Osmanų (Turkų) imperijos vienintelė vals- 
tybė, išlaikiusi baudžiavą. Lažinis žemės ūkis, pagrįstas priverstiniu 
baudžiauninko darbu ir primityvia technika, negalėjo tenkinti nuo- 
lat kylančių vidaus ir užsienio rinkos poreikių. Miestuose augo pramonė, 
ypač atsiradus garo mašinoms. Kauno gubernijoje 1859 m. veikė 71 
įmonė su 1327 darbininkais. Buvo nutiesti pirmieji geležinkeliai (1833 
— 1834 m. tarp Maskvos ir Peterburgo). Plėtėsi prekyba, vis didesnės 
darėsi mugės. Visa tai klibino baudžiavinę sistemą, kuri gyveno gilią 
krizę!9., Feodaliniai gamybos santykiai tapo aiškiu gyvenimo stabdžiu. 
Valstiečiai gaivališkai bruzdėjo. 1839 m. buvo įvykdyta valstybinių 
dvarų reforma, kuria suteikta šiokių tokių lengvatų tų dvarų vals- 
tiečiams, iš seno Lietuvoje vadintiems „karališkais“. Valstiečių bruz- 
dėjimai ypač pagausėjo XIX a. viduryje, kai buvo įvedami privalomi 
inventoriai ir iš valstiečių masiškai atiminėjama žemė. Valdžia ėmė 
valstiečių padėtimi rimčiau rūpintis tik po Krymo karo (1853— 1856 
m.). Tada valdančiuose sluoksniuose prasidėjo diskusija dėl baudžia- 
vos panaikinimo. Pagaliau caras Aleksandras II (valdė 1855— 1881 
m.) specialiu manifestu 1861 m. paskelbė baudžiavos panaikinimą 
visoje Rusijoje dvarininkams palankiomis sąlygomis. Valstiečiai gavo 


10 Plačiau žr. Jučas M. Baudžiavos irimas Lietuvoje. V., 1972. 

teisę per 49 metus išsipirkti žemę. Praktiškai baudžiavą naikinti turėjo 
dvarininkai, kurie, suprantama, siekė iš to sau naudos, pavyzdžiui, 
rūpinosi valstiečius iškelti į prastesnes žemes. Greit valstiečiai nusivy- 
lė caro manifestu ir ėmė maištauti. Dvarininkai kvietėsi kariuomenę 
valstiečių bruzdėjimams slopinti, organizuodavo egzekucijas. Tokiomis 
aplinkybėmis prasidėjo 1863 m. sukilimas. 

Ir šis sukilimas prasidėjo Lenkijoje. Nors tada Lenkijos karalystė 
jau buvo faktiškai panaikinta, tačiau oficialiai laikyta, kad ji tebeeg- 
zistuoja, nes skaitytasi su 1815 m. Vienos kongreso nutarimais. Griež- 
tas caro valdžios režimas kėlė lenkų nepasitenkinimą. Dažnėjo bruz- 
dėjimai, manifestacijos, pagaliau privedusios prie sukilimo 1863 m. 
Neramumai greit persimetė į Lietuvą. Čia sukilimo vadai K. Kalinaus- 
kas ir kun. A. Mackevičius ne visai sutiko su lenkų sukilėlių pažiūro- 
mis į valstiečius, atstovavo revoliucinei sukilimo srovei — „raudo- 
niesiems“. Vienas iš sukilimo Lietuvoje vadų Z. Sierakauskas turėjo 
ryšių su rusų demokratais revoliucionieriais (A. Gercenu ir kt.), buvo 
kažkiek veikiamas jų idėjų. „Raudonųjų“ komitetas išleido mani- 
festą, pagal kurį Lietuvoje valstiečiai paleidžiami iš baudžiavos be že- 
mės išpirkimo (Lenkijos sukilėliai reikalavo žemės išpirkimo), beže- 
miams buvo pažadėta po 5 margus (Lenkijoje tik po 3 margus), griež- 
tai draudžiama dvarininkams reikalauti iš valstiečių kokių nors prievo- 
lių (Lenkijoje buvo apeliuojama į dvarininkų „gerą valią“). Lietuvos 
„Taudonieji“ pripažino lietuvių, baltarusių ir ukrainiečių teisę atsiskir- 
ti nuo Lenkijos. Jie buvo įsitikinę, kad be valstiečių paramos sukili- 
mas negalėsiąs laimėti. Deja, neturėjo pakankamai jėgų ponams su- 
tramdyti. Patys valstiečiai į sukilimą Žiūrėjo prieštaringai: jie siekė lais- 
vės ir baudžiavos panaikinimo, todėl buvo priešiškai nusistatę dvari- 
ninkų atžvilgiu, bet drauge su jais ėjo prieš caro valdžią, tikėdamiesi 
pakeisti esamą santvarką. Pavasarį sukilimas greit plito. Z. Sierakaus- 
ko ir kitų vadovaujami sukilėlių būriai žygiavo per Lietuvą. Jiems mal- 
šinti caro valdžia į Vilniaus karinę apygardą sutraukė net 144 tūks- 
tančius karių (Lenkijoje sukilimą malšino 141 tūkstantis), vėliau 
jų skaičių dar padidino. Greit išryškėjo nesutarimai sukilėlių vadovy- 
bėje. Nuo kovo vidurio joje įsigalėjo „baltieji“, kartu su Lenkijos 
sukilimo vadovais ignoravę manifestą dėl nemokamo žemės davimo 
baudžiauninkams. Jie paskelbė paleidžią ankstesnį sukilimo komitetą 
ir sudarė savąjį, vadovaujamą J. Geištaro. Tai sukėlė sąmyšį. Įsitikinę 
ponų egoistiniais tikslais, valstiečiai pradėjo trauktis iš kovos. Siekda- 
mas dar labiau izoliuoti juos nuo sukilimo, caras panaikino bet kokias 

valstiečių prievoles dvarininkams ir žemės išpirką sumažino 20 74. 
Bet praktiškai tai jau nebeturėjo jokios reikšmės, nes valstiečiai prie- 
volių nevykdė. Caras Vilniaus generalgubernatoriumi paskyrė M. 
Muravjovą ir davė jam neribotą valdžią sukilimui malšinti. Šis veikė 
žiauriai ir be gailesčio. Vilniuje liepė pastatydinti kartuves Lukiškių 
aikštėje ir viešai karti sukilėlius. Dėl to M. Muravjovas buvo pramintas 
Koriku. Z. Sierakausko vadovaujamus sukilėlius caro kariuomenė 
nugalėjo prie Biržų. Sužeistas Sierakauskas pateko į nelaisvę ir buvo 
pakartas Lukiškių aikštėje. Prie Dubičių pralaimėjo L. Narbuto vado- 
vaujami sukilėliai, pats vadas žuvo. Muravjovas pareikalavo iš Lietuvos 
bajorų besąlygiško paklusnumo carui. A. Domeikos vadovaujama ba- 
jorų deputacija užtikrino „žemiausį paklusnumą“. Netekusi po kojų 
pagrindo, „baltųjų“ vadovybė liepos pabaigoje perleido vadovavimą 
„Taudoniesiems“. Bet jau buvo per vėlu, nes bekovojo tik atskiri 
sukilėlių daliniai. A. Mackevičius pateko į nelaisvę ir buvo pakartas 
Kaune. Vilniuje Muravjovui pavyko suimti sukilimo vadovą K. Ka- 
linauską, kuris irgi buvo pakartas Lukiškių aikštėje. Paskutinis sukilėlių 
mūšis su caro kariuomene įvyko 1864 spalio mėnesį prie Panevėžio. 

Malšindamas sukilimą, Muravjovas griebėsi žiaurių represijų. 
Sukilėliai buvo masiškai kariami ir kitaip žudomi. Apie 1000 jų Mu- 
ravjovas išsiuntė į katorgą. Sudeginta daug kaimų. Iš viso buvo repre- 
suota apie 22 tūkstančiai žmonių, kurių daugiau negu pusę sudarė pri- 
vilegijuotų luomų atstovai. Žmonės buvo tremiami į Sibirą ir artimes- 
nes Rusijos, ypač Pavolgio, sritis. Vietomis deportuoti ištisi kaimai. 
Taip Sibire atsirado gyvenviečių, turinčių lietuviškus pavadinimus, 
pvz., Baisogala, Šeduva (Novosibirsko srities Vengerovo rajone) ir 
kt. Į išvežtųjų vietą buvo atkeliami rusai valstiečiai. Daugelis sukilėlių 
priversti emigruoti į užsienį. 

Skaudžios aukos nebuvo veltui. Sukilimas turėjo didelę reikšmę. 
Jis susilpnino Europos pagrindinę reakcijos tvirtovę — Rusijos cariz- 
mą. Buvo paspartinta kapitalizmo raida ir tautinis masių sąmonėji- 
mas. Sukilimas sudarė sąlygas sparčiau likviduoti baudžiavos liekanas 
Lietuvoje. Siekdama izoliuoti valstiečius nuo sukilimo, caro valdžia 
buvo priversta daryti tam tikrų nuolaidų. Dėdamasis valstiečių glo- 
bėju, Muravjovas ėmėsi pats vadovauti galutiniam baudžiavos panai- 
kinimui. Jis prižiūrėjo, kad valstiečiai nebūtų paleidžiami iš baudžia- 
vos be Žemės, vertė dvarininkus grąžinti užgrobtas valstiečių žemes, 
mažino išperkamuosius mokesčius. Taigi valstiečiai Lietuvoje buvo 
paleisti iš baudžiavos geresnėmis sąlygomis, gavo daugiau žemės negu 

kitur Rusijos imperijoje. Muravjovas visa tai darė, žinoma, ne iš mei- 
lės valstiečiams, bet siekė juos patraukti į caro pusę, padaryti iš jų val- 
džios atsparą ir tuo būdu silpninti sukilimą sukėlusios aplenkėjusios 
diduomenės galybę. Buvo įsteigtos valsčių savivaldybės, vadovaujamos 
viršaičių (staršinų), į kurias rinkimai apsaugoti nuo dvarininkų įtakos. 

Užnemunėje, kur baudžiava oficialiai panaikinta dar Varšuvos ku- 
nigaikštystės laikais įvedant Napoleono kodeksą, 1864 m. valstiečiai 
buvo pripažinti žemės savininkais be jokios išpirkos. Čia valstiečių 
būklė iš seno buvo daug geresnė negu kitur Lietuvoje. Jie tuoj ėmė skirs- 
tytis į vienkiemius, ekonomiškai sparčiai stiprėjo. Nors autonominė 
Lenkijos karalystė nebeegzistavo, tačiau išliko skirtinga administracinė 
tvarka: Užnemunėje valstiečiai patys rinkdavosi kaimo šaltyšių (iš s. 
1. szoltys <vok. Schulthei8, vėliau Szulze), o valsčių, vadinamą gmina 
(1. gmina <vva. gemeine, vok. Gemeinde), valdė taip pat jų rinktas 
vaitas (1. wojt < vvž. voit, vva. voget iš lot. vocatus). 

1874 m. Rusijoje buvo panaikintas rekrutų ėmimas. Įvesta privalo- 
ma karinė tarnyba sulaukus 20 metų (paprastai 6, aukštesnio išsilavi- 
nimo Žmonėms tik 1/2 metų). 

Dėl šių ir kitų reformų ėmė sparčiau formuotis kapitalistiniai san- 
tykiai kaime. Kito gyventojų socialinė sudėtis, didėjo turtinė nelygybė. 
Atkutę valstiečiai kūrė stambesnius ūkius ir plačiau naudojosi samdo- 
muoju darbu. Tačiau daugelis buvusių baudžiauninkų ir toliau gyveno 
skurdžiai, dalis parsisamdydavo turtingesniems. Gausėjo miesto gy- 
ventojų. Augant pramonei, atsirado samdomų darbininkų iš nusigy- 
venusių valstiečių. Intensyvėjo prekyba. Darėsi vis lengviau parduoti 
žemės ūkio ir kitus produktus, nes Lietuvą geležinkeliai susiejo su Ru- 
sijos ir užsienio rinkomis. 1861 — 1862 m. per Lietuvą nutiestas Peter- 
burgo — Varšuvos geležinkelis, o 1871 — 1873 m. — Liepojos — Romnų 
geležinkelis su Radviliškio — Daugpilio atšaka. 

Tačiau gyvenimo pažangą stabdė autokratinė caro valdžia, gniau- 
žianti kiekvieną laisvesnę mintį, pažangesnį visuomenės judėjimą. 
Tai rodo kad ir blaivybės sąjūdžio istorija. XIX a. vidury Lietuvoje, 
kaip ir kitose Rusijos dalyse, buvo labai išplitęs girtavimas. Dvarinin- 
kai pristatė daugybę degtinės varyklų (vadinamųjų brūvorų iš 1. browar 
ar br. 6poeap <vok. Brauer), pakelėse smuklių (karčemų iš 1. karcz- 
ma ar br. kopuma) ir pratino, kartais net vertė savo baudžiauninkus 
gerti. 1858 m. vyskupo M. Valančiaus iniciatyva buvo įsteigta blaivy- 
bės draugija. Prasidėjo atkakli pažangios visuomenės kova su girta- 
vimu. Valančiaus verčiami dvarininkai ėmė uždarinėti smukles ir 

bravorus, valstiečiai masiškai darė blaivybės įžadus. Pasisekimas buvo 
toks didelis, jog kai kuriose parapijose blaivybės draugijos nariais tapo 
net 97 9, visų gyventojų. Lietuva sparčiai blaivėjo. Jos pavyzdžiu 
ėmė sekti kitos gubernijos. Tai atsiliepė valstybės iždui (pvz., Kauno 
gubernijoje jau 1859 m. vietoj planuotų 948 056 rb. už parduotą degtinę 
tebuvo gauta vos 53 146) ir valdžia ėmė blaivininkus persekioti, 0 tuoj 
po sukilimo blaivybės veikla buvo visai uždrausta (1864.V.18). Nepai- 
sant to, blaivybės sąjūdis gerokai pristabdė Lietuvoje girtavimą, o tai 
savo ruožtu daug prisidėjo prie krašto kultūros kėlimo. 


Polonizacijos suintensyvėjimas. Lietuvių kalbos 
persekiojimas 


Praradusi politinę nepriklausomybę, Lietuvos — Lenkijos diduomenė 
daug dėmesio ėmė skirti kultūrinei veiklai. Buvo siekiama konsoli- 
duoti visas žlugusios valstybės teritorijos dalis kalbos ir kultūrinio 
bendrumo saitais. Nors po padalijimų oficialia valstybine kalba tapo 
rusų kalba, tačiau vietiniai raštai tiek Lenkijoje, tiek Lietuvoje ir toliau 
buvo rašomi lenkiškai. Lenkų kalba buvo vartojama seimeliuose, teis- 
muose, magistratuose, mokyklose ir apskritai viešajame krašto gyve- 
nime. Į ją šviesuomenė ėmė žiūrėti kaip į didžiausią tautos vertybę. 
Lenkų kalbos ir kultūros ekspansija į „pakraštines“ sritis tapo stipresnė 
negu bet kada praeityje. Tai rodo kad ir nepaprastas lenkybės sukles- 
tėjimas Vilniaus universitete. Bendra nelaimė Lietuvos aukštuomenę 
dar labiau suartino su lenkais. Jie jautėsi turį bendrą priešą, su kuriuo 
reikėjo bendrai kovoti. Anksčiau siektas Lietuvos valstybinis savaran- 
kiškumas dabar tapo neaktualus. Apie pasipriešinimą lenkų kalbinei 
ekspansijai Lietuvoje negalėjo būti ir kalbos. Vilnius greit tapo lenkų 
tautinių interesų gynimo požiūriu net kovingesnis už Varšuvą. Taigi 
Respublikos žlugimas sukėlė naują stiprų impulsą Lietuvos poloni- 
zacijai. 

Lietuvių didikai jau seniai buvo sulenkėję. Etnografinės Lietuvos 
rytinėje dalyje ne tik jų, bet ir plačiųjų bajorijos sluoksnių gimtoji kal- 
ba buvo lenkų, tiksliau Lietuvoje vartojamas jos variantas. Vakaruose, 
ypač Žemaičiuose, daugelis smulkiųjų bajorų dar tebekalbėjo lietuviš- 
kai, bet ir jie mokėjo lenkų kalbą, kurią pagal nusistovėjusį požiūrį 
traktavo kaip bajorijos politinio subrendimo žymę. Taigi to meto Lie- 
tuvos bajorų luomą, gausumu pirmavusį visoje Rusijos imperijoje, 

sudarė „gente Lituani, natione Poloni“ (lietuvių kilmės, lenkų tauty- 
bės), kurie iš tradicijos lenkų kalbą laikė savąja kalba, ją kartais net 
vadino lietuvių kalbos vardu (nasz język litewski — taip vietos lenkų 
kalbą dar neseniai Vilniaus krašte žmonės kartais pavadindavo). Są- 
voką „gimtoji kalba“ jie paprastai reiškė dviem terminais, pvz., tvir- 
tino, kad kiekvienam apsišvietusiam žmogui būtina vartoti tėvų kalbą 
(t. y. kalbėti lenkiškai), o valstiečiai esą šneka motinos (t. y. lietuvių) 
kalba. Jie ir toliau tebeaukštino Lietuvos praeitį ir didžiavosi Lietuvos, 
kaip savo tėvynės, istorija, ją tyrinėjo. LDK tradicijos tebebuvo gyvos. 
Vilniaus universitetas tapo Lietuvos praeities tyrimo centru. Antai 
per jo 250 metų jubiliejaus iškilmes (1828 m.) — žinomas istorikas prof. 
J. Jaroševičius skaitė paskaitą „Lietuvos vaizdas civilizacijos požiū- 
riu nuo seniausių laikų iki XVIII a. pabaigos“. Lietuvos praeitimi 
domėjosi ir Universiteto draugijos. „Nenaudėlių“ draugijos (Towar- 
zystwo Szubrawcėw 1817— 1822) nariai net vadindavosi senosios lie- 
tuvių mitologijos būtybių vardais. Lietuvos praeitį tyrė žymūs to meto 
visuomenės veikėjai ir mokslininkai T. Čackis, Ks. Bogušas, I. Ona- 
cevičius, J. Jaroševičius, M. Balinskis, J. I. Kraševskis. Straipsniai 
Lietuvos istorijos tematika buvo spausdinami lenkiškoje Vilniaus 
periodikoje: „Wiadomošci Brukowe“ (Gatvės žinios — „Nenaudė- 
lių“ draugijos organas 1816— 1822), „Dziennik Wilenski“ (Vilniaus 
dienraštis 1805— 1806, 1815— 1830), „Tygodnik Wilenski“ (Vilniaus 
savaitraštis 1816— 1822), „Dzieje Dobroczynnošci“ (Labdarybės rei- 
kalai 1820 — 1824). Tačiau tuose straipsniuose Lietuva buvo traktuo- 
jama iš lenkiškų pozicijų: esą ji neišvengiamai einanti į praeitį, reikią 
tik išsaugoti jos istorijos ir kultūros paminklus, kurie turį įkvėpti rašy- 
tojų, menininkų ir muzikų kūrybą. Garsusis kompozitorius S. Mo- 
niuška rašė: „Keliavau po Žemaitiją, mane įkvėpė paprastų žmonių 
dainų dvasia, ir aš ją nejučiomis išliejau visuose savo kūriniuose, sau- 
godamas kaip šventą seniausių laikų palikimą“. Tik retkarčiais buvo 
užsimenama apie valstiečių lūpose išlaikytą lietuvių kalbą. Pvz., L. 
Kondratavičius-Sirokomlė rašo, kad valstiečiai tebešneką lietuvių kal- 
ba „kurios mes, rašantys istorines lietuvių poemas, deja, nesupranta- 
me“. Atotrūkis nuo savosios liaudies jaučiamas jo pasakojime apie 
vieną inteligentų išvyką, kurios tikslas buvęs „aplankyti Punią, pama- 
tyti pilies griuvėsius, pakvėpuoti tų vietų oru, nes įsijausti į lietuvių 
dvasią, nemokant lietuvių kalbos, man buvo neįmanoma“. Apskritai 
daugelis to meto intelektualų idealizavo senuosius Lietuvos valstybės 
laikus, aukštino senovės lietuvius, tačiau savo amžininkų lietuvių 

kalbą šalia lenkų kalbos laikė nereikalingą. Jie visai nesistengė gaivin- 
ti lietuvybės, budinti lietuviškai kalbančių valstiečių tautinės savimo- 
nės. 

Lietuvių kalba jie domėjosi, tačiau tik kaip tam tikru mokslo objek- 
tu. Ypač minėtinas publicistas ir visuomenės veikėjas Ksaveras 
Boėgušas, 1808 m. išleidęs studiją „Apie lietuvių tautos ir kalbos pra- 
džią“ (O początkach narodu i języka litewskiego). Tai įdomi asme- 
nybė. Jo pavardės lietuviška forma ne visai aiški. Lenkiškai rašėsi 
Bohusz. Lietuviškai dabar jį vadiname ne tik Bogušu, bet kartais ir 
Bohušu, Bauža. Iš metrikų (kurių autentiškumu kai kas abejoja) 
matyti, kad tėvas buvo kilęs iš Bagūžių ar Bagūžiškių kaimo. V. Bir- 
žiškos nuomone, tikroji pavardė lietuviškai buvusi Bagužis, vėliau 
„subajorinta“ į Bohusz. Tėvas dirbęs daržininku Vaisgenių kaime 
(Pabaisko vls., Ukmergės raj.), kur 1746 m. ir gimė Ksaveras. Mokėsi 
Vilniaus jėzuitų mokykloje, studijavo Vilniaus akademijoje ir Romoje. 
Tapo kunigu. Buvo Ukmergės klebonu (gyveno Vilniuje). 1773— 
1780 m. karaliaus dvaro iždininko A. Tyzenhauzo sekretorius ir pa- 
tarėjas. 1777— 11778 m. abu apkeliavo beveik visą Europą. Savo tėviš- 
kėje 1790 m. pastatė Krikštėnų bažnyčią. 1780— 1782 m. Lietuvos 
civilinio tribunolo pirmininkas. Nuo 1803 m. dirbo kaip Vilniaus uni- 
versiteto mokyklų vizitatorius, vėliau tapo Universiteto garbės nariu. 
1804 m. išsikėlė gyventi į Varšuvą, kur ir mirė 1820 m. 

Bogušo studija!! atsirado kaip referatas, skaitytas Varšuvoje 1806 
m. Mokslo bičiulių draugijos (Towarzystwo przyjaci6! nauk) susi- 
rinkime. Daugiausia duomenų ėmė iš Prūsijos lietuvių to meto kalbi- 
nių darbų, ypač P. ir P. F. Ruigių veikalų. Studijoje atmetama lietuvių 
kilmės iš romėnų teorija. Lietuviai tapatinami su Romos nukariauto- 
jais heruliais (iš tikrųjų heruliai buvo germanų gentis), kurie vadinami 
giruliais (: giria). Bogušas lietuvių kalbą labai idealizuoja. Esą ji bu- 
vusi išdailinta dar tada, kai prancūzų ir vokiečių kalbos „tebebuvusios 
neaptašytos“. Jau tada lietuviai turėję savo raštą, bet vėliau rankraš- 
tinės knygos per karus pragaišusios. Pateikė antikinių autorių vertimo 
į lietuvių kalbą fragmentus — 5 eilutes Vergilijaus „Eneidos“ ir 30 
eilučių Ovidijaus „„Metamorfozių“ — kaip tam tikrą tos literatūros 
reliktą. Kas ištraukas vertė, neaišku. Galbūt ir pats Bogušas. Verti- 


*1 Ištraukos lietuviškai paskelbtos „Lietuvių literatūros istorijos chrestomatijoje“ 
(V., 1957), p. 491 —493, 

mas nesklandus, be originalo sunkiai suprantamas. Bogušas lietuvių 
kalbą greičiausiai silpnai temokėjo. 

Studijoje stengiamasi įrodyti, kad lietuvių kalba esanti tobula, turtin- 
ga, graži ir tinkanti poezijai. Kaltinami Lietuvos bajorai, jog nesirū- 
piną savo protėvių kalba, nekurią ja literatūros. Kalti esantys ir dvasi- 
ninkai, nes nesimoką lietuviškai, bet verčią liaudį mokytis lenkiškai. 
Bogušas su širdgėla konstatuoja spartų lietuvių kalbos nykimą. Ragina 
susirūpinti jos likimu ir įsteigti prie Vilniaus universiteto lietuviškai 
mokančių patriotų draugiją, kurios nariai rinktų kalbos turtus ir leis- 
tų liaudžiai reikalingas knygas. 

Šių dienų mokslo požiūriu Bogušo studija silpnoka. Ypač naivios 
jo lietuviškų žodžių etimologijos. 


Anuomet ne geresnės buvo ir kitų autorių knygose paskelbtosios. Net praėjus 
bemaž pusšimčiui metų (1850 m.) Rusijos švietimo ministerijos žurnale kažkoks 
N. Danila štai kaip etimologizavo lietuvių kilmės vardus: /Įosmoum "Daumantas" iš 
dav man “nan MHe", Jlo6apm "Liubartas" iš liūb arti 'mMeeT OGbIKHOBeEHMC OpaTb', 
Ons2epo "Algirdas" iš ar gird "casu Au“, Hemau "Nemunas" iš ne man 'He 
MHe', Pocceūuo "Raseiniai" iš rasi 'MoKeT GBITB' ir eina "HNeT"... 


Anuomet Bogušo studija suvaidino reikšmingą vaidmenį. 1811 m. 
pasirodė jos rusiškas vertimas, vėliau buvo verčiama į prancūzų ir vo- 
kiečių kalbas. Lietuvos ir Lenkijos inteligentijai ji ilgam laikui tapo 
pagrindiniu Žinių apie lietuvių kalbą ir tautą šaltiniu. 

Sulenkėjusi buvusios LDK aukštuomenė įnešė didelį indėlį į lenkų 
kultūros lobyną. Vilniaus universitetas XIX a. pradžioje suvaidino 
labai svarbų vaidmenį lenkų literatūros raidai, davė didžiuosius poetus 
A. Mickevičių ir J. Slovackį, daug žymių rašytojų, sukūrusių nemirtin- 
gus šedevrus, ištisą lenkų literatūrą Lietuvoje. Iš LDK teritorijos kilo 
ar joje išaugo daug žymių Lenkijos visuomenės veikėjų, mokslininkų, 
pvz., A. Čartoriskis, J. Lelevelis ir kt. Vilniaus kraštas davė žymų len- 
kų kalbininką J. Karlovičių. Jeigu tuomet Vilnius nebūtų tapęs reikš- 
mingu lenkų kultūros ir tautinės konsolidacijos centru, šiandien Vil- 
niaus klausimas lenkams vargu ar būtų aktualus. Visų didžiųjų Lietuvos 
lenkų kūryboje bei veikloje reiškėsi lietuviški motyvai, senosios Lietu- 
vos idealizavimas. Daugiausia lietuviškų elementų yra A. Mickevi- 
čiaus, J. Slovackio, L. Kondratavičiaus-Sirokomlės, J. I. Kraševskio, 
I. Chodzkos, F. Bernatavičiaus darbuose. 

Adomas Mickevičius (1799—1855). Kilo iš lietuviškos Rimvydų-Mickevi- 
čių giminės, XVII a. pab. nusikėlusios į Naugarduko apylinkes. Baigęs Naugarduko 
mokyklą, 1815-1819 m. studijavo Vilniaus universitete. Priklausė nelegaliai Fi- 
lomatų draugijai. 1819— 1823 m. mokytojavo Kaune. 1823 m. areštuotas ir kalin- 
tas Vilniaus bazilijonų vienuolyne. 1824 m. ištremtas iš Lietuvos. 1824— 1829 m. 
gyveno Peterburge, Maskvoje, Odesoje, lankėsi Kryme. Bendravo su rusų rašytojais 
ir visuomenės veikėjais A. Puškinu, K. Rylejevu, A. Bestuževu ir kt. 1829 m. išvyko 
į užsienį. Gyveno Vokietijoje, ltalijoje, nuo 1832 m. daugiausia Paryžiuje. 1855 m. 
išvyko į Turkiją (Konstantinopolį), kur ir mirė. A. Mickevičiaus reikšmė lenkų 
ir pasaulinei literatūrai — labai didelė. Jis davė pradžią lenkiškajai romantizmo 
srovei. Bemaž visa jo poezija parašyta lietuviška tematika. Ypač minėtini kūriniai 
„Gražina“, „Konradas Valenrodas“, „Ponas Tadas“, „Vėlinės“. Lietuvių kalba 
A. Mickevičiui nebuvo svetima. Be kita ko, tai rodo jo ranka rašytų trijų lietuviškų 
liaudies dainų fragmentai!*, 

Julijus Slovackis (1809— 1849). Gimė Kremenece (Ukrainoje). Vaikystę 
ir jaunystę praleido Vilniuje. 1824 — 1828 m. studijavo Vilniaus universitete. 1829 
m. išvyko į Varšuvą. Nuo 1831 m. gyveno emigracijoje, daugiausia Paryžiuje, ten 
ir mirė. Vienas iš žymiausių lenkų romantizmo poetų. Savo kūrybai siužetus 
ėmėsi iš Lietuvos. Reikšminga jo tragedija „Mindaugas“. 

Liudvikas Kondratavičius (slapyvardis Vladislavas Sirokomlė; 1823 — 
1862). Žymus lenkų poetas. Gimė dabartinėje Mogiliovo srityje (Baltarusijoje). Nuo 
1852 m. gyveno Vilniuje ir jo apylinkėse. Labai susijęs su Vilniaus kraštu. Svarbi 
jo lietuviškos tematikos poema „Margiris“, kurioje vaizduojamos lietuvių kovos 
su kryžiuočiais. Reikšmingi keli tomai užrašų iš kelionių po Lietuvą. 

Juzefas Ignacas Kraševskis (1812— 1887). Kilo nuo Gardino. 1829-— 1830 
m. studijavo Vilniaus universitete. Už dalyvavimą 1831 m. sukilime buvo kalintas. 
1863 m. emigravo į Vokietiją. Mirė Ženevoje. Labai populiarus anais laikais rašy- 
tojas, publicistas, kritikas. Pasižymėjo produktyvumu. Iš lietuviškos tematikos mi- 
nėtinos jo poemos „Vitolio rauda“, „Mindaugas“ ir „Vytauto žygiai“ (vėliau sujung- 
tos į vieną veikalą „Anafielas“), taip pat poema „Kunigas“, kurioje vaizduojamas 
Punios gynimas nuo kryžiuočių. Lietuvoje buvo labai mėgstamas, net sakyta, esą 
sukūręs lietuvių tautinį epą, vadintas Lietuvos Homeru. Dar minėtina J. I. Kraševs- 
kio monografija apie Vilnių (4 tomų miesto istorija iki 1750 m.) ir istorinis-krašto- 
tyrinis veikalas „Senovės Lietuva“, kuriame, be kita ko, pateikė per 400 lietuvių 
patarlių bei priežodžių ir studiją apie liaudies dainas. Buvo pramokęs lietuviškai. 

Ignacas Chodzka (Chodžko, 1794— 1861). Žymus rašytojas. Gimė Zab- 
ločiznoje (BTSR). 1810—1814 m. studijavo Vilniaus universitete. Reikšmingas jo 
buitinių pasakojimų („gavendų“) ciklas „Lietuvos vaizdai“ (5 serijos, svarbiausia 
III serija „Kvestoriaus atsiminimai“), taip pat istorinių apysakų ciklas „Lietuvos 
padavimai“ (3 serijos). 

Feliksas Bernatavičius (1786— 1836). Kilo iš Lietuvos bajorų. Gimė Kaune. 
Mokėsi Vilniuje ir Kremenece. Buvo A. Čartoriskio sekretorius. Iš lietuviškos temati- 
kos veikalų reikšmingas 4 tomų romanas „Pajauta, Lizdeikos duktė, arba lietu- 
viai XIV a.“. 


12 Juos ištyrė šios knygos autorius, žr. Baltistica. T. 19(1). P. 74— 90. 

Visi lietuviška tematika lenkiškai rašę autoriai laikėsi unijinių pa- 
žiūrų, save paprastai vadino lietuviais, suprantama, ne etnine, bet is- 
torine prasme. Į Lietuvą jie žiūrėjo kaip į savo tėvynę, plg. Litwo! 
Ojczyzna moja! A. Mickevičius. Jos ilgėjosi būdami emigracijoje. Tai 
matyti kad ir iš šios A. Mickevičiaus strofos (vertė V. Mykolaitis- 
Putinas): 


Tėvyne Lietuva, mielesnė už sveikatą! 

Kaip reik tave branginti, vien tik tas pamato, 
Kas jau tavęs neteko. Nūn tave vaizduoju 
Aš, ilgesy grožiu sujaudintas tavuoju. 


A. Mickevičiaus raštuose Lietuvos vardas (Litwa) minimas net 
316 kartų, o lietuvio (Litwin) — 96 kartus. Suprantama, visa ši lenkiš- 
koji Lietuvos literatūra darė didelį poveikį ano meto lenkiškai skai- 
tančiai lietuvių visuomenei, pradedančiai rastis lietuviškai grožinei 
literatūrai. 

A. Mickevičiaus ir kitų minėtų rašytojų kalboje yra daug lietuviško- 
sios lenkų kalbos (polszczyzna litewska) elementų. Toji kalba ir jos 
lituanizmai buvo plačiai aptarti „Lietuvių kalbos istorijos“ III tome 
(p. 115— 127). Ji suvaidino reikšmingą vaidmenį lenkų kalbos istori- 
joje, į ją neįmanoma neatsižvelgti nagrinėjant lenkų literatūros isto- 
riją, ypač romantizmo epochą. Tos kalbos tiesioginis tęsinys — šių dienų 
Lietuvoje vartojamas lenkų kalbos variantas. Jame dabar knibždėte 
knibžda lituanizmų. Be tų, kurie į šią kalbą pateko ankstesniais amžiais 
(jie aptarti III tome), yra nemaža ir vėlyvų, XVIII -—- XX a. skolinių, 
vartojamų tik dabartinėje etnografinėje Lietuvoje arba prie pat jos. 
Jie ne visi suregistruoti, ištirti. Dalis jų galėjo patekti ir per baltarusių 
kalbos tarpininkavimą, nes daug kur lietuviai valstiečiai pirma bal- 
tarusėjo, o tik po to lenkėjo. Vienas kitas iš pateikiamų lituanizmų 
gali būti ir kiek ankstesnis, bet tam nustatyti reikėtų specialių tyrinė- 
jimų. Pateikiami tik būdingesni pavyzdžiai: ajtwaras "ditvaras", alus 
*alūs", arbata "arbata" (lie. arbata iš 1. herbata, taigi perimtas lietuvių 
kalbos polonizmas), badiukas, bodiukas “vargšelis, ppr. apie vaikus“ 
(plg. bėdžius, bėdūlis), bajoras “bajūras" (į lietuvių kalbą pateko iš rytų 
slavų), bdndimas “ba/idymas" , barszkuli "arkliui ant kaklo kabinami skam- 
baliukai, barškūliai', birbinia “piemens dūdelė, birbynė', branktūk 
*nytims parišti pagaliukas, branktūkas', burbiaklis "niurgzlys, burbėk- 
lis", chrušnia “pirties krūsnis, dial. krdsnė" (šalia krušnia su k> ch hiper- 

korekcija), ciplūk, cieplūk “viščiukas, cypliūkas', didja "aukštas liesas 
žmogus' (plg. didis), dryblas "aukštas žmogus, ištįsėlis* (plg. dribla 
“apsileidėlis'), dudūk “toks paukštis, dudutis (Upupa epops), dial. du- 
dūkas', duji 'dūjos", gajdziuk '"gaidžiūkas', giadory, giaduki "giedotojai 
laidojant mirusį, giedėriai (su slavų kilmės priesaga)“, gieguč 'lietu- 
viškai kalbančio pravardžiavimas' (iš *gegūtis? Plg. gegūtė), girnik 
"eigulys" (plg. girininkas, dial. girinykas), giwis "pempė, dial. gyvė' 
(plg. pempės šauksmą gyvis gyvis), gloš "gluosnis", goba 'guobd", grabel 
*erėbljs", grabiūst “grebėstas', grabiastowač "grebėstūoti', gumbas 
“gimda, gimdos skausmai" (plg. lie. gumbas), gurklis "gurklys", jakny 
“kepenys, jėknos", jinksztir, jinksztyr, jinkszczyr “vikšras gyvulių odoje, 
inkštiras', kaciūk “kačiūkas", kambariūk “kambariūkas", kapiali "kapai, 
demin. kapėliai', kombel, kombla 'kamienas, kamblys', krejci 'krai- 
čiai', kubilūk “kubiliūkas' (kūbilas — slavizmas), lalownik 'laldu- 
ninkas, laldunykas, kas lalauja (vaikšto pakiemiais giedodamas ir do- 
vanas rinkdamas per Velykas)', motula “"motūlė', oksciūk “akstinas, 
aksčiūkas', ožargač “pabalnoti, pažaboti' (plg. apžefgti), pakura 'pa- 
kura', pejsač “paisyti (grūdus)', pentiny “arklio čiurnikaulis, pentinai', 
pieletruna “tokia žolė, peletrūnas, Artemisia dracunculus', pieragaj 
“valgymas iš bandelės su varške? (plg. nom. pl. pyrūgai, lie. pyrūgas — 
slavizmas), piesta "piesta", plajskonie “kanapė su vyriškais žiedais, 
pleiskūnė, dial. plaiskūnė"', runkli "runkeliai, dial. rufikliai" (ruūkelis — 
germanizmas), rupužūk “'nenaudėlis, bjaurybė (pravardžiavimas), rupu- 
žiūkas', skierstuwi, skierstuny, kierstuli 'skerstūvės", skrytul “puodžiaus 
ratas, skritulys", smilga, smigla "smilga", stimbir, stymbir, scimbir 'sta- 
garas, stimburys, stimbiras', strozda “strūzdas", szarzyč "šėrti gyvulius", 
tilwikas “tilvikas", trusiūuk “triušis, demin. triušiūkas', wiercina “virtinė 
(pvz., riestainių)', ždajgi "išdaigos", ženiklis "jaunikis" (ženiklis — lie- 
tuvių darinys iš slavizmo žėnytis), žilwica žilvitis", žwirynia 'žvyrįnė, 
kur daug žvyro“. 

Dabar Lietuvoje daug lenkų kalbą vartojančių žmonių moka ir lie- 
tuviškai, taigi yra dvikalbiai. Jie neretai lenkiškai kalbėdami be ato- 
dairos maišo lietuviškus žodžius, jų kalba primena tam tikrą mišinį, 
pvz., pujdzim do pirti “eisime į pirtį, zajdzim do pardotuvi “užeisime į 
parduotuvę" (pavyzdžiai iš Ukmergės apylinkių) ir pan. Net ir lietuviš- 
kai nemokančių kalboje galima išgirsti daug tokių lietuviškų žodžių, 
kurie turėjo patekti į vietos lenkų kalbą palyginti neseniai, pvz., api- 
linka “apylinkė (administracinis vienetas)', elektrynia "elektrinė", gimi- 
nazja "gimnazija, dial. giminūzija', girnikija “girininkija, dial. girnyki- 

ja', mokikla "mokyklė'", paminkl “pamiūklas", pardawiejas “pardavė- 
jas", pienkietukas “"penketūkas", pirminikas “pirmininkas, dial. pirmi- 
nykas"', siesiele "medicinos sesuo, sesėlė', ukia mokikla “ūkio mokykla' 
(tarpkario terminas), walgikla "valgykla", wirszajtis “viršditis" (tarp- 
karinis) ir pan. 

Dažniausiai lietuviškai vadinami naminiai gyvuliai, pvz., karvės 
turi vardus D(z)wila, Gražula, Kierszala, Eoukiala, Marga, Margiala, 
Margula, Palsza, Palszala, Podiagiela, Stocioroga, Žaluta iš lie. Dvjlė 
(dvylas "tamsiai rausvas'), Gražūlė, Kerščlė (kėršas “juodai baltas, 
dryžuotas"), Laukėlė (laūkas “su balta kakta ar snukiu"), Marga, Mar- 
gėlė, Margūlė, Palša, Palšėlė, (pdlšas “šviesiai pilkas"), Padėgėlė, Sta- 
čiarūgė, Žaliūtė ir pan. Prie šių vardų neretai pridedamas lenkų demi- 
nutyvinis sufiksas -ka (net prie lietuviškų mažybinių formų), pvz., 
Dwilka, Gražulka ir t. t. Ypač dažnas toks karvių vardų modelis: 
lietuviška įvardžiuotinė forma + sufiksas -ka, pvz., Balnajka, Dwilaj- 
ka, Gierajka, Jodajka, Margajka, Palszajka, Szemajka, Žalajka, 
Žebrajka (ir Balnojka, Dwilojka, Gierojka...) iš lie. Balnėji (bdlnas 
“su balta nugara'), Dvyloji, Gerėji, Juodoji, Margoji, Palšėji, Šėmėji 
(šėmas “melsvai pilkas'), Žalėji (žūlas rausvas"), Žebrėji (žėbras “su 
margu snukiu") ir pan. Pagal šį modelį kartais padaromas vardas ir 
iš lenkiškų būdvardžių, pvz., Siwajka (1. siwy žilas"). Dar plg. Czar- 
nula (1. czarny 'juodas*), Siwula su lietuviška priesaga -ula < -ulė. Kitų 
naminių gyvulių lietuviški vardai: jaučiai Jod(zJis, Kierszūk iš Juo- 
dis, Keršiukas ir pan.; arkliai Zoukis, Kasztaniuk, Czarniūk iš Laūkis, 
Kaštaniūkas (kaštūnas “rusvo, t. y. kaštano vaisiaus spalvos, plauko") 
ir t. t. 

Vartoja daug lietuviškų ištiktukų, pvz. capt' (griebimui nusakyti), 
kuziu kuziu (arklio šaukimas, plg. kuziucis 'kumeliukas"), plokszt', ti- 
akszt' (sudavimas delnu), tript' (treptelėjimas), witiakszt' (kritimas) 
ir t. t. Pasitaiko ištisų lietuviškų frazių, pvz., cyr wir wir pawdsaris 
(vieversio dainos imitacija). 

Labai gausūs žodžiai hibridai. Dažnai lenkiška priesaga -ka būna 
pridėta prie lietuvių kilmės bendrinių žodžių (net mažybinių formų), 
pvz., bizdalka 'gylys, byzdėlė", bulbianka “vieta, kur augo bulvės, bul- 
viena, dial. bulbiena', grabiejka 'grėbėja', kukutka 'kiaulaitė, kūkūtė", 
mamutka “motinėlė, mamūtė'. Pasitaiko lituanizmų ir su kitomis len- 
kiškomis priesagomis, pvz., cybaty "aukštas, ištįsėlis (Žmogus ar gyvu- 
lys)"' (iš cyba <lie. cibd ožka"), kronkacz, kromkacz “varnas, krankljs' 
(plg. kraškti), samanica “samanynas" (gali būti iš lie. dial. samanyčia 

“t. p.? su -yčia < L. -ica), adv. smagle "linksmai, smagiai". Dar plg. adet- 
ka “šaudyklė (staklių)? (: adata, adatėlė), karteluszki "popieriaus kor- 
tėlės', lalymki "lalauninkai' (plg. lalduti), pundeczek '"buožgalvis, 
Cottus gobio' (dial. pūndagalvis, puūdžius). Neretas ir priešingas at- 
vejis: šaknis lenkiška, o priesaga lietuviška, pvz., torbiala "mažas mai- 
šelis' (plg. terbėlė ir 1. torbeczka), przendzieja, przendziejka "verpėja" 
(plg. 1. przedziarka “t. p.', -ieja <lie. -ėja), rwiejka "ravėtoja, ravėja' 
(1. rwač "plėšti, rauti"), trzepiejka “linų brukėja, braukėja' (1. trzepač 
“braukti"), žniejka “pjovėja' (plg. 1. žniarka “t. p.'). Pavyzdžiai su lenkiš- 
kais priešdėliais: przywažač “privežti" (plg. privažiūoti, 1. wažyniač 
sia < važinėtis), zablač “užbliduti (pvz., apie jautį), zaputnieč "sutinti" 
(pvz., noga zaputnela “koja sutino, supūto"). Sudurtiniai žodžiai, kurių 
vienas dėmuo lenkiškas, kitas lietuviškas: dwulipis "dvilypis", dwunit 
“toks audeklas, dvinftis' (dwu- lenkiškas elementas), trukziel "trūk- 
žolė' (lie. trūkis + 1. ziele "žolė"), undziedzie "štai ten' (iš un4+gdzie+ 
gdzie; plg. lie. dial. un kur “štai ten" ir le. gdzie "kur'). Begalės vertinių, 
pvz., babka “prietaisas dalgiui plakti, bobėlė', bezpalcy "neturįs pirštų, 
bepirštis", bezuchi "neturįs ausų, beaūsis", dwuzimek “dvejų metų arklys 
ar bulius, dvižičmis', koly “vežimas, rūtai', odkluczyč "duris atrakin- 
ti", pdcurka "podukra", paczešnica "pūsukos", paskrobek "pagrandūkas", 
ponožy “pakėjos", popaski “pūganios", podlawa "pasuolė', podluszka 
*palėvė", podpiec “pakrosnis', podplot “patvorjs", (wziąč za) podręekę 
“(imti už) pararikės', podstrzecha "pastogė", polpelnia "mėnulio fazė, 
kai matoma pusė disko, pūspilnis“, pulkowač sia "būriuotis, pulkūo- 
tis", sam “vyras, pats", srotki “gyvulio ar žmogaus viduriai', zakluczyč 
“duris užrakinti', zielona woda "nevirintas, žalias vanduo". 

Sulenkėję Lietuvos bajorai, taip pat ano meto inteligentija ir kuni- 
gai, ėmė intensyviau negu anksčiau lenkinti lietuviškai kalbančią liau- 
dį. Svarbiausi polonizacijos veiksniai, kaip ir anksčiau, buvo dvaras, 
bažnyčia ir mokykla. Dvaruose jau visi kalbėjo lenkiškai. Į poną ar 
jo vietininką (dvaro prievaizdą, ekonomą) valstiečiai buvo priversti 
kreiptis tik lenkiškai, nes lietuvių kalbos daugelis dvariškių nesuprato. 
Net ir tie, kurie mokėjo lietuviškai, šios kalbos viešai vengė. Jiems pro- 
senelių kalbos vartojimas atrodė bajoriškos garbės įžeidimas. Taigi 
dvaras vykdė iš esmės priverstinę baudžiauninkų polonizaciją. Ji tam 
tikru mastu buvo tęsiama ir vėliau, panaikinus baudžiavą, nes valstie- 
čių gyvenimas žymia dalimi liko susijęs su dvaru, nuo jo priklausė. 
Prasilavinusius buvusių baudžiauninkų vaikus ėmė stipriai veikti ba- 
jorų skelbiamos kovos prieš carizmą, už krašto laisvę idėjos. Būti lais- 

vam anuomet reiškė tapti lenku. Net ir lietuviškuose 1831 m. sukili- 
mo atsišaukimuose Žmonės buvo raginami būti lenkais, nes „Dievas 
su lenkais“. Todėl natūralu, kad M. Akelaitis 1863 m. sukilimą pava- 
dino „lenkų vaina su maskoliais“. 

Bažnyčia — antras svarbus polonizacijos veiksnys. Lenkų dvasi- 
ninkija iš seno lietuvių kalbą toleravo tik tiek, kiek ji buvo reikalinga 
pamokyti liaudį tikėjimo tiesų. Dabar vietomis ir to nebuvo daroma: 
Vilniaus krašte net tikybos daug kur imta mokyti lenkiškai. Lietuvių 
kalba iš seno apšaukta „pagoniška“. Esą Dievas ja kalbamų poterių 
nesuprantąs. Melstis reikią tik lenkiškai. Joks kitas lenkomanų pra- 
simanymas nepadarė lietuvių kalbai tiek žalos, kaip ši kunigų išpla- 
tinta „tiesa“. Ji anuomet buvo taip tvirtai įkalta prastiems žmonėms į 
galvą, kad net XX a. pradžioje tuo šventai tikėjo, pvz., Kauno prie- 
miesčių tamsūs gyventojai. Kunigas — autoritetas Valstiečių akyse, 
jo neklausyti nebuvo galima. Žmonės juo pasitikėjo, vykdė jo nurody- 
mus. O kas gi norės likti pagoniu, kad po mirties tektų pragare vel- 
niams? Tiesiausias kelias į išganymą — tai atsižadėti savo „pagoniš- 
kos“ kalbos ir melstis lenkiškai. Ir tamsūs žmonės stengėsi taip daryti, 
kad būtų išklausytos jų maldos, kurių patys dažnai nesuprato. Nemo- 
kėdami taisyklingai ištarti lenkiškų žodžių, žmonės melsdamiesi vi- 
saip juos kraipė, kartais iki nesąmonių. Tokių pavyzdžių užfiksuota 
ano meto ir vėlesnėje spaudoje (žr. Auszrą 1884 m. Nr. 10—11, p. 373). 
Nemaža jų užfiksavo M. Remeris (Romeris), K. Prapuolenis, Z. 
Žemaitis ir kt. Antai M. Remeris rašo, jog kartą jo dvare Bagdoniškė- 
se prie Obelių vienas bernas (kalėdojančio kunigo egzaminuojamas) 
taip lenkiškai poteriavęs: Wierze w Boga Ojca truciciela (= nuodyto- 
ją!) nieba i ziemi. Priverstinai mokytis poterių lenkiškai anuomet buvo 
normalus dalykas. Rytų Lietuvoje daug kur lenkų kalba tapo kone li- 
turgine katalikų bažnyčios kalba ir valstietis lietuvis buvo verčiamas 
tikybiniams reikalams jos kažkiek mokėti. Daug kunigų neleido vals- 
tiečiams eiti išpažinties lietuviškai. 

Antai yra duomenų, kad Drūkšiuose apie 1825 m. dar dauguma gyventojų kal- 
bėjo lietuviškai. Bažnyčioje jiems buvo lietuviškos pamaldos, sakyti lietuviškai pamo- 
kslai. Drūkšių apylinkes sulenkino kunigas Černeckis, bjauriai niekinęs lietuvių 
kalbą, ją planingai naikinęs: nemokančių lenkiškai neklausydavęs išpažinties, 
versdavęs lenkiškai melstis ir t. t. Kunigas K. Prapuolenis rašo apie savo pamaldžią 
motiną, aplankiusią 1870 m. Vilniaus kalvarijas. Ji grįžusi su didžiausiu susižavėji- 
mu pasakojo apie Vilniaus bažnyčių grožybę, bet su ašaromis akyse tvirtino neradusi 
kunigo, kuris galėtų ją lietuviškai „išspaviedoti“. Tokių ir panašių pavyzdžių iš ano 
meto ir vėlesnių laikų turima daug. 

Pamaldos, lenkų kalbininkės H. Turskos žodžiais tariant, buvo ta- 
pusios Lietuvoje lenkų kalbos pamokomis. Lenkinimo akcijai vado- 
vavo Vilniaus vyskupai ir kapitula, kurioje visos vietos paprastai buvo 
užimamos tik lenkų. Katalikų tikėjimas tapo lenkų tikėjimu (polska 
wiara). Bemoksliai žmonės anuomet geriau skyrė kataliką nuo žydo 
ar pravoslavo negu lietuvį nuo lenko. Katalikas ir lenkas jų sąmonėje 
ėmė visai sutapti. 

Trečias polonizacijos veiksnys, daug prisidėjęs prie Lietuvos lenki- 
nimo, buvo mokykla. Iki 1832 m. jos pobūdį lėmė Vilniaus universi- 
tetas, tęsęs Edukacinės komisijos tradicijas. Kaip buvo nurodyta, po 
1803 m. reformos Universitetas sparčiai lenkėjo. 


Iš pradžių jame dar daug profesorių buvo nelenkai, iš kitų šalių atvykę moksli- 
ninkai, todėl ir paskaitas skaitė ne lenkiškai, bet dažniausiai lotyniškai ar prancūziš- 
kai. Nors nuo 1797 m. (Vyriausiosios mokyklos laikais) oficialia dėstomąja kalba 
Universitete tapo lenkų kalba, tačiau iš tradicijos dar vis labai stiprias pozicijas už- 
ėmė lotynų kalba. Ji buvo traktuojama kaip pagrindinė mokslo kalba. Antai 1780— 
1799 m. rektoriumi buvęs M. Počobutas tvirtino, kad mokslo pasaulyje turinti būti 
viena kalba — lotynų. Pasak jo, tautinės kalbos galinčios suskaldyti ir sumenkinti 
mokslą. Jis ragino A. Sniadeckį dėstyti chemiją ne lenkiškai, bet lotyniškai. Počo- 
butas rašė: „Lenkų kalba negali būti vartojama nei mokslams dėstyti, ypač aukšto- 
siose mokyklose, nei rašyti aukštesnio lygio kūriniams“. Net Universitetui visai su 
lenkėjus, iki pat uždarymo dalis paskaitų tebebuvo skaitoma lotyniškai. 


Kuratorius A. Čartoriskis ir rektoriai visaip palaikė Universitete 
lenkiškumą, protegavo profesorius lenkus, todėl jie greit išstūmė nelen- 
kus, užėmė bemaž visas vietas. Per trumpą laiką Vilniaus universitetas 
tapo lenkiška mokslo įstaiga, suvaidinusia ryškų vaidmenį lenkų tau- 
tiniam judėjimui. Nors po napoleoniados caro valdžia dėjo daug pas- 
tangų Universitetą surusinti, buvo pašalintas net rektorius, žymus moks- 
lininkas Jonas Sniadeckis, tačiau lenkiškas Universiteto pobūdis 
išliko visą laiką iki pat uždarymo. Universitetas lenkino globojamas 
kitas Lietuvos mokyklas. Taip buvo sukurtas lenkinimo židinys, anuo- 
met baigęs lenkinti mūsų bajoriją ir šiaip šviesuomenę. Buvo itin rū- 
pintasi, kad mokiniai mokyklose lenkiškai išmoktų kuo tobuliausiai. 
Siekta, kad kiekvienas pilietis mokėtų „būsimosios valstybės“ kalbą. 
Apskritai Universitete reiškėsi lenkų nacionalizmo tendencijos. Buvo 
skiepijamos unijinės pažiūros. Universiteto iškilmėse būdavo demons- 
truojamas LDK herbas, pabrėžiama diduomenės lietuviška kilmė, 
aukštinama Lietuvos praeitis, tačiau lietuvių kalba buvo laikoma liau- 
dies kalba, provinciniu dialektu, o ne krašto kalba. Universiteto vado- 

vybė į lietuvių kalbą Žiūrėjo nepalankiai, geriausiu atveju — abejingai. 
Jame iš seno buvo dėstomos lotynų, graikų, hebrajų kalbos, nuo 1801/ 
1802 m. m. imta dėstyti vokiečių ir prancūzų kalbas, nuo 1808/1809 
m. m. — italų, nuo 1810/1811 m. m. — anglų, vėliau net tolimąsias 
Rytų kalbas (arabų, persų), tačiau lietuvių kalbai tarp jų vietos nebuvo. 

Reikalas Universitete dėstyti lietuvių kalbą buvo tiek akivaizdus, 
kad anksčiau ar vėliau jis negalėjo neiškilti. Dar 1803 m. Varšuvos 
mokslo bičiulių draugijos pageidavimu buvo sudaryta keturių profe- 
sorių (J. Mickevičiaus, F. N. Golianskio, S. Malevskio ir M. Šulco) 
komisija lietuvių kalbai tirti. Bet toji komisija iš esmės nieko nenuveikė, 
pasitenkino surinkusi žiupsnelį duomenų (vos 2 psl.). Projektą įvesti 
lietuvių kalbos dėstymą Universitete 1822 m. sudarė K. Kantrimas ir 
įteikė A. Čartoriskiui tuo klausimu memorandumą. 

Kazimieras Kantrimas (Kontrimas, 1777 — 1836) — įdomi ano 
meto asmenybė. Jo senelis buvo kilęs iš Žemaičių (Telšių aps.), nusi- 
pirko Bagdonavo dvarelį Ašmenos apskrityje, kur ir gimė Kazimieras. 
Šis mokėsi Vilniuje, kurį laiką studijavo Universitete, bet jo nebaigė. 
Šiaip jau jis buvo labai išsilavinęs, įtakingas žmogus. Nepaprastai vei- 
klus: garsėjo kaip publicistas, visuomenės veikėjas, mokslo populia- 
rintojas, liaudies švietėjas. Gerai mokėjo lenkų, rusų, vokiečių, prancū- 
zų kalbas ir neprastai orientavosi įvairiose mokslo bei kultūros srityse. 
1807 m. jam buvo pavesta rašyti Vilniaus universiteto istoriją. Laiko- 
mas „Nenaudėlių“ (Šubravcų) draugijos įkūrėju. Bendravo su J. Le- 
leveliu, palaikė gerus santykius su A. Čartoriskiu. Baudžiavos panaiki- 
nimo šalininkas. Dalyvavo 1794 ir 1831 m. sukilimuose. Ilgametis Uni- 
versiteto bibliotekininkas. 1824 m. pašalintas iš Universiteto ir ištrem- 
tas iš Vilniaus. Mirė Šiluvoje 1836 m. 

K. Kantrimo memorandumo dėl lietuvių kalbos Universitete įvedi- 
mo originalas išliko Čartoriskių bibliotekoje Krokuvoje!*. Jame pag- 
rindžiamas lietuvių kalbos dėstymo būtinumas. Kantrimas nurodo, 
kad lietuvių kalba kaimiečių yra vartojama didesnėje lietuviškųjų gu- 
bernijų dalyje, be to, Lenkijos karalystėje (Užnemunėje) ir ypač plačiai 
Prūsijoje, kur lietuviškai atliekamos pamaldos ir net prekybos reikalai 
tvarkomi šia kalba. Karaliaučiaus universitete esanti speciali lietuvių 
kalbos katedra (turimas galvoje lietuviškasis seminaras, įsteigtas 1723 
m.), ten lietuvių kalbos mokoma jau ne pirmas šimtmetis. Be lietuvių 
kalbos Prūsijoje esą negalima užimti klebono ir valdininko vietų. 


13 Lietuvišką vertimą paskelbė J. Tumelis, žr. Mūsų kalba, 1978. Nr. 6. P. 36—38, 

Tartu universitete dėstomos estų ir latvių kalbos. Lietuvių kalba — tai 
kažkada galingos tautos kalba, reikalinga mokslui aiškinant daugy- 
bę Lietuvos, Lenkijos, Prūsijos, Rusijos ir Totorių istorijos klausimų. 
Su lyginamąja kalbotyra Kantrimas, atrodo, nebuvo susipažinęs, 
nes lietuvių kalbos reikšmės indoeuropeistikai (kuri tada Žengė pir- 
muosius žingsnius) neiškelia. Memorandumo autoriaus nuomone, 
lietuvių kalbos Vilniaus universitete turėtų mokytis klierikai ir dalis 
mokytojų seminarijos mokinių, kurie dirbsią lietuviškose apskrityse. 
Lietuvių kalbos lektoriumi Universitete Kantrimas siūlė L. Uvainį, 
labai išsilavinusį ir mokslui atsidavusį žmogų, rašantį lietuvių kalbos 
etimologinį žodyną. 

Apie Leoną Uvainį (1753— 1828) duomenų išliko nedaug. Ma- 
tyt, buvo vienas iš labiausiai mokytų ano meto Žemaičių bajorų. 
Baigęs Kražių mokyklą, studijavo Karaliaučiuje ir Varšuvoje. Garsėjo 
filologiniais sugebėjimais. To meto spaudoje apibūdinamas kaip „ne- 
paprastas filologas, kuris savo lingvistinėmis žiniomis nustebintų ne 
vieną vokiečių „pedantą“. Mokėjo lotynų, graikų, hebrajų, vokiečių 
ir prancūzų kalbas, domėjosi Rytų kalbomis, ypač sanskritu (gal buvo 
susipažinęs su lyginamąja kalbotyra?), senatvėje esą pramokęs dar 
italų, ispanų, rusų ir anglų kalbų. Gyveno Žemygaloje (dab. Rasėinių 
raj.) ir buvo Raseinių apskrities pilies teismo raštininkas. Rinko lietu- 
vių senovės dalykus, važinėjo į Vokietiją, domėjosi heruliais“. Tu- 
rėjo nemažą biblioteką, kurios likimas nežinomas. Pas jį buvo svečia- 
vęsis Vilniaus universiteto profesorius I. Loboika ir kiti mokslo vei- 
kėjai. Draugavo su D. Poška, kuris jo garbei parašė eilėraštį „Pas Leo- 
ną Uwajnia ... ant Jo Wardiniu“ (1825 m.). Amžininkai (tarp jų ir 
prof. I. Loboika) mini Uvainio rankraštinius veikalus, anuomet didžiai 
vertintus. Deja, jie neišliko. D. Poška rašė P. Kepenui apgailestaudamas, 
kad šio mokslo vyro raštai, nors ir žinomi tautiečiams, vis dar tebesą 
nespausdinti. Apie Kantrimo minimą Uvainio etimologinį lietuvių 
kalbos žodyną žinome tik tiek, kad rankraštis M. Chlevinskio tarpi- 
ninkavimu buvo patekęs į I. Loboikos rankas. Tolesni jo pėdsakai din- 
gsta. Kantrimas, matyt, buvo gerai susipažinęs su Uvainio moksliniais 
darbais ir todėl jį siūlė Universitetui lietuvių kalbos lektoriumi. 

K. Kantrimo pasiūlytas lietuvių kalbos lektorato projektas, atrodo, 
Universiteto vadovybės buvo gana rimtai svarstomas, galbūt net dis- 


14 Tada buvo populiari lietuvių kilmės iš herulių teorija, minima jau A. Kojelavi- 
čiaus — Vijūko „Lietuvos istorijoje“ (1656— 1669 m.), išpopuliarinta Ks. Bogušo. 

kutuojamas. Literatūros ir laisvųjų menų fakulteto posėdyje 1825 m. 
jam buvo pritarta. Naujajame 1828 m. Universiteto statuto projekte 
iš tikrųjų buvo numatyta lietuvių kalbą dėstyti greta prancūzų, vokiečių, 
anglų ir italų kalbų. Deja, caro valdžia to statuso nepatvirtino, o ne- 
trukus ir patį Universitetą uždarė. Taip Kantrimo ir jį rėmusių asmenų 
pastangos įvesti lietuvių kalbą į Vilniaus universitetą nuėjo niekais. 

Taigi Universitetas nėra tiesiogiai prisidėjęs prie lietuvių kalbos 
būklės gerinimo. Žinoma, pažangiųjų Universiteto profesorių (J. Le- 
levelio, I. Onacevičiaus ir kt.) veikla ir darbai skatino domėjimąsi 
tautos praeitimi, gimtąja kalba, o lenkų tautinė veikla rodė pavyzdį 
Universiteto auklėtiniams lietuviams, kurių dalis XIX a. pirmojoje 
pusėje pasidarė lietuvių tautinės kultūros kūrėjai, kalbos ugdytojai 
ir gaivintojai. Tačiau Universiteto profesoriai patys neišleido nei vienos 
lietuviškos knygelės, nors tarp jų buvo ir lietuvių, pavyzdžiui, S. Ma- 
levskis, A. Klangevičius, Z. Nemčevskis (Nemčiauskis), J. Skydelis. 
Jie laikėsi pasyviai, savo lietuviškumo nerodė. Negana to, Universi- 
tetui priklausęs cenzūros komitetas visaip trukdė išleisti parengtus 
spaudai lietuvių kalbos vadovėlius. Tą komitetą sudarė beveik vien lie- 
tuviams priešiškai nusiteikę asmenys, kurie stengėsi nepraleisti lietu- 
viškai rašytų pasaulinio turinio knygų. Joms buvo daromos visokios 
dirbtinės kliūtys. Antai cenzoriai 1811 m. nedavė leidimo spausdinti 
A. Butkevičiaus lietuvių kalbos gramatikos ir jos rankraštį kažkur nu- 
daigojo. Jie sutrukdė išleisti A. Strazdo kūrinių rinkinį (todėl kai kurie 
šio poeto eilėraščiai dabar mums žinomi tik iš antraščių), o vėliau — 
J. Stanevičiaus aritmetikos vadovėlį, nes nenorėjo, kad Universiteto 
Edukacinės komisijos tradicijų tęsėjai Universitete nei vadovėlių, nei 
mokytojų lietuviškai mokyklai nė nemanė rengti. Taip jie gilino plyšį 
tarp šviesuomenės ir žemųjų gyventojų sluoksnių. Universiteto auk- 
lėtiniai paprastai greit nutausdavo ir tapdavo svetimi savo liaudžiai. 

Ir kitos ano meto Lietuvos mokyklos, išskyrus dalį pradinių, buvo 
perdėm lenkiškos!S, Jose ne tik nebuvo mokoma lietuvių kalbos, bet 
netgi prieš ją kovota. Tose mokyklose jaunimas buvo auklėjamas pat- 
riotine lenkiška dvasia. Mokyklų vizitacijos aktuose pabrėžiama, 


15 Jos ir mokymas jose detaliai išanalizuotas M. Lukšienės knygose „Lietuvos švie- 
timo istorijos bruožai XIX a. pirmojoje pusėje“ (Pedagogikos darbai. K., 1970. 
T. 4) ir „Demokratinė ugdymo mintis Lietuvoje. XVIII a. antroji- XIX a. pir- 
moji pusė“ (V., 1985). 

kad didelis dėmesys lenkų kalbai esąs viena iš svarbiausių patriotinio 
auklėjimo priemonių. Lenkų kalbos tobulas išmokimas laikytas aps- 
kritai žmogaus kultūringumo požymiu. Mokytojai turėjo daug vargo 
su lenkiškai nemokančiais lietuvių valstiečių vaikais. Tai matyti iš vi- 
zitatorių ataskaitų. Antai J. Korvin-Kosakovskis 1806 m. rašė: „Ta Že- 
=maičių krašto gilumos dalis, kur kone visi mokiniai ateina į mokyklas 
nemokėdami lenkų kalbos, sudaro naują sunkumą, kurį ne taip lengva 
nugalėti“. A. Špirikavičius 1810 m. tiesiog tvirtina: „žemaičių kalba 
trukdo vaikams išmokti lenkiškai“. Žemaičių Kalvarijos mokyklos 
1822 m. vizitacijos akte skaitome: „Mokiniai lenkiškai ne tik blogai 
taria, bet 'ir kalbėdami stengiasi netarti galūnių, nes jų gerai nežino... 
Maldas ir poterius jie kasdien kalba, bet dažniausiai žemaitiškai, tik 
priverčiami — lenkiškai“. Vizitatoriai siūlo įvairių priemonių padėčiai 
„taisyti“, pvz., uždrausti mokiniams kalbėti lietuviškai, neleisti kartu 
su liaudimi klausyti lietuviškų pamokslų, įvesti mokiniams specialius 
lenkiškus pamokslus ir pan. Tai nebuvo tušti žodžiai. Mokytojai 
stengėsi pasiūlymus vykdyti. Antai Žemaičių Kalvarijos mokyklos 
1806.XI.16 mokytojų susirinkimo protokole parašyta: „Uždrausti 
mokiniams per pamokas ir per pertraukas tarpusavy kalbėtis žemaitiš- 
kai, nes dėstomoji kalba yra lenkų kalba“. Pereiti prie vienos dėstomo- 
sios kalbos, visai išmetant lietuvių kalbą, iš tikrųjų buvo sunku, ypač 
kur į mokyklą ateina visai lenkų kalbos nemokantys vaikai. Universi- 
teto profesorius F. N. Golianskis 1805 m. net kėlė klausimą, ar nerei- 
kėtų Žemaičių moksleiviams įvesti lietuvių kalbos mokymą siekiant 
geresnių lenkų kalbos išmokimo rezultatų. Tačiau jo (buvo ne Lie- 
tuvos bajoras, bet atvykęs iš Lenkijos gilumos!) balsas nuskambėjo 
be atgarsio. 

Universitetas negalėjo aprėpti viso plataus pradinių mokyklų tinklo. 
Jis neturėjo nei pakankamai lėšų toms mokykloms išlaikyti, nei kadrų 
joms kontroliuoti. Todėl daug jų buvo paliktos savieigai. Šiek tiek 
kontroliavo tik vadinamąsias oficialias mokyklas. Bet šalia jų buvo 
ir daugybė neoficialių, pačių valstiečių išlaikomų mokyklų bei mokyk- 
lėlių (bakalorijų), be to, neretai buvo mokoma namuose. Viso šio mo- 
kymo proceso sukontroliuoti nebuvo įmanoma. Iš turimų duomenų 
matyti, kad net ir oficialiose mokyklose iki 1831 m. dar buvo mokoma 
ir lietuviškai, vietomis pagrečiui lenkiškai ar vien lenkiškai, nelygu 
koks mokytojas. Paprastai savo reikalams — pramokti skaityti ir ra- 
šyti — mokyta lietuviškai, o norintiems toliau mokytis ar šiaip pasi- 
rodyti poniškesniais — lenkiškai. Antai žinoma, kad 1818 m. įsteigtoje 

Šeduvos mokykloje buvo net mokytojas lietuvių kalbai mokyti, o 1810 
m. įsteigtoje Vabalniūko mokykloje mokė iš lietuviško elementoriaus. 
Dalyje tokių mokyklų, matyt, lietuvių kalba buvo laikoma pereinamą- 
ja pakopa į „tikrąją“ viešąją krašto kalbą — lenkų. Būta ir visai len- 
kiškų mokyklų, net grynai lietuviškose vietovėse. Vizitatorius A. Špi- 
rikavičius, 1810 m. aplankęs Žemaičių parapines mokyklas, apie lie- 
tuvių kalbos mokymą jose neužsimena (greičiausiai sąmoningai), 
tik rašo, kad Salantų, Šaukėnų ir Šiauliį mokyklose mokoma lenkiš- 
kai. Taigi ne visai aišku, kaip plačiai lietuvių kalba buvo tose oficialio- 
se mokyklose vartojama. Tai greičiausiai priklausė nuo fundatoriaus 
valios, klebono pažiūrų ir pagaliau pačių mokytojų. Tos mokyklos 
gerokai skyrėsi viena nuo kitos. Mokomieji dalykai jose nebuvo suvie- 
nodinti. Lietuviškose vienur, matyt, pramokdavo tik skaityti ir rašyti, 
kitur mokydavosi dar lenkų, rusų, net lotynų kalbų ir šiek tiek arit- 
metikos, o kai kur tokios mokyklos pasiekdavo vidurinių mokyklų 
lygi. 

Neoficialiose, pačių valstiečių išlaikomose mokyklėlėse (bakalo- 
rijose) paprastai mokyta lietuviškai. Tai buvo visai primityvios mokyk- 
lėlės: vieno kaimo ar kelių vienkiemių tėvai pasisamdydavo keliaujan- 
tį mokytoją, vadinamąjį darūktorių (iškraipyta iš dirėktorius), kuris 
mokydavo vaikus arba erdviausioje kaimo troboje, arba eidavo per vi- 
sas trobas po savaitę iš eilės. Daugiausia rūpintasi išmokyti vaikus lie- 
tuviškai skaityti, mažiau — rašyti. Caro valdžiai — ir dvarininkams — 
tokios niekieno nekontroliuojamos kaimo mokyklėlės atrodė pavojin- 
gos. Net buvo reikalaujama (pvz., baronas Renė 1821 m.), kad Uni- 
versitetas prieš jas imtųsi priemonių kaip prieš nelegalias. Tačiau 
nepajėgdami tų mokyklėlių nei kontroliuoti, nei uždaryti, valdžia ir 
Universitetas jas tiesiog ignoravo. Apie kokį nors jų rėmimą, joms vado- 
vėlių ar mokytojų rengimą negalėjo būti nė kalbos. 

Nors lietuvių kalba nebuvo įsileista į vidurines ir gujama iš pradi- 
nių mokyklų, jos rašto mokymas kaime sparčiai plito. Tai rodo kad ir 
lietuviškų vadovėlių tiražai. Antai lietuviškas elementorius „„Mokslas 
skaitymo rašto lietuviško“ buvo leidžiamas kas 2—4 metai. Liaudis 
veržėsi į mokslą! 

Po 1831 m. sukilimo uždarius Vilniaus universitetą, caro valdžia 
siekė, kad Lietuvoje būtų tik valdinės rusiškos mokyklos. Tačiau joms 
gausinti trūko lėšų, nebuvo ir pakankamai mokytojų, todėl liko dalis 
senųjų oficialių mokyklų, kurios buvo tolydžio mažinamos ir griež- 
čiau kontroliuojamos. Iš pradžių valdinėse mokyklose buvo paskirta 

po pora savaitinių pamokų „žemaičių kalbai“, bet jai dėstyti trūko 
mokytojų, nes valdžia jų nerengė. Buvo draudžiama skirti į mokyklas 
vietinius nestačiatikius mokytojus. Taigi neliko kam dėstyti tos „„Že- 
maičių kalbos“. Ji toliau buvo vartojama tik tikybai mokyti, ir tai ne 
visur. Pačios valdinės mokyklos darėsi vis labiau luominės. Nuo 1837 
m. įsigaliojo įstatymas, draudžiantis visoje Rusijoje priimti mokytis 
į vidurines mokyklas nebajorus, nebent būtų gautas specialus leidimas. 
Todėl praktiškai iki baudžiavos panaikinimo valstiečių vaikai negalė- 
jo išeiti aukštesnių mokslų. Išimtį sudarė tie, kurie nusipirkdavo ar 
šiaip kaip nors įsigydavo bajoro dokumentus. Vis dėlto pasitaikydavo, 
kad ir nedaug, nukrypimų nuo įprastinės tvarkos. Antai norėdamas 
pakelti žemės ūkio produktyvumą kunigaikštis I. K. Oginskis 1859 
m. Rietave įsteigė agronomijos mokyklą, kurioje visi dalykai buvo dės- 
tomi lietuviškai. Ją lankė ir valstiečių vaikai. 

Neoficialios kaimo mokyklėlės, niekieno nekontroliuojamos, veikė 
ir toliau. Nuo 1841 m. leista steigti mokyklas prie parapijų bažnyčių. 
Greit jų tinklas ėmė gausėti, ypač kai Žemaičių vyskupu 1850 m. tapo 
M. Valančius, visokeriopai jų steigimą skatinęs, jomis rūpinęsis. Tada 
greit neoficialios mokyklos ėmė stelbti oficialiąsias valdines. Valdžios 
sferose pradėjo kalbėti (tik kalbėti!) apie reikalą įvesti lietuvių kalbą 
į valdines mokyklas. Pirmas toks projektas buvo sudarytas Kauno 
gubernijos mokyklų direktoriaus Vasiljevo, 1857 m. pasiuntusio tuo 
te lietuvių kalbos įvedimo į valdines mokyklas reikalas grindžiamas 
realia krašto padėtimi tautiniu-kalbiniu atžvilgiu ir motyvuojamas 
didaktiniais argumentais. Tvirtinama, kad būtų naudinga įvesti lietuvių 
kalbą kaip pagalbinę priemonę, tai esą palengvintų lenkų ir rusų kal- 
bos mokymą!“, Buvo ir daugiau panašių projektų, deja, likusių tik pro- 
jektais!", 

Kiek kitaip dalykai klostėsi Užnemunėje. Šiam kraštui po III Respub- 
likos padalijimo atitekus Prūsijai ir tapus Naujaisiais Rytprūsiais, lie- 
tuvių kalba 1805 m. čia buvo juridiškai sulyginta su iki tol įsigalėjusia 
lenkų kalba, t. y. įvesta tokia padėtis, kokia buvo Prūsijoje. Tačiau 
dėl trumpo laiko (iki 1807 m.) būklė nespėjo iš esmės pasikeisti. Vėliau 


19 Plačiau apie šį projektą žr. V. Būdos straipsnį „Mūsų kalboje“, 1982, Nr. 3, p. 
38—42. 


*? Jie aptarti M. Lukšienės knygoje „Lietuvių švietimo istorijos bruožai XIX a. 
pirmojoje pusėje“, p. 254— 255, 

Lenkijos karalystės švietimo vadovybė ėmė intesyviai šalinti lietuvių 
kalbą iš Užnemunės mokyklų. Ji vietomis palikta tik kaip pagalbinė 
priemonė žemesnėse klasėse mokantis lenkų kalbos, aiškinant šios 
kalbos gramatiką. 1833 m. tam reikalui buvo lietuviams išleista M. 
P. Marcinsko lenkų kalbos gramatika. Šiaip jau valdinių mokyklų 
lenkinimas čia tapo labai intensyvus. Net tikybą daug kur imta dės- 
tyti lenkiškai. Mokiniams uždrausta lietuviškai kalbėti ne tik pačioje 
mokykloje, bet ir už jos ribų, taip pat su tėvais, kai šie atvažiuodavo 
vaikų aplankyti. Pasitaikydavo smurto aktų (ypač vėliau) prieš lietuviš- 
kai kalbančius mokinius, pvz., kabindavo ant kaklo lentelę su užrašu 
„osiof“ (asilas), kurią tekdavo nešioti, kol sugaudavo kitą lietuviškai 
prakalbėjusį. 

Lietuvių kalbos niekinimas visur — ir dvare, ir bažnyčioje, ir mokyk- 
loje — veikė valstiečių psichiką. Jie ėmė savo gimtosios kalbos gėdytis, 
vengė viešose vietose ja kalbėti. Kuris pajėgė, stengėsi su savo vai- 
kais kalbėti nelietuviškai, kad jie nebūtų niekinami. Ks. Bogušas jau 
1808 m. rašė, kad lietuvių kalba „kasdien nyksta ir gęsta“, kad „net 
tie, kurie moka lietuviškai, gėdisi prakalbėti ta kalba“. Juk pagal vie- 
šąją opiniją lietuvių kalba tetinkanti „virtuvei ir tvartui“. Tai esanti 
šiurkšti, prasta, netašyta kalba. Ir taip buvo sapaliojama tada, kai 
mokslo pasaulis indoeuropiečių lyginamosios kalbotyros dėka lietu- 
vių kalboje atpažino geriausiai iš visų gyvųjų kalbų išlaikytą indoeuro- 
piečių kalbos modelį! Lietuvių kalbos „nereikalingumas“, „prastumas“ 
ir t. t. tada Lietuvoje buvo taip stipriai įkaltas Žmonėms į galvas, kad 
jį išmušti net kilus tautiniam atgimimui nebuvo lengva. Antai Lazūnų 
apylinkių lietuviai tik tarp I ir II pasaulinių karų patyrė, savo didžiai 
nuostabai, kad jų kalba esanti ne prastesnė už kitas ir kad ji esanti 
būtent lietuvių kalba, o ne žagūnų (žagūnais vietos baltarusiai vadina 
Lazūnų lietuvius), kaip buvo pravardžiuojama. 


Ano meto lietuvių jaunuomenės tragizmas matyti iš šių J. Čiuldos žodžių, 1854 
m. įrašytų jo „Trumpų samprotavimų apie žemaičių kalbos gramatikos taisykles ir 
apie lietuvių mitologiją“ (Pomysly o prawidlach gramatycznych języka zmudz- 
kiego i nad Mytologią Litewską) pratarmėje: „Mažas berniukas, atiduotas į para- 
pinę mokyklą, verčiamas, grasomas bausme atsisakyti tėvų kalbos; visą mokslą ir 
lavinimąsi gaudamas svetima, lig šiol nežinoma kalba, ilgainiui tampa pirma abejin- 
gas, 0 su laiku atvirai bjaurisi ta kalba, kuria jautri motutė, pamaldi žemaitė, jį mo- 
kė pirmųjų žodžių... Taip pradeda gėdintis savo tėvų ir šeimos, gėdintis savo luomo 
ir tėvynės. Nenori prisipažinti be didelio išdidumo, kad yra žemaitis, o priskiria save 
svetimai tautai, melagingai vadindamasis iš seno tikru lenku“. 

Kadangi lenkų kalba to meto visuomenės akyse buvo prestižinė, 
turėjo didelį autoritetą, tai jos žodžių įmaišymas šnekant lietuviškai 
buvo tapęs mados dalyku. Jie turėję „puošti“ ir „gerinti“ lietuvių kal- 
bą. Nuolat vartojami, ilgainiui įsigalėdavo. Polonizmų srautas 1a- 
biausiai plūdo, kaip ir anksčiau, per dvarą ir bažnyčią. K. Kantrimas 
18227 m. memorandume A. Čartoriskiui rašė, kad kaimo vietovėse 
sakomų lietuviškų pamokslų kalba esanti tokia prasta, atmiešta polo- 
nizmais, jog valstiečiai tų pamokslų nesuprantą. Tarp XVIII- XIX 
a. polonizmų, žinoma, buvo ir reikalingų žodžių, vėliau lietuvių kalbo- 
je tvirtai įsigalėjusių, kuriais reikštos anuomet naujos sąvokos (tie Žo- 
džiai daugiausia ir į lenkų kalbą buvo atėję iš kitur). Iš tokių minėtini 
ankstesniuose raštuose nerasti polonizmai: agrūstas — 1. agrest 
iš italų agresto "neišnokusios kekės'; ūjeras — 1. ajer, slavai gavo per 
turkų kalbą (agir) iš graikų (žxopoc); būlius — 1. bal iš pranc. bal 
(: baller "šoktū"); būkietas — 1. bukiet iš vok. Bukett ar pranc. bo- 
uguet; būlvė, dial. būlbė — 1. bulwa, bulba <vok. Bolle "gumbas, 
svogūnas'; kalakūtas — 1. kalkut, kalakut < vok. kalekutischer 
Hahn, nuo Kalkutos miesto Indijoje pavadinimo, į lietuvių kalbą ga- 
lėjo patekti ir tiesiog iš vokiečių, be lenkų kalbos tarpininkavimo; 
kava — 1. kawa, gauta per turkų kalbą (kahve) iš arabų (kahwa); 
ragūžė — 1. rogoža, kilmė ne visai aiški; suknid — 1. suknia, 
slavų kilmės žodis. Kai kurie iš tokios rūšies žodžių į lietuvių kalbą 
galėjo patekti ir per rytų slavus, nebūtinai gauti iš lenkų, pvz., arbė- 
zas, plg. 1. arbuz, r. ap6y3, į slavų kalbas pateko per turkus ar kitus 
tarpininkus iš persų (xarbūza pažodžiui: asilo agurkas); armdnika — 
harmonika, 2apmonuka iš vok. Harmonika (plg. lot. Aarmonicus "sude- 
rintas'); batvinis 'burokas, runkelis' — bočwina, br. 6ameina, slavų 
kilmės žodis; buizd — buza, 6y3a iš turkų boza "gėrimas iš raugin- 
tos soros ar rauginto pieno'; kaliėšas — kalosza, kanowa iš pranc. 
galoche; košė — kasza, kawa, slavų kilmės žodis; paltas — palto, 
naabmo iš pranc. paletot (lot. palla "viršutinis drabužis'); šūlikas — 
szalik, wanuk, persų kilmės žodis per anglų kalbą patekęs į Europos 
kalbas; tarakėnas — tarakan, mapakau, lenkai gavo iš rytų slavų, 
o šie iš tiurkų kalbų, plg. totorių mapakan. Nustatyti, kurie iš šių žo- 
džių gauti tiesiai iš lenkų, kurie atėjo per rytinius slavus, nėra leng- 
va, kartais net neįmanoma. Vis dėlto dalis įtariamų polonizmų pas mus 
atėjo per rytų slavus, daugiausia gudų kalbą, iš kurios jie pateko į lie- 
tuviškąjį lenkų kalbos variantą (polszczyzna litewska), o iš ten į lie- 
tuvių liaudies kalbą. Tokiu laikytinas, pvz., žodis bašlikas “toks gal- 

vos gaubtas, kapišonas' < baszlyk < br. Gauwnbik iš totorių 6OdwncIk 
(: 6aw "galva'). Būta, žinoma, ir priešingo atvejo: lenkiškus žodžius 
lietuviai gavo per gudų kalbos tarpininkavimą, pvz., adynos "tam tik- 
ros bažnytinės giesmės', plg. 1. godzinki (iš čia lie. dial. gadzinkos) 
1r lie. adynd "valanda" < s. br. 200una; taigi lie. adynos iš lenkų bus 
greičiausiai gavusios tik reikšmę. Tokie ir panašūs pavyzdžiai rodo 
buvus labai sudėtingus kalbų interferencijos procesus. 

Daugybė XVIII -—- XIX a. polonizmų lietuvių kalbai buvo nereikalin- 
gi, jais reiškiamoms sąvokoms mes turėjome pakankamai savų Žodžių. 
Tai tokie skoliniai kaip ciekūvas "įdomus" (1. ciekawy) ir ciekūvytis 
“domėtis"', ciūngliai "nuolat" (ciągle), kandzieravoti ar kandzieruoti 
“garbanoti (plaukus)' (kedzierzawič) ir kandzičrius (pasidaryta pačių 
lietuvių pagal tokius žodžius kaip kūdlius), lakmėnas "senas drabužis, 
skuduras' (/achman) ir panašūs į juos. Dabar jų daugiausia turime 
tarmėse, dažnai ne tose pačiose atskirus žodžius. Jie nėra kaip reikiant 
ištirti, ne visi ir surankioti. Tarp jų pasitaiko ir visokių hibridų, galimų 
semantinių skolinių, tokių kaip brūdas "brasta", plg. lie. brūdas “didelis 
purvas, klampus kelias, šlapia vieta' ir 1. broėd "brasta". 

Grynesnė lietuvių kalba išliko tose vietovėse, kurios buvo toliau nuo 
sulenkėjusių miestų, dvarų, bažnyčių. Anot A.Baranausko, kuo tamses- 
nis kuris Lietuvos kampelis, kuo toliau nuo miesto ar dvaro arba vieš- 
kelio, tuo grynesnė ir gražesnė išliko lietuvių kalba. 

Polonizacija stipriai palietė visus lietuvių kalbos klodus, net tikri- 
nius vardus. Imta intensyviai lenkinti lietuviškas pavardes. Tai daryti 
nuo pat XIX a. pradžios skatino lenkiškoji Lietuvos spauda. Antai 
jau 1817 m. kažkoks Baltramiejus Žytosieiskis Vilniaus savaitrašty- 
je lenkiškai rašė: „Kai visoje šalyje nuo Krokuvos iki Raseinių visi 
uoliai stengiasi valyti ir turtinti lenkų kalbą, iš tiesų stebėtina, kad 
niekas iki šiol nekėlė sumanymo apvalyti įvairių luomų šeimų pavardes 
„.„ Pas mus (t. y. Lietuvoje. — Z. Z.) pasitaiko daug tokių pavardžių, 
kurios vietiniams gyventojams (sulenkėjusiems bajorams. — Z. Z.) 
visiškai nesuprantamos, bet kurias, žiūrint kilmės, galima labai lengvai 
išversti į lenkų kalbą, pvz., ... iš žemaičių kalbos Jonaitis (padaryti) 
Janowski, Žvirblis — Wroblewski, Baltūnis — Bialecki, Užupis — Zar- 
zecki ir t. t.; o jeigu kas nerastų lenkų kalboje atitinkamo žodžio, tai 
gali nenutolęs, nedaug tepakeitęs padaryti grynai lenkišką, pvz., Sa- 
kutis (pakeisdamas) į Sakutowicz, Maciutis į Maciutowicz ir t. t.“ 
(„Tygodnik Wilenski“, 1817 m. Nr. 80, p. 28—32). 

Dokumentuose lietuviškos pavardės jau seniai buvo rašomos len- 
kiškai, su lenkų tarties ypatybėmis. Dalis taip perdirbtų pavardžių ir 
dabar tebevartojama. Pavyzdžiui, „Lietuvių pavardžių žodyne“, iš- 
leistame Vilniuje 1985 m., skaitome: Dėvjatas šalia Daūjotas, Dovkon- 
tas || Daūkantas, Dėvmontas || Daūmanias, Dovnarūvičius || Daunoravi- 
čius, Dovoina || Dėvaina, Dėvtortas  Daūtartas, Dziavgis || Džiaugjs, 
Evgelditis || Jaugelditis, Gedgovdas | Gėdgaudas, Gedroičas || Giedrai- 
tis, Geištoras || Geistaras, Gestoftas || Gėstautas, Gintovtas || Gintau- 
tas, Godvoišas || Gėdvaišas, Goilčvičius || Gailevičius, Javnius || Jaūnius, 
Javtokis || Jdutakis, Gžimdila || Grimdila, Haibutūvičius į Eibutūvičius, 
Jūtoftas || Jėtautas, Jodys || Juodis, Jodogalvis | Juodagdlvis, Kevlė- 
vičius || Kiaulėvičius,  Kiavnė || Kiūunė,  Koirys || Kairys, Kontovtas || 
Kūntautas, Korėiva || Karėiva, Kovlovičius į Kaulūvičius, Kravnėvičius || 
Kraunėčvičius. Dar plg. Gaižėvskas | Gaižūuskas, Galėvskas į Galidu- 
skas, Gžibduskas || Gribduskas, Kržižėvičius || Kryževičius ir pan. 

Tada visuotinai įsigalėjo daugybė pavardžių su patroniminėmis 
priesagomis, tokios kaip Paulūvičius, Jurgėvičius, Petrduskas (rašė 
Pawlowicz, Jurgiewicz, Pietrowski) ir kt. Lietuviškos priesagos buvo 
sulenkintos, pvz., -onis paversta -aniec: Andriulionis—Andrulaniec ir 
t. t. Pravardinės kilmės pavardes, kaip ir anksčiau, buvo stengiamasi 
versti į lenkų kalbą. Antai Pikeliuose 1856 m. pakrikštyta Ona Vana- 
gaitė 1880 m. ištekant užrašyta Jastržemskaitė (1. jastrząb "vanagas'). 
Krekenavės bažnyčioje 1849 m. buvo pakrikštytas Viktoras, Pranciš- 
kaus sūnus, Kiaunė, bet šio vaikas 1879 m. jau krikštytas Antanu Ku- 
nicku (1. kuna 'kiaunė'). Tačiau svetimos pavardės, matyt, liaudyje 
nelengvai prigydavo, nes našlys Antanas Kunickas, antrą kartą vesda- 
mas, vėl užsirašė Kiaunė. J. Bulevičius rašo: „Gimiau 1876 metais Bar- 
tininkų bažnytkaimyje, Vilkaviškio aps. Motinos tėvo pavardė buvo 
Akmenukas, bet jo duktė į metrikų knygas jau buvo įrašyta Kaminskai- 
te“!8,. Tokių ir panašių pavyzdžių galima nurodyti labai daug, reikia 
tik atidžiau pavartyti ano meto metrikų knygas. Tas lietuviškas pavar- 
des, kurių reikšmė nebuvo akivaizdi, keisdavo panašiai skambančio- 
mis lenkiškomis. Antai Lauksodžio bažnyčioje 1842 m. buvo pakrikš- 
tytas Brazdžiūnas, kuris 1888 m. Pašvitinyje sutuokiamas jau kaip Br- 
žozovskis. Toliau Bržozovskiais (Brazauskais) rašomi ne tik jo vaikai, 
bet ir vaikaičiai. Šiaulių ekonomijos 1802 m. byloje surašyti Platono 
Zubovo dvarų „sušlėktintieji“ valstiečiai: virsdami bajorais, pvz., 


** Knygnešys 1864— 1904. / Red. P. Ruseckas. K., 1938. T. I, II laida. P. 285. 

Kumpis (iš Žmirklių kaimo) pasidaro Kumpikevičiumi, Kanapė — Ka- 
nopka; meškuičiškiai Budrys, Birutis, Čepulis ir Danielius virto Budre- 
vičiumi, Birutavičiumi, Čapskiu, Danilevičiumi, o Pakštys — Paške- 
vičiumi; gruzdiškiai Vilius, Lukošiūnas ir Nagius — Vilimavičiumi, 
Lukoševičiumi, Nagevičiumi, o Čepaitis — Čepinskiu ir pan. Todėl da- 
bar Lietuvoje gausu pavardžių-dvynių, plg. Levūlis — Levickas, Lakš- 
tūtis — Lakštūuskas, Krančiukas — Krancėvičius, Norus — Narušė- 
vičius, Padegimas — Pogo(r)želskis, Pirštėlis — Palčiduskas, Aukščiū- 
nas — Visockis, Ožėlis — Kazlūuskas... Neretai pasitaiko, kad to- 
kiomis dvejybinėmis pavardėmis, šiaip jau skirtingomis, vadinasi gi- 
minės. 

Žinoma ir tokių faktų, kada lietuviams valstiečiams būdavo duo- 
dama lenkiška pavardė, nieko bendra neturinti su anksčiau turėtąja. 
Tipiškas tokio lenkinimo pavyzdys — Svėdasą grafo Ignato Mariko- 
nio 1822 m. testamentas, kuriuo paleidžiami į laisvę Svėdasą ir Salą 
dvarų baudžiauninkai įrašyti dviem skirtingomis pavardėmis — lie- 
tuviška ir lenkiška, pvz., Waleryan Czyrunas czyli (= arba) Czer- 
niewski, Jan Brazunas czyli Jasinski ir pan.?* Kartais Žmonės ir patys 
savo lietuvišką pavardę lenkindavo, paprastai siekdami mokslo ar 
karjeros. Mat išsilavinusiam žmogui buvo gėda vadintis lietuviškai, 
jis privalėjo turėti „bajorišką“ lenkišką pavardę. Taip būdavo nusle- 
piama „žema“ kilmė. Taip paaiškinamas, pvz., vyskupo M. Valan- 
čiaus virtimas Volončevskiu. Kalnalio bažnyčios gimimų metrikuose 
jo pavardė įrašyta Walgącius (skaityk žemaitiškai Valončius), vėliau kitu 
rašalu pakeista į Wolonczewski (matyt, nutarus eiti į mokslus) su pažy- 
ma G. D., t. y. generosus dominus (bajoras). 

Buvo toliau lenkinami bei apskritai slavinami ir lietuviški vietovar- 
džiai. Dvarininkai iš seno mėgo savo valdoms pavadinimus parinkti 
patys. Taip Lietuvoje atsirado gausios Pohuliūnkos (1. pohulanka 'iš- 
gertuvės, puota; pasivaikščiojimo vieta'), Zatišiai (34muwbe "vietovė 
už miško ar žemumoje, uždengta nuo vėjų"), Zagojai (vietovė už gė- 
jaus “nedidelio miškelio? — žodis slavizmas) ir pan. Dar plg. iš dvariš- 
kių kalbos kilusius pavadinimus Kanitlkai (1. koniuchi “arklių šėrikai, 
prižiūrėtojai"), Slabada (sloboda, ca0600a “laisvų valstiečių gyvenvie- 
tė') ir pan. Tapo madinga sudarinėti dvarų vardus su komponentu 
-polis, -polė (gr. 6; "miestas", 1. pole "laukas"), iš čia mūsų Addm- 


19 Žr. Wyietak Z testamentu $. p. Ignacego Hrabi Morykoniego // Dzieie Dobroc- 
zynnošci kraiowey i zagraniczney. Wilno, 1823. Nr, 5. S. 71. 

polis, Janopolis, Leondrdpolis, Marijūmpolė, Novopėlė, Terėspolis, 
Vilijūimpolė (Kauno priemiestis) ir kt., net apie 100 gyvenviečių pava- 
dinimų. Kaip ir anksčiau, lietuviški vietovardžiai buvo lenkiškai iš- 
tariami (Antaniškiai, Ožkabaliai Antoniszki, Oszkobole...), gavo 
slaviškas priesagas (Jėoniškė, Mackiškės, Radvilonys, Rūdėlė>Janowo, 
Mackowszczyzna, Radziwillowicze, Rudka...), juos imta versti į lenkų 
kalbą (Kalviai, Kardlkrėslis, Pagiriai, Plikakalnis, Lukšėliai- Kowale, 
Krėlowe Krzeslo, Podlesie, Eysa Gora, Euksze Male...) arba keisti 
panašiai skambančiais lenkiškais pavadinimais (Kapčiamiestis, Viša- 
kio Rūda—-Kopciowo, Wysoka Ruda...) ir pan. Kai kurie vietovar- 
džiai ilgainiui buvo pakeisti taip, kad gavo naują „lenkišką“ prasmę, 
pavyzdžiui, Eitminiškės-—>Jeczmieniszki (1. jęczmien "miežiai'), Akūo- 
tninkai>-Ochotniki (ochotnik 'savanoris'), Ažūlomis— Zalamanka (za- 
lamač “užlaužti'), Galinė—- Halina... Vietovardžių lietuviška priesaga 
-onys buvo sulenkinta į -ance, taigi Andriukėnys, Avižėnys, Grigonys, 
Ramėnys virto Andrukance, Awižance, Grygance, Romance, kuriuos 
lietuviai ėmė tarti Andriukdncai, Aviždncai, Grigdncai, Romūncai ir 
t. t. Lietuvių priesaga -uva vietovardžiuose vietomis buvo pakeista sla- 
viška -owo, pvz., Laūkuvą ėmė vadinti Zawkowo (plg. aktuose JIa6- 
Ko60, JIosk0e0). Taip vietoj * Rietuva ar pan. (plg. sen. šaltiniuose ra- 
šymą Retuwe) atsirado sulenkinta forma Retowo, kuri per kunigaikš- 
čio Oginskio dvarą išplito liaudyje ir davė pradžią dabartiniam „Rie- 
tūvo miesto pavadinimui. Dar plg. Alšėnai iš 1. Holszany (lietuviškai 
būtų *Galšėnai) vietoj senojo lietuviško pavadinimo Galšia — taip 
šią vietovę tebevadina Dievčniškių ir Lazūnų apylinkėse lietuviai, 
plg. Galse 1385 m. „Wegeberichtuose“. 

Iš sulenkintų vietovardžių formų buvo daromos pavardės su -ski, 
be kita ko, neretos ir dabartinėje Lenkijoje (išplito per sulenkėjusius 
bajorus ar pan.), pvz., Antokolski iš Antokol<—Antūkalnis, Bujwidzki 
iš Bujwidze<—Buivyįdžiai, Dusiacki iš Dusiaty+—Dūsetos, Gierwiac- 
ki iš Gierwiaty +— Gervėčiai, Eowmianski iš Lowmiany — Laumėnai, 
Loždziejski iš Loždzieje +— Lazdijai, Euknicki iš Eukniki <— Luokė, 
Merecki iš Merecz +— Merkinė, Mušnicki iš Mušniki — Mūsninkai, 
Nidocki iš Nidoki +— Lyduokiai, Oginski iš Ogince <= Uoginiai, Ol- 
siadzki iš Olsiady +— Alsėdžiai, Serejski iš Sereje +— Seirijai, Szkudzki 
iš Szkudy =— Skuėdas, Swirski iš Swir <— Svžriai, Towianski iš Towia- 
ny <— Taujėnai, Žyrmunski iš Žyrmuny < Žirmūnai. Tokios kilmės ir 
Pilsudskio pavardė: Pilsudski iš Pilsudy + Pilsūdai (Šilalės rj., iš kur 
kilo Pilsudskių giminė). 

Žinoma nemaža faktų, kai lietuviškas vietovardis buvo ne sulenki- 
namas, bet pakeičiamas kitu lenkišku, pvz., Ažubalis kaimas Laba- 
nėro apyl. pakeistas Wojciechowo, Kalniškės Vilniaus rj. Sužionių 
apyl. virto Parczew, Lazdėnai Trakų rj. Bražuolės apyl. — Zawiasy, 
Siūriai Ignalinos rj. Palūšės apyl. — Janopol ir kt. 

Po 1863 m. sukilimo caro valdžia ėmėsi priemonių sustabdyti lenkų 
įtaką Lietuvoje ir išplėsti savąją, rusų įtaką. Muravjovas pasiryžo 
likviduoti ne mažiau kaip 400 metų vykusį Lietuvos lenkinimo pro- 
cesą. Mat jis, kaip ir Jekaterina II, laikėsi nuomonės, jog Lietuva 
esanti „H3HavaJIbHO pycckHH KpaKi“ (tam įrodyti buvo atsiradę net 
„moksliškų“ knygų!), tik ilgainiui buvusi aplenkinta. Todėl reikią 
visomis priemonėmis ją vėl „atrusinti“. Svarbiausia tam kliūtis esanti 
sulenkėjusi Lietuvos bajorija. Muravjovas tikėjo, kad, sunaikinus 
Lietuvoje bajorų galybę, kraštas savaime tapsiąs rusiškas. Lietuvišką 
liaudį jis ignoravo. Ir pagal oficialią valdžios pažiūrą Lietuvoje tebuvę 
arba lenkai, arba rusai. Todėl Muravjovas labiausiai ir persekiojo dva- 
rininkus. Po sukilimo buvo konfiskuota labai daug dvarų ir atiduota 
rusams ar kitiems carui ištikimiems asmenims. Valdžia siekė, kad 
bent du trečdaliai Lietuvos dvarų priklausytų rusų tautybės dvarinin- 
kams. Taigi rusinimas pradėtas nuo dvarų. Buvo uždrausta pardavinė- 
ti žemes nerusų kilmės asmenims. Nors lietuviams valstiečiams ir 
leista pirkti žemės iki 60 dešimtinių, bet praktiškai daryta visokių 
kliūčių, reikalauta gubernatoriaus leidimo, turėjo būti įrodyta perkan- 
čiojo ištikimybė carui ir pan. 

Muravjovas nesitenkino vien dvarininkų tramdymu, jis stengėsi 
viską Lietuvoje surusinti: ir mokyklas, ir įstaigas, ir net bažnyčią. 
Tai vykdė brutaliai, su niekuo nesiskaitydamas. Vidurinėse mokyklose 
(gimnazijose) visus dalykus įsakė dėstyti tik rusiškai. Kadangi senieji 
mokytojai tam netiko, juos atleido ir paskyrė naujus — rusus. Net 
tikyba turėjo būti dėstoma rusiškai, bet kunigai to ilgai nepaisė. Pačių 
gimnazijų iš pradžių paliko nedaug: tik Vilniuje, Kaune, Šiauliuose 
ir dvi Užnemunėje — Suvalkų ir Marijampolės. Vėliau buvo įsteig- 
ta daugiau, tačiau aiškiai nepakako padidėjusiam po baudžiavos 
panaikinimo veržimuisi į mokslą patenkinti, todėl neretai lietuviams 
tekdavo važiuoti mokytis į Liepoją ar Mintaują (dab. Jelgavą). Lie- 
tuvių kalbos pamokos — po 2 savaitines valandas žemesnėse klasėse 
— buvo įvestos Užnemunės (Suvalkų, Marijampolės) gimnazijose. 
Jos buvo žemo lygio, nes patys mokytojai dažnai silpnai mokėjo lie- 
tuviškai. Greit į lietuvių kalbą imta žiūrėti priešiškai: uždraudė moki- 

niams viešose vietose lietuviškai kalbėti, už tai baudė statymu į kam- 
pą, klupdymu ant grindų ir pan. Imta naudoti specialią bausmę — 
metelingą (iškraipyta lot. nota linguae “kalbos žymė'). Taip vadindavo 
mokinių baudžiamąją lentelę, kabinamą ant kaklo ir nešiojamą tam 
tikrą dienų skaičių. Anksčiau ją naudojo negabiems ir nedrausmin- 
giems mokiniams bausti. Dabar ėmė kabinti lietuviškai prakalbėjusiems 
mokiniams, kurie metelingą turėdavo nešioti tol, kol išgirsdavo kitą 
lietuviškai prakalbėjusį. Lentelėje paprastai būdavo parašyta pro lingua 
lituanica (už lietuvių kalbą), iš ją nešiojančio visi juokdavosi, einantį 
gatve pirštais badydavo. 

Muravjovas surusino ne tik gimnazijas, bet ir parapines mokyklas. 
Prieš sukilimą buvusias — lietuviškas ir lenkiškas — uždarė ir jų vie- 
toj ėmė steigti rusiškas. Parapinių mokyklų gerokai sumažėjo, pvz., 
Žemaičių vyskupystėje vietoj uždarytų daugiau negu 150 mokyklų 
naujų rusiškų buvo įsteigta tik apie 50. Jose kaip neišvengiamą būti- 
nybę buvo leista vartoti ir lietuvių kalbą, bet tik mokymo pradžioje, 
kol mokiniai nesupranta rusiškai, taip pat leido lietuviškai dėstyti 
katekizmą pirmaisiais metais. 

Visų mokyklų (parapinių ir gimnazijų) vadovybėms buvo įsakyta 
kiekviena proga skiepyti mokiniams rusiškumą. Mokyklas prižiūrėjo 
ir globojo stačiatikių šventikai (popai). Nuo 1880 m. caro švenčių pro- 
ga mokiniai katalikai būdavo vedami pamaldų į cerkves. Visa tai kėlė 
žmonių nepasitenkinimą. Jie matė, kad naujoji švietimo sistema įsteig- 
ta kraštui rusinti ir stačiatikinti. Vaikai ėmė boikotuoti rusiškai kalba- 
mas maldas prieš ir po pamokų. Tėvai reikalavo mokyti gimtąja kal- 
ba. Kadangi parapinės mokyklos buvo steigiamos ir išlaikomos vals- 
čių lėšomis, tai šie kėlė sąlygą, kad būtų mokoma ir lietuvių kalbos. 
Tačiau į tai nebuvo atsižvelgta. 

Valdinių rusiškų mokyklų darbui labai trukdė mokytojų stoka. 
Daug jų neturėjo specialaus pasirengimo, buvo atsitiktiniai asmenys, 
pvz., iš gimnazijų pašalinti mokiniai, pabėgę iš stačiatikių dvasinių 
seminarijų klierikai, paleisti iš armijos kariai ir šiaip įvairūs svieto 
perėjūnai. Lietuvos ir Baltarusijos švietimo apygardoms iš pradžių 
buvo įsteigta tik viena mokytojų seminarija Molodečne. 1872 m. dar 
įsteigė mokytojų seminariją Panevėžyje specialiai ruošti mokytojus 
Lietuvos gubernijoms (be Užnemunės). Į ją buvo priimami tik rusai 
stačiatikiai. Nuo 1878 m. joje įvestos ir lietuvių kalbos pamokos, kad 
būsimieji mokytojai galėtų bent kiek susikalbėti su naujai į mokyklą 
ateinančiais ir rusiškai nemokančiais vaikais. Tačiau lietuvių kalbą 

dėstė prastai, pamokos buvo daugiau formalios ir didesnės reikšmės 
mokytojų rengimui neturėjo. Manoma, kad mokytojus rengti dar 
kažkiek padėjo Vitebsko mokytojų seminarija, kurioje esą irgi buvę 
kiek mokoma lietuvių (gal latvių?) kalbos. 

Užnemunėje mokytojų rengimu susirūpinta 1866 m. Tada Veive- 
riuosė (netoli Kauno) buvo įsteigti pedagoginiai kursai, į kuriuos 
priimdavo lietuvių valstiečių vaikus. 1872 m. kursus pavertė mokytojų 
seminarija, kurioje iš pradžių mokėsi tik lietuvių valstiečių vaikai. 
Vėliau ėmė priiminėti ir kitų tautybių, bet lietuviai visada sudarė dau- 
gumą (apie 807,). Baigusius šią seminariją paprastai siųsdavo dirbti 
į Lenkijos gilumą, retą palikdavo Lietuvoje. Veiverių mokytojų semi- 
narija laikyta viena iš geriausių visoje Varšuvos švietimo apygardoje. 
Joje irgi viskas dėstyta rusiškai, nuo 1876 m. net katalikų tikyba. 
Lietuvių kalba iš pradžių seminarijoje buvo toleruojama, bet greit (nuo 
1869 m.) imta drausti viešai lietuviškai kalbėti. 1872 m. lietuvių kalbos 
pamokų sumažino, o nemokantys lietuviškai nuo tų pamokų buvo vi- 
sai atleisti. Seminarijos vadovybė pasižymėjo rusifikacijos uolumu. 
Antai 1874 m. Veiveriuosė apsilankiusiam prof. F. Kuršaičiui semina- 
rijos inspektorius A. Jurevičius pareiškė, kad jei jis čia ilgiau pabū- 
siąs, tai po 20 metų Veiverių apylinkėse lietuvių kalbos nebegirdėsią. 
Seminarijos koridoriuose net iki 1905 m. kabojo užrašas „Lietuviškai 
kalbėti draudžiama“. 


Prasidėjus [ pasauliniam karui, 1915 m. Veiverių mokytojų seminarija buvo per- 
kelta į Vilnių, tų pačių metų rudenį evakuota į Poltavos gub. Velikije Soročiny vie- 
tovę, iš kur 1917 m. perkelta į Riasnoje Achtirskoje miestelį Charkovo gubernijoje. 


Vis dėlto Užnemunės mokyklose rusifikacija buvo kiek mažesnė, 
negu kitur carinėje Lietuvoje. Čia lietuvių kalbos buvo daugiau mo- 
koma, ypač pradinėse mokyklose. Siekdama labiau atitraukti lietuvius 
nuo lenkų, caro valdžia 1866 m. Užnemunės gimnazijų abiturientams 
lietuviams įsteigė po 10 stipendijų Maskvos ir Peterburgo universite- 
tuose. 

Mokyklų surusinimas ir stačiatikinimas išgąsdino valstiečius ir jie 
ėmė savo vaikų į jas nebeleisti, mokyti juos patys namie arba, paragin- 
ti vyskupo M. Valančiaus, pradėjo steigti slaptas mokyklėlės, kurios 
nepaprastai greit plito. Prasidėjo nelegalios lietuvių vargo mokyklos 
epocha. Tos slaptosios mokyklos buvo iš esmės senųjų bakalorijų tam 
tikras variantas,. liaudies protesto prieš carinę priespaudą forma. 

Vienas iš uolių nelegalios mokyklos organizatorių — Panemunėlio 
klebonas (nuo 1872 m.) Jonas Katelė. Mokyklos veikdavo žiemą, 
pasibaigus vasaros darbams. Mokinių jose būdavo maždaug po kelio- 
lika, retai daugiau negu 20. Buvo mokoma gimtąja kalba skaityti ir 
rašyti, taip pat katekizmo, kartais dar skaičiuoti, kai kur net rusų kal- 
bos, kažkiek istorijos, geografijos. Mokymo priemonės — pačios pa- 
prasčiausios: vyresniųjų pagamintos rašymo lentelės, namų darbo ra- 
šalas, pačių mokinių pasidaryti 
iš neeiliuoto popieriaus sąsiuvi- 
niai, Jokių specialių klasių slap- 
tosios mokyklos neturėjo, vaikai 
rinkdavosi paeiliui pas vieną ūki- 
ninką, paskui pas kitą, vėliau 
pas trečią ir t. t. Mokydavo tė- 
vų samdomas mokytojas — da- 
rūktorius, kuris gyvendavo ir 
maitindavosi pas tą valstietį, ku- 
rio namuose laikinai įsikūrė mo- 
kykla. Daugelis daraktorių buvo 
savamoksliai žmonės, labiau už 
kitus apsišvietę, dažniausiai lie- 
3 pav. Lietuvos mokykla 1864-1904 *uviai, bet pasitaikydavo ir lie- 
(P. Rimša) tuviškai pramokusių rusų (kad 

mažiau kelių valdžios įtarimą), 
buvo ir aukštesnį mokslą turinčių. Išvarius lietuvius mokytojus iš 
valdinių mokyklų, daraktorių rasti nebuvo sunku. Valdžia slaptąsias 
mokyklas persekiojo, todėl jose buvo mokoma vėlai vakare, anksti ry- 
tą ar net naktimis. Žandarams apgauti imdavosi įvairių priemonių, 
pvz., pasirodžius svetimam žmogui, vaikai tuoj išsitraukdavo iš pas- 
talės puodą ir imdavo plunksnas plėšyti, pavojui praėjus plunksnas 
vėl pakeisdavo į elementorius. 

Taip greitu laiku buvo sukurta nelegali tautinė švietimo sistema. 
Ji rodo akivaizdų lietuvių liaudies tautinį sąmonėjimą, didvyrišką ryž- 
tą kovojant už teisę mokytis gimtąja kalba. Įsigalėjo paprotys leisti 
vaikus į valdines mokyklas tik po to, kai jie slaptose mokyklose pra- 
mokdavo lietuviškai skaityti ir rašyti. Valdžios šaltinių duomenimis, 
tų slaptųjų mokyklų buvo net kelis kartus daugiau negu valdinių. Jas 
turėjo beveik kiekvienas kaimas. Dalį valdžia susekdavo. 1872 — 1906 
m. Vilniaus gubernijoje buvo susekta 332 (daugiausiai ne lietuviškų), 

Kauno gubernijoje — 349 (lietuviškų 126) slaptosios mokyklos. Mu- 
ravjovas 1864 m. įsakė slaptųjų mokyklų daraktorius bausti 200 — 
600 rb. bauda. Pagal 1892 m. įstatymą už nelegalių mokyklų laikymą 
valstiečius bausdavo iki 300 rb. arba 3 mėn. kalėjimo. Slaptosios mo- 
kyklos atitraukdavo vaikus nuo valdinių ir kartais pastarąsias tekdavo 
uždaryti dėl mokinių trūkumo. Nenuostabu, kad Lietuvoje skaityti 
ir rašyti lietuviškai mokėjo net 3 kartus daugiau gyventojų negu rusiš- 
kai. Nelegalios mokyklos išsilaikė iki pat 1905 m., kai valdinėse mokyk- 
lose buvo leista mokytis gimtosios kalbos. 

Muravjovas ir jo įpėdiniai visais būdais stengėsi padidinti Lietuvoje 
rusų gyventojų skaičių. Į ištremtų po sukilimo vietą buvo gabenami 
žmonės iš Rusijos gilumos. Vietomis pakeisti ištisų kaimų gyventojai, 
pvz., Libeniškiuose Vabalninko vls., Miliūnuose prie Rokiškio, Ibč- 
nuose Kauno aps. ir kitur. Siekiant padidinti rusų procentą įsakyta 
pamestinukus krikštyti stačiatikiais. Oficialioje statistikoje gudai buvo 
užrašomi rusais. Norint suteikti kraštui labiau rusišką išvaizdą, liepta 
ne tik valdžios įstaigose, mokyklose, bet ir šiaip viešajame gyvenime 
(susirinkimuose, teatruose, net gatvėse susikaupus didesniam žmonių 
būriui) kalbėti tik rusiškai. Visos iškabos, rodyklės ir pan. turėjo būti 
rašomos rusų kalba. Nemaža lietuviškų gyvenviečių pavadinimų pa- 
keista rusiškais, pvz., Zarasus imta vadinti Novoaleksandrovsku (1836), 
Vaškūs — Konstantinovu, Užūsalius (Kauno aps.) — Aleksandrov- 
skaja Sloboda, Didžiuosius (Mažūosius) Ibėnus — Nikolskaja (Preo- 
braženskaja) Sloboda, Vyžuončlių dvarą — Blagodaij. Lietuvoje at- 
sirado vietovės Bykovo, Kopustino, Malinovka apie Užpaliūs, A/ma- 
zovka, Pucelovo, Puškarevo prie Raguvos, Golubovka, Perovskoje, 
Roždestvenskoje apie Ūkmergę, Kolcovo, Kozlovka apie Radviliškį 
ir kt. Miestuose gatves imta vadinti tik rusiškai, pvz., Vilniuje atsirado 
gatvės Andrejevskaja, Astrachanskaja, Kavkazskaja, Koževennaja, 
Monastyrskaja, Orenburgskaja, Pokrovskaja, Preobraženskaja, Tvers- 
kaja ir kt. 

Suprantama, tokia aplinka negalėjo neveikti lietuvių liaudies kalbos 
— joje ėmė rastis rusicizmų. Daugiausia tai buvo valdžios pareigybių, 
įstaigų pavadinimai, rečiau kitokie žodžiai, pvz., mirūvas "taikos tei- 
sėjas* (muposoū cyxba), navabrūncas “naujokas, tik ką į kariuomenę 
paimtas vyras' (40606paney), pisorius “valsčiaus raštininkas' (BOAOcT- 
Hož nucapo), rėtnas “kuopos vadas' (pomnoū KOMaHJBp, I. po- 
ma “kuopa" iš 1. rota < vva. rotte “minia'), sliedavatelis "tardytojas" 
(caed06amene), saldėtas "kareivis" (co10am iš vok. Soldat ar olandų 

soldaat, pranc. soldat : lot. soldare “samdyti"), sprduninkas "apskrities 
policijos viršininkas? (ucnpaenuk ; su lie. -ininkas vietoj -Huk), staršind 
“viršaitis? (BoNOcCTHOH cmapwuna), ujičzdas "apskritis? (ye30), volastis 
“valsčius' (6010cme), zemstva “ribota savivaldybė' (39mcme0o), zemskis 
“zemstvos viršininkas' (3eMckuūi  HayaJIbHHK), učiliščia "mokykla" 
(yuunuue), učitelis "mokytojas? (yvumene), gripelis "marmurinės len- 
telės rašiklis? (epugeno iš vok. Griffel < lot. graphium < gr. ypapslv), 
ručkė “plunksnakotis' (pyuka), tetratka "sąsiuvinis'  (mempadoxa, 
mempddb iš vidur. gr. TETpdDL-0v, sen. gr. TETPAL, gen. sg. -4005 
“lapo 1/4 dalis') ir kt. Dar plg. hibridą baltabiličininkas, baltabiličtis 
“atleistas nuo karinės tarnybos, turintis baltą bilietą' (0e106u1emnux), 
vertinį jurginas “tokia gėlė' (2e0peuna; plg. Feop2 Jurgis") ir kt. 
Gerindamas valstiečių būklę ir pertvarkydamas savivaldybes, Mu- 
ravjovas tikėjosi patrauksiąs į valdžios pusę daugumą krašto gyven- 
tojų, o surusindamas mokyklas, manė atidarysiąs duris rusiškumui. 
Maža to, jis pasiryžo pakeisti lietuvių raidyną, kad ir maldaknygės 
rusintų liaudį. Vietoj iš seno (daugiau negu 300 metų!) vartojamų 
lotyniškų raidžių sumanė įvesti rusišką, iš kirilicos kilusį, alfabetą. 
Tikėjosi, kad bendrų su lenkais raidžių pakeitimas lietuvius priartins 
prie rusų ir atitolins nuo lenkų. Raidynas turėjo būti pakeistas ir lie- 
tuvių gyvenamoje Užnemunėje, priklausančioje Lenkijos karalystei, 
todėl akciją teko vykdyti kartu su valstybės tarybos sekretoriumi tos 
karalystės reikalams N. Miliutinu. Jų abiejų konsultantai buvo lietu- 
vių kalbos specialistai Varšuvos universiteto docentas S. Mikuckis 
ir Rusijos Mokslų Akademijos narys korespondentas A. Hilferdingas. 


Stanislovas Mikuckis (1814- 1890) — filologas, kilimo lenkas iš Lomžos 
gub. 1851 m. baigė Maskvos universitetą, vėliau dirbo Varšuvos universiteto biblio- 
tekoje. 1873— 1888 m. universitete dėstė slavų kalbotyrą. Buvo pramokęs lietuviš- 
kai. 1853— 1856 m. keliavo po Lietuvą, tyrinėjo lietuvių kalbos tarmes. Rezultatus 
skelbė Rusijos Mokslų Akademijos darbuose. Už šiuos tyrimus Maskvos universi- 
tetas 1878 m. jam suteikė lyginamosios kalbotyros daktaro laipsnį. Dėjosi dideliu 
lietuvių kalbos žinovu. Kaip mokslininkas nebuvo žymus, operavo paviršutinišku 
kalbos faktų gretinimu. Jo darbai didesnės vertės mokslui neturi. Mokslinės karje- 
ros nesėkmę Mikuckis stengėsi kompensuoti ištikimu tarnavimu carizmui, talkino 
jo rusifikacinėms užmačioms. Siūlė rusų raidyną įvesti net lenkams. Parengė ir iš- 
spausdino rusiškomis raidėmis „Lietuvišką chrestomatiją“ (1876 m.). 

Aleksandras Hilferdingas (1831—1872) gimė Varšuvoje žymaus carinės 
Rusijos valdininko šeimoje. 1852 m. baigė Maskvos universitetą. Užėmė aukštus dip- 
lomatinius ir administracinius postus. 1856 m. išrinktas Rusijos Mokslų Akademijos 
nariu korespondentu. Laikėsi slavofilų pažiūrų. Lietuvių kalba susidomėjo dar stu- 

dijuodamas. Rašė apie lietuvių ir slavų kalbų artumą, apie lietuvių kalbos svarbą 
slavų kalbų tyrimui, šiaip įvairiais lietuvių kalbos ir Lietuvos istorijos klausimais. 
Jis nebuvo toks atkaklus rusifikatorius kaip Mikuckis, tačiau yra prisidėjęs prie mė- 
ginimo pritaikyti rusiškus rašmenis lietuviškiems raštams. 


Vilniuje alfabeto pakeitimo svarbiausias iniciatorius buvo M. Mu- 
ravjovas, padedamas švietimo apygardos globėjo I. Kornilovo ir tos 
apygardos inspektoriaus V. Kulino, Varšuvoje — N. Miliutinas, S. 
Mikuckis ir iš dalies A. Hilferdingas. Į šią reformą buvo dedama daug 
vilčių. „Ką pradėjo kardas, tai dabar užbaigs raidės“, — rašė Miliu- 
tinas Muravjovui. Lietuviai inteligentai iš principo, bent iš pradžių, 
nebuvo priešingi rusų raidyno įvedimui, jo nelaikė prastesniu už loty- 
niškąjį. Vienas iš nedaugelio to meto mūsų filologų A. Ugenskis 1859. 
V.11 rašė M. Valančiui iš Kazanės: „Man atrodo, kad slaviškasis rai- 
dynas būtų patogesnis lietuviškiems žodžiams rašyti“. 


Andrius Ugėnskis (Ugianskis, 1816—- 1870) gimė Tarūčiuose Kūrtuvėnų par. 
Mokėsi Kražių gimnazijoje. 1845 m. baigė Kazanės universitetą. Dirbo klasiki- 
nių kalbų mokytoju Simbirsko (dab. Uljanovskas) ir Kazanės gimnazijose. Nuo 1861 
m. Kazanės universiteto profesorius. Rengė didelį lietuvių kalbos žodyną. Buvo su- 
kaupęs per 100 tūkstančių lapelių kartoteką. Ar buvo pradėjęs rašyti žodyną ir kur 
dingo jo rankraštis, nėra žinių. Ugenskis anaipto! nebuvo palankus lietuvių rusi- 
fikacijai, jis smerkė ją, kaip ir lenkų kultūrinę hegemoniją Lietuvoje. Iš jo laiškų, 
rašytų M. Valančiui ir L. Ivinskiui, matyti susirūpinimas lietuvių kalba, mūsų tauti- 
nės kultūros ateitimi, 


Matyt, tokių pažiūrų laikėsi ir Kazanėje dirbęs žinomas lietuvių 
kalbininkas Jonas Juška, kuris bendravo su Ugenskiu. Juška parašė 
rusišką lietuvių kalbos gramatiką ir parodė I. Kornilovui, rūpindama- 
sis jos išleidimu. Šis pasiūlė lietuviškus žodžius perrašyti rusišku al- 
fabetu. Juška iš pradžių sutiko, ir taip parengtus kelis gramatikos pus- 
lapius Kornilovas įteikė Muravjovui. Tačiau greit buvo suvokta alfa- 
beto pakeitimo tikslai, ir Juška bendradarbiauti atsisakė. Net vysk. 
Valančius buvo davęs sutikimą savo parengtas kantičkas leisti rusišku 
alfabetu. Bet ir jis greit suprato, ko valdžia siekia, ir savo kaip vysku- 
po aprobatos spausdinamai rusų raidėmis lietuvių religinei literatū- 
rai nebedavė. 

Pirmosios lietuviškos knygos rusų raidėmis išėjo Muravjovo pa- 
liepimu. Joms leisti buvo sudaryta komisija, į kurią įėjo S. Mikuckis, 
stačiatikių šventikas, anksčiau buvęs katalikų kunigas A. Petkevičius, 
surusėjęs Lietuvos totorius, buvęs mokytojas J. Krečinskis ir lietuviš- 

kų kalendorių leidėjas L. Ivinskis. Pastarasis greit iš komisijos pasi- 
traukė. Komisija pradėjo ruošti spaudai rusų raidėmis lietuviškas kny- 
gas. 1864 m. Vilniuje buvo išleista „AGeljene xeMaūTRINKaK AreTY- 
BHIuKa“, kuri kiek pakeista rašyba pakartota 1865 m. Varšuvoje. 
Vėliau viena po kitos išėjo iš spaudos rusišku raidynu „Evangelijos“, 
„Kantičkos“, „Trumpas katekizmas“, „Senas aukso altorius“ ir kt. 
Iš viso iki 1904 m. išleistos 58 knygos, sudarančios apie 4 7, to meto 
lietuvių raštijos. Knygų rusišku alfabetu leidimą nuo pat pradžios 
tvirtai paėmė į savo rankas valdžia ir tiesiogiai pajungė ją carizmo in- 
teresams. Lietuviškas elementorius greit virto vadovėliu lietuviams iš- 
mokti rusiško rašto (lietuvių kalba esanti per daug skurdi mintims 
raštu reikšti!), kurį įsakyta vartoti valdinėse mokyklose per lietuvių 
kalbos pamokas. Mokinukai buvo pratinami skaityti: Aws eaūkaco 
MAMCAC5 Up CuanHdCo. Awbo Mypio M38a up» MOmMmuHa. T36acs upo 
MOMUHA, MAUū MANO 2UMOUMOAU, rb MANe MaūmMmuKa up» Oenza... Ru- 
siškomis raidėmis imta leisti ir kalendorius (1865 — 1869 m.). Jų tu- 
rinį rodo jau patys pavadinimai: 1865 ir 1866 m. leidimai pavadinti 
„Kanennxopiocb ykniMkacHCb“, O nuo 1867 m. — „Pycumkaži Je- 
TyBHINKACHCb KaJIeH/IOpIoCcb“, paruoštas jau ne L. Ivinskio, bet 
J. Krečinskio. Tekstas pateiktas abiem kalbomis: kairėje rusiškai, 
dešinėje lietuviškai. Pradžioje dedami caro ar jo šeimos portretai, 
spausdinama malda už carą ir t. t. Daugiau buvo išleista rusiškomis 
raidėmis religinio turinio literatūros. Ir joje aiškiai atsispindėjo valdžios 
užmačios: imta katalikus artinti prie stačiatikių, net bandyta leisti 
stačiatikių knygas lietuvių kalba. Stačiatikių dvasininkų ir valdžios 
atstovų primityviai suprasta carinė tautinio engimo politikos taktika 
ir nesiskaitymas su lietuvių kalbos ypatybėmis perrašant tekstą rusų 
raidėmis užkirto kelią net religinių knygų leidybai. Rusų alfabetu ne- 
buvo išleista šiaip jau jokio svarbesnio veikalo, jokio reikšmingesnio 
grožinės literatūros kūrinio. Valdžios pareigūnų supratimu, liaudžiai 
grožinė literatūra nebuvo reikalinga. 

J. Juška savo dainų rinkinyje „JluToBckHe RaponHbie NecHK“ 1867 
m. mėgino rusiškąjį raidyną papildyti tradiciniais lotyniškais raš- 
menimis 4, €, į, ų, ė, j ir kt. Tačiau ir toks hibridinis raidynas pasise- 
kimo neturėjo. 

Visą šią valdinę literatūrą rusų raidėmis liaudis boikotavo. Vysk. 
M. Valančius paragino žmones tokių knygų nė į rankas neimti. Jas 
valdžia paprastai siuntinėdavo mokykloms. Mokytojams buvo griež- 
tai įsakyta jas platinti, už neparduotas grasinta išskaityti knygų kainą 

iš algos. Tačiau mokiniai, tėvų liepiami, tų knygų nepirko. Antai Kau- 
no apskrities mokyklose iš atsiųstų 885 egzempliorių 1874— 1877 m. 
buvo parduoti tik 144 (šešiose iš 14 mokyklų nepardavė nei vieno eg- 
zemplioriaus), bet ir šis skaičius abejotinas, nes greičiausiai už dalį 
knygų sumokėjo patys mokytojai, norėdami įsiteikti vadovybei. Buvo 
siūloma užsigulėjusias knygas parduoti už pusę kainos, keisti į seną- 
sias duodant valstiečiams 2 knygas rusų raidėmis už I tradiciniu raidynu, 
siūlyta pardavinėti kaip vyniojamą popierių, net veltui Žmonėms 
dalyti. Bet žmonės jų ir veltui neėmė. Valdžios pareigūnų praneši- 
muose rašoma, kad valstiečiai knygas tradiciniu raidynu laiko savo- 
mis, o šias — uriadnikų (t. y. policijos) leidiniais, kad mokiniai prašą 
jiems tokių knygų nedalyti, nes jie ant tų knygų popieriaus krosnyje 
lietinius kepą ir pan. Vienas spaudos darbuotojas savo prisiminimuose 
rašo, jog jis dar vaikas būdamas kartą tokią knygą parodęs motinai. 
Ši tuoj ištraukusi jam iš rankų ir švystelėjusi į krosnį, dar kačerga pa- 
maišiusi, kad geriau degtų. 

Siekdamas įtvirtinti valdinę raštiją rusų raidėmis, Muravjovas 
sumanė uždrausti lietuviškas knygas tradiciniu raidynu. 1864 m. bir- 
želio 5 d. jis įsakė Vilniaus cenzūros komitetui nebeleisti spausdinti 
lietuviškų knygų lotynišku šriftu, o 1865 m. vasario 4 d. uždraudė pla- 
tinti anksčiau cenzūros aprobuotas tokias knygas. Tačiau galutinai 
uždraudimo įforminti jis nespėjo. Tai padarė Muravjovo įpėdinis 
K. Kaufmanas 1865 m. rugsėjo 6 d. (senuoju stiliumi) aplinkraščiu, 
kurį patvirtino Rusijos imperijos vidaus reikalų ministras P. Valuje- 
vas. Tai buvo civilizuotame pasaulyje negirdėto masto priemonė prieš 
lietuvių tautą. 

Uždraudimą spausdinti lietuviškas knygas tradiciniu raidynu mūsų 
liaudis traktavo kaip apskritai lietuviškos spaudos uždraudimą. Būtent 
tokia prasme ši carizmo akcija ir įėjo į lietuvių kultūros istoriją. Ji neat- 
skirtina nuo kitų carinės patvaldystės režimo žiaurių priemonių visoje 
Rusijos imperijoje. Prasidėjo brutalus lietuviškos spaudos persekioji- 
mas, kuris tęsėsi iki 1905 m. ir net vėliau. Tai buvo labai didelis smūgis 
lietuvių kalbai, padaręs žalą jos, kaip literatūrinės kalbos, natūraliam 
augimui. 

Rusifikacinė valdžios politika ir tradicinės spaudos uždraudimas 
sutiko stiprų lietuvių pasipriešinimą. Jie nepanoro tapti nei stačiatikiais, 
nei išsižadėti gimtosios kalbos, ir pirmą kartą atkakliai stojo ginti savo 
tautinių teisių. Išryškėjo nepaprastas mūsų liaudies gyvybingumas, 
prisirišimas prie savo Žemės, protėvių papročių ir ypač kalbos, be- 

kompromisinis priešiškas požiūris į valdžios peršamas naujoves. Nepa- 
sisekus gauti iš valdžios leidimo legaliai spausdinti tradiciniu raidynu 
bent pačias reikalingiausias knygas, imta jas leisti užsienyje ir slapta 
gabenti į Lietuvą. Pirmasis to darbo organizavimo ėmėsi vyskupas 
M. Valančius su savo pagalbininkais. Nelegali raštija daugiausia bu- 
vo spausdinama Prūsijoje, ypač Tilžėje, ir iš ten per sieną gabenama 
į Lietuvą, išnešiojama po visus jos kampelius. Buvo sukurtas tankus 
knygnešių veiklos tinklas: paprasti valstiečiai, rizikuodami gyvybe ir 
nepaisydami žiaurių represijų, net trėmimo į Sibirą, pereidavo sieną, 
atnešdavo knygų ir paskleisdavo jas po kaimus ir miestelius. Prasidėjo 
knygnešių epocha — unikalus reiškinys to meto Europoje. Šiam 
labai svarbiam lietuvių tautos laikotarpiui aprašyti skirta gausi lite- 
ratūra. Iš paskutinių darbų ypač reikšmingos V. Merkio knygos „Ne- 
legalioji lietuvių spauda kapitalizmo laikotarpiu“ (V., 1978) ir „Lie- 
tuvos valstiečiai ir.spauda XIX a. pabaigoje ir XX a. pradžioje“ (V., 
1982). 

Kai valdžiai pavyko likviduoti Valančiaus vadovaujamą knygnešių 
organizaciją, knygų platinimas daugiausia ėjo per Sudargo kleboną 
M. Sederavičių (Sidaravičių, Sideravičių). Vėliau jį ėmė organizuoti 
S. Gimžauskas (nuo 1870 m.), S. Leonavičius, S. L. Kušeliauskas (nuo 
1878 m.) ir kiti. Dar vėliau įsikūrė slapta pačių knygnešių bendrovė 
su centru Garšviuosė (Panevėžio 
aps.), organizuota J. Bielinio, K. 
Ūdros, V. Kazanausko, A. Laduko, 
J. Neteckio ir kt. Iš pradžių dau- 
giausia buvo gabenama religinė li- | 
teratūra, vėliau ir pasaulietinė, iš “7 
esmės anticarinė. E 

Draudžiamą spaudą gabenti per „447 
sieną ir platinti buvo labai pavojin- + 
ga. Knygnešiai griebdavosi visokių „1 
gudrybių:  įsitaisydavo vežimus 77 
su dviem dugnais, knygas slėpdavo 
šiene, pelų maišuose, dėžėse su par- | 
šais ir pan. Maskavimosi tikslais ja 
kartu veždavosi „ligonį“, „pamišė- g 
Iį“, „valdininką“, „kunigą“, net kar- 3 
stą su „numirėliu“. Knygnešiams 5 pav. Knygnešys (J. Zikaras) 

padėdavo tamsios ir lietingos naktys, rūkas, dargana, pūgos. Keliauda- 
vo jie po kraštą imituodami siuvėją, mūrininką, lentų pjovėją, stalių, 
net elgetą. Ypač populiari priedanga buvo smulki prekyba: išnaudo- 
davo turgaus dienas, muges, bažnytines šventes ir pan. Turėjo įsitaisę 
patikimas knygų slėptuvės: specialias kiaurymes namų sienose, kros- 
nyse, bičių aviliuose ir pan. Naudodavosi pašto paslaugomis: smulkias 
brošiūras, vėliau ir laikraščius, siųsdavo vokuose, didesniais kiekiais 
— siuntiniuose kaip „namų apyvokos daiktus“, „vaisius“, „daržoves“ 
„„„ Buvo imamasi ir leidybinių gudrybių: knygų viršeliuose nurodydavo 
ankstesnes leidimo datas (prieš spaudos uždraudimą), fiktyvų cenzū- 
ros leidimą („„A03801eH0 NeK3ypormo“), kopijuodavo senuosius spaus- 
tuvių ženklus, religinio turinio knygose dėdavo vysk. M. Valančiaus 
aprobatą („imprimatur“) net tada, kai paties vyskupo nebebuvo gyvo. 
Kontrafakcinių to meto leidinių iki šiol nustatyta net 829. Saugumo 
sumetimais knygų autoriai pasirašydavo slapyvardžiais, nes jie, kaip ir 
knygnešiai, caro valdžios buvo persekiojami ir žiauriai baudžiami. 
Per 40 spaudos draudimo metų apie 3200 nelegalios spaudos gamin- 
tojų ir platintojų nukentėjo. Buvo kalinami, tremiami iš Lietuvos, 
baudžiami įvairiomis baudomis. Carizmas tikėjosi, kad, padedamas 
Prūsijos valdžios, lengvai likviduos draudžiamąją literatūrą. Tačiau 
pasirodė kitaip, anot poeto H. Radausko: 


Jie kirviu sukapojo žodį, 
Užrakino vario raktu. 

O jis mūro akmenį skrodė 
Nemirtingo žingsnio taktu. 


Pirmuoju spaudos draudimo dešimtmečiu lietuviškų knygų iš tik- 
rųjų gerokai sumažėjo, bet maždaug nuo 1874 m., nepaisant persekio- 
jimo, jų ėmė vėl sparčiai daugėti. Ketvirtajame dešimtmetyje išleista 
net pusketvirto karto daugiau negu pirmajame. Apskaičiuota, kad per 
sieną buvo pergabenta iš viso apie 5 2 milijono knygų. Iš jų žandarai 
konfiskavo ne mažiau kaip Ž milijono, taigi apie 10 4. Pradžioje spau- 
dos draudimas nebuvo taip skausmingai jaučiamas, nes iš anksčiau 
žmonės lietuviškų knygų turėjo pakankamai. Be to, tada dar nebuvo 
nė lietuvių inteligentijos. Vieninteliai inteligentai kaime — kunigai, 
bet jie jautėsi esą lenkai. Tačiau panaikinus baudžiavą ir išaugus iš kai- 

mo kilusiai naujai lietuvių inteligentijai, spaudos draudimas pasidarė 
nebepakenčiamas. Lietuviškų knygų poreikis nepaprastai išaugo. 
Nuo tada ir prasidėjo žūtbūtinė lietuvių tautos kova su carizmu dėl gim- 
tojo žodžio. Toji kova pareikalavo nepaprastai daug energijos ir aukų. 
Tautinės lietuvių kultūros augimui spaudos draudimas padarė labai 
daug žalos. Jis nustūmė lietuvių tautą istorijos laiptais žemyn. Dėl jo 
vėlavo mūsų tautinis atgimimas. Praktiškai 40 metų lietuviai buvo pa- 
likti be legalios mokyklos ir knygos gimtąja kalba. Kas kitoms tautoms 
buvo natūrali neatimama teisė, tai lietuviams — valstybinis nusikalti- 
mas. 

Muravjovo ir jo įpėdinių pastangos lietuvių spaudos uždraudimu 
sustabdyti polonizaciją ir plėsti rusifikaciją davė priešingus rezultatus. 
Susidarė paradoksali padėtis: kai caro žandarai nuo kojų nusivarė gau- 
dydami knygnešius, lenkiškos knygos plūdo į Lietuvą iš visų pusių, 
kiekviename dvare ar klebonijoje nuo jų lūžo lentynos. Lenkų įtaka 
ne tik nesumažėjo, bet dar padidėjo, nes vietoj sunkiai gaunamų lie- 
tuviškų maldaknygių žmonės ėmė vartoti lenkiškąsias. Lenkų elemen- 
toriai pradėjo varžytis su lietuviškais. Valdžiai nepasisekė išugdyti 
carizmui palankios lietuvių inteligentijos. Ši ir toliau orientavosi į 
lenkų kultūrą, išskyrus vieną kitą rusofilą, pvz., A. Botyrių, F. Mu- 
rašką, kurie ėmė proteguoti rusiškumą kaip atsvarą pavojingesnei len- 
kybei. Taigi spaudos draudimas, kuriuo caro valdžia siekė rusifikaci- 
jos tikslų, išėjo ne rusinimo, bet lenkinimo politikos naudai. Valdžia, 
pati to nenorėdama, savo elgesiu tiesiog stūmė lietuvius į lenkų glėbį. 

Lenkai Lietuvoje po 1863 m. sukilimo pajuto didelę grėsmę. Lenky- 
bė pavojuje! Per mokyklas polonizacijai plisti buvo užkirstas kelias. 
Sumenko dvarininkų poveikis liaudžiai. Bet liko legali lenkiška baž- 
nyčia — vienintelė vieta, kur galima netrukdomam vykdyti poloni- 
zaciją. Į ją po 1863 m. sukilimo ir buvo sukoncentruotas visų lenkinto- 
jų dėmesys. Lietuvos bajorams katalikybė, sutapatinta su lenkiškumu, 
tapo patikimiausiu ginklu prieš rusifikaciją. Čia lenkininkai išvystė 
nepaprastą veiklą. „Jeigu nesimelsite lenkiškai, valdžia jus privers 
melstis rusiškai, uždarys bažnyčias, pavers cerkvėmis“, — tokia buvo 
svarbiausia polonizacinės propagandos liaudyje tezė. 

Katalikybė šimtmečiais lietuvių liaudį siejo su lenkais, bet skyrė 
nuo rusų. Tai suprasdamas, Muravjovas ėmėsi kovos prieš katalikybę 
kaip lenkiškumo Lietuvoje tvirtovę. Jis kontroliavo katalikų veiklą, 
uždarė nemaža bažnyčių, draudė statyti naujas, remontuoti senąsias. 
Žemaičių vyskupystės centrą Muravjovas iš Važnių perkėlė į Kauną 

(arčiau savęs). Įsakė rusiškai rašyti metrikų knygas ir net vyskupystės 
kurijų raštus (tai iš dalies tebuvo vykdoma). Išleido katalikų apei- 
gyną rusų kalba (jį kunigai boikotavo). Kaip atsvarą katalikybei val- 
džia ėmė visaip proteguoti stačiatikių tikėjimą: steigė naujas jų para- 
pijas (net kur stačiatikių nedaug tebuvo), statė naujas cerkves, vertė 
jomis katalikų bačnyčias. Valdžia ėmė kurstyti religinį stačiatikių 
fanatizmą. Šventikai tapo agresyvūs. Jau nuo 1839 m. į stačiatikius 
buvo prievarta įtraukti unitai. Visa tai pykino liaudį, didino anticarines 
nuotaikas, bet drauge lietuvius artino su lenkais, nes ginant katalikybę 
juk buvo ginamas ir lenkiškumas („katalikas — tai lenkas“). Lietu- 
viai tada ir oficialiai buvo laikomi lenkais ne tik valdžios atstovų, 
bet ir liberaliosios rusų inteligentijos. 

Nepaisant visų Muravjovo pastangų, katalikų bažnyčia Lietuvoje 
tebebuvo lenkiška. Lenkininkai savo rankose išlaikė visas tris kunigų 
seminarijas (Vilniaus, 1865 m. iš Varnių perkeltąją į Kauną ir Seinų) 
ir taip užsitikrino kunigų ruošimą lenkiška dvasia. Tačiau Kauno se- 
minarijoje buvo įvestos lietuvių kalbos pamokos, kai Muravjovas 
uždraudė lenkiškai mokyti pamokslų sakymo. 

Nepaisydami bendro likimo, lenkai kovoje su carine priespauda 
ne tik netalkino lietuviams, bet atvirkščiai, visomis išgalėmis siekė juos 
nutautinti. Po sukilimo lenkinimas per bažnyčią ėmė darytis vis bruta- 
lesnis. Lenkomanai pradėjo tiesiog persekioti lietuvių kalbą ir jos gy- 
nėjus. Savo akiplėšiškumu jie prašokdavo caro valdžios pareigūnus. 
Žinoma faktų, kai skundė žandarams knygnešius. Polonizacija ir to- 
liau liko pavojingesnė už rusifikaciją. 

Vilniaus gubernijoje, kad ir kaip stengėsi lenkininkai, lietuvių 
liaudis ne tiek lenkėjo, kiek baltarusėjo, kaip tada sakydavo, gudėjo. 
Tai lėmė ypatinga kalbinė situacija. Šalia prestižinės lenkų kalbos, 
tinkančios bažnyčiai, čia buvo vartojamos dvi liaudinės kalbos — lie- 
tuvių ir gudų (t. y. baltarusių). Pastaroji, pačių gudų vadinta „prasta 
kalba“, palyginti su lietuvių, turėjo nemaža privalumų. Būdama arti- 
ma lenkų, ypač rusų kalbai, ji teikė valstiečiams tam tikrų patogumų. 
Ją mokant lengviau buvo galima suprasti lenkiškai (polszczyzna litews- 
ka) kalbantį kunigą ar dvarininką, rusiškai kalbantį valdininką. Lenki- 
ja toli, net už Balstogės, o gudai čia pat: lietuviški kaimai Vilniaus 
krašte ribojosi su gudiškais, neretai buvo įsiterpę tarp jų. Kasdien 
turėdamas reikalų su kaimynais, lietuvis valstietis nejučiomis pramoko 
jų kalbos. Ją išmokti lengviau negu lenkų kalbą, kurią girdėjo tik baž- 
nyčioje ir dvare, o „paprastą kalbą“ — kasdien iš savo kaimynų. Gu- 

dui mokytis lietuviškai nebuvo reikalo: jis lengviau negu lietuvis išsi- 
vertė su savąja — suprato lenkų kunigą ar rusą valdininką. Rusiškoje 
mokykloje gudų vaikui lengviau buvo mokytis negu lietuviui. Valdžia 
gudėjimą visaip skatino, nes šią kalbą laikė rusų kalbos tarme. Taigi 
verčiamas atsižadėti savosios „pagonių kalbos“, Vilniaus gubernijos 
lietuvis ėmė pereiti ne prie peršamos lenkų, bet prie „paprastosios“ 
kalbos. Lenkininkai Vilniaus krašto lietuvius ne sulenkino, bet sugudi- 
no, taigi višta išperėjo ančiukus. Lenkų kalba plito tik dvaruose ir mies- 
tuose, o kaimuose įsigalėjo „paprastoji“. Lietuvos valstietis tada dar 
negalėjo suvokti, kad kalbos pakeitimas keičia tautybę. Jis ir toliau 
save laikė lietuviu, vadinasi „tuteišu“ (vietiniu), kunigų ir dvarininkų 
vis labiau veikiamas ilgainiui tapo „prasta kalba“ šnekančiu „lenku“. 

Pereidami prie gudų kalbos, Vilniaus krašto lietuviai išlaikė nemaža 
savosios — lietuvių — kalbos ypatybių, ypač žodyno. Jų lituanizmai 
tebėra nesurankioti, neištirti. Daugiausia juos tyrinėjo baltarusių 
kalbininkai (J. Mackevič, E. Romanovič, E. Čeberuk ir kt.), iš lietuvių 
bemaž tik viena E. Grinaveckienė. Pateikiami ryškesni pavyzdžiai 
iš Lietuvos teritorijos arba prie pat jos, ir tik tokie, kurie anks- 
čiau nebuvo nurodyti: dakcnių "alksnynas", aikcnA "alksnis", aumūnaa 
“atodrėkis, atlydys' (plg. antūpalas “ant ledo užėjęs sušalęs vanduo?), 
ancnizasdyb "apsnigti'", apviab 'ajeras, dial. arilis“, acapioK "ešeriū- 
kas', Gaūo3iyb “baidyti", 6Gannd "balta karvė' (plg. bdlnas, -4 "gyvulys 
su balta nugara"), 6am6yn1i, 6ymGni "prie avies plaukų pridžiūvę mėš- 
lo gurgulai' (plg. burbulas “gurgulas', bumblys “kas išpampęs'), 6ap- 
6amūyo “plepėti, barbatūoti'", 6ip32e1a "toks vabzdys, sparva, birz- 
gėlė", Gadukayo "apkulti pėdus, blėkšti", 6pandyk, 6pynOyA, 6pyN- 
OyAb "riešuto branduolys* (plg. brdndulas, dial. brūndulas, brunduo- 
Ijs), 6pacmū, 6pėcma “brasta', 6pyev: "antakiai, brūvės', 6y6yAiyb 
“burbuliuoti, dial. bubuliūoti', 6yk "kankorėžis, dial. būkas', 6ymG6yal 
*“ekspres. akys' (plg. bumbūliai “t. p.'), 6tiz2ay0 "ūžti, Zyzti (apie 
vabzdžius) (plg. dial. bfzgauti “t. p.*), Gadyaa "vargšė, bėdūlė“, 
eaxcanAyya suptis" (plg. važinėtis), eakapywuki "vakarūškos", eanb- 
03a6dyb "valdyti', eeūkdaic "giminaitis" (plg. vaikėlis), eiumykai 
"toks augalas, vėdrynas, dial. vištakliai', eopaa eduki "tokia gėlė, 
ramunė' (plg. varlės akelės), ey>xcnic “žaltys, dial. ūžlys', ebinyndauo 
“apieškoti, (iš)ldndžioti' (plg. dial. lūndžioti), eAeayb "vemti, viduk- 
čioti, vegsčti", 2466 'gūoba, dial. guoba', 2minų "žnyplės, gnibčius', 
262a baidyklė" (plg. gėgas “didelis žmogus, milžinas'), 2pdnosiųo 
“dirbti bet kaip' (plg. grdndyti ūodegą “tinginiauti'), 2pay>caeipoa 

“tokia žuvis, graužavirba', 2pyddnAki "moteriškosios lyties kanapės, 
grūdalės', zynbuma “lizdas' (plg. gūlia "patalas' ir gūžta), 2ypea1ė 
“prie lango stiklų prišalęs ledas, gurgulai", ea06pu, 2a0jKi giedoto- 
jai laidojant mirusį, giedėriai', daeino "dagys, dagilis“, O3esynAIox, 
03e6a110K "tokia vaistažolė, Dievo žolynas, dievuliūkas', O3A03A1161M 
“laukinis česnakas, dedėšrė', O3upu, O3Awpa, O3Awap "dešra, dial. 
dešerū', »ca6auki "voratinklis" (plg. žabdūngos, žabūngai), xcdeapac 
“toks paukštis, griežlė' (plg. žūgara “toks paukštis' ir žūgaras "sausas 
virbas, žabai'), »c32epw: "Žaginiai' (iš žaginiai ir žagarai kontamina- 
cijos ?), 3a0pvina "apsileidėlis*? (plg. dribsd “t. p.'), 3dmeepanos: "plė- 
vė, atskirianti žarnas nuo širdies, dial. žutvėralai < *ažutvėralai", 
3mMaūKdųbųo "apgauti, neišlaikyti žodžio' (plg. mainyti), 3macyiyyja 
“susimėsti (apie bites), ikced “viksvd', ineipviuniK, ineipbnuud to- 
kia vaistažolė, vingiarykštis", kapud “liepos žievė, karnd', kapw3yo, 
Kapunčyb 'susenti, mestis į kuprą' (plg. nu-kūršti), kipš6n1a 'išsi- 
žergėlis, kerčpla', kaajciok “beraštis, tamsus žmogus' (plg. klausiū- 
kas “kas slapta klauso"?), kainwa "kreivakojis, klipšas', kaAmwa "krei- 
vakojis' (plg. klemšius “kas sunkiai eina, klemšioja"), kudūcayb "kndi- 
sioti', kdūpauka “kairiarankis, kairys', kokai "kūkliai' (lie. kėkliai < 
vok. Kachel), Komcyb "kūmštis", Kpaukdu, KpyKnkdų, KpyMKdų "kran- 
klys, dial. krunkėočius", kpauyni "krešuliai", Kpaus3yb, KpenuŠyb kre- 
šėti', KAGAU "silpnas, senas, nukaršęs, kėblas', nandjuik, aaadfKiK 
“kas per Velykas vaikšto pakiemiais giedodamas ir dovanas rinkda- 
mas, lalūuninkas, laldunykas', samnėka "medžio gabalas' (plg. /am- 
pėkas “drėgnas, šlapias medis'), 1anėno "lopinys", af0na, AyGKAUKa 
"rogės su atrama, lubnia', 13m3a "vėpla, žioplys, Iėmza', nAnwa "ne- 
vykęs, be iniciatyvos Žmogus, /ėpšė", mapečuo "toks audeklas, mar- 
ginjs", MyYAbHoI "nešvarus, išsitepęs, mūlinas", mypkayb "murkti, mur- 
kuoti (apie katę), mšma "tinginys" (plg. mėmė, mėmė “mažakalbis, 
žioplys'), nemyni, namyni "tokie grybai, kelmučiai, nemūnės', nien- 
pywki "voveruškos' (mie- priderinta prie niea "laukas, dirva'?), ni3- 
epa63ūna "nezgrabaila", nikapdnaa "išsižiojėlis, vėpla' (plg. kerčpla, ni- 
iš tokių žodžių kaip majkmoda t. p.'), ndean6a “pagalba, dial. pū- 
gelba', nadcykdyya "pasipiršti" (plg. sūktis, pasisūkti), naayGindyo, 
naxcayGinAyo "užkąsti, pakramtyti, žiėbanoti, žlebėnti', nakpdnumayo 
"pakrapštyti", nanAjki “kiaulių liga, palidukiai', nantnukayo "išknai- 
sioti' (plg. pyškinti), nduapo: "pašarai", nauypnayo, naudpndyo “|up- 
tis, pašiurpti', ninai, nimnai “paukščių ataugančios plunksnos, spaig- 
liai, pypliai" (plg. frazeologizmą 20161 AK ninaic “visai neturtingas“), 

ninaiyya "nuobodžiai dirbti, pyplinėti' (plg. piplioti "iš lengvo dirbti'), 
ninaiei "nuobodus", niukayo “pyškėti", n6eend03» "šalna, pašalimas, 
pagelas, dial. pagelatis", nodzinka "puodjnė', npuudYpaK, npbiDYpauaK 
“priestatas, priedurd', npuceiponak "priesvirnis", npšnonic "priepuolis", 
nyMnyAb "prie gyvulių plaukų pridžiūvęs mėšlo gniužulėlis' (plg. purmn- 
pūlis 'kas nors apvalus, išsipūtęs"), nymnypa "viršutinės girnapusės sky- 
lėje geležinis skersinėlis, pumpūrė', nynda "tokia maža žuvelė' (plg. 
puūdzis 'pūgžlys"), nynka “bukasis kiaušinio galas, pūnė', nynav 'su- 
storėjusi, susisukusi siūlo vieta' (plg. puplfs “paputimas, sutinimas'), 
nypxua, nypxAbI "išakijęs, minkštas, purknūs', nadd "pėda", nAnoka "pėl- 
kė', pdeyyi, pdzyybki "plačios rogės" (plg. dial. rūgutės rogės"), pamyai 
“ramunės, dial. ramūliai", pūnao: “vėžio žnyplės, dial. rėplės', pacaki- 
aa "tokia žolė, rasakila', packnėūdanvi 'išsivėpęs, nesusisagstęs' (plg. 
skleisti), packap3mayya 'išsiskėsti, išsi-kerėti", pacxne6acmdyya išsi- 
-klebetūoti', pacxaeūdayyja "išsiskleisti", paykūmos "rauplėtas* (plg. rau- 
kuotas raukšlėtas"), pajnė "šašai" (plg. raupai), pajndmo “raupūo- 
tas", pynkai "runkeliai, dial. runkliai", cdmaneoi, camaniya "sūmanos", 
cammyk “buožgalvis, dial. samtūkas' (lie. dial. samtūkas gali būti 
savo ruožtu br. nan0juiK vertinys), cackaromaedyo "aptašyti skliutū", 
cambiū “pavalgęs, sotūs", ceop "prie svirties galo pritvirtintas koks 
sunkus daiktas, svaras“, ckapcmpyai, ckeipcmyni, ckepmyni "skers- 
tūvės', ckapunėyo, ckapuŠKiyyja “Visai susenti, nu-kdršti', ckemMenw 
“staklių skiemenys", cki6a "riekė, skiba', ckinyndai "skilūndis, dial. 
skilūndzis", ckyūnd 'skuja", cminekinic "smilkinįs", cuayddAi, cnajOy- 
al, cnajošai “tokios gėlės, smaudūlės", cmdkaa "staklių pagrindo 
dalis" (plg. stūklės), cmėyi, cmdyesu, cmdyenokiū "stūčias", cmpam- 
6ė16, cmpamGAk, cmpamGančK stiebas, stramblys', cmymGėno "sukie- 
tėjęs augalo stiebas, stambėlis, dial. stumbėlis', cycnapvi "s4spara, 
dial. sųspara', cyi6ikai "spygliai, dial. stibikliai", cyi6iyyja "stičb- 
tis", cyiGančk "stiebėlis", cikai "asiūkliai", cronmvna “šokis suktinis“, 
mpausyyi "tokia gėlė, traškūčiai', ysiknėna "tokia sriuba, cvikličnė', 
yinaioK, yinuoudK “viščiukas, cypliūkas', wakančk "Šakalys, šakaliū- 
kas', wannd “šalnū", wndkuwina "nuo medžio (ppr. lazdyno ar karklo) 
nuplėšta skalelė kam nors pinti, slioksna", wninayo "šnįpšti (nosį), 
wyxcOXMCŠyb, MyXCO3čyo šlamėti, šiugždėti', wypnyai "šiurpuliai", Aja 
“iduja". Kai kurie lituanizmai yra visai nauji, pvz., nackipyc 'dokumen- 
to? reikšme (Ignalinos rj.), plg. paskyra, dial. paskyrai. Kalbos sumi- 
šimą rodo tokie pavyzdžiai kaip mapakdn "tarakonas* šalia įprastinės 
tarties mapakdu su o dėl lie. tarakūnas (slavizmo). Gausu vertinių, 

įvairių perdirbinių lietuvių kalbos pavyzdžiu, k. a. a6maedyb “n06e- 
AHTb' <— nugalėti, KaxaKpBIA "NETY4AA. MbllNb" <— šikšnosparnis, na 
can6 “B rocTK' < (eiti) kieman (eiti) į svečius? (dial. kiėmas 'kai- 
mas') ir pan. 

Gudų kalbos įtaka aiškiai pastebima ir ano meto rytinių lietuvių 
kalbos ploto pakraščių vardyne. Antai Angliniūkai (Darstiniškio apyl.) 
tada virto oficialia forma Yeon6uuku, Varniškės (Zarasų aps.) — 
Boponuwku, Vafnagiriai — Boponozopvi (iš čia lenkiškai Uhkolni- 
ki, Woroniszki, Woronogėry) ir pan. Plg. Baltarusijos TSR šiaurės va- 
karų pakraščiuose populiarią pavardę Žapuaeosoeik šalia A0aeanveic 
iš lie. Juodagdlvis. 

Ne visur Lietuvoje slavų kalbos plito vienodai. Lėčiausiai tas pro- 
cesas vyko Žemaičiuose, kur iš seno buvo palyginti nedaug sulen- 
kėjusių dvarininkų, ir iš dalies Užnemunėje, kur dėl ankstesnio 
baudžiavos panaikinimo lietuviai valstiečiai greičiau ekonomiškai atku- 
to, ėmė šviestis patys ir leisti savo vaikus į mokslą. Atvirkščiai, kur iš 
seno buvo daugiau dvarų, sulenkėjusių bajorų, ten ir lietuvių liaudis 
sparčiau lenkėjo. Būdingas pavyzdys — Kėdainių kraštas. Jame nuo 
XIX a. vidurio ėmė formuotis stambi lenkų kalbos sala. Čia iš seno 
lenkiškumu garsėjo Liaudės (upė, Nevėžio dešinysis intakas) bajorai. 
Ties Babtais anksti buvo sulenkinti kairiosios Nevėžio pusės kaimai, 
kur buvo ypač daug dvarų, o dešinė Nevėžio pusė, gyvenama iš dva- 
rų paleistų buv. baudžiauninkų, liko lietuviška. 

Vilniaus gubernijoje lietuviai sparčiai gudėjo. Nustatyti lietuvių- 
-baltarusių kalbinės ribos kitimo dinamiką nėra lengva. Tam reikalui 
daugiausia duomenų randame 1828 m. bažnyčios vizitacijų aktuose, 
1857 m. parapijų sąraše, 1872 m. ekonominėje anketoje (esančioje 
Vilniaus universiteto bibliotekos rankraščių skyriuje) ir kituose ano me- 
to dokumentuose, taip pat M. Balinskio, T. Narbuto, K. Tiškevičiaus, 
V. Sirokomlės, P. Kepeno, M. Lebedkino, A. Korevos, N. Stolpianskio, 
J. Kuznecovo ir kt. autorių veikaluose. Svarbūs naujųjų laikų tyrinė- 
tojų P. Kušnerio, M. Grinblato, J. Ochmanskio, F. Klimčuko, A. Vi- 
dugirio, P. Gaučo ir kt. darbai. Visų šių šaltinių analizė rodo, kad 
lietuvių kalbos riba, palyginti su XV a. pabaigos — XVI a. pradžios 
būkle (žr. „Lietuvių kalbos istorija“, t. 2, p. 18 ir 59—61), pietuose 
ir rytuose stipriai pasislinko šiaurės bei vakarų link. Išnyko buvusios 

lietuvių kalbos salos apie Balstogę*?, Krinkus, Odelską, Volkovys- 
ką, Kosovą, Liachovičius, Ainą, Dokšicus, Obolcus ir kt. Kompaktinis 
lietuvių kalbos plotas jau nebesiekė Gafdino, Vos$liškių, Lydės, Aš- 
menės, Smurgainių, Svyrių, Breslaujos. Riba ėjo tarp Gardino ir Ašiu- 
žiūs (Foxa), į pietus nuo Pariččės (Ilopewbe), Dubičių, Lazūnų 
(Jla3xyHbi), pro Trėbas (Tpa6b1), į vakarus nuo Ašmenės, pro Salas 
(Comt), Kamėjus (Komau), Kaziėnis (Ko3ansi, sen. Ožiūnai) iki Drū- 
jos (Įpya). Pietiniuose ir rytiniuose nurodyto kompaktinio lietuvių 
kalbos ploto pakraščiuose ir toliau už jo apie Vosfliškes (Baca- 
nuuiku), Zietelą (JĮĮarnoBo), Žirmūnus (JKupMyksi), Trakeliūs (Tpa- 
kenH), Viją (HBbe), Dūdas (ĮĮymi), Jurėtiškes (HOpaTamKa), Subž- 
tininkus (Cy6oTrHnkH), Trėbas, Geranainius (Tepanonsi, Tepanėnsi), 
Graužiškes (Ipayxnmkn), Tabariškes, Mėdininkus, Salas, Kiemė- 
liškes (KeMmenuuku), Žukainis (JKykoiuu),  Vyšniavą (Barneso), 
Žždiškį (JKanumuiku), Kamėjus, Brėslaują lietuvių kalba buvo vartoja- 
ma mišriai su gudų. Nuo Ašmenės šiaurės vakarų link mišri lietuvių- 
-gudų kalbų zona XIX a. viduryje plačiu kyliu buvo priartėjusi prie 
Vilniaus ir Trakų (anksčiausiai didžiųjų magistralių Vilnius — Ašmena 
ir Vilnius — Trakai pakelėmis), o pietinėse Vilniaus miesto apylinkėse 
ir toliau į vakarus iki Trakų lietuvių kalba tada jau buvo beveik vi- 
sai išstumta iš vartosenos „paprastosios“ kalbos, kuri plito tolyn į 
šiaurę Sudervės — Rieščs link, kur dar vyravo lietuvių kalba. Visai 
beišnykstanti lietuvių kalba buvo prie Gafdino, Lydės, Rubežėvičių, 
Galšios (Alšėnų), Krčvo (Krėvos), Smurgainių ir kt. 


Subaltarusėjusios apylinkės vėliau, XIX a. pabaigoje ir XX a. pirmojoje pusėje, 
daug kur, ypač į pietryčius nuo Vilniaus ir Trakų, taip pat apie Nemenčinę, Pabradę, 
Ričšę (XIX a. vidury šios apylinkės dar buvo visai lietuviškos), ėmė lenkėti, taigi 
čia lietuviai pirma perėjo prie „paprastos kalbos“, tik po to prie vietinio lenkų kalbos 
varianto. Tada daug kur lietuvių kalbos plote ėmė rastis lenkų kalbos salų ir salelių, 
kurios tolydžio plėtėsi, viena su kita susiliedavo, užimdamos vis naujus lietuviškus 
ar jau sugudėjusius kaimus. 


XIX a. viduryje dar grynai lietuviškos buvo Pėrlamo (IlepenoM), 
Ašiužiės, Paričščės, Dubičių, Rodūnios (Panyne), Pelesės (Ilenaca), 


10 Šio miesto pavadinimą artimiausi lietuviai Lenkijoje taria Balstogė (ne Bdltsto- 
gė, kaip kartais ištariame ir parašome siedami su Žodžiu baltas). Kilmė neaiški. 
Tvirtinimas, kad tai nevykęs aušrininkų vertimas iš 1. Bialystok, kelia abejonių. 
Dabar Lietuvoje vartojami pavadinimai Bialostėkas ir Bialistokas yra nauji dirbti- 
niai iš Be10cmox, I. Bialystok. 

Asavės (OccoBo), Eišiškių, Varenavo (Boponoso, vadinta dar Balat- 
na), Benekdinių (Benakonn), Dievčniškių, Šalčininkų, Jašiūnų, Tur- 
gėlių, Varnioniį (Bopnansi), Buivydžių, Leūtupio (JlsimTynsi), Vidžių 
(Ban3ri), Apso (Onca), Drūkšių (JĮpnesarTei) apylinkės, kurios sla- 
vėjo vėliau, XIX a. pabaigoje ir XX amžiuje. Gervėčiai dar nebuvo 
lietuvių kalbos sala, bet įėjo į ištisinį masyvą. 

Vilniaus miestas XIX a. viduryje buvo dar tik iš dalies sulenkėjęs. 
A. Vilčinsko atsiminimai (paskelbti „Viltyje“ 1908 m. Nr. 123), gal ir 
kiek perdėtai, rodo, kad apie 1850 — 1857 m. daugelis miestiečių, net 
bajorai ir prekybininkai žydai, be kitų kalbų, mokėjo ir kalbėjo lietu- 
viškai. Padėtis gerokai pasikeitė po 1863 m. sukilimo, ypač į XIX a. 
pabaigą, kai miesto slavėjimo procesas labai paspartėjo. Tas pats pasa- 
kytina ir dėl Trakų: apie 1857 m. kiek labiau buvo aplenkėjęs tik pats 
Trakų miestas ir rytinė apskrities dalis (Vilniaus link), kitur lietuviškai 
kalbantys sudarė absoliučią daugumą (N. Lebedkino duomenimis, 
93,4 9). 

Spaudos draudimas rytinius lietuvių kalbos pakraščius palietė 
skaudžiau negu kitas Lietuvos sritis. Iš Prūsijos gabenamos lietuviškos 
knygos šį kraštą mažai bepasiekdavo, nes buvo per toli. Čia buvo sun- 
kiau steigti slaptas lietuviškas mokyklas ne tik dėl stipraus valdžios 
persekiojimo, bet ir ypač dėl lietuvybei priešiškai nusistačiusių klebo- 
nijų, vykdžiusių atkakliau negu kitur prievartinę gyventojų polonizaci- 
ją. Lietuviškos mokyklos buvo retos, lietuvių valstiečių vaikai papras- 
tai lankydavo lenkiškas (slaptas) arba rusiškas (oficialias) mokyklas. 
Pamokslai lietuviškai kartais būdavo sakomi tik per pačias didžią- 
sias bažnytines šventes. 

Septintąjį ir aštuntąjį dešimtmetį slavų kalbų plotas Vilniaus guber- 
nijoje, palyginti su šimtmečio viduriu, gerokai prasiplėtė, ypač apie 
Vilnių ir Trakūs: beveik iki Šalčininkų, Rūdninkų, Semeliškių, Mūi- 
šiagalos. Gudiškai, vietomis ir lenkiškai, ėmė kalbėti apie Nemenči- 
nę, Buivydžiūs, Bistryčią (BBicrpana), Astravą (OcTpoBen). 

Ano meto Švenčionių apskrityje gudų kalba pasistūmė iki Žeime- 
nos upės, pasiekė Pžbradę, Kliu(k)ščiėnis (Kmonansi), Leūtupį ir Ka- 
mėojus. Ašmenos apskrityje, plintant šiai kalbai, lietuvių kalba išliko 
apie Dievėniškes, o Lazūnų apylinkės, kaip ir Vilniaus apskrityje 
Gervččiai — Varniėnys, jau ėmė sudaryti lietuvių kalbos salas gudiš- 
kai kalbančių apsuptyje. 1872 m. atsakymuose į Rusijos geografų 
draugijos šiaurės skyriaus anketas rašoma, kad Lazūnuose ir Gudenio- 
nysė vyresnio amžiaus žmonės kalbą tik lenkiškai, gudų kalbos nesu- 
prantą. 

Zarasą apskrityje (priklausiusioje Kauno gub.) gudų kalba įsivyravo 
apie Brėslaują ir Drūkšiūs. Kažkiek ji plito ir Lydės (apie Žirmūnus) 
bei Gafdino (apie Ašiužią, Pariččę) apskrityse. Čia daug kur žmonės 
jau buvo dvikalbiai ir tokia padėtis išliko iki XX a. pradžios, pvz., 
apie Pžluknį, Kliuščionis ir kt. Senoji karta paprastai šnekėjo lietuviš- 

kai, vidurinė — gudiškai, o jaunimas jau ėmė pereiti prie lenkų kalbos. 
Pačioje šiaurėje, ano meto Kufšo gubernijoje (dab. Latvijos TSR), 
lietuviškai kalbėjo nemažame plote apie Egluoną (Eglainę), Subatą 
(Subatę) ir beveik iki Alūkštos ir Daugpilio, taip pat visame Aknys- 
tGs valsčiuje (ano meto Zarasų aps.). Tačiau ir čia XIX a. antrojoje 
pusėje jau sparčiai plito lenkų ir gudų kalbos, taip pat latvių kalba. 

Užnemunėje lietuviškai dar buvo kalbama beveik visoje Suvalkų 
gubernijoje, išskyrus pietvakarių kampą maždaug iki Juodėsios Ančios 
upės, kur vyravo lenkų kalba. Prie Užnemunės polonizacijos daug 
prisidėjo 1667 m. įkurtas kamendulių vienuolynas Vygriuose — tik- 
ras lenkybės lizdas. 

Pagal oficialią statistiką XIX a. vidury Vilniaus gubernijoje lietu- 
viai sudarė truputį daugiau negu pusę visų gyventojų, o imant tik lie- 
tuviškąsias šios gubernijos apskritis, jų procentas buvo gerokai dides- 
nis, apie 70 (M. Lebedkino duomenimis — 7174, A. Korevos — 
677“, D'Erkerto — 6694). Oficialioji statistika lenkų tada visoje 
Vilniaus gubernijoje rado apie 1894 (Koreva tik 1294, D'Erkertas 
net 259, bet jis prie lenkų priskyrė katalikus gudus), gudų — apie 
2074 (M. Lebedkinas 1774, N. Stolpianskis 1894, o A. Koreva net 
297/, bet aiškiai lietuvių ir lenkų sąskaita, norėdamas sumažinti 
„merusų“ procentą), rusų — apie 2974 ir žydų — apie 974. Dau- 
giausia lietuvių gyveno Trakų apskrityje — 8994 (lenkų tik 474), 
Švenčionių — apie 809; (lenkų 594), Vilniaus — apie 6194 (lenkų 
359,), mažiausiai — Dysnos (tik 274, lenkų 3794), Vileikos (267/, 
lenkų 2174) apskrityse. Visi oficialiosios statistikos sudarytojai buvo 
nelietuviai, taigi įtarti juos palaikant lietuvius negalima. Be to, jie duo- 
menis daugiausia rinko per klebonus, anaiptol nesuinteresuotus di- 
dinti lietuvių procentą. Taigi iš tikrųjų tada lietuvių turėjo būti daugiau 
negu rodo oficialioji statistika. 

Vėlesnieji Vilniaus gubernijos gyventojų surašymai rodo spartų lie- 
tuvių mažėjimą. Tasai mažėjimas toks staigus, kad sunku patikėti, 
jog iš tikrųjų per trumpą laiką galėjo tiek lietuvių „išnykti“. 


Antai 1897 m, statistika lietuvių Vilniaus gubernijoje teranda vos 18 44, bet už- 
tat gudų net 56 Go, o lenkų tik 8 94 (sumažėjo?!), rusų 5 45, žydų 13 95. 


Gardino gubernijoje XIX a. viduryje oficialioji statistika lietuvių 
užfiksavo apie 3075 (lenkų 2494), o Suvalkų gub. (Užnemunė) — 
5675 (lenkų 2274). Kauno gubernija, suprantama, buvo lietuviškiau- 

sia — oficialioji statistika rodo čia buvus 849, lietuvių (lenkų 374). 
Iš viso etnografinėje Lietuvoje (kurios plotą tada sudarė apie 80 000 
kmž) galėjo gyventi apie 2 milijonus lietuvių 


M. Akelaitis 1857.XII.3 laiške M. Balinskiui rašė, kad lietuvių esą apie 2 “ mi- 


lijono, taigi daugiau negu tuo metu graikų ir beveik tiek pat kaip danų ar portugalų. 


Caro valdžios brutali priespauda lietuvių liaudies nepalaužė. Ir tam- 
soje skandinami, net uždraudus pagrindinį šviesos šaltinį — spausdin- 
tą žodį, žmonės atkakliai veržėsi į šviesą, į mokslą. Troškimas mokyti 
jaunąją kartą buvo visuotinis. Mažai raštingi valstiečiai siuntė savo 
vaikus į mokyklas. Bežemiai, leisdami vaiką pas turtingesnį valstietį 
piemeniu, suderėdavo, kad jį išmokytų skaityti. M. Valančius, L. 
Ivinskis ir kiti liaudies švietėjai, propaguodami, leisdami ir platindami 
lietuviškas knygas, pasiekė nuostabių rezultatų. Augo nauja apsišvie- 
tusių žmonių karta. Kai lenkų kultūriniame gyvenime Lietuvos istorija 
ir lietuvių kalba virto vien mokslo objektu ir romantizmo literatūros 
įkvėpimo šaltiniu, S. Daukantas ir kiti lietuviai inteligentai pasijuto 
esą gyvi tos tautos atstovai. Jie ėmė suvokti organišką ryšį su savąja 
liaudimi, pasijuto su ja sudarą vieną tautą. Imama naujoviškai supras- 
ti pačią tautos sąvoką. Iki tol populiari gente Lituanus natione Polonus 
samprata virto negyvenimiška fikcija. Tautos ir valstybės, tautos ir 
valdančio luomo (bajorų) sąvokos žmonių sąmonėje ėmė nebesutapti. 
Sparčiai kilo valstiečių ir tada dar negausios inteligentijos tautinis są- 
moningumas. Caro valdžia, kovodama su lenkybe Lietuvoje, pati to 
nenorėdama, sudarė palankesnes sąlygas tam sąmoningumui ugdyti. 
Kol ji tramdė lenkų įtaką, liaudis laikėsi pasyviai, bet kai lenkiškumo 
vietoje pradėjo brukti rusiškumą į mokyklas, į spaudą ir ypač į bažny- 
čią, liaudis stojo piestu. Tas konfliktas sustiprino jos tautinę savimonę, 
užgrūdino kovai. Ji ne tik atsispyrė prieš rusifikaciją, bet ir ilgainiui 
pašalino sulenkėjusios bajorijos viešpatavimą. Sparčiai kito Žmonių 
mąstysena, jų poreikiai: spaudos draudimo pradžioje viena iš svarbiau- 
sių liaudžiai knygų buvo „Davatkų knyga“, o po 20 metų pasaulieti- 
nio turinio knygos jau sudarė 78 9, visos draudžiamos raštijos. Anks- 
čiau lietuviškumo nuovoką jaunimas gaudavo namuose: daugiausia 
motinos mokė prisirišimo prie savo kalbos ir papročių. Dabar į liau- 

dies sąmonę prabilo draudžiamoji spauda, aiškiai anticarinė ir lietuviš- 
ka. Inteligentai greit suprato reikalą kurti lietuvišką literatūrą ne tik 
liaudžiai, bet ir sau, puoselėti lietuvių kalbą, sudaryti terminiją ir t. t. 
Iniciatyvą iš žemaičių pamažu vis labiau ėmė Suvalkų gubernijos lie- 
tuviai inteligentai, kurių greit daugėjo, nes ten anksčiau buvo panai- 
kinta baudžiava. Veiklos kelrodis — lenkų tautinio sąmoningumo 
pavyzdys. Jų karštai propaguojama meilė lenkų kalbai ir kultūrai 
analogiškai skatino lietuvius rūpintis savo kalbos ir tautinės kultūros 
puoselėjimu. Visa tai atitiko laiko dvasią. Juk XIX amžius — Europos 
tautų budimo, jų tautinio savitumo ryškėjimo epocha. Vokiečiai jau 
nuo XVIII a. subruzdo prieš prancūzų kalbos madą aukštuosiuose 
sluoksniuose. Atgijo ilgus amžius vokietinami čekai. Pagaliau lenkų 
kalbos nepaprastas branginimas pačioje Lenkijoje. Visa tai sudarė labai 
palankią atmosferą susirūpinti lietuvių kalba, jos likimu Lietuvoje. 


Tradicinė raštų kalba. J. A. Giedraitis ir kt. 


Prijungus Lietuvą prie carinės Rusijos, raštų kalba kurį laiką liko 
kokia buvusi. Kylant valstiečių ir smulkiosios bajorijos — pagrindi- 
nių lietuviškos knygos vartotojų — raštingumui, spauda ėmė sparčiai 
plisti. Tai matyti kad ir iš statistikos: XVI- XVII a. Lietuvoje ir Prū- 
sijoje buvo išleistos tik 92 lietuviškos knygos, XVIII a. — 304, o XIX 
amžiuje vien per pirmuosius 50 metų ir tik caro valdomoje Lietuvoje 
jų pasirodė 227, per tolesnį dešimtmetį — jau 205 (jos tesudarė apie 
87, visų tada Lietuvoje išleistų knygų, nes čia vyravo lenkiškos — 
414, žydiškos — 3474, lotyniškų buvo 97, rusiškų 79, kitokių 
195). Carinėje Lietuvoje apie XIX a. trečiąjį dešimtmetį lietuviškų 
knygų leidyba ėmė viršyti buvusią tuo metu Prūsijoje. Smarkiai padidėjo 
knygų tiražai: jie ėmė siekti 10 000 ir daugiau egzempliorių. Įvairėjo 
žanrai. Labai padaugėjo autorių. Kaip ir anksčiau, daugiausia buvo 
kilusių iš Žemaičių tarmės ploto. Jie rašė žemaitiškai su tam tikrais tra- 
dicinės raštų kalbos — vidurinio varianto tęsinio — elementais. Be že- 
maičių, ėmė rastis autorių, kilusių iš rytų, vėliau ir vakarų aukštaičių. 
Visi jie rašydami laikydavosi savo gimtųjų tarmių, nors ir buvo veikiami 
tradicinės raštų kalbos. Tuo būdu lietuviškų knygų kalba nuo XIX a. 
pradžios darėsi vis įvairesnė, didėjo jos tarminė diferenciacija. 

Senoji tradicinė raštų kalba tvirčiausiai laikėsi bažnytinėje kanoni- 
nėje literatūroje. Iš esmės ja buvo leidžiamos „Evangelijų“ knygos, 

kurių pasirodė net keliolika leidimų (ne visi išliko). Jų tekstas nedaug 
tekito, išliko bemaž toks, koks buvo XVIII a. pabaigoje. Net rašyba 
beveik nebuvo keičiama, pvz., nosinės raidės perrašomos iš leidimo į 
leidimą, nors jomis žymimi balsiai tada jau buvo denazalizuoti. Tekste 
pasitaikė viena kita žemaitybė, pvz., tajsikiet “taisykite', be ano “be 
jo' ir pan. Tačiau jų buvo daug mažiau negu kitoje religinėje literatū- 
roje. Kalba sklandi, taisyklinga. Polonizmų nedaug ir tie neretai kei- 
čiami lietuviškais atitikmenimis, pvz., čėsas—>laikas,* sūdas-—>indas ir 
pan. Apskritai evangelijos išsiskyrė iš kitų to meto religinio turinio 
raštų kalbos grynumu, buvo mažiau prišiukšlintos svetimybių. 

Tradicinės raštų kalbos normų laikėsi žymus XIX a. pradžios lie- 
tuvių raštijos mecenatas J. A. Giedraitis, leisdamas 1816 m. „Naująjį 
testamentą“. Šio leidinio kalbą ir 
paties Giedraičio veiklą reikia de- 
taliau aptarti. 

Juozapas Arnulfas Giedrai- 
tis (1754 — 1838) buvo kilęs iš gar- 
sios lietuvių didikų giminės, davu- 
sios ištisą vyskupų dinastiją. Gimė 
Kamaraučiznos dvare netoli Gie- 
draičių miestelio. Pradinį mokslą 
gavo tėvų namuose. Trylikametis 
buvo pasiųstas mokytis į Vilniaus 
jėzuitų kolegiją, kurią baigęs tęsė 
studijas Akademijoje, 1773 m. per- 
tvarkytoje į Vyriausiąją mokyklą. 
Ją baigė 1775 m. ir stojo į Vafnių 
kunigų seminariją (kurį laiką dar 
mokėsi Varšuvoje). 1781 m. paskir- 
tas Laižuvos klebonu ir pasiųstas 
studijuoti į Romą. Apkeliavo Italiją, lankėsi Prancūzijoje, Vokietijoje, 
Olandijoje. Išmoko kalbų, ypač italų, prancūzų. Domėjosi visuomenės 
mokslais. Grįžęs 1785 m. į Lietuvą, gyveno Važniuose, ėjo įvairias baž- 
nytines pareigas. 1792 m. jam suteiktas teologijos daktaro laipsnis. 
1801 m. paskirtas Žemaičių vyskupu. Juo išbuvo iki mirties. Gyveno 
Alsėdžiuose. Ten ir mirė. 

Tai buvo plataus akiračio asmenybė. Rūpinosi liaudies švietimu. 
Steigė mokyklas, ligonines. Sielojosi lietuvių raštijos reikalais. Palaikė 
ryšius su ano meto lietuvių literatais A. Klementu, D. Poška, A. Straz- 

7 pav. J. A. Giedraitis 


du. Kaip tvirtina L. Jucevičius, buvo puikus lietuvių kalbos žinovas, 
rinko jos duomenis ir net vertė iš vokiečių kalbos K. Milkaus gramatiką. 
Ragino ugdyti lietuvių raštų kalbą, pats ėmėsi ją gryninti. Matyt, savo 
veikla stengėsi atsverti A. Čartoriskio — J. Sniadeckio lenkinimo kam- 
paniją. Gyvenime nepasižymėjo asketiškumu. S. Valiūnui priskiria- 
mame satyriniame eilėraštyje „Telšių miestas yr ant kalno“ taip pašie- 
piamas (rašyba sumoderninta): 


Alsėdiškis ilgakiškis, ten yr ilgos trobos, 
Vyskups rėdo kunigėlius, o vyskupą — bobos. 


Amžiaus pabaigoje krito į „melancholiją ir prospalgiją“, depresijos 
protrūkius, ramybės troškimą. 

J. A. Giedraičio rūpesčiu 1806 m. buvo išleista evangelijų knyga, 
kuri gerokai skyrėsi nuo įprastinių. Joje atsisakyta paralelinio lenkiško 
teksto. Tai sudarė kunigams nepatogumų (evangelija bažnyčiose 
buvo skaitoma abiem kalbomis) ir todėl šis leidinys vėliau nebuvo 
kartojamas. Kiek pakeista kalba ir rašyba. Mėginama taikytis prie įvai- 
rių tarmių. Išnašose dažnai pateikiami kitų tarmių atitikmenys, pvz., 
prie žodžio mylesta (loc. sg. mylestoje) išnašoj nurodyta meilė, loska, 
prie žodžio melsdamas — maldaudamas, žebraudamas, ubagaudamas, 
prie pavalnus — paslušnus, paklausnus ir pan. Kas buvo knygos paren- 
gėjas ar parengėjai, nežinome. L. Jucevičius nurodo D. Mogėną, su 
kuriuo Giedraitis iš tikrųjų daug bendravo. 


Dominykas Mogėnas (1745 — apie 1825-1827 m.), atrodo, buvo kilęs iš 
Kauno apskrities, mokėsi Kražių gimnazijoje, vėliau studijavo Vilniaus akademijoje. 
1775 m. gavo teologijos daktaro laipsnį. Dirbo parapinių mokyklų inspektoriumi. 
1794 m. išsikėlė į Žemaičių vyskupystę. 1809 m. Giedraitis jį paskyrė kanauninku. 
Yra duomenų, kad buvo parašęs lietuvių kalbos gramatiką. 


Tačiau knygos aprobatoje B. Gailevičius nurodo, kad ją parengę 
keli Žemaičių vyskupystės kunigai (operd et studi6 aliguot huius Dia- 
ecese0s Sacerdotum). Gal tarp jų buvo ir D. Mogėnas. Nėra abejonės, 
kad dalis parengėjų turėjo būti žemaičiai. Tai rodo gausios žemaity- 
bės, pvz., siedieti "sėdėti", turieje turėjo", vartuodama “vartodama', 
luszam "luošam", tujaus "tuojau", rupinis yr silojs (tu) rūpiniesi ir sie- 
lojiesi', žodey "žodžiai", trins "trys", juns 'jūs', jumsu jūsų", numay “na- 
mai', akmini 'akmenį'", dowenas "dovanas", sirdiey širdyje", maniey 
"manyje", debesiesi 'debesyse', anus 'anuos, juos", sweikims "sveikiems", 

wiena brangi žiamčiuga "vieną brangų žemčiūgą', dwiejau "dviese", 
paliekta 'palieka', šwietanti "šviečiantį', bijokieties “bijokitės', nepa- 
bektoy "nepabaigtoje", motriszka "moterišką", pas jusu “pas jus', pagal 
darbu 'pagal darbus'. Šiaip jau parengėjai stengėsi žemaitybių vengti, 
artėti prie tradicinės raštų kalbos normų. Dėl tokių pastangų knygoje 
atsirado daugybė hipernormalizmų, pvz., kuokaley “kūkaliai', juos 
“jūs", juosu "jūsų", danguoje "danguje", wirszuoje "viršuje", nuosmelkie 
*“nusmelkė", spawieduotuos "eitų išpažinties' (= spavėdotysi), prieduota 
“priduota", žanisies "ves, ištekės' (ženysis), girdž “girdi, nutildžie 
“nutildė", atsižadžiu "atsižadu". 

Pats Giedraitis išvertė į lietuvių kalbą ir 1816 m. išleido „Naująjį 
įstatymą“. Pasirodė iš karto net du leidimai: atspausdintas gerame 
popieriuje, dailiai įrištas, su dedikacija carui Aleksandrui I ir papras- 
tas masiniu tiražu (be dedikacijos). Įtarinėjimai, kad Giedraičiui vers- 
ti padėję B. Gailevičius ir D. Mogėnas, vargu ar turi pagrindo. Verti- 
mo kalba gana vientisa. Yra duomenų, kad rankraštį perrašė T. Vens- 
lauskis ir L. Kazlauskis. Galbūt jie kažkiek taisė teksto kalbą, vienur 
kitur jame prikaišiojo žemaitybių (jų nedaug), pvz., žodey "žodžiai", 
spaudantę 'spaudžiančią', akminis "akmenys", anus juos", pasiliektu 
*pasilieku", kalbans “kalbąs', stojens "stojęs", ranstas "rąstas". 


Apie T. Venslauskį ir L. Kazlauskį žinome mažai, net nenustatyta jų kilimo vie- 
ta. Tamošius Venslauskis buvo dominikonų ordino vienuolis. Gimė apie 1775 
m. Maždaug 1815— 1816 m. gyveno Varniuose. Leonas Kazlauskis gimė apie 
1780— 1790 m. Į Vilniaus vyriausiąją seminariją įstojo 1808 m. (atrodo, kaip Žemai- 
čių vyskupystės stipendininkas), studijavo viename kurse su S. Valiūnu. 1812 m. buvo 
paskirtas Telšių mokyklos kapelionu. Kurį laiką dirbo Vafniuose prie J. A. Giedrai- 
čio, vėliau (prieš 1827 m.) — altarista Šiauliuose, apie 1838— 1841 m. Skuėdo al- 
tarista. Mirė po 1841 m. 


Šiaip jau vertimo kalba — tipiška tradicinė: kietinamas, kad ir ne vi- 
sur nuosekliai, / prieš e tipo vokalizmą (at/ekie 'atlėkė', saule "saulė", 
layskite "leiskite", puolęs "puolęs" ...), išlaikomi ilgieji nekirčiuotų ga- 
lūnių balsiai (-0, -0s, -ą, -£...), sveiki u0, ie ir an tipo junginiai, gausu 
morfologijos archaizmų (jamuy jam", waykamis "vaikams", jop "pas 
jį, esmi “esu', esme "esame", este 'esate', est 'yra'...). Išversta sklan- 
džiai, kalba gyva, taisyklinga. Vengiama polonizmų, stengiamasi juos 
keisti lietuviškais žodžiais, pvz., abičajus—paprotys, liekorius—>gydyto- 
jas, liktorius—>žibintas, nodieja->viltis, zokanas—>įstatymas, žalnierius 
—kareivis ir t. t. Esama naujadarų, pvz., didgalybė 'majestotas', pra- 

žuva “pavojus", protomeilė "filosofija", viltavilystė "pataikavimas". Bent 
dalį jų Giedraitis galėjo paimti iš S. Bitnerio 1701 m. Naujojo testamen- 
to, nes šiuo, gal ir kitais Prūsijos lietuvių raštais, jis tikrai naudojosi. 
Dėl to kunigai vėliau šios J. A. Giedraičio knygos, kaip „protestantiš- 
kos“, vengė. 

Manoma, kad Giedraitis išvertė bent dalį ir Senojo testamento, 
tačiau rankraštis dingo. 

Jis buvo užsimojęs versti į lietuvių kalbą pasaulinę italų renesanso 
poeziją. Torkvato Taso (1544— 1595) pastoralinės dramos „Aminta“ 
vertimo ištrauką „Kupidonas piemenų rūbuose“ Giedraitis 1809 m. bu- 
vo nusiuntęs pataisyti D. Poškai. Matyt, šis gerokai ją keitė, sužemai- 
tino. Nuorašas išliko Ukrainos TSR Mokslų Akademijos bibliotekoje 
Kijeve. Jį paskelbė A. Kaupuža „Literatūros“ VIII tome. Ten yra ir 
A. Girdenio lingvistinis teksto komentaras. Nuorašo kalba iš esmės 
žemaitiška, pvz., adutum “atiduotų', lipsna "liepsna", ti/se tiesiai", 
perkunas “perkūnais', tonkiey "tankiai", tyn "ten', numose "namuo- 
se', muni “'mane", mona "mano". Plg. hipernormalizmą mergaiczioms 
“mergaitėms'. 

1812 m. pasirodė du Giedraičio atsišaukimai (greičiausiai rankraš- 
tiniai), remiantys Napoleoną, kurį vyskupas entuziastingai sutiko, 
bet vėliau sugebėjo už tai išvengti bausmės. Tekstą paskelbė A. Janu- 
laitis (Praeitis, Kaunas, 1930, t. 1). Kalba — tradicinė su gausiomis 
žemaitybėmis, pvz., /itay "lietūs", prisz “prieš, esantyms “esantiems", 
numams "namams", atidokiem garbi 'atiduokime garbę'. Greičiausiai 
Giedraičiui padėjo koks kunigas žemaitis. 

Yra duomenų, kad Giedraitis buvo paskelbęs atsišaukimą prieš 
1831 m. sukilėlius, bet jo tekstas neišliko. 

Tradicine raštų kalba parašyti Rapolo Jasikevičiaus (1801 — 
1879) pamokslai. Tai trys knygos, išleistos 1855— 1859 m. Carinė val- 
džia spaudos draudimo pradžioje jas buvo pripažinusi kaip oficialų 
pamokslų leidinį. Juo privalėjo naudotis visi kunigai. Bet vėliau valdžiai 
rusų raidėmis išleidus M. Bialobžeskio (Bialobrzeski) pamokslų verti- 
mą, Jasikevičiaus leidinys išimtas iš oficialios apyvartos. Autoriaus 
gimimo vieta nežinoma. Jis buvo vienuolis dominikonas. 1821 m. 
įstojo į Paparčių vienuolyną. Teologijos mokėsi Rasėinių, Zabialų 
ir Vilniaus vienuolynuose. 1825—1826 m. Naugarduko dominikonų 
gimnazijos mokytojas. Nuo 1870 m. iki mirties Žemaičių Kalvarijos 
dominikonų vienuolyno viršininkas. Jo pamokslų kalba — tipiška 
tradicinė su pasitaikančiomis žemaitybėmis ir rytų aukštaičių tarmės 

elementais (autorius gyveno šių tarmių plote), pvz., žemaitybės mienu 
"mėnuo", skirancziusius “skiriančiuosius", apej tus “apie tuos", debesiej 
“debesyje", kan "ką", ton "tą", bukiate “būkite', butum "būtų", saugo tu- 
zmemos "saugotumės', dowenok 'dovanok'; rytų aukštaičių elementai 
ažulajsiu tinklu 'užleisiu tinklą', untru ateimu “antrą atėjimą“, kas 
dienu "kasdien'. Pažymėtini daugiskaitos vietininkai su -sne, pvz., 
katrosne dienosne “kuriose dienose“. 

1825 m. pasirodė katekizmas „Pavynastės krikščioniškos“, 
kurio neišliko nei vieno egzemplioriaus. Jis buvo pakartotinai išleistas 
1828 m. Ši knyga neturi nieko bendra su K. Klimavičiaus ir kitomis 
to paties pavadinimo knygomis. 1828 m. leidimo kalba — tipiška tra- 
dicinė. Pasižymi sklandumu, taisyklingumu, saikingu polonizmų var- 
tojimu. Bent dalis teksto gali būti nurašyta iš kokio senesnio leidinio 
(kompiliacija?). Gana sistemingai išlaikomos 4, ę raidės (ir baritonų 
galūnėse). Pažymėtinos formos saužinia 'sąžinė", sawiesp “savęspi", 
tikt "tik", ing 'į. Parengėjas nežinomas. 

1821 m. buvo išleista knygelė „Kelias kruvinas“, kuri iš tikrųjų 
yra II leidimas. Pirmasis pasirodė 1772 m., bet neišliko. Tekstas (mal- 
dos prie stacijų) susijęs su Papilio bažnyčia. Kadangi 1772 m. ten kle- 
bonu buvo S. Jakštavičius, tai įtariama, jog ir ši knygelė gali būti 
parengta Jakštavičiaus (?). Jos kalba — tipiška tradicinė su Žemaity- 
bėmis ir retais rytų aukštaičių elementais, pvz., žemaitybės meldas 
*meldžiasi", klausikies "klausykis', duowenoti "dovanoti", nedelio szes- 
zto “šeštą sekmadienį" (nedėlioje šeštoje), dwiiu dviejų", tus "tuos", mo- 
triszkas “moteriškes", rytų aukštaičių elementai ku 'ką', tu "tą", su 
trunksmu “su trenksmu", undenia "vandens". Vertimas nesklandus, 
tekste gausu nelietuviškų konstrukcijų, polonizmų. 

Dar minėtina 1857 m. „Novenų“ knyga, kurios kalba irgi iš esmės 
tradicinė, tik žemaitybių čia kiek daugiau: patejs "pačiais", graudej 
“graudžiai', kientanczes "kenčiančias', pripulantes "pripuolančias', s2- 
wentusius “Šventuosius"?, metusi “metuose', tus “tuos', prisz prieš", 
apej "apie", szirdiej širdyje", imkietes "imkitės", mielskiemos "melski- 
mės'... Knygos parengėjas nežinomas. 

Būta ir smulkių leidinėlių, parašytų tradicine kalba su retomis že- 
maitybėmis, pvz., 1853 m. „Broctva, arba draugystė“ (7 p.), 1860 m. 
„Malda pas švenčiausią paną Mariją“ (yra rytų aukštaičių elementų, 
4 p.). 

Tradicinę raštų kalbą savo leidiniams vartojo reformatai. Pirmiau- 
sia nurodytinas jų 1845 m. „Kancionolas“ su maldomis — senosios 

„Knygos nobažnystės“ tęsinys, parengtas Samuelio Nerlicho 
ir išspausdintas gotiškomis raidėmis Mintaujojė. Parengėjas gimė 1765 
m. Kėdainiuose, studijavo Karaliaučiaus universitete. Vėliau gyveno 
Nemunčlio Radviliškyje ir Kėdainiuose. Mirė apie 1841 m. Minėtini 
dar 1861 m. Mintaujoje pasirodę reformatų „Katekizmas“ ir elemen- 
torius „ABC“. Pirmosios knygelės parengėjas nežinomas. Manoma, 
kad tai padaryti galėjo A. R. Močiulskis, pasinaudojęs ankstesniu M. 
Ceraskio leidiniu (p. 185— 186). Jos kalba — tipiška tradicinė su gau- 
siais archaizmais: jumus "jums", kamuy "kam", Diewop, pakutospi, sz- 
wentibespi, esme 'esame"'... Panaši kalba ir elementoriaus, parengto 
gal ir ne to paties asmens, atspausto irgi gotiškomis raidėmis. Ir čia 
gausu archaizmų: danguieis Tewe 'dangiškasis...?, efmi "esu", paduomi 
*paduodu", eimi “einu", duo/t "duoda", ne/a "nes* ... Pastebėta viena kita 
žemaitybė ir rytietybė. Aleksandras Rapolas Močiulskis 
(1790 — 1866) buvo kilęs iš giminės, kuri davė daug Lietuvos refor- 
matų kunigų. Gimė Kelmėje. 1810— 1815 m. studijavo Karaliaučiaus 
universitete. Nuo 1815 m. kunigas Kėdainiuose, 1820— 1830 m. Dėl- 
tuvoje. 1833 m. tapo Vilniaus vicesuperintendentu, 1834 m. Žemaičių 
vicesuperintendentu, nuo 1837 m. — Žemaičių superintendentas. Mi- 
rė Biržuose. Parašė seriją didaktinio pobūdžio knygelių vaikams, tarp 
kurių ypač minėtina „Atsiminimas da geroje adynoje“ (1863 
m.). Šios knygelės kalba panaši į anų, joje pasitaiko ir rytų aukštaičių 
tarmės elementų, pvz., unt "ant", ing lungu 'į langą", kusnelis 'kąsnelis", 
ku 'ką'. 

Iš ano meto knygų, kurių turinys nesusijęs su religija, minėtina 
„Lengvas pasabas išsimokymo liežuvio lenkiško ir lie- 
tuviško“, pasirodžiusi 1860 m. Tai lenkų — lietuvių kalbų žodynėlis, 
kuriame surašyti ne tik atskiri žodžiai, bet ir frazės. Autorius nežino- 
mas, pasirašęs inicialais S.P. Kalba — tipiška tradicinė su negausio- 
mis žemaitybėmis, pvz., tiewas “tėvas', glusnis “gluosnis", petejs “pe- 
čiais', trijun karalu “trijų karalių", pawaseris "pavasaris", kninga "knyga", 
aulis "avilys", kujsis “uodas', ejkiem “eikime'. Yra hipernormalizmų, 
pvz., pluonksna plunksna", nebielis “nebylys'. Įdomesni lietuviškos 
leksikos pavyzdžiai: ašvienis "arklys", dailydis "statybininkas", geležėlė 
"lygintuvas", gydytojas, juodyla "rašalas", juodpeišis "pieštukas", kalnas 
degantis "ugnikalnis", lietaus apgynėjas "lietsargis', lietuvninkas “lietuvis", 


liga prikimbanti “užkrečiama liga', matininkas, mokytuvė "mokykla", 


116 


mokytinis "mokinys", pailsinės "atostogos", patsverdąs “virdulys"', siekis 
"gruodžio mėnuo', valanda “akimirka, momentas' (plg. adyna “valanda"), 
žalgiris 'ąžuolynas'. 


Žemaičių autorių raštų kalba 
Bendros pastabos 


Dėl susiklosčiusių ekonominių ir socialinių aplinkybių Lietuvoje 
iš kitų etnografinių sričių jau XVIII a. ėmė išsiskirti Žemaičiai, ypač 
istorinės Žemaičių žemės vakarinė dalis, arčiau Baltijos jūros, kur 
buvo susiformavusi žemaičių tarmė. Šiame krašte daugiau negu kitur 
gyveno smulkių bajorų. Jie čia sudarė net 8074 privilegijuotojo luomo. 
Buvo neturtingi ir nuo valstiečių ryškiau skyrėsi tik politinėmis tei- 
sėmis (galėjo užimti valdinę vietą) ir kardo nešiojimo papročiu. Pasi- 
žymėjo demokratinėmis pažiūromis. Jų nebaugino valstiečių bruzdė- 
jimai, nes daugumas neturėjo baudžiauninkų. Suprato švietimo reikš- 
mę. Net trys Žemaičių vyskupai vienas po kito rūpinosi krašto švieti- 
mu — A. Tiškevičius (1741 — 1762), J. D. Lopacinskis (1762-1778) 
ir J. A. Giedraitis (1788, juridiškai 1801 — 1838). Žemaičių bajorai my- 
lėjo savąjį kraštą, domėjosi viskuo, kas su juo susiję. Laikėsi senų pap- 
ročių. Nebuvo užmiršę tėvų kalbos, ją tebevartojo. Taigi tarp jų ir vals- 
tiečių neatsirado prarajos. Jeigu žemaitis bajoras norėjo ką pasakyti 
iš širdies — kalbėjo žemaitiškai, jeigu norėjo kitiems pasirodyti — 
lenkiškai. Vienas kitas bandė žemaitiškai rašyti, rinko savo krašto se- 
nienas, liaudies padavimus. Ilgainiui jie vis labiau susiliejo su turtin- 
gesniais valstiečiais, kurių čia buvo daugiau negu kitur Lietuvoje. 
Gal apie pusę žemaičių valstiečių gyveno laisvesnėmis sąlygomis. Tai — 
činšininkai (mokėjo dvarininkui tam tikrą mokestį — činšą) ir vadina- 
mieji karališkieji (valstybiniai, nuomojo anksčiau valdovo dvarui 
priklausiusias žemes). Valstiečiai didžiai vertino švietimą, leido savo 
vaikus į mokyklas, kurių čia buvo daugiau negu kitur, be to, jos lietu- 
viškesnės. Nemaža dalis kaimo gyventojų buvo raštinga. Bažnyčioje 
melsdavosi iš lietuviškų maldaknygių. Žemaičių kraštą mažiausiai pa- 
lietė lenkėjimas. Čia pamokslai bažnyčiose vos kelis kartus per metus 
tebuvo sakomi lenkiškai, šiaip paprastai tik lietuviškai. 

Žemaičių bajorų ir net turtingesnių valstiečių vaikai pasiekdavo 
Vilniaus universitetą, baigdavo aukštuosius mokslus. Jie XIX a. pra- 

džioje sukėlė nemažą kultūrinį sąjūdį, kurį paprastai vadiname litua- 
nistinio sąjūdžio vardu*!, Išsilavinę žemaičiai sielojosi dėl niekinamos 
gimtosios kalbos teisių, ją gaivino, puoselėjo. Kūrė ne tik lietuvišką 
religinę, bet ir pasaulietinę literatūrą: rašė odes, idiles, poetinius laiš- 
kus, net vertė Vergilijaus „Eneidą“ (D. Poška). Žemaičių rašytojų 
dėka lietuvių kalba artėjant XIX a. viduriui pamažu ėmė virsti groži- 
nės, net mokslinės literatūros kalba (S. Daukantas, M. Valančius, J. 
Pabrėža ir kt.). Buvo mokomasi iš Prūsijos lietuvių, jau anksčiau sukū- 
rusių lietuvių kalba pasaulietinio turinio raštiją šalia religinės. Apie 
XIX a. šeštąjį dešimtmetį, be Vilniaus, svarbiu kultūriniu centru 
carų valdomoje Lietuvoje tapo Vaižniai (prieš tai tokiu galima laikyti 
Alsčėdžius — vysk. J. A. Giedraičio rezidenciją). 

Žemaičių autoriai rašė žemaitiškai, bet juos stipriai veikė tradicinė 
raštų kalba, kurios ypatybės vieno kito religinių knygų autoriaus 
tekstuose net vyravo. Būdingas tokios literatūros pavyzdys — Mykolo 
Rudzinskio „Maldų knyga“, išleista 1857 m. M. Rudzinskio kilimo 
vieta nežinoma, greičiausiai kur nors Žemaičių krašte. Gimė apie 1784 
m. Baigė Vafnių kunigų seminariją 1822 m. Dėl sunkaus būdo (triukš- 
madarys, alkoholikas) buvo kilnojamas iš parapijos į parapiją, dau- 
giausia rytų Lietuvoje. Mirė Vabalninkė 1862 m. Jo knygos kalba — 
tradicinė su gausiomis žemaitybėmis, pvz., graudej “graudžiai', diel 
"dėl", prisz "prieš", apej "apie", giwolis “gyvulys', dowenos "dovanos", 
kunegas 'kunigas', regiedamis "regėdami", melskiemos “melskimės". 
Pasitaiko ištisai žemaitiškų frazių, pvz., wisusi reįkalusi tur pri ano 
kielauti. 

Kitas tokio tipo kalba rašęs autorius — Otonas Praniauskis, 
poetės Karolinos Praniauskaitės brolis. Jis gimė apie 1817 m. Paduby- 
syjė (dabar Telšių miesto dalis). Baigęs Vainių kunigų seminariją 
ir Vilniaus dvasinę akademiją (1841), buvo paskirtas Vainūto vikaru. 
1842—1843 m. Plungės vikaras. 1844—1845 m. Varnių seminarijos 
profesorius. 1845— 1847 m. Varnių katedros pamokslininkas. Vėliau 
buvo Sedės ir Švėkšnos vikaru. 1850— 1859 m. vyskupo M. Valan- 
čiaus sekretorius. 1858 m. Utenos klebonas. Vėliau išsikėlė į Peterburgą, 
dirbo katalikų dvasinėje akademijoje. Ten ir mirė 1879 m. O. Praniaus- 
kis išvertė į lietuvių kalbą ir išleido dvi knygas: 1) M. Kenigsdorferio 
evangelijų aiškinimus „Išguldymas evangelijų“ ir 2) popiežiaus Pijaus 


3: Maciūnas V. Lituanistinis sąjūdis XIX amžiaus pradžioje // Darbai ir dienos. 
K., 1939. T. 8. 

IX pamokslą, pasakytą 1854.XII.1. Abi pasirodė 1855 m. Pirmosios 
knygos kalba — tradicinė su gausiomis žemaitybėmis, pvz., par apalus 
metus "...apvalius...', tus "tuos", debesiej 'debesyje", del dwems prie- 
žastiems “dėl dviejų priežasčių" ir kt. Antrosios, nedidelės knygelės, 
kalba — tikras Žemaičių tarmės ir tradicinės raštų kalbos mišinys. 

Tačiau daugumo ano meto žemaičių autorių ir vertėjų knygose aiš- 
kiai vyravo žemaičių tarmė, o tradicinės raštų kalbos ypatybės jose pa- 
sitaikydavo tik kaip antrinės, vienų tekstuose gana dažnos, kitų — visai 
retos. Tai sakytina tiek apie religinio, tiek apie pasaulietinio turinio 
literatūrą. 


Religinio turinio raštai. Broliai Nezabitauskiai, 
Juzumai ir kt. 


Valdant Lietuvą carui, pasirodė nemaža naujų leidimų tų religinių 
knygų, kurios buvo parašytos XVIII amžiuje. Žemaitiškai parašytų 
knygų kalba iš esmės nebuvo keičiama, tik kiek paredaguojama. Svar- 
biausios iš jų — „Žyvatas“, kurio pasirodė 3 nauji leidimai (1808, 
1826 ir 1828 m.), ir „Aukso altorius“, iki spaudos uždraudimo 
pakartotas net 17 sykių. 

Tos knygos, kurios XVIII a. buvo parašytos tradicine raštų kalba, 
dabar naujai leidžiant sužemaitintos. M. Olševskio „Broma“ žemai- 
tinti pradėta dar XVIII amžiuje. XIX a. pakartota 6 sykius. Paskuti- 
niai jos leidimai jau visai Žemaitiški, nors ir išlaikė kai kuriuos tradi- 
cinės raštų kalbos elementus, pavyzdžiui, sporadiškai pasitaiko aukš- 
taičių uo, ie, neretai būna sveika nom. sg. galūnė -as, dažnos barito- 
ninių formų galūnės -0, -os, vartojamos atskiros aukštaičių formos 
(ataduoti, tiemis tiems" ...). 

Tas pats pasakytina apie P. Šrubauskiui priskiriamą giesmyną 
„Balsas širdies“, kuris buvo leidžiamas iki 1852 m. Pasirodė 9 nau- 
ji leidimai, vėliau juos pakeitė kantičkos. Ir šio giesmyno kalba buvo 
stipriai sužemaitinta, nors ir išlaikyti kai kurie tradicinės kalbos ele- 
mentai, tam tikri archaizmai. Iliustracijai imkime frazę turem wiso- 
kiuse reykaluse Ponop Diewop isz širdies gidodamy melsties, kurioje 
šalia žemaitiškų formų turem, wisokiuse, reykaluse, gidodamy yra tra- 
dicinės kalbos atitikmenys bei archaizmai Ponop, Diewop, širdies, mels- 
ties. Dar plg. užmokiek Pony tu wysiemus tokiems, pagal ju darbu 
atduok alga aniems (žemaičių formos voc. sg. Pony, pagal iu darbu 

“pagal jų darbus'; tradicinė kalba bei archaizmai wysiemus tokiems, 
aniems; hibridas atduok). 

Mažesni XVIII a. giesmynai — „Giesmės apie švenčiausią paną 
Mariją“ (pakartota 7 sykius) ir „Karunka“ (3 nauji leidimai) — irgi 
panašia kalba parašyti. 

Anuomet populiari J. Kasakauskio knygelė „Rožančius“ (mal- 
daknygė) carų valdomoje Lietuvoje buvo pakartota apie 25 sykius. 
Ją gerokai sužemaitino jau XVIII a. pabaigoje, o XIX a. buvo visai 
sužemaitinta, tradicinės kalbos elementų joje beliko suvis mažai. 

Liaudis plačiai vartojo elementorių „Mokslas skaitymo rašto 
lietuviško“, kuris pasirodė net apie 54 kartus. Jis buvo gerokai su- 
žemaitintas jau XVIII - XIX amžių sandūroje, vėliau ištisai perrašy- 
tas žemaitiškai, liko tik sporadiškai tradicinės kalbos elementų (uo, 
ie, nom. sg. -as, ing 'į ir kt.). Išimties nesudarė 1838 m. pasirodęs jo 
variantas „Mokslas skaitymo dėl mažų vaikų su mokslu 
krikščionišku“, kurio tekstas perdėm žemaitiškas?ž. 

Daugiau carinėje Lietuvoje buvo išleista naujų žemaitiškų knygų. 
Nemažą jų dalį sudarė maldaknygės, daugiausia verstos iš lenkų kal- 
bos arba kompiliuotos. Kai kuriose iš jų dar randame tradicinės raštų 
kalbos elementų: išlaikyti aukštaičių dvibalsiai uo, ie, pasitaiko afri- 
katinės formos vietoj žemaitiškų beafrikačių, baritonų galūnės -0, -os, 
sveika nom. sg. -as, 3. praes. -a, -i (kur žemaičiai numeta), nom. pl. 
-ai, instr. pl. -ais, dat. sg. -ui ir kt. Žinoma, greta vartojami ir žemaitiš- 
ki atitikmenys. Neretai susiduriame tiesiog su žemaičių ir tradicinės 
raštų kalbos mišiniu. Tokia kalba rašė, pvz., Silvestras Rucevi- 
čius, gimęs apie 1747 m. Žemaitijoje, mokęsis Vafniuose, vėliau visą 
amžių pragyvenęs Rietavė, kur ir mirė 1831 m. Jis 1805 m. išleido 
„Išguldymą afieros mišių šventų“ (liturgijos išdėstymą) ir didelę 
maldų knygą „Jezus, Marija, Juozapas šventas“, kurios pasirodė net 
11 leidimų. Dėl žemaičių ir aukštaičių formų maišymo Rucevičiaus 
tekstuose yra hipernormalizmų, pvz., priepildita “pripildyta'. Šiaip jo 
raštų kalba negryna, joje gausu svetimų konstrukcijų, polonizmų. 

Žemaitiškai su gana gausiais tradicinės raštų kalbos elementais 
parašytas Jokūbo Kurmavičiaus „Jeneralnas rokundas sumenės“ 
1843 m. Kalba prasta, nesklandi, daug polonizmų. Knygos parengėjas 


** Jį perspausdino ir kalbą ištyrė žinomas prancūzų lingvistas R. Gotjo (Gauthiot) 
leidinyje Mėmoires de la sociėtė de linguistigue. Paris, 1904. T. 13. P. 116— 130, 
187— 201. 

gimė apie 1794 m. Daubaruose, Pikelių par., vėliau daugiausia gyveno 
rytų Lietuvoje. Mirė 1858 m. 

Greičiausiai tokia kalba buvo parašytas ir Jono Lechavičiaus 
(biografijos duomenų nežinome) „Pravadnykas“, pirmą kartą pasiro- 
dęs 1776m., bet to leidimo neišliko nei vieno egzemplioriaus. Vėliau, 
1802 — 1849 m., šios knygos išėjo net 5 leidimai, kurių kalba — tipiška 
žemaičių su tradiciniais elementais. Beje, šiuo laikotarpiu reiškėsi 
dar ir antras Jonas Lechavičius, elementoriaus „Naujas mokslas 
skaitymo žemaitiško rašto dėl mažų vaikų“ autorius. Jis buvo žemaitis, 
gimė apie 1817 m. Mokėsi Kražių gimnazijoje, baigė Vafnių semina- 
riją, kunigavo Raudėnėje, Kriūkuose, Alsčdžiuose, Pakrūojyje, Jės- 
vainiuose, Klėvainiuose, Salakė. Mirė 1861 m. Laukesojė. Jo elemen- 
toriaus kalba — tipiška žemaičių su tradiciniais elementais, pvz., 
pasitaiko aukštaičių uo, ie, nom. sg. -as, prielinksnis ing 'į' ir t. t. Gana 
nuosekliai skiriama siaurasis ir paplatintas žemaičių i. Kaip ir anks- 
tesni autoriai, pirmąjį Žymi i, antrąjį — y raide. 

Iš vėlesnių autorių, rašiusių žemaitiškai su gausiais tradicinės kalbos 
elementais, nurodytinas Jeronimas Kiprijonas Račkauskis, 
artimas vysk. M. Valančiaus bendradarbis ir žymus lietuvių spaudos 
platintojas. Jis gimė 1825 m. Platustalių kaime (Kaltinėnų vls.). Mo- 
kėsi Kražių ir Rygos gimnazijose. Studijavo teologiją Vafnių semina- 
rijoje ir Peterburgo dvasinėje akademijoje. Nuo 1864 m. Kauno kunigų 
seminarijos rektorius. Mirė Kaune 1889 m. Parengė spaudai ir išleido 
nemaža religinių knygų, iš kurių pirmiausia minėtinos „Munka 
viešpaties Jezaus“ ir „Vadovas į dangų“, abi pirmą kartą išleistos 1857 
m. Račkauskio leidinių kalba grynesnė, sklandesnė, joje mažiau polo- 
nizmų. Kartu su Tadu Juzumu parengė ir 1848 m. išleido didelę maldų 
ir giesmių knygą „Senas aukso altorius“. Tai buvo labai populiari 
religinė knyga, kartota daugiau negu 40 sykių. Spaudą uždraudus, 
pasirodė daug jos kontrafakcinių leidimų. Neaišku, kokią darbo dalį 
atliko pats Račkauskis. Kalba tipiška žemaičių su palyginti gausiais 
tradiciniais elementais. 

Panašia kalba buvo išleista ir daugiau mažesnės apimties maldų kny- 
gelių, iš kurių minėtinos Adomo Paulauskio (apie 1764— 1843 m., 
greičiausiai žemaitis) „Maldos rytmetinės ir vakarinės“ 1844 m. (kal- 
ba nesklandi, daug barbarizmų), Felikso Varėikos (apie 1821 — 
1882 m., greičiausiai aukštaičių tarmės plote dirbęs žemaitis) „Grieš- 
nikas priverstas metavoties“ 1853 m., nežinomų parengėjų „Keletas 
žodžių aplink škaplierių“ 1857 ir 1861 m. leidimai (žemaičių — 

aukštaičių mišinys su rytų aukštaičių elementais), „Karunka škap- 
lerna ing paną švenčiausią Mariją“1824 m., kiek pakeistu 
pavadinimu 1847 m. (irgi yra rytų aukštaičių tarmės elementų), „Apie 
dūksavimą prie Dievo“ 1845 m. (kalba nesklandi, daug barbariz- 
mų), „Pavynastės brostvos rožančiaus“ prieš 1836 m., „In- 
tencija, arba siekimas“ 1856 m. (pradžioje vyrauja tradicinė kal- 
ba, toliau labai padaugėja Žemaitybių), „Apgynimas nuog užsi- 
rožyjimo“ 1857 m. (mistinis kai kurių raidžių naudojimas ginantis 
nuo maro), „Pakajus tiems namams“ 1857 m. Pastarosios knyge- 
lės nežinomasis autorius žemaitis stengėsi kalbą aukštaitinti, prikūrė 
hipernormalizmų, pvz., aliejuomi szwentuomi "šventu alieju', danguoje 
*danguje", prederantej "priderančiai'. 

Šalia aptartų iš esmės žemaitiškų maldų knygų, tačiau su gana gau- 
siais tradicinės kalbos elementais, pasirodė nemaža ir tokių maldak- 
nygių, kuriose tradicinės raštų kalbos elementų bemaž nėra, rašoma 
beveik ištisai žemaitiškai. Tokia kalba rašė Kazimieras Prelgaus- 
kis (Prialgauskis), gimęs apie 1801 m. Raseinių aps., mokęsis Kražių 
gimnazijoje ir Vilniaus dvasinėje akademijoje. Vėliau jis buvo vikaras 
Švėkšnoje, Veiviržėnuose ir M6sėdyje, klebonas Pandėlyjė, kur ir mirė 
1856 m. Jis 1844 m. išleido „Spasabus vedimo gero ir krikščioniško 
gyvenimo“, o 1847 m. — didelę maldų knygą „Naujas altorius“, 
kuri vėliau buvo daug sykių kartojama. „Spasabai“ parašyti gana 
gryna žemaičių tarme, beveik be tradicinės kalbos elementų. Įdomu, 
kad čia vyrauja ne pietų (autorius ten gimė), bet šiaurės Žemaičių 
(tame plote ilgai gyveno) patarmės ypatybės, pvz., douty "duoti", tou 
"tuo", kuriou "kuriuo", žmogou "žmogui", aplinkou 'aplinkui", paskou 
"paskui", pyrmouje “pirmąja? (instr. sg. f.), tey, tiy “tie', szweteyiey 
"šventieji" (šventiejai), melstiys "melstis" (melsties) ir pan. Šiaurės žemai- 
čių ypatybės vyrauja ir „Naujame altoriuje“, bet čia pasitaiko kiek 
daugiau tradicinės raštų kalbos elementų. 

Iš mažesnės apimties maldų knygų, parašytų žemaitiškai su retais 
tradicinės raštų kalbos elementais, minėtinos Vincento Šurevi- 
čiaus (gimė apie 1818 m., mokėsi Važniuose, gyveno įvairiose Žemai- 
čių ir rytų Lietuvos vietovėse, mirė 1860 m. Surviliškyje) išversta ir 
1847 m. išleista „Didžioji nedėlė“, nežinomų parengėjų leidiniai „Gar- 
bė Dievo“ 1855 m. (vėliau kartota), „Kalvarija, arba keliai kry- 
žiaus“ (parašyta XVIII a., išliko leidimai nuo 1797 m.), „Ženklas 
visų didžiausios malonės“ 1860 m., „Spasabas apieravoji- 
mo savęs šventai Barborai“ 1835 m. 


122 


Be maldų knygų, pasirodė keli žemaitiški katekizmai. Iš jų daugiau- 
sia tradicinės raštų kalbos elementų yra Bonaventūros Gailevi- 
čiaus „Moksle krikščioniško įstatymo“ 1821 m. Parengėjas (jo prose- 
neliai vadinosi Golaičiais) gimė 1752 m. Rasčinių aps. Mokėsi Rasei- 
nių mokykloje, vėliau studijavo Vilniaus akademijoje (Vyriausiojoje 
mokykloje). Baigė Vafnių kunigų seminariją ir kurį laiką gyveno Var- 
šuvoje. Vėliau ėjo aukštas dvasininko pareigas Varniuose. Daug tal- 
kino vyskupui J. A. Giedraičiui. Mirė 1834 m. Be katekizmo, B. Gaile- 
vičius išleido dar keletą smulkių knygelių. Jo raštų kalba nėra gryna, 
daug svetimų konstrukcijų, polonizmų. Taikydamasis prie aukštaičių, 
prikūrė nemaža hipernormalizmų, pvz., isznuomirusiu "iš numirusių, 
priepildita "pripildyta" ir pan. 

Mažiau tradicinės kalbos elementų A. Janikavičiaus ir K. Skrodskio 
katekizmuose. Antanas Janikavičius gimė apie 1791 m. Telšių 
aps. Baigęs Varnių seminariją, dirbo įvairiose žemaičių vietovėse. 
Mirė Tirkšliuosė 1854 (18507) m. Jo parengtas katekizmas „Moks- 
las krikščioniškas didžiasis“ (rašo žemaitiškai didesis) pasirodė 1845 
m. Yra duomenų, kad tekstą redagavo ir keitė Varnių seminarijos pro- 
fesorius Ignas Kulvinskis su klierikais Juozu Rimkevičium ir Eligiju 
Mantvila. Kazimieras Skrodskis gimė 1801 m. Jūniškio par. Bai- 
gęs Varnių seminariją, visą laiką gyveno Kuliuosė. Ten ir mirė 1874 
m. Pasireiškė kaip vyskupo M. Valančiaus bendradarbis, žymus liau- 
dies švietėjas. Caro valdžios persekiotas. Jo parengtas ir 1856 m. 
išleistas „Trumpas katekizmas“ iš esmės žemaitiškas su nedažnais 
tradicinės kalbos elementais. 

Buvo išleista reikšmingų žemaitiškų giesmynų. Svarbiausias jų pa- 
rengėjas — Vincentas Valmikas. Jis gimė apie 1778 m. greičiau- 
siai Krikliuosė netoli Šaukėnų. Baudžiauninko sūnus, pasidirbęs ba- 
joro dokumentus. Kur mokėsi, nežinome. Buvo kunigu Užnemunėje, 
Dėl fenomenalaus balso tapo Vilniaus katedros kantoriumi. Pasižy- 
mėjo veiklumu. Rūpinosi išleisti A. Strazdo, A. Butkevičiaus ir kitų 
autorių kūrinius. Kovojo su Vilniaus universiteto cenzūros komitetu, 
jame įsigalėjusiais lenkomanais. Bažnytinė vyriausybė jo nemėgo ir 
1827 m. prievarta grąžino į Užnemunę (praktiškai ten nuvyko tik po 
3 metų), kur ir mirė 1836 m. Jis parengė ir 1820 m. išleido didelį gies- 
myną „Kantičkos žemaitiškos“, kuris buvo dažnai kartojamas, 
iki spaudos uždraudimo pasirodė net 18 leidimų. Giesmyno kalba — 
tipiška žemaičių su nedažnais tradiciniais elementais. 

Iš mažesnių žemaitiškų giesmynų minėtini nežinomų parengėjų 
„Giesmės nabažnos“ 1819 m. (žemaičių ir tradicinės kalbos mišinys 
su rytų aukštaičių elementais) ir „Giesmė Šidlavos“ 1859 m. (kalba 
žemaitiškesnė). 

Atskirai reikia aptarti kalbą tų žemaičių autorių ir vertėjų, kurie 
paliko platesnio pobūdžio didaktinių darbų, reikšmingų ir pasaulie- 
tinio (ne vien religinio) turinio raštijai. 

Juozapas Rupeika. Gimė 1778 (pagal M. Valančių) ar 1785— 
1786 m. (kitų duomenimis) greičiausiai kažkur prie Kaltinėnų. Ki- 
lęs iš smulkių bajorų. 1800— 1807 m. mokėsi Telšių aps. mokykloje. 
1807 m. stojo į Mogiliovo dvasinę seminariją (esą ten lengviau mokytis), 
kurią baigęs 1809 m. paskirtas Geranainių parapijos administratoriumi 
(dabar Baltarusijos TSR). 1815 m. persikėlė į Žemaičių vyskupystę 
ir buvo ilgametis Šeduvos klebonas. Čia įsteigė dvi parapines mokyk- 
las, kuriose buvo mokoma lietuviškai. Mirė Šiluvoje 1854 m. Amži- 
ninkų apibūdinamas kaip negabus, karjeristas, pataikavęs caro valdžiai, 
net pasileidęs kunigas. Sunku pasakyti, ar toji charakteristika teisinga. 
Prisidėjo prie 1831 m. sukilimo, bet greit perėjo į valdžios pusę ir iš- 
tikimai tarnavo carizmui. Sukilėliai Rupeiką buvo nuteisę pakarti, 
bet jis kažkaip išsisuko. 1823 m. išleido didaktinę apysaką „Jonas 
iš Svisločės“. Tai laisvas vertimas iš lenkų kalbos. Lenkiškai parašė 
J. Chodzka. Anuomet labai populiari knyga, kurią Vilniaus universi- 
tetas rekomendavo mokykloms kaip pirmuosius lenkų kalbos skai- 
tinius. Literatūros istorijos tyrinėtojai abejoja, ar šią knygą į lietuvių 
kalbą išvertė pats Rupeika. Esą tam jis buvęs per menkos kvalifikaci- 
jos. Linkstama manyti, kad vertė kitas, nenustatytas asmuo, o Rupei- 
ka tik leidinį finansavo ir tituliniame lape įsirašė savo pavardę (lietu- 
wiszku liežuwiu iszgulditas kasztu yr storony par Jozapa Rupeyka). 
Abejonę sutvirtina leidinio pabaigoje įdėta „Giesmė mužikėlio“ (ne- 
žinomo autoriaus), idėjiniu turiniu nesiderinanti su J. Chodzkos kny- 
ga. Bet visa tai tik spėliojimas, akivaizdžių įrodymų prieš Rupeiką 
kaip vertėją neturime. Knygos lietuviškas vertimas — geras. Kalba 
sklandi, liaudiška, iš esmės žemaičių su gana gausiais tradicinės raštų 
kalbos elementais. Vertėjas turėjo būti pietų žemaitis, kuris taikėsi 
prie aukštaičių. Iš čia nereti hipernormalizmai, pvz., buoti “būti', kay- 
mienay "kaimynai", puoleys “pūliais', ganiedami “ganydami", acc. sg. 
wiežas 'vyžas'. Tai pirmas vykęs bandymas carų okupuotoje Lietuvoje 
parūpinti grožinės prozos veikalą lietuvių kalba, savotiškas prototipas 
vėlesniems M. Akelaičio, J. S. Dovydaičio, M. Valančiaus darbams. 


124 


Atskirą problemą sudaro „Giesmė mužikėlio“. Tai nedidelis, 
vieno puslapio (32 eilutės) kūrinėlis, forma ir turiniu primenantis 
D. Poškos „Mužiką“, bet idėjiniu požiūriu daug radikalesnis. Jame 
be išlygų smerkiama baudžiava. Dėstomas paties baudžiauninko po- 
žiūris (citatos kalba sumoderninta): 


Ponas tur auksą ant kojų, ant pirštų, — 
Aš be skatiko gyvenu ir mirštu. 


Meluoj, kas sako, jogei žmonės lygūs: 
Bajors be prekės (be kainos, t. y. labai brangus), 
mužiks didžiai pigus. 


Išeitis beviltiška: 


Ką tada dirbti, kol sulauksim smertį? — 
Viltyj gyvenant, arielką reik gerti. 


Kūrinėlis ne kartą užrašytas tautosakos rinkėjų kaip liaudies daina 
(pvz., Lietuviškos dainos. Užrašė A. Juška. V., 1954, t. 1, p. 750). 
Pridėto prie „Jono iš Svisločės“ teksto kalba — tipiška pietų žemai- 
čių, pvz., mojudąms 'mojuodamas", mal/uy "meluoja", užmigu “užmiegu", 
wargdiniuy “vargdieniui', numi "namie", priweyzda "prievaizdas", wil- 
tiey "viltyje', szaltiey "šaltyje", kialie "kelyje", rudinop “rudeniop', Jau- 
kon "laukan", pasaki "pasakė". Plg. hipernormalizmą buos “bus' (du 
sykiu pakartotas). Aukštaičių elementų nedaug: duonas "duonos", 
wienok “vienok", acc. pl. pievas, nom. sg. ponas, 3. praes. musza "muša", 
klista "klysta" ir kt. Pažymėtini rytų aukštaičių galininkai Jigu "ligą", 
kumelu 'kumelę', ing Rigu 'į Rygą', svetimi D. Poškos kalbai. Dėl 
nedidelės teksto apimties sunku apčiuopti kalbos skirtumų, palyginti 
su „Jono iš Svisločės“ tekstu. Taigi kūrinėlio autorystės klausimas 
lieka neaiškus. 

Antanas Savickis. Gimė apie 1782 m., spėjama, netoli Kretin- 
gos. Nežinome, kur mokėsi, greičiausiai Žemaičių Kalvarijoje ar Krd- 
žiuose. Vėliau studijavo mediciną Vilniaus universitete. 1812 m. gavo 
medicinos daktaro laipsnį. Matyt, buvo įstojęs į Napoleono armiją 
ir, norėdamas išvengti bausmės, baigė Vafnių kunigų seminariją, 1819 
m. įšventintas kunigu. Iki mirties (1836 m.) dirbo įvairiose Žemaičių 
parapijose. Tebuvo vien vikaras, nes bažnytinė vyriausybė jo nemėgo. 
Domėjosi gamtos mokslais ir literatūra. Išvertė iš lotynų kalbos ir 1828 

m. išleido Tomo Kempiečio „Apie sekimą Kristaus“. 1829 m. pasi- 
rodė jo išversta šv. Augustino knyga „Kalbos dūšių su Dievu“. 1825— 
1835 m. parengė spaudai poezijos rinkinį, bet neišleido. Rankraštis 
išliko, saugomas Vilniaus universiteto bibliotekoje. Jį sudaro dvi da- 
lys: verstinės pasakėčios „Baikos, arba pasakos, lygios teisybei“ (120 
pasakėčių) ir originalūs eilėraščiai „Pradžia visokių satyrų, arba pry- 
kalbesių“ (jų 27). Meniniu atžvilgiu visa ši kūryba silpna. Pasakėčios 
verstos iš antikos autorių. Jose vyrauja didaktiniai, doroviniai moty- 
vai. Eilėraščiai ištęsti, perdėm moralizuojantys. 

Kalbinį A. Savickio darbų pagrindą sudaro žemaičių tarmė. Jis pats 
1828 m. knygos pratarmėje rašo: „užlaykau buda Žemaytiszkos kai- 
bos, kaypo dabar ira kalbama, tykiu, jogiey niewienam nebus prys- 
zyngi ir ne suprantamais žodey iszguldimi tos knigielis padieti“. Tačiau 
jo kalboje yra ir nemaža tradicinių elementų, ypač dažnai pasitaiko au- 
kštaičių wo, ie, nom. sg. formos su -as. Gausūs hipernormalizmai, 
pvz., už kalczes “už kaltes', duomoti “dūmoti", nuoluodimus "nuliūdi- 
mus', ruopesnis 'rūpestis', ant amžiu amžinuoju “... amžinųjų", dau- 
guomas “daugumas", ipuolti 'įpulti', pakajuomi "ramybe" (pakajumi), 
salduomu “saldumu", turietuomey "turėtumei". 

Kiprijonas Juozapas Nezabitauskis. Gimė 1779 m. Baido- 
tuose prie Salantį. Tėvai — laisvieji valstiečiai. Jų pavardė buvo Za- 
bitis (rašoma ir Zebitis), bet vaikai, pasidirbę bajoro dokumentus, 
vadinosi Nezabitauskiais (Kiprijonas pasirašydavo Nezabitowskas). 
1786— 1792 m. mokėsi Kražių gimnazijoje. 1792— 1796 m. studijavo 
anatomiją ir gamtos mokslus Vilniaus universitete (vadintame Vyriau- 
siąja mokykla), 1796— 1803 m. Vilniaus ir Vafnių kunigų seminarijose. 
1803 — 1832 m. kunigavo Varniuose, Jurbarkė, Veliuonojė. Palaikė ry- 
šius su Vilniaus universitete studijuojančiais lietuviais, tarp kurių 
buvo ir jo jaunesnysis brolis Kajetonas. 1823 m. išleido iš lenkų kalbos 
verstą K. Kluko knygelę apie bites „Surinkimas dasiekimų per mokin- 
tus Žmones, senovės amžiuose tikrai datirtų apie bites“, skirtą valstie- 
čiams. Tačiau šios knygelės vertėju viename laiške sakosi esąs Kiprijono 
brolis Kajetonas. Kuris brolis iš tikrųjų vertė, nežinome. Kiprijonas 
palaikė santykius su Vilniaus universiteto profesoriumi I. Loboika. 
1831 m. sukilime tiesiogiai nedalyvavo, bet skelbė bažnyčioje sukilėlių 
atsišaukimus, potvarkius, kurių daugelį, matyt, pats buvo išvertęs iš len- 
kų kalbos. Sukilimui pralaimėjus ir caro valdžios persekiojamas 1832 
m. emigravo į Prūsiją. Manoma, buvo nuvykęs net į Argentiną (?). 
1835 m. gyveno Prancūzijoje ir dirbo emigrantų vaikų mokykloje Nan- 

syje. Į lietuvių kalbą išvertė F. Lamenės knygą „Tikinčiojo žodžiai“, 
kurios apie 1835m. Paryžiuje išspausdino 3 fragmentus. Jam priskiriami 
pirmieji spausdinti A. Mickevičiaus kūrinių vertimai į lietuvių kalbą. 
Mirė (atrodo, nusižudė) 1837 m. Nansyje23. Po mirties liko A. Mic- 
kevičiui dedikuotas eilėraščių rankraštinis rinkinys „Eiliavimas liežu- 
vyje lietuviškai žemaitiškame“ (jame 18 eilėraščių, paskelbtų tik 1930 
m.), kuriame atsispindi 1831 m. sukilimo dalyvių emigrantų demo- 
kratinės nuotaikos, autoriaus antibaudžiavinis nusistatymas. Be kita 
ko, čia įdėjo S. Valiūno „Birutę“, perrašęs savo rašyba, gal ir kiek pa- 
keitęs kalbą. Meniniu požiūriu Nezabitauskio poezija nėra stipri. 
Lietuvių literatūros istorijoje Kipr. Nezabitauskis reikšmingas kaip 
vienas iš pirmųjų poetų, pradėjusių kurti visuomeninio filosofinio tu- 
rinio eilėraščius. 

Rašė žemaitiškai su tradicinės raštų kalbos elementais. Žemaitybių 
pavyzdžiai: swėtėi "svečiai", žuodėis "žodžiais", kiant "kenčia", girdam 
*girdime", sklėidant "skleidžiant", tujaws "tuojau', ant galwun “ant gal- 
vū', kan 'ką', apgulęn "apgulę", truoksztonti "trokštantį', kraus "kraujas", 
maty “'matė", su garby “su garbe', darby "darbe", tiėwy "tėve', kningu 
*knygų", szaliėj "šalyje", tus "tuos", mumis “mus", wiažamis "vežami", 
wedums 'mudviejų', butum "būtų", stiabiekias “stebėkis", bruotėristy 
“brolybė'. Iš tradicinės raštų kalbos elementų dažniausiai pasitaiko 
aukštaičių uo, ie, nemonoftongizuoti dvibalsiai galūnėse -ai, -ei, -ais, 
atskiros archainės formos, pvz., sawiėp, esmi “esu", ing 'į', prieg "prie", 
nuog “nuo". Žemaitiški ir aukštaitiški elementai tekste perdėm painio- 
jami, net tame pačiame žodyje, pvz., anžuolun krumas 'ąžuolų krūmas", 
priėsz tgn suostuo "prieš tą sostą'. Yra daug hipernormalizmų, pvz. 
apey byczias “apie bites', waldžia "valdė", pagimdžia "pagimdė", nuo- 
miastė "numesti", priesakimai “prisakymai". Stengėsi atstatyti žemaičių 
redukuotą žodžio galo vokalizmą ir dėl to prikūrė daugybę nesamų 
formų. Kadangi tarmės nekirčiuoto žodžio galo trumpasis balsis a 
būna ne tik vietoj aukštaičių 0, bet ir vietoj 4, tai jau bičių knygelėje 
ėmė rašyti, pvz., /gn walando “tą valandą'. Pradėjęs painioti aukštaičių 
uo (pvz., rašo duoty 'duoti") su žemaičių uo iš o (pvz., puons "ponas'), 
vietoj atstatyto nekirčiuotos galūnės balsio o vėlesniuose raštuose ėmė 
rašyti uo, pvz., balsuo balso", daruo “daro', juruos "jūros" ir acc. sg. 
darbuo *darbą", ing niekuo “į nieką'. Šį dvibalsį įvedė ir po minkštojo 
priebalsio vietoj nekirčiuotų galūnių tarmės balsio ę, pakeičiančio ne 


8 Plačiau žr. A. Janulaičio monografiją „Tautos ir žodžio“ V-— VI tomuose. 

tik aukštaičių o, bet ir kitus balsius, taigi pradėjo rašyti, pvz., rami- 
biuos "ramybės", tėisibiuomis “teisybėmis", uožiuon 'į ožį' (vietoj ožin). 
Vietoj e aukštaitindamas paprastai rašė ia, pvz., mias "mes", bia "be", 
baimieja "baimėje", draskuotia 'draskote", laikuosia "laikuose". Iš kitų 
rašybos keistenybių nurodytinas dažnas ij rašymas vietoj i ir priebalsių 
geminatos, pvz., tijkrai "tikrai", ramijnai 'raminai', jauskiatt jauskite“, 
juss "jūs" ir pan. 

Kajetonas Rokas Nezabitauskis. Kiprijono Juozapo brolis. 
Gimė 1800 m. Baidotuose. Mokėsi Žemaičių Kalvarijos ir Kauno 
gimnazijose, išlaikomas brolio Kiprijono. 1821—1824 m. studijavo 
teisę Vilniaus universitete. Palaikė santykius su Žemaičių kultūrinio 
sąjūdžio dalyviais. Rusijos kanclerio N. Rumiancevo pavestas, 1823 
m. keliavo po Žemaičių kraštą su prof. I. Loboika (ir vienas), tyrinėjo 
lietuvių tarmes, rinko senienas. 1825 m. išsikėlė gyventi į Varšuvą. 
Čia iki mirties (1876 m.) dirbo cenzūros komitete. 

Lietuvių raštijoje daugiausia reiškėsi jaunystės metais. Svarbiausias 
jo spausdintas darbas — elementorius „Naujas mokslas skaitymo dėl 
mažų vaikų Žemaičių ir Lietuvos“, pasirodęs 1824 m. Palyginti su 
ankstesniais elementoriais, šis išsiskiria pasaulietine tematika (mažiau 
religinių elementų), naujais didaktiniais metodais ir mokymo turiniu. 
Duodama daug duomenų apie valstiečio aplinkos daiktus ir reiškinius. 
Gausiai iliustruotas. Įdėta 50 lietuviškų patarlių bei priežodžių, o 
tai galima laikyti smulkiosios tautosakos skelbimo Rusijos okupuo- 
toje Lietuvoje pradžia. Knygelės pabaigoje pridėtas „Surinkimas vi- 
sokių raštų lietuviškų“ — pirmoji lietuvių bibliografija, kurioje sure- 
gistruotos 73 knygos ir rankraščiai. Šis leidinys turėjo nemažą paklau- 
są ir buvo greit išpirktas. 1860 m. jį ruošėsi perspausdinti M. Akelaitis, 
bet sutrukdė sukilimas. Parašytas žemaitiškai su tradicinės raštų kal- 
bos elementais. Kalbinis pagrindas iš esmės tas pats, kaip Kiprijono 
raštuose, tik tekste nėra hipernormalizmų ir rašybos įmantrybių. Ga- 
na gerai skiriami Žemaičių siaurasis ir paplatėjęs i (žymimi atitinkamai 
i ir y raidėmis). Įdomi gramatinė terminologija: vartojami „mažvydi- 
niai“ terminai balsinė “balsis? (ir balsininkė), dvibalsinė “dvibalsis", 
pusbalsinė “priebalsis', skaitytinė “raidė'. 

Yra duomenų, kad Kajetonas Nezabitauskis rašė lietuvių — lenkų 
kalbų žodyną, bet nebaigė, manoma, pasiekė iki k- raidės (buvo sukau- 
pęs apie 18 000 žodžių). I. Loboika teigia, kad tai buvęs ne Kajetono, 
bet Kiprijono darbas, bet toks tvirtinimas abejotinas. Rankraštis iki 
II pasaulinio karo saugotas Varšuvos universiteto bibliotekoje, dabar 

neberandamas. Be kita ko, šiuo žodynu domėjosi žymusis danų kalbi- 
ninkas, vienas iš lyginamosios kalbotyros pradininkų R. Raskas. 

Spėjama, kad Kajetonas apie 1823— 1837 m. buvo parašęs ir lietuvių 
(žemaičių) kalbos gramatiką, kurios rankraštis neišliko. Parašė daug 
įvairių darbų lenkų kalba, bet jie mums nėra reikšmingi. 

Broliai Juzumai. Jų buvo trys: Tadas (1810— 1851), Vincentas 
(1819— 1901) ir Antanas (1823 — 1871). Ar iš tikrųjų jie visi trys bro- 
liai, nėra aišku. Turima duomenų, kad Vincentas ir Antanas — tai 
tik Juzumais pasivadinę Tamuliai (Tamulevičiai). Anuomet eiti moks- 
lus padirbtais ar svetimais dokumentais, kita pavarde buvo įprasta. 
Tado tėvo Juozapo, palaidoto Ketūnuose (prie Sedės), paminkle esan- 
tis įrašas „Cze ils Juozapas Juzumawicze teus trijun kunegun“ gali 
būti atsiradęs siekiant nuslėpti dokumentų klastojimą. Visi trys gimė 
greičiausiai Rubikų kaime, Sedos vls. Jų darbai tarpusavy taip susi- 
pynę, kad praktiškai neįmanoma išskirti. Anot biografo J. Tumo- 
-Vaižganto „vienas bus apmetęs, antras ataudęs; vienas metęs-audęs, 
antras svietui parodęs“. Įprasta autoriumi laikyti tą iš jų, kurio vardas 
nurodytas leidinio tituliniame lape. 

Tadas yra mokęsis Sedės ir Žemaičių Kalvarijos mokyklose, bai- 
gė Vatfnių kunigų seminariją ir Vilniaus dvasinę akademiją. Vėliau gy- 
veno Varniuose, profesoriavo seminarijoje ir ėjo įvairias bažnytines 
pareigas. Ten ir mirė. 

Vincentas baigė Varnių seminariją ir ėjo įvairias bažnytines parei- 
gas žemaičių tarmės plote. Mirė Varniuose. Pasižymėjo kaip liaudies 
švietėjas. 

Antanas, baigęs Varnių seminariją ir Peterburgo katalikų dvasinę 
akademiją, dirbo Šiauliuose, Kaune, Varniuose, buvo Vidžių klebo- 
nas ir Zarasų dekanas. 1863 m. už dalyvavimą sukilime kalintas ir iš- 
tremtas į Kargopolį (Oloneco gub.), ten ir mirė. 

Juzumams priskiriamos tokios knygos: 

„Šventas Izidorius artojas“ — V. Velioglovskio lenkiškos 
knygelės vertimas, išleistas 1854 m., tituliniame lape nurodytas Vin- 
centas. 

„Kelias į dangų“ 1857 ir 1861 m., vertėju nurodytas Vincentas. 

„Aplankymas parakvijos“ 1860 m., autoriumi nurodytas 
Vincentas. 

„Gyvenimas žmogaus krikščionies“ 1861 m. (2 leidimai), 
autoriumi nurodytas Vincentas. 

„Didžiasis elementorius“ (rašoma žemaitiškai didesis) 1855 
ir 1860 m., autoriumi nurodytas Tadas, bet iš laiškų leidėjui A. Zavads- 
kiui matyti, kad šį elementorių parašė Antanas. 

„Naujas žemaitiškas elementorius“ 1864 m. (pasirodė net 
apie 20 kontrafakcinių leidimų), autoriumi nurodytas Vincentas. 

Be to, kartu su J. K. Račkauskiu Juzumai (tituliniame lape nurodytas 
Tadas) parengė anksčiau minėtą didelę maldų ir giesmių knygą „Se- 
nas aukso altorius“, sulaukusią nemažo populiarumo. 

Visų šių leidinių kalba — žemaičių su tradiciniais raštų kalbos ele- 
mentais, kurie gerokai įvairuoja — vienuose jų daugiau, kituose mažiau. 
Daugiausia „Naujame žemaitiškame elementoriuje“, kurio pirmąjį 
leidimą galima laikyti tradicine raštų kalba parašytu tekstu su labai 
gausiomis žemaitybėmis. 

Petras Gomalėvskis. Gimė apie 1819 m. kažkur žemaičių tar- 
mės plote. 1844 m. baigė Varnių kunigų seminariją ir iki 1851 m. gy- 
veno Vainute, vėliau Alūkštoje (Latvija), Laūksodyje, Brunavoje 
(Latvija), SalGčiuose. Mirė Salččiuose 1868 m. Parašė ir 1853 m. Daug- 
pilyje išleido originalią apysaką „Aplankymas seniuko“. Tai 
reikšmingas darbas, nors literatūros požiūriu ir nėra stiprus. Apysa- 
kos kalba — žemaitiška su tradiciniais elementais. Yra šiaurės žemai- 
čių ypatybių, pvz., joukdamos “juokdamasis". Plg. hipernormalizmus 
dydžiousy “didžiuose', jaunoumenes “jaunuomenės' (žemaičiai turi 
-ūse, -ūmenė). Tačiau dažnesni pietų žemaičiams būdingi hipernorma- 
lizmai, pvz., berniuokay "berniukai", driežomys “dryžomis'. Vartoja 
gana daug polonizmų. 

M. Valančiui pradėjus blaivybės akciją, atsirado žemaitiškai para- 
šytų antialkoholinio turinio knygelių. Pirmąją išleido Juozapas 
Simforijonas Mieleška. Jis gimė 1804 m. Kanabikų kaime, Ma- 
žeikių vls. Mokėsi Žemaičių Kalvarijos dominikonų mokykloje. Vėliau 
gyveno Paparčiuose, Vilniuje, Rygoje, Zabialuose, Agluonoje (Latvi- 
joje). Garsėjo kaip pamokslininkas. Mirė 1868 m. tėviškėje, palaidotas 
Leckavoje. 1846 m. Peterburge pasirodė jo „Knygelė apie žinias drau- 
gystės nusiturėjimo (rašo hipernormalizmą nuosituriejimo), arba pa- 
mokymas kaip reik girtybę pamesti“. Tai ne originalus darbas, bet 
latviškos K. K. A. Debnerio knygelės vertimas. Beje, 1849 m. M. Jac- 
kevičius, to nežinodamas, išvertė atgal į latvių kalbą. Lietuviško ver- 
timo kalba — žemaitiška su tradiciniais elementais ir gausiais hiper- 
normalizmais, pvz., nuopiowi “nupjovė, nuosidiejo “nusidėjo", nuosi- 

pirko "nusipirko", idant prapuoltu “kad prapultų', par tuokstanti “per 
tūkstantį", visas duries “visos durys' ir kt. 

Blaivybės tematika 1859 m. Dominykas Būdrikas išleido kny- 
gelę „Namų kryžius, arba kaip reikia sūdyti ir mislyti apie gėrimą 
arielkos“. Tai irgi ne originalus darbas, bet laisvas vertimas (trum- 
pinant) iš lenkų kalbos. Vertėjas gimė 1798 m. kažkur žemaičių 
tarmės plote. Nežinome, kur mokėsi. Vėliau dirbo Vilniaus vysku- 
pystėje. Mirė Zabolotėje 1873 m. Ir šios knygelės kalba — tipiška 
žemaičių su tradiciniais elementais. 

Buvo išleista ir daugiau žemaitiškų įvairių auklėjamųjų knygelių. 
Antai žinoma, kad Kazimieras Vizgirda (1788—1861, žemaitis) 
buvo išleidęs 1823 m. „Bibliją dėl vaikų“, bet jos neišliko nei vieno 
egzemplioriaus. Jis buvo parašęs „Gyvatą išganytojaus“, tik neaišku, 
ar šis jo darbas buvo išspausdintas. 

Išliko žemaitiškų proginių rankraštinių eilių. Pvz., XIX a. pradžios 
nežinomų klierikų sukurtas eiliuotas pasveikinimas „Pajutom navyną“ 
(paskelbtas „Tautoje ir žodyje“, t. 7, p. 304—305). Ypač minėtinos 
Juozo Križanausko (1791 — 1848 m., vysk. J. A. Giedraičio sekre- 
toriaus) proginės eilės (Literatūra, t. 24(1), p. 52 tt.), kuriose yra įdo- 
mūs hipernormalizmai bouwa "buvo", ing krouwa 'į krūvą", wisouže- 
miausis “visų žemiausias' ir kt. 

Daugiau eilių rašė pasaulietinės lietuvių literatūros kūrėjai žemaičiai. 
Jų kūrybos kalba toliau ir bus apžvelgiama. 


Antanas Jackus Klementas 


Pirmasis žemaitis autorius, rašęs vien pasaulietine (ne religine) 
tematika. Kilo iš vidutinių bajorų. Gimė 1756 m. Laūmių kaime (dab. 
Skučdo rj.). Vaikystę praleido Rietavė, o nuo 1769 m. su tėvais išsikė- 
lė į Baltarusiją, Pinsko sritį, Mokėsi Dombravicos mokykloje (ten 
tėvas dirbo A. Plioterio dvaro prievaizdu). 1776 m. grįžo į Lietuvą. 
1777— 1792 m. Rasčinių teismo advokatas („patronas“), vėliau Telšių 
teismo raštininkas ir teisėjas. Valdė 3 dvarus su 7 kaimais ir 97 bau- 
džiauninkais. Mirė Telšiuosė 1823 m. 

A. J. Klementas gerai pažino Lietuvos bajorų gyvenimą, buvo iš- 
tikimas jų tradicijoms. Tai atsispindėjo jo kūryboje, kuri įdomi kaip 
gyvenamos epochos dokumentas. Rašė eiles lietuviškai ir lenkiškai. 
Literatūrinis palikimas gana gausus — 3 dideli rankraštiniai tomai, 

arba apie 60 000 eilučių. Bet tai nėra viskas, ką jis parašė, nes dalis 
jo kūrybos neišliko. Didžiąją likusios kūrybos dalį sudaro lenkiškos 
eilės. Lietuviškų tėra apie 1500 eilučių, sudarančių 150 kūrinėlių*“. 
Be to, Klementas mėgo į lenkiškas eiles įterpti lietuviškų posakių. 
Lietuviškai rašė paskatintas to dėmesio, kurį šiai kalbai rodė Žemai- 
čių vyskupas J. A. Giedraitis. Pastarajam skyrė — siuntė ar ketino siųs- 
ti — didžiumą savo kūrybos. Lietuvišką kūrybą sudaro idilės, epigra- 
mos ir literatūriniai laiškai. Jos meninė vertė nedidelė. Minėtinas ei- 
lėraštis „Klausyk tu, vaikuti mano“ (1794 m.) — pirmas lietuviškas 
eiliuotas kūrinys politine tematika. Jame keliama mintis, kad 1794 
m. sukilimas negali būti laimėtas neįtraukus į jį valstiečių. 

Reikšmingi eiliuoti laiškai J. A. Giedraičiui, kuriuose keliamas rei- 
kalas lietuviams turėti bendrinę kalbą. Klemento manymu, ji turėtų 
remtis žemaičių (aukštaičiai nusileisią) telšiškių tarme, nes Telšiai yra 
žemaičių viduryje. Pasisako prieš raštų kalbos užteršimą, barbariz- 
mus. Lietuviškai rašantys privalą savo kalbą turtinti nusižiūrėdami į 
nesugadintą kaimo žmonių kalbą. Pradedant didįjį lietuvių kalbos 
atgaivinimo darbą, esą svarbu veikti sutelktomis jėgomis, vieningai. 
Tokios pagrindinės Klemento mintys lietuvių kalbos ir lietuvybės 
klausimais. 

Klemento lietuviškų eilių kalba iš esmės sutampa su jo gimtąja šiau- 
rės žemaičių patarme, kurios dvibalsius pu, ęi jis Žymi Ou, uu resp. 
yi, yj, ij raidėmis, pvz., ioukinga "juokinga", wažiouti "važiuoti", duuk 
"duok", wiskupuu "vyskupui" (š. že. -pu), Dyiws "Dievas", gyjsmie “gies- 
mė', žijma "žiema". Kiti įdomesni jo kalbos ir rašybos pavyzdžiai: 
uszkunsti "užkąsti", mun 'man", runka "ranka", tyn "ten", paskun "paskui", 
juns 'jūs', Alsiediusie 'Alsėdžiuose'. Aukštaičių elementų Klemento 
tekste bemaž nėra, dažniau pasitaiko tik dvibalsis ai žodžių galūnėse, 
bet ir jis paprastai monoftongizuojamas, pvz., waka “vaikai', muzy- 
konta "muzikantai", žyjda "žiedai", kartas “kartais', dayle dailiai". 


Dionizas Poška 


| Vienas iš žymiausių XIX a. pradžios žemaičių rašytojų, centrinė 
lituanistinio sąjūdžio figūra. Rašėsi ir lenkiškai Paszkiewicz. Gimė 
apie 1757 m. Skaudvilės apylinkėse (tiksli vieta nežinoma). Tėvai — 
* Suliteratūrintus jų tekstus ir kai kuriuos lenkiškus eilėraščius su vertimu į lietuvių 


kalbą paskelbė V. Vanagas, žr. Antanas Klementas Žemaitiška giesmelė. 
V., 1972. 

smulkūs bajorai. Jie nebuvo turtingi, bet didžiavosi garbinga kilme: 
esą protėviui Vizbarui didysis kunigaikštis Vytautas dovanojęs dvarą 
prie Kaltinėnų. Dionizas mokėsi Kražių jėzuitų kolegijoje. Po to 
tarnavo Raseinių teisme. 1790 m. pirko Bardžiuosė dvarelį (dab. Bi- 
jotai), kur gyveno iki mirties, eidamas (su pertraukomis) Raseinių 
žemės teismo raštininko ir notaro pareigas. Mirė Bardžiuosė 1830 
m. Palaidotas Kaltinėnų kapinėse, ant jo paminklo buvo parašyta 
„Zinok ateywy jog ti kapay ira Zemaicze mokita ir garbinga Wira 
kurs kalba Tiewu sawa isztaysity troszka O patsay wadynosi Dyo- 
nizu Poszka. Metuse 1830 Smertis usztyka Bet uzdyrpta pasauley 
szlowy io palyka“. 

Tai buvo veikli, smalsaus proto bajoriškos kultūros asmenybė. 
Daug skaitė grožinės ir ano meto mokslinės literatūros. Buvo gerai 
susipažinęs su lenkų XVIII a. ir antikos raštija. Aktyviai dalyvavo 
visuomenės ir kultūros gyvenime. Rinko įvairias senienas — archeolo- 
ginius radinius, senovės ginklus, 
pinigus, knygas. Laikytinas vienu 
iš pirmųjų kraštotyrininkų. Iš tūk- 
stantmečio ąžuolo kamieno pasi- 
dirbdino tam tikrą būstą — „Bau- 
blį“, kuriame 1812 m. įrengė pir- 
mąjį lietuvių muziejų. „Baublys“ 
plačiai išgarsėjo, propaguodamas 
Lietuvos kultūrą ir skatindamas 
lietuvių šviesuomenę domėtis savo 
krašto praeitimi, gerbti ir branginti 
ją. Ir mūsų laikais Poškos „Bau- 
blį“ kasmet aplanko tūkstančiai 
žmonių. Poška anuomet svetim- 
taučių buvo laikomas svarbiu 
lietuvių kultūros ir literatūros re- 
prezentantu. Dviem atvejais jį 
Bardžiuose aplankė Vilniaus uni- 
versiteto profesorius I. Loboika. 
Palaikė ryšius su žinomu Lietuvos teisės istoriku T. Čackiu, žy- 
miais rusų etnografais P. Kepenu ir N. Rumiancevu, lenkų istoriku 
J. Leleveliu, kitais garsiais ano meto žmonėmis, kurie domėjosi lietuvių 
tautos istorija, etnografija, kalba, literatūra. Artimai bendravo su vys- 
kupu J. A. Giedraičiu, Kaj. Nezabitauskiu, S. Stanevičium, S. Valiū- 

8 pav. D. Poškos „Baublys“ 


nu. Parašė lenkiškai darbų iš Lietuvos istorijos. Tai „Kaimiečio ar- 
tojo mąstymai apie lietuvių ir žemaičių tautos istoriją ir jos kalbą“ 
ir „Apie senovės pagoniškas religines apeigas Lietuvos ir Žemaičių 
kunigaikštystėse“. Nors Lietuvos praeitį vertino romantiko idealisto 
akimis, bet savo darbuose pateikė nemaža vertingų etnografinių ir 
archeologinių duomenų apie žemaičių senkapius, laidojimo būdą, 
aprašė žemaičių „numą“. Įsidėmėtina Poškos mintis, kad svetimtau- 
čiai istorikai, nemokėdami lietuvių kalbos, daro daugybę klaidų. 

Pėška rašė lietuvių ir lenkų kalbomis. Paskelbė nedaug, daug jo 
veikalų liko rankraščiuose, kurių nemaža ilgainiui pražuvo. Yra duo- 
menų, kad buvo išvertęs Vergilijaus „Eneidą“ ir I. Krasickio satyrą 
„Madinga žmona“. Beveik visą išlikusį Poškos kūrybinį palikimą su- 
daro du rankraščių pluoštai: 1) įvairių užrašų rinkinys „Bitelė Baub- 
lyje“ (Pszczėika w Baublu), saugomas Lenkijos Mokslų Akademijos 
bibliotekoje Krokuvoje (230 puslapių tekstas) ir 2) lenkų-lotynų-lie- 
tuvių žodyno rankraštis, esantis Lietuvių kalbos ir literatūros insti- 
tute Vilniuje. Išlikusi grožinė kūryba lietuvių kalba — apie 1600 ei- 
lučių. Kai kurie jo eilėraščiai buvo išspausdinti L. Ivinskio 1862 — 
1863 m. kalendoriuose ir ankstyvoje lietuvių periodikoje. 

Reikšmingiausias D. Poškos lietuviškas grožinės literatūros kūrinys 
— 164 eilučių poema „Mužikas Žemaičių ir Lietuvos“, parašyta apie 
1815— 1825 m. Joje apdainuojamas tragiškas Lietuvos valstiečių liki- 
mas. Parašyta sekant nežinomo autoriaus lenkišku eiliuotu kūrinėliu 
„Chlop polski“ (Lenkų valstietis), išleistu Vilniuje XVIII a. pabaigoje. 
Poška savajam kūriniui suteikė lietuvišką koloritą, gerokai išplėtė, 
ryškiau nupiešė valstiečių buities ir socialinės padėties detales, apskri- 
tai vaizdingiau sueiliavo. Dėl žymių turinio papildymų ir formos pa- 
keitimų Poškos „Mužikas“ laikomas originaliu poeto kūriniu. Pirmą 
kartą jį paskelbė J. Andziulaitis-Kalnėnas 1886 m. „Aušroje“ (Nr. 1) 
su žymiais redakciniais pakeitimais. Artimesni autoriaus originalui 
vėliau skelbti „Mužiko“ variantai, kurie rėmėsi L. Ivinskio nuorašu. 
1947 m. A. Žirgulys paskelbė autentišką tekstą iš paties Poškos rank- 
raščio fotokopijos, kurios originalas yra rinkinyje „Bitelė Baublyje“25, 
„Mužikas“ buvo išverstas į rusų (A. Oislenderio vertimas pasirodė 1950 
m., D. Brodskio — 1962 m.) ir vokiečių (H. Budenzygo vertimas 1967 
m.) kalbas. 


** D. Poška. Mužikas Žiemayteziu yr Lietuwos / Paruošė A. Žirgulys. K., 1947. 

„Mužiko“ kalba liaudiška, vaizdinga. Poška rašė žemaitiškai, pag- 
rindu imdamas savo gimtąją pietų žemaičių patarmę. Autentiškame 
„Mužiko“ tekste tradicinės raštų kalbos elementų visai nedaug: pasi- 
taiko tik aukštaičių uo, ie (šalia pietų Žemaičių atitikmenų, rašomų 
u resp. i, y, j raidėmis), kartais sveika nom. sg. galūnė -as, 3. praes. -a 
(ypač rimo pozicijoje, plg. krinta : paniekinta), po vieną kartą pavar- 
tota gen. sg. forma pasaulio ir acc. sg. wagą, gana dažna nom. pl. galūnė 
-ai (šalia 2. sg. praes. žina "žinai", adv. gile “giliai'). 


L a 


aa Ask 


Biewayh Žemės Ž dy, Kiro burė gieva Ardo , 
w Tegul 14 Mana Malla Tawa Aauvis girdė, 
o Uigie dus tą Juoymylk Janė hyp daus'ed wavgu, 
ųPuoymyla 1 yr 1nedumod Jos Muzido Jr Werou — 
Ene'da4 Krigoy Andvop, Eloy 144, 
Wivgi "4204 
BaleL žmoni Branę!, unenok Vamekinlą | 
Ši Auvo Barbios Rakas Z'emes wayety "nža 
Jių mena Kasebu  Taua Wargu aaoo Čiki 
Agvinė Vopulus Jiirdės Parauluy TA 
Muzil/ė + Au ('esorius yr Kavalus gin, 
y" Anu you Vaymiu Kaste Pamatinis, 
Romti garbinga Wardu , Wy vų Naudu Klieh“, 
JArupaselie nelinank!, kas “ta JV Nagėes 
Penieboi Siminiu ; tylva nekaltie. 
7u mainė T LT Vatineti | Kas Jr eilute 3 
Wy fJa gera Or eun akto Javo'? Kupesminga", 


f ta/ Pawavdėv Jau Pig) ias Welaymingas, :] 





9 pav. D. Poškos „Mužiko“ rankraščio pradžia 


Tokia pat kalba parašyti ir kiti Poškos kūriniai: keletas, daugiausia 
istorine tematika, eilėraščių ir literatūriniai laiškai, rašyti J. A. Gied- 
raičiui, Ks. Bogušui, J. Leleveliui, T. Čackiui, L. Uvainiui, M. Zales- 

kiui2“. Poška smerkė lietuvių kalbos išsižadėjusią bajoriją, sakėsi no- 
ris darbuotis „ant paaukštinimo mūsų kalbos skaistybės“, kėlė ben- 
drinės lietuvių kalbos sukūrimo reikalą. Lenkiškai rašytame laiške 
profesoriui I. Loboikai tvirtino, kad geriausiai bendrinei kalbai tin- 
kanti Vidūklės apylinkių žmonių kalba. Naiviai aiškino, jog rytų 
aukštaičių tarmė (jo vadinama dialekt litewski) tam netinkanti, 
nes esanti prikimšta daugybės „ausį rėžiančių“ skiemenų /a, /e (mer- 
giala, paniala, kumiala ...), o vakarų aukštaičiai (dialekt na pograniczu 
Kurlandyj i Prus), tardami tuos pačius lietuviškus žodžius, labai išsi- 
žioją, o tai ne tik klausančiam, bet ir žiūrinčiam į kalbantį sukelią 
šleikštulį ir pasibjaurėjimą. Geriausia esanti Žemaičių vidurio, kurio 
centrą sudarąs Viduklės miestelis, tarmė (paties Poškos gimtinė), nes 
ji esanti gryna ir nesudarkyta, be to, minėtų žodžių (mergelė, panelė, 
kumelė) tarimu primenanti lotynų ir prancūzų kalbas. Poška pageidavo, 
kad Vilniaus universitetas sudarytų Kražiuose iš mokytų Žmonių, 
jaučiančių lietuvių kalbos dvasią, tam tikrą komitetą, kuris svarstytų 
bendrinės kalbos klausimus. 

Reikšmingas D. Poškos darbas — dviejų tomų (2085 p.) rankraš- 
tinis žodynas. Jis nebaigtas, paskutinis žodis sianie “sėjimas'. Turi 
tokią antraštę: „Slownik Języka Litewskiego, Polskiego i Lacins- 
kiego przez Dionizego Paszkiewicza, Žmuydžina“. Bet ji neatspindi 
žodyno struktūros. Jame į pirmą vietą iškelti ne lietuviški, kaip nuro- 
dyta antraštėje, bet lenkiški žodžiai, o į antrą vietą — lotyniški (iki 
p. 500) arba lietuviški (nuo p. 500). Tai savotiškas, fenomenalus darbas, 
atspindintis Poškos asmenybę. Žodynui trūksta griežtesnės sistemos, 
neretai nukrypstama į įvairius istorinio ir etnografinio pobūdžio aiš- 
kinimus. Ne visų lenkiškų Žodžių įrašyti lietuviški atitikmenys. 

Poška ėmėsi šio darbo, jausdamas būtiną reikalą lietuviams turėti 
gerą žodyną. Buvo įsitikinęs, kad žodynas sudarąs „kalbos fundamen- 
tą“, be kurio neįmanoma parašyti geros gramatikos. Leksikografu 
tapo jau senatvėje. 1824 m. parašė nedidelį lyginamąjį lotynų ir lie- 
tuvių kalbų žodynėlį ir nusiuntė prof. J. Loboikai. Jame surašė beveik 
700 panašių lotyniškų ir lietuviškų žodžių, pvz., barba — barzda, gru- 
mus — grumstas, plenus — pilnas, traho — traukiu,  nox — naktis, 
axis — ašis, sol — saulė. Poškos nuomone, lietuviai tuos žodžius 
„atsinešę iš Romos“. Lygino ir abiejų kalbų gramatinės sandaros pa- 


* Paskelbti rinkinyje Dionizas Poška Raštai / Surinko V. Laurynaitis, 
tekstą paruošė D. Urbas. V., 1959, 

našumus, pvz., frahite viri iugum — traukite vyrai jungą. Išliko dar 
kitas nedidelis lenkų, lotynų ir lietuvių kalbų žodyninės medžiagos rin- 
kinys, kurį Poška vėliau iš dalies panaudojo savo didžiajam žodynui, 
pradėtam rašyti 1825 m. ir dirbamam intensyviai iki pat mirties. 

Ne tik Poška, bet ir kiti žemaičiai bajorai anuomet labai domėjosi 
K. Sirvydo žodynu, kuris jų akyse kėlė lietuvių kalbos autoritetą ir 
padėjo tos kalbos mokytis. Bet žemaičiams nepatiko Sirvydo žodyno 
rytų aukštaičių kalba. S. Valiūnas įspėjo Pošką neiti Sirvydo pėdomis, 
esą reikia, kad „lietuvis ir žemaitis rastų visus žodžius žodyne ir radęs 
suprastų“. Taigi Poška buvo orientuojamas rašyti tokį žodyną, kuris 
tiktų visiems lietuviams: žemaičiams ir aukštaičiams. 

Savo žodynui duomenis Poška ėmėsi iš senesnių ir ano meto lie- 
tuvių raštų: išnaudojo J. Rėzos psalmyną (1625 m.), K. Sirvydo žo- 
dyną (1677 ir 1713 m. leidimus), K. Milkaus žodyną (1800 m.), Ks. 
Bogušo darbą (1808 m.), J. A. Giedraičio „Naująjį įstatymą“ (1816 
m.), J. Rupeikos „Joną iš Svisločės“ (1823 m.), Kaj. Nezabitauskio 
elementorių (1824 m.), savo paties raštus. Tačiau bene svarbiausias 
šaltinis jam buvo to meto liaudies šnekamoji kalba — gimtoji pietų 
žemaičių tarmė ir lietuviškoji tautosaka. Sukaupė daug gimtosios kal- 
bos leksikos turtų. Rašydamas žodyno tekstą prieš akis turėjo žino- 
mąjį lenkų S. B. Lindės žodyną „Slownik języka polskiego“, išleistą 
Varšuvoje 1807— 1814 m. Juo daug kur sekė, iš jo ėmė lenkiškus žo- 
džius, išvertė net dalį eiliuotų iliustracinių pavyzdžių, neretai juos sa- 
vitai perdirbo. 

Poškos žodyne gausu įdomios leksikos. Tai socialiniai terminai, 
pvz., baudžiauninkas, duoklė, pagalvė “asmens mokestis', vargdienis. 
Įdomūs socialiniai-ekspresiniai žodžiai, pvz., didpilvis, klebonpalaikis, 
mužikų lupikas, žmonių ėdikas, žmonių kraujo rijoklis ir pan. Daug 
buitinės leksikos: drožtuvas, galąstuvas, šienkartis, šiupinys, užsklanda... 
Į lietuvių kalbą lenkiškus žodžius Poška neretai vertė aprašomuoju 
būdu, pvz., vaistinę (aptieką) vadina vaistų sudėjimas, archyvą ir bib- 
lioteką — sudėjimas knygų (šalia knygininkas “bibliotekininkas'), as- 
tronomiją — mokslas žvaigždžių pažinimo, botaniką — mokslas žo- 
lių, medžių, žiedų pažinimo ir pan. Surašė daug internacionalizmų, 
pvz., architektas, barometras, majoras, orderis, patentas, rektorius, 
reversas, revoliucija. Yra ir naujadarų bei tokiais įtartinų žodžių, pvz., 
apšauksmas “riksmas, šauksmas' (1. okrzyk), dantininkas "dantų gy- 
dytojas', dirbtuvė, kalbrėda “gramatika', svetimžodis "kabutės" (1. 

cudzoslow), žiūronai 'akiniai'" ir kt. Esama ryškių mėginimų kurti lie- 
tuvišką įvairių mokslo sričių terminiją. 

Labai įdomi Poškos žodyno frazeologija. Tai savita poetinė žodžių 
vartojimo iliustracija. Ne vien šnekamosios kalbos posakiai, bet ir 
paties Poškos sukurti ar perdirbti Lindės dvieiliai ir ketureiliai. Gausu 
rimuotų patarlių, epigramų, sentencijų, kuriomis neretai sekami lenkų 
poetai ar antikos autoriai. Visa tai atspindi socialinio gyvenimo momen- 
tus, skurdžią valstiečių buitį, pvz. (kalba ir rašyba sumoderninta): 


Vargdienio apdars taip buvo darytas: 
Lops ant lopo, ir tas lops lopu užlopytas. 


Ponai dėl ko rūpinas, ir patys nežino; 
Mužiks tikrus rūpesnius arielkoj skandina. 


Pašiepiami turtuoliai, jų išdidumas ir menkystė: 


Jojo bajoras iš Nemakščių, 
Pametė šoblę iš makščių. 


Kunigaikščiu vadinos mano tėvs ir dėdė, 
Bet anų kepurėles utėlės suėdė. 


Mūsų ponios kaip bezdžionės 
Viena antrą pamėtoja, 
O jų vyrų ragai styro 
Ir kaipo briedžiai vaikščioja. 


Pavyzdžiuose keliama lietuvių kalbos reikšmė, raginama gimtosios 
kalbos neišsižadėti, jos mokytis: 


Garbink tėvišką kalbą ir anos kalbrėdą, 
Nes prigimto liežuvio nemokėti gėda. 


Lietuviai ir žemaičiai, ar galvijai esme? 
Argi tėviškos kalbos niekad nebmokėsme? 


Kas rašo liežuviu svečiu, kurio dvasios nesupranta, 
Tas semsto vandenį rėčiu, o su kapliu medžius ranto. 

Dėl jūsų, broliai, rašau žodininką — 
Ir dėl žemaičių, ir lietuvininkų. 


Poškos žodyno kalbinį pagrindą sudaro pietų žemaičių tarmė. 
Tačiau jis siekė įtikti visiems lietuviams, todėl žodžius rašė ne tik že- 
maitiškai, bet ir aukštaitiškai, pvz., čia yra formos dūna ir duona, Iy- 
sas ir liesas, pabanga ir pabaiga, gals ir galas... Pasitaiko net kelerio- 
pų to paties Žodžio variantų, matyt, imtų iš įvairių šaltinių. Aukštaičių 
ir žemaičių fonetikos painiojimas sudarė sąlygas atsirasti gausiems hi- 
pernormalizmams, pvz., Poška rašo ir buoti, būti "būti", buosu "būsiu", 
buosi "būsi", buos, būs "bus", būtum "būtų", būdam's "būdamas", bžiwa 
“buvo", nuowažiuosi "Auvažiuosi, giewas "gyvas", kaymiens "kaimynas", 
liegiey "lygiai", szejįmiena "šeimyna". 

Kadangi Poškos žodynas nebuvo išspausdintas, tai didesnės tiesio- 
ginės įtakos tolesnei lietuvių leksikografijos raidai neturėjo. Bet jis 
buvo gerai žinomas ano meto lietuvių kultūros veikėjams, skatino juos 
domėtis savo gimtąja kalba ir jos reikalais. Be abejo, žodynas, kaip ir 
kiti Poškos raštai, darė žymią įtaką ano meto žemaičių autoriams. 


Silvestras Valiūnas 


Gimė 1789 m. netoli Rasčinių. Tėvai — valstiečiai. Dokumentuose 
įrašyta sulenkinta pavardės forma Walenowicze, Wallenowicz, Wal- 
linowicz ir pan. 1808 m. baigė Raseinių pijorų mokyklą, o 1812 m. — 
Vyriausiąją Vilniaus kunigų seminariją, bet dvasininku neįsišventino 
Vilniuje mokydamasis klausė paskaitų universitete, dalyvavo prof, 
G. E. Grodeko klasikinės filologijos seminare, įgijo gerą literatūrinį 
išsilavinimą. 1812 m. su akademinio jaunimo būriu stojo į Napoleono 
armijos lietuvių pulką, kuriam vadovavo generolas J. Kanopka. Po 
pralaimėjimo prie Slžnimo grįžo į gimtuosius Žemaičius. Prisišliejo 
prie dvarininkų ir buvo jų globojamas. Valiūno talentas ir išsilavini- 
mas imponavo dvarų aukštuomenei, jos akyse tapo neeilinė figūra. 
Tačiau greit buvo įskaudintas privilegijuotų sluoksnių reiškiamos 
paniekos žemesniesiems, prie kurių pats priklausė. Dėl to, gal ir dėl ne- 
laimingos meilės, pasijuto svetimas feodalinių žemvaldžių aplinkoje, 
ėmė jos šalintis. Tapo uždaras, atsidėjo vien knygų skaitymui ir kūry- 
bai. Gyveno pas Steponą Bilevičių (Mažvydo globėjų Bilevičių palikuo- 

nį) Aušbikavyje, netoli Vainūto. Dalyvavo 1831 m. sukilime ir gegužės 
31 d. žuvo??. 

Valiūnas gyvai domėjosi krašto kultūriniu ir literatūriniu gyvenimu, 
bendravo su D. Poška ir kitais žemaičių autoriais. Kūrė poeziją lie- 
tuviškai ir lenkiškai. Dalis jo rankraščių dingo. Išliko apie 2210 eilu- 

čių. Iš lenkiškų kūrinių bene labiausiai žinoma satyra „Plungės-Telšių 
kontubernija“, sukurta 1817 m., kurioje išjuokiami viešpataujančios 
klasės papročiai. Iš lietuviškų Valiūno kūrinių labiausiai Žinomas ei- 
lėraštis „Birutė“, parašytas prieš 1824 m. Jis greit tapo didžiai populia- 
rus, virto liaudies daina. Lietuvių tautosakos archyve yra apie 100 
šio kūrinio užrašymų iš liaudies lūpų. Iš esmės tai labai meniška istori- 
nė daina, žadinusi tautinį lietuvių sąmonėjimą. Vienas iš pirmųjų is- 
torinės tematikos grožinių kūrinių lietuvių literatūroje. Siužetą sudaro 
M. Strijkovskio praplėsta Lietuvos metraščių legenda apie didžiojo 
kunigaikščio Kęstučio ir vaidilutės Birutės susitikimą Palangojė ir jų 
vedybas. Dainoje aukštinama pagoniškoji, politiškai savarankiška 
Lietuva, kurios vaizdas iškyla romantikų pamėgtu kontrastu nykiai 
dabarčiai. Ryškus patriotinis ir demokratinis autoriaus nusiteikimas. 
Paties Valiūno parašytas „Birutės“ tekstas iki šiol nesurastas. Auten- 
tiškiausiu linkstama laikyti D. Poškos nuorašą, esantį rinkinyje „Bite- 


*" Plačiau apie Valiūną žr.: Mikšytė R. Silvestras Valiūnas. V., 1978. 

lė Baublyje“. Kitas teksto variantas buvo išspausdintas 1828 m. Varšu- 
vos žurnale „Kolumb“. Tai pati ankstyvoji publikacija. Vėliau „Bi- 
rutę“ paskelbė L. Jucevičius (1842 m.), L. Ivinskis (1852 m.) ir kiti, 
kurių tekstai kiek įvairuoja. 

Valiūnas „Birutę“ buvo parašęs, be abejojimo, žemaitiškai. Poškos 
nuorašo kalba — perdėm pietų žemaičių, plg. sesu "sesuo", kuriu “ku- 
riuo', Lituwos "Lietuvos", tis "ties", kuri "kurie", prisz "prieš', žodeys 
"žodžiais", kielie "kelyje", szirdie "širdyje", /aukneszielie "lauknešėlyje", 
unksti "anksti", gimdi "gimdė", mumis "mus", su posnaga “su kanopa"... 
Tradicinės raštų kalbos elementų palyginti nedaug: esmi esu", ing 
“į, nūg "nuo", pūle "puolė"', wieta "vieta", gen. sg. dienos ir dar vienas ki- 
tas. Dažniau pasitaiko nom. sg. galūnė -as (vietoj žemaičių -s), sąlygo- 
jama eilėraščio ritmikos. Yra du hipernormalizmai: bižsu "būsiu", 
giewa "gyva". Deja, neaišku, kas šiame tekste priklauso Valiūnpi, kas 
Poškai. 

Reikšmingas Valiūno 1826 m. parašytas eiliuotas laiškas D. Poškai, 
pavadintas „Rašančiam lietuvišką žodinį“. Jį paskelbė L. Ivinskis 
1851 m. (išėjo 1850 m.) kalendoriuje. Poetiniame laiške entuziastingai 
remiamas Poškos pasiryžimas rašyti lietuvių kalbos žodyną, keliama 
to žodyno svarba tautos kultūrai. Į Pošką esą atkreiptos visų lietuvių 
akys, nes jis (čia ir toliau citatų kalba sumoderninta) „jau skęstantį 
nuog prapulties krašto nori gelbėt žemaičių liežuvį per raštą“. Valiū- 
nas laiške samprotauja lietuvių bendrinės kalbos klausimais. Pabrėžia 
jos liaudišką pagrindą. Pasisako prieš Paprūsės lietuvių tarmės įsiga- 
lėjimą dėl gausių jos germanizmų. Pirmenybės nenori suteikti ir Poškos 
proteguojamai Viduklės šnektai, nes joje esą daug lenkiškų žodžių. 
Ragina Pošką rašyti žodyną ne vienai kuriai tarmei, bet visiems lietu- 
viams (prie kurių priskiria net latvius): 


Veizd' ant tavęs ne tiktai Viduklės pasaulis, 
Trakai, Telšiai, Vilkmergė, rudsermėgis Šiaulis, 
Taipogi latviai, prūsai ir užnemuniškiai. 


Įspėja, kad nepaklausęs šių Valiūno patarimų, „sau pats skaityti 
knygą storą parašysi“. Laiške taip pat pabrėžiama raštų kalbos gry- 
numo svarba, pasisakoma prieš svetimybės ir nevykusius naujadarus. 
Vėliau aušrininkai ir kiti tautinio atgimimo veikėjai šias Valiūno mintis 
laikė programinėmis. Jas akcentavo ir mūsų raštijos istorikai, pvz., 
J. Šliūpas, S. Čiurlionienė, V. Maciūnas, V. Mykolaitis-Putinas ir kt. 

Laiškas parašytas žemaitiškai. Būdingesni pavyzdžiai: wokitej “vo- 
kiečiai'", žiamajtej “žemaičiai', žodej “žodžiai', raszantem "rašančiam', 
atdute "atiduoti", numotu "nuomotų", kuriu "kuriuo", tus 'tuos', jus 
"juos", fun wisun “tų visų', kan giara "ką gerą', szirdiej "širdyje", knin- 
gas "knygas", junsu "jūsų", pas musu "pas mus', biegkiam “bėkime". 
Pasitaiko tekste kiek ir tradicinės raštų kalbos elementų, pvz., nuog 
*nuo", szalies "šalies", atiduotu "atiduotų", tie, tiesa ir kt. 

Dar minėtinas satyrinis Valiūno eilėraštis „Telšių miestas yr ant 
kalno“, kurio autorystė ilgą laiką nebuvo aiški. Tematiškai jis susijęs 
su „Plungės-Telšių kontubernija“. Eilėraštyje pašiepiami žmones apgau- 
dinėjantys teisėjai, advokatai, kurie „dieną rašo sprovas, o vakare ant 
zabovos kur papuolė, ten sugulė į šinkorkų lovas“. Gauna pylos ir 
visokių rangų dvasininkai, plg. „ir telšiškiai bernardinai, didžia klas- 
ta atsigėrę arielkėlės, atsisagstę laksto“. Tarp kitų paliečiamas net „al- 
sėdiškis ilgakiškis“ vyskupas J. A. Giedraitis. Eilėraščio kalba laba- 
šmaikšti, sudaryta iš folklorinių posakių, anot R. Mikšytės, aštrialie- 
žuvių žmonių kalbos perlų su aforistiškais dvieiliais, surimuotais net 
vidinių rimu, pvz.: 


Kalvarijos visi bijos: visi matė, kad pakratė 
Biesas raišas pilnus maišus davatkų panelių. 


Gaila, kad neturime autentiško šio eilėraščio teksto. Nuorašas ap- 
tiktas 1938 m. tarp P. Kriaučiūno rankraščių, greičiausiai gautų iš L. 
Ivinskio. Originalo kalba aiškiai kažkieno buvo pakeista, perdirbta. 
Pagrindas, žinoma, turėjo būti žemaitiškas.| 


Simonas Stanevičius 


XIX a. lietuvių poetas, tautosakininkas, filologas, istorikas, švie- 
tėjas. Gimė 1799 m. Kanėpėnuose, netoli Vidūklės (dab. Raseinių 
raj.). Kilęs iš smulkių bajorų. Pats vartojo tarminę savo pavardės for- 
mą Stanevyčia (rašė Stanewicze). 1817—1821 m. mokėsi Kražių gim- 
nazijoje, kur turėjo gerus mokytojus. 1822— 1826 m. studijavo Vil- 
niaus universiteto literatūros ir laisvųjų menų fakultete, daugiausia 
klasikinę filologiją. Universitetą baigė kandidato laipsniu. Liko gyven- 
ti Vilniuje. Vertėsi privačiomis pamokomis, rengė spaudai lietuviškus 
leidinius. Artimai bendravo su grafu J. Plioteriu, kuris pats domėjosi 
lituanistikos dalykais. 


142 


Jurgis PliGtteris (Pliateris, Plateris) gimė 1810 m, tėvų dvare" Gedmindičiuose 
prie Švėkšnos. Mokėsi Kražių ir Vilniaus gimnazijose. 1824— 1828 m. studijavo Vil- 
niaus universiteto literatūros ir laisvųjų menų fakultete. Palaikė ryšius su žemaičių 
kultūrinio sąjūdžio veikėjais D. Poška, S. Daukantu, J. Pabrėža ir ypač su S. Stanevi- 
čiumi. Įsitaisė turtingą lituanistinę biblioteką, kurią sudarė apie 3000 vertingų knygų, 
dokumentų ir rankraščių, Rūpinosi valstiečių švietimu, steigė jų vaikams lietuviškas 
mokyklas. Vienas iš lietuvių bibliografijos pradininkų: aprašė apie 200 lietuviškų 
knygų. Parašė lenkiškai studiją apie Chilinskio Bibliją. Savo lėšomis išleido S. Sta- 
nevičiaus parengtas lietuvių liaudies dainų melodijas. Rašė lietuvių kalbos gramatiką 
ir studiją apie lietuvių kalbos kirtį bei muzikalumą, bet abiejų darbų nebaigė, rankraš- 
čiai neišliko. Jaunas mirė 1836 m. Palaidotas Švėkšnoje. 


Stanevičius padėjo Plioteriui komplektuoti biblioteką, ją prižiūrėjo 
ir tvarkė. 1830 m. abu studijų tikslais buvo nuvykę į Karaliaučių, kur 
susitiko ir susibičiuliavo su Liudviku Rėza. Grįžę į Lietuvą, nuo 1834 
m. gyveno Raseiniuose. Plioteriui mirus, Stanevičius persikėlė pas 
jo brolį Kazimierą į Stemplės (netoli Švėkšnos) ir ten tęsė lituanisti- 
kos darbą. Mirė džiova 1848 m. Palaidotas Švėkšnoje??. 

Stanevičiaus grožinės literatūros palikimas negausus: 6 pasakėčios 
ir viena odė. Visa tai išspausdinta kartu su K. Donelaičio pasakėčio- 
mis 1829 m. knygoje „Šešios pasakos“. Labiausiai jį išgarsino odė 
„Šlovė žemaičių“, parašyta 1823 m. Tai savotiškas žemaičių kultūrinio 
sąjūdžio himnas. Jame reiškiamas susirūpinimas stiprinti lietuvių tau- 
tinį sąmonėjimą, kovoti dėl tautinio lygiateisiškumo, grąžinti lietuvių 
kalbą į viešąjį gyvenimą, padaryti ją literatūrine kalba. Ryškiai at- 
sispindi Vilniaus universiteto Žemaičių studentų patriotinės ir demokra- 
tinės nuotaikos. Keliamas reikalas atitaisyti lietuvių tautai padarytą 
skriaudą (ką amžiai pagadino, čėsas yra ištaisyti), didžiuojamasi Lie- 
tuvos praeitimi, nusigręžiama nuo unijos (ją vadina pražuvimu), rūpi- 
namasi liaudies švietimu (šlovė visus sujudino gera tėviškei daryti). 
Anuomet visuotinai laikant lietuvių tautą žuvusią ir nenorint pripažin- 
ti jos kalbai teisių (net A. Mickevičius rašė, kad „Lietuva jau yra visiš- 
kai praeityje“), Stanevičius paskelbia (čia ir kitur kalba sunorminta): 


Veizėk, sviete nusiminęs, 
Kas ten šiaurėj atsitiko! 

Lietuvos senos giminės 
Pražuvime sveikos liko. 


* Plačiau žr. Lebedys J. Simonas Stanevičius. V., 1955. 

Stanevičiaus pasakėčios — daugiausia originalūs kūriniai. Iš jų 
tik dviejose („Lapė ir juodvarnis“, „Lapė ir žąsys“) sekama Ezopo, 
vienoje („Aitvarai“) — antikos rašytojo Pizono motyvais. Kitų pasa- 
kėčių tematika imta iš lietuvių tautosakos arba paties poeto sugalvo- 
ta. Pasakėčiose atspindima liaudies buitis, reiškiami jos interesai ir 
lūkesčiai. 

Be grožinės literatūros kūrinių, Stanevičius yra parengęs ir išleidęs 
šiaip lituanistikai reikšmingų knygų. Jis pirmasis carinės Rusijos oku- 
puotoje Lietuvoje ėmė rinkti ir skelbti liaudies dainas, jų melodijas. 
Iškėlė tautosaką kaip meninę vertybę, kaip tautinės kultūros dalį. 
Surinko apie 150 liaudies dainų, bet 1829 m. rinkinyje „Dainos žemai- 
čių“ paskelbė tik 30 gražiausių. Jomis naudojosi ir kalbos tyrėjai. 
Pirmasis įvertino liaudies dainų melodijos reikšmę, laikė ją neats- 
kiriama dainos dalimi. 1833 m. išleido melodijų rinkinį „Pažymės 
žemaitiškos gaidos“. 

1829 m. Stanevičius išleido naują, papildytą anoniminės 1727 m. 
gramatikos „Universitas Lingvarum Litvaniae“ leidimą, pavadinęs 
„Trumpas pamokymas kalbos lietuviškos ir žemaitiškos“. Tekstas 
šiek tiek pakeistas: paradigmose pridėjo dviskaitos formas, trūkstamas 
veikiamųjų būtojo ir būsimojo laiko dalyvių formas, pateikė daugiau 
iliustracinių pavyzdžių, išnašose prirašė aiškinamojo pobūdžio pas- 
tabų. Šiuo leidimu Stanevičius norėjo duoti išsilavinusiems skaitytojams 
lietuvių kalbos vadovėlį. Pratarmėje palietė aktualiuosius lietuvių kal- 
bos ugdymo klausimus. Ragina kovoti su kalbos užterštumu ir moky- 
tis iš senųjų raštų. Anksčiau, 1823 m. jis buvo išleidęs dvi knygeles — 
ištraukas iš M. Daukšos „Postilės“ ir jos prakalbą. 

Stanevičius rašė didelį lietuvių — lenkų kalbų žodyną, bet jo nebaigė. 
Yra duomenų, kad buvo parašęs iki /- raidės (apie 8000 žodžių). Ran- 
kraštis dingo. Taip pat neišliko jo nebaigtos lietuvių kalbos gramatikos 
(parašytos iki skaitvardžio) rankraštis. 

Be filologinių darbų, Stanevičius išvertė ir 1823 m. išleido T. Bran- 
denburgo knygelę „Apie darymą valgio iš kerpių islandų“ ir Š. Lomono 
„Istoriją šventą“. Pirmąja knygele norėjo pamokyti dažnai badą ken- 
čiančius baudžiauninkus vartoti maistui Lietuvos miškuose augančias 
kerpes. Jis ir šiaip visą laiką rūpinosi valstiečiais, jų švietimu, buvo nu- 
sistatęs prieš baudžiavą. Į valstietį žiūrėjo kaip į svarbiausią tautinės 
kultūros saugotoją ir jos pagrindą. Kalbos požiūriu abi knygelės įdo- 
mios tuo, kad čia stengiamasi daugelį tarptautinių žodžių nusakyti 

lietu viškais atitikmenimis. „Istorijos šventos“ pabaigoje pridėjo 
lietuvių — lenkų žodynėlį. 

Iš Stanevičiaus raštų lenkų kalba minėtinas „Lietuvių mitologijos 
aiškinimo“ rankraštis, dabar saugomas Lietuvių kalbos ir literatūros 
institute??. Tai pirmoji lietuvio parašyta mūsų mitologijos šaltinių kri- 
tika. Iškėlė rimtų abejonių dėl S. Grunavo, J. Lasickio, T. Narbuto 
duomenų tikrumo. 

Stanevičiaus lietuviškos knygos parašytos iš esmės jo gimtąja Žemai- 
čių šnekta su kai kuriais tradicinės raštų kalbos elementais. Gana sis- 
temingai išlaikoma žemaičių č, dž || t, d distribucija, pvz., rašo pantey 
“pančiai', žodeys "žodžiais", pateme "pačiame", kent 'kenčia'. Plačiai 
vartojami „dūnininkiški“ uo, ie atitikmenys, pvz., sesu "sesuo", duk 
“duok", uga "uoga", dina "diena", žima "žiema", wins vienas", kik “kiek", 
lituwys "lietuvis", ti "tie'. Pasitaiko ir variantai su aukštaičių uo, ie 
(neretai Žymi 0, e raidėmis), net hipernormalizmai, pvz., juos jūs", 
krowa 'krūva', uoždama "'ūždama'. Dar plg. nepriteley "neprieteliai" 
(sužemaitinta iš neprieteliai?). Kiti būdingi žemaitybių pavyzdžiai 
(ir siaurai lokalizuojami): kan "ką", žalanja "žaliąją", baltynjey “bal- 
tieji', p/onanses "plonąsias', tunjaus "tuojau", mefunse "metuose", mens 
“mes", tryns "trys", tretynsys "trečiasis", paskutynemenja "paskutiniajame", 
mensa “mėsa", daynewa "dainavo", laza "lazda", swadynk 'sodink", lapy 
"lapė", maty "matė", mūn "man", numay "namai", kimelie "kiemelyje", 
daynūms "dainoms", su kytums kiarpiums "su kitomis kerpėmis", dwyju 
“dviejų", plaukseu 'mudu plauksime' (iš plauksiava), sakiket "sakykite", 
reyksey "reiks", pas žmogaus “pas žmogų'. Pažymėtina veiksmažodžių 
sangrąžos dalelytė -se, pvz., darose "darosi". Iš tradicinių elementų 
minėtini nemonoftongizuoti galūnių dvibalsiai ai, ei ir dat. sg. formos 
su -ui (galbūt jas turėjo Stanevičiaus gimtoji šnekta), žodeliai ing į 
(paprastai rašo yng), idant, nesang "nes", jeib "jeigu". 

Kalbininkams bene įdomiausia Stanevičiaus raštuose tai, kad čia 
neretai būna pažymėta kirčio vieta ir priegaidė (bemaž visuose teks- 
tuose, išskyrus „Dainas žemaičių“ ir „Istoriją šventą“)?". Šių dalykų 
jis galbūt išmoko iš minėtos 1737 m. anoniminės gramatikos. Priegai- 
des puikiai skyrė, bet jas žymėjo kitaip, negu mes dabar žymime. Jis 
ant tvirtapradžių skiemenų balsinių raidžių dėjo laužtinį Ženklelį 


39 Perspausdintas kartu su lietuvišku vertimu S. Stanevičiaus Raštų leidinyje (Li- 
tuanistikos biblioteka). V., 1967. 

“0 Stanevičiaus kirčiavimą aprašė A. Girdenis, žr. Baltistica. 1968. T. 4(2). P. 333 — 
335. 

(“), oant tvirtagalių — kairinį (), kartais dešininį ('), taigi rašė bie- 
gioja “bėgiėjo", sau "sau", win's "vienas", kiūrpiu "kėrpių", nėra "nėro", 
bet prūda 'prūdo", mata "mato", ji jį, lauku lauką", žėmy "žemė". 
Žymėjo priegaides tokias, kokios yra žemaičių tarmėje, pvz., dardu 
*daraū" (že. dardu), būs “būs? (že. būs), iszkos "ieškos" (Že. -0s > -u05). 
Plg. skirtingą kirčiavimą: kd/lnay "kalnai" (kdlnai), dūykte "daiktė" 
(ddikte), alkanūy 'alkanai' (alkandi). Ženklelius priegaidėms žymėti, 
matyt, ėmė iš graikų rašybos, tik dėl techninių spaustuvės priežasčių 
graikų cirkumfleksą pakeitė laužtiniu ženkleliu (rankraštyje cirkumf- 
leksas). Vėliau taip priegaides žymėjo K. Jaunius ir kurį laiką K. Būga. 

Stanevičiaus raštų kalba pasižymi grynumu. Vengiama tradicinių 
polonizmų, jų vietoje autorius stengėsi vartoti liaudies žodžius ir po- 
sakius. Atrodo, yra kūręs naujadarų. Tokiais įtariami, pvz., dainažy- 
mė “gaida, nata', nuožygis “apskritis", mokslininkas "mokinys". 


Simonas Daukantas 


XIX a. pirmosios pusės lietuvių istorikas, literatas, švietėjas. Gimė 
1793 m. Kalviuosė (prie Lenkimų, Skuodo raj.). Kilęs iš Sapiegos val- 
stiečių činšininkų. Tėvas buvo eigulys ir turėjo nedidelį žemės sklypą. 
Pradinį mokslą ėjo Kretingoje. 1814 m. baigė Žemaičių Kalvarijos do- 
minikonų mokyklą, kurioje tada buvo draudžiama lietuviškai tarp 
savęs šnekėtis. Paskui pėsčias, turėdamas keletą rublių kišenėje, nuke- 
liavo į Vilnių mokslo tęsti. Išsirūpino bajoro dokumentus. Versda- 
masis pamokomis, baigė gimnaziją. 1816 m. stojo į Vilniaus universi- 
teto literatūros ir laisvųjų menų fakultetą, bet po poros metų perėjo 
į moralinių ir politinių mokslų skyrių. Studijavo drauge su Ad. Mic- 
kevičiumi, J. Čečetu, T. Zanu ir kitais filomatais. Klausė žymiųjų pro- 
fesorių istorikų J. Lelevelio, I. Danilavičiaus, I. Onacevičiaus, filo- 
logo G. E. Grodeko paskaitų. 1819 m. baigė universitetą teisių kandi- 
dato laipsniu. 1821 m. išlaikė teisių magistro egzaminus (diplomą ga- 
vo tik 1825 m.). 

Studijuodamas rašė istorijos veikalą „Darbai senųjų lietuvių ir že- 
maičių“, kuris D. Poškos ir kitų žemaičių kultūrinio sąjūdžio veikėjų 
buvo nusirašinėjamas ir tapo plačiai žinomas, nors jo autorius viešai 
paaiškėjo tik po šimto metų (1920), o knyga tebuvo išspausdinta 
1929 m. Kurį laiką Karaliaučiaus archyvuose rinko medžiagą Lietuvos 
istorijai. Nuo 1825 m. dirbo Rygos generalgubernatoriaus raštinėje 

vertėju. Pramoko latvių kalbos. Ieškojo Lietuvos istorijos duomenų 
Rygos archyvuose. 1835 m. persikėlė į Peterburgą. Dirbo senato 
skyriuje, kur laikoma Lietuvos Metrika. Atliekamu laiku nusirašinėjo 
įvairius dokumentus. Gyveno vienišas, pasinėręs savo darbe, palaikė 
ryšius tik su tais asmenimis, kurie domėjosi Lietuva ir jos istorija, 
būtent, T. Narbutu, M. Valančiumi, J. Pabrėža ir kt. Parašė keletą 
istorijos veikalų, vadovėlių, beletristinių knygučių, keliolika prakti- 
nio pobūdžio knygelių. Pats ir per kitus asmenis surinko nemaža tau- 
tosakos. Sukaupė daugybę lietuvių kalbos, ypač leksikos duomenų. 
Knygas leido daugiausia savo lėšomis ir pats jas platino. Vengdamas 
persekiojimo ir norėdamas sudaryti įspūdį, kad visa tai ne jo vieno dar- 
bas, pasirašinėjo slapyvardžiais, pvz., Antanas Vaineikis, Antanas 
Žeimys, Jokūbas Laukys, Jonas Girdenis, Jonas Purvys, Motiejus Šauk- 
lys, K. V. Mylė ir kt. Ilgamečio įtempto darbo išvargintas ir paliegęs, 
1850 m. išėjo į pensiją. 

Grįžęs į Lietuvą, nuo 1851 m. gyveno Varniuose pas vysk. M. Va-- 
lančių. Mokė jį vokiečių kalbos, taisė ir redagavo įvairius raštus, rū 
pinosi valstiečių švietimo reikalais, platino lietuviškas knygas. Kilus 
tarp jųdviejų nesutarimams (be kita ko, Valančius netesėjo pažado 
išleisti Daukanto „Istoriją žemaitišką“), apie 1855 m. vaisingas bendra- 
darbiavimas nutrūko. Keletą metų gyveno pas mecenatą Petrą Smug- 
levičių Svyrlaukyje (Ia. Jaunsvirlauka) netoli Mintaujos (dab. Jel- 
gava, Latvijoje), o nuo 1859 m. — pas įvairius draugus ir gimines. 
Toliau rinko istorijos duomenis, rašė populiarias knygeles, tyrinėjo 
lietuvių kalbą. Nuo 1861 m. apsistojo pas Papilės kleboną I. Vaišvilą. 
Mirė Papilėje 1864 m.3! I. Vaišvilas pastatė akmeninį antkapį su Dau- 
kanto asmenį ir veiklą apibūdinančiu užrašu, kur, tarp kitų, buvo to- 
kie žodžiai: „jis it vargo pelė be paliaubos triūsėjo ... dėlei naudos vien- 
taučių“. 1930 m. Papilėje Daukantui buvo pastatytas gražus skulpto- 
riaus V. Grybo paminklas. 

Daukantas buvo labai produktyvus autorius3ž. Jis — pirmasis lietu- 
viškai rašęs istorikas. M. Valančius laiko tiesiog fantastiška Dau- 
kanto aistrą tyrinėti Lietuvos istoriją. Iš Lietuvos istorijos Daukantas 


*1 Naujausias ir išsamiausias darbas apie S. „Daukantą — V. Merkio monografija 
„Simonas Daukantas“. V., 1972. 

32 Išsamiausias jo raštų rinkinys, sudarytas V. Merkio, pasirodė „Lituanistinės bib- 
liotekos“ serijoje (kalba ir rašyba stipriai sumoderninta): Simonas Daukantas 
Raštai, V., 1976. T. 1—2; Vertimai ir sekimai. V., 1984. Planuojama išleisti daugia- 
tomį S. Daukanto raštų leidimą. 


147 


parašė keturis veikalus: „Darbai senųjų lietuvių ir Žemaičių“ (1822 
m.), „Istorija žemaitiška“ (apie 1838 m., išleista 1893— 1897 m. dviem 
tomais ir pakeistu pavadinimu „Lietuvos istorija“, gerokai perdirbta 
kalba ir rašyba), „Būdas senovės lietuvių kalnėnų ir žemaičių“ (išlei- 
do 1845 m., vėliau pakartota 1892 ir 1935 m., kalba ir rašyba perdir- 


ZUDĄ 


Senowes—Lėtuwiū 


Kalnienė ir Zėmajtiė 


iszraszis 


Pagal Senowęs Rasztū 


Jokyb's LAUKYS. 


Petropilie 


sšravpiniE Pas C. Hinras. 


1843. 





11 pav. S. Daukantas 12 pav. S. Daukanto „Būdo“ titulinis 
lapas 


bta) ir „Pasakojimas apie veikalus lietuvių tautos senovėje“ (1850 
m., dalis išleista 1893 m., perdirbtas leidinys 1899 m., visas veikalas 
išleistas tik 1976 m.). Daukantas istoriją laikė visuomenės auklėjimo 
ir liaudies socialinio bei politinio sąmoninimo priemone. Juk daug 
ano meto šviesių Žmonių tvirtino, kad lietuvių tautos jau nebėra, 
Daukanto bendraamžiai filomatai-filaretai, sudarę anketą apie kraš- 
tą, rado Lietuvoje daug tautybių, pvz., lenkų, rusų, žydų, totorių, 
bet nerado lietuvių (!). Kylančio lenkų tautinio išsivadavimo veikėjai 
stodavo piestu prieš bet kokį lietuvių, kaip atskiros tautos, paminėji- 
mą, vadindami tai išdavyste. O Daukantas tuo pačiu metu lietuviškai 
rašė savo istorijas ir tvirtino, kad lietuviai kalba ir praeitimi nenu- 

sileidžią kitoms tautoms. Pagrindinius Lietuvos istorijos momentus 
nusakė teisingai. Jis kritikavo Lietuvos bajoriją už sulenkėjimą, smerkė 
baudžiavą, tautinį pavergimą, kryžiuočių ordino veržimąsi į Lietuvos 
žemes, popiežių talkinimą grobikiškiems kryžiuočių puolimams ir t. t. 
Įžvalgiai suprato, kad Lietuvą pražudė susidėjimas su Lenkija. Pir- 
masis XIX a. pradžioje griežtai išskyrė „lenko“ ir „lietuvio“ sąvokas, 
padėjo „lietuvio“ sąvokai išsikristalizuoti iš „lietuvio-lenko“. Jis ma- 
tė visą Lietuvos tragizmą ir teisingai iškėlė jo priežastis. S. Daukantą 
galima laikyti lietuvių tautinio atgimimo pirmtaku. Vėliau J. Basana- 
vičius ir kiti veikėjai ėjo jo pėdomis. 

Daukantas didžiai vertino lietuvių liaudies tautosaką. Į ją žiūrėjo 
kaip į šaltinį tautos „būdui“, t. y. gyvensenai, pažinti. Žvelgė į ją kaip 
į meninę kūrybą ir vertingą auklėjamąją priemonę. Matė joje ir labai 
reikšmingą kalbos šaltinį. Pirmasis ėmė kaupti visus tautosakos žanrus 
ir rūšis. 1835 m. sudarė pirmąjį lietuvių pasakų rinkinį „Pasakos 
masių“. 1846 m. išleido 118 lietuvių liaudies dainų rinkinį „Dainos 
žemaičių“. Smulkiąją tautosaką skelbė savo elementoriuje (1842), 
dainų rinkinyje (1846), knygelėje apie apynius (1847) ir kituose raš- 
tuose. Iš Daukanto sukauptų tautosakos rinkinių liko nespausdintos 
802 liaudies dainos bei raudos, apie 100 pasakų, daugiau kaip 1300 
patarlių, priežodžių ir mįslių“?. Dainų rinkinio ir Fedro pasakėčių 
(1846) leidimo pratarmėse Daukantas pirmasis iš lietuvių bandė na- 
grinėti teorinius tautosakos tyrimo klausimus. 

Kalbininkams taip pat reikšmingi Daukanto atlikti grožinės lite- 
ratūros vertimai į lietuvių kalbą bei įvairūs perdirbinėjimai, kuriais 
jis dėjo pagrindus mūsų grožinei prozai. Iš lotynų kalbos jis išvertė 
ir išleido „Pasakas Fedro“ (1846), K. Nepoto „Gyvatas didžiųjų 
karvaidų senovės“ (1846), pasakėčių ir apsakymų vertimus pateikė 
savo elementoriuje (1842) ir „Ugnies knygelėje“ (1849). Laisvai sek- 
damas J. Kampe, parašė didaktinę nuotykių apysaką „Rubinaičio 
Peliūzės gyvenimas“, kuri liko neišspausdinta (paskelbta tik 1984 m.). 
Parašė originalią apysaką „Palangos Petris“, deja, neišlikusią. Vals- 
tiečiams šviestis išvertė iš kitų kalbų ir išleido keletą populiarių knyge- 
lių praktiniais žemės ūkio klausimais: „Parodymas, kaip apynius 


3 Visi jo tautosakos darbai buvo išleisti tik mūsų dienomis (kalba ir rašyba sumo- 
derninta): Simonas Daukantas Žemaičių tautosaka, t. 1: Dainos / Parengė 
V. Jurgutis ir B. Kazlauskienė, V., 1983; t. 2: Pasakos, patarlės, mįslės/ 
Parengė K. Aleksynas, K. Grigas ir L. Sauka. V., 1984. 

auginti“ 1847 m., „Pamokymas apie auginimą tabokos“ 1847 m., 
„Naudinga bičių knygelė“ 1848 m., „Pamokslas apie sodnus“ 1849 
m., „Pamokymas, kaip rinkti medines sėklas“ 1849 m., „Ugnies kny- 
gelė“ 1849 m., „Sėjamosios pašaro žolės“ 1854 m. Išliko parengtos 
spaudai knygelės „Pamokslas, kaip girias kirsti“ rankraštis. Kai ku- 
rie jo parašytų, bet nespėtų išleisti knygelių (aritmetikos vadovėlis, 
„Gaspadorius“, „Instrukcija dėl girininkystės“, „Kaiminė saugtis, 
arba policijos įstatymas“) rankraščiai dingo. 

Daukantui ypač labai rūpėjo lietuvių kalbos reikalai. Jiems daugiau- 
sia buvo atsidėjęs paskutiniais Peterburge gyvenimo metais ir sugrį- 
žęs į Lietuvą. Deja, nei vieno kalbinio darbo, išskyrus lotynų kalbos 
gramatiką „Prasma lotynų kalbos“ 1837 m., nepajėgė išleisti. Dauge- 
lio liko rankraščiai, paprastai nebaigti. Tai straipsnių apmatai apie 
latvių ir lietuvių kalbų lyginimą, lietuvių rašybą ir kt. Svarbiausias 
kalbinis jo darbas — nebaigtas stambus 3 tomų lenkų- lietuvių 
kalbų žodynas, be to, pradėtas lietuvių — lotynų žodynas ir kai kurie 
kiti leksikografijos mėginimai. Savo gausia ir svarbia kūryba Dau- 
kantas stengėsi parodyti, kad sulenkėjusios dvasininkijos ir bajorijos 
niekinama lietuvių kalba ga ima puikiausiai rašyti literatūros ir mokslo 
veikalus. Daukanto nuomone, kalba esanti „visų didžiausia Žmogaus 
privilija, kurios nė koksai kraugerys negali jam išplėšti, negut vienkar- 
tu su jo gyvyba“. Jis rašė (čia ir kitur kalba sumoderninta): „išmin- 
tingos kalnėnų ir žemaičių motinos savo apkerpėjusiuose tarp girių 
nameliuose ... užlaikė mūsų senovės kalbą, kuria mes šiandien, jų vai- 
kai, galime didžiuotis ir girtis ... tebeturi dar lietuviai ir Žemaičiai 
visų brangiausį palaikymą savo bočių prabočių, tai yra savo kalbą, 
kurią idant išplėštų iš nasrų visa ryjančio laiko ir pastatytų šalip kal- 
bų mokytų, turi ja šiandien dailinti“. Iš čia kyla tvirtas Daukanto 
principas: rašyti ir leisti įvairių sričių knygas tik lietuviškai. 

Rūpindamasis lietuvių kalba, Daukantas stengėsi parengti mokyklai 
lietuviškų vadovėlių. 1837 m. išleido „Prasmą lotynų kalbos“ — spe- 
cialiai žemaičiams skirtą lotynų kalbos gramatiką, kuria norėjo paša- 
linti lenkų kalbos tarpininkavimą mokantis lotyniškai. Čia išdėstė 
ne tik lotynų, bet ir svarbiausius lietuvių kalbos (iš tikrųjų Daukanto 
gimtosios pajūrio žemaičių šnektos) morfologijos dalykus, vartojo lie- 
tuviškus gramatikos terminus, daugiausia paties sudarytus. Dar mi- 
nėtina Daukanto chrestomatija „Epitome historiae sacrae“ 1838 m. 
su žodynėliu ir ypač lietuviškas (iš tikrųjų žemaitiškas) elementorius 
„Abėcėlė lietuvių kalnėnų ir žemaičių kalbos“ 1842 m. Šiais vadovė- 

liais Daukantas siekė išplėsti ir įteisinti gimtosios kalbos vartojimą 
mokykloje. |: 

Dirbdamas visus šiuos darbus, Daukantas negalėjo nesusidurti su 
lietuvių bendrinės kalbos problema. Ją sprendė paprastai: rašė iš es- 
mės savo gimtąja šnekta. Kitatarmiams žmonėms siūlė tekstą skaityti 
kiekvienam saviškai. Antai knygos „Pasakojimas apie veikalus lietuvių 
tautos senovėje“ pratarmėje rašo: „Tavęs, mielas lietuvi skaitytojau, 
meldžiu, kad netūžtum ant manęs, jog ne tavo parakvijos kalba rašiau, 
gali pats, vieną kartą perskaitęs, antrą kartą skaitydamas nusuokti 
žodžius pagal suoką (= tarmę) savo parakvijos. Ir taip kame randi 
parašyta kantri yr narsi karejwei, skaityk kantrūs ir narsūs kareiviai, 
kame randi kantri wirą, skaityk kantrų vyrą ir taip toliaus. Aš rašiau 
pagal kalbą tos apykartos, kurioje man rodės daugiau esant skaity- 
ti mokančių“. Taigi kizkvienas skaitytojas Daukanto teksto žodžius 
turįs kaip mokėdamas išsiversti į savo tarmę. 

Labiausiai Daukantas žiūrėjo, kad kalba nebūtų prišiukšlinta sve- 
timybių. Antai rašo: „Žodžius svetimus, įurštus į mūsų kalbą, išmečiau, 
O į jų vietą tikrus lietuviškus žodžius pastačiau, kad prašalietis, skaity- 
damas mūsų knygas, netartų mūsų tautą esančią sąmėžiniu (= miši- 
niu) visokių tautų“. Ir iš tikrųjų vietoj anuomet plačiai įsigalėjusių, 
ypač religinėje raštijoje, svetimybių adyna, apieka, cūdas, lokamstva, 
nodieja Daukantas rašė valanda, globa, stebuklas, godumas, viltis ir 
pan. Jo raštų kalba nepaprastai žodinga. Joje randame daugybę retų 
paprastai žemaitiškų žodžių, pvz.: ūplamis "kvailys", apušrėtas 'drebu- 
lynas', atuodogiai “vasariniai rugiai", budfnė 'šermenys", butd "trobesys, 
ūkis (su visu inventoriumi)", diend nėmetu "šiaip taip, pagaliau', dykti 
“labai norėti, trokšti', ėrgla juokdarys", gričti "grobti, plėšti", ynas 
"tikras", indėvė “pikta būtybė; nuodai", ingis 'plikis", irba "ūkis", kditėti 
"rūpėti", kefnoti “niekinti, koneveikti", klūkti "prašyti, maldauti", kūku- 
lis 'kyšis, papirka', Iykūoti “skaičiuoti", miega "aruodas", mūšą "kauty- 
nės", negūt "nebent", niukinjs "maišatis', novyti "žudyti", nūgis "dabar", 
nuokarta 'nenaudėlis, išgama', piesas “banda, kaimenė; turtas', sarioti 
"siaubti, plėšti", šašūolėtis "šešėlis", šižinti "pykinti, erzinti", tuo intimpos 
“nuolat, be perstojo", užšti 'drumsti, teršti", vžčas 'senas", vizgė "aviža", 
zufdoti “žudyti, kankinti', ždimoti 'išdykauti". 

Daukantas yra prikūręs daug naujadarų, daugiau negu bet kuris 
kitas iš mūsų ano meto autorių. Tyrinėtojai tokiais linkę laikyti, pvz., 
šiuos žodžius: aušrėnai “baltai', įprasmė "taisyklė, dėsnis', jotis, gen. 
sg. -ies “raitoji kariuomenė, kavalerija', jūrinas ir vandeneivis "jūrinin- 

kas', kalėtuvė "kalėjimas", karmūša "mūšis, kautynės', karvaida "karve- 
dys, karininkas', klausytuvė "auditorija", kūnsargis “asmens sargas", 
laikoskaitlis *“chronologija', /ygsvarė "pusiausvyra", meldžionis “maldi- 
ninkas', rūbdarbis "siuvėjas", sargtis "sargyba", siuntinė "delegacija", 
skersis "kryžius", sprausmė "skiepas", sukrautuvė "sandėlis", teisdarys 
"teisėjas", vypsonė "spektaklis", žaislis “artistas, muzikantas". Daug žo- 
džių jis prisidarė neteisingai etimologizuodamas skolinius, laikyda- 
mas juos lietuviškais žodžiais, pvz., tvaras "dvaras" (siejo su tverti), 
sauklėčia seklyčia" (: sau + klėsti “klestėti, tarpti'), sueimas "seimas" 
(: sueiti), suvodba 'svodba, vestuvės" (: suvėsti), trimietis "trimitas" 
(įžiūrėjo priesagą -ietis!), žuvėdas "švedas" (: žuvis+-ėsti). Jo etimologi- 
jos — dažnai fantastiškos, plg. žodžio pyrūgas kildinimą iš pūrai 
“žieminiai kviečiai" ir rūgas, žodžio kalėdos siejimą su veiksmažodžiu 
kdlti (esą metams baigiantis šeimininkas į siją kaldavo vinį!), Liepoja 
— su /ipti (ten lengva iš jūros išlipti!), kilimas — su keliduti, Klaipėda 
— su klysti ir pėda (klaidžiodami galėję pėdą palikti!) ir pan. Ta- 
čiau yra ir vykusiai sudarytų naujadarų. Iš tokių minėtini, pvz., ka- 
ryba, karvedys, laikrodis, prekyba, vdistininkas, vietėvė. Šie žodžiai 
mums šiandien visai įprasti. Tyrinėtojai tvirtina, kad juos nukalęs 
ar bent pirmasis ėmęs vartoti Daukantas. Paplitusi nuomonė, kad Dau- 
kanto naujadarai esą žodžiai auka, aūkuras, bet tai abejotina. 
Atskirai reikia aptarti Daukanto sudarytus lietuviškus gramatikos 
ir šiaip kalbos mokslo terminus. Iki jo niekas lietuviškai gramatikų 
nerašė, todėl lietuviškos kalbinės terminijos bemaž nebuvo. Daukan- 
tas čia laužė ledus, laikytinas pirmuoju rimtesniu lietuviškos gramatinės 
terminijos pradininku. Ne visi jo sukurti terminai prigijo, daugelis ilgai- 
niui buvo pamiršti, pakeisti kitais, geresniais. Tačiau kai kurie išliko 
iki mūsų dienų ir dabar visuotinai tebevartojami. Tai — bždvardis, 
dantiniai, lūpiniai, nosiniai (priebalsiai), kalbės dalys, ldipsnis, sudurti- 
niai žodžiai (laikai), vyriškoji, moteriškoji (giminė). Kai kurių jo termi- 
nų formos šiek tiek skiriasi nuo dabartinių: ddiktvardis 'daiktavardis", 
įvardė "įvardis", trumpos balsės “trumpieji balsiai'. Kiti — nepanašūs 
į dabar vartojamus, pvz., aistė 'ištiktukas', balsūnė “skiemuo", daugyk- 
lis 'daugiskaita', dėsmė "nuosaka", gaudė (ir gaudbalsė, gretbalsė) “prie- 
balsis", i/sis 'kablelis", jungė (ir kergė) “jungtukas', kamlinkis “£naudinin- 
kas', kaslinkis 'vardininkas*, kienolinkis "kilmininkas", klausinis “klaus- 
tukas', /aikuoti 'asmenuoti', laikausena “asmenavimas', laiptosena 
"laipsniavimas", lankuotinė “linksniuotė', linkis "linksnis", pryvardė 
"prielinksnis", rašytinė (ir rodbalsa, rodbalsė) “raidė", veiklinkis "galinin- 

kas', veikrodis "veiksmažodis", veikrodaiškis “prieveiksmis", vienlykis 
"vienaskaita". 

Nurodytinas vienas Daukantui būdingas lietuvių kalbos turtinimo 
būdas: jis skolinius neretai keitė latviškais žodžiais, kurių nelaikė sve- 
timybėmis (latvių neskyrė nuo lietuvių). Būdingesni jo raštų latviz- 
mai: asinas "kraujas" (la. asins), dvėselė, dvėselyba "vėlė" (dvėsele), 
guovė "karvė" (gūovs), guotinė "jauna karvė" (guėtina), jūrmalė "jūros pa- 
kraštys' (jūrmala), kalpas “tarnas' (kalps), klajumas "aikštė" (klajums), 
klot “čia pat, bežiūrint' (klaūt), kungas "ponas" (kūngs), labyba turtas" 
(labiba), liecyba “liudijimas, privilegija' (/ieciba), lieta "daiktas, nauda; 
reikalas; valdžia' (/ieta), lietoti "vartoti, turėti reikšmę" (lietdt), lūgoti 
“prašyti" (Ilūgt), muižė "dvaras" (muiža), pagastas 'apylinkė' (pagasts), 
projam "šalin' (pruėjūm), putnis “paukštis? (putns, putnis), vagorius 
"prievaizdas" (vagaris). Jis yra prisirankiojęs žodžių net iš prūsų kalbos, 
pvz., rykys "valdovas", rykė "valstybė" (pr. rikijs “valdovas, ponas', 
riks "valstybė" — germanizmai). 

Kalbos žodyno turtinimui Daukantas skyrė ypač daug dėmesio. 
Tuo tikslu yra nudirbęs nemažą leksikografinį darbą. Svarbiausias 
čia jo veikalas — minėtasis nebaigtas 3 didžiulių tomų lenkų — lietuvių 
kalbų žodynas, sudarytas apie 1850— 1856 m. Rankraštis dabar sau- 
gomas Lietuvių kalbos ir literatūros institute. J. Kruopo duomenimis, 
jame suregistruoti 37 677 lietuvių kalbos žodžiai. Dar yra išlikę kito, 
mažesnio, lenkų — lietuvių žodyno rankraštiniai fragmentai (apie 2000 
žodžių) ir pradėtas rašyti lietuvių — lotynų kalbų žodynas (a- g raidės, 
apie 4000 žodžių). Pastarajame pasitaiko lygiagrečiai surašytų Žemai- 
čių ir aukštaičių žodžių, pvz., bengti ir baigti, gyventuos (rašo -05) 
ir gyventojas, pylė ir antis, net fonetinių skirtybių, tokių kaip gijdoti || 
giedoti. Vienintelis spausdintas Daukanto leksikografinis darbas — 
prie „Epitome historiae sacrae“ pridėtas lotynų — lietuvių kalbų žo- 
dynėlis, turintis 3880 lietuviškų žodžių ir 260 žodžių junginių. Rašy- 
damas leksikografijos veikalus, Daukantas naudojosi Prūsijos lietuvių 
raštais, ypač G. H. F. Neselmano žodynu, bet bene daugiausia duo- 
menų ėmė iš K. Sirvydo veikalo, net nurašė jo žodžius su rytų aukštai- 
čių fonetinėmis ypatybėmis, pvz., apilajda 'apsileidimas", ažukrecius 
'užkrečiąs', pamustyti “pamąstyti', pintinas “pentinas', suspara 'sąs- 
para', žuslas "žąslas'. 

Žodynuose Daukantas vertė lenkų kalbos žodžius į lietuvių kalbą, 
neradęs atitikmens jį kūrė. Jo individualioji žodžių daryba labai su- 
dėtinga, ne visuomet sutinkanti su gyvosios kalbos polinkiais. Ją de- 

taliai ištyrė G. Subačius 1988 m. apgintoje kandidatinėje disertacijoje. 
Žodynuose yra daug keistų, neiprastų darinių, pvz., bevandė "vandens 
nebuvimas, sausa vieta', kaulti “kaulėti, į kaulą pavirsti', tevti 'plo- 
nėti' (plg. tevas "plonas'), keturdešimtergis "keturiasdešimties metų 
amžiaus' ir daugybė kitų. Jis, pavyzdžiui, vengė darytis būdvardžių 
su priesaga -iškas (gal ją įtarė svetima ?), ją neretai keitė -(i)okas, 
pvz., ereliokas “ereliškas, kaip erelio', maišokas “panašus į maišą" ir 
t. t. 

Daukanto žodynai turėjo skinti lietuvių kalbai kelią į platesnį vi- 
suomenės kultūrinį gyvenimą, kuriame ji tada dar anaiptol nebuvo 
užėmusi deramos vietos. Jie reikšmingi ir tuo, kad rodo didžiules Dau- 
kanto pastangas prisidėti prie lietuvių kalbos gaivinimo, prie raštų 
kalbos turtinimo, gryninimo ir ugdymo. Šiandien mums Daukanto 
žodynai labiausiai reikšmingi kaip vertingas šaltinis XIX a. vidurio 
žemaičių tarmės leksikai pažinti. Šiaip jau, likę nespausdinti, jie ne- 
galėjo turėti didesnės tiesioginės įtakos lietuvių leksikografijos raidai. 

Daukantas knygas rašė žemaitiškai, laikydamasis savo gimtosios pa- 
jūrio žemaičių šnektos. Ankstyvuosiuose jo darbuose vietoj aukštaičių 
uo, ie randame parašyta ou, ei ir ij, yi, pvz., douna "duona", szou "šuo", 
weins "vienas", dijna "diena", pyins "pienas". Taip rašoma ir vietoj ben- 
drinės kalbos 4, ę (šie garsai Daukanto šnektoje sutapę), pvz., drousus 
“drąsus", oužouls "ąžuolas", kou "ką", keisty "kęsti", anij 'anie, jie', skyis- 
ty "skęsti'. Vietoj ė turimas žemaičių dvibalsis ie: milieiy "mylėjo". 
Tačiau žemaičių uo iš o dažniausiai žymimas o raide (žinoma, tarė uo), 
retai parašoma u0. Siaurinamas an tipo junginių pirmasis dėmuo, 
pvz., ronka "ranka", ont 'ant", rond "randa". Platinami u, i, pvz., kors 
"kurs", so "su", poszes "pušis", esz "iš" (9, ę ir siaurieji u, i ne visada ski- 
riami). Monoftongizuojami dvibalsiai ai, ei, pvz., dakta "daiktai", so 
wesas tortas "su visais turtais", wakale “vaikeliai", tonke “tankiai". Išlai- 
koma būdingoji pajūrio žemaičių ypatybė — visoms paradigmos 
formoms apibendrinti priebalsiai t, d vietoj afrikatų č, dž, pvz., bitiu 
"bičių", brijdiu "briedžių", tretioses "trečiosios", pradio "pradžioje", 
svetius "svečius", medius 'medžius", eszgoldiau 'išguldžiau, t. y. išverčiau", 
dediausioms “didžiausioms'. Žemaitiška morfologija, pvz., d. sg. wi- 
rou "vyrui", nauiouiou "naujajam", szyrdie "širdyje", numusy “namuose, 
akiesy "akyse", tus "tuos", sawusius 'savuosius', dom sunom “dviem sū- 
nums', wedu "mudu", ejtum "eitų", neszkiet “neškite", laukietau “judu 
laukite", dyrbdamis "dirbdami", atenti 'ateinantį', geresnej “geriau", 

ont sziaudajs "ant šiaudų", be barzda 'be barzdos" (be barzdai), 0ž tam 
twartou “už to tvarto' ir t. t. 

Vėliau Daukantas, norėdamas būti plačiau suprantamas, ėmė var- 
toti ir kitų tarmių formas, ypač tradicinius raštų kalbos elementus. 
Jo raštuose atsirado nemaža gretutinių aukštaitiškų formų. Pvz., 
sporadiškai rašo variantus su aukštaičių dvibalsiais ai, ei, ui, pirmiau- 
sia galūnėse, vėliau ir šaknyse. Atsirado dubletų su aukštaičių uo, ie 
(žymėjo 4, ), nesutrumpintos galūnės -o, -os baritoninėse formose ir 
pan. Siaurų savo šnektos žemaitybių pradėjo vengti. Vis dėlto jo kalba 
ir toliau liko perdėm žemaitiška, nors 1r kažkiek atmiešta aukštaity- 
bėmis. 

Tarminiams garsams žymėti Daukantas gana anksti įsivedė nema- 
ža diakritinių ženklelių, pvz., raide 6 ėmė žymėti žemaičių paplatė- 
jusį u (dabar rašome 9), ž — tokį pat paplatėjusį i (t. y. e). Raides su 
diakritikais ėmė vartoti ir homoniminėms formoms atskirti, pvz., 
-6s, -ės rodo vienaskaitos kilmininko galūnę (skiriama nuo daugiskai- 
tos vardininko, kurio galūnę rašė be diakritiko, t. y. -os, -es), -4 žymėjo 
daugiskaitos kilmininką ir pan. Po k, g minkštinamąjį i paliko tik 
prieš užpakalinį vokalizmą, taigi rašė, pvz., keli, geria (ne kieli, gieria). 
Daukanto rankraščių rašyba ir kalba gerokai įvairuoja dar ir dėl to, 
kad jis tekstą nuolat taisė, tobulino, pagaliau ir kiti asmenys nusira- 
šinėdami padarė nemaža pataisų. Po Daukanto mirties leidžiant iš 
rankraščių jo veikalus, kalba ir rašyba vėl buvo kaitaliojama, papras- 
tai vis labiau aukštaitinama. Todėl dabar ne visuomet lengva nusta- 
tyti pirmykštį Daukanto tekstą, išskirti nedaukantiškus elementus. 


Antai V. Biržiška 1929 m. išleido „Darbus senųjų lietuvių ir žemaičių“ iš M. 
Plioterio bibliotekoje Vėpriuose rasto rankraščio, kurį buvo perrašę net 4 asmenys, 
tarp jų ir pats Daukantas. Išliko ir kitas šio veikalo rankraštis, kažkada priklausęs 
L. Uvainiui (greičiausiai jo nusirašytas, dabar saugomas Vilniaus universiteto bib- 
liotekoje), kuris gerokai skiriasi nuo aptartojo ir greičiausiai yra artimesnis neišliku- 
siam Daukanto originalui. Tai rodo rašyba ir kalba, plg. Uvainio rankraščio ontrus 
raszitos ir Plioterio teksto antras raszitoj's, atitinkamai tarp iusa ir tarp iusu "tarp 
jūsų", ryi Skyta mediodamis ir ti Skitai medžiodamys "tie skitai medžiodami", pagal 
iu noumonys ir pagal iu nuomones “pagal jų nuomonę". Mišriai vartojant žemaičių 
ir aukštaičių formas, tekste atsirado visokių hibridų, hiperkorekcijų. Vietoj Uvainio 
rankraštyje vartojamų žemaitiškų naudininkų su galūnė -0u (žmogou, žwieriow, 
jaunoujou...) Plioterio tekste randame hibridą -ouj (perkunouj, sunouj, wieszpac- 
ziouy...) su -j iš aukštaičių formos, plg. ponuj *ponui'. Kiti Plioterio rankraščio hi- 
pernormalizmai: buoti *būti', mouszo "mūšyje" (mūšoje), perkounouy *perkūnui" 

goudams 'gudams, baltarusiams" (ir su guodajs), goulty *gulti", poulkajs "pulkais", 
pouldynieje "puldinėjo". Beje, hipernormalizmų yra ir Uvainio rankraštyje, tik mažiau, 
pvz., poulka "pulkai", pouldynieiy "puldinėjo", poulty "pulti". 


Ypač ilgai Daukantas taisė ir tobulino „Istorijos žemaitiškos“ teks- 
tą. Čia labai išryškėja aukštaitinimas, plg. acc. sg. Deiwa > Diewą, 
ontra deina —> gntra diena, nenorieje —> nenorejo ir t. t. Prieš mirtį 
rašydamas žodyną, Daukantas apskritai ėmė nebeskirti įvairių tarmių 
žodžių, visus juos dėti į žodyną, pvz., prie lenkų kaczka surašė lietuvių 
pylę, antį ir untį, prie bezobiedny parašyta bepietis ir bepijtis, prie auc- 
tor — padarituos (rašo -0s) ir padarytojas. 

Daukanto kultūrinė veikla ir jo raštai turėjo didelę reikšmę XIX a. 
viduryje lietuvių liaudžiai šviesti, jos tautiniam sąmonėjimui ir kalbos 
kultūrai kelti. Daukanto knygos ypač išpopuliarėjo XIX a. pabaigoje, 
labai sustiprėjus lietuvių tautinio išsivadavimo sąjūdžiui. Jis laikyti- 
nas ir mūsų mokslinės literatūros carinėje Lietuvoje pradininku. Pats 
tai gerai suprato. Jis rašė: „aš tuo džiaugiuos ir linksminuos, jog 
pirmasis tarp lietuvių gudriems vyrams, norintiems rašyti, kelią pras- 
kyniau“. 


Motiejus Valančius 


Žymus rašytojas didaktas, mokyklų steigėjas, liaudies švietimo or- 
ganizatorius ir blaivybės propaguotojas. Gimė 1801 m. Nasrčnuose 
netoli Salantų (dab. Kretingos raj.). Kilęs iš laisvųjų valstiečių. Pasi- 
dirbdino bajoro dokumentus, oficialiai tapo Volončevskiu (Woloncze- 
wski). 1821 m. baigė Žemaičių Kalvarijos šešiaklasę mokyklą. 1822 — 
1824 m. mokėsi Vafnių, 1824— 1828 m. Vyriausiojoje Vilniaus kunigų 
seminarijoje. Ją baigė teologijos kandidato laipsniu ir buvo įšventin- 
tas kunigu. 1828— 1834 m. Moziriaus (Gomelio sr. BTSR) apskrities 
mokyklos, o 1834— 1840 m. Kražių gimnazijos tikybos mokytojas. 
1840 —1845 m. Vilniaus (nuo 1842 m. perkeltos į Peterburgą) kata- 
likų dvasinės akademijos profėsorius. 1842 m. tapo filosofijos mokslų 
daktaru. 1845— 1850 m. Varnių kunigų seminarijos rektorius. Nuo 
1850 m. Žemaičių vyskupas. Pirmasis iš valstiečių kilęs lietuvis vysku- 
pas. Tuo metu Žemaičių vyskupystė buvo labai padidinta, ir ji apėmė 
visą Kauno guberniją. Valaūčius savo vyskupystėje ėmėsi intensyvios 
liaudies švietimo veiklos. Steigė parapines mokyklas, bibliotekas, 


156 


rūpinosi jomis. Reikalavo, kad būtų mokoma lietuviškai. Nukonku- 
ravo oficialiąsias valdines mokyklas. Pvz., 1853 m. Žemaičių vysku- 
pystėje veikė 18 valdžios mokyklų su 815 mokinių, o Valančiaus kon- 
troliuojamų pradinių mokyklų tada buvo net 141, kuriose mokėsi apie 
5000 mokinių, be to, antra tiek kaimuose mokė daraktoriai. Valdžiai 
uždarius visas tas mokyklas, Valančius ragino dvasininkiją ir valstie- 
čius steigti slaptąsias mokyklas ir jose mokyti kaimo jaunimą. Jo vys- 
kupystėje buvo labai sumažintas neraštingumas, ji išvesta į pirmaujan- 
tį šiuo atžvilgiu kraštą visoje Rusijos imperijoje. Valančius organiza- 
vo platų blaivybės sąjūdį, ypač 1858 — 1864 m., kai blaivininkais tapo 
net apie 80 7/ visų vyskupystės gyventojų, o spirito varyklų produk- 
cija sumažėjo beveik 8 kartus. Žemaičių vyskupystė tada tapo vienin- 
teliu blaiviu kraštu visoje Europoje. 

Valančius subūrė apie save lietuviškai rašančius išsilavinusius Žžmo- 
nes, skatino leisti lietuviškas knygas, dažnai spausdino savo lėšomis. 
Taip kėlė liaudies tautinį sąmoningumą. 1863 m. sukilimą Valančius 
oficialiai vertino neigiamai, tačiau caro valdžia juo nepasitikėjo, įtarė 
slapta remiant sukilėlius. Pralaimėjus sukilimui, Valančius visokiais 
būdais gelbėjo jo dalyvius nuo valdžios represijų. Pats buvo ne kartą 
tardomas, nuolat sekamas, jo veikla visaip varžoma. Daug kartų 
gavo mokėti pinigines baudas. Grasinta net jį ištremti iš Lietuvos. 
Vyskupystės centrą valdžia 1864 m. perkėlė iš Varnių į Kauną, kad 
būtų lengviau kontroliuoti Valančiaus veiklą. Uždraudus spaudą, nuo 
1864 m. Valančius organizavo jos leidimą Rytų Prūsijoje, slaptą ga- 
benimą per sieną ir platinimą Lietuvoje. Tada jis ėmė rašyti ir leisti 
politinio turinio knygeles, kuriose liaudis buvo raginama priešintis 
carizmo užmačioms. Tapo politinės lietuvių literatūros XIX a. pradi- 
ninku. Mirė 1875 m. Kaune. 

Labai produktyvus autorius. Parengė ir išleido keliolika religinio 
turinio knygų: „Istoriją šventą senojo įstatymo“ 1852 m., „Kantič- 
kas, arba knygas giesmių“ 1858 m., „Žyvatus šventųjų“ — dvi dalis, 
1858— 1868 m., „Psalmes“ 1872 m., „Mokslą Rymo katalikų“ 1873 
m. ir kt. Vertė iš kitų kalbų. Minėtinas Tomo Kempiečio „Apie seki- 
mą Jėzaus Kristaus“ vertimas, pasirodęs 1852 m. (anksčiau buvo iš- 
vertęs ir 1828 m. išleidęs A. Savickis). Daugelis Valančiaus parengtų 
religinio turinio knygų liaudyje tapo labai populiarios, ne sykį kartotos, 
pvz., jo „Kantičkos“ susilaukė net daugiau negu 30 leidimų. 

Grožinės literatūros kūrinius Valančius pradėjo rašyti jau uždraudus 
spaudą, sulaukęs senatvės. Parašė keturias didaktinės prozos knygas: 

„Vaikų knygelę“, „Paaugusių žmonių knygelę“ (abi išspausdintos 
1868 m.), „Palangos Juzę“ (1869 m.) ir „Pasakojimą Antano tretinin- 
ko“ (1891 m.). Reikšmingiausias kūrinys — apysaka „Palangos Juzė“, 

kurios siužetą sudaro keliaujančio siuvėjo pasakojimai. Visų jo kūri- 
nių kalba labai turtinga, artima tautosakai, kurią Valančius labai 
vertino ir 1867 m. pats išleido rinkinį „Patarlės žemaičių“. Valančiaus 

raštų stilius buvo toks savitas, „valančinis“, jog caro žandarai, 
norėdami įrodyti kurios knygelės autorių esant Valančių, griebda- 
vosi stiliaus ekspertizės: nustatydavo, jog taip galėjęs rašyti tik 
vyskupas. Savo kūryba Valančius žymiai pranoko ankstesnius 
didaktinės lietuvių literatūros autorius, įstatė mūsų grožinę prozą 
į tinkamas vėžes. Vėliau iš jo raštų buvo mokomasi ne tik kalbos 
priemonių vartojimo meistriškumo, bet ir apskritai taisyklingai 
lietuviškai rašyti ir kalbėti“, 

Dar jaunystėje Valančius parašė lietuviškai (S. Daukanto skatina- 
mas?) ir 1848 m. išleido reikšmingą dviejų dalių istorijos veikalą 
„Žemaičių vyskupystė“ (Krokuvoje 1898 m. pasirodė lenkiškas verti- 
mas), kuriame iškėlė nemaža svarbių Lietuvos istorijos faktų, ypač 
susijusių su krašto švietimu ir kultūra. Čia jis ir Daukantas vieni iš 
pirmųjų laužė lietuvių kalbos mokslinio stiliaus ledus. „Žemaičių vys- 
kupystės“ išleidimas lietuviškai tada buvo tikra sensacija. Negirdėta, 
kad baudžiauninkų kalba būtų rašomi ir spausdinami rimti mokslo 
veikalai. Tai buvo iššūkis „šviesiausioms tautos klasėms“, t. y. dva- 
sininkams ir aristokratijai. 

Valančiaus raštų kalba gerokai skyrėsi nuo Daukanto, nors abu 
buvo kilę iš tos pačios pajūrio Žemaičių šnektos ploto. Valančius sten- 
gėsi, kad jo raštus lengvai suprastų visų tarmių Žmonės, ne vien žemai- 
čiai, bet ir aukštaičiai. Todėl jis labiau už Daukantą savo kalbą aukš- 
taitino. Be to, siekė rašyti paprastai, natūralia kalba, o ne išpūsta, kaip 
Daukantas. Būdamas gudrus realistas, vengė bet kokių liaudžiai neį- 
kandamų kalbos įmantrybių. Nesunkino rašybos diakritiniais ženkle- 
liais, pačią kalbą, ypač jos raiškos priemones, prastino, artino prie 
liaudies vartojamosios. Nevengė net liaudinių svetimybių, pvz., apie- 
ravėti, čistatą, griešnas, loską, mūka, tručiznė ir kt. Jo raštuose dažni 
tradicinės raštų kalbos elementai, pvz., atiduomi "atiduodu", destis 
"atsitinka", ing “į, nuog "nuo", galop, vakarop, saviep, smerčiop ir t. t. 
Leksika turtinga, daugiausia žemaitiška, pvz., atentis "būsimas, atei- 
nantis', bežgti “baigti', boginti “sunkiai nešti, gabenti", brėtauti "bro- 
liauti', būtinai "visiškai", gdlstotas "odos paviršius', gafdė "vežimo šo- 
ninė dalis', gelžiniai “geležiniai pančiai', gluodas "lygus, glaudus", gro- 
bas “žarna', karūpas “kinkomasis lankas', kžvotis "bartis, kivirčytis', 


3 Naujausias Valančiaus raštų leidimas (kalba ir rašyba sumoderninta) — „Litua- 
nistinės bibliotekos“ dvitomis: Motiejus Valančius Raštai. 1972. T. 1—2/ 
tekstą parengė B. Vanagienė, įvadas ir paaiškinimai V. Vanago ir V. Merkio. 

krūmė "galva", krūšti “lysti, blogėti", kūšinti "liesti, judinti", mėdė 'miš- 
kas', mediūčius “miško sargas, eigulys' (hibridas ?), mėdsėdžiai 'pamiš- 
kės gyventojai', nepasliūkti "tingėti', pabangd "pabaiga', prūgumas 
“proga, galimybė', soda 'kaimas", stdibis "blauzda", steigtis "rūpintis", 
tėvas “plonas, laibas', žolinėti 'gydyti'. Naujadarų vengė, tačiau vieną 
kitą ir pats yra sudaręs. Tokiais įtariami, pvz., ataduosmis "atvaizdas, 
portretas', mokslinyčia "mokykla", nuodėmklausis "išpažintį klausantis 
kunigas', spaudinyčia spaustuvė", vaistojas "gydytojas", vypsosena 
"teatras", virdulis (-ys?) 'samavoras", ženklonešis "vėliavnešys, karū- 
žas', žingeidus 'smalsus'. Retesnius, liaudžiai neįprastus žodžius sten- 
gėsi paaiškinti, kartais net skoliniais, pvz., rašo spaustosi arba druka- 
wotosi “spausdintose (knygose), su karejwejs arba žalnierejs ir pan. 

Valančiaus autentiškų rankraščių išliko nedaug, iš grožinės litera- 
tūros kūrinių tik „Pasakojimo Antano tretininko“ tekstas. Spausdin- 
tų knygų, ypač vėliau leistų, kalba buvo gerokai leidėjų keičiama. 
Net jų leksika, sintaksė perdirbinėta. J. Balčikonis 1931 m. išleido 
mokyklai pritaikytus Valančiaus raštus, kurių kalbą bemaž visai su- 
dabartino. Tarybiniais metais imta Valančiaus tekstą pagarsiui trans- 
ponuoti į bendrinę kalbą, paliekant tik morfologijos ir žodyno žemai- 
tybes. Visa tai gerokai apsunkina Valančiaus kalbos tyrinėjimą. Sunku 
atstatyti ir pirmykštį tekstą, kurį redaktoriai yra pakeitę. 

Iš Valančiaus rankraščių ir spausdintų knygų pirmųjų leidimų aiškiai 
matyti, kad jis pats rašė savo gimtąja pajūrio žemaičių šnekta. Tačiau 
gerokai derinosi prie kitų žemaičių, buvo stipriai veikiamas ano meto 
tikybinių raštų tradicijos. Stengėsi būti suprantamas ir aukštaičiams, 
kurie sudarė apie pusę jo vyskupystės gyventojų. Taigi iš esmės varto- 
Jo tarmių mišinį. Beveik ištisai išlaikydavo sveikus aukštaičių dvibal- 
sius ai, ei, ui (rašė aj, ej, uj), juos žemaitiškai monoftongizuodavo 
retai, pvz., tejsinga "teisingai", daugiesne "daugiau" (iš daugesnei). Gana 
dažnai vartojo aukštaičių uo, ie, nors autentiškame tekste pasitaiko 
ir žemaitiškų atitikmenų, pvz., p/ouszta "pluošto", skrousta “skruosto", 
dejnos dienos", swijsta sviesto". Žemaičių atitikmenys dažniausiai 
būna tokiuose žodžiuose, kurie nežinomi iš aukštaičių tarmės ar raš- 
tų. Labiau svyravo vartodamas afrikatas vietoj pajūrio žemaičių 
t, d. Iš pradžių dažniau rašė formas su /, d, pvz., patio pradio “pačioje 
pradžioje", esąntius "esančius", žode "žodžio", Žemajtiusi 'Žemaičiuose" 
ir t. t. Pradėjęs dažniau vartoti gretutinius variantus su č, dž, neretai 
afrikatas įsivesdavo ir ten, kur aukštaičiai jų neturi, pvz., jaunikajezis 
"jaunikaitis", mergajcze “mergaitė, iszgirdž s išgirdęs", pagimdže 

"pagimdė", meldže "meldė", (tu) pamaczej "pamatei" ir t. t. Vėliau, bent 
grožinėje literatūroje, tokių hipernormalizmų vengė, vėl dažniau ėmė 
vartoti formas su t, d (savo gimtosios šnektos), negu su č, dž. Balsį 
ė dažnai monoftongizavo, pvz., sriebe "srėbė". Tačiau vietoj žemaičių 
uo <o paprastai rašė o (tarė uo). Perdėm maišė sutrumpintas žemaičių 
ir ilgesnes aukštaičių formas (ded || deda, tur || turi ...), tačiau nom. 
sg. galūnę -as paprastai išlaikydavo sveiką. Esama ir baritoninių for- 
mų su -4. Morfologija apskritai žemaitiška, pvz., rašė žasij 'žąsiai" 
(že. -ei<-ie), szalie "šalyje", pajuriej "pajūryje", tus "tuos", pirmusius 
“pirmuosius", metusi "metuose", su dum wajkiukum “su dviem vaikiu- 
kais', dums wiskupums “dviejų vyskupų“, wedu "mudu", judums "jud- 
viejų', musa 'mūsų", mumis "mus", dwiju "dviejų", dwijau "dviese", dwi- 
leka "dvylika", tikam "tikime", Juobu mijgoti “'miegodavau", butum 
“būtų", warikiet “varykite", sakikietau "judu sakykite', negidos "nesi- 
gydo", ąntgiere “užgėrė", budamis "būdami", nebmajtinamis "nebemaiti- 
nami", apent "vėl", pagal tejsibes “pagal teisybę", ant petejs 'ant pečių", 
už ausiemis “už ausų" ir t. t. Įdomu, kad vartojo senovinę i kamieno 
loc. pl. formą, pvz., akisu "akyse". Tai gali būti anuomet pajūrio že- 
maičių išlaikytas archaizmas. Specifinių aukštaitiškų morfologijos 
elementų Valančius vartojo palyginti nedaug. Išimtį sudaro vienaskai- 
tos naudininkas su aukštaičių galūnė -ui, Valančiaus ištisai vartotas. 

Vizituodamas vyskupystę, atvejų atvejais matė, kad siaurų žemaity- 
bių žmonės nesupranta. J. Tumas-Vaižgantas pasakoja, jog kartą 
aukštaičių parapijoje į Valančiaus klausimą „Kap če junsu kunigėlė 
elgas?“ (kaip čia jūsų kunigai elgiasi), žmonės atsakę „Neženoti mūsų 
kunigai, ir kapčių pas mus jokių nėra: mes visi karališkiai“. Įsitikinęs, 
kad kitatarmiams lietuviams, ypač rytų aukštaičiams, jo raštų kalba 
sunkiai suprantama, Valančius ilgainiui ėmė raginti, kad kiekvienam 
kraštui būtų leidžiamos knygos savo tarme. 

Valančiaus, kaip rašytojo ir švietėjo, veikla turėjo labai didelę rei- 
kšmę puoselėjant lietuvių raštų kalbą, įtvirtinant ją visuomeniniame 
gyvenime. Sąmoningai suvokęs valstiečius sudarant lietuvių tautos 
branduolį, įvertinęs to branduolio gyvybingumą, lietuvių tautos isto- 
rinio kelio sudėtingumą, kultūros savitumą, Valančius atkakliai dirbo 
gimtojo krašto labui pačiomis sunkiausiomis sąlygomis. Savo darbš- 
tumu, tvirta valia ir blaivia nuovoka jis dėjo pagrindus tautinio išsi- 
vadavimo sąjūdžiui. Dėl valstietiškos kilmės, tauraus būdo, plačia- 
šakės ir pasiaukojamos veiklos, meilės paprastiems Žmonėms susilau- 
kė didelio populiarumo. Daukantas neretai laikomas vadu be kariuo- 

menės, o Valančius visai kitoks: jis liaudies vadas, neatitrūkęs nuo jos, 
supratęs jos siekimus. Užuot fantazavęs, jis realistiškai sprendė lie- 
tuvių tautos reikalus. Jaunas A. Baranauskas, sveikindamas vyskupą 
Valančių, taip jo veiklą reziumavo: 


Senolių, protėvių puikus liežuvis, 
Kad ne Tu gelbėjęs, būtų pražuvęs. 


Laurynas Ivinskis 


Liaudies švietėjas, lietuviškų kalendorių leidėjas, literatas, pedago- 
gas. Gimė 1810 m. Šilūlės parapijoje. Kilęs iš bežemių bajorų. 1831 m. 
baigė mokyklą Kolainiuose. Savimokos būdu įgijo mokytojo cen- 
zą. Visą gyvenimą mokė vaikus dvaruose, kurį laiką dirbo Rietavo 
muzikos mokykloje. 1864— 1866 m. buvo valdžios įtrauktas į komisiją 
lietuviškiems raštams transliteruoti rusų raidėmis, bet greit suprato 
carizmo kėslus ir iš to darbo pasitraukė. Grįžęs į Žemaitiją, vėl mo- 
kytojavo, be kita ko, mokė G. Petkevičaitę-Bitę. 1846 m. išleido pir- 
mąjį lietuvišką kalendorių „Metų skaitlius ūkiniškas“. Kalendorius 
leido iki spaudos uždraudimo. Jų išėjo 17. Vėliau pasirodė keli jo ka- 
lendoriai rusų raidėmis, bet jie nebuvo populiarūs. Spaudą uždraudus, 
Ivinskis ėmė slapta leisti kalendorius Prūsijoje. Manoma, kad jis pa- 
ruošė Tilžėje 1870, 1874, 1876 ir 1879 m. pasirodžiusius kalendorius, 
slapta platintus Lietuvoje. Per didelį vargą, įtakingiems asmenims 
tarpininkaujant, Ivinskiui pavyko 1878 m. legaliai išleisti lietuviškomis 
raidėmis kalendorių Peterburge, bet jį platinti Lietuvoje buvo uždraus- 
ta. 

Nesant lietuviškų laikraščių, anuomet Ivinskio kalendoriai atliko 
labai svarbų liaudies šviečiamąjį kultūrinį vaidmenį, iš dalies atstojo 
periodinę spaudą. Juose buvo praktiškų patarimų valstiečiams žemės 
ūkio klausimais, Žinių apie amatus, gydymą, duodama duomenų iš 
gimtojo krašto istorijos. Ivinskis į kalendorius dėjo nemaža tautosakos, 
savaip perdirbtos, sueiliuotos. Spausdino grožinės literatūros kūrinių, 
pvz., paskelbė S. Valiūno „Birutę“, D. Poškos „Darželį“, A. Baranaus- 
ko „Anykščių šilelį“. Nemaža skelbė savo kūrybos, vertimų iš kitų 
kalbų. Kalendoriai pratino liaudį skaityti pasaulinio turinio literatū- 
rą, pureno dirvą pirmuosius žingsnius žengiančiai lietuvių grožinei 
prozai. Juos galima traktuoti kaip savotišką lietuvių literatūros met- 

raštį, literatūros žurnalą. Liaudyje kalendoriai buvo labai populiarūs, 
išeidavo net iki 8000 egzempliorių tiražu, anais laikais nepaprastai 
dideliu. J. Šliūpo žodžiais tariant, juos įsigydavo „kožnas skaityti mo- 
kantysis lietuvis“. Spaudos draudimui sužlugdžius kalendorių leidimą, 
Ivinskis viename rašte valdžios pareigūnams rašė: „Lietuviai, kaip ir 

žemaičiai, turi tą pačią teisę naudotis savo literatūra, kaip, pvz., lat- 
viai ir estai, — tarp kurių pirmieji, t. y. latviai, turėdami keletą laikraš- 
čių, iš 60 000 egz. liaudies kalendorių semiasi naudingas, mokslines 
žinias, kai tuo tarpu dabartiniame šimtmetyje lietuviai tebėra panardin- 
ti gilioje tamsybėje“. 

Ivinskis nesitenkino vien kalendoriais. Jis planavo leisti lietuviš- 
ką laikraštųų. 1856 m. buvo parengęs projektuojamo „Aitvaro“ pir- 
mąjį numerį, bet valdžia nedavė leidimo. Bendravo su Rietavo kuni- 
gaikščiu I. K. Oginskiu, vieninteliu iš Lietuvos feodalų, mėgusiu lietu- 
vių kalbą ir protegavusiu žemaičių literatus. Taip pat palaikė artimus 
santykius su knygų (ir paties Ivinskio kalendorių) leidėju J. Zavadskiu. 
1854 m. Ivinskio rūpinimosi dėka Varniuose buvo įsteigta skaitykla 
— viena iš pirmųjų Lietuvoje. Rūpindamasis lietuvių pasaulietinio 
turinio lektūra, Ivinskis išvertė ir 1858 m. išleido sentimentalią Ch. 
Šmido apysaką „Genovaitę“, sulaukusią liaudyje didelio pasisekimo 
ir ne sykį kartotą. Palaikė ryšius su Rusijos geografų draugija Peter- 

burge, jai siuntinėjo savo rankraščius, Jis prirašė labai daug, be kita 
ko, buvo parengęs ir tautosakos rinkinių. Ne viskas iki mūsų dienų 
išliko, daug jo rankraščių ilgainiui nusimetė dvarų bibliotekose ir ar- 
chyvuose. 

Ivinskis mirė 1881 m., palaidotas Kuršėnuose. 1960 m. miesto ai- 
kštėje buvo pastatytas skulpt. P. Aleksandravičiaus sukurtas Ivinskio 
biustas. Švietėjo gyvenimą ir veiklą daugiausia tyrė D. Petkevičiūtė. 
Ji paskelbė apie jį nemaža straipsnių, o 1988 m. išleido ir monografiją. 

Ivinskis daug rūpinosi lietuvių kalbos reikalais, dirbo jos labui. 
Išliko dviejų lenkiškai rašytų jo straipsnių apie lietuvių kalbą ir jos rai- 
dyną rankraščiai. Juose svarstoma ir bendrinės kalbos kūrimo proble- 
ma, tiesa, gana miglotai. Pasak Ivinskio, reikia visiems rašyti vienodai, 
jo žodžiais tariant, „vidurine tarme“, kurioje mažiausia kaimynų 
kalbos įtakos. Galbūt jis turėjo galvoje tradicinę raštų kalbą, nes tos 
„vidurinės tarmės“ niekur aiškiau neaptarė. Nežinomas asmuo (V. 
Baublevičius?) vieno iš šių straipsnių paraštėje įrašė savo pastabas, 
kuriose, be kita ko, reikalaujama tik rašyti viena tarme, o skaityti 
kiekvienas galįs savo tarme „by tik supranta ką skaitąs“. Matyt, 
tada jau buvo pradėjusi bręsti mintis (vėliau kitų išplėtota), jog rei- 
kalinga vienoda visiems lietuviams rašomoji, bet ne šnekamoji kalba. 

Ivinskis laikytinas ir žymiu lietuvių leksikografu. Jis daug metų 
kaupė žodyno duomenis. Rašė didelį lenkų — lietuvių kalbų žodyną, 
bet jo nebaigė. Trijų tomų rankraštis (daugiau negu 2000 puslapių, 
iki s- raidės) saugomas Lenkijos Mokslų Akademijos bibliotekoje 
Krokuvoje (mikrofilmas yra Lietuvos Mokslų Akademijos bibliote- 
koje, fotokopija — Lietuvių kalbos ir literatūros institute). Į žodyną 
dėjo ne tik daug įvairiatarmės, ypač žemaičių, leksikos, bet ir savo 
paties sukurtus naujadarus, pvz., ateitinė "adventas", balseila “alfabetas, 
darodis "argumentas", datyris "eksperimentas", greitraštis 'stenografija", 
išmintybė "filosofija", išmintinis "filosofas", sprogykla "bomba", vasa- 
rinė 'altana"', žodinystė "etimologija". Nemaža naujadarų yra ir jo spaus- 
dintuose darbuose, pvz., gydykla "vaistas", metskaitlis "kalendorius", 
skaitlininkystė "aritmetika", tiestumas liniuotė", tolygumas “analogija", 
uždarinė "tvirtovė", vardinės “vardo diena', vejonė lenktynės", žvaiz- 
dystė "astronomija". Jeigu žodyną būtų baigęs ir išleidęs, be abejo, 
geresni jo naujadarai galėjo įsitvirtinti mūsų kalboje. 

Rašė Ivinskis ir kitą didelį žodyną, būtent, rusų — lietuvių kalbų. 
Rankraštis (1193 p., a — Oewesuwū žodžiai) saugomas Geografijos 
draugijos archyve Leningrade. Tai bene pirmas mėginimas parašyti 

anuomet labai reikalingą rusų — lietuvių kalbų žodyną. Ir jame lietuviš- 
koji dalis pasižymi leksikos turtingumu, sinonimikos gausumu, paties 
Ivinskio sukurtais terminais. Tame pačiame archyve saugomas ir tre- 
čio, net keturkalbio (rusų — lietuvių — lotynų — lenkų) Ivinskio žodyno 
fragmentas. Tai nedidelis (96 p., dalis a- raidės) rankraštis. Be to, iš- 
liko šiaip įvairios leksikografinės medžiagos rinkinių, pvz., žodžių 
sąrašai, mineralų, uolienų, akmenų pavadinimų rinkiniai ir kt. 

Ivinskis kūrė lietuvišką mokslo terminologiją, ypač chemijos, bo- 
tanikos ir kitų sričių. Jis domėjosi gamtos mokslais, aprašinėjo Lie- 
tuvos augalus, sudarinėjo herbariumą, rengė grybų atlasą ir kt. Visur 
stengėsi įvesti lietuviškus terminus. Tuo rengė dirvą gimtosios kalbos 
vartojimui mokslinėje literatūroje ir mokyklose. 

Ivinskis bandė tobulinti lietuvių rašybą: žodynuose balsių ilgumą 
stengėsi žymėti brūkšneliu virš raidės (pvz., beržūlapis, mėdžiu "medžių" 
...), Žodžius kirčiuoti. Iš kitų jo rašybos ypatumų nurodytina, kad rai- 
de ž buvo linkęs Žymėti minkštąjį, o ž — kietąjį priebalsį, pvz., žinia 
“Žinia', Žiema "žiema", bet žagre "žagrė", žądas "žandas". Kalendoriuo- 
se po 1863 m. buvo cenzūros verčiamas nevartoti 4, ę, /, w, Ž, ž raidžių 
(traktuotų lenkiškomis), bet tam draudimui spyrėsi. 

Rašė žemaitiškai su gausiomis aukštaičių tarmės priemaišomis. 
Vengė savo gimtosios tarmės „dūnininkiškų“ uo, ie atitikmenų, pvz., 
retai teparašydavo mienu 'mėnuo", bridžia "briedžio", žiwe "žievė". 
Paprastai vartojo formas su aukštaičių uo, ie: duona, diena ir t. t. 
Beaukštaitindamas dažnai persistengdavo, parašydavo, pvz., a/kuones 
*'alkūnės", tuokstančziu "tūkstančių", virszuones "viršūnės", Žiamčziuo- 
gay “žemčiūgai"', griebas "grybas", kajmienaj "kaimynai", kirmieti 'kir- 
myti', Jiedeka "lydeka", rietunse "rytuose", smiltienaj “smiltynai", šznie- 
pszte “šnypšti", Žiedras "žydras", žiedantiems “žydintiems', žwienajs 
*žvynais' ir t. t. Vietoj priešdėlio nu-, jo gimtojoje šnektoje tariamo 
nū-, bemaž visuomet rašė nuo-, pvz., nuoejti "nueiti", nuokelti "nukelti", 
nuotek "nuteka", nuosidiejimas "nusidėjimas" ir t. t. Paprastai vartojo 
žemaitiškas beafrikates formas, pvz., jaunikajtej “jaunikaičiai", platej 
*plačiai", graudej “graudžiai", degante “degančią'. Gražiai išlaikė savo 
tarmės nazalizaciją (net jeigu ji antrinės kilmės!), pvz., kan 'ką", szen 
“šią", anun dienun “anų dienų', waldans 'valdąs", wedan "vedą", suskilen 
“suskilę", gerunse numunse “geruose namuose', didesniunsius “dides- 
niuosius', junsu "jūsų", didinsis "didysis", trins "trys", sesun "sesuo", szun 
*šuo" ir t. t. Kitos būdingos žemaitybės: biegšiu 'bėgsiu", wie/ "vėl", 
wies "vėjas", ugniej' "ugnyje", sawiej' "savyje", akiese "akyse", regam 

*regime"... Dažniausios aukštaitybės: nemonoftongizuoti dvibalsiai 
ai, ei (rašo aj, ej), dat. sg. galūnė -ui (rašo -uj), nom. sg. -as, 3. praes, 
-a (kur žemaičiai a numeta), baritoninių formų galūnės -o, -4. Varto- 
jo raštų kalbos archaizmus, pvz., bandykštis "galvijas", malkas 'gurkš- 
nys', paduksis (padūksis?) “viltis', prielinksnius ing 'į', nuog "nuo". 


Kiti žemaičiai autoriai 


Jurgis Pžbrėža — žymus botanikas, šio mokslo Lietuvoje pra- 
dininkas. Gimė 1771 m. Večių kaime netoli Lenkimų (Skuodo raj.). 
Tėvai greičiausiai buvo paprasti valstiečiai. Pasidarė bajoro dokumen- 
tus. Studijavo Vilniuje mediciną ir gamtos mokslus. Baigęs Varnių 
kunigų seminariją, kunigavo Plungėje ir Kaftenoje. 1816 m. stojo į 
Kretingos bernardinų vienuolyną, priėmęs Ambraziejaus vardą. Išva- 
žinėjo visą Žemaičių kraštą. Tyrė jo augaliją. Bendravo su D. Poška, 
S. Daukantu, M. Valančiumi ir kitais išsilavinusiais lietuviais. Mirė 
1849 m. 

Pabrėža veikalus rašė lietuviškai. Svarbiausias iš jų — botanikos 
knyga, pavadinta „Taislius augymių“. Jos tik dalis buvo išspausdinta 
1900 m. Amerikoje. Kitu Pabrėžos veikalai nepaskelbti, liko rankraš- 
čiai. Reikšmingi jo sudaryti lotynų — lietuvių kalbų botanikos ir augalų 
morfologijos terminų žodynai. Kurdamas lietuvišką botanikos termi- 
nologiją, pridarė daug naujadarų, ypač retiems augalams pavadinti 
(dažnai pamėgdžiojo lotyniškus terminus), pvz., barzdelžioplė “lot. 
Barbula' (barbula "barzdelė'), smakžioplė 'Dracocephalum' (draco 
"smakas, drakonas"), vyrskaida “Androsace" (gr. dvAp, gen. sg. dv- 
Opoc vyras"), žvaizdininkė “Stellaria' (stella žvaigždė"). Panaudojo 
tam reikalui ir lietuvių mitologinius (kartais tariamus) vardus, pvz., 
gardunytis 'Anthoxanthum", puščaitis “Circaea", tvertikas "Erysimum", 
vaižgantas 'Vincetoxicum officinale' ir kt. Nemaža Pabrėžos sudary- 
tų terminų botanikai ir dabar tebevartoja, pvz., /apžnas, rinkžs, tertu- 
Ielė ir kt.35. Parašė kelis eilėraščius lietuvių ir lenkų kalbomis (paskel- 
bė V. Biržiška „Tautos ir žodžio“ VII tome, p. 289 — 292). Rašė taip 
pat religinio turinio knygas, kurių kalba prastesnė, jose gausu poloniz- 


35 Plačiau apie Pabrėžą kaip mokslininką ir jo darbus žr. leidinį „Jurgis Pabrėža 
(1771 ——1849)“. V., 1972, 

mų. Mokslo veikalų kalba, priešingai, gera, išdailinta, joje vengiama 
svetimybių. Labai turtinga leksika. 

Rašė iš esmės žem-ičių tarme su retomis aukštaitybėmis. Mokslo 
veikaluose vartojo :avitą, žemaičių tarmei pritaikytą rašybą (kitose 
knygose ji suprastinta ir nenuosekli). Ilguosius tarmės balsius žymėjo 
dvigubindamas raides, pvz., aawyža 'aviža' (dial. ūviža), daaržusy 
“daržuose" (žemaičiai taria dūr-), geerwougy "gėrvuogė", buutu "būtų", 
daliiti “dalyti. Dvigubos raidės jo tekstuose rodo ir atitrauktinį kirtį, 
pvz., aapiniis 'apyn$s", Kreetingoo 'Kretingojė'. Paplatėjusius žemaičių 
u, i (t. y. p, e) žymėjo d, y raidėmis, pvz., dė *'du", yr 'ir', bėorbėls “buž- 
bulas' (že. bčr-), kyyrmynaa 'kirminai' (že. kęr-). Dar plg. baalsy 
“balsė? (že. -e). Taip pat u0, ie atitikmenis (š. že. pu, ei) jo raštuose rodo 
du, yi raidės, pvz., dėuna "duona", kyikwyins "kiekvienas", styyibaa 
“stiebai'. Tais pačiais rašmenimis fiksavo ir ą, ę atitikmenis, jo gimto- 
joje šnektoje tariamus irgi pu, ei, pvz., tou "tą", tyisies "tęsiasi". Nepap- 
latėję siaurieji u, i resp. ū, i žymimi u, i bei uu, ii raidėmis, pvz., suu- 
nos "sūnus", raašžima "rašymą", paati 'patį' (galūnėje taria siaurą trum- 
"pą i). Vietoj aukštaičių ė rašė Žemaičių ie, pvz., die! 'dėl". Tačiau 0 
atitikmenį (že. uo) žymėjo o raide, neretai dvigubinama, pvz., koo/ 
“kol". Vietoj an randame 4 (že. pn), pvz., balągda “balanda'. Galūnėse 
ai, ei paprastai monoftongizavo, pvz., /aapaa "lūpai", roogee "rugiaT'. 
Retai juos išlaikydavo sveikus (tada žymėjo aj, ej). Taip pat dažniau- 
siai vietoj formų su č, dž vartojo beafrikačius savo gimtosios pajūrio 
žemaičių šnektos atitikmenis, pvz., maatiau "mačiau", žoody "žodžio", 
žoodiu 'žodžių", nors kartais parašydavo ir su č, dž (cz, dž). Morfolo- 
gija ir leksika perdėm žemaitiškos. 

Liudvikas Adomas Jucevičius (1813— 1846) — tautosakinin- 
kas, etnografas, literatūros istorikas. Rašė daugiausia lenkiškai. 
Reikšmingiausi jo veikalai — „Lietuva, jos senovės paminklai, buitis 
ir papročiai“ 1846 m., „Žemaičių žemės prisiminimai“ 1842 m. ir 
„Lietuvių liaudies priežodžiai“ 1840 m.*?. Liko rankraštis „Biogra- 
finės ir literatūrinės žinios apie mokytus žemaičius““'. Lietuvių kal- 
bą gerai mokėjo, ją didžiai vertino, apie ją rašė: „Drąsiai galima 
pasakyti, kad lietuvių kalba daug turtingesnė negu kitų Europos tau- 


se Šiuos ir smulkesnius Jucevičiaus darbus į lietuvių kalbą išvertė D. Urbas. Pas- 
kelbti leidinyje: Jucevičius L. A. Raštai. V., 1959. 

37 Lietuviškas vertimas, parengtas M. Lukšienės ir V. Raudeliūno, pasirodė „Litu- 
anistinės bibliotekos“ serijoje: Liudvikas Jucevičius. Mokyti žemaičiai. V. 
1975. 

tų kalbos. Tik gaila, kad ji taip paniekinta“. Siūlė J. Kraševskio 
redaguojamame lenkų žurnale „Athenaeum“ įvesti skyrių, kur būtų 
spausdinami lietuviški kūriniai. Žinoma, to n>buvo padaryta. Vertė 
lenkų poetų romantikų eilėraščius į lietuvių kaic4. Sakėsi išvertęs A. 
Mickevičiaus „Konradą Valenrodą“ ir J. Kraševskio „Vitolio raudą“, 
bet šių vertimų rankraščiai nesurasti. 

L. A. Jucevičiaus lietuviškų tekstų kalbos pagrindą sudaro gimtoji 
pietų žemaičių tarmė su nedažnais tradiciniais elementais (uo, ie, nom. 
sg. -as ir kt.). Pavyzdžiai: paty "pačią", kientanty "kenčiančią' (plg. 
hipernormalizmą awieczes avietės"), glusnis "gluosnis", žima "žiema" 
(hiper. rietas 'rytas"), mergiely "mergelė", rožys "rožės", kan saky “ką 
sakė", kinla 'kyla"', pyningun "pinigų", trins "trys", juns "jūs", junsu jūsų", 
rudun “ruduo", myszkunse "miškuose", naktiej "naktyje", anims "aniems", 
ejkiet “eikite', pas manes "pas mane“. 

Jonas Ugenskis (gyvenęs apie 1810— 1858 m.), profesoriaus And- 
riaus Ugenskio brolis. Išvertė į lietuvių kalbą instrukciją, kaip kovoti 
su choleros liga. Išleista atskira knygele Kaune 1848 m., pakartota 
1852 m. Knygelės kalba žemaitiška su tradiciniais elementais. Pavyz- 
džiai: tus "tuos", tujaus "tuojau", žuwis "žuvies", sweykims "sveikiems", 
prisz 'prieš', szaknun "šaknų", praejusiunse miatuse “praėjusiuose me- 
tuose", paskun "paskui", iszninka "išnyko", pakilna “pakyla". 

Antanas Bukauskis (apie jį šiaip jau nieko nežinome) 1849 m. 
parašė 23 puslapių knygelę „Praktika gaspadorių“, kurioje išdėstė 
įvairias meteorologines pastabas ir patarimus žemdirbiams. Ji nebuvo 
išleista. Rankraštis saugomas Vilniaus universiteto bibliotekoje. Kny- 
gelės kalba — tipiška Žemaičių su retomis aukštaitybėmis. Pavyzdžiai: 
dydemy 'didžiame", apate "apačia", petiu "pečių", mediuse 'medžiuose", 
degontius “degančius", jowdas "juodas", mienow 'mėnuo", dongow “dan- 
guje', tow "tą", žyima "žiemą", anji "jie", dontun "dantų", naus naujas", 
sawie "savyje", ant kielejs “ant kelių“. 

Gabrielius Beržanskis (apie 1835— 1888 m.) parengė ir 1860 
m. išleido „Apgynimą dvasišką“ — didelį plakatą, raginantį kovoti 
su užkrečiamomis ligomis. Kalba — žemaičių su gausiais tradiciniais 
elementais. Būdingesni Žžemaitiški pavyzdžiai: poulam “puolame!, 
padout "paduoti", pirmijej tiewaj “pirmieji tėvai", wisims "visiems", wiso- 
kiusi rejkalusi “visokiuose reikaluose', kan "ką", atolink 'atitolink', 
idant stotumemos “kad taptume'. Būdingiausias aukštaitybes ir archaiz- 
mus sudaro gretutiniai variantai su uo, ie, ai, ei, ui (rašo aj, ej, uj), 

su sveika vardininko galūne -as, baritoninės formos su -0, -0s, -4, -ę, 
archaizmai idant, nuog, tawiep ir kt. 

Danielius Jankūnas (1835—1892?7), pasirašinėjęs slapyvar- 
džiu D. Lietuwniks, D. Samogytis, apie 1861 m. išvertė į lietuvių kal- 
bą A. Obodovskio geografijos knygą, pavadinęs „Wisotines Jeografi- 
jes Mokslinga Kniga“. Rankraštis prieš karą buvo Kauno universi- 
teto bibliotekoje, dabar neberandamas. Apie 1891 m. parašė elemento- 
rių, kurio rankraštis neišliko. Greičiausiai rašė Žemaičių-aukštaičių 
mišiniu. Į amžiaus pabaigą visai suaukštaitėjo, žr. V. Biržiškos paskelb- 
tus laiškus („Tauta ir žodis“, t. 5, p. 323 ——325). 

Jonas Kobėckis (1765— 18237), teisininkas, Ad. Mickevičiaus 
bičiulio emigracijoje Liudviko Kobeckio, pasivadinusio Korilskiu, 
tėvo brolis (?). Rašė žemaitiškai eilėraščius, kurių vienas paskelbtas 
M. Davainos-Silvestraičio knygoje „Medega S. Daukanto biografi- 
jai“, 1898, p. 40. Čia kalba stipriai suaukštaitinta. 

Jonas Matulevičius (gimė 1776 m.), 1805— 1845 m. gyvenęs 
Alsėdžiuose. 1854 m. parašė eilėraštį vysk. M. Valančiaus vardo die- 
nos proga. Paskelbė V. Biržiška „Tautos ir žodžio“ VII tome, p. 351 
—352. Eilėraščio kalba žemaitiška su aukštaičių elementais: žodeys 
*žodžiais", žemaytiu “'žemaičių", tarnaytiu “tarnaičių, waldie "valdžią", 
piemu "piemuo", gid "gieda", ton “tą", katron “katrą', waseria "vasario", 
bet metuose, diena, šwiesos, sawo, wardo, kunigaj. 

Mikalojus Stankavičius tais pačiais 1854 m. parašė žemaitiš- 
kai kitą vysk. M. Valančiui dedikuotą sveikinimo eilėraštį. Paskelbė 
V. Biržiška „Tautos ir žodžio“ VII tome, p. 344—345. Būdingesnės 
kalbos ypatybės: die/ "dėl", ont 'ant", padusma 'paduosime", tus "tuos", 
prisz “prieš', mas "mes", turem “turime'. Aukštaitiškų elementų nedaug: 
diena, wiena, Diewas, gen. sg. winelio, swejkatos. 

Karolina Praniauskaitė (1828—1859), telšiškė bajoraitė, ar- 
tima A. Baranausko jaunystės draugė. Lenkiškai rašiusi poetė. Išvertė 
į lietuvių kalbą eilėmis J. Kraševskio „Vytolio raudos“ pasaką „Žal- 
čio motė“ (čia motė 'žmona"'). Vertimas išspausdintas L. Ivinskio 
1859 m. kalendoriuje. Aukšto poetinio lygio. Kalba — žemaitiška 
su gausiais tradiciniais elementais. Greičiausiai Ivinskis kažkiek taisė, 
redagavo, nes yra jam būdingų hipernormalizmų, pvz., nuodausziu 
"nudaušiu", nuomanik “"numanyk", nuosigando 'nusigando", nuotika “'nu- 
tiko". Kiti Ivinskio kalbai būdingi pavyzdžiai: trins "trys", junsu 
jūsų", iszrieden "išrėdę", uselu "uoselių", plina plieno" (telšiškiai uo, 

ie verčia ou, ei). Manoma, kad Praniauskaitė buvo parašiusi lietuviš- 
kai ir daugiau eilėraščių, bet neišliko. 

Minėtini dar du nežinomų žemaičių autorių eilėraščiai. Vienas 
iš jų buvo 1820 m. paskelbtas lenkų laikraštyje „Tygodnik Wilenski“, 
antrąjį S. Daukantas įdėjo į savo „Dainas žemaičių“. Abu perspaus- 
dinti „Lietuvių literatūros istorijos chrestomatijoje“ (V., 1957, p. 
329 — 334). Pirmojo („Daina apie linksmą pavasarį“) kalba turi daug 
aukštaitiškų elementų. Čia žemaitybės retokos. Pavyzdžiai: dukit 
*duokite", pridukiet “priduokite", dainukit "dainuokite'. Antrojo (,„Pa- 
vasaris“) kalba — perdėm žemaitiška, orientuoja į šiaurinę tarmės 
dalį, pvz., joukus "juokus", oudiga "uodega", žalou "žaliuoja", oužouli 
*ąžuole", drousej drąsiai", žousys "žąsys", tou "tą" (net koune "kone"!), 
dijna "diena", gijd "gieda", medej "medžiai", apatio "apačioje", žodius 
*žodžius", didiausej didžiausiai", undinie "vandenyje", /iegdamis "lėkdami", 
pabengusi "pabaigusi", tekaj "teka", ąnt lizdajs "ant lizdų“. 

Yra duomenų, kad žemaitiškai eilėraščius rašė Fabijonas Barkauskas 
(1781 —18557), Adomas Sungaila (apie 1812 — po 1850 m.), Juozas 
Varkalas (pavardę suslavino Warkolewicz, apie 1788 — 1838 m.), bet 
jų autentiškų tekstų neišliko. 

Lietuvių kalbą plačiai vartojo 1831 ir 1863 m. sukilėliai, kurie save 
vadino „Lietuvos vaisku“. Su sukilusiais valstiečiais buvo kalbama 
ir jiems komanduojama lietuviškai. Dainavo lietuviškas dainas, kurių 
1863 m. sukilime būta gana kovingų, net patriotiškų. Tai matyti iš 
pateikiamo J. Anusavičiaus sukurtos dainos „Nebeskuskit, broliai, 
ūsų“ fragmento (rašyba ir kalba sumoderninta): 


Imkim visi tuoj į nagus 
Kirvius, dalgius ir noragus 


Kitą metą čėse tami (tame) 

Jau giedosme pagrįždami: 

Vivat, valna būk, Lietuva, 

Žiemių smakas jau pražuva (pražuvo). 


Sukilėliai lietuvių kalbą vartojo ir raštu. Išliko jų 1831.VI.26 atsi- 
šaukimo rankraštis „Atsiliepimas prie ūkininkų žemaičių“, kuris yra 
prounijinio turinio, parašytas gana sklandžiai žemaičių tarme su ne- 
gausiais tradiciniais elementais. Tai matyti iš šio teksto gabalėlio: 

„Ayszkiey ani (= jie) musu kalba yr musu wiera sunaykinty norieje, 
o wysoy sawa Žemiei wina tyktay maskolyszka kalba yr maskolyszka 
wiera palykty“. Kiti pavyzdžiai: iuns Žemaytey 'jūs žemaičiai", žodey 
“žodžiai", gustis 'guostis', prapulusy “prapuolusią', wina “wieno", lipy 
“"liepę", warguse “varguose", fuiaus "tuojau", patyms "patiems", prisz 
*prieš', ikwiepy "įkvėpė", dransey "drąsiai", musa "mūsų", eykiem “ei- 
kime', apdowenoty "apdovanoti". 

Išliko ir keli lietuviški caro valdžios atsišaukimai, nukreipti prieš 
1831 m. sukilimą. Generolo M. I. Paleno atsišaukimas (perspaus- 
dintas „Tautos ir žodžio“, t. 5, p. 318—319), buvo parašytas iš esmės 
tradicine raštų kalba, bet su žemaitybėmis, pvz., ejtum "eitų", pameskiet 
*pameskite", dowenoti “dovanoti", pas manes 'pas mane". Kalba prasta, 
nesklandi, daug iškraipymų. 

Vyskupui S. M. Giedraičiui priskiriamas atsišaukimas į 1831 m. 
sukilėlius (greičiausiai parašė ne jis, bet stačiatikių metropolitu virtęs 
unitas Juozas Siemaška) — visai žemaitiškas, pvz., žemaytey “žemai- 
čiai", walde "valdžia", joukas "juokiasi", Diewou "Dievui", tyi "tie", atsy- 
mayny "atsimainė', gerun "gerą", kuren 'kurią', anus “juos", szyrdiey 
"širdyje", tosy szalesy "tose šalyse', budamys "būdami". Tačiau ir čia 
pasitaiko kiek aukštaitiškų elementų, pvz., aukštaičių ie, galūnėse 
dvibalsiai ai, ei ir kt. 

Gardino ar Vilniaus gubernijos kanceliarijos tarnautojo Žadauskio 
(šiaip jau nežinomo asmens) išversto 1832 m. valdžios aplinkraščio, 
draudžiančio teikti prieglobstį dezertyrams, kalbos pagrindą sudaro 
žemaičių ir aukštaičių tarmių mišinys, plg. adutas "atiduotas", dus "duos", 
žalnieru "kariui", tyi "tie', lipie "liepė", menesis "mėnesio" (mėnesies), 
tus "tuos", turtuse “turtuose", tuiaus "tuojau", apley 'apie' ir dažnas 
formas su aukštaičių ie, nom. sg. galūnę -as, 3. praes. -a, loc. sg. -oje, 
ing “į, negales "negalės". Vis dėlto ir čia vyrauja žemaičių tarmės ele- 
mentai. 

Daugiau išliko 1863 m. sukilėlių ir jų malšintojų atsišaukimų. Šių 
kalba prastesnė, dažnai žargoniška. Bemaž ištisai vyrauja Žemaičių 
tarmė, kažkiek atmiešta aukštaičių elementais. Abiejų tarmių mišiniu 
parašyti du atsišaukimai, turintys nulaužto kryžiaus atvaizdą: 1862. 
IV.8 ir 1863.III.19. Jie saugomi Lietuvos Mokslų Akademijos bib- 
liotekoje (F 9-3316). Vilniaus generalgubernatoriaus V. I. Nazimo- 
vo 1857.XI.20 įsakymo lietuviškas vertimas (paskelbtas V. Biržiškos 
„Mūsų senovėje“, t. 2, Nr. 1(6), p. 172—173) — perdėm žargoniškos, 
nelengvai suprantamos kalbos pavyzdys. Pagrindą sudaro žemaičių 

tarmė, pvz., dus "duos", duti "duoti", wina "vieną", likta "lieka', mun 
“man", tun "tų", kurin "kurį", ont "ant", žemi "žemė", anus "juos", nubega 
*nubaigia". 

Panašia žargoniška kalba buvo paskelbtas 1861 m. baudžiavos pa- 
naikinimo dekretas, kuriame apskritai vyrauja tradicinės raštų kalbos 
elementai, bet pasitaiko nemaža ir žemaitybių, pvz., apej 'apie', jun 
“jų, dumodamis “galvodami'. Dar didesniu žargoniškos kalbos miši- 
niu pasižymi 1861 m. Vilniuje išleistos baudžiavos panaikinimo nuos- 
tatų ištraukos Vilniaus, Gardino, Minsko ir iš dalies Vitebsko guber- 
nijų valstiečiams (prikaišiota net rytų aukštaičių elementų) ir 1863. 
III.1 įsakas dėl privalomųjų santykių tarp valstiečių ir dvarininkų 
nutraukimo. 

Kiek geresne kalba, bet įvairiatarmiu mišiniu apie 1844 m. buvo 
atspausdinti dvarininko T. Ropo sutarties su valstiečiais blankai 
(saugomi Lietuvos MA bibliotekoje, F 9-3316). Būdingesni pavyzdžiai: 
parduti “parduoti', tus "tuos", metusi "metuose", prisz 'prieš', ranstus 
*rąstus", inumis "įnamis", rudenie “rudenyje", apley "apie" ir laysty "leisti", 
dasilaystu “leistųsi'. 


Gramatikos, žodynai 


Gausi žemaičių raštija prašyte prašėsi norminimo, kalbinio apdoro- 
jimo. To darbo anuomet ėmėsi ne vienas žemaičių autorius. Tačiau 
buvo išspausdinta tik viena jų parašyta gramatika — K. Kasakausko 
„Kalbrėda“. 

Kalikstas Kasakauskas gimė 1794 m. Didkiemyje (dab. Ši- 
Idlės raj.). Kilęs iš žemaičių bajorų. 1808—1814 m. mokėsi Kražių 
gimnazijoje, 1814— 1818 m. — Vafnių kunigų seminarijoje, 1826— 
1831 m. studijavo Vilniaus universitete. Dirbo kunigu Salantuosė, 
Vilniuje, Kaltinėnuose, Akmčnėje. Mirė 1866 m. Akmenėje. 1832 m. 
išleido lenkiškai parašytą lietuvių kalbos gramatiką, pavadinęs „Gram- 
matyka języka Žmudzkiego... Kalbrieda ležuwio Žiamaytiszko“. 
Joje stengėsi pateikti bendras žemaičių ir aukštaičių (šiuos vadino 
lietuviais) formas, suderinti abi tarmes, kurias traktuoja kaip vieną 
kalbą. Gramatikos pagrindą sudaro žemaitiškos formos, pvz., ti "tie", 
tims "tiems", giarisims “geriesiems", tus "tuos", giarusius “geruosius", 
tusi "tuose", giarusiusi “geruosiuose', kan ką", sukans “sukąs", sukan 
"suką", darens “daręs", darisęns “darysiąs"', akiesi “'akyse". Bet nemaža 

įmaišyta ir aukštaitiškų elementų, pvz., baritonų kilmininkai su ga- 
lūnė -o (daykto daikto"), naudininkai su -ui (dayktuy), nemonof- 
tongizuoja dvibalsių ai, ei (rašo ay, ey) ir kt. Paradigmos — hetero- 
geninės, pvz., linksniuojama: dayktas, daykto, dayktuy, daykta 'daik- 
tą", dayktu, dayktui (hibridas?), daugiskaita dayktay, dayktū, dayk- 
tūms, dayktus, dayktays, dayktusi. Šalia gen. sg. daykto yra nom. pl. 
kalbas "kalbos". Dažni žemaičių-aukštaičių dubletai, pvz., nom. sg. 
stal's ir stalas. Įvairuoja žodžio vidurio vokalizmas. Antai vartojami 
aukštaičių uo, ie, bet pasitaiko ir žemaitiški jų atitikmenys (net tame 
pačiame žodyje), pvz., wieniuleka "vienuolika", kikwienas "kiekvienas", 
kino “kieno'. Kiti pavyzdžiai: miėnuo "mėnuo", duotims “duotiems", 
muni || mani "mane", dwijū || dweju "dviejų". 

Nors gramatika parašyta lenkiškai, bet autorius stengėsi pateikti 
ir lietuviškus terminus, taigi kūrė lietuvišką gramatinę terminologiją. 
Įdomesni jos pavyzdžiai: balsė 'garsas' (1. gloska), patbalsė "balsis" 
(samog loska), draugbalsė "priebalsis" (spolgloska), nosinė balsė “nosi+ 
nis balsis“ (nosowa samogloska), dveibalsė “dvibalsis*, daiktininkas 
“daiktavardis" (rzeczownik), pripultininkas “būdvardis'  (przymiot- 
nik), užvardis "įvardis" (zaimek), žodis “veiksmažodis' (s/owo, lot. 
verbum), vardžodis "dalyvis" (imieslėw), pryvardis "prielinksnis' (przy- 
imek), sujungtojis "jungtukas', prašuktojis “jaustukas" (wykrzyknik), 
skaitlius daugingas "daugiskaita" (liczba mnoga), dudaiktis skaitlius 
"dviskaita", gimtis "giminė" (rodzaj), atstikis (atstykis ?) linksnis" (przy- 
padek), susmulkintiniai vardai “"mažybiniai daiktavardžiai' (zdrobnia- 
le imiona), žingsniai "laipsniai" (stopnie), žingsniavimas "laipsniavimas" 
(stopniowanie), žodmaina 'asmenavimas". Iš pavyzdžių matyti, kad dau- 
gumas Kasakausko gramatinių terminų buvo vergiškai išversti iš len- 
kų kalbos. Vėlesnėse gramatikose iš jo terminų įsitvirtino tik Lalsė, 
dvibalsė (balsis, dvibalsis), nosinė raidė (nosinis balsis), aukštesnysis 
bei aukščiausiasis laipsniai ir sudėtiniai žodžiai. Šių terminų jis laiky- 
tinas pradininku (nosinę vartojo jau Daukantas). 

Mums dabar keistoka Kasakausko gramatikos sandara: kalbos da- 
lys pradedamos nuo jaustuko, paskui pereina prie prielinksnio, jungtu- 
ko, prieveiksmio, vardo (daiktavardžio, būdvardžio, skaitvardžio), 
įvardžio, veiksmažodžio ir dalyvio. Iš dalies sekama lenkų A. Kop- 
činskio gramatika. 

Kasakauskas parengė ir išleido dar keletą populiarių knygelių. 
Iš jų svarbesnės „Girtybė ir blaivystė“ 1859 m. ir „Pasaka apie paš- 
nekesį tarp velnio ir šimkorių“ 1861 m. Abiejų kalba perdėm žemai- 

tiška, aukštaičių elementų mažiau negu gramatikoje. Pavyzdžiai: 
apstey *apsčiai'", žodey "žodžiai", udega "uodega", obuls "obuolys", kik- 
wins “kiekvienas', dinu "dienų", wokituks “vokietukas"', gyrtiby 'gir- 
tybė', kan 'ką', kuren "kurią", kalbans 'kalbąs", matens "matęs", trins 
"trys", kraus kraujas", kurims “kuriems, anims "jiems". Iš aukštaitybių 
reguliariau vartojami tik ai tipo dvibalsiai. 

Maždaug tuo pačiu laiku kaip Kasakausko „Kalbrėda“ buvo len- 
kiškai parašyta nežinomo žemaičio autoriaus gramatika, pavadinta 
„Prawidla języka litewskiego czyli grammatyka litewska“ (Lietuvių 
kalbos taisyklės, arba lietuvių gramatika). Parašymo data nežinoma, 
bet prieš 1830 m. Viršelyje yra kriptonimas X. D. K. P. S, galbūt 
skaitytinas Xiedz Diecezii Kowienskiej P. S. (?). Rankraštis saugo- 
mas Krokuvos Čartoriskių bibliotekoje (mikrofilmą turi mūsų Moks- 
lų Akademijos biblioteka, fotokopiją Lietuvių kalbos ir literatūros 
institutas). Titulinio lapo kitoje pusėje kažkieno pieštuku įrašyta S/a- 
niewicz. Tačiau rankraščio rašyba ir kalba aiškiai rodo, kad tai ne 
S. Stanevičiaus darbas. Nežinomasis gramatikos autorius turėjo būti 
kilęs iš šiaurės žemaičių pajūriškių ploto, plg. rašymą szow "šuo", 
akmow "akmuo", brolow "broliui", gerowjow 'gerajam", žmogowje 'žmo- 
guje', muszows “mušuosi', kow “ką', katrow "katrą", bytiu "bičių", 
dyrbtio “dirbčiau", dodątius 'duodančius'. Pasitaiko ir aukštaitiškų 
formų, pvz., diena, daržay "daržai", daržays 'daržais"', gražey "gražiai". 
Kaip ir Kasakausko gramatikoje, bandoma derinti žemaičių ir aukš- 
taičių tarmes, pvz., linksniuojama brolis, broly "brolio", brolow "broliui", 
broli "brolį", su brolu, brole (loc. sg.), daugiskaita broley, broliu, brolems, 
brolus, broleys, broluse. Gramatikos autorius daro tam tikrą formų 
atranką, tiesa, labai atsitiktinę, net savavališką, neparemtą tų formų 
raidos analize, kurios anuomet jis, žinoma, ir negalėjo atlikti. An- 
tai jis „tikrosiomis“ formomis, atseit norminėmis, laiko ake, sese, 
akmenis, debesis, t. y. akė, sesė, akmenys, debesys, daugiskaita akes, 
seses, akmeney, debesey, taigi akės, sesės, akmeniai, debesiai, o „netik- 
rosiomis“ (falszywe, zfalszowane) — akys, sesow, akmow, debesys, 
atitinkančias mūsų dabartines akis, sesuo, akmuo, debesis, daugiskaita 
akis, seseris, akmenis, debesis, taigi akys, seserys, akmenys, debesys. 
Rankraščio pabaigoje yra nedidelis (14 p.) lietuvių — lenkų kalbų žo- 
dynėlis. Kadangi ši gramatika nebuvo išleista, tai ji pastebimos įtakos 
ano meto lietuvių raštijai vargu ar galėjo padaryti. 

Iš to paties laikotarpio išliko dar vienas lenkiškai parašytas žemai- 
čių gramatikos rankraštis. Tai Simono Groso „Kalbrėda žemai- 

tiška“ 1835 m. S. Grosas buvo lietuviškai išmokęs vokietis. Gimė apie 
1772 m. Prūsijoje. Mokėsi Resloje (Prūsija), Raseiniuose, Vilniuje. 
1794 m. tapo kunigu ir mokytojavo Troškūnų, Dotnuvės, Kretingės 
vienuolynų mokyklose. Nuo 1827 m. Kretingos vienuolyno viršinin- 
ko pavaduotojas. Mirė 1835 m. Kretingoje. Buvo gerai išmokęs 
žemaičių tarmę, vartojamą Kretingos apylinkėse. Ją ėmė kaip pagrin- 
dą savo gramatikai. Nors jo „Kalbrėda“ ir nebuvo išleista, bet amži- 
ninkai ją žinojo ir gerai vetino. M. Valančius rašė, jog „kninga ta 
labaj giera“. Rankraštis dabar saugomas Lietuvos Mokslų Akade- 
mijos bibliotekoje. Pradžioje yra kito asmens žemaitiškai parašy- 
ta prakalba, apibūdinanti gramatikos autorių. Joje, be kita ko, sa- 
koma, kad gramatiką autorius skiriąs specialiai žemaičiams, taikyda- 
masis prie Telšių, iš dalies Raseinių ir Šiaulių pavietų, nes šiame kraš- 
te, „kaypo tolausemy nu swetymu rubežiu“, esanti grynesnė kalba. 
Didžiąją rankraščio dalį sudaro pats gramatikos tekstas, o pabaigoje 
pridėtas lenkų — lietuvių (t. y. žemaičių) žodynėlis, kurį sudaro apie 
3000 žodžių. 

S. Grosas vartoja kiek panašią į J. Pabrėžos rašybą. Greičiausiai 
jie abu buvo pažįstami ir bendravo. Balsių ilgumas žymimas dvigu- 
binant raides. Žemaičių p rašomas raide 6 (Pabrėža rašė 0), pvz., 
sė tėumi gero poonė 'su tuo geru ponu', mėnys 'manęs'. Žemaičių 
žodžiai užrašyti tiksliai. Tai matyti kad ir iš linksniavimo (tas, geras, 
ponas): tas gers poons, to gera poona, tam geram poonūu, ton gera p00- 
na, so tėumi gero poonė, tamy geramy poonėujy (hibridas ir hipernor- 
malizmas?), daugiskaita tyi gery poonay (yra ir poonaa), tun gerun 
poonu, tyms geryms poonams, tus gerus poonus, so tays gerays poonays, 
tusy gerusy poonusy, dviskaita toėudo gero poono, tūudėūus gerėus po0- 
nūus “tų dviejų gerų ponų', toudėm gerėm poonėm. Dar plg. asz "aš", 
mėūnys “manęs', mėn "man", moni 'mane", sė mūni "su manimi", mėniey 
*manyje" ... Rašė nom. sg. akj's "akis", bet nom. pl. akis "akys" (žemai- 
čiai -ys taria -is su siauruoju i). Galūnėse neretai išlaiko nemonof- 
tongizuotus dvibalsius ai, ei. Apie tai rašė: „aš šiame darbelyje, priar- 
tėdamas prie lietuvių kalbos (t. y. aukštaičių tarmės. — Z. Z.), vietoj 
aa rašiau ay, pvz., vietoj mokaa — mokay, o vietoj ee rašiau ey, pVZ., 
vietoj mokee — mokey etc.“. Šalia „norminių“ žemaitiškų pavyz- 
džių kartais įrašomi ir jų aukštaitiški atitikmenys, prieš kuriuos deda- 
ma santrumpa Lith. (= lietuvių, atseit aukštaičių) arba vel, v. 'arba'» 
pvz., gen. sg. poona — Lith. pūno, nom. pl. žoodey v. žoodziey. Matyt, 

Grosas buvo prisirankiojęs nemaža duomenų iš senesnių lietuvių 
kalbos gramatikų, leistų Prūsijoje, ir juos panaudojo. 

Praėjus maždaug 20 metų buvo parašyta Juozo Čiuldos grama- 
tika „Pomysly o prawidtach gramatycznych języka žmudzkiego oraz 
uwagi nad mytologią litewską“ (Metmenys apie žemaičių kalbos gra- 
matikos taisykles ir pastabos apie lietuvių mitologiją) 1854 m. Išlikusio 
rankraščio (matyt, būta ne vieno varianto), saugomo respublikinėje 
M. Mažvydo bibliotekoje Vilniuje??, gale nėra mitologijos pastabų, 
vietoj jų įdėtas skyrius apie lietuvių poeziją. 

J. Čiulda gimė 1796 m. Plungės parapijoje. Mokėsi Žemaičių Kalva- 
rijos mokykloje, 1818— 1822 m. Vyriausiojoje Vilniaus kunigų semina- 
rijoje. Vėliau kunigavo Švėkšnoje, Kaune, Šiauliuose, Troškūnuose, 
Darsūniškyje ir Kairėnų (prie Vilniaus), Sarijos (netoli Drisos) dva- 
ruose. Turėjo didelę biblioteką, kurios dalį mirdamas paskyrė Vil- 
niaus archeologinei komisijai, o likusios dalies pagrindu buvo įkurta 
biblioteka Varšuvoje. Mirė 1861 m. 

Gramatika parašyta su nemaža lingvistine nuovoka. Iš įžangos ma- 
tyti, kad autoriui rūpėjo ne tik praktiniai kalbos mokymo reikalai, 
bet jis siekė įsigilinti į lietuvių kalbos prigimtį, jos sistemos mechaniz- 
mą (,„poznač naturę i mechaniczny uktad języka“). J. Karlovičius anuo- 
met rašė, kad ši gramatika būtų davusi didelės naudos mokslui, jei- 
gu būtų išleista. Autorius buvo gerai susipažinęs su ano meto ir senes- 
ne lietuvių raštija: įvairiomis progomis mini, pvz., K. Sirvydą, Prūsi- 
jos lietuvių gramatikas, K. Donelaičio „Metus“, J. A. Giedraičio 
„Naująjį testamentą“, S. Daukanto „Prasmą“, K. Kasakausko „Kal- 
brėdą“. Jis nepainiojo, kaip kai kurie pirmtakai, raidžių su garsais, 
įžvalgiai atskleidė įvairių tarmių skirtumus, iškėlė lietuvių kalbos ben- 
drybes su kitomis kalbomis. Įžangoje rašo apie lietuvių kalbos nuos- 
mukio priežastis, kurių svarbiausia laikė įsišaknijusį prietarą, jog 
ši kalba esanti tik prastuomenės bendravimo priemonė. Gina lietuvių 
kalbą nuo įvairių jos niekintojų, kelia šios kalbos reikšmę švietimui. 
Pabrėžia reikalą kalbant ir rašant laikytis vienodumo, „tikrų grama- 
tikos taisyklių“, būtinumą turėti išsamią lietuvių kalbos gramatiką, 
nes K. Kasakausko „Kalbrėda“ esanti daugeliu atžvilgių nepakanka- 
ma. Kadangi lietuvių kalba susiskaldžiusi į įvairias tarmes bei patar- 
mes, autoriaus nuomone, būtina jas gerai ištirti ir nuspręsti, kuri iš 


* Jį aprašė V. Jurgutis, žr.: Bibliotekų darbas. V., 1960, Nr. 1. P. 24-27; Knygo- 
tyra. T. 4(11). P. 147- 165. 


176 


jų yra gyvosios kalbos tobulėjimo procese toliausiai pažengusi. Tos 
tarmės pagrindu ir turinti būti kuriama raštija. Matyt, Čiulda tokia 
tarme laikė savo gimtąją šiaurės žemaičių pajūriškių šnektą, kurios 
formos ir sudaro jo gramatikos kalbinį pagrindą, pvz., stogou "sto- 
gui", gražioujou "gražiajam", wyrszoujė "viršuje", wynyis “vinies', raszą- 
tius 'rašančius", raszantiųse "rašančiuose", butio "būčiau", gražė 'gra- 
žaus', graži 'gražų', gražemyjė 'gražiajame", gražiųsiųsė “'gražiuosiuose", 
wyniejė 'vinyje", ugniesė 'ugnyse', mūdūms "mudviejų", dūms stogūms 
“dviejų stogų", dwyms trobyms "dviejų trobų', esaw "mudu esame“, 
turetau “judu turite“. Aukštaitybių Čiuldos gramatikoje yra daugiau 
negu jų pateikė S. Grosas. 

Kai kurių savo gimtosios tarmės ypatybių Čiulda nelaiko „normi- 
nėmis“ ir nerekomenduoja jų vartoti. Antai dėl monoftongų vietoj 
aukštaičių ai tipo dvibalsių jis rašo: „Kai kuriose vakarų Žemaičių 
srityse vietoj aj, ej, 0j, numetus galūnės priebalsį j, prieš jį stovintis 
balsis tariamas ilgai: waka dzieci, ėti išč, trobo w chacie... Tokia tar- 
tis yra ne tik priešinga kalbos taisyklėms, bet ir atmestina kaip negra- 
ži, ausiai nemaloni, esą geriau lietuvišku būdu (t. y. aukštaitiškai) 
tarti: wajkaj, pejkty, pajkas...“. Netinkamomis formomis laikė ir Že- 
maičių kraus “kraujas', dalgie 'dalgyje" ir kt. Patarė vartoti aukštaitiš- 
kus a kamieno vienaskaitos kilmininkus su -0s vietoj žemaičių bari- 
toninių formų -as. Taip pat vardažodžių vienaskaitos galininko galū- 
nėje rašė nosinę raidę, pvz., stogą, trobą, wynį “vinį', nors Žemaičiai 
čia turi trumpą galūnės balsį. Žodžiu, ir jis stengėsi derinti žemaičių 
ir aukštaičių tarmes. 

Yra duomenų, kad Čiulda rašė lietuviškus eilėraščius, bet jų neišliko. 

Žemaičių morfologijos pagrindus išdėstė S. Daukantas savo „Pras- 
moje“. S. Stanevičius naująjį 1737 m. „Universito“ leidimą papildė 
kai kuriais žemaitiškais elementais. Valdžios iniciatyva 1861 m. buvo 
išleistas Jono Krečinskio parengtas (rusiško V. Zolotovo ele- 
mentoriaus pagrindu) rusų kalbos vadovėlis lietuviams, kurio lietuviš- 
ko teksto kalbinį pagrindą sudarė pietų žemaičių tarmė su tam tikrais 
tradicinės raštų kalbos elementais. Būdingesni žemaitiški pavyzdžiai: 
platej “plačiai', žodej "žodžiai", kent "kenčia", girdant "girdint", paej- 
tanty “paeinanti, priklausanti", sudes “suodžios", uga "uoga", szu "šuo", 
juds "juodas", žyma "žiema", ani "anie, jie", mits “mietas", kitims "kitiems", 
diedy *'dėdė", tomsu "tamsu", kąn "ką, juns "jūs", jumsu "jūsų", numunsy 
"namuose", gelžys 'geležis", dowina "dovana", dewy "davė", musa "mūsų", 
ejkiet "eikite", dajniuk 'dainuok", pas munis "pas mane". Aukštaitybės: 

neretai pasitaiko uo (rašo 0), ie vietoj žemaitiškų atitikmenų, nemonof- 
tongizuoti ai, ei (rašo aj, ej), nom. sg. galūnė -as ir kt. Plg. hibridą 
wieniuleka "vienuolika". 

Lietuvių kalbos gramatikas žemaičių tarmės pagrindu dar yra rašę 
S. Stanevičius, J. Plioteris, Kaj. Nezabitauskis, bet jų rankraščių neiš- 
liko. Tai aptarta kalbant apie šiuos autorius. Galimas dalykas, kad 
žemaitiška buvo ir Aleksandro Butkevičiaus gramatika („Lietu- 
viškai žemaitiška kalbrėda“). Ji parašyta dar prieš 1811 m., parengta 
spaudai ir įteikta Vilniaus cenzūros komitetui, bet dėl šio nepaslanku- 
mo ir priešiško lietuviams nusistatymo neišspausdinta (rankraštis 
prapuldytas), nors dėl jos išleidimo buvo kovojama net keliolika me- 
tų??. Iš kur kilo A. Butkevičius, nežinome. Gimė apie 1780 m. Jis 
1815—1818 m. buvo Vilniaus metropolijos Sverženės (dab. BTSR) 
bazilionų diecezinės seminarijos (noviciato) rektorius, o 1825— 1826 
m. gyveno Ašmenos aps. Barūnų bazilijonų vienuolyne. Mirė 1829 
m. Kad jo gramatikos kalbinį pagrindą turėjo sudaryti žemaičių tarmė, 
sprendžiame ne tik iš pavadinimo (jis šaltiniuose kiek įvairuoja, tačiau 
turi žodžius lietuviškai žemaitiška, žemaičių), bet ir iš dokumentuose 
minimų tos gramatikos pavyzdžių. Autorius rašo, jog esąs, esą prasčiau 
skambą negu esons, eson, taip pat už rašymą būwęs, būsęs „tiksliau ir 
geriau skamba“ būwens, būsens. Taigi aiškiai proteguoja žemaičių 
tartį. Tačiau visiško tikrumo nėra, nes tarp pavyzdžių pasitaiko ir un- 
tis "antis", žinklynu "ženklinu", wingras "vengras" (šalia wanduo, Wenta), 
Jan's "Jonas", kurie galėtų orientuoti į rytų aukštaičių tarmę. Iš bylos 
dokumentų matyti, kad savo gramatikoje A. Butkevičius siekė kalbos 
grynumo, pasisakė prieš jos užteršimą, rūpinosi rašybos dalykais, 
pvz., siūlė vietoj mūsų dabartinio ė rašyti e „su dviem lazdelėm“, ma- 
tyt ė, kuria būdavo reiškiamas dvibalsis ie (žemaitiška tartis!). Siūlė 
vartoti lietuviškus žodžius net vietoj kai kurių tarptautinių, pvz., tar- 
pimetie 'epocha', protimeylė "filosofija", kunžinia "fizika". A. Butkevi- 
čius rašė ir lenkų — lietuvių kalbų žodyną, pritaikytą savo gramatikai, 
bet ir šio darbo rankraštis neišliko. 

Žodynų rengimo padėtis anuomet buvo dar prastesnė negu grama- 
tikų. Žemaičiai rašė jų nemaža, bet nei vieno neišleido. Kalbant apie 
atskirus autorius, buvo aptarti D. Poškos, S. Daukanto, L. Ivinskio, 
J. Pabrėžos Žodynų išlikę rankraščiai. Lieka dar apibūdinti D. Sutke- 


* Bylos dokumentus surado A. Kaupuža ir I. Lukšaitė, žr. publikaciją su plačiais 
paaiškinimais leidinyje: Kalbotyra. V., 1968. T. 5. P. 122—161. 

vičiaus, vieno iš produktyviausių ano meto žodynininko, veiklą ir dar- 
bus. 

Dominykas Sutkevičius gimė 1782 m. Raseinių apskrityje. 
Mokėsi Raseiniuose. 1798 m. įstojo į dominikonų ordiną. Apie 1801 
— 1803 m. studijavo Vilniaus universitete fiziką. Vėliau dirbo Merkinės, 
Žemaičių Kalvarijos, Gardino mokyklose, o nuo 1821 m. ėjo įvairias 
pareigas Žem. Kalvarijos, Paparčių, Raseinių ir Palėvenės dominiko- 
nų vienuolynuose. Mirė Palėvenėje 1849 ar 1854 m. Kelis dešimtme- 
čius kaupė lietuvių leksikos duomenis, daugiausia iš raštų. Parengė 
tris rankraštinius žodynus. M. Mažvydo bibliotekoje saugomas jo 
1835 m. lietuvių — lenkų žodyno rankraštis, turįs net 1048 puslapius. 
Jame yra apie 18 000 žodžių su iliustraciniais sakiniais, daugiausia 
iš K. Sirvydo raštų. Be to, čia yra daug pavyzdžių iš M. Daukšos ir 
J. Morkūno „Postilių“, J. Jaknavičiaus evangelijų, J. A. Giedraičio 
1816 m. ir S. Bitnerio 1701 m. testamentų, M. Olševskio „Bromos“ 
ir kai kurių kitų XVI- XIX a. rašto paminklų. Kadangi sukaupta 
bemaž vien rašytinių šaltinių leksika (pavyzdžių iš gyvosios kalbos 
nedaug), tai šis žodynas neretai traktuojamas kaip pirmasis istorinis 
lietuvių kalbos žodynas. Vėliau D. Sutkevičius šį žodyną išplėtė ir apie 
1842 m. parašė naują, didesnės apimties, keturių dalių (1529 p.) lie- 
tuvių — lenkų kalbų žodyną, kurio rankraštis prieš I pasaulinį karą 
buvo Vilniaus viešojoje bibliotekoje. E. Volteris norėjo patvarkęs jį 
išleisti. Tuo reikalu žodynas buvo pervežtas į Peterburgą. Matyt, ten 
užsiliko. Neseniai aptiktas Leningrade, TSRS Mokslų Akademijos 
bibliotekoje, bet ne visas, trūksta II dalies (4— m žodžių), kuri gali bū- 
ti dingusi. Trečiasis Sutkevičiaus leksikografinis darbas — trikalbis 
„Žodininkas lietuviškai-lotyniškai-lenkiškas“ — buvo parašytas 1848 
m. Jo rankraštis saugomas Lietuvių kalbos ir literatūros institute. 
Jame apie 19 000 žodžių, bet be iliustracinių pavyzdžių. 

D. Sutkevičius žodžius ir pavyzdžius rašė tokius, kokius rado šalti- 
niuose, jų nežemaitino. Iš K. Sirvydo imti žodžiai išlaiko rytų aukštai- 
čių fonetiką ir formą. Trumpoje lietuviškoje trečiojo žodyno pratar- 
mėje žemaitiškų elementų bemaž nėra. Rašoma, pvz., wienas, prie- 
zasties “priežasties', metuose, nuog, pacziam, žemayczey, jaunikayc- 
ziams, appleystu “apleistų", ka *'ką'. Gal autorius buvo kilęs iš ano me- 
to Raseinių apskrities rytinio pakraščio (tarp Jurbarko ir Ariogalos), 
kur kalbama vakarų aukštaičių tarme? 

Jeigu Sutkevičiaus žodynai būtų buvę išleisti, be abejo, jie būtų 
atnešę nemažą naudą. Jų rankraščiai negalėjo turėti didelio poveikio. 

Kalbant apie A. Ugenskį, Kaj. Nezabitauskį, S. Stanevičių, buvo 
pateikti duomenys apie šių autorių rašytus žodynus, kurių rankraščiai 
neišliko, bent iki šiol nerasti. Prie tokių dar priskirtini Jumskio, A. 
Varkulevičiaus, J. Bogdanavičiaus ir A. Prekerio žodynai. 


Jumskis (vardas nežinomas) buvo žemaitis. Jo apie 1857— 1863 m. parašyto 
lenkų — lietuvių kalbų žodyno retesnius lietuviškus žodžius nurašė A. P. Kašaraus- 
kas, vėliau paskelbė K. Būga „Tautos ir žodžio“ I tome, p. 344— 345, 352— 366. 
Daugiau apie autorių ir jo žodyną nieko nežinome. 

Aleksandras Antanas Varkulevičius, greičiausiai Juozo Varkalo (p. 
170) brolis ar pusbrolis, po 1831 m. sukilimo emigravęs į Prancūziją, buvo parašęs 
lietuvių — lenkų — lotynų kalbų žodyną, kurio rankraštis nerastas. A. Kaupužos 
prielaida, kad autorius žodyną galėjęs išleisti mažu tiražu (vėliau nusimetęs), vargu 
ar patikima. 

Juozas Bogdanavičius 1861 m. parašė žemaičių—lenkų kalbų 37 puslapių 
žodynėlį ar tik buvo jo rankraščio savininkas. 

Lietuvių — lenkų ir lenkų- lietuvių kalbų žodynus (ir gramatiką!) apie 1857 
m. buvo parašęs Aleksandras (ar jo brolis Jonas?) Prekeris. Jie ne tik neišliko, 
bet ir nesame tikri, ar autorius buvo žemaitis. Sprendžiama vien iš Aleksandro Pre- 
kerio rusiškai parašytų straipsnių apie Žemaičių kraštą leidiniuose „Koseuckaa 
MaMATHaA KHHTa Ha 1861 ros“ ir „MamaTHaa KkHnra KopBenckoi ryGepHnu Ha 
1862 rox“. 


Yra žinoma, kad apie XIX a. vidurį lietuvių kalbos žodyną (žemaitišką?) rašė 
Šiaulių apskrities maršalka Anupras Liutkevičius. 


Rytų Lietuvos autorių raštų kalba 


Iš rytų Lietuvos kilusių autorių anuomet buvo gerokai mažiau 
negu Žemaičių. Ir tai suprantama, nes rytų Lietuvoje šviesuomenė 
jau kalbėjo lenkiškai. Didžiąją lietuviškai šnekančių valstiečių dalį 
sudarė baudžiauninkai, nepajėgę savo vaikų leisti į mokslą. Laisvųjų 
valstiečių rytų Lietuvoje buvo nedaug. Iki baudžiavos panaikinimo 
lietuviškai rašė daugiausia tik kaimo ir mažų miestelių kunigai, kurie 
rūpinosi išleisti prastuomenei pačias reikalingiausias lietuviškas reli- 
gines knygas, ypač maldaknyges ir giesmynus. Kitkas jiems beveik 
nerūpėjo. Pasaulietinio turinio knygeles išjų bandė rašyti tik vienas 
kitas. Kiek daugiau tokių ėmė rastis panaikinus baudžiavą, kai valstie- 
čiai ekonomiškai pradėjo atkusti ir pajėgė leisti savo vaikus į mokslą. 

Religinio turinio raštai 


Daugiausia rytų Lietuvos autoriai parašė maldų ir giesmių knygų. 
Pora iš jų priskiriama Skapiškio dominikonų vienuolyno priorui 
Laurynui Bortkevičiui (1750— 18227). Jos parašytos specialiai 
Skapiškio kalvarijų maldininkams. Tai „Giesmės apie keturiolika 
stacijų“ 1810 m. ir „Kelias kryžiaus“ 1819 m., taip pat religinio turi- 
nio plakatas „Karavakas, arba kryžius anioliškas“ 1817 m. (?). V. 
Biržiška įtaria abiejų nurodytų knygų sudarytoju buvus A. Strazdą, 
bet tai abejotina. Kalba — savotiškas tradicinės raštų kalbos, rytų 
aukštaičių ir žemaičių tarmių mišinys, pvz., šalia miletoju "mylėtojų", 
nedaleysiu "neleisiu", idant, ing 'į skaitome ir unt 'ant", untru “antrą, 
linku "lenkų", taip pat szirdey "širdžiai", mienesiey "mėnesyje", dwiiu 
"dviejų", ano "jo", butum “būtų'. Labai daug polonizmų. Vergiškas ver- 
timas iš lenkų kalbos. 

Panašiu tarmių mišiniu parašytos ir Andriaus Benedikto Klun- 
gio (pasivadinusio Klongevičium) knygelės „Trumpas pamokslas apie 
pašanavojimą ciesoriaus visos Rosijos“ 1832 m. ir „Litanijos su maldo- 
mis“ 1842 m. Autorius kilęs iš valstiečių kažkur netoli Latvijos. Gimė 
apie 1767 m. Mokėsi Alūkštos (la. Ilūkste) apskrities, vėliau Vilniaus 
vyriausiojoje mokykloje (buv. Akademijoje), kur gavo filosofijos, 
vėliau ir teologijos daktaro laipsnį. Profesoriavo Vilniaus universitete, 
paskui tapo Vilniaus vyskupu, pirmuoju šioje vyskupystėje kilusiu iš 
valstiečių. Mirė 1841 m. „Trumpo pamokslo“ kalba mus kiek šoki- 
ruoja: šioje knygelėje vyrauja ne rytų Lietuvos kalbinės ypatybės, 
bet Žemaičių tarmės ir iš dalies tradicinės raštų kalbos elementai. Gal- 
būt vertė ne pats Klungys arba bent jam padėjo koks žemaitis. Antro- 
sios knygelės kalbinį pagrindą sudaro rytų aukštaičių tarmė su nežy- 
miais žemaičių elementais. Pavyzdžiai: isz dungaus 'iš dangaus", unt 
"ant", kuntrej "kantriai", turiunt "turint", drusej "drąsiai", tu grieku "tą 
nuodėmę", galibi "galybę", tikru mejly “tikrą meilę", dwiliki apasztalu 
“dvyliktą apaštalą", at/ejsk "atleisk", awėles “avelės", nepergales "neper- 
galės", wisosna szalisna “į visas šalis', bet stokies "stokis". 

Panaši kalba ir nežinomo autoriaus knygelės „Maldos už panavo- 
jantį monarchą ir šviesiausią giminę jo“ (1832), kurią Klungys išrek- 
lamavo savo aplinkraščiu dekanams ir kunigams. Galbūt prie šios 
parengimo jis pats yra kažkiek prisidėjęs. Reikia pasakyti, kad savo 
praktinėje veikloje, kaip vyskupas, jis gerokai pataikavo carinei valdžiai. 

Tradicinės raštų kalbos, rytų aukštaičių ir žemaičių tarmių mišinys 
būdingas dar porai anuomet pasirodžiusių leidinių: 

Baltazaro Pakolio „Karunka“ — vyrauja tradicinės raštų kal- 
bos ir rytų aukštaičių tarmės mišinys su retomis žemaitybėmis. Apie 
autorių (gal tik parengėją ar leidėją ?) nieko nežinome. Būdingesni kal- 
bos pavyzdžiai: dangaus, ant, atlaydimo "atleidimo", sunu "sūnui", bet 
apdinkta 'apdengta"', szwintos "šventos", žinklosi "ženkluose", kuriu 
"kurią", wienibi "vienybę", ugniu "ugnimi", tačiau dowenas "dovanas". 

Nežinomo asmens išverstos K. Antonevičiaus knygelės „Malda 
prie švenčiausios Marijos panos“ 1859 m. kalba - keista: 
knygelės pradžia aiškiai reprezentuoja rytų aukštaičių tarmę, toliau 
(galbūt vėliau įklijuotame lape — žinomas vienintelis egzempliorius 
Vilniaus universiteto bibliotekoje) tekstas žemaičių tarme su tradici- 
nės kalbos elementais, dar toliau — ištisai vyrauja tradicinė raštų kal- 
ba su Žžemaitybėmis. 

Gana gryna rytų aukštaičių tarme, šiek tiek atmiešta tradicinės 
raštų kalbos elementais, parašytas Henriko Balevičiaus (1804— 
1879) „Keliavedys“ po Verkių kalvarijas, pasirodęs 1857 m. Autorius 
kilęs iš Utenos apylinkių, mokėsi Troškūnų mokykloje ir Vyriausio- 
joje Vilniaus kunigų seminarijoje, kurį laiką kunigavo Jūžintuose, 
paskui iki mirties (net 40 metų) buvo Ukmergės klebonas. Būdinges- 
ni pavyzdžiai: aplunkit 'aplankyti', nužingis 'nužengęs", unt mum 
“pas mus', jeszkaja "ieškojo", maksla 'mokslo", žadzieys "žodžiais", 
ragis 'regis'". Retesni Žodžiai išnašoje paaiškinti lenkiškai, pvz., feis- 
darys — sprawiedliwošč czyniący. 

Panašia kalba kiek anksčiau buvo parašyta Mykolo Smolskio- 
-Smalsčio (1751—1826) knyga „Uvogos apie išganymą dūšios“ 
1823 m. Autorius kilęs iš Ukmergės apylinkių, buvo ilgametis Svėdasų 
klebonas. Pavyzdžiai: runkosi "rankose", dungous "dangaus", umžinas 
"amžinas", giwint "gyventi", kinczia “kenčia", lingwey "lengvai", su sousu 
donu "su sausa duona', meyles “meilės', ažmirsza "užmiršo", atadot 
"atiduoti", anis "jie? (dnys), turiam "turime", szirdingey "širdingai". Kaip 
ir daugelio kitų to meto autorių knygoje gausiai prikaišiota barba- 
rizmų. Tai matyti kad ir iš šio teksto gabalėlio: Kazdien eynunt gultu 
reykia rokundu sumnienios padarit su gaylistu szcziru až griekus ir 
stiprey prisižadiet grieku saugotis... Giwienunt su žmoniem, niepadabnas 
deyktas but be spreczkos ir kad wienas kitam nienusidietu. 

Tipiška rytų aukštaičių tarmę reprezentuoja ir Lauryno Straše- 
vičiaus knygelė „Aktai ir poteriai“ (1859) — perdirbinys žemaičio 
J. K. Račkauskio to paties pavadinimo knygelės (1853). 

Atskirai minėtinas Tado Lichodzejausko pamokslas, išleistas 
1841 m. Šios knygelės kalba sklandi, liaudiška. Ji bene geriausiai rep- 
rezentuoja rytų aukštaičių tarmę, kokia ši buvo XIX a. pirmojoje 
pusėje. Autorius gimė apie 1804 m. Kimbariškyje prie Antalieptės, 
mokėsi Troškūnų mokykloje, Vyriausiojoje Vilniaus kunigų seminari- 
joje, vėliau — ilgametis Pabiržės klebonas. Mirė Pabiržėje 1890 m. 
Keli būdingesni jo knygelės pavyzdžiai: sužine 'sąžinė", par tikru miey- 
ty "per tikrą meilę", unt "ant", laysf "leisti", ataduof "atiduoti", ja 'jo", 
maldas "maldos", kietwirtuoš miatos “ketvirtuose metuose“. 

Įdomi 1848 m. pasirodžiusi Antano Kitkevičiaus knyga „Hym- 
ny ojcow šwietych“, kurioje šalia lenkiškų giesmių įdėta ir 16 lietuviš- 
kų. Skyrius pavadintas „Hymny litewskie“ ir buvo išleistas dar atski- 
ru atspaudu. Autorius gimė 1805 m. Šešuolių apyl. (Ukmergės rį.). 
Tėvas — valstietis Kikutis, sūnus pavardę „subajorino“. Mokėsi Troš- 
kūnuose, Vilniaus kunigų seminarijoje, studijavo Vilniaus universi- 
tete ir dvasinėje akademijoje. Kunigavo Benekainyse, Mžišiagaloje, 
Šešučliuose, mokytojavo Svisločėje. Nuo 1839 m. buvo Vilniaus dva- 
sinės akademijos profesorius, 1842— 1851 m. Vilniaus kunigų semi- 
narijos rektorius. Vėliau iki mirties (1857) Nemenčinės klebonas. 
Himnai išversti rytų aukštaičių tarme, pvz., runka "ranka", tujan tu", 
panėle "panelė", instr. sg. panėly. Mus labiausiai domina knygos len- 
kiška prakalba, kurioje aukštinama lietuvių kalba, raginama šia kal- 
ba šnekančius ir rašančius vengti svetimybių. Pasisakoma bendrinės 
lietuvių kalbos reikalu. Autorius siūlo derinti tarmes rašmenų poli- 
fonetizacijos principu. Kadangi vieni lietuviai saką, pvz., žąsis, kenčia 
(rašo žasis, kenczia), kiti žonsis, kėnčia (rašo žąsis, kieczia), treti žųsis, 
kinčia (žusis, kinczia), tai pats autorius, laikydamasis savo tarmės, 
rašąs su u, i raidėmis, o skaitytojas galįs tas raides ištarti kaip tinkamas 
pagal savo tarmę. 

Rytų aukštaičių tarme parašyti dar šie svarbesni ano meto religiniai 
leidiniai: 

K. Michnevičiaus-Mikėno išversta ir 1859 m. išleista V. 
Velioglovskio knyga „Šventas Izidorius artojas“. Vertėjas kilęs nuo 
Anykščių. Paleistas iš baudžiavos valstiečio sūnus. Buvo Rokiškyje 
R. Tyzenhauzo asmeniniu gydytoju ir jo pavedimu parengė nurodytą 

knygą. Įdomesni pavyzdžiai: ažu 'už', ponu "ponui", pajumti "paimti", 
tujej "tu", delta “dėl to', wisamet "visuomet", noretumaj "norėtumei'. 

Juozapo Tamulevičiaus (iš tikrųjų Dionizo Dovydaičio, 
vėliau pasivadinusio savo globėjo J. Tamulevičiaus vardu ir pavarde) 
leidinys „Pasilecavojimas broctvon“ 1860 m. Čia skaitome, pvz., wej- 
du "veidą", dungu "dangų", garbi "garbę", mejles "meilės", milet "mylėti", 
ažu 'už', e 0", su ... szirdžiu “su širdimi", miesti "mieste", idant ... pri- 
imtumaj “kad ... priimtumei'. Įdomu, kad autorius gimė ne rytų aukš- 
taičių tarmės plote, bet Mantviliškiuose, Šiaulėnų apyl. Galbūt au- 
go kur nors rytų aukštaičių tarmės aplinkoje ir šią tarmę gerai išmoko, 
arba šis leidinėlis nepagrįstai priskiriamas J. Tamulevičiui. 

Nežinomo autoriaus knygelė „Įsirašymas broctvon ... Ka- 
majų bažnyčioj“ 1855 m. įdomi tuo, kad leidime spausdinti ši 
knygelė traktuojama kaip žemaitiška, nors iš tikrųjų parašyta rytų 
aukštaičių tarme, pvz., ažu slugu “už tarną, kaip tarną', neaplaysty 
“neapleisti, unt "ant", szwinta "šventa", jemu tawi "imu tave', wysosy 
reįkalosy "visuose reikaluose“. 

Išliko ir rankraštinių teksų, rašytų rytų aukštaičių tarme, arba bent 
urinčių ryškių šios tarmės elementų. Pirmiausia minėtini XVIII a. 
pabaigoje (1794 — 1797 m.) parašyti Kiprijono Lukauskio pamoks- 
lai. Trys didelės rankraštinės knygos (per 1000 puslapių), saugo- 
mos Vilniaus universiteto bibliotekoje (sign. D 6534)9. Autorius — 
pranciškonas, parašymo metu buvo Troškūnų klebonas. Kilimo vie- 
ta nežinoma. Pasižymėjo mokytumu, plačiu apsiskaitymu. Pamokslų 
turinys domina filosofus, žadama pamokslus išleisti. K. Lukauskis ra- 
šė žodinga kalba. Vartojo nemaža senųjų raštų žodžių (penukšlas 'mai- 
stas', pataikauti "tinginiauti", valgyklas "valgis" ...), ypač juridinių ter- 
minų (įstatymas, kiemionis, padonas, tėvainis, duoklė ...), tačiau kalbos 
grynumu nesirūpino. Geresnė kalba pasitaiko, kai šnekama apie pap- 
rastus, kasdieniškus dalykus. Pamokslų kalbinis pagrindas dvilypis: 
perdėm maišomi rytų aukštaičių ir žemaičių tarmių elementai, be to, 
jaučiama tradicinės raštų kalbos įtaka. Tai matyti kad ir iš šių pavyz- 
džių: iszlaysty "išleisti", parodžia “parodo', gimdžia “gimdo", pildžia 
"pildo", ing 'į'; drusus "drąsus", pradžiu "pradžią", ku “ką, untras 'antras", 
unt "ant", runda “randa!", idunt “idant, szwintas “'šventas", žinklas “žen- 
klas', /yngwas "lengvas"; patem "pačiam", dydemy “didžiame", eynunte 


*“ Fragmentai paskelbti J. Lebedžio knygoje „Lietuvių kalba XVII -- XVIII a. vie- 
šajame gyvenime“. V., 1976. P. 40—52, 

"einančio", prigulintiomis “priklausančiomis', patiu "pačių", skaytiau 
"skaičiau", gaydius 'gaidžius", swetiusy “svečiuose', tuiaus "tuojau", 
tus "tuos", litus "lietus", fun wietu “tų vietų", widuriey "viduryje", metusy 
"metuose", szaliesy "šalyse", žinokiet "žinokite", pabingie "pabaigė", ža- 
diedamis "žadėdami", sugrižusis "sugrįžę", rymby yr tingy gaspadorey 
"rambūs ir tingūs g.'. Neretai heterogeniniai elementai būna net tame 
pačiame žodyje, pvz., duokiem 'duokime", isleyskiet "išleiskite", Zyn- 
kusy "Lenkijoje? (Lenkuose), pasiliekta “pasilieka'. Susidaro įspūdis 
lyg rašytų žemaitis, ilgą laiką gyvenęs rytų aukštaičių tarmės plote 
ir gerai apsipratęs su šia tarme, plg. hipernormalizmus iszpuolty “iš- 
pulti", wieszniu "vyšnių". Patvirtinti ar atmesti šią prielaidą galėtų 
tik detali pamokslų kalbos analizė arba archyvų duomenys apie auto- 
riaus kilmę. 

Nurodytinas dar vienas nežinomo autoriaus rankraštinis 1800 m. 
pamokslas, saugomas Lietuvos istorijos ir etnografijos muziejuje 
(sign. R-1169). Jo kalba — tipiška rytų aukštaičių su dažnais tradici- 
niais elementais, pvz., ku 'ką', unt dungaus “ant dangaus', wundeniu 
"vandenų", runda 'randa', žynkla "ženklo", szinden "šiandien", tinay 
*ten', dideala "didelė", meylę "meilę", nieiieis ing karalistą dungaus “ne- 
įeis į dangaus karalystę', per wi/są Jawa umži 'per visą savo amžių", 
su ana umžinibe “su ana amžinybe', to wi/sa žiame “toji visa Žemė", 
galam "galime", est "yra", destis “būna, įvyksta, dedasi', prieg "prie", 
sedzi "sėdi", jis niekincži "jis nekenčia', kiayki "keikia", idant, tewop, 
iusimpi, muspi, todrin. 

Rytų aukštaičių tarme rašė ne vien katalikų kunigai, bet ir reforma- 
tai. Tai rodo Mykolo Ceraskio (manoma, kad tikroji pavardė bu- 
vo Vaškys, protėvių išversta į lotynišką Ceraskį, o mūsų bibliografai 
iš jos padarė Cerauską) darbai. Jis gimė apie 1754 m. greičiausiai 
Nemunėlio Radviliškyje, taigi rytų aukštaičių tarmės plote. Studijavo 
užsienyje (Berlyne, Marburge). Grįžęs dirbo Slucke, Kėdainiuose, 
Zabludove, nuo 1784 m. iki mirties (1824 m.) Biržuose. Manoma, 
kad jis parengė naują „Knygos nobažnystės“ (visų trijų dalių) leidimą, 
kuris pasirodė Karaliaučiuje 1781 m. Išspausdintas gotiškomis raidė- 
mis. Kalba bemaž nekeista ir reprezentuoja vidurinį raštų kalbos va- 
riantą. 1803 m. Mintaujojė buvo išleistos dvi Ceraskio knygelės: „Ko- 
zonis padėkavonės“ ir „Senas katekizmas“. Pirmosios knygelės kalbos 
pagrindą sudaro autoriaus gimtoji rytų aukštaičių tarmė, tiksliau Mū- 
šos upyno šiaurės rytinės dalies šnekta su tradicinės raštų kalbos prie- 
maišomis, pvz., wundeni "vandenyje", unt "ant", /zwinti "šventi", pasz- 

wi/toy “pašvęstoje', kadu "kada", ataduoda "atiduoda", miledami 'my- 
lėdami', meiles “meilės', kirmela "kirmėlė", užu 'už', ka "ko", ta "to", 
ia *jo", weykey "vaikai', keip "kaip", pamok/ley "pamokslai", to "ta, 
toji", tie linksmus paukszcžiey “tie linksmi paukščiai'. Iš esmės ta pa- 
čia kalba parašyta ir antrosios knygelės įžanga, tačiau poterių ir kitų 
katekizmo dalykų kalba joje tradicinė, sutampanti su vidurinio raštų 
kalbos varianto normomis. 

Anksčiau aptartame Juozo Tumelio rankraščių rinkinyje (Žr. p. 
27—28) yra M. Ceraskio ranka rašytų pamokslų, sakytų 1813 m., 
tekstai (lapai 114—142). Kalba iš esmės nesiskiria nuo „Kazonies 
padėkavonės“, pvz., unt 'ant', dungu "dangų", umžinas "amžinas", 
kinczi "kenčia", kadu 'kada"', to meylė “ta meilė", ia jo", ta "to", tey "tai", 
weykus vaikus", ilgey "ilgai" ir pan. 

M. Mažvydo biblioteka turi nežinomo autoriaus rankraštinės kny- 
gos „Būdas apie vakarienę (rašo wakarine) pono mūsų Jezuso Chris- 
tuso“ (be datos) kserokso kopiją. Knygos pradžioje kito asmens ran- 
ka įrašyta Jakub Ja/inski Dubryszkaitis, bet tai greičiausiai rankraščio 
savininkas, o ne autorius. Teksto tarmė kiek primena Ceraskio šnektą, 
pvz., ku *ką', dwi usas “dvi ąsas", stalu "stalą", giesmi "giesmę", anam j 
czesj “aname laike', wundo "vanduo", pinkiu "penkių", dalaly "dalelę", 
ta "to", pradzias "pradžios", prastus "prasti" (prastūs), rejki "reikia". 
Autorius galėjo būti ir ne Ceraskis, bet kitas asmuo. Pateikiami įdomes- 
ni pavyzdžiai: apilajdziu 'apleidžiu", atanėszkite "atneškite", užudegame 
*uždegame", stalum “stalu? (instr. sg.), po jungum “po jungu', moks- 
lumi *“mokslu", tokium budum “tuo būdu", su dvasium "su dvasia', dalium 
*'iš dalies", sudabrinis "sidabrinis", tus "tuos", mums "mus". Gausu ar- 
chaizmų, pvz., nesang "nes", betaig "bet", ingi 'į', kiekwienamuy "kiekvie- 
nam" (ppr. -am), sawimp j "savyje", est “yra", idant turėtumbime “kad tu- 
rėtume', nasrai "burna", girklas "gėrimas", paduksi (padūksį ?) "viltį". 

Kadangi visos XVI- XVII a. išleistos reformatų knygos parašytos 
viduriniu raštų kalbos variantu, tai manyta, jog reformatai rytų aukš- 
taičių tarme ėmė rašyti tik nuo XVIII a. pabaigos ar net XIX a. pra- 
džios. Tačiau Juozo Tumelio rinkinyje yra ir ankstesnių tekstų, turin- 
čių gausias rytų aukštaičių (Biržų krašto) tarmės ypatybes. Be to, vieno 
„Knygos nobažnystės“ (1653 m.) egzemplioriaus, saugomo M. Mažvy- 
do bibliotekoje (sign. A 1/653), pabaigos tuščiuose puslapiuose yra kaž- 
kieno įrašytas dviejų maldų rytiečių tarme tekstas, kurio kalba archaiš- 
ka, maždaug tokia, kaip XVII a. rytinio raštų kalbos varianto, pvz., 
garba "garbė", žmonemus 'žmonėms", i/z auksztibes Dunguiei/zkos, 

pakutosp, tawimp, padetumbey “padėtumei', galetumbim “galėtume! 
(bet miletumim), duk/ingey “viltingai'. Kas ir kada tas maldas įrašė, 
nežinome. Rašysenos panašumas verčia manyti tai padarius A. R. 
Močiulskį (1790— 1866), tačiau jam priskiriamose knygose vyrauja 
tradicinės raštų kalbos ypatybės (p. 116). Šiaip ar taip, maldos 
greičiausiai nurašytos iš kažkokio nežinomo seno reformatų rinkinio, 
parašyto rytiniu raštų kalbos variantu (gal XVII a.), nes tokios ar- 
chaiškos formos Močiulskio laikų kalbai nėra būdingos. 1948 m. Kau- 
ne vartydamas Vytauto Didžiojo universiteto bibliotekoje saugomą 
Morkūno postilės egzempliorių, atkreipiau dėmesį į keistą jo įrišimą: 
nugarėlė buvo apklijuota seno lietuviško rankraščio atraižomis. Jų 
teksto kalba priminė rytinį raštų kalbos variantą. Tada pasižymėjau 
tokius žodžius: umži "amžių", baysas “baisus', teyp "taip', kayp kaip", 
niey “nei'. Gaila, kad dabar tų atraižų kalbos ištirti nebegalima: eg- 
zempliorius pateko į Vilniaus universiteto biblioteką (nauja jo signa- 
tūra L„ 1620) ir buvo restauruotas, o senųjų nugarėlės atraižų nebėra. 
Visi pateikti duomenys verčia manyti, kad iš tikrųjų būta gana senos 
reformatų tradicijos rašyti ir rytų aukštaičių tarme paremta kalba. 

XIX a. pradžioje rytų aukštaičių tarmės pagrindu imta rašyti ne vien 
religinio, bet ir pasaulietinio turinio knygas. Daugiausia jas rašė ku- 
nigai, bet pasitaikydavo ir pasauliečių. Toliau apžvelgsime svarbiausius 
autorius ir jų raštų kalbą. 


Antanas Strazdas 


Lietuvių liaudies dainius A. Strazdas yra kilęs iš Kriaunų (tarp Obėč- 
lių ir Dusetų) baudžiauninkų. Vadintas dar Strazdeliu, lenkiškai Droz- 
dovskiu. Gimė 1760 m. greičiausiai Astrave (dab. Margčnai), netoli 
Kriaunų. Vaikystėje, matyt, pateko į jėzuitų kolegiją, kur patarnavo 
vienuoliams ir įgijo neprastą išsilavinimą. Mokėsi kelių vienuoly- 
nų mokyklose (Skaistkalnės?, Alūkštos, Daugpilio, Polocko), po to 
studijavo Vyriausiojoje mokykloje Vilniuje, o nuo 1787 m. Varnių 
kunigų seminarijoje. Kunigavo įvairiose vietovėse apie Kupiškį ir Ro- 
kiškį, ėjo žemesnes bažnytines pareigas. Į senatvę metė pastovią tarnybą 
ir šalia laisvos kunigo praktikos vertėsi žemės ūkiu. Gyveno skurdžiai. 
Bažnytinės vyriausybės persekiotas ir baustas. Kunigams buvo įsakyta 
rinkti iš žmonių ir deginti jo poezijos rinkinėlį „Giesmės svietiškos ir 
šventos“. Buvo uždarytas Pažaislio vienuolyne „dvasinei atgailai“. 

Iš ten savavališkai pasitraukęs, gyveno prisiglausdamas įvairiose 
klebonijose ir vienuolynuose. Mirė 1833 m. Kamajuose. 

Tai buvo atviro, tiesaus charakterio žmogus. Liberaliai žiūrėjo į 
bažnytines dogmas, nesilaikė celibato. Liaudis apie Strazdą yra sukū- 
rusi daugybę pasakojimų, anekdotų. Apie jį parašyta ir grožinės lite- 
ratūros kūrinių. 

1814 m. be cenzūros leidimo Strazdas išspausdino poezijos rinkinėlį 
„Giesmės svietiškos ir šventos“. Jame buvo 9 pasaulietinio turinio ei- 
lėraščiai ir 2 religinės giesmės. Išliko tik du šio leidinėlio egzemplioriai. 
Strazdas buvo parengęs ir antrą, papildytą leidimą, kurį 1824 m. įtei- 
kė Vilniaus cenzūros komitetui, bet šis spausdinti neleido ir rankraštį 
pražudė. Tai dar nesudarė visos 
Strazdo kūrybos. Dalis jo eilėraš- 
čių ilgainiui virto liaudies daino- 
mis, *" dabar sunku nustatyti, kas 
iš tikrųjų jo buvo sukurta. Anks- 
čiau tyrinėtojai Strazdui priskirda- 
vo 35 eilėraščius, rastus įvairiuose 
XIX a. rankraštiniuose rinkiniuose 
arba užrašytus kaip liaudies dai- 
nos. Dabar kritiškai vertinant šis 
skaičius sumažėjo iki 10 pasaulieti- 
nio turinio eilėraščių ir 2 religinių 
giesmių, tarp kurių populiarioji 
„Pulkim ant kelių“. Savo kūryboje 
Strazdas reiškė valstiečių pažiūras, 
smerkė socialine priespauda grin- 
džiamus Žmonių santykius, turtinę 
nelygybę. Jo poezijos rinkinys, pa- 
pildomas autentiškais ir neautentiškais eilėraščiais, vėliau ne sykį 
kartotas: 1914, 1938, 1952, 1957, 1963 ir kt. Eilėraščiai buvo verčia- 
mi į kitas kalbas (rusų, anglų, esperanto, lenkų). 

1818 m. Strazdas išleido naują Belarmino katekizmo vertimą, bet 
šio neišliko nei vieno egzemplioriaus. Kitų jam priskiriamų leidinių 
(„Spasabas giedojimo“ 1790 ir 1820 m., „Giesmė apie Jackų“ 1816 
m., „Kelias kryžiaus“ 1819 m.) autorystė abejotina. M. ir V. Biržiškos 
teigia, kad Strazdas buvo parašęs lietuvių kalbos gramatiką ir įteikęs 
Vilniaus cenzūros komitetui, bet šis ją pražudęs. Tačiau tokiam teigi- 
mui visai patikimų duomenų neturime. 

16 pav. A. Strazdas 


Kadangi daugelio leidinių priskyrimas Strazdui kelia abejonių, tai 
jo kalbą tyrinėti nelengva. Tenka remtis vien nedideliu 1814 m. „Gies- 
mių svietiškų ir šventų“ tekstu. Iš jo matyti, kad Strazdas rašė rytų 
aukštaičių tarme su tradicinės raštų kalbos elementais. Tekste išlaiko- 
mi rytų aukštaitiški 4, ę ir an tipo junginių atitikmenys, pvz., runku 
"ranką", brungus "brangus", unt 'ant", dungu "dangų", paskundina “pas- 
kandina', apiunkitas "aplankytas", tumsias "tamsias", umzdeliu 'vamzde- 
lių", szwinta "šventa", linku "lenkų", skryndu "skrendu". Plg. instr. sg. 
burnu "burna", su lapini kiepuriely “su lapine kepurėle', tawi "tave". 
Tačiau sporadiškai pasitaiko ir pavyzdžių su nesusiaurintais 4, ę 
resp. an tipo junginiais, pvz., pona "poną", weyda "veidą", dangaus, 
ant, kantribes "kantrybės", szwetas "šventas", pekies “penkios'. Kieti- 
namas / prieš e tipo vokalizmą, pvz., kwietkiale '"gėlelė' (kvietkelė), 
paniale "panelė", pergaletoi “pergalėtojau', /edays "ledais", žales “žo- 
lės". Pasitaiko balsio 0 „žadininkiškų“ refleksų, pvz., artaiau 'artojau', 
satus "sotus", nujasiu “nujosiu". 


Kajetonas Aleknavičius 


Gimė 1804 m. Terpeikiuose prie Palėvenės. Tėvai — valstiečiai 
Aleknos, laikę save „bajorais“. Sūnus pasirašinėjo Olechnovičium. 
Mokėsi Troškūnuose. 1832 m. baigė Vyriausiąją Vilniaus kunigų se- 
minariją. Kunigavo Obėliuose, Panemunėlyje, Kėdainiuose, Semeliš- 
kėse, Strūnaityje, Iūturkėje, bet ilgiausiai Merkinėje. Už ryšius su 1863 
m. sukilimo dalyviais buvo iškeltas į Asavą (dab. BTSR). Ten ir mirė 
1874 m. Rūpinosi liaudies švietimu. 1846 m. išleido elementorių (II 
leidimas 1858 m.), kuris metodiniu požiūriu buvo geriau sutvarkytas 
negu ankstesni elementoriai. Jame abėcėlė vaikams pateikta paveiks- 
lėliais. Pridėti „kalbesiai“ — tam tikri dialogo forma pamokymai 
apie mokslo naudą ir gražų elgesį, kuriuose gausu beletristinių elemen- 
tų. Kalba sklandi, svetimybių palyginti nedaug. Tai bene pirmas ele- 
mentorius, kurio kalbos pagrin“ sudaro rytų aukštaičių tarmė. Pasi- 
taiko autoriaus šnektai būdingų „rotininkų“ elementų. Daugelio Žo- 
džių pažymėtas kirtis (tam tikrais diakritikais). Teksto pavyzdžiai: 
Sutwičre Pėnas Diewas Dungu ir žiūmi ... prūdzioi žiūme būwo dika ir 
tūszczia. Žobalas žobalu dūben inwčda. Pūti tūwa nuwažiėwus tėgu 
paklūusia Doktūru, Doktūras lieps nulayst krūuju. 

1861 m. išleido poezijos rinkinį „Pasakos, pritikimai, veselios ir 
giesmės“, kurį sudaro didaktinio pobūdžio eiliuoti humoristiniai fel- 
jetonai. Vienas iš pirmųjų pradėjo rašyti eilėraščius vaikams*!. Jo poe- 
zijoje smerkiamos valstiečių ydos, raginama šviestis, mylėti knygą 
ir t. t. Geresni eilėraščiai virto liaudies dainomis. Knygos pratarmėje 
vienas iš pirmųjų kėlė mintį, kad lietuvių bendrinę kalbą reikią kurti 
ne žemaičių, bet rytų aukštaičių (jo terminu, lietuvių) tarmės pagrindu. 
Esą ši nukonkuruosianti Žemaičių tarmę, kadangi esanti „gramatiš- 
kesnė“ ir „poetiškesnė“. Tačiau patį Aleknavičių iš tikrųjų veikė že- 
maičių autorių kalba. Būdingiausias pavyzdys — jo vartojami žemai- 
tiški veikiamųjų dalyvių vardininkai, pvz., priglaudens “priglaudęs", 
buwen "buvę". Pasitaiko ir pietų aukštaičių, kurių plote ilgai gyveno, 
elementų, pvz., mestau “mesčiau". Šiaip jau „Pasakų“ kalba ir rašyba 
tokia pat, kaip elementoriaus, tik vartojama mažiau diakritinių ženklų 
ir nežymimas kirtis. Būdingesni pavyzdžiai: kunkleys "kanklėmis" 
(kankliais), pasumditiems “pasamdytiems", žinto "žento", linta "lenta", 
kimpine "kempinė", szlawi "šlovę", miszki "miške", ti "ten", bitiale “bitelė", 
inpile "įpylė", pasilaydus '"pasileidus"', pasidore "pasidarė", szorku "šarką", 
k6lno "kalno", graytas "greitas", laykswe "laisvė" (ldiksvė), instr. sg. 
lazdui "lazda", bernui “bernu'. 


Kazimieras Kristupas ir Edvardas Jokūbas Daukšos 


Kazimieras Kristupas Daukša gimė apie 1795 m. Naciūnuo- 
se (Biržų raj.) 1819—1824 m. mokėsi Kėdainių mokykloje. Nuo 
1830 m. dirbo Biržų reformatų mokyklos mokytoju. Mirė Biržuose 
1865 m. Ilgus metus kaupė duomenis lietuvių — lenkų kalbų žodynui, 
kurio rankraštis dingo. 1866 m. jį turėjo S. Mikuckis, taip pat juo 
naudojosi A. P. Kašarauskas, kuris pasidarė išrašus, vėliau panaudotus 
K. Būgos. J. Kruopas išaiškino, kad Lietuvių kalbos ir literatūros 
institute esantis lietuvių (rytų aukštaičių) — lenkų kalbų rankraštinis 
žodynas (inv. Nr. R-19) nėra K. K. Daukšos, kaip anksčiau buvo ma- 
noma, bet sudarytas kažkokio kito nežinomo asmens XIX a. antrojoje 
pusėje. G. Subačius sakosi Daukšos rankraštį aptikęs Lenkijoje. 


“į Raštų rinkinys pasirodė „Versmių“ serijoje 1971 m.: Kajetonas Aleknavi- 
čius Kikilis laibakojis. V., 1971. 


190 


Išliko K. K. Daukšos lietuvių kalbos gramatikos — „Trumpa 
kalbmokslė liežuvio lietuviško“ — rankraštis. Tai bene seniausia 
lietuviškai parašyta gramatika. Rankraštis saugomas Vilniaus univer- 
siteto bibliotekoje, anksčiau priklausė J. ir M. Šlapeliams. Jį sudaro 
didelio formato 53 lapai (dar 57 lapus turi lenkiškas šios gramatikos 
variantas). Gramatikos kalbinis pagrindas — rytų aukštaičių tarmė, 
kurioje pasitaiko Biržų šnektos ypatybių. Būdingesni pavyzdžiai: 
unt "ant", untras 'antras', rašunt "rašant", linkiški "lenkiški", nindre 
"nendrė", žusis "žąsis", atkusti 'atkąsti', fo runka “ta, toji ranka", tujai, 
tujan, tujanai “tu'. Yra nemaža archaizmų, pvz., įu kam. vardažodžių 
nom. pl. galūnė -iūs (vaisiūs “vaisiai'), dat. sg. formos mani, tavi, savi 
(šalia man, tau, sau), jamui, baltamui (šalia atitikmenų su -am), dat. 
pl. tiemus "tiems", mažiemus vaikamus “mažiems vaikams'. Dar plg. 
baltamjam, baltiemsiems (šalia baltajam, baltiesiems), mūsimpi, drin 
*dėl". Primaišyta net rekonstruotų formų (gal autorius buvo kiek susi- 
pažinęs su lyginamąja kalbotyra?), pvz., dirbuo, dirbie šalia dirbu, 
dirbi. Taigi K. K. Daukša kūrė savitą rytų aukštaičių raštų kalbą, 
kuri tiktų ir kitiems lietuviams. Jaučiamos pastangos derinti tarmes 
rašmenų polifonetizacijos pagrindu: įvesta nemaža diakritinių iki tol 
nevartotų rašmenų ir ne kartą nurodoma, kad kiekvienas galįs tuos 
rašmenis skaityti „pagal savo iškalbą, paprotį ir dialektą“. Antai 
paminėjęs skirtingą uo, ie atitikimą aukštaičių ir Žemaičių tarmėse, 
autorius pastebi, kad norint abiem tarmėms įtikti, reikėtų vietoj uo, 
ie rašyti u, i su viršuje mažomis 0, e, taigi ū, /raides. Rašmenį u su ma- 
žu rutuliuku apačioje (žymėsime raide ų) vartojo an tipo junginių pir- 
mojo dėmens ir 4 atitikmenims rytų aukštaičių tarmėje pažymėti, 
pvz., unt 'ant', yntras "antras", rynka "ranka", sunų "sūnų", ty gied- 
ru šviesų "tą giedrą šviesą". Rašmenis /, d su puslankiu viršuj dešinė- 
je (Žymėsime t", d') vartojo ten, kur aukštaičiai turi afrikatas, o žemai- 
čiai neasibiliuotus minkštuosius +, d, pvz., augštajt'ėi "aukštaičiai", 
prad'os "pradžios". Bene pirmasis ėmė vartoti čekų š vietoj lenkiško 
raidžių junginio sz („kodėlgi lietuvninkas negalėtų taip, kaip čekas, 
rašyti š vietoj sz“). Įsivedė ir raidę Žž, taip pat v vietoj w. Beje, V vartojo 
ir dvibalsio au antrajam sandui žymėti, pvz., navdos "naudos", sunavs 
“sūnaus'. Lenkų / raidę rašė nesistemingai. Nepritarė tradiciniam 
minkštųjų priebalsių žymėjimui raide i prieš užpakalinį vokalizmą 
(šaukia, keturios, brolius...), tam reikalui dėjo akūto formos ženklelį, 
pvz., šauk'a, ketur'os, brol'us. Raide i žymėjo priešdėlio balsį i prieš 

balsiu prasidedančią šaknį, pvz., apiar'au “apariau" (ryt. a. api-ariau), 
priėjo "priėjo", priavgo "priaugo". 

K. K. Daukšos gramatikoje yra daug lietuviškų terminų, paprastai 
vergiškai verstų iš lenkų kalbos, pvz., prietikis ar prietykis "linksnis" 
(1. przypadek), pačbalsė "balsis" (samogloska) ir pan. Dalis terminų 
tokie pat, kaip K. Kasakausko „Kalbrėdoje“, pvz., daiktinykas, pri- 
pultinykas, draugbalsė, gimtis, vardžodis, žingsnis “laipsnis'. Taigi 
Daukšos gramatika turėjo būti parašyta, matyt, po 1832 m. 

K. K. Daukšos būta didelio rašomosios kalbos bei rašybos reforma- 
toriaus. Deja, jo gramatika nebuvo išspausdinta ir todėl negalėjo tu- 
rėti žymesnės įtakos vėlesniems autoriams. Ją tiria A. Smetona. 


Rytų aukštaičių tarmės pagrindu anuomet buvo parašyta arba bent rašoma ir 
daugiau lietuvių kalbos gramatikų, bet jos neišliko. Yra duomenų, kad išsamią gra- 
matiką parašė prieš 1860 m. Karolis Nerlichas (1808-1860), gimęs Nemu- 
nėlio Radviliškyje (Biržų raj.), ilgai buvęs reformatų kunigu Biržuose. Rankraštis 
(manoma, nebaigtas) dingo mirus autoriui. 

Galima spėti, kad rytų aukštaičių tarmės pagrindu buvo parašyta apie 1858 
m. Vilniaus katalikų kunigų seminarijos kalbų ir teologijos dėstytojo Fortu- 
nato Cechanovskio (1824- 1882) gramatika. Autorius po 1863 m. sukilimo 
emigravo į užsienį, pasiekė net Čilę (buvo Valparaiso mieste klebonu) ir, matyt, 
bekeliaudamas rankraštį pradangino. 


K. K. Daukšos sūnus Edvardas Jokūbas gimė 1836 m. Nacit- 
nuose. Mokėsi reformatų mokykloje Kėdainiuose, Slucko gimnazi- 
joje, studijavo Maskvos (?), Tartu ir Karaliaučiaus universitetuose. 
1863 m. sukilimo dalyvis. 1864 m. ištremtas į Sibirą, iš kur grįžo tik 
po 20 metų. Po to skurdo, klajojo kaip pavargėlis iš kaimo į kaimą. 
Mirė žiemą sušalęs apie 1890 m. Rašė eilėraščius lenkų ir lietuvių kal- 
bomis. Išliko maždaug 1854— 1858 m. sudarytas jo rankraštinis poe- 
zijos tomelis, kurio lietuviški eilėraščiai — lyriniai, artimi liaudies po- 
ezijai. Paskelbė M. Biržiška „Tautos ir žodžio“ IV tome, p. 283 — 300. 
Vienas iš pirmųjų vertė į lietuvių kalbą A. Mickevičiaus kūrybos iš- 
traukas. Buvo stipriai nusistatęs prieš sulenkėjusius foedalus ir ca- 
rinę valdžią, plg. jo eilės (kalba sumoderninta): 


Mes lietuvninkai, broliai, 
Ne lenkai, ne maskoliai 


Mes lietuviškai mąstome 
Ir lietuviškai jaučiame, 
Lietuvių kalba kalbam 
Ir kaip lietuviai dirbam. 


Boikotavo viską, kas Lietuvoje buvo valdžios pastangomis surusin- 
ta. Kartą, patekęs į teismą, prabilo lietuviškai. Teisėjui pareikalavus 
kalbėti rusiškai, pareiškė, jog iš Rusijos atvykęs teisėjas Lietuvoje 
turįs pats kalbėti su lietuviais lietuviškai, o ne lietuviai taikytis prie jo. 
Tai buvo anuomet negirdėtos drąsos mintys. Net savo pavardę buvo 
pakeitęs į Daukšys, nepagrįstai įtardamas, kad Daukša galinti būti su- 
lenkinta forma. Jį galima laikyti mūsų tautinio atgimimo pirmtaku. 
Rašė rytų aukštaičių tarme, atmiešta įvairiatarmiais elementais. Pa- 
vyzdžiai: unt galweles “ant galvelės', runkoj “rankoje', aplunko gražiu 
meargealy “aplanko gražią mergelę“, seamunti wyndieni “'semianti 
vandenį', skumba “skamba", ti, tin, tinaj “ten, tenai'. Buvo prasimanęs 
savitą rašybą (kažkiek nusižiūrėjęs į tėvo vartotą), kurią ne kartą 
kaitaliojo. Net vienu kartu įsivedė kai kurias rusiškas raides, norėdamas 
pakeisti lenkiškąsias, pvz., rašė 1 vietoj /, /, a vietoj ia ir pan. 


Kiti autoriai 


Pranas Savickas (apie 1778— 1864 m.) — poetas. Ilgą laiką bu- 
vo Kūktiškių vikaras, nuo 1835 m. — Aleksandravėlės klebonas. 
Mūsų laikus pasiekė tik du jo 1847 m. parašyti eilėraščiai. Iš jų publi- 
kacijos (Vaižganto Raštai XI 110— 113, rankraštis dabar neberanda- 
mas) matyti, kad rašė rytų aukštaičių tarme, pvz., dunktis "stogas" 
(dangtis), par lungu “per langą", undo "vanduo", runku "rankų", sakunt 
*sakant", skumbena “skamba', szinden "šiandien", kusnio "kąsnio", ku 
*ką", apsiriszis “apsirišęs", isikrejpi 'išsikreipę", sawis "savęs", kiemi 
“kieme", awela "avelė"', giesmeles “giesmeles"', kejp 'kaip', wejkej "vaikai", 
geriukej "ėriukai", ja 'jo', panas “ponas', giedat "giedoti", duien "du". 

J. Skeberdis, spėjama, Biržų eigulio sūnus, paliko apie 1841 — 
1848 m. parengtą eilėraščių rinkinėlį (paskelbė V. Biržiška „Mūsų 
senovėje“, t. 2, Nr. I ir 2), parašytą kalbiniu mišiniu, kuriame aiš- 
kiai prasikiša rytų aukštaičių tarmės elementai, pvz., į dungu 'į dangų", 
pro lunga “pro langą', užolo *'ąžuolo", umžiu "amžių", dujen "du", lei 
teka "tegu teka', czenajos čia“. 

Ansgaras Rožčnas — kelių lietuviškų eilėraščių autorius. Gi- 
mė apie 1790 m. Daumėnuose, Pžbiržės apyl. Mirė po 1838 m. Eilė- 
raščių rankraščiai dingo šio karo metu. Iš publikacijos (Vaižganto 
Raštai XI 95—98) matyti, kad rašė gimtąja rytų aukštaičių šnekta su 
tradicinės kalbos ir archaizmų priemaišomis, pvz., ape nekaltu meyly 
*apie nekaltą meilę“, dungus "dangus", tumsias "tamsias", žinklu 'žen- 
klą"', ta "to", tinay "tenai", kep “kaip', ley "lai, tegul", sudabri “sidabre" 
ir manip, sawimp, pakajump, ing 'į'. Pažymėtina žodžio galo dvibalsių 
au, ai monoftongizacija: rašo nemaczio' "nemačiau", giare' žino' "gerai 
žinau'. 

Klemensas Kairys (1836— 1864) — jaunas miręs poetas, ar- 
timai bendravęs su A. Baranausku. Gimė Liūdiškiuose (Anykščių 
raj.). Mokėsi Ukmergėje. Baigė Varnių kunigų seminariją ir Peterbur- 
go katalikų dvasinę akademiją. Kunigavo Rokiškyje, dirbo Kauno 
I gimnazijoje. Per 1863 m. sukilimą buvo įkalintas ir ištremtas į Uralą. 
Ten greit mirė (1864) džiova. Išliko rankraštinių smulkių kūrinėlių, 
rašytų lietuvių, lenkų ir lotynų kalbomis. Jo eilėraštis „Diena brėkšta“, 
skirtas A. Baranauskui, virto liaudies daina. Domėjosi lietuvių kalbo- 
tyra, buvo susipažinęs su A. Šleicherio gramatika. Rašė rytų aukštai- 
čių anykštėnų tarme su retais tradicinės raštų kalbos elementais. Bū- 
dingesni pavyzdžiai: kunczios "kančios", pinkias "penkias", patimpis 
“patempęs"', gružint "grąžinti", krauju "kraują", kisiu "kęsiu', Kaworski 
"Kavarske", ti "ten", tadu "tada", gajleis "gailėjęs", naszles "našlės", sza- 
lala "šalelė", wosara "vasara", soko "sko", Iopej "lšpai', gonunt "ganant", 
jom "jam", mon "man", tomsta "tamsta", dorbo "darbo", Iojmej "laimėje", 
atlojsk 'atlčisk", to pati “ta (toji) pati", tujej "tu", murmus "mus", turiunt 
"turint", ataduoti "atiduoti", e “0?, pujkous "puikūs? (nom. pl. galūnė 
-aus!). 

Pranas Vaicekauskis (1826— 1901) — elementoriaus autorius. 
Baigęs Vilniaus kunigų seminariją, iš pradžių buvo Aušros vartų 
parapijos vikaras Vilniuje, paskui Valkininkų parapijos administra- 
torius. 1863 m. kurį laiką kalintas, neteisingai įskundus dalyvavimu 
sukilime. 1869— 1871 m. buvo Geranainių administratorius, vėliau 
Kabilniūko (BTSR) klebonas, Eišiškių administratorius, nuo 1893 
m. iki mirties Ščiūčino (BTSR) klebonas. Parašė ir 1862 m. išleido „Le- 
ventorių dėl vaikų Valkininkų (rašo Olkiniku) parapijos“. Elemen- 
torius įdomus tuo, kad skirtas specialiai Valkiniūkų parapijai. Įdėti 
du tekstai: lenkiškas ir lietuviškas. Lietuviškasis parašytas Valkininkų 
šnekta, priklausančia ne rytų, bet pietų aukštaičių tarmei. Sveiki an 

tipo junginiai, bet vietoj 4, ę yra ų, į (rašo u, i), pvz., an "ant", antara 
“antra', tukstanciu "tūkstančių", ku 'ką", wisu šwietu “visą pasaulį', 
dwonu "duoną", kišč kęsti", žiami "žemę", linksmibi “linksmybę". Dar 
plg. wisadu "visada", darži "daržo". Labai gausiai dzūkuojama, pvz., 
triacioj "trečioje", cianaj 'čia', žodzius "žodžius", ciktej "tiktai", bujcis 
*buitis", sudrucinci "sustiprinti" (nom. pl. m. sudrūtinti), smiarci “mirtį 
(smertį), ciem "tiems", buč "būti", Jawžanč laužant", szitu nakč "šią nak- 
tį", žodzis "žodis", pasodzino "pasodino", parodzik "parodyk", gimdzitoja 
*gimdytoja"', szirdzi "širdį", dzienu "dieną", Dziewas "Dievas", girdzinc 
*girdint", dzwilika "dvylika". Kietinamas / prieš e tipo vokalizmą, pvz., 
galejo "galėjo", sawle 'saulė', žoles "žolės", dzidzialy 'didelę', atlajsk 
*"atleisk". Būdingas „išblėsęs“ tvirtagalis ir nekirčiuotas ai, pvz., žie- 
dej "žiedai", giarej "gerai", dowanej "dovanai", atpirkej 'atpirkai', wi- 
sejs griekejs “visomis nuodėmėmis" (visals griekais), gejlecis "gailėtis", 
kejrio ir ciesio piacio "kairio ir dešinio peties? (tiesio pėčio). Kiti būdin- 
gesni pavyzdžiai: sunows "sūnaus", asi “esi', krikszczino "krikštijo", 
sugriszcz “sugrįžti, sawomi dowanomi “savomis dovanomis', mani 
*mane", jumi “jums", ciej "tie", jej jie", kuriej "kurie", tus "tas" (nom. 
sg. m.!), itu "šitą" (nom. sg. itas), dzwiej karalistiu “dviejų karalysčių", 
turej "turėjo", butaw "būčiau" (būtau), gejletows "gailėčiausi", kad ... 
priimtaj “kad ... priimtumei' (priimtai), ataduok "atiduok", kab “kaip" 
(kap), tiap "taip" (tėp), nok "nuo", priek "prie", in, ing į, darties 'da- 
bar', an paginos 'į pabaigą" (nom. sg. pagynd), nie paginieta "nepabaigta" 
(pagynėti pabaigti"), dzienu nunajnikszciu “šią dieną' (nūndinykščias 
“šiandieninis"), utarino "kalbėjo" (dtaryti, dtarinti "kalbėti" < br. 
eymapbiyb kalbėtis"), ausztros "aušros (auštrd). Kiek skiriasi atskirų 
maldų, matyt, imtų iš kitų leidinių, kalba, pvz., esancziu "esančių", 
diena, tykiu "tikiu", kaltims 'kaltiems", prisz "prieš", pagal žodzio “pagal 
žodį'. Šiaip jau jaučiamas vergiškas vertimas iš lenkų kalbos, pvz., 
piar šniedoniu “pusryčiaujant"' (przy šniadaniu), randzik manim “valdyk 
mane' (rządž mną), kiaturios rieczis "keturi dalykai' (cztery rzeczy), 
kad ... isziejtow an razumno ir padsciwo žmogows "kad taptumei protin- 
gu ir garbingų žmogumi' (abym ... wyszedl na rozumnego i poczciwe- 
go czlowieka). 

Nikodemas Baūkus-Venckavičius (1844—1877) — tautosa- 
kos rinkėjas, lietuvių kalbos tyrėjas. Tikroji pavardė Baūkus. Tėvai 
ėmė vadintis ir Venckavičiais, kai išsinuomojo gretimą Venckavičiams 
(žmonės vadino Venckūnais) priklausiusį dvarelį. Nikodemas gimė 
ZalatGriuose prie Upytės (Panevėžio raj.). Mokėsi Pžnevėžio ir Šiaulių 

gimnazijose, vėliau studijavo teisę Kazanės universitete. Baigęs dirbo 
teismo įstaigose Saratovo ir Voronežo gubernijose, nes Lietuvoje caro 
valdžia neleido. Rinko tautosaką Pžnevėžio, Ramygalos ir Upytės 
apylinkėse. Paskatintas prof. A. Ugenskio ir Jono Juškos, ėmė do- 
mėtis lietuvių kalba, rinko duomenis gramatikai, rašė straipsnį apie 
F. Kuršaičio lituanistinius darbus. Kalbos klausimais susirašinėjo 
su bendramoksliu S. Raila. Dalis korespondencijos paskelbta „Mūsų 
senovėje“ (t. 2, Nr. 2—4, 1938— 1940 m.). Rankraštinis tautosakos 
rinkinys dabar saugomas Lietuvių kalbos ir literatūros institute, o kal- 
binė medžiaga ir laiškai — Vilniaus universiteto bibliotekoje. Rašė 
gimtosios šnektos ir tradicinės raštų kalbos mišiniu, gerokai sekdamas 
A. Šleicheriu ir F. Kuršaičiu. Įdomesni pavyzdžiai: gerkle "gerklė", 
imu "ima", baygi "baigia", diejuoji "dejuoja", travki "traukia", czinaj "čia", 
ja 'jo', delta “dėlto', nu "nuo", api "apie", nonts "nors", tujen "tu", par 
szwintis “per šventes". 

Yra duomenų, kad lietuviškus eilėraščius (šalia lenkiškų ir lotyniškų), 
be anksčiau minėtų asmenų, rašė dar Antanas Mendzigurskis (apie 
1752— 1828 m.), kilęs iš Ukmergės apylinkių, mokęsis Vilniaus kuni- 
gų seminarijoje, kunigavęs Kaune, Rumšiškėse ir Darsūniškyje. Tačiau 
jo rankraščių neišliko. Greičiausiai anuomet buvo ir daugiau iš rytų 
Lietuvos kilusių poetų, tik mes jų nežinome. 


Adomo Edvardo Žagėlos (Žagelio, gimusio Kelpšiškiuose, Širvintų raj.) 1840— 
1845 m. lenkiškos poezijos rankraštiniame rinkinyje (Centrinis valst. istorijos archy- 
vas Vilniuje, F 1135, apr. 3, b. 43) yra netiksliai nusirašytų lietuviškų eilių bei liau- 
dies dainų fragmentų, kuriuose prasikiša rytų aukštaičių tarmės ypatybės, pvz., 
saule "saulė", szwiesu "šviesą" ir pan. 


Čia neaptarti visi tie rytų Lietuvos autoriai, kurių kalba vėliau kito. 
Sustiprėjus lietuvių tautiniam atgimimui, pasirodžius pirmiesiems lie- 
tuviškiems laikraščiams imta rašyti vakarų aukštaičių tarmės pagrindu 
besiformuojančia bendrine kalba arba artimu jai variantu. Prie tokių 
priklauso S. Gimžauskas, A. Baranauskas ir kt. Jų raštų kalba bus de- 
taliai aptarta „Lietuvių kalbos istorijos“ V tome. 


Vakarų aukštaičių raštų kalba 


Lietuvių senuosiuose XVI-—- XVII a. raštuose neaptikta tokių teks- 
tų, kurie mus orientuotų į LDK vakarų aukštaičių tarmę. Tada ši tar- 
mė nevaidino ryškesnio vaidmens lietuvių gyvenime. įŠiaurinė šios 

tarmės dalis (dabartiniai šiauliškiai), nusidriekusi žemaičių pasieniu, 
turėjo būti visai neryški, joje daug kur, matyt, vyravo žemaičių tarmės 
ypatybės. Jų ir dabar čia, ypač arčiau Žemaičių, sporadiškai pasitaiko. 
Apie Šakyną pasako, pvz., dkie 'akyje", ūkies "akyse", baltamėje “bal- 
tajame', tims "tiems", mažims "mažiems", dvijų "dviejų", dvyleka “dvy- 
lika", tūs "tuos", tavi "tave", misa "mūsų", mūmis “mus", “jūdum "judviem", 
nėsukas "nesisuka", dudu 'audžiu", lišb sakys "sakydavo", čikem “ei- 
kime'. Kietojo / prieš e tipo vokalizmą izofona senovėje ėjo kiek to- 
liau į vakarus (ir dabar ji neryški, skiriasi prieš e ir ė, kai kuriuose 
žodžiuose gerokai svyruoja) ir, matyt, vietomis siekė ano meto žemai- 
čių tarmės plotą. Taigi tikrų „šiauliškių“ tada kaip ir nebuvo. Nenuos- 
tabu, kad jų ypatybių XVI- XVII a. raštuose neaptinkame. 


Dabar šiaurinėje šiauliškių dalyje, kaip ir vietomis rytų aukštaičių tarmės plo- 
te arti Latvijos (Žeimėlis, Nemunčlio Radviliškis...), aptinkame nemaža latvių 
kalbos elementų, pvz., daiktavardžių vienaskaitos naudininkus su galūnė am (vy- 
ram “vyrui"), prieveiksmius bldkus "šalia", nuos!, prūojam "šalin", prėty "priešais", 
trjs telyčios pagalam (|| pagalum) “... nustipo' ir pan. Dar plg. reikšmės skolinį 
krautuvė jau kietai '... uždaryta'. Bet tai nauji reiškiniai, atsiradę lietuviams bend- 
raujant su latviškai kalbančiais žmonėmis, Senesniuose tekstuose tokių ypatybių 
neužfiksuota. 


Pietinė LDK vakarų aukštaičių tarmės dalis (kauniškiai) susiforma- 
vo apgyvendinus kovų su kryžiuočiais laikotarpiu dykyne paverstą 
kraštą. Čia įsikūrusių žmonių kalbai didelę įtaką darė vakarų baltų 
(prūsų, jotvingių) substratas, lėmęs archaišką šios tarmės pobūdį. 
Apgyvendinimo procesas užsitęsė ilgai, tebevyko senųjų raštų epocho- 
je, todėl juose ir nėra šios tarmės elementų. 

Po Respublikos padalijimų didžioji šio krašto dalis, vadinamoji 
Užnemunė, atiteko Prūsijai ir buvo atskirta nuo carų okupuotos Lie- 
tuvos. Joje intensyviau ėmė skverbtis vokiečių kalbos įtaka, ilgainiui 
įsitvirtino daug vokiškų skolinių, pvz., akselys "kapojai" (iš Rytų Prū- 
sijos vok. haksel), befkis “suolas* (benk), biskis "truputis" (beske), 
blūnka “stora lenta' (vvž. blanke), būomas “rąstas; dalba' (R. Prūs. 
vok. bėm), cvčkas *vinis' (zweck), dyselis, dyselys "rodiklis, grąžulas' 
(disel), pas ir fpas “smūgis, kirtis" (Hieb), kūras žmogaus stumiamas 
vežimėlis, vienratis' (kūr), kimelis 'kmynas' [(Kūmmel), kūparas 'skry- 
nia' (kuffer), liūkas ir liūkas “skylė, stogo langelis" (Iuke), misingis 
“žalvaris? (vvž. missing), mūčė “kepurė' (Mūtze), negelys 'vinis' (pl. 
Nūgel), rūimas “erdvi vieta, patalpa' (vvž. rūm), spūtas "kastuvas" 

(Spaten), stubą “troba, pirkia' (stuba), šiūpėlė "tokia kastuvo rūšis, 
bertuvas' (šūfe!), šlėktas ir šlėktas "blogas" (schlecht), špykėrė “javų 
sandėlys' (špiker), štarkus “stambus, tvirtas' (stark), švakas "silpnas" 
(schwach), vūksas ir švūksas "batų tepalas' (Wachs). Dalis vokiškų 
skolinių paplito ir kitose tarmėse, o kai kurie tapo plačiai žinomi vi- 
soje Lietuvoje, pvz., dmatas (vvž. amet, ammet), bakūžė (vvž. back- 
hūs), bliūzė “moteriška palaidinė' (Bluse), būlius (vvž. bulle), cefitneris 
(Zentner), cirkelis "skriestuvas" (Zirkel), colis (Zoll), dūrpė (vok. 
dial. turf), griovys (vvž. grave), gūsis “kartas, tarpas, pūstelėjimas' 
(Guss), kambarjs (vvž. kamer), mėistras (Meister), rėmas (R. Pr. vok. 
rėm), spinta (spind), šelmis (Schelm), šlipsas “kaklaraištis (šlips), 
šliūrė (šlore), šnūpsas "degtinė" (Schnaps), špūlė ir špūlė, špūlė (vvž. 
spole), štdnga (Stange), tūlpė (Tulpe), žiūrstas "prijuostė" (šoršt, šeršt). 

Nuo 1807 m. Užnemunė įėjo į Napoleono sudarytą Varšuvos kuni- 
gaikštystę, vėliau paverstą Lenkijos karalyste, o po 1863 m. sukilimo 
— Varšuvos generalgubernija. 1867 m. buvo sudaryta Suvalkų guber- 
nija, davusi šiam kraštui naują pavadinimą — Suvalkija. Per visą 
tą laiką čia išliko skirtinga negu kitur Lietuvoje tvarka. Daug anksčiau 
panaikinta baudžiava. Intensyviau formavosi kapitalistiniai santykiai. 
Anksti ėmė rastis iš valstiečių kilusių lietuviškai kalbančių inteligentų. 
Jie pradėjo rašyti lietuviškai, suprantama, laikydamiesi savo gimtosios 
tarmės. Yra duomenų, kad pirmieji tekstai šia tarme atsirado jau Na- 
poleono laikais. Žygiuodamas į Lietuvą, jis buvo išleidęs atsišaukimą 
lietuviškai, kurį išvertė užnemunietis Mykolas (Mikalojus?) Kairiūkš- 
tis, galimas dalykas, parapinės mokyklos mokytojas. Nei apie jį patį, 
nei apie jo vertimą daugiau nieko nežinome. Tekstas neišliko. Pirmie- 
ji autoriai, ėmę leisti knygas šia tarme, buvo Motiejus Pranas Mar- 
cinskas ir Antanas Tatarė. 


Motiejus Pranas Marcinskas 


Pavardė sulenkinta iš Martynaitis. Gimė apie 1790 m. netoli Lukšių 
(dab. Šakių raj.). Mokslus ėjo barono G. de Koidelio (brolis buvo jo 
girininku) lėšomis. Apie 1830 m. pradėjoTdirbti mokytoju Užnemu- 
nės parapinėse mokyklose ir tą darbą dirbo bemaž visą gyvenimą. Mi- 
rė apie 1857—1859 m. 

Marcinskas parengė ir 1833 m. Suvalkuose išleido lenkų kalbos gra- 
matiką Užnemunės mokykloms. Tai — „Grammatyka polska dla 

Litwinėw, uczących się języka polskiego“. Joje lietuviško teksto kal- 
binį pagrindą sudarė autoriaus gimtoji Lukšių šnekta. Išlaikytos bū- 
dingosios vakarų aukštaičių tarmės ypatybės. Nekietinamas / prieš e 
tipo vokalizmą. Sveiki an tipo junginiai ir nesiaurinami 4, ę, pvz., 
skandyt “skandinti', ažualas “'ąžuolas', prasytęse “prasitęsia'. Tekste 
pasitaiko užnemuniškiams būdingas en, in virtimas ę, į (= ė, i) bendra- 
ties kamieno formose, pvz., giwet "gyventi", augit "auginti", atmit 'at- 
minti", pasweykit "pasveikinti", pasweykisiu “pasveikinsiu', wadysiu 
“vadinsiu". Yra Lukšių šnektai būdinga vad. „veliuoniečių“ ypatybė — 
nekirčiuotų 0, ė atvirose galūnėse virtimas u, i, pvz., fewu "tėvo", Zuy- 
kiu "zuikio", daru "daro", dirbu "dirbo", mokeju 'mokėjo", lapi "lapė", 
pirštyni "pirštinė", žwaki "žvakė", skayti "skaitė". Dažnai išmetamas 
a iš vienaskaitos vardininko galūnės (paprastai pažymima apostrofu), 
pvz., wir's "vyras", kunig's "kunigas', mužyk's 'mužikas", jzbon's 'ąsotis' 
(izbūnas). Pasitaiko žodžio pradžios e- vietoj a-, pvz., ekmua "akmuo", 
ekmenimis "akmenimis", elksnis "alksnis". Dvibalsį uo autorius žymi 
ua raidėmis, pvz., duana "duona", rudua "ruduo", uadas "uodas", wa- 
žiuat 'važiuoti'. Kiti būdingesni Marcinsko kalbos pavyzdžiai: /enkisz- 
ko kalbo "lenkiškoje kalboje", litus "lietus" (/ytūs), kuam "kuo" (kuom), 
Iėndry “nendrė' (Iėndrė), bucze "būčiau? (būčia), prawarde “pavardė' 
(pravardė). Įdomu, kad tekste yra ypatybių, kurias galima būtų lai- 
kyti žemaitiškų knygų įtakos padariniu, pvz., mokans “<mokąs", atey- 
nans 'ateinąs', galins "galįs". Vartojami lietuviški gramatikos termi- 
nai, kurie, panašiai kaip kitų ano meto autorių gramatikose, yra ver- 
talai iš lenkų kalbos, pvz., gimimas "giminė" (1. rodzaj), lančytojas 
“jungtukas"' (spėjnik), prievardis “prielinksnis? (przyimek), priežodis 
*prieveiksmis" (przysloėwek), šaukimas “jaustukas* (wykszyknik), žod- 
vardis "dalyvis" (imieslow). 

Antrasis Marcinsko gramatikos leidimas, paties autoriaus pareng- 
tas dar 1856 m., pasirodė po jo mirties 1861 m. Išleido brolio sūnus 
kun. Antanas Marcinskas. Įdomu, kad šiame leidime vengiama „ve- 
liuoniečių“ ypatybės, stengiamasi išlaikyti sveikas -0, -ė (rašo -e) 
galūnes. Tačiau ua nuosekliai rašoma vietoj uo. 

1852 m. pasirodė Marcinsko elementorius su katekizmu „Mokslas 
lietuviško skaitymo ir katekizmas“. Išleistas Vilniuje. Autorium nuro- 
dytas J. Didinskis. Iš tikrųjų kun. Juozapas Didinskis (pavardę susi- 
lenkino iš Dėdinas) tik davė lėšų knygai išleisti. Jo pavardę įrašė (be 
Didinskio žinios) kitas asmuo, kuriam buvo duota elementorių per- 

rašyti ir išsiųsti į Vilnių spausdinti. Kalba nieku ypatingu nepasižymi, 
primena gramatikos kalbą. 

Marcinskas buvo parengęs ir II elementoriaus leidimą, bet šis ne- 
buvo išspausdintas. 

Yra duomenų, kad Marcinskas parengė vadovėlius „Doros mokslas“ 
ir „Aritmetikos pradžia“ parapinėms mokykloms, bet šios knygos 
nebuvo išleistos, o rankraščiai dingo. 


Antanas Tatarė 


Gimė 1805 m. Rygiškiuose prie Griškabūdžio, taigi Jono Jablonskio 
tėviškėje. Tėvai — laisvieji valstiečiai. Tikroji pavardė Totėrius (va- 
dintas ir Totoraičiu, Totorevičiumi), pavardę pats autorius pakeitė 
po 1831 m. sukilimo, siekdamas 
išvengti atsakomybės už nelegalų 
Prūsijos sienos perėjimą. Mokėsi 
Seiną aukštesniojoje mokykloje ir 
kunigų seminarijoje. Vėliau kuniga- 
vo Užnemunės parapijose: Balbie- 
riškyje, Ilguvoje, Lukšiuose (čia bu- 
vo įsteigęs mokyklą ir pats vaikus 
mokė), Sintautuose. Apkaltintas 
dalyvavimu 1863 m. sukilime (nors 
jame nedalyvavo), buvo ištremtas 
į Penzos guberniją. Nuo 1871 m. 
gyveno Lomžoje. Ten ir mirė 
1889 m. 

Parašė proza pasakėčių rinkinį 
„Pamokslai išminties ir teisybės“. 
17 pav. A. Tatarė Tai buvo anuomet labai populiari 

knyga, kelis sykius kartota ir turė- 
jusi nemažą įtaką plačiosiose gyventojų masėse. Manoma, kad pir- 
masis jos leidimas pasirodė 1836 m., bet tai nėra tikra. Seniausias iš- 
likęs 1851 m. leidimas. Tatarė šiai knygai siužetus daugiausia ėmė iš 
Ezopo, Ž. Lafonteno, I. Krylovo ir I. Krasickio kūrybos. Pasakėčio- 
se smerkė girtavimą, tinginiavimą ir kitas valstiečių ydas. 

Antroji Tatarės pasaulietinio turinio knyga „Pamokslai gražių žmo- 
nių“ pasirodė po autoriaus mirties 1900 m. Amerikoje. Jos kalbą A. Mi- 

lukas „ištaisė“, tiksliau visai sudarkė. Tatarė dar parengė ir išleido 
porą religinio turinio knygų: „Žiburys rankoje dūšios krikščioniškos“ 
1848 m. ir „Tiesiausias kelias į dangaus karalystę“ 1853 m. Jų kalba 
kiek kitokia, joje daug ano meto tradicinės bažnytinės kalbos elementų. 
Vilniaus universiteto bibliotekoje neseniai aptiktas (aikštėn iškėlė M. 
Lukšienė) Tatarei priskirtinas didelis (net 463 puslapių!) pasaulietinio 
turinio rankraštis „Šventa ir pagirta roda“, kurio kalba iš esmės tokia, 
kaip „Pamokslų išminties ir teisybės“. Kadangi šis veikalas nebuvo 
išleistas, tai jis negalėjo padaryti tokios įtakos, kokią darė „Pamokslai 
išminties ir teisybės“, kurie ir yra geriausias Tatarės kalbos repre- 
zentantas*ž. Tatarė rašė savo gimtąja zanavykų šnekta. Jis buvo pir- 
masis autorius, reikšmingai panaudojęs šią mūsų dabartinei bendrinei 
kalbai artimiausią šnektą knygoms rašyti. Dėl tos priežasties „Pamoks- 
lų išminties ir teisybės“ kalbą reikia detaliau aptarti. 

Kaip ir Marcinsko darbuose, čia sistemingai išlaikomas minkštasis 
I prieš e tipo vokalizmą, pvz., iszlezdawo 'išlesdavo"', palengwetu “pa- 
lengvėtų', bakužele "bakūžėlę, trobelę", /ejday "leidai", lektie lėkti". 
Tačiau minkštasis žodžio galo /, kaip ir dabar visame vakarų aukštai- 
čių tarmės plote, sukietėjęs, pvz., daugel, del "dėl", tegul, todel, wel 
*vėl". Vokalizmas, galima sakyti, ištisai zanavykiškas. Tai matyti 
kad ir iš šių pavyzdžių: e/ksnelis 'alksnelis", ekmens "akmens", enti 
"antį", niszdawe "neišdavė", nima “neima', predant “priėdant', litus 
"lietus" (/ytūs), meno “'mėnuo" (galūnė -0, nes dvibalsį uo Tatarė žymi 
ua, pvz., piemua 'piemuo'"), teyp "taip", terp tarp'. Zanavykų ypatybės 
būdingos ir teksto konsonantizmui, pvz., dorelus "dolerius" (dorelis), 
rikmetie “rytmetyje' (rykmetys), aržualas "ąžuolas" (držuolas), lendre 
"nendrė" (Iėndrė), woloje “oloje?. 

Morfologija taip pat zanavykiška: 1. du. fut. eysiwa (nuo eiti), 
bet tuadu paukszczey "tuodu paukščiai", dwi gieribes "dvi gėrybes'; 
to duabe "toje duobėje? (16 duobė); ma "man" (mą), sze ir te "šen ir ten" 
(šę ir tę); ije ji" (jijė ar jijė, jyjė); kuam "kuo" (kuom), mus 'mūsų" (mūs), 
isz mane “iš manęs" (iš mane ar iš manę); pjauje "pjauna", džiauje “džiau- 
na', beraujent “beraunant" (pjduja, džiūuja, berdujant), abgincze 'ap- 
ginčiau' (apginčia), eykie eik", walkiosiuasiu “valkiosiuos". Ypač krin- 


4 Tatarės raštų rinkinys (kalba ir rašyba sumoderninta) 1987 m. pasirodė „Litua- 
nistinės bibliotekos“ serijoje: Antanas Tatarė. Pamokslai išminties ir teisybės. 
V., 1987 (parengė J. Pilypaitis ir B. Vanagienė, įvadą ir komentarus parašė V. Va- 
nagas). 

ta į akis bendratys su -fie, pvz., duatie "duoti", piktie "pykti", nore- 
tie "norėti". 

Zanavykų ypatybės ryškios taip pat leksikoje ir žodžių daryboje, 
pvz., szyksznotsparnis "šikšnosparnis" (šikšnotsparnis), netikietas smer- 
tis "netikėta mirtis" (smertis — čia vyriškosios giminės daiktavardis), 
rapukay "bulvės" (rapūkas), tamista “tamsta', iszczesliwas laimingas" 
(iščeslyvas), germanizmai gilukis "laimė" (giliūkis < vok. dial. gelėck), 
neszlektay "neblogai" (š/ėktas<vok. schlecht), tipiški diminutyvai 
tewutis "tėvelis" (tėvūtis), nosute "nosytė" (nosūtė), pelukie "pelytė" 
(peliūkė), piemenukas “piemeniukas', stiklinayte “stiklinėlę' (stikli- 
naitė) ir waykiszczes “vaikelis* (vaikyščias), wilkiszczes '“vilkelis, 
vilkišius' (vilkyščias), žiurkiszcze (žiūrkyščia) ir t. t. 

Tatarė stengėsi derintis prie tradicinės raštų kalbos. Taip darydamas, 
susidūrė su nemažais sunkumais. Iš jų ypač nurodytini du, kuriuos 
ne pro šalį bus plačiau aptarti. 

Daugelis pietinių vakarų aukštaičių, taigi ir zanavykai, bendratyse, 
kurios baigiasi -inti (pvz., skolinti), ir iš šių bendračių padarytose for- 
mose vietoj in turi į (taria ilgąjį balsį i), pvz., skėlįti skolinti", skėlįk 
“"skolink", skėlįtų “skolintų', skėlįsiu “skolinsiu", skėlįdavau “skolin- 
davau', skėlįdamas "skolindamas", skėlįtas “skolintas'. Tatarė (kaip 
ir Marcinskas) ilgųjų balsių nuo trumpųjų rašte neskyrė ir tokiuose 
pavyzdžiuose paprastai rašė i raidę, pvz., prisitaikitie “prisitaikinti", 
skitie skinti", pasiskandikime “pasiskandinkime", artitusi “artintųsi", 
megisiu 'mėginsiu", purtidamas 'purtindamas", usztroszkitas “užtroškin- 
tas'. Tačiau jis šias formas suvokė kaip vengtiną tarmybę, kurios ne- 
buvo nei vakarų aukštaičių tarmės pagrindu anuomet jau susiforma- 
vusioje Prūsijos lietuvių raštijoje, nei Lietuvoje senesniuose (rytiniu 
ir viduriniu raštų kalbos variantais rašytuose) tekstuose, nei daugelio 
Tatarės amžininkų knygose. Todėl jis minėtas formas stengėsi keisti 
raštuose įprastais variantais su in, pvz., wadintie "vadinti", sutrum- 
pinsiu ir t. t. Esant dubletams skoliti || skėlinti, skėlįk || skėlink ir t.t., 
lengva buvo suklysti ir prisidaryti formų su in tokių, kokių lietuvių 
kalboje nėra, t. y. įsivesti in vietoj senovinio i (y), pvz., vdlginti "valgyti", 
vdlgink "valgyk" ir t. t. Reikia pasakyti, kad Tatarė čia visai susipainio- 
jo. Tokių dirbtinių formų jo tekste labai daug**. Pateikiami būdingesni 


* Zanavykai (ir kiti pietiniai vakarų aukštaičiai) taip pat turi ę (taria e, 2) vietoj 
en atitinkamose bendratyse su -enti ir iš jų padaromose formose, pvz., gyvėti 
"gyventi", gyvėk "gyvenk" ir t. t. Jas vartoja ir Tatarė (vietoj ę rašo e raidę), pvz., 

pavyzdžiai: darintie "daryti", gaudintie "gaudyti", iszgidintie "išgydyti", 
paklausintie "paklausyti", nematintie "nematyti", pasakintie "pasakyti", 
pawuastintie “pauostyti'; darink '"daryk', skaytinkite “skaitykite'; 
padariniu "padarytų", pamatintume "pamatytume", perskaytintumete 
"perskaitytute"; suwalginsiu 'suvalgysiu', pataysinsi “pataisysi', parma- 
tins “pamatys', sakindawo “sakydavo'; matindamas “matydamas!, 
draskindama “draskydama'; suskaldintas "suskaldytas", iszrukinta me- 
sa "išrūkyta mėsa.“ 

Tokių hipernormalizmų mažiausiai nagrinėjamo teksto pradžioje 
(išskyrus pratarmę), toliau jų tolydžio daugėja. Bet ypač daug knygos 
pratarmėje, kuri, matyt, rašyta paskiausiai. Joje taisyklingų šios rū- 
šies formų, galima sakyti, nėra. Visa tai rodo, kad autorius atkakliai 
stengėsi sunorminti savo raštų kalbą, prisiderinti prie ano meto rašti- 
j0S. 

Panašias pastangas rodo ir pietiniams vakarų aukštaičiams būdin- 
gos priesagos -ininkas vartojimas vietoj anksčiau raštuose įsigalėjusio 
varianto -inykas. Tatarės tekste -nink- turi net svetimžodžiai, pvz., 
pas desetninka “pas dešimtininką', melninkas “malūnininkas"', pustel- 
ninkas 'atsiskyrėlis", pamaczninkus "padėjėjus", razbayninkus “plėšikus", 
služauninkies “tarnaites'. Tai anaiptol ne vien autoriaus prasimanytos 
formos. Tokių esama ir dabar vakarų aukštaičių tarmėje. Galbūt ir 
vienas kitas anksčiau aptartų hipernormalizmų (veiksmažodžio formų 
su in) Tatarės laikais zanavykų plote pasitaikydavo. 

Antrasis sunkumas, su kuriuo susidūrė Tatarė ėmęs rašyti zanavykų 
tarmės pagrindu, buvo susijęs su „veliuoniečių“ galūnės -u *-0' vengi- 
mu. Šiaurinėje zanavykų ploto dalyje nekirčiuotos galūnės -0 ir -ė 
yra virtusios -u ir -i, pvz., vilku "vilko", sūku *'sako", žėmi “žemė", sūki 
“sakė". Toks tarimas priartėja net prie Griškabūdžio. Jo atspindžių 
randame ir Tatarės tekste, pvz., isz badu "iš bado", nežynu "nežino", 
supuwu "supuvo", mergayti "mergaitė", dawi "davė". Kelis kartus net 
vietoj nekirčiuotos galūnės -ės randame parašyta -is, pvz., ant galwe- 
lis “ant galvelės", isz didelis ubagistes "iš didelės u.?', raumenines deszre- 
lis “r. dešrelės'. Pažymėtina, kad pastarasis virtimo atvejis būdingas 
tik gerokai toliau į šiaurę nuo Griškabūdžio, apie Veliūoną (Tatarė 
gyveno Ilguvojė!). Tačiau šių „veliuoniečių“ ypatybių Tatarė atkak- 
liai vengė, stengėsi vartoti įprastines formas su -o, -ė (rašė -e). Bet taip 


nugabetie "nugabenti", pargabetie *pargabenti'. Tačiau dėl to negalėjo atsirasti 
hipernormalizmų su -en-, nes lietuvių kalboje nėra priesagos *-eti (yra tik -ėti). 

daryti jam buvo nelengva. Dėl sūku || sūko tipo dubletų jo tekste at- 
sirado hipernormalizmų su nekirčiuoto žodžio galo balsiu o vietoj tik- 
rojo u (atitinkamų pavyzdžių su ė vietoj i nepastebėta), pvz., su džiau- 
ksmo “su džiaugsmu", su Jewo “su liūtu? (t. y. su levu), su paniekinimo 
*su paniekinimu", swetimo griszto namo "svetimu (vežimu) grįžtu namo“. 

Dar nurodytina, kad Tatarės tekste yra senesnių formų, dabar za- 
navykų nebevartojamų arba rečiau pasakomų, pvz., baysum "baisiu", 
gražum ir gražium "gražiu", tikum "tykiu, tyliu', ligum "lygiu', nog že- 
mės iki sauley, iki menesiuy, ir iki koznay žwaygždey “... iki saulės, 
iki mėnesio ir iki kiekvienos žvaigždės", lietuwininkay "lietuviai", amži 
*amžių", ing 'į (gali būti iš raštų), priežengie 'prižengė" (prie- iš raštų ?), 
ataduas "atiduos" (rytietybė ?). 

Tam tikru archaizmu laikytinos ir Tatarės teksto daugiskaitos naudi- 
ninko formos su -mis, pvz., mumis "mums", jiemis "jiems", jomis "joms", 
taworszczkomis “draugėms", žmonemis "žmonėms", teyp eysis wisiemis, 
geriemis, cnatliwiemis žmoniemis “... visiems geriems doriems žmo- 
nėms'. Tokie naudininkai yra iš kilmės įnagininkai, gavę naudininko 
funkcijas dėl sutapusių trumpųjų variantų, plg. žėmėms < žėmėmus 
ir žėmėmis. Jie pietinėje vakarų aukštaičių tarmės dalyje ir dabar 
vietomis pasitaiko, seniau, matyt, buvo labiau paplitę. 

Mums šiandien įdomūs dar šie Tatarės teksto žodžiai bei jų formos: 
apwinis “'apynys" (apvynys), szuwa ir szunis "šuo" (šuva, šunis), kaliney 
"kailiniai" (kaliniai), szeszkus "šeškas" (šeškūs ar šėškus), pawaserį 
“pavasarį (pavūseris), asz esmu “aš esu', meluaj "meluoja", nor, noris 
"nors", estuwas “ėdikas, rajūnas' (ėstūvas), nupelnus "nuopelnus" (nū- 
pelnas), wiaczwienelis "vienintelis" (viečvienėlis), saužynios “sąžinės* 
(žodį saužinia vartojo ir Marcinskas). 


Mikalojus Akelaitis 


Lenkiškai rašėsi Akielewicz, kartais ir lietuviškai vadinosi Akele- 
vičiumi. Kilęs iš valstiečių, tėvas buvo 1831 m. sukilimo dalyvis ir mirė 
tremtyje Sibire. Gimė 1829 m. Čiūoderiškėse (Marijampolės raj.). 
Mokėsi Marijampolės keturklasėje mokykloje. Vėliau lavinosi sava- 
rankiškai, išmoko daug kalbų. Dirbo mokytoju dvaruose. Gyveno 
Svirlaukyje (prie Mintaujos), Rietave, Vilniuje, Surviliškyje, Varšu- 
voje. 1861 m. parašė du prieš valdžią nukreiptus atsišaukimus: „Pasaką 
senelio“ ir „Gromatą Vilniaus senelio“. Dėl to turėjo bėgti į užsienį. 

Gyveno Paryžiuje. Prasidėjus 1863 m. sukilimui, grižo į Lietuvą. Tapo 
Augustavo vaivadijoje sukilėlių vyriausybės komisaro padėjėju. 1864 
m. leido lietuvišką sukilėlių laikraštį „Žinia apie lenkų vainą su masko- 
liais“, kurio pasirodė tik du numeriai. Sukilimui pralaimėjus vėl bėgo 
į užsienį. Mirė 1887 m. Paryžiuje“*, 

Akelaičio visuomeninė ir kultūrinė veikla buvo labai įvairi. Bendra- 
darbiavo lenkų laikraščiuose. Parašė komedijėlę „Dievo skirta žmona“ 
(lenkiškai, liko neišleista). Išvertė 
proza į lenkų kalbą K. Donelaičio + 
„Metus“, kuriuos norėjo išspaus- 
dinti kartu su lietuvišku tekstu. Ne- | 
pavyko, rankraštis saugomas Cen- 
triniame istorijos archyve Vilniuje. 
Palaikė ryšius su S. Daukantu, M. 
Valančiumi, bendravo su J. Kra- 
ševskiu, A. Kirkoru. Buvo senų pa- 
triarchalinių dvaro ir kaimo san- 
tykių šalininkas. Visada palaikė 
liaudies pusę, rūpinosi jos švietimu, 
kultūra, kalba. Jo nuomone, liau- 
dis — tai visuomenės pagrindas. 
Rūpinosi liaudžiai lietuviško lai- 
kraščio steigimu. Kartu su M. Va- 
lančiumi projektavo leisti „Pakelei- 
vingą“, turėjo būti jo redaktoriumi, 47.77 
bet valdžia nedavė leidimo. Stengė- 18 pav. M. 
si paveikti valdžią per kunigaikštį 
Irenėjų Kleopą Oginskį (1808 — 1863), bet caro valdžia leido spausdin- 
ti tik lietuviškas knygeles, o ne laikraštį. Ieškojo mecenatų tarp Lie- 
tuvos didikų, kurie galėtų finansuoti lietuviškų knygelių leidimą. 
Įsteigė tam tikrą fondą; kurio lėšomis 1860 m. išspausdino 5 lietuviš- 
kas knygeles. 

Akelaitis buvo tipiškas senų, unijinių pažiūrų veikėjas. Rašė lietu- 
vių ir lenkų kalbomis. Tačiau į Lietuvos ir Lenkijos uniją jis žiūrėjo 
skirtingai negu lenkai. Jam unijos išlaikymas — tai ne Lietuvos lenki- 
nimas, o atvirkščiai: lenkai privalą remti Lietuvoje lietuvių kalbą! 





elaitis 


“* Plačiau apie jo gyvenimą ir veiklą žr. Janulaitis A. Mikalojus Akelaitis (Acta 
Historica Lituanica, V., 1969. T. 3). 

Į amžiaus pabaigą Lietuvą jau ėmė suprasti dvejopai: senoviškai kaip 
lenkišką ir naujoviškai — lietuvišką. Sveikino „Aušros“ pasiroaymą. 
Pats joje bendradarbiavo, išspausdino straipsnį „Lietuviškųjų kuni- 
gaikščių vardai“ (1885, Nr. 7—8). Taigi laipsniškai tolo nuo savo 
„antrosios motinos“ — Lenkijos. Emigracijoje be galo ilgėjosi Lietuvos, 
rašė, pvz., „Ach, ką aš duočiau, kad galėčiau turėti pas save žalios 
lietuviškos rūtos vazonėlį“. 

Daug jo parašytų darbų liko nespausdintų. Dalis rankraščių nusime- 
tė, kiti saugomi Lietuvoje, Lenkijoje, Paryžiuje (lenkų bibliotekoje). 
Mums vienas iš reikšmingiausių Akelaičio darbų — didaktinė apy- 
saka „Kvestorius, po Lietuvą važinėdamas, žmones bemokinąsis“, 
išleista Vilniuje 1860 m. Tai anuomet populiari liaudyje knyga. Iš es- 
mės J. Chodzkos „Pamiętniki Kwestarza“ perdirbinys. Jos tikslas — 
kelti žmonių dorovę, propaguoti blaivybę, skleisti mokslą. Kalba sklan- 
di, taisyklinga. Akelaitis rašė iš esmės savo gimtąja kapsų šnekta, 
atmiešta kitų tarmių ir ano meto raštų kalbos elementais. Į akis krinta 
bendratys su -tie, prielinksnis in 'į', dažnai rašomos raidės ą, ę barito- 
ninių formų galūnėse. Dar plg. archaizmus ir žemaitybes miestop, 
Diewop, apej “apie', pastaten "pastatę", pas jin “pas jį. Panašia kalba 
parašyta ir tais pačiais 1860 m. Juro Varnelio slapyvardžiu pasirodžiu- 
si knyga „Jonas Išmisločius kromininkas“ — naujas J. Chodzkos 
„Jono iš Svisločės“ lietuviškas variantas. Dar 1823 m. šią knygą lie- 
tuviškai, tiksliau žemaitiškai, buvo išleidęs J. Rupeika. Bet Akelaičio 
variantas gerokai skiriasi, čia viskas sulietuvinta, įvestos lietuviškos 
realijos. 

Tais pačiais 1860 m. Akelaitis išleido elementorių, pavadintą „La- 
mentorius, arba pradžia mokslo, sudėta mažiems vaikeliams“, kuris 
paskui buvo kelis sykius kartotas. Tai pirmasis reikšmingas caro val- 
domoje Lietuvoje elementorius vakarų aukštaičių tarme. Vyrauja 
kapsų šnektos ypatybės, pvz., butie "būti", kriksztytie "krikštyti", in- 
tajsytie įtaisyti", asti "esti". Bet yra ir kitų tarmių, ypač žemaičių, ele- 
mentų, pvz., apej 'apie', nesibijans "nesibijąs", girdia "girdi". 

Akelaitis domėjosi ir rinko lietuvių tautosaką kaip svarbų kalbos 
šaltinį. Jo sudarytas rankraštinis liaudies pasakų rinkinys buvo pate- 
kęs į J. Basanavičiaus rankas, kuris jį panaudojo savo veikalui „Levas 
lietuvių pasakose“. Palaikė ryšius su lenkų tautosakininku muzikolo- 
gu Oskaru Kolbergu (1814 — 1890), išleidusiu 1879 m. Krokuvoje 
76 lietuvių liaudies dainų rinkinį „Piesni ludu litewskiego“. Lenkijoje 
1966 m. išleistų Kolbergo raštų 53 tomas pavadintas „Litwa“ ir jame 

rašoma, jog Akelaitis daug padėjęs Kolbergui kaupti lietuvių tauto- 
saką. Domėjosi ir lietuvių mitologija. Akelaičio rašinys „Siowko o 
bogach litewskich“ (Žodelis apie lietuvių dievus) buvo paskelbtas 
leidinyje „Biblioteka Warszawska“ (1858, t. 3), vėliau ne kartą per- 
spausdinamas. 

Akelaitis ypač daug dėmesio skyrė lietuvių kalbos tyrinėjimui. Ta- 
da vakarų Europoje suklestėjo lyginamoji indoeuropiečių kalbotyra, 
iškėlusi lietuvių kalbą kaip archaiškiausią iš visų gyvųjų šios šeimos 
kalbų. Tai glostė Akelaičio savimeilę. Jis ryžosi pats savo gimtąją kal- 
bą ištirti. Lietuvių kalbos ir literatūros institute saugomi Akelaičio 
sukauptos medžiagos rinkiniai rodo, kaip rimtai jo dirbta: čia yra 
daug duomenų apie lietuvių kalbos vietą tarp kitų indoeuropiečių 
kalbų, ypač jos ryšius su slavų ir germanų kalbomis, artimumą sanskri- 
tui, daug medžiagos lietuvių kalbos fonetikai, linksnių, prielinksnių 
ir laikų vartojimui, išrašai iš M. Daukšos „Postilės“ ir kitų senųjų raš- 
tų, leksikos rinkiniai, įvairūs etimologizavimai ir kt. Akelaitis į kalbą 
žiūrėjo plačiai. Jam kalba — svarbus istorijos šaltinis. Antai rašė: 
„Etimologiniai ieškojimai kartais įneša daug šviesos į istoriją. Filo- 
logija — tai dešinioji jos ranka. Negalima rašyti kokios nors tautos 
istorijos, nežinant tos tautos kalbos“. Labai pravertė kalbų mokė- 
jimas. Be lenkų, Akelaitis buvo išmokęs rusų, vokiečių, prancūzų, 
lotynų, kažkiek graikų, net sanskrito, hebrajų kalbų. Iš F. Bopo, 
A. Šleicherio ir kitų indoeuropeistų darbų susipažino su lyginamąja 
kalbotyra. Kadangi už svetimtaučius geriau mokėjo lietuvių kalbą, 
tai tarėsi galįs savo tyrinėjimais stipriai praturtinti indoeuropeistiką. 
Tačiau, kaip ir galima buvo laukti iš savamokslio, greit nuklydo į 
šunkelius. Prikūrė nepagrįstų etimologijų. Jam, pvz., Šatrija — tai 
senovinių žodžių *šata "garbė" (lygino su skr. šat) ir *atris "kalnas" 
junginys. Olegas esąs lietuviškas vardas, sudarytas iš al- "kiekvienas" 
(plg. alvienas) ir jėgti "galėti, būti stipriam'. Žodžiai sūris, siauras, 
svirnas esą giminiški. Bendros kilmės jam atrodė ir vaga, anga, langas. 
Vienon grupėn krovė žodžius pjauti, piemuo ir pieva. Daug fantastiš- 
kų etimologijų paskelbta 1890 m. išspausdintoje gramatikos dalyje 
ir 1885 m. Peterburge išleistoje lenkų kalba knygelėje „Žvilgsnis 
į lietuvių tautos senovę“. Tik viena kita jo etimologija vykusi, pvz., 
žodžio liežuvis kildinimas iš liežti, žodžių kdlvė, kalvis siejimas su kdlti. 
Paryžiuje gyvendamas nukrypo į naujos lingvistinės teorijos kūrimą. 
Stengėsi rasti universalių fonetikos dėsnių, sukurti naujais principais 
pagrįstą „mokslinę“ fonetiką. Tarėsi padarysiąs perversmą kalboty- 

roje. 1871 m. rašė iš Paryžiaus: „Mėgstamiausias mano dalykas lygi- 
namoji kalbotyra... Atradau dalykus, nežinomus iki šiol lingvistams. 
Jeigu Dievas duos, paskelbsiu juos pasauliui ir duosiu taisykles, pagal 
kurias, mokant vieną kalbą, galima pažinti visas gyvąsias ir mirusias“. 
Tvirtino, esą pakaks Žinoti garsų ir skiemenų reikšmę, kad būtų ga- 
lima kalbėti vienos šakos kalbomis. „Tada dvasia šventa nusileis ant 
mūsų, ir mes kalbėsime visomis kalbomis“. Tai, žionma, lakios fan- 
tazijos rezultatas. 

Akelaitis labai rūpinosi lietuvių kalbos išlikimu, jos ugdymu. 1857. 
XII.3 rašė M. Balinskiui: „Mūsų, lietuvių, kalbančių gimtąja kalba, 
yra apie 2!/, milijono, taigi daugiau negu graikų, gyvenančių Eladoje, 
ir beveik tiek pat, kiek danų ir portugalų, kurie turi savo raštiją... 
Argi mes, lietuviai, išsižadėsim savo kalbos ir tuo būdu patys savo 
noru žudysime savo tautą... Reikia mums pakelti savo lietuvių kalbą, 
ištraukti iš paniekinimo tą kalbą, kuri turi sanskrito didumą, lotynų 
galybę, graikų darnumą ir italų giesmingumą“. Ir jis nesigailėjo 
jėgų lietuvių kalbai puoselėti, jai turtinti. 

Ypač daug dirbo kaupdamas leksikos duomenis. Rengė net tris 
žodynus: lyginamąjį ir du dvikalbius. Iš pradžių ėmėsi lyginamojo 
žodyno, kuriame lietuvių kalbos žodžiai turėjo būti gretinami su kitų 
indoeuropiečių kalbų — slavų, gotų, graikų, lotynų ir sanskrito — 
žodžiais. Iš laiške M. Valančiui (1856.IX.25) įdėtų žodyno pavyz- 
džių matyti, kad žodžius gretino remdamasis ne tiek istorinės fonetikos 
dėsniais, kiek skambėjimo panašumu, naiviais jų etimologizavimais. 
Rengiamo žodyno sandarą nusakė taip: pirmiausia būsią dedamos 
Jietuvių kalbos šaknys, lyginamos su kitų kalbų atitikmenimis, po to 
— kalbos dalys, kiekviena atskirai alfabeto tvarka, daiktavardžiai 
ir būdvardžiai būsią sudėti pagal galūnes. Bibliografiniuose leidiniuo- 
se šis Akelaičio žodynas paprastai nurodomas kaip jau parašytas vei- 
kalas. Tačiau J. Kruopas iškėlė įtikinamų argumentų, kad Akelaitis 
jo nebuvo parašęs, tik kaupė medžiagą ir projektavo rašyti. 

Dvikalbius žodynus jis rengė du: lenkų — lietuvių ir lietuvių — lenkų. 
Į šį darbą jį orientavo M. Valančius. Pirmojo žodyno (lenkų — lietuvių) 
teksto Akelaitis irgi neparašė. J. Kruopo nuomone, tai tebuvo neįvyk- 
dytas sumanymas. Lietuvių — lenkų žodyną Akelaitis iš tikrųjų rašė. 
Apie 300 lapų nebaigtas tekstas buvo pas vilnietį dailininką Joną Zen- 
kevičių (1825— 1888), po kurio mirties pateko į J. Karlovičiaus ran- 
kas ir vėliau dingo. J. Kruopas abejoja, ar tai buvęs dvikalbis, ar dau- 

giakalbis žodynas, kadangi Akelaitis mėgo visur kaišioti įvairių kalbų 
žodžius. 

Akelaitis rašė ir lietuvių kalbos gramatiką. Jos pirmoji dalis (fone- 
tika) po mirties buvo išleista Poznanėje 1890 m. su įdėtu V. Goštauto 
straipsniu apie autorių. Tai „Gramatyka języka litewskiego. Glosow- 
nia. Napisat Mikolaj Akielewicz. Poznan, nakladem biblioteki 
kurnickiej, 1890“. Gramatikoje Akelaitis dėsto savuosius „garsų 
dėsnius“, savaip etimologizuoja žodžius. Daug fantastikos. Pvz., 
esą balsis u davęs pradžią daugeliui kitų lietuvių kalbos garsų, iš jo 
atsiradę a, e, i ir t.t. Vėliau šią gramatiką kritikavo J. Jablonskis, 
kuris rašė: „Visa M. Ak-iaus knygutė pilna šitokio «lig šiolei nežinomo 
mūsų lingvistams» mokslo... Kaip iš tikro suprasti tokį mokslą: 
ilgas, iltis, arti, jautis turi vieną šaknį?.. Teisybę sakant, čia nė nėra 
mokslo“. Iš tikrųjų naudingi tik gramatikoje esantys faktiniai kalbos 
duomenys, bet ir tie ne visi, nes yra autoriaus pramanytų žodžių. 
Pasitaiko vienas kitas šiaip įdomus pastebėjimas. 

Akelaitis nemaža nuveikė kurdamas įvairių mokslo sričių lietuvišką 
terminologiją. Vilniaus universiteto bibliotekoje yra jo rankraštis, 
kuriame pagal J. Pabrėžos „Taislių augymių“ surašyta apie 580 augalų 
pavadinimų su lotyniškais atitikmenimis. Palikta nemaža Pabrėžos 
teksto žemaitybių. Rašydamas knygelę „Apie garus“, Akelaitis pa- 
teikė daugiau negu 100 garvežio dalių lietuviškų pavadinimų ir tuo 
tapo pirmuoju mūsų techninės terminijos kūrėju. Pavyzdžiai: ant- 
vožėlis, katilas, kaitintojas, muštuvė, providurys, stiebas, svirtis, stūma, 
švilpynė, tarpinykas "švaistiklis*, vėžės "bėgiai", žibintuvė. Tai daugiau- 
sia liaudies kalbos žodžiai, pritaikyti specialiam reikalui. Pasitaiko ir 
nevykusių naujadarų, pvz., aušytojas "kondensatorius", plaukytojas 
*“plūdė'. Kalbotyros darbuose Akelaitis vartojo daug lietuviškų gra- 
matikos terminų. Dalį jų ėmė iš savo pirmtakų, kitus pats sukūrė, 
pvz., balsyba “garsų mokslas', raštadarbė "grafika", tartis "skiemuo", 
žodžkiltis “etimologija'. Visuotinai įsigalėjo jo sukurtas terminas žo- 
dynas vietoj anuomet S. Valiūno, L. Ivinskio ir kitų vartoto žodinio. 
Štai kaip jis argumentavo šį savo naujadarą: šalia karklis sakome kark- 
lynas, šalia pušis — pušynas, tai ir šalia žodis turi būti žodynas. Tačiau 
daugumas kitų Akelaičio sukurtų terminų buvo griozdiški, neatitiko 
lietuvių kalbos žodžių darybos polinkių ir, žinoma, neįsigalėjo. Iš 
tokių minėtini, pvz., raštenybė "raštija" (1. pismenictwo), mėnskait- 
lius, arba metininkas "kalendorius", kalbcmylis "filologas", tiesaieško- 
tojas kritikas". 

Akelaitis rašė visuomet laikydamasis savo gimtosios kapsų šnektos. 
Iš pradžių vartojo nemaža ir kitų tarmių elementų, kurie, matyt, bro- 
vėsi į jo kalbą iš ano meto raštų. Daugiausia pasitaikydavo Žemaity- 
bių, pvz., vokyčiai "vokiečiai", kan "ką", užėjen “užėję", dideliai "labai" 
ir pan. Vėliau kitatarmių elementų ėmė vengti. Taip pat vengė skoli- 
nių, nors tai daryti nebuvo lengva, nes ano meto raštų kalboje jų knibž- 
dėte knibždėjo. Akelaičio tekste pasitaiko, pvz., nabagėlis, neprietelius, 
pavietrė, smertis, turma, vaina, zlastis ir kt. Šiuo atveju jo požiūrį rodo 
knygų sąraše prie 1856 m. elementoriaus lenkiška pastaba „Neturi 
jokios vertės — pilna makaronizmų“. Stengėsi rašyti sklandžiai, varto- 
jo gyvus liaudies kalbos posakius, pvz., baimė žmonių ten buvo; nelai- 
kė rankų už ančio; baisi ištiko kova ir pan. Apskritai jo kalba buvo ge- 
resnė negu daugelio kitų ano meto autorių, ypač religinės raštijos ver- 
tėjų. Bet svarbiausias jo nuopelnas yra tas, kad skynė kelią vakarų 
aukštaičių tarmei į mūsų literatūrą. 


Juozapas Silvestras Dovydaitis 


Gimė 1826 m. Mantviliškiuose prie Šiaulėnų (Radviliškio raj.). 
Mokėsi Šiaulių bajorų mokykloje, Vafnių kunigų seminarijoje (čia 
vadintas Davidovičiumi), o 1854 m. baigė Peterburgo katalikų dvasi- 
nę akademiją. Dirbo kunigu Stelmužėje (įsteigė mokyklą ir pats joje 
mokė), Panevėžyje. Nuo 1858 m. buvo vyskupo M. Valančiaus sek- 
retoriumi, vienu iš artimiausių jo talkininkų propaguojant blaivybę. 
Nuo 1860 m. Varnių seminarijos rektorius. 1863 m. sukilime nedaly- 
vavo, bet buvo ištremtas: gyveno Tomske, Kainske, Jekaterinoslave. 
Grįžo 1882 m. ir greit mirė Alūkštoje (Latvijoje). 

Parašė didaktinę apysaką „Šiaulėniškis senelis“, kurios trys dalys 
išleistos 1860— 1864 m., o ketvirtoji — „Gyvenimas Stepo Raud- 
nosio“ — pasirodė jau po autoriaus mirties 1895 m. Vaizdavo valstie- 
čių buitį, skiepijo blaivybę, kovojo prieš valstiečių moralines ydas. 

J. S. Dovydaitis rašė savo gimtąja vakarų aukštaičių šiauliškių 
šnekta su Žemaitybėmis ir rytietybėmis, taip pat tradicinės raštų kalbos 
elementais. Išlaikė sveikus an tipo junginius. Vietoj ą, ę, ų, į žodžio 
kamiene ir kirčiuotose galūnėse kartais parašydavo an, en, un, in (že- 
maitybė). Pasitaiko net hipernormalizmų, pvz., rundis “rūdis', žunsta 
"Žūsta'. Retkarčiais (labai nesistemingai) kietino / prieš e tipo vokaliz- 
mą, pvz., gelaži 'geležį', kumela “kumelę", su bicziula “su bičiule", lajst 

"leisti". Tai gali būti ne vien tradicinės raštų kalbos įtaka, bet ir auto- 
riaus gimtosios šnektos faktas, nes šiame krašte ir dabar pasitaiko fa- 
kultatyviško / kietinimo atvejų. Sporadiškai diftongizavo 0, ė — tai ir- 
gi gali būti gimtosios šnektos atspindys. Šiaip jau paprastai rašė 0, e, 
tik nekirčiuotose galūnėse vyrauja a, e, rodantys gimtosios šnektos 
tarimą. Retkarčiais pasitaikantis o baritonų galūnėse, kaip ir archaiz- 
mas sawiep, aiškintinas tradicinės raštų kalbos įtaka. Veiksmažodžių 
bendraties kamienuose pastebime vakarų aukštaičių autoriams būdin- 
gą in || į (rašo i) svyravimą, pvz., /aužintie "laužyti", nutildintie "nutil- 
dyti' (hipernormalizmai) ir wadidami "vadindami". Sporadiškų žemai- 
tybių pavyzdžiai: užmirszien “užmiršę", kunegas 'kunigas', melsius 
“melsiuosi', wisumet "visuomet", wiresnisiems “vyresniesiems', numisz- 
kia “namiškio". Iš rytų aukštaičių tarmės elementų labiausiai į akis 
krinta galininkai bal/anu “balaną", tu namu “tą namą", wargu "vargą", 
kepuri "kepurę" ir kt. 


Broliai Juškos 


Jonas Juška gimė 1815 m. Dilbėje prie Žarėnų (Telšių raj.), bet 
dar mažam esant tėvai persikėlė gyventi į Ariogalos valsčių (atrodo, 
į Survilus), kur nuomojo ūkį, o po to netrukus į Čekiškės apylinkes 
(nuomojo ūkį Daujotuose). Taigi gimė žemaičių krašte, bet augo va- 
karų aukštaičių tarmės plote. Tėvas kilęs iš nesulenkėjusių smulkių 
bajorų Juškevičių. Sūnus save lietuviškai vadino Juška ir tokią pavar- 
dę rašėsi lietuviškose knygose. Mokėsi Dotnuvos bernardinų mokyk- 
loje, 1833— 1839 m. Kražių gimnazijoje, pats užsidirbdamas pragy- 
venimui ir padėdamas mokytis broliui Antanui. 1840— 1844 m. studi- 
javo klasikinę filologiją Charkovo universitete. Baigęs mokslus, dirbo 
mokytoju Mogiliovo, Naugardo (Novgorodo), Žemutinio Naugardo 
(Nižnij Novgorodo, dab. Gorkis), Jekaterinburgo (dab. Sverdlovs- 
kas) ir Kazanės gimnazijose, buvo Naugardo, Peterburgo, Kazanės 
kadetų korpuso inspektoriumi. Kaip lietuviui mokytojui, caro valdžia 
neleido dirbti Lietuvoje. Mirė Kazanėje 1886 m. 

Jonas Juška — pirmasis mokytas Rusijos okupuotos Lietuvos 
kalbininkas, gavęs specialų filologinį išsilavinimą, nors Charkovo 
universitete kalbotyra tada ir nebuvo aukšto lygmens. Prof. I. Srez- 
nevskio paskatintas, apie 1852 m. pradėjo tirti lietuvių kalbą. Rusijos 
Mokslų Akademija jam siuntinėjo recenzuoti įvairius veikalus apie 

lietuvius ir lietuvių kalbą. Pirmasis šios rūšies Juškos darbas buvo A. 
Šleicherio lietuvių kalbos gramatikos (Praha, 1856) recenzija, paskelb- 
ta 1857 m. Mokslų Akademijos darbuose ir atskiru leidiniu. Ji išgarsino 
Jušką kaip gerą lietuvių kalbos žinovą, nors joje buvo ir nepagrįstų 

priekaištų Šleicheriui, pavyzdžiui, 
klaidingas tvirtinimas esą lietuviai 
"prieš k, g turį ne gomurinį n (kaip 
teigė Šleicheris), bet dantinį. 1855 
* m. Juška sudarė lietuvių — sanskri- 
: to atitikmenų žodynėlį ir nusiuntė 
| I. Sreznevskiui. Duomenis ėmė iš 
A. Hilferdingo tyrinėjimų (gana že- 
mo lygio), pats sanskritą menkai 
išmanė, todėl daugelis žodynėlyje 
pateiktų sanskrito žodžių iš tikrųjų 
neturi nieko bendra su lietuviš- 
kais. Apie 1856 m. pradėjo rašyti 
* „Lietuvių kalbos šaknų žodyną“ 
L (JInroBckui  KopHecAoB), matyt, 
paskatintas I. Sreznevskio. Tą dar- 
bą dirbo apie 10 metų ir nebaigė. 
Kaip matyti iš laiškų Sreznevskiui 
ir bandomųjų straipsnių“?, tai tu- 
rėjo būti lyginamasis lietuvių, latvių 
ir prūsų kalbų žodynas su slaviškais atitikmenimis. Anuomet gero 
tokio žodyno dar nebuvo įmanoma parašyti. Įdomus jau pats Juškos 
ryžtas imtis šio darbo. 

1861 m. Juška paskelbė mums labai reikšmingą veikalą — studiją 
apie lietuvių kalbos tarmes ir rašybą. Jį išspausdino Mokslų Akademi- 
jos leidinyje „MarTepnajiBi AA cpaBHHTeNbHOTO OObACHHTeJIBHOrO 
CJOBapA H IpaMMaTHKKA“ dviem tekstais: rusų ir lietuvių. Lietuviš- 
kas variantas, pavadintas „Kalbos lietuviško liežuvio ir lietuviškas 
statrašymas, arba ortograpija“ (čia žodis kalba reiškia "tarmė", liežu- 
vis — "kalba", o statrašymas — "rašyba"), buvo išleistas ir atskira kny- 
gele. Tai pirmas lietuvių tarmių aprašymas, parašytas lietuviškai, 
Jame detaliau negu tais laikais Prūsijoje pasirodžiusiuose kalbiniuo- 





19 pav. J. Juška 


*5 Jie ir lietuvių-sanskrito atitikmenų žodynėlis paskelbti „Lietuvių kalbotyros klau- 
simų“ XVI tome (p. 216— 224). 

se darbuose aptariamos lietuvių tarmės, ypač carų valdomoje Lietuvo- 
je, pateikiama jų klasifikacija. Autorius bemaž kasmet vasarodavo 
pas brolį Antaną įvairiose Lietuvos vietose, todėl buvo šiek tiek susi- 
pažinęs su atskiromis lietuvių kalbos tarmėmis, ypač Pušaloto, Kalti- 
nėnų, savo antrosios tėviškės Ariogalos. Skyrė 4 pagrindines lietuvių 
kalbos tarmes: 1) žemaičių, 2) Prūsijos lietuvių, 3) ariogališkių ir 4) 
rytų lietuvių. Vadinamajai ariogališkių tarmei jis priskyrė bemaž vi- 
sus dabartinius vakarų aukštaičius: vakaruose iki Viduklės ir Jurbar- 
ko, pietuose į šią tarmę įėjo Augustavo gubernijos lietuviai (Užnemu- 
nėje), rytuose iki Nevėžio upės ir šiaurėje iki Tytuvėnų, Baisogalos. 
Pateikiama tarminių ypatybių charakteristika apskritai gana paviršu- 
tiniška, ne visuomet iškeliami būdingiausi reiškiniai, kai kurie (pvz., 
kirčiavimas, priegaidės) visai neliečiami. Nepaisant trūkumų, Juška 
laikytinas pirmuoju lietuvių tarmių tyrėju Rusijos valdomoje Lietuvo- 
je, o aptariamą knygelę reikia vertinti kaip reikšmingą vos pradedan- 
čios formuotis lietuvių kalboty- 
ros faktą. Didžiąją amžiaus dalį 
praleidęs toli nuo Lietuvos, Juš- 
ka, žinoma, ir negalėjo giliau įsi- LĖTUVISZKO LĖŽUVO 
traukti į tarmių tyrimo darbą. 
1863 m. Juška įteikė Mokslų 
Akademijai lietuvių kalbos gra- 
matikos („YueGHaa rpaMMaTH- LĖTUVISZKAS STATRASZIMAS ARBA ORTOGRAPIJA 
Ka JIHTOBCKOFO A3bika“) rankraš- 
tį. Tačiau recenzentai (O. Betlin- 
kas, F. J. Vydemanas ir A. Šif- 
neris) iškėlė nemaža trūkumų, ir 
gramatika nebuvo išspausdinta. 
Juška pats mėgino ją išleisti Lie- 
tuvoje, bet nesėkmingai. Išliko 
du rankraščio variantai: vienas AD NeDNS, 
dabar saugomas Vilniuje, Lie- Spaustuvėje Moksle Aksdenijos 
tuvių kalbos ir literatūros insti- "seu. 
tutę, antrasis — Leningrade, 
TSRS Mokslų Akademijos bi- 20 pav. J. Juškos knygos apie lietuvių tar- 
bliotekoje. Juška siekė parašyti MS titulinis lapas 
tokią gramatiką, kuria galėtų pasinaudoti rusų mokslininkai ir lietu- 
vių inteligentai, mokantys rusų kalbą. Jo gramatika pralenkė daugelį 
kitų ano meto menkaverčių gramatikėlių tikslesniu lietuvių kalbos 

KALBOS 





faktų išdėstymu ir jų apibendrinimu. Tačiau joje yra ir netikslumų, 
spragų, pvz., neišsamiai nušviestas kirčiavimas, visai nekalbama apie 
priegaides. Nėra abejonių, kad išspausdinta ji anuomet būtų suvai- 
dinusi reikšmingą vaidmenį tiek lietuvių raštų kalbos raidai, tiek tos 
kalbos propagandai. 

Juška dar rašė lietuvių —rusų kalbų žodyną („Pywuoūž xHTOBCKO- 
-pycckHH CAOBapb“), bet jo nebaigė, teparašė iki žodžio marnastis. 
Tačiau ypač daug jis nusipelnė leisdamas brolio Antano sukauptą 
žodyninę ir tautosakos medžiagą. 

Juškos pažiūros į lietuvių bendrinę kalbą buvo gana prieštaringos 
ir ne visą laiką vienodos. Iš pradžių, Šleicherio gramatikos recenzi- 
joje, jis tvirtino, kad lietuvių kalbą geriau reprezentuojanti ne aukš- 
taičių, bet žemaičių tarmė, nes ši esanti grynesnė ir senesnė (!). Šlei- 
cheris savo atsakyme įrodė, kad tokia pažiūra nepagrįsta. Todėl vėliau, 
„Kalbose“ (1861 m.), Juška jau nebereikalavo rašomosios kalbos pag- 
rindu imti nei Žemaičių, nei aukštaičių tarmės. Jis ragino kiekvieną 
lietuvį rašyti savo gimtąja tarme, bet visiems vartoti vienodą rašybą. 
Suprantama, taip parašytą tekstą kitatarmis žmogus galėtų suprasti 
tik tuo atveju, jeigu rašmenys būtų skirtingai skaitomi. Taigi Juška 
iš esmės palaikė reikalą tarmes derinti per raidyno polifonetizaciją. 
Tačiau šį dalyką sukonkretino tik kalbėdamas apie dvibalsius uo, ie, 
nevienodai tariamus Žemaičių ir aukštaičių. Kaip reikėtų elgtis kitais 
atvejais, jis nenurodė, juoba kad to padaryti (pvz., kaip suderinti tar- 
mių leksiką ar sintaksę) praktiškai nė neįmanoma. Pats Juška rašyda- 
mas laikėsi vakarų aukštaičių (jo terminu, ariogališkių) tarmės. Tačiau 
lokalizuoti jo rašomąją kalbą nelengva dėl heterogeninių elementų 
joje buvimo. Be to, ji gerokai kito. Svarbiausias Juškos lietuviškas 
darbas „Kalbos “ (1861) parašytas orientuojantis į Prūsijos lietuvių 
raštų kalbą. Jaučiama Šleicherio gramatikos įtaka. Čia išlaikomi 
ilgieji balsiai 0, ė (taip ir rašomi) baritoninių formų galūnėse, kuriose 
Juška rašo ir nosines raides. Apskritai fonetika bemaž tokia kaip Už- 
nemunės lietuvių. Tačiau veiksmažodžių III asmens galūnėje judrusis 
a dažnai numetamas, rašoma, pvz., mėgsti "'mėgsta', isztar "ištaria", 
rejk "reikia", atsto atstoja", o tai jau ne visiškai šios tarmės elementas, 
daugiau orientuojamasi į žemaičius. Sporadiškai pasitaiko ir kitokių 
žemaitybių, rašo, pvz., ž'amajtej 'žemaičiai', neparkejtancžu “neper- 
keičiančių", tus "tuos", anus “anuos", didej "didžiai, labai', kur'use 'ku- 
riuose', esans 'esąs", įmanidamis "įmanydami", motriszkos "moteriškos", 
pabengime 'pabaigime", pas ju “pas juos'. Vėlesniuose raštuose Juška 

nebesilaikė šleicherinių normų, tolo nuo Užnemunės lietuvių fonetikos. 
Rašė, matyt, remdamasis savo patirtimi, daugiau žiūrėdamas Ario- 
galos apylinkių tarties. Baritoninėse galūnėse vietoj 0, ė ima atsirasti 
a, e. Bet gerokai įvairavo. Antai brolio Antano „Lietuviškų svotbinių 
dainų“ (1883) pratarmėje veiksmažodžių III asmens galūnę -o keičia 
į „veliuoniečių“ -w (būdinga ir Ariogalos apylinkėms), bet tą pačią 
vienaskaitos kilmininko galūnę — jau į -a, o daugiskaitos vardininkų 
galūnes -os, -ės išlaiko sveikas (kaip Užnemunės lietuviai). Taigi dia- 
lektologijos požiūriu jo raštų kalba tampa heterogeninė. 

Juška buvo didelis lietuvių rašybos reformatorius, tik ne viskas čia 
jam sekėsi. Vietoj mūsų dabartinių š, č, dz, dž raidžių jis iš pradžių, 
sekdamas ano meto tradicija, rašė sz, cz, dz, dž (dž, dž). Vėliau vietoj 
sz, cz įsivedė š (kartais $, net gotiško alfabeto /) ir č(č). Vienu tarpų 
vietoj š, č, dž siūlė rašyti š, c,* d' (lietuvių — lenkų žodyne, skaitinių kny- 
goje, brolio Antano elementoriuje), net s, c su c pavidalo diakritiku 
apačioje, d su atitinkamu z tipo diakritiku (greit atsisakė dėl spaudos 
sunkumų). Visa tai motyvavo energijos ekonomija, atseit, vieną raidę 
patogiau vartoti negu dvi. Bet tokius pakeitimus anuomet nebuvo leng- 
va daryti. Žmonės prie lenkiškų sz, cz buvo labai pripratę, tasai rašy- 
mas turėjo senas tradicijas, nors bandymų jį pakeisti būta ir anksčiau. 
Dar K. Sirvydas vartojo $, č, vėliau š, čbuvo rašomos J. Koncevičiaus 
redaguojamame Maskvos studentų lietuvių būrelio laikraštyje „Kol 
saulė užtekės, rasa ir akis išės“. Vis dėlto pakeisti sz, cz Juškai nesi- 
sekė, toks rašymas dar ilgokai po jo išliko. 

Juška vietoj raidės w siūlė rašyti v, irgi motyvuodamas energijos 
ekonomija. Skatino atsisakyti priebalsių minkštinimui raidės i kaip 
dvireikšmės, žyminčios ne tik balsį i, bet ir atliekančios priebalsių 
minkštinamojo ženklelio funkciją. Juška pastarajam reikalui siūlė 
vartoti akūto ženklelį ant priebalsio raidės, rašyti, pvz., kufo "kurio", 
k'auras “kiauras'. Vienu tarpu buvo įsivedęs raidę 1 (be taško), net į, 
rašė kurio, kurjo “kurio'. Atmetė Šleicherio cz, dž rašymą prieš užpaka- 
linius balsius be minkštinamojo ženklo. 

Buvo linkęs panaikinti lenkų raidę /, vietoj jos ragino vartoti papras- 
tąją /, reikalui esant minkštinamą kaip ir kitas raides. Bet Žmonės 
prie / buvo pripratę, negreit nuo jos atsisakė. 

Šleicherio pavyzdžiu įsivedė raidę ė siaurajam balsiui žymėti. Kurį 
laiką vartojo ir Šleicherio č vietoj dvibalsio ie, bet jau 1867 m. dainų 
rinkinyje grįžo prie ie. Vėliau dar buvo pradėjęs rašyti 1e, bet greit 
tokio rašymo atsisakė, nes raidė ; jam buvo ir minkštinamasis ženklelis. 

Vietoj uo rašė ū, tačiau toks rašmuo tada jau nebebuvo naujovė, šią 
raidę vartojo ne tik senovėje M. Daukša, bet ir Prūsijos lietuviai, kai 
kurie kiti autoriai Juškos laikais, joje matydami patogią priemonę 
tarmėms derinti polifonetizacijos principu. 

Ilgajam balsiui i žymėti Juška ėmė vartoti ž raidę, o y paliko tik rytų 
lietuvių tarmės „kietajam“ i (61) reikšti. Bet taip darė nesistemingai, 
gramatikoje šalia i rašė ir y. Gynė dvibalsių ai, ei, ui rašymą aj, ej, uj 
raidžių junginiais, anuomet plačiai vartotais lenkų rašybos pavyzdžiu. 
Brolio Antano dainų rinkiniuose (nuo 1878 m.) vietoj an, am, en, em 
ėmė rašyti gn, gm, en, em, ypač veliuoniškių liaudies dainose, kur esą 
„taip tariama“. 

Jonas Juška yra nusipelnęs ir lietuvių gramatikos terminologijai. 
Dalį terminų jis ėmėsi iš ankstesnių autorių, ypač S. Daukanto „Pras- 
mos“ (1837), kitus darėsi pats. Jo vartotų terminų pavyzdžiai: balsiai 
"garsai", būdvardis, daiktvardis "daiktavardis", dauglykis "daugiskaita", 
dėsmė "nuosaka", linkis "linksnis", /inkuotinė “linksniuotė', prižodis 
prielinksnis'", rodbalsiai raidės", 
šaukžodis (ir aiterėjimas) "jaustu 
kas", veikaiškis 'prieveiksmis", veik- 
žodis "veiksmažodis", vienlykis “vie- 
naskaita', žodjungis 'jungtukas", 
žodžiakiltis "etimologija". Atrodo, 
jis pirmasis pradėjo vartoti dabar 
visuotinai įsigalėjusius terminus ga- 
lūnė, įvardis, skaitvardis, skiemuo, 
šaknis. 

Antanas Juška, jaunesnysis 
Jono Juškos brolis, gimė Dau- 
jotuosė 1819 m. Kiek pasimokęs 
pas daraktorių, vyresniojo brolio Jo- 
no padedamas, įstojo į Kražių gim- 
 naziją. 1843 m. baigė Vilniaus ku- 
Ė 5 ““ nigų seminariją. Vėliau kunigavo 

AO SIS sa 22 Zarasuose, Obėliuose, Antazavėje, 
21 pav. A. Juška Ukmergėjė, . Pūšalote, Lyduvėnuo- 


se, Vilkijoje, Veliuonojė ir Alsė- 
džiuose. 1863 m. už palankumą sukilėliams buvo suimtas ir 9 mėnesius 
kalintas Kauno kalėjime. 1879 m. apsigyveno pas brolį Joną Kaza- 
nėje. Ten ir mirė 1880 m. 

Apie 1850 m. pradėjo užrašinėti lietuvių šnekamosios kalbos žodžius 
ir rinkti tautosaką. Vėliau tas darbas tapo pagrindiniu jo gyvenimo 
tikslu. Dirbdamas su fanatišku užsidegimu, A. Juška sukaupė tiek lie- 
tuvių kalbos turtų, kiek lietuvių filologija iki tol dar nežinojo. Visą 
laiką artimai bendravo su brolių Jonu. Abu dalijosi patirtimi, bendro- 
mis jėgomis rengė spaudai sukauptą žodyno ir tautosakos medžiagą, 
svarstė rašybos ir bendrinės kalbos klausimus. 

Apie 1853— 1854 m. Antanas parašė lenkų — lietuvių kalbų žodyną 
(„Stownik polsko—litewski“), kurį sudarė maždaug 7000 žodžių, 
išverstų dar į lotynų ir rusų kalbas. Šio žodyno lietuviškai daliai pri- 
rinko nemaža sinonimų ir artimos reikšmės žodžių, užrašytų iš liau- 
dies lūpų. Matyt, šiuo darbu nebuvo patenkintas, nes jo nebandė iš- 
leisti. Rankraštis dabar saugomas Lietuvių kalbos ir literatūros insti- 
tute. Maždaug nuo 1856 m. ėmė užrašinėti jau ne atskirus žodžius, 
bet su sakiniais. Per 20 metų sukaupė didžiulį liaudies kalbos rinkinį — 
apie 30 000 žodžių su sakiniais. M. Valančiaus raginamas, ėmė rašyti 
lietuvių — lenkų kalbų žodyną. 1865 m. buvo baigta pirmoji redakci- 
ja iki s raidės. Vėliau ją keletą metų taisė, šiek tiek papildė. Ėmė galvo- 
ti apie išleidimą. Į talką atėjo brolis Jonas. Su rankraščiu buvo supa- 
žindintas prof. I. Sreznevskis. Pasiūlyta išleisti Rusijos Mokslų Aka- 
demijos Rusų kalbos ir literatūros skyriui, kuriam tada vadovavo aka- 
demikas J. Grotas. Šis pavedė dalį rankraščio peržiūrėti prof. A. 
Potebniai, kuris žodyną gerai įvertino. Antanas Juška, brolio padeda- 
mas, parengė Mokslų Akademijai pagal prof. A. Potebnios nurodymus 
sutvarkytą viso žodyno rankraštį. Tačiau į rusų kalbą buvo išversta 
tik iki / raidės, galutinai suredaguota tik 10 autorinių lankų. Mirus 
Antanui, toliau dirbo Jonas Juška, vėliau prisidėjo kiti asmenys. 
Rusų mokslininkų pastangomis buvo išrūpintas leidimas lietuviškus 
žodžius spausdinti lotyniškomis raidėmis. Pagaliau 1884 m. Žodynas 
buvo pradėtas spausdinti. Darbas vyko labai iš lėto. Per bemaž 40 
metų buvo išleista tik apie pusę žodyno (iki žodžio kuokštuotis). 


Nuo 1886 m. Mokslų Akademija žodyno redagavimą pavedė akad. V. Jagičui. 
Jonas Juška dėl to labai jaudinosi. Jis greit mirė. Jagičui netrukus išvykus į Vieną, 
žodyno redagavimas atiteko F. Fortunatovui. Vėliau jį redagavo Jono Juškos sūnus 
Vytautas, o šiam mirus — J. Jablonskis, J. Šlapelis, K. Būga. Skirtingai nuo kitų 
redaktorių, J. Jablonskio ir K. Būgos redaguotose žodyno dalyse žodžiai buvo gana 
sistemingai kirčiuojami, patikslintos jų reikšmės, o K. Būga dėjo ir savo sukauptą 
žodyno medžiagą. Prie žodyno leidimo vienaip ar kitaip dar yra prisidėję profesoriai 
G. Uljanovas, J. Boduenas de Kurtenė (Baudouin de Courtenay), A. Aleksandrovas, 


217 


G. Iljinskis, taigi visa mokslininkų plejada. Pirmoji žodyno dalis pasirodė 1897 
m., antroji — 1904 m., trečioji — 1922 m. Toliau jis nebuvo leidžiamas, Jo medžia- 
gą K. Būga įliejo į savo rengiamo žodyno kartoteką. 


Antano Juškos žodynas buvo naujo tipo ir pobūdžio darbas lietuvių 
leksikografijoje. Autorius pirmasis carų valdomoje Lietuvoje žodžius 
ėmė rinkti ne iš raštų, bet iš žmonių kalbos, tiesiog iš liaudies lūpų. 
Taigi pasukta nauju keliu. Rinko ne atskirus žodžius, bet su sakiniais. 
Žodžių reikšmes aiškino lietuviškai (vėliau buvo verčiama į kitas kal- 
bas), tuo būdu padaryta pradžia aiškinamiesiems lietuvių kalbos žo- 
dynams. Šis žodynas — tai XIX a. antrosios pusės šnekamosios 
lietuvių kalbos veidrodis. Išspausdintos dalys bematant įeidavo į lygi- 
namosios kalbotyros apyvartą. Tačiau žodyne buvo ir trūkumų. Svar- 
biausias iš jų — nepakankamas žodžių kirčiavimas. Antanas Juška 
daug žodžių nebuvo sukirčiavęs, nors ir stengėsi tai padaryti, kartais 
žymėjo net dvibalsių priegaidę, rašė, pvz., bdjlė "baimė" (bdilė), bet 
bėjgas "galas" (baigas). Ne visuomet jam sekėsi ir gerai pažymėti bal- 
sių ilgumą, ypač žodžiuose, užrašytuose iš žemaičių šnektų. Šiais 
atžvilgiais A. Juškos žodynas neprilygo F. Kuršaičio leksikografiniams 
darbams. Vienur kitur A. Juška suklydo ir nustatydamas žodžio for- 
mą, pvz., žodį erėlis (dial. arėlis) palaikė -elis priesagos deminutyvu 
ir iš jo atstatė „nedeminutyvinę formą“ dūras, kuri vėliau išplito ir tapo 
bendrinės lietuvių kalbos žodžiu. Panašiai iš skolinio bakdžė (< vvž. 
backhūs) buvo pasidaręs baka. Nežiūrint šių ir kitų trūkumų, A. Juš- 
kos žodynas turėjo labai didelę reikšmę tolesnei lietuvių leksikografi- 
jai: jis nutiesė kelią K. Būgos tos rūšies darbams, o per juos davė pra- 
džią dabar mūsų leidžiamam akademiniam „Lietuvių kalbos žody- 
nui'*8, 

A. Juška buvo parašęs dar atskirą 6000 žodžių apimties latvių — 
— lietuvių — lenkų kalbų žodyną. 1875 m. jį pateikė Rygos Latvių drau- 
gijos Mokslų komisijai (Rigas Latviešu biedribas Zinibu komisija). 
Už tai buvo priimtas draugijos tikruoju nariu. Gerai pramoko latvių 
kalbos. Artimai bendravo su latvių kalbininku A. Dyrikiu, kurį mo- 
kė lietuvių kalbos. Net į savo didįjį žodyną buvo sumanęs dėti latviš- 
kus atitikmenis. 

Lietuvių kalbos mokslui daug naudos davė ir A. Juškos surinkta 
tautosaka. Maždaug nuo 1860 m. jis pradėjo užrašinėti lietuvių liau- 


* Plačiau apie A. Juškos žodyną ir jo leidimo istoriją žr. Tolutienė B. Antanas 
Juška leksikografas // Literatūra ir kalba. V., 1961. T. 5. P. 87—377. 

dies dainas su melodijomis. Surinko liaudies dainų net apie 7000, o 
melodijų apie 2000. Aprašė Pūšaloto ir Veliuonos apylinkių vestuvių 
papročius. Visa tai sudomino rusų mokslininkus. I. Sreznevskio pa- 
dedamas, 1867 m. išleido lietuvių ir rusų kalbomis 33 dainų rinkinėlį 
„Lietuvių liaudies dainos“. Vėliau, J. Bodueno de Kurtenė remiamas, 
1880 — 1882 m. paskelbė didelį, net trijų tomų 1586 liaudies dainų 
rinkinį „Lietuviškos dainos“. 1880 m. pasirodė etnografinis darbas 
„Svotbinė rėda veliuoniečių lietuvių“ (parašytas 1870 m.). Rusijos 
Mokslų Akademija išleido A. Juškos parengtą 1111 liaudies dainų 
rinkinį „Lietuviškos svotbinės dainos“ (1883 m.), o Krokuvos Moks- 
lų Akademija — 1711 melodijų rinkinį „Lietuvių liaudies melodijos“ 
(1900 m.). Redaguoti ir skelbti tautosakos bei etnografijos medžiagą 
daug padėjo brolis Jonas. J. Bodueno de Kurtenė pastangomis buvo 
apeita carinė cenzūra ir A. Juškos tautosaka spausdinama lietuviškais 
rašmenimis. Žodyno ir liaudies dainų išleidimas lietuvių alfabetu 
buvo svarbus žygis prieš caro valdžios vykdomą spaudos draudimą. 
A. Juškos dainų rinkiniai buvo plačiai naudojami kalbininkų kaip 
svarbus liaudies kalbos šaltinis*“. 

Be šių darbų, A. Juška dar yra 1863 m. išleidęs elementorių „Abė- 
cėlė, arba lementorius, dėl mažų vaikelių“. Įdomu, kad iš pradžių jis 
buvo parengęs du šio elementoriaus variantus, atskirai žemaičiams ir 
atskirai rytų aukštaičiams (jo terminu, lietuviams). Išliko abiejų va- 
riantų rankraščiai. Juose autorius kiek mokėdamas stengėsi vieną 
rašyti žemaitiškai, kaip šnekama šiaurinėje dūna patarmės dalyje, 
kitą rašė rytų aukštaičių tarme, laikydamasis „pontininkų“ fonetikos. 
Morfologija ir leksika abiejų variantų iš esmės vienodos. Gerai nemo- 
kėdamas minėtų šnektų, fonetikos ypatybes vietomis painiojo. Tai 
matyti iš šių mažų ištraukėlių: 

žemaitiškas variantas: Žima saulė kad ir švit, bet maža' tešilda. 
Ana ne ilga' atsilikt unt dungaus. Žimos dinas daug ira trumpesnės už 
vasaras dinas, voužtata' naktis ilgesnės. 

„lietuviškas“ variantas: Žėma saula kad ir švėt, bet mažaj tešilda. 
Ana ne ilgaj atsilčkt ont dongaus. Žėmas dėnas daug ira trumpesnės 
už vasaras dėnas, o užtataj naktis ilgesnės. 


* Puošnų „Lietuviškų dainų“ ir „Lietuviškų svotbinių dainų“ rinkinį pakartotinai 
išleido A. Mockus 1955 m.: Lietuviškos dainos / Užrašė Antanas Juška, V., 
1955, T. 1—3 (faksimilinis ir perrašytas dabartine rašyba tekstai); Lietuviškos 
svotbinės dainos / Užrašytos Antano Juškos ir išleistos Jono Juškos. V. 
1955. T. 1—2 (perrašyta dabartine rašyba). 


219 


Tačiau leisdamas elementorių nuo pirmykščio sumanymo atsisakė 
ir išspausdino vieną „tarpinį“ tekstą, kurio pagrindu ėmė pažemaitės 
vakarų aukštaičių tartį. Čia nekirčiuotose galūnėse vietoj o yra a, 
veiksmažodžių III asmuo paprastai neturi -a. Tačiau visiškai vienoda 
tartis neišlaikoma, pasitaiko fonetikos įvairavimo atvejų. Galbūt 
prie to prisidėjo maldelių ėmimas iš įvairiatarmių spausdintų testų. 

Ir vėliau savo raštuose A. Juška maišė įvairių tarmių elementus. 
Vis dėlto, matyt, veikiamas brolio Jono įtakos, artėjo prie to vakarų 
aukštaičių tarmės varianto, kuris vartojamas Ariogalos apylinkėse. 

Brolių Jono ir Antano Juškų nuopelnai lituanistikai dideli. Prof. 
J. Boduenas de Kurtenė 1885 m. apie juos pagrįstai rašė: „Brolių 
Juškų atminimas neišnyks, kol gyvens lietuvių tauta, kol egzistuos 
mokslininkai, besidomintys jos dvasinio ir visuomeninio gyvenimo 
reiškiniais“. 

Minėtinas dar trečias Juška, Jono sūnus Vytautas, pasižymėjęs 
nemažais filologiniais gabumais. Jis gimė 1870 m. Jekaterinburge (dab. 
Sverdlovskas). Baigęs Kazanės universitetą, tobulinosi Dorpate (dab. 
Tartu), kur tada profesoriavo prof. J. Boduenas de Kurtenė. 1894 
m. gavo lyginamosios kalbotyros magistro laipsnį ir rūpinosi dėdės 
Antano žodyno leidimu. 1895 m. Rusijos Mokslų Akademijos lėšo- 
mis tikrino to žodyno medžiagą Veliuonės ir Pūšaloto apylinkėse, tyrė 
lietuvių šnektas Užnemunėje. Parengė e ir g raidžių žodyno tekstą, 
kurį vėliau redagavo J. Jablonskis. 1896 m. buvo paskirtas Peterburgo 
universiteto lyginamosios kalbotyros privatdocentu ir tų pačių metų 
kovo 16 d. skaitė pirmąją paskaitą (pirmasis Lietuvos kalbininkas 
Peterburgo universitete!), o nuo kito semestro turėjo dėstyti sistemingą 
lietuvių kalbos kursą. Svajojo sušaukti lituanistų kongresą ... bet 
netikėtai kelią pastojo šiltinė. Neilgai pasirgęs, tais pačiais metais mirė 
Dorpate. 


Kiti autoriai 


Motiejus Brūndza (1824— 1869) — elementoriaus autorius. Gi- 
mė Užnemunėje, Talkiškių kaime (Šumsko par.). Mokėsi Seinų kunigų 
seminarijoje. Ją baigęs, visą laiką kunigavo Užnemunėje: Griškabū- 
dyje, Vilkaviškyje, Pilviškiuose, Prienuose, Plūtiškėse. 1859 m. Suval- 
kuose išleido „Lamentorių lietuvišką dėl mažų vaikų“. Tai iš esmės 
perdirbtas senasis „Mokslas skaitymo rašto lietuviško“. Kalbinį 

pagrindą sudaro vakarų aukštaičių pietinės dalies (Užnemunės) tarmė 
su retais tradicinės raštų kalbos elementais. Dažnas en, in virtimas ę, į 
(= ė, i) bendraties kamieno formose, pvz., giwiat "gyventi", pažit 
"pažinti", prikalbit "prikalbinti", prieszytis "priešintis", atmik "atmink", 
szwiantitu “šventintu" (instr. sg. m.). Bendratys dažniausiai baigiasi 
-tie. Kiti būdingesni pavyzdžiai: ma "man", asi “esi', asam “esame", 
asanczia "esančią", už tajs dowanas “už tas dovanas' (tdis), kuriajs 'ku- 
rias', miafu "mėtų", tawias "tavęs", giwianimas "gyvenimas", piarsekiot 
“pėrsekioti", tia "ten", gajluosiu "gailiuosi", szlektus darbus "prastus dar- 
bus', mumis "mums", sawiemis kaltiemis 'saviems kaltiems'; ing “į, 
idant, ataduok 'atiduok'; didiejej "didieji", džiauktumemos “'džiaugtu- 
mės'. Frazė iš „Himno rykštei“: Blagoslowik Diewe ir tajs gires, kurio- 
se riksztes auga. M. Brundzos elementorius buvo labai populiarus, 
vėliau daug sykių kartojamas. 

Mikalojus Gadliauskas (1818— 1890) — poetas, vertėjas. Len- 
kiškai save vadino Godlewski, žmonių buvo vadinamas ir Garliausku. 
Pavardė greičiausiai nuo miestelio vardo Garliava, 1. Godlewo. Save 
kildino iš nusigyvenusių stambių Užnemunės dvarininkų. Gimė Gir- 
valakiuose netoli Skirsnemunės. Panaikinus baudžiavą, čia gavo žę- 
mės sklypą ir vertėsi ūkio darbu, taip pat žmonių gydymu (nors medi- 
cinos nesimokė). Spaudos draudimo laikais platino lietuviškas knygas. 
Vienas jo eilėraštis buvo išspausdintas L. Ivinskio 1862 m. (pakar- 
totas 1886 m.) kalendoriuje, vėliau eilėraščius skelbė periodinėje spau- 
doje. Liko nespausdinti A. Mickevičiaus „Konrado Valenrodo“, 
L. Kondratavičiaus (V. Sirokomlės), I. Krasickio, J. Kochanovskio 
ir kt. poetų kūrinių vertimai, originalūs eilėraščiai, eiliuotas 1861 m. 
laiškas L. Ivinskiui, knyga medicinos klausimais. Rankraštinis paliki- 
mas saugomas Vilniaus universiteto bibliotekoje. Rašė gimtąja šnekta. 
Ypač ryškus ė nekirčiuotoje galūnėje virtimas i (balsį 0 paprastai iš- 
laiko sveiką), pvz., upi “upė', szakeli "šakelė", kiauli "kiaulė", žemi 
*žemė", emi "ėmė", brajdi “braidė", patepi "patepė", užmezgi "užmezgė". 
Pasitaiko viena kita žemaitybė, pvz., dideme 'didžiame", pripules 'pri- 
puolęs'. Plg. hipernormalizmą užpuolti "užpulti" (nom. pl. m.). 

Anupras Jasevičius (1809— 1884) — poetas, atsiminimų au- 
torius. Gimė Žostautuosė (Parnaravos vls.), į šiaurės rytus nuo Ario- 
galos. Baigęs Varnių kunigų seminariją, dirbo iš pradžių Vilkijoje, 
paskui apie 20 metų Ariogaloje. Už palankumą 1863 m. sukilėliams bu- 
vo ištremtas 8 metams į katorgą Sibire. Vėliau bausmė pakeista 6 
metų sunkiųjų darbų kalėjimu Sibire, bet 1874 m. perkeltas į Tambovo 

guberniją. 1884 m. gavo leidimą gyventi Alūkštoje (Latvijos TSR) 
kur nuvykęs tuoj mirė. Prieš areštą Ariogaloje buvo parašęs daug 


lietuviškų eilėraščių — 5 didžiulius tomus, bet rankraščiai dingo. 
Rašė eilėraščius ir Sibire. Vieną kitą J. Tumas-Vaižgantas paskelbė 
„Tėvynės sarge“ 1899— 1900 m. (Vaižganto Raštai, t. 11). Sibire rašė 
atsiminimus, kurių dalis išliko ir buvo V. Biržiškos paskelbta „Mūsų 
senovėje“ (t. 2 ir 3). Kalbos pagrindą sudaro gimtoji šnekta su reto- 
mis žemaitybėmis, kai kuriais tradiciniais elementais. Nekirčiuotose 
galūnėse 0, ė virtę u, i, pvz., saku "sako", pradieju "pradėjo", szaudi 
"šaudė", stumi "stūmė". Neretai taip verčiami ir kitų pozicijų nekirčiuo- 
ti 0, ė, pvz., buwum "buvome", rodus "rodosi', pu szalis “po šalis', matim 
*“matėme", rodis "rodėsi", sidieias "sėdėjęs". Dažnas žodžio pradžios 
e- virtimas a-, pvz., agle "eglė", apuszu 'epušių", ažierus "ežerus", asu 
*esu", asant “esant", asancziu "esančių", ajna "eina". Sporadiškos žemai- 
tybės: pauksztiej "paukščiai", diewajtiems “dievaičiams', su wamz- 
diejs “su vamzdžiais", wina "viena", metusie "metuose", litus lietus" 
“tarp sawun “tarp savų", warginans “varginąs', szyrdieie "širdyje", mumis 
“mus', galedamis "galėdami", giaresniej "geriau", dydelej "labai", apej 
*apie", /ub giart “gerdavo, mėgsta gerti', pas musu “pas mus'. Sporadiš- 
ki tradicinių elementų pavyzdžiai: ing 'į', gielažies "geležies". 

Minėtinas nežinomo autoriaus 1820 m. lietuvių —lenkų kalbų ran- 
kraštinis žodynas „Dikcijonarijus liežuviu lietuvišku su pridėjimu 
nekurių žodžių liežuviu lenkišku“, saugomas Lietuvių kalbos ir li- 
teratūros institute, kurį bibliografai linkę nepagrįstai priskirti A. But- 
kevičiui“š. Lietuviškų žodžių fonetika leidžia spėti autorių buvus va- 
karų aukštaitį, kilusį greičiausiai kur nors iš Paprūsės, arti žemaičių, 
plg. rašymą apsigiwet "apsigyventi", atkuret “'atkūrenti', apsigit 'apsi- 
ginti", apsikabit "apsikabinti", artitis "artintis" (bemaž ištisai ę, į vietoj 
en, in bendraties kamieno formose), baritonų galūnėse ė virtimą i 
(alkuni "alkūnė" ir t. t.), gausius germanizmus, pvz., bekeri “'kepėjas* 
(bžkerė < vok. Būcker), burgelis '1. mieszczanin' (bu7gelis < Būrger), 
dineris "tarnas" (dyneris < Diener), szepis "laivas* (ščpis < vok. dial. 
šėp), szneyderis "siuvėjas" (šneideris < Schneider), tinta 'rašalas' (< 
Tinte). 

Išliko vienas kitas nežinomų asmenų rašytas juridinio pobūdžio 
tekstas vakarų aukštaičių tarme, daugiausia Užnemunėje. Lietuvos 


* Žodyną aprašė J. Kruopas Lietuvos TSR MA darbuose. Serija A. T. 2(24). v.. 
1967. P. 157— 164. 

Mokslų Akademijos bibliotekoje saugomas Kalvarijos teisme 1844 m. 
svarstytos M. Griškauskaitės bylos protokolas (sign. F. 25- 123), 
parašytas kapsų šnekta su gausiais germanizmais, pvz., stuba, szlektas 
ir kt. Leidinyje „Knygotyra“, t. 8(15), sąs. 1 paskelbti 1861 m. himnų 
tekstai su ryškiais pietinės vakarų aukštaičių dalies elementais. Ke- 
tūrvalakių bažnyčios aktų byloje „Liber processuum“ buvo įrištas 2 
puslapių spaudinys su lietuviška priesaika Aleksandrui II. Deja, neiš- 
liko. Žinome ir daugiau neišlikusių tekstų. Antai Užnemunės kuni- 
gas Petras Rapolas Alekna (Aleknavičius, 1754— 1827) dar XIX a. 
pradžioje buvo parengęs spaudai du savo kūrybos rinkinius: pasaulie- 
tinių eilėraščių pluoštą, pavadintą „Saujelė melodijos giesmių“, ir reli- 
gines giesmes „Darželis naujas“. Visa tai neišliko. Žinome, kad 1853 
m. Augustavo vyskupystės administratorius Bonaventūra Butkevi- 
čius (1794 — 1871) išleido ganytojišką laišką lenkų ir lietuvių (pirmą 
kartą šioje vyskupystėje!) kalbomis. B. Butkevičius tą tekstą buvo 
nusiuntęs vysk. M. Valančiui, atsiprašydamas, kad parašęs ne gražia 
žemaičių kalba (pats gimė Kretingoje), bet „sudarkyta suvalkiečių 
tarme“. 


+ 3 


Iš pateiktos apžvalgos matyti, kad buvusioji senoji tradicinė raštų 
kalba (vidurinio varianto tąsa) labai nusilpo. Praktiškai kiekvienas 
autorius ėmė rašyti savo gimtąja tarme, išlaikė tik kai kuriuos tra- 
dicinius elementus, vieni gausiau, kiti nežymiai. Labiausiai įsivyravo 
žemaičių tarmė. Jos elementų pastebime ir iš kitų tarmių ploto kilusių 
autorių raštuose. Patys žemaitiški tekstai gerokai įvairavo ne tik dėl 
nevienodo tradicinės raštų kalbos priemaišų gausumo, bet ir dėl rė- 
mimosi skirtingomis žemaičių šnektomis. Daugiausia pietų žemaičių 
(dūna ploto) elementų, bet nereti ir būdingi šiaurės žemaičiams (dpuna 
plotui). Rytų aukštaičių tarmės pagrindu raštija taip pat gana gausi. 
Ji irgi nebuvo vienalytė, priklausė nuo autoriaus gimtosios šnektos. 
Vakarų aukštaičių tarmė raštuose ėmė rastis tik artėjant XIX a. vi- 
duriui. Ir iš šios tarmės ploto kilę autoriai stengėsi derintis prie tradi- 
cinės raštų kalbos, kai kuriuos veikė artima Mažosios Lietuvos raštų 
kalba. 


Pastangos kurti bendrą visiems lietuviams rašomąją kalbą buvo 
menkos, daugiausia reiškėsi bendro pobūdžio teoriniais samprotavi- 

mais apie atskiros tarmės tikimą ar netikimą bendrajai raštų kalbai 
arba bandymais derinti tarmes rašmenų polifonetizacijos principu. 

Dėl stiprios lenkų kalbos įtakos raštuose vis labiau įsigalėjo knygi- 
nis žargonas, kuris neigiamai veikė liaudies šnekamąją kalbą. Laiko- 
tarpio pabaigoje — spaudos draudimas ir brutali rusifikacija pristab- 
dė normalią kalbos raidą. Tačiau kartu iškilo stiprios liaudies tautinio 
sąmonėjimo apraiškos, prasidėjo tautinis atgimimas. 


LIETUVIŲ KALBA MAŽOJOJE LIETUVOJE 
Politinės, ekonominės ir kultūrinės sąlygos 


Prūsijoje lietuvių kalbos padėtis buvo kitokia. Paskutiniuoju Lietu- 
vos — Lenkijos valstybės laikotarpiu ir vėliau carinėje Rusijoje lietuvių 
kalba pergyveno dekadansą, o Prūsijoje XVIII a. ir XIX a. pirmojoje 
pusėje ji klestėjo. Čia tebebuvo gyvos nuo Mažvydo laikų ėjusios raš- 
tų kalbos tradicijos. Turėta susiformavusi palyginti vientisa bendrinė 
raštų kalba. Buvo rūpinamasi jos gryninimu, normų tobulinimu. Čia, 
one Lietuvoje, pirmiausia atsirado grožinė lietuvių literatūra. Čia XVIII 
a. sukurtas pirmasis, dabar pasaulinio pripažinimo sulaukęs lietuvių 
literatūros kūrinys — Kristijono Donelaičio „Metai“. Čia imta leisti 
pirmuosius lietuvių kalba laikraščius. Bet visa tai anaiptol nereiškia, 
kad anuomet Prūsijoje lietuvių kalbai rutuliotis sąlygos buvo visais 
atžvilgiais palankios. Būta ir čia nemaža įvairių varžymų, dirbtinių 
trukdymų. Jie suintensyvėjo XIX a., ypač antrojoje pusėje, kai imta 
lietuvius prievarta vokietinti, jų kalbą persekioti. 

Susijungusi su Brandenburgu, nusikračiusi Lenkijos vasaliteto 
(1660 m.) ir virtusi karalyste su sostine Berlynu (1701 m.), Prūsija ėmė 
sparčiai stiprėti. Greit išaugo į pirmąsias Europos galybes. Save trak- 
tavo ne kaip kryžiuočių, bet senųjų prūsų istorinio palikimo paveldė- 
toja. Todėl valdantieji sluoksniai stengėsi susieti naujosios valstybės 
istoriją su vietinių gyventojų praeitimi, domėjosi senųjų prūsų ir lie- 
tuvių istorija, papročiais, tradicijomis. Pasirodė etnografijos darbų, 
iš kurių labiausiai minėtinas Teodoro Lepnerio (1633 — 1691) veikalas 
„Prūsijos lietuvis“ (Der Preusche Littauer, išspausdintas tik 1744 m.), 
kuriame aprašomos lietuvių fizinės ir dvasinės ypatybės, buitis, papro- 
čiai, kalba ir kt. Senieji prūsai tada jau nebeegzistavo. 


Yra duomenų, kad apie 1700 m. dar būta žmonių, mokėjusių prūsų kalbą. Galbūt 
viena kita šeima, bent tarp savęs, namuose, prūsiškai kalbėjo dar ir XVIII a. bent 
kelis dešimtmečius. Apie tai esama užuominų ano meto spaudoje, tiesa, nelabai 
aiškių“". Beje, dabar atsiranda žmonių, siekiančių ją atgaivinti. 


Oficialiai prūsų vardu imta vadinti visus šios šalies gyventojus, Ži- 
noma, ir vokiečius. Lietuvių lyginamasis svoris Prūsijos karalystėje 
tolydžio mažėjo didėjant valstybei. Jų gyvenamą plotą vadino Lietuvos 


* Plačiau žr. Mažiulis V. Prūsų kalbos paminklai. V., 1966. P. 23— 26. 

provincija, lietuviškąja sritimi, lietuviškais valsčiais ir kt. Vadinta ir 
tiesiog Lietuva (vok. Litauen), arba Prūsų Lietuva (Preussisch-Litauen). 
Patys lietuviai savo kraštą ėmė vadinti Mažąja Lietuva, o save — lie- 
tuv(i)ninkais. Toks pavadinimas vėliau įsigalėjo mūsų istoriografi- 
joje, plačiai vartojamas iki šių dienų. 


Mažosios Lietuvos terminas vokiečių raštuose bene pirmą kartą aptinkamas 
Simono Grunavo (Grunau, mirusio apie 1530 m.) XVI a. pradžios kronikoje (Klein- 
litaw). Vėliau jį vartojo Lukas Davidas (1503 — 1583) savo „Prūsų kronikoje“, XVIII 
a. — A. Lukanas (Lucanus) ir kiti autoriai. 


Pirmasis Prūsijos karalius Frydrichas I (1701—1713) iš pradžių 
buvo palankus lietuviams, stengėsi rodyti jiems dėmesį, net karūna- 
vosi Karaliaučiuje (tada turėjusiame apie 45 tūkstančius gyventojų), 
o ne Berlyne (ten buvo 55 tūkst. gyventojų). Bet tai — laikinas gestas. 
Ilgainiui lietuvių poreikiams ėmė skirti vis mažiau dėmesio. Pamėgdžio- 
jo anuomet Europoje labiausiai iškilusius Prancūzijos valdovus, savo 
elgsena ir gyvenimo būdu sekė puošnųjį Versalio dvarą. Jo įpėdinis 
Frydrichas Vilhelmas I (1713— 1740) labai sustiprino armiją, padidino 
ją dvigubai. Iš savo pavaldinių reikalavo besąlygiško paklusnumo: 
visi turėjo vykdyti jo įsakymus negalvodami. Šio įpėdinis Frydrichas 
II (1740 — 1786) toliau stiprino drausmę, didino armiją, kuri tada 
tapo didžiausia visoje Vakarų ir Centrinėje Europoje. Armijai išlaikyti 


skyrė net < visų valstybės išlaidų. Šalyje vis labiau ėmė įsigalėti mili- 


taristinis režimas. Prūsija tapo agresyvi karinė ir policinė valstybė. 
Absoliutinė monarcho valdžia rėmėsi biurokratiniu administracijos 
aparatu ir muštru pagrįsta armija. Pats Frydrichas II turėjo meninių 
polinkių: grojo fleita, rašė eilėraščius, domėjosi šviečiamosiomis idė- 
jomis, net globojo žymųjį prancūzų mąstytoją Volterą. 

Milžiniškai armijai išlaikyti reikėjo daug pinigų, todėl nuolat buvo 
didinami mokesčiai. Jiems rinkti sudarytas ištisas biurokratinis apara- 
tas. Mokesčių prigalvota visokių: ir už perukus, užsieninius drabu- 
žius, karietas, žmonių bei gyvulių galvas, net už uogas, kavos gėrimą... 
iš viso 28 rūšys. Buvo leidžiami griežti įstatymai, begalės visokiausių 
potvarkių, kuriuose dažnai minimos kartuvės. Pramanyta visokių 
bausmių, pvz, už pabėgimą iš kariuomenės buvo nupjaunamos 
ausys, nosys ir kt. Žmonės gyveno didžioje baimėje. 

Prūsija daug kariavo ir plėtė savo teritoriją. Vadinamajame Austrijos 
įpėdinystės kare (1740— 1748) Frydricho II armija užėmė beveik visą 

Sileziją. Septynerių metų kare (1756— 1763) ji puolė Saksoniją ir ją 
užėmė, bet Rusijos caro kariuomenė tada įsiveržė į Prūsiją ir paėmė 
Karaliaučių, net Berlyną. Mažoji Lietuva trumpą laiką (1757— 1762 
m.) buvo Rusijos valdžioje. Prūsija dalyvavo dalijantis Respubliką. 
Gavo daug Lenkijos žemių ir Lietuvos Užnemunę. 1773.I.31 Frydri- 
cho II potvarkiu į vakarus nuo Vyslos užimtąsias buvusias Lenkijos 
žemes imta vadinti Vakarų Prūsija, o į rytus nuo Vyslos iš seno valdytą 
teritoriją — Rytų Prūsija. Nuo tada ėmė įsigalėti Rytprūsių terminas 

Prūsija ir vėliau daug kariavo. Ne visuomet sėkmingai. Frydrichas 
Vilhelmas II (valdė 1786— 1797 m.) ją įvėlė į karus su Prancūzija, bu- 
vo vienas iš Europos monarchų kovos prieš revoliucinę Prancūziją 
organizatorių. 

Mažosios Lietuvos padėtis per visą tą laiką nebuvo vienoda. XVIII 
a. pradžioje lietuviai labai nukentėjo nuo maro, persimetusio iš Lietu- 
vos-Lenkijos teritorijos, kur jį sukėlė didžiojo šiaurės karo negandos. 
Čia maras siautė kiek trumpiau (1709— 1710 m.), bet aukų buvo ne- 
paprastai daug. Mirė apie pusę visų gyventojų (150 000). Oficialiais 
duomenimis, liko 8411 tuščių sodybų. Valdžia kreipėsi į pietų Vokie- 
tijos šalis, ragindama žmones keltis į Prūsiją. Kadangi tuo metu pietų 
Vokietijoje ir Šveicarijoje buvo persekiojami protestantai, tai daugelis 
mielai kėlėsi. Masinė kolonizacija vyko 1732 m. Mažąją Lietuvą už- 
plūdo per 20 000 kolonistų, daugiausia zalcburgiečių, švabų ir švei- 
carų"??. Anksčiau lietuviškuose kaimuose kolonistų vokiečių nebuvo. 
Dabar lietuviai kaimiečiai su jais susidūrė akis į akį. Po maro per po- 
rą dešimtmečių iš buvusių 1830 lietuviškų kaimų nemišrių tautybės 
atžvilgiu liko tik 35. Daugumas pasidarė maišyti, kiti ištisai vokiški. 
Nors kolonistus valdžia globojo, atleido nuo mokesčių, net nuo baudžia- 
vos, bet iš pradžių jiems nebuvo lengva, sunkiai taikėsi prie naujų 
sąlygų. Mokėsi iš lietuvių (plg. to meto patarlę vokietis zotag*! išmanys 
kaip ir mes). Tarp kolonistų buvo daug visokių „svieto perėjūnų“, 
avantiūristų. Jie atnešė girtavimą, tinginiavimą, muštynes, ištvirkavi- 
mą. Lietuviai tų kolonistų nemėgo. Valdžia rūpinosi, kad kolonistai 
nesulietuvėtų, tad stengėsi juos įkurdinti atskirai nuo lietuvių, neleido 
maišytis, uždraudė kolonistams mokytis lietuvių kalbos, lietuviškai šne- 
kėti ir rengtis. Kolonistai turėjo būti privilegijuoti krašto gyventojai, 
50 Plačiau apie kolonizaciją ir jos padarinius žr. A. Matulevičiaus straipsnius // 

Lietuvos TSR Mokslų Akademijos darbai. A serija, 1972. T. 2(39); 1973. T. 1(42),; 


1975. T. 1(50). 
“1 Tai yra greit, netrukus. 

atrama būsimai lietuvių germanizacijai. Pažymėtina, kad keltis į iš- 
tuštėjusias sodybas LDK, taip pat ir Lenkijos, gyventojams buvo už- 
drausta. Buvo apgyvendinami tik vokiečiai. Beje, kolonizacijos metu 
dalis lietuvių valstiečių buvo iškelti iš savo sodybų — turėjo užleisti 
vietą kolonistams. Tiems lietuviams teko įsikurti prastesnėse žemėse, 
miškų kirtavietėse ir kitur. 

Ir po kolonizacijos krašte vyravo lietuviai. 1736 m. Klaipėdos aps- 
krityje jie sudarė 999, visų gyventojų, Tilžės apskrityje — 9274, 
Ragainės — 699,, Įsruties — 5294. Valdžia juos kitaip traktavo 
negu vokiečius. Lietuviai jos akyse buvo žemesnės rūšies Žmonės. 
Jiems buvo draudžiama apsigyventi miestuose, verstis amatais, vil- 
kėti tokiais drabužiais, kokiais vokiečiai vilki, ir t. t. Lietuviams sam- 
diniams už darbą turėjo būti mokamas mažesnis atlyginimas. Dvari- 
ninkai buvo vien vokiečiai. Tai stambūs žemvaldžiai, kilę iš buvusių 
Ordino riterių. Vėliau juos imta vadinti jūnkeriais (vok. Junker). 
Panašiai kaip sulenkėję dvarininkai Lietuvoje, šie irgi steigė palivar- 
kus, grobė valstiečių žemes, reikalavo vis daugiau lažo dienų. Skirtu- 
mas nuo Lietuvos buvo tas, kad čia į privačių dvarų administravimą 
daugiau kišosi valdžia. 

Valstiečiai turėjo vykdyti ne tik įvairiausius vietinės valdžios įsaky- 
mus, bet ir klausyti visokių karaliaus nurodymų, „pagraudenimų“. 
Karalius kišosi net į paprasčiausius valstiečių buities dalykus — namų 
priežiūrą, apsirengimą ir t. t. Karaliaus įsakai valstiečiams buvo skel- 
biami lietuvių kalba. Mat pareigūnai vokiečiai su valstiečiais nelengvai 
lietuviškai susikalbėdavo, jiems buvo daug paprasčiau spausdintą 
raštą lietuviškai perskaityti. Ir kokių tik karaliaus potvarkių tada ne- 
buvo: draudė valstiečiams dėvėti vyžas (kad pirktų kurpes ir tuo ska- 
tintų odminių ir batsiuvių darbą, didintų šių mokesčius į karaliaus iž- 
dą), vertė pirkti daugiau druskos (tai nešė pelną iždui), liepė grūdus 
malti ne namie girnomis, bet vežti į malūną (iš to ėmė mokesčius), 
baudė net už jauno ąžuoliuko nupjovimą botkočiui, vertė naikinti 
varnas, žvirblius ir t. t. Valstiečius dėl menkiausio įsako nevykdymo 
plakdavo rykštėmis, bausdavo piniginėmis baudomis arba areštu. 
Bet koks valstiečių bruzdėjimas karinės biurokratijos buvo žiauriausiai 
nuslopinamas. Šitaip apraizgyti feodalinės administracijos — dvarų 
valdytojų dmimonų (vok. Amtmann), dvarų policininkų vėchmistrų 
(Wachtmeister, dial. wachmėster), iš pačių valstiečių skiriamų seniūnų 
šūlcų (Schulze), arba šaltyšių (s. 1. szoltys iš vok. Schulthei8), pakamė- 
rių (iš 1. podkomorzy) — valstiečiai vilko nepakeliamą priespaudos 

jungą, kentė skurdą. Nors Prūsijoje sparčiau negu Lietuvoje formavo- 
si kapitalistiniai santykiai, bet kartu didėjo ir baudžiavinis išnaudoji- 
mas. Absoliutinė dauguma lietuvių valstiečių buvo lažininkai (net 
949,), činšininkų visai nedaug (674; tarp vokiečių valstiečių laži- 
ninkai sudarė 60745, činšininkai 4094). Ir panaikinus baudžiavą 
valstiečių padėtis lėtai gerėjo, nes buvę baudžiauninkai turėjo patys 
išsipirkti iš dvarininkų žemę. 

Prūsijoje, skirtingai negu LDK, valdžia dėjo daug pastangų šviesti 
valstiečius. Raštingumo lygis čia buvo aukštesnis negu LDK. Kaimo 
vietovėse iš seno turėta daug mokyklų. Paprastai tai — smulkios mo- 
kyklėlės valstiečių pirkiose, dažniausiai jų pačių išlaikomos. Mokė dau- 
giausia kaimo siuvėjai. XVIII a. valdžia pristeigė naujų mokyklų. Pa- 
skyrė mokytojams atlyginimą. Deja, jis buvo nedidelis ir daugelis 
mokytojų turėdavo verstis papildomais amatais: dirbo kaip siuvėjai, 
kurpiai, kailiadirbiai, mėsininkai ir kt. Maždaug nuo 1717 m. pradėtas 
įvesti privalomas pradinis mokymas, įtvirtintas 1737 m. įsaku. Už 
mokyklos nelankymą tėvai buvo baudžiami. Mokymo procesą stropiai 
kontroliavo protestantų bažnyčia. Pagrindiniai vadovėliai — kate- 
kizmas, Biblija, giesmynai. Nuo 1708 m. leista ir elementorių. Karaliau- 
čiaus universiteto bibliotekoje iki karo buvo saugomas (dabar nebe- 
randamas) 1708 m. lietuviškas elementorius „Skaitytinės“. Mokiniams 
buvo atkakliai skiepijamas nuolankumas karaliui, paklusnumas val- 
džios pareigūnams. Lietuviškose srityse mokė lietuviškai. Žmonių 
raštingumas stipriai pakilo. Antai vyskupas Hanas (Hahn) iš Įsruties 
1766 m. rašė, kad prieš 30 metų visoje parapijoje tebuvę 3 lietuviai, 
kurie mokėję skaityti, bet daugiau kaip „Tėve mūsų“ nemokėję, o da- 
bar čia tarp lietuvių galima rasti daugiau „išpažinimo ir krikščionišku- 
mo“ negu tarp vokiečių. Kaip ir LDK, valstiečiai turėjo tenkintis vien 
pradiniu mokslu, aukštesnis, juo labiau aukštasis, jiems buvo sunkiai 
pasiekiamas. 1765 m. išleistas įsakymas, draudžiantis valstiečių vaikams 
lankyti universitetą. 

Iki XVIII a. Prūsijoje lietuviai bemaž nevokietėjo. Atvirkščiai, 
tarp jų apsigyvenę vokiečiai (ir lenkai) neretai sulietuvėdavo. Tačiau 
jau tada buvo dedami pagrindai germanizacijai. Tam sąlygas sudarė 
žemesnė socialinė ekonominė lietuvių padėtis palyginti su vokiečiais. 
Kai krašte buvo apgyvendinti kolonistai, lietuvių vokietėjimas paspar- 
tėjo, nes "atėjūnai — paprasti Žmonės — lietuviams buvo artimesni 
negu vokiečiai valdininkai ar dvarininkai. Susilyginti su privilegijuo- 
tu kolonistu lietuvis galėjo tik tapdamas vokiečiu. Tada bažnyčiose 

imta laikyti pirma vokiškas pamaldas, paskui lietuviškas. Kadangi 
vokiškas pamaldas lankė ir ponai, tai jos buvo iškilmingesnės. Lie- 
tuviai dažnai eidavo į vokiškas pamaldas, nes lietuviškos buvo nepa- 
togiu laiku, be to, paprastos. Jie ten nieko nesuprasdavo, bet nedaug 
ką tesuprasdavo ir per lietuviškas pamaldas, nes kunigai vokiečiai kal- 
bėjo darkyta lietuvių kalba. Tik Karaliaučiuje, Tilžėje ir Klaipėdoje 
buvo po bažnyčią, kur pamaldos vyko vien lietuviškai. 

Prie vokiečių kalbos populiarinimo daug prisidėjo tarnavimas 
kariuomenėje. Lietuviai tyčia būdavo siunčiami tarnauti į tolimus 
Vokietijos kraštus, kur nenoromis turėjo išmokti vokiškai. 

Vis dėlto per visą XVIII a. vokietėjimas buvo palyginti menkas, 
Bandymai jį spartinti baigdavosi nesėkmingai. Antai pirmasis karaliaus 
skirtas mokyklų prižiūrėtojas Heinrichas Johanas Lizijus (Lysius 1670 
— 1731) buvo sumanęs įvesti visose mokyklose vokiečių kalbą ir tuo 
lietuvius suvokietinti. Bet tuoj kilo vokiečių kunigų nepasitenkinimas. 
Mat šie pabūgo dėl savo tarnybų. Tada lietuviškai mokančių vokiečių 
kunigų buvo nedaug ir jie įgijo savotišką tarnybos monopolį: po tėvo 
vietą paveldėdavo sūnus ir t. t. Jeigu lietuviai pradėtų kalbėti vokiškai, 
tiems kunigams atsirastų daug konkurentų ir sunku būtų išlaikyti už- 
imamas vietas. Todėl jie stojo piestu prieš Lizijaus sumanymą. Buvo 
ir tokių vokiečių kunigų, kurie nuoširdžiai palaikė lietuvių kalbą, 
gynė jos teises. Lizijaus sumanymas žlugo. Lietuviška mokykla išsi- 
laikė per visą XVIII amžių, nors įvairių kėsinimųsi į ją būta nemaža. 
Pvz., minėtinas 1739 m. dekretas, kuriuo reikalauta visose mokyklo- 
se mokyti vokiečių kalbos „kad lietuviai prie šios kalbos būtų iš jau- 
nystės pratinami“. Bet ir šio įsako nebuvo nuosekliai laikomasi. In- 
tensyvi germanizacija prasidėjo tik nuo XIX a. vidurio. 


Lietuvių kalba viešajame gyvenime 


XVIII a. dauguma Rytų Prūsijos gyventojų kalbėjo lietuviškai. 
Ši kalba ten buvo plačiųjų liaudies masių kalba. Kaip susižinojimo 
priemone ja dažnai naudodavosi ir vokiečiai, ne vien pastoriai, bet 
taip pat Žemesnieji valdininkai. K. G. Milkus žodyno (1800 m.) įžan- 
goje rašo, jog lietuvių kalbą turį mokėti pastoriai, teisininkai, prekybi- 

ninkai. Veikiami valdžios „prūsiškos“ politikos (valstybės siejimo 
su autochtonais), daugelis vokiečių kilmės pastorių susigyveno su lie- 
tuvių liaudimi, geriau pažino jos dvasinę kultūrą, ėmė ginti jos kalbos 
teises. Pasitaikydavo faktų, kai vokiečių įkurtų sodybų pavadinimai 
aplietuvėdavo, pvz., Grumbkowaiten (Grumbkow — slaptojo valstybės 
patarėjo pavardė + -aifen = lie. -aičiai; vėliau pakeitė į Grumbkows- 
Jfelde), Lobegallen (baronas von Lėoben + lie. galas) ir t. t. Mokyklose 
lietuviai buvo mokomi lietuviškai. Jeigu valdžia sumanydavo skirti 
mokytoju lietuviškai nemokantį asmenį, gyventojai tuoj protestuo- 
davo ir paskirtasis būdavo pakeičiamas mokančiu lietuviškai. Aukš- 
tesnėse mokyklose (ne pradinėse) lotynų kalbą paprastai keitė vokie- 
čių kalba, lietuvių kalbą retai kur įsileisdavo. Tačiau bažnyčiose 
lietuviams pamaldos buvo lietuviškos, nors pastoriai — daugiausia vo- 
kiečiai, pramokę lietuvių kalbos. Jiems rengti Karaliaučiaus universi- 
tete 1718 m. buvo įsteigta speciali seminarija (vadinamasis Lietuvių 
kalbos seminaras), praktiškai veikė nuo 1723 m. Kita tokia seminarija 
1727 m. buvo įsteigta Halės universitete (Brandenburge). Ši veikė 
neilgai, iki 1765 m. Abejose mokėsi bemaž vien vokiečiai (Halėje 
paprastai net ne Mažosios Lietuvos kilimo), bet jie būdavo tiek pra- 
mokomi lietuvių kalbos, kad galėdavo dirbti lietuviškose parapijose. 
Abi seminarijos išleisdavo ne vien dvasininkus, bet ir mokytojus. 
Paprastai baigusieji pirma būdavo skiriami mokytojais, vėliau ir pas- 
toriais. Prūsijos valdžia lietuvių kalbai pripažino nemaža teisių viešaja- 
me gyvenime. Ja buvo leidžiami karaliaus įsakymai. Ji buvo vartojama 
ir tam tikriems kultūriniams poreikiams: ja rašydavo proginius eilė- 
raščius, epigramas ir kt. Prekybininkai ją vartojo savo sandėriuose, 
net bendraudami su asmenimis už Mažosios Lietuvos ribų. Čia prisi- 
mintini Johano Ernsto Šadevalto 1750— 1753 m. laiškai Rietavo dva- 
rui. Lietuvių kalbos reikšmę rodo keleiviams reikalingiausių lietuviškų 
žodžių ir frazių pateikimas 1724 m. (parengta anksčiau) Europos ke- 
lionių vadove, kurio lietuvišką tekstą yra paskelbęs ir aptaręs šių ei- 
lučių autorius“? XVIII a. lietuvių inteligentų skaičius ėmė didėti. 
1744 m. Karaliaučiaus universitete studijavo net 62 lietuviai, sudarę 
lietuvių raštijos kūrėjų bazę. 


“1 Žr. Zinkevičius Z. Lietuviška leksika 1724 m. Europos kelionių vadove // 
Lietuvių terminologija (= Lietuvių kalbotyros klausimai. T. 16. V., 1975. P. 
225- 231). 

Rūpinimasis raštų kalba 


XVIII amžius — lietuvių raštijos Mažojoje Lietuvoje suklestėjimo 
laikai. Knygų poreikis vis didėjo. Steigiamoms mokykloms reikėjo 
lektūros: religinių ir kitokių skaitinių, ypač biblinių tekstų, giesmynų. 
Jų imta daugiau leisti. Vien 1726— 1775 m. pasirodė apie 50 naujų 
knygų. Tai daug anais laikais. Pradėjus intensyviau rengti knygas 
tradiciniu Prūsijoje kolektyviniu būdu, iškildavo skirtingų nuomonių 
ir net ginčų dėl vieno ar kito kalbos dalyko. 

Raštų kalbos modelis tada jau nebekėlė abejonių: nuo Jono Rėzos 
ir Danieliaus Kleino laikų tvirtai įsigalėjo rašomoji kalba, kuri rėmėsi 
Mažosios Lietuvos pietine tarme. Tačiau toje kalboje buvo privisę 
daug visokių svetimybių. Šalia iš seno vartotų ir naujai atsirandančių 
slavizmų (labiausiai dėl kontaktų su lenkais) ėmė veistis vis daugiau 
germanizmų. Vokiečių kalbos įtaka neretai ardė lietuviško sakinio 
struktūrą. Raštų kalba darėsi mažai suprantama liaudžiai. Kaimo 
mokyklose, kurių tikslas buvo išmokyti skaityti Bibliją ir giedoti 
giesmes, tokia kalba tapo kliūtimi. Įžvalgesni pastoriai ir šiaip išsila- 
vinę žmonės matė, kad viešajame gyvenime vartojama lietuvių kalba — 
visų pirma rašomoji — tolo nuo gyvosios šnekamosios liaudies kalbos, 
vis mažiau tiko bendrauti su liaudimi. Tai kėlė nepasitenkinimą, ska- 
tino ginčus raštų kalbos klausimais. Mums visa tai svarbu išsiaiškinti, 
nes juk šios prūsinės lietuvių kalbos atšakos modifikuotam tęsiniui 
buvo lemta tapti dabartine mūsų bendrine kalba. 

Diskusijos prasidėjo tuoj pasirodžius 1701 m. „Naujajam Testamen- 
tui“, parengtam kartu su LDK reformatų autoriais ir dėl to kalbos 
požiūriu netinkamam Mažajai Lietuvai. Ilgainiui diskusijos ėmė kon- 
centruotis ties klausimu, kaip reikia kalbėti su liaudimi (,,„Wie man lit- 
tauisch cum vulgo reden solle“): ar paprasta, kasdieniška kalba, ar 
„Išdailinta ir pataisyta“. Imta reikšti nepasitenkinimą užteršta ir sus- 
tabarėjusia bažnytinių raštų kalba, reikalauta ją reformuoti, gryninti, 
artinti prie liaudies šnekamosios. Taip kilo pirmoji lietuvių kalbinė 
polemika. Matyt, pasirodė net trys spausdinti poleminiai traktatai, 
o rankraštinių galėjo būti dar daugiau. Vieną traktatą parašė Gumbi- 
nės (dab. Gusevas) klebonas M. Merlinas, kitus du — su juo polemi- 
zavę J. Perkūnas ir J. Keimelis. Kaip suprato „išdailintą ir pataisytą“ 
kalbą Merlino priešininkai, mes nežinome, nes jų traktatų neišliko. 
Merlino pažiūros gerai Žinomos. 

Mykolas Merlinas 


Vokiškai savo pavardę rašė Moėrlin. Jis buvo vienas iš pirmųjų Ma- 
žosios Lietuvos šviesuomenės atstovų, aiškiai išreiškusių susirūpinimą 
lietuvių raštų kalbos būkle. Jis — vokietis. Gimė 1641 m. Oberslėbene 
(Tiuringija, dab. VDR). Mokėsi Karaliaučiaus senamiesčio mokyklo- 
je. Studijavo teologiją Leipcige ir Jenoje. 1664 m. įsimatrikuliavo 
Karaliaučiaus universitete. Vėliau mokytojavo Tilžėje (dab. Sovets- 
kas) ir Viešvilėjė. 1667 m. gyveno Kaune, paskui vėl Tilžėje. 1670— 
1671 m. buvo Įsrutičs (dab. Černiachovskas) kantorius. Nuo 1672 m. 
iki mirties 1708 m. gyveno Gumbinėje. 


Ilgą laiką dirbdamas lietuviškose srityse, gerai išmoko lietuvių 
kalbą. Sakėsi jos mokęsis iš liaudies lūpų. Paprasti žmonės buvę jo 
„gramatika ir žodynu“. Apie 1704 m. kažkas Merliną įskundė, kad 
nemokąs gerai lietuviškai, nes toji kalba nesanti jo gimtoji. Atvykęs 
vizitatorius klausinėjo žmonių, ar šie suprantą Merliną kalbantį. Žmo- 
nės atsakė, kad puikiai suprantą. Kai vizitatorius liepęs paskaityti 
iš neseniai išleisto (1701 m.) „Naujojo testamento“, Žmonės tvirtino, 
jog nesuprantą, esą parašyta lietuviškai, bet nesuprantamai. Šis įvykis 
padrąsino Merliną kreiptis traktatu į savo kolegas. Jo traktatas „Pag- 
rindinis lietuvių kalbos principas“ (Principium primarium in lingva 
Lithvanica) pasirodė 1706 m. Tai nedidelė, 34 puslapių knygelė, para- 
šyta pusiau lotyniškai, pusiau vokiškai. Vienintelis Žinomas jos egzemp- 
liorius, prieš karą buvęs Karaliaučiuje, dabar neberandamas. Turinį 
P. Jonikas atpasakojo leidinio „Archivum philologicum“ VI tome 
(p. 74-83). 

Knygelės pratarmėje Merlinas kreipėsi į Prūsijos lietuvių pastorius, 
rekomenduodamas savo darbą ir prašydamas pagalvoti, kaip reikia 
kalbėti su liaudimi. Po to įdėta Karaliaučiaus universiteto profeso- 
riaus D. Berento prakalba, kurioje pritariama Merlino dėstomoms min- 
tims. Pažymima, kad Merlinas norįs lietuvių kalbai grąžinti senovinį 
puikumą (pristinum nitorem). Toliau — pats traktato tekstas. Pagrin- 
dinės jo mintys tokios: 

Su liaudimi reikia kalbėti paprastai, liaudiškai, kaip ji pati šne- 
ka, o ne tokia kalba, kokia yra knygose ar kokią vartoja kunigai. Apgai- 
lestaujant nurodoma, kad daugumas Mažosios Lietuvos kunigų, gerai 
nemokėdami lietuvių kalbos, tapo tikinčiųjų pajuokos objektu. Kam 
taip šnekėti, jeigu žmonės tavęs nesupranta? Negalima teksto versti 

pažodžiui iš vokiečių kalbos, nes šitaip iškraipomos mintys, tekstas 
tampa nesuprantamas. 

Su liaudimi reikia kalbėti gryna lietuvių kalba, nes Žmonės svetimų 
žodžių nesupranta. Kaip pavyzdį Merlinas nurodo ano meto religi- 
niuose raštuose visuotinai vartojamą žodį večerė "vakarienė", kurio 
reikšmę iš šimto žmonių gal tik du trys težiną. Kankinami lietuviai ir 
su žodžiu zokanas "įstatymas". Jei atsiras bent du žmonės, kurie jį 
pažįsta, tai šimtas ar tūkstantis nežino, ką tasai žodis reiškia. Reikia 
į liaudį kreiptis tik tais žodžiais, kuriuos žmonės vartoja „prie namų“. 
Neradus lietuvių kalboje kuriai sąvokai reikšti tinkamo žodžio, geriau 
ją nusakyti visa fraze negu pavartoti nesuprantamą žodį. Verčiant 
nereikia bijoti laisvesnio pasakymo. Visa tai, kas sutinka su vokiečių 
kalba, turi būti įtariama ir vengiama, ieškoma lietuviško atitikmens. 
Merlinas įspėja, kad šiuo atžvilgiu nereikia per daug pasikliauti žmo- 
nių kalba, kadangi ir ji neretai būna užteršta svetimybėmis. Reikia 
liaudies kalboje ieškoti tikros lietuviškos vartosenos, mokytis iš „ge- 
riausių galvų“. 

Šnekant su liaudimi, reikia vengti naujadarų, vartoti juos tik bū- 
tiniausiu atveju. Merlinas siūlo būti atsargiems su daugiareikšmiais 
žodžiais, nes jie esą „klaidų gimdytojai“ (errorum genitrix). Veng- 
tinos ir siauros tarmybės. Kaip pavyzdį nurodo veiksmažodžio būti 
3 asm. formą bit "buvo", vartojamą tik 6—8 mylių plote prie Išdagų 
(dab. Berestovas). Tokias ne visiems lietuviams suprantamas formas 
ir žodžius reikia keisti plačiau vartojamais. 

Kalbos taisyklingumo negalima pasisemti iš netobulų lietuvių kal- 
bos gramatikų. Iš jų galima išmokti tik kalbos pradmenų, o tikrosios 
vartosenos reikia mokytis iš liaudies, pasirenkant gražiausiai kalban- 
čius Žmones. Taip pat Merlinas labai vertina tautosaką kaip taisyklin- 
gos kalbos šaltinį. Kalbos reikalui skatino ją rinkti, pats sakėsi turįs 
sudaręs priežodžių rinkinį. 

Merlino traktato mintys, matyt, daug kur buvo įkvėptos ano meto 
vokiečių inteligentijos sluoksniuose vykusios diskusijos jų bendrinės 
kalbos klausimu. Merlinas sekė jų siūlymais remtis vokiečių liaudies 
kalba. Tos mintys daug kuo sutapo su anksčiau D. Kleino reikštomis 
pažiūromis, tik Merlino veikale jos buvo griežtesnės ir labiau sukonkre- 
tintos. 

Knygelė ano meto visuomenėje sukėlė gyvą diskusiją. Tai buvo pro- 
testas prieš liaudžiai primetamą žargoninę „aukštųjų sluoksnių“ kal- 
bą. Merlino pažiūroms entuziastingai pritarė J. Šulcas, taip pat Pil. 

Ruigys, J. Brodovskis ir kai kurie kiti Mažosios Lietuvos raštijos dar- 
buotojai. Su juo polemizavo J. Perkūnas ir J. Keimelis (iš Nėmerkie- 
mio, dab. Majakovskojė), pastarasis, be kita ko, siūlė įsteigti tam tikrą 
draugiją lietuvių kalbos problemoms spręsti (Societas Lituanica- 
-philologica). Tiesioginis konkretus šios polemikos rezultatas buvo 
pirmosios grožinės pasaulinio turinio lietuviškos knygos — J. Šulco 
išverstų „Ezopo pasakėčių“ — pasirodymas. Visa tai kėlė visuomenėje 
susidomėjimą lietuvių kalba, skatino kalbotyros darbų rašymą. Ypač 
ryški Merlino traktato įtaka Pil. Ruigio veikalui „Lietuvių kalbos tyri- 
nėjimas“. Ji prisidėjo prie susidomėjimo lietuvių folkloru, turėjo 
reikšmės J. Brodovskiui, didžiausiam XVIII a. leksikografui, panaudo- 
jusiam savo žodynui daug smulkiosios tautosakos. Merlino raštas 
nebuvo užmirštas ir vėliau. XIX a. juo rėmėsi lietuvių kalbos tyrėjai 
ir propaguotojai ne tik Mažojoje, bet ir Didžiojoje Lietuvoje. Jis 
nutiesė tiltą į mūsų laikų kalbos kultūros teoriją. Merlino neigiamas 
požiūris į barbarizmais užterštą raštų kalbą ir jo keliamas liaudinis 
rašomosios kalbos kriterijus traktuotini kaip pažangūs reiškiniai, 
aktualūs ir mūsų dienomis. 


Jonas Šulcas 


Pirmasis Merlino principų praktikoje diegėjas. Gimė apie 1684 
m. Katniavojė (dab. Zavetai). Studijavo Karaliaučiaus universitete. 
Nuo 1707 m. kunigas Nybudžiuosė (dab. Krasnogorskojė), nuo 1709 
m. — Lazdynuosė (dab. Krasnoznamenskas). 1710 m. persikėlė į 
Tilžę ir bene tais pačiais metais mirė. 

Siekdamas pritaikyti praktikoje Merlino principus, Šūlcas išvertė 
į lietuvių kalbą ir 1706 m. išleido „Ezopo pasakėčias“ (Die Fabuln 
Aesopi). Šiuo vertimu stengėsi parodyti plačiajai visuomenei, jog ga- 
lima kalbėti ir rašyti gryna ir taisyklinga lietuvių kalba, kurią liaudis 
supranta. Tai buvo pirmoji pasaulietinio turinio grožinės literatūros 
knyga lietuvių kalba. Jos vienintelis egzempliorius saugomas Kroku- 
vos nacionalinio muziejaus Čartoriskių fonde. Fotokopiją turi Lietu- 
vos Knygų rūmai ir Vilniaus universiteto biblioteka. Perspausdino 
V. Maciūnas „Archivum philologicum“ t. 5, p. 134— 148. 

Knyga nedidelė, vos 40 puslapių. Jos vokiškoje prakalboje tvirti- 
nama, kad lietuvių oficialioji religinių raštų kalba esanti tokia prasta, 
jog kelianti pasibaisėjimą. Autorius dėl to net nenorėjęs dirbti lietuviš- 

kose parapijose. Tačiau Merlinas jam „atvėręs akis“. Šio paragintas, 
ėmęs uoliai rinkti lietuvių liaudies kalbos žodžius, posakius, dainas ir 
tapęs karštu šios kalbos gerbėju. Skaitytojui pateikiamu darbu siekiąs 
parodyti, kad Ezopo pasakėčias puikiausiai galima išversti „grynais, 
tikrais ir gerais lietuviškais žodžiais, kuriuos ir paprastas lietuvis su- 
pranta“. Autorius visiškai pritaria Merlino skelbiamai lietuvių raštų 
kalbos reformai. Iš prakalbos matyti, kad Šulcas buvo pasiryžęs iš- 
versti daugiau Ezopo pasakėčių, taip pat parašyti veikalą apie lietuvių 
kalbą. Matyt, tuos darbus atlikti sutrukdė mirtis. 

22 pav. J. Šulco „Ezopo pasakėčių“ 23 pav. „Ezopo pasakėčių“ vienas 
(1706) titulinis lapas puslapis 

Po prakalbos įdėtas Pil. Ruigio vokiškas eilėraštis — savotiškas 
merlininkų manifestas, kuriame iškeliami J. Šulco ir M. Merlino nuopel- 
nai. Toliau eina dešimties Ezopo pasakėčių vertimas, atliktas gyva, 
liaudiška kalba. Vertimas proza. Šulcui padėjo geri lietuvių kalbos 
mokovai iš Gumbinės apylinkių, kuriuos mini savo prakalboje. Verti- 
mo kalba daug geresnė ir sklandesnė negu ano meto religinių knygų. 
Tai matyti iš čia pateikiamo fragmentėlio (rašyba sumoderninta): 

Šuo, paupiu bėgdams, drauge nešiojosi mėsos stukį, kas žin kur paga- 
vęs. To šešėlį vandenij“3 (vandenyje) matydams, norėjo pagriebt, dingo- 
josi ir kitą stukį gausiąs. Bet į upę plaukdams, ir aną pagriebt norėdams, 
nasrus atvėrė ir šį pametė. 

Jau iš šios mažos ištraukos matyti, kad Šulcas stengėsi vartoti liau- 
diškus Žodžius bei posakius (dingotis, nasrus atverti...), kurių knyge- 
lėje gausu. Ypač krinta į akis dažna pasakojamoji dalyvinė kalba, 
pvz., (ji) dingojosi karaliaus vietoj esanti, (sakė) vanagą... atlėkusį: 
abudu pagriebusį ir prarijusį ir t. t. Šulcas stengėsi rašyti kuo supran- 
tamiau, gyvai, liaudiškai. Pasitaiko jo kalboje ir archaizmų (galbūt 
anuomet liaudies vartotų), pvz., žodžiai penukšlas “penas, maistas", 
velinas "velnias", nėsa 'nes', formos norįsis "norintysis", išmaną jie 
“"išmanantieji", eimi "einu", duost "duoda", įent 'ieinant', sakytumbei 
"sakytumei". Sistemingai vartojama dviskaita, pvz., dvi peli "dvi pelės", 
keliavuse abidvi... bėgdami “keliavusios abi ... bėgdamos". 

Svetimybių Šulco tekste nedaug. Visai išvengti jų negalėjo, matyt, 
nepajėgė atskirti (ypač liaudies plačiau vartojamų) nuo savų žodžių. 
Pavyzdžiai: čėsas, iškada, rona, syla, skūrbas, “turtas, lobis', smer- 
telnas, stūkis 'gabalas' (germanizmas), zopostas 'atsarga'. Sintaksė 
gana gryna, lietuviška, vokiški elementai labai reti (pvz., kartais ta- 
rinys nukeliamas į sakinio galą). 

„Ezopo pasakėčiose“ geriau negu kitose knygose atspindima ano 
meto lietuvių liaudies kalbos fonetika. Iš teksto matyti, kad tada 
jau būta ryškios nosinių balsių denazalizacijos: nosinis rezonansas 
daugeliu atvejų, matyt, tartas neaiškiai ar net jo nebebuvę (plg. rašy- 
mą kūsnelus 'kąsnelius"', kėst "kęsti", y 'į'), ypač gen. pl. ir 3. pers. cond. 
galūnėse. 

Šulco pastangos rašyti gryna, gyva liaudies kalba ir vengti barba- 
rizmų anuomet buvo labai reikšmingos. 


Religinio turinio literatūra 


Religinių knygų XVIII a. labai padaugėjo. Šią literatūrą valdžia 
rėmė. Prūsijos karaliai rūpinosi lietuviškų tikybinių raštų leidimu. 
Tai darė savo interesais: stengėsi lietuvius versti palankiais sau valdi- 


“3 Ilgąjį balsį f Šulcas paprastai žymi y raide, tačiau vietininko galūnėje prieš j siste- 
mingai rašė i. 

niais. Valdžios priežiūroje leidžiamos knygos skiepijo atsidavimą prū- 
siškai santvarkai, paklusnumą karaliui, palankumą vokiečių kultū- 
rai. Raštai buvo rengiami kolektyviai. Knygas aprobuodavo valdžios 
skirtos komisijos. Vėliau Frydrichas Vilhelmas IV net įsteigė fondą 
„naudingiems“ lietuviškiems raštams finansuoti. Lietuvių religinio 
turinio raštija ilgainiui tapo vokiečiams tam tikru pasipelnymo šalti- 
niu, kadangi tada jie daugiausia lietuviškai rašė. 

Protestantizmas Prūsijoje laipsniškai ėmė įgyti ortodoksinį pobūdį. 
Tai ypač reiškėsi vėliau įvairių „brolijų“, „surinkimininkų“ steigimu. 
Tos draugijos pradėjo drausti liaudies dainas, šokius, net garsų juoką. 
Imta stipriai polemizuoti su katalikais, o tai savo ruožtu didino priešiš- 
kumą caro valdžioje gyvenantiems lietuviams katalikams. Nuo šių 
Prūsijos lietuvius skyrė ir knygų gotiški rašmenys. 

Skirtingai negu anksčiau, religinio turinio knygų autoriais tapdavo 
daugiausia lietuviškai pramokę vokiečiai ar apvokietėję lietuviai. 
Vienus nuo kitų dabar nelengva atskirti. Jie kalbėjo darkyta lietuvių 
kalba su gausiais germanizmais. Taip neretai ir rašė. Todėl lietuviško- 
se knygose ėmė rastis vis daugiau vokiškų skolinių, svetimų sakinio 
konstrukcijų. Pasitaikydavo, jog tekstą pažodžiui vertė iš vokiečių 
kalbos, pvz., mes tokį skyrimą nei liepti, nei ginti norim '... nenorime", 
aš nieką galiu daryti “nieko negaliu daryti', rytą ant 6 ziegoriaus “rytą 
6-tą valandą" ir kt. Radosi net tokių kunigų ir mokytojų, kurie rašė 
lietuviškai, bet patys lietuvių kalbos neapkentė. 

Pagrindiniu uždaviniu Prūsijos dvasininkai laikė išleisti lietuviš- 
kai Bibliją. Tam darbui buvo sukoncentruotos svarbiausios jėgos, 
geriausi lietuvių kalbos mokovai. Pradėta nuo Naujojo Testamento. 
Po nepopuliaraus 1701 m. leidimo (aptarto „Lietuvių kalbos istorijos“ 
III tome, p. 99), kuris buvo skiriamas ne tik Prūsijos, bet ir LDK re- 
formatams, 1727 m. pasirodė naujas jo variantas, parengtas specialiai 
Prūsijai. Jį organizavo Karaliaučiaus universiteto profesorius, Prūsi- 
jos vyriausiasis superintendantas Jonas Jokūbas Kvantas, o vertė 
daugiausia Pilypas Ruigys, laikydamasis Liuterio teksto. 


Jonas Jokūbas Kvantas (Ouandt) — vokietis. Gimė 1686 m. Karaliaučiuje. 
Studijavo Vokietijos universitetuose. [Vėliau profesoriavo Karaliaučiuje. Pasiekė 
aukščiausią protestantų dvasininkų karjeros pakopą. Rūpinosi lietuvių mokyklo- 
mis. Organizavo ne tik Naujojo Testamento, bet ir visos Biblijos, taip pat giesmynų 
ir kitokios religinio turinio literatūros leidimą. Manoma, buvo kiek pramokęs lietu- 
viškai. Mirė 1772 m. Karaliaučiuje. 

Pilypo Ruigio veikla bus aptarta skyriuje „Kalbotyros darbai“. Naująjį Testame- 
ntą parengti jam padėjo keli asmenys, bene daugiausia Jobas Naunynas (gimęs 
1672m. Ragainėje, dab. Nemanas, miręs 1730 m. Tilžėje) ir Kristupas Rebentišas 
(gimęs apie 1682 m. Jurbarkė, dab. Majovka, miręs 1724 m. Gumbinėje). 


Šiame leidinyje lygiagrečiai pateiktas vokiškas ir lietuviškas tekstai. 
Gale pridėta keletas Senojo Testamento ištraukų. Leidinio kalba pa- 
lyginti gera. Juk tai buvo šventraštis, pagrindinė protestantų religinė 
knyga, kurią liaudis plačiai skaitė. Leidėjai stengėsi, kad būtų parašy- 
ta liaudžiai suprantama kalba. Jaučiamas M. Merlino idėjų poveikis. 
Germanizmų nedaug. Vokiškų konstrukcijų (tokių kaip po fo nu- 
vestas tapė Jezus nuo dvasios į pūščią 'dvasia nuvedė Jezų į dykumą') 
retai pasitaiko. Gausiai vartojamos ano meto Prūsijos lietuvių rašti- 
jai būdingos formos, kurias šių dienų požiūriu laikytume archaiz- 
mais, pvz., eimi tėvop “einu pas tėvą", jūsump “pas jus", savęspi "pas save", 
sakąsis “sakantysis', ateisiąsis "ateisiantysis', alkstąjie 'alkstantieji', 
esmi "esu", duomi "duodu", paliekmi "palieku", esme "esame", este 'esate', 
est(i) 'yra', suėst(i) "suėda", būtumbei “būtumei", eitumbime “eitume", 
dalytumbite “'dalytute', nesa (nėsa?) "nes", jeib "kad", neng "negu", bau 
“ar" ir kt. Gyvai vartojama dviskaita. Apskritai laikomasi nuo D. Klei- 
no ir J. Rėzos laikų nusistovėjusių bendrinės rašomosios kalbos normų. 
Kokių nors nukrypimų, pvz., šiaurinės vakarų aukštaičių patarmės 
(„striukių“) elementų ar šiaip jau dvejopumų pasitaiko retai. Kiek 
dažnesnis tik svyravimas tarp dvejopų būsimojo laiko variantų, pvz., 
gyvens, primins ir gyvęs, primįs. Iš rašybos ypatybių minėtinos dažnos 
priebalsinės geminatos po trumpųjų balsių (vokiečių rašybos įtaka), 
neryškus ilgųjų balsių skyrimas, rašmuo 4 'uo". 

Vėliau šis leidinys buvo ne kartą naujai perspausdinamas, įvairiai 
papildomas, ypač paredaguotu J. Rėzos „Psalteru Dovydo“. Reikš- 
mingi Jono Berento (1735, 1740, 1749 m.) ir Adomo Frydricho Šimel- 
penigio jaunesniojo (1755 m.) leidimai. 

Valdžios pavedimu J. J. Kvantas apie 1730 m. ėmė organizuoti 
visos Biblijos lietuviško teksto parengimą. Tam reikalui buvo sudaryta 
komisija, kuriai vadovavo Jonas Berentas ir Petras Gotlybas Milkus. 


Jonas Bėrentas (Berendt) gimė 1667 m. Įsrutyjė. Baigęs studijas Karaliau- 
čiaus universitete buvo kunigas Mičlkiemyje (dab. Kalinino) ir Didžiuosiuose Rū0- 
dupėnuose (vėliau pavadinti Enciūnais, dab. Repinas), po to Įsrutišs vyskupas. 
Mokėjo lietuvių kalbą. Vadovavo ne tik Biblijos, bet ir giesmyno (1732 m.), taip 
pat lietuviškos agendos („Davadnas pamokinimas“, 1730 m.) parengimui. Mirė 
1737 m. Įsrutyjė. 

Petras Gotlybas Milkus (Mielcke) gimė apie 1692 m. Tilžėje. Baigęs Kara- 
liaučiaus universitetą kurį laiką buvo kunigas Jurbarkė (prie Įsrutiės), vėliau iki mir- 
ties (1753 m.) Mičlkiemyje. 1732— 1736 m. oficialus valdžios įsakymų vertėjas į lie- 
tuvių kalbą. Prisidėjo prie lietuviškų giesmynų rengimo. 


1730 m. Biblijos tekstas buvo padalytas versti geriausiems lietu- 
vių kalbos mokovams, iš kurių minėtini Mykolas Zigmantas Engelis 
(1700— 1758), Kristupas Konradas Gėricas (1677—1752), Fabijonas 
Kalavas (Kalau, 1691—1747), Abromas Dovydas Liuneburgas (1670 
— 1743), Adomas Henrikas Pilgrimas (1702—1757), Pilypas Ruigys 
(apie jį bus vėliau plačiai kalbama), Adomas Frydrichas Šimelpenigis 
vyresnysis (1677— 1740) ir jaunesnysis (apie jį bus netrukus kalbama), 
Jonas Jokūbas Šperberis (1679—1741), Kristupas Šperberis (1674 
—1752) ir Kristijonas Štimeris (1676 — 1750). Buvo verčiama iš vokiško 
Liuterio teksto. Vertėjai naudojosi J. Bretkūno ir S. B. Chilinskio 
rankraščiais. Darbą baigė 1733 m. Aprobuotas tekstas išleistas 1735 
m. Pratarmėje J. J. Kvantas apžvelgė Biblijos vertimų į lietuvių kalbą 
istoriją. Kadangi tekstą vertė gana daug žmonių, sunku buvo išvengti 
nevienodumų, kuriuos vėlesniuose leidimuose stengtasi šalinti. Kalba 
geresnė negu daugelio kitų ano meto religinių knygų. Ji gerokai priar- 
tinta prie šnekamosios kalbos, pvz., vietoj Bretkūno eš, anys, jiemus, jo- 
pi, manęspi čia yra aš, jie, jiems, jam, pas mane ir kt. Žodynas kiek skur- 
desnis, palyginti su Bretkūno vertimu, dažniau pasitaiko germanizmų. 

Biblijos išleidimas, be abejo, turėjo nemažą reikšmę ano meto lie- 
tuvių rašomosios kalbos raidai. Buvo praturtinta leksika. Vertėjai 
daug nuveikė ieškodami tikslesnių, vaizdingesnių žodžių įvairioms 
sąvokoms reikšti. Kolektyviai svarstė tikslingesnio formų pavartojimo 
klausimus. Gyvai išverstos vaizdingosios Biblijos dalys, ypač psalmės, 
„Giesmių giesmė“ ir kt., darė teigiamą įtaką kalbos poetinio stiliaus 
raidai. Visa tai vyko tuo metu, kai carų valdomoje Lietuvoje mūsų 
kalbos kultūra sparčiai degradavo. 

Po poros dešimtmečių (1755 m.) pasirodė antrasis Biblijos leidimas, 
kurio parengimu rūpinosi jau minėti A. F. Šimelpenigis jaunesnysis 
ir A. H. Pilgrimas. Šis leidimas palyginti nedaug tesiskyrė nuo pir- 
mojo: pataisyti tik atskiri žodžiai, dar labiau priartėta prie Liuterio 
teksto. 

Vėliau Biblija buvo daug kartų leidžiama, tekstas vis tobulinamas. 
Trečiąjį ir ketvirtąjį leidimą XIX a. pradžioje parengė Liudvikas Rėza. 

Ilgainiui pasirodė nemaža įvairių Bibliją aiškinančių bei komen- 
tuojančių knygų, pvz., J. Hiubnerio „Išskirstyti ir Šventam Rašte ran- 
dami nusidavimai“ 1742 m. (vertė A. H. Pilgrimas), Chr. Langhan- 
zeno „Trumpas ir prastas išguldymas visų nedėlės ir šventų dienų 
evangelijų“ 1750 m. (J. J. Kvanto pratarmė, knygą vertė A. H. Pil- 
grimas ir Pil. Ruigys), D. Holaco „Evangeliškas malonės davadas“ 
1768 m. (vertė K. Lovynas) ir kt. Jų kalbos kokybė gerokai įvairuoja, 
bet paprastai neprilygsta Biblijos kalbai. 

Be lietuviškos Biblijos parengimo, antras svarbus Prūsijos dvasi- 
ninkų uždavinys buvo giesmynų leidimas. Juos pradėta sudarinė- 
ti nuo pat lietuviškos raštijos atsiradimo. Iki XVIII a. pasirodė M. 
Mažvydo (1566, 1570 m.), J. Bretkūno (1589 m.), L. Zengštoko (1612 
m.) ir D. Kleino (1666 m.) giesmynai, pastarasis papildytas ir naujai 
išleistas dar 1685 (J. Rikovijaus) ir 1705 m. (F. Z. Šusterio). XVIII a. 
giesmynais dar labiau susirūpinta. 1732 m. J. J. Kvanto pastangomis 
naują giesmyną parengė minėtasis J. Berentas, pagrindu paėmęs tre- 
čiąjį D. Kleino giesmyno leidimą (parengtą F. Z. Šusterio). Šis naujasis 
leidinys paprastai vadinamas Kvanto-Berento giesmynu. Jame įdėtos 
dvi pratarmės: Kvanto vokiška (aptariama giesmynų istorija) ir Beren- 
to lietuviška. Berentas buvo vokietis. Jis lietuvių kalbą mokėjo neto- 
bulai. Giesmių kalbą (tiek senųjų, tiek naujai išverstų) savavališkai 
taisė, nesiskaitė su padėjėjų nuomone. Todėl jo parengtas giesmynas 
kalbos požiūriu nebuvo be trūkumų, ne visur prilygo Kleino giesmy- 
nui. Nepaisant to, jis buvo net 5 sykius kartojamas (1735, 1738, 1740, 
1745 ir 1748 m.), nuolat papildomas naujomis giesmėmis (1745 m. 
leidime jų buvo 409), po Berento mirties redaguojamas A. F. Šimel- 
penigio jaunesniojo. 

Lygiagrečiai su Kvanto-Berento giesmynu buvo leidžiamas ir kitas, 
mažesnis, kurį parengė Didlaukių (dab. Telmanovo) kunigas Fabijo- 
nas Ulrichas Glazeris. 


Lietuviškai pasirašinėjo Glozėris (gal vertinys iš Stiklius ar Stikliorius?). Gimė 
1688 m. Dovydėliuose prie Juodlaūkių. Baigęs studijas Karaliaučiaus universitete, 
dirbo Didlaukiuose. Ten ir mirė 1747 m. Be giesmyno, paskelbė dar kitokios religi- 
nės literatūros. 


Glazerio giesmyno pirmasis leidimas pasirodė 1736 m. Pakartotas 
1738 ir 1740 m. (tada turėjo 128 giesmes). Vėliau jis buvo pridedamas 
prie Kvanto-Berento rinkinio (1746 ir 1748 m. leidimai). A. F. Šimel- 
penigis jaunesnysis nuo 1750 m. abu giesmynus galutinai suliejo į 

vieną, papildė naujomis giesmėmis (jų tada buvo 542) ir sudarė naują 
stambų rinkinį, kuris kalbos požiūriu buvo geresnis už Kvanto-Berento 
giesmyną (išnyko gremėzdiški, vokiečių kalbos įtakoje atsiradę po- 
sakiai), bet vis dėlto ne visur prilygo D. Kleino darbams. Jis buvo kar- 
tojamas 1757, 1763, 1773, 1776, 1792 m. be didesnių pakeitimų. 

Esami giesmynuose nevienodumai bei visokie nesklandumai ilgai- 
niui sukėlė naują kalbinę polemiką, kai giesmyno leidimu ėmė varžytis 
G. Ostermejeris ir K. G. Milkus. Tai bus aptarta vėliau. 

Kadangi giesmės sudarė labai svarbią protestantų religinių apeigų 
dalį, tai jas kūrė bei vertė į lietuvių kalbą gana daug asmenų, geriausi 
to meto lietuvių kalbos mokovai. 


Iš turimų duomenų matyti, kad giesmynų sudarytojams yra talkinę, giesmių pa- 
rūpinę (ir jas savarankiškai skelbę) dar šie asmenys: Jonas Andrius Cezaris (apie 
1650— 1710 m), Jonas Berendas (1691—1749), Jurgis Frydrichas Pušys (1740 — 
1818), Jonas Henrikas Kuncmanas (1707— 1755), Jurgis Adomas Meisneris (1692 — 
1769), Bernardas Andersonas (1724-1771), Dovydas Gotfrydas Zudnachovijus 
(1737—1781), Kristijonas Lovynas (1721— 1783), Vilhelmas Regė (1716-1791), 
Jonas Melankaitis (apie 1730— 1795 m.), Povilas Šrederis (1723 — 1796), Kristijo- 
nas Demkis (keliaujantis XVIII a. pamokslininkas), Kristijonas Mykolas Piečys 
(1730— 1806), be to, anksčiau minėti A. D. Liuneburgas, P. G. Milkus, Pil. Ruigys, 
J. J. Šperberis, K. Štimeris ir F. Z. Šusteris. 


Giesmynų kalbai tobulėti gerokai trukdė toji aplinkybė, kad gies- 
mes Žmonės paprastai mokėsi atmintinai. Jiems nepatiko, jeigu teks- 
tas buvo dažnai keičiamas. Be to, prieš bet kokį giesmių kalbos kei- 
timą neretai piestu stodavo konservatyviai nusiteikę vokiečiai kunigai, 
dėdamiesi ginantys „tikinčiųjų interesus“. 

Nuo D. Kleino laikų prie didžiųjų giesmynų buvo pridedamos ir 
maldų knygos (įrišama į vieną leidinį). Vėliau, ypač XIX a., pasi- 
rodė nemaža atskirai leidžiamų maldaknygių. Tačiau jos, nuolat var- 
tojamos, greit susidėvėdavo, todėl daugelio neišliko nei vieno egzemplio- 
riaus. Paprastai nežinomi ir jų sudarytojai. Be kita ko, šaltiniuose 
minima K. M. Piečio apie 1782 m. sudaryta maldų knygelė specialiai 
lietuviškoms mokykloms, kuri, deja, nebuvo išleista. 

Iš kitos religinės literatūros pirmiausia reikia aptarti katekizmus, 
kurių apžvalgą patogu pradėti nuo H. J. Lizijaus veiklos apibūdinimo. 
Henrikas Jonas Lizijus (Lysius, 1670 — 1731) buvo Karaliaučiaus uni- 
versiteto profesorius. Jam valdžia pavedė tvarkyti lietuviškosios Prū- 
sijos dalies mokyklas. Jis sudarė paspartinto lietuvių germanizavimo 
planą. Siūlė įvesti privalomą vokiečių kalbą mokyklose ir bažnyčiose. 

Bet tam įvykdyti reikėjo vadovėlio, kuriuo anuomet paprastai eidavo 
katekizmas. Tokį Lizijus 1719 m. ir parengė. Tai buvo lygiagrečiai 
vokiečių ir lietuvių kalbomis surašytas Liuterio mažasis katekizmas. 
Jį davė peržiūrėti ir taisyti net 62 kunigams, iš kurių nurodytini Jonas 
Arnoldas Paulis (1682 — 1741), Jurgis Frydrichas Pušys (apie 1687— 
1751 m.) ir anksčiau minėti J. Berentas, F. Kalavas (Kalau), A. D. 
Liuneburgas, J. A. Meisneris, J. Naunynas, K. Rebentišas, Pil. Rui- 
gys, A. F. Šimelpenigis vyr., J. J. Šperberis, K. Štimeris ir F. Z. Šus- 
teris. Tačiau šio katekizmo leidimas susikomplikavo, nes Lizijaus ger- 
manizacijos projektas sukėlė stiprų dvasininkų pasipriešinimą. Opo- 
zicijos priešakyje stojo Gabrielius Engelis. 


Jis gimė 1665 m. Tilžėje. Baigęs Karaliaučiaus universitetą, dirbo pastoriumi 
Tolminkiemyje (dab. Čistyje Prūdai), Žiliuosė (dab. Žilinas) ir Kretingalėje, kur ir 
mirė 1761 m. Vienas iš ryškesnių to meto švietėjų. Lietuvių kalbos teisių gynėjas 


Opozicijai pavyko sužlugdyti Lizijaus planą. Karaliaus įsakymu 
1721 m. Lizijus buvo iškeltas į Mozūrų kraštą. Jį pakeitė G. Engelis, 
kuris spaudai parengtą katekizmą naujai perdirbo ir 1722 m. išleido. 
Tai buvo pirmą kartą išleistas dvikalbis katekizmas Prūsijos lietuviams, 
tačiau prie jo pridėtas apeigynas išspausdintas vien lietuviškai. Aptarti 
šio leidinio kalbos neįmanoma, nes Lietuvoje neturime nė vieno eg- 
zemplioriaus (išliko tik Halės universiteto bibliotekoje ir defektuotas 
Rygoje). Apie 1726 m. jis buvo pakartotas, bet šio leidimo neišliko. 
Tas pat pasakytina apie 1730 (vienintelis egzempliorius Halėje) ir 1751 
m. (visai neišliko) leidimus, parengtus greičiausiai jau nebe G. Engelio. 


Karaliaučiaus universiteto bibliotekoje prieš karą buvo saugomas Lizijaus 
katekizmo rankraštis, dabar neberandamas. Tačiau 1987 m. Krokuvos universiteto 
bibliotekoje kitą to paties katekizmo rankraštį rado italų baltistas P. Dinis, kuris 
žada jį paskelbti ir padaryti prieinamą tyrėjams. 


Katekizmas buvo anuomet labai reikalinga, vadovėlį atstojanti 
knyga, todėl gausiai vartojama ir greit sudėvima. Iš vėliau išleistų 
katekizmų tik reti egzemplioriai išliko iki mūsų dienų ir iš jų nelengva 
spręsti apie šios rūšies knygų kalbą. 


Vokiečių teologo J. J. Rambacho katekizmo lietuviško vertimo (parengto nežino- 
mo asmens, išleisto 1750, pakartoto 1780 m.) išliko vos vienas egzempliorius. Fal- 
kenbergo katekizmo (vertėjas irgi nežinomas) 1780, 1806, 1816 ir 1825 m. leidimų 
visai neišliko, bibliografai žino vienintelį 1849 m. egzempliorių. Vos keli pavyzdžiai 

išliko Vilento „Enchiridiono“ teksto perdirbinių, išspausdintų 1709, 1720 ir (tekstas 
pakoreguotas) 1751 m. daugiakalbiuose vokiečių, lotynų, lenkų ir lietuvių katekiz- 
muose. Būta ir katalikų katekizmo: Jonas Joskaudas (apie 1742 — po 1797 m., 
kilęs nuo Palangos) 1770 m. išleido „Krikščionišką katalikišką katekizmą“, kurio 
išliko 3 egzemplioriai. Jį vėliau Jurgis Lechavičius sužemaitino ir pakartojo Vilniu- 
je 1848 m. 


Dar liūdnesnis likimas ištiko specialiai mokykloms skirtus elemen- 
torius. Šių visiškai neišliko. Matyt, tai daugiausia buvo nedidelės, 
kelių puslapių knygelės, pvz., bibliografų nurodomos 1708 m. „Skai- 
tytinės“ turėjo vos 8 puslapius, o prieš 1747 m. išleista „ABC“ — 
2 puslapius. 

Apie 1766— 1795 m. buvo išleista ir 1806 m. pakartota didelė, per 
300 puslapių, mokiniams skirta knyga „Kudikių prietelius. Knygelės 
šuiliokams ant gero surašytos“. Tai vokiečių pedagogo F. E. Rochovo 
trumpų dorovinių apsakymėlių rinkinys, nežinomo asmens išverstas 
į lietuvių kalbą. Darbas atliktas prastai. Vertimo kalba nepavyzdinga. 
Vietomis jaučiamas pažodinis vertimas. Pasitaiko germanizmų. 


Buvo leidžiama ir daugiau didaktinių knygų, iš kurių nurodytinas 
greičiausiai Frydricho Vilhelmo Hako (apie jį bus kalbama vėliau) 
parengtas „Davadnas* mokslas apie dūšios išganymą“ 1729 m. (vo- 
kiečio J. A. Freilinghauzeno knygelės vertimas, pakartotas 1735 m.) 
ir nežinomo parengėjo „Prasta, ale už auksą brangesnė skarbnyčėlė 
Dievo vaikų“ 1751 m. (K. H. Bogackio knygelės vertimas, vėliau daug 
sykių kartotas, Lietuvoje turime tik 1817 m. leidimo egzempliorių). 
Apie daugelį kitų šios tematikos XVIII a. knygų žinome vien iš šalti- 
nių. Šios iš esmės religinės beletristikos knygos buvo leidžiamos įpras- 
tine Prūsijos lietuvių raštų kalba, gerokai užteršta slavizmų, nelietu- 
viškų konstrukcijų, taigi prastesne negu Biblija, iš dalies ir giesmynai. 
Germanizmų joje būta dar palyginti nedaug. Jų labai pagausėjo vėliau, 
XIX a. Bet jau pasitaikydavo nemaža pažodinio vertimo iš vokiečių 
kalbos, vokiškų sakinio konstrukcijų. Iš gramatikos ypatybių labiau- 
siai į akis krinta sutrumpintos bevardės giminės (pvz., pikt “pikta", 
ger "gčra", vis 'visa'...) ir 3. praes. (tur “tūri', nor "nori", gal 'gžli" ...) 
formos, taip pat atematiniai veiksmažodžiai (esmi, esme, este, est, 
eimi, girdmi ...). Iš fonetikos dalykų ypač minėtinas o ir uo (rašoma 
ū) painiojimas. Pažymėtinos rašąsis “rašantysis' tipo įvardžiuotinės 
formos, įvardžių naudininkai tav tau", sav "sau" (kažin ar čia tik ra- 


5 T. y. tinkamas, geras, tvarkingas (iš I. dowodny). 

šyba), įnagininkai tuomi "tuo", juomi "juo", kuomi "kuo", vietininkai šime 
"šiame", kurime "kuriame", daugiskaita mūsyje "mumyse" (mūsije?), 
tariamoji nuosaka su -5-, pvz., eitumbei, eitumbime, eitumbite. Varto- 
jama daug dabar mums neįprastų nekaitomų žodelių, pvz., bau 'ar", 
didei "labai, didžiai" (plg. fem. didė 'didelė'), ing 'į', jeib "kad", neng 
"negu", nėsa(ng) "nes", norint "nors", nū "dabar", nuog "nuo", podraug 
“kartu, drauge", prieg 'prie', priegtam “be to", tikt tik", toktai "tatai", 
vislab "visa, viskas". Iš žodžių darybos ypatybių nurodytini neįprasti 
veikėjų pavadinimai su -tojas, pvz., apgintojas “apgynėjas", apjuok- 
tojas “apjuokėjas', atpirktojas “atpirkėjas', sutvertojas “sutvėrėjas' 
ir t. t. Dar plg. dvasė "dvasia", geidulas “geidulys"', gyvata "gyvybė". 
Šiaip jau leksika gerokai įvairuoja. Iš ypatingesnių žodžių minėtini 
buklus "gudrus, klastingas', buklystė “gudrumas, klasta', iškekšinis *'pa- 
vainikis', /aukininkas "valstietis, žemdirbys", /ytus "lietus", narsas "di- 
delis pyktis, įnirtis'“, padonas “valdinys', pavargulis "vargšas", sargybė 
"apsauga". Rašyboje dažnos priebalsių geminatos prieš einančio balsio 
trumpumui žymėti, daiktavardžių rašymas iš didžiosios raidės ir kiti 
vokiečių ortografijos elementai. 


Oficialieji raštai 


Prūsijos valdžia iš seno įsakymus leido ne tik vokiečių, bet ir lie- 
tuvių kalba. Ankstyvų tos rūšies tekstų iš XVI - XVII a. išliko nedaug. 
Jų kalba aptarta „Lietuvių kalbos istorijos“ III tome (p. 100— 102). 
XVIII a. visokių įsakų, karaliaus „gromatų“, „pagraudenimų“, instruk- 
cijų ir t. t. labai padaugėjo. Pasirodė net per šimtą (su rankraštiniais) 
tekstų, tik ne visi išliko. Valdžia kišosi į valstiečių gyvenimą, visaip 
juos mokė, draudė, grasino ir t. t. Įsakų tematika labai įvairi, liečia 
visokius administracinius klausimus (pvz., tikslina žemėvaldos taisyk- 
les, nustato pavaldinių samdymo tvarką ir kt.), duodami įvairūs nuro- 
dymai, pamokymai, draudimai (pvz., dėl palaidų šunų laikymo, tvorų 
taisymo, šaudymo per vestuves, greito važiavimo, dėvėjimo vyžomis, 
žvirblių ir varnų naikinimo, draudimo elgetauti, nurodymai kaip rašy- 
ti karaliui skundus ir t. t.), kovojama su dezertyravimu iš kariuo- 
menės, Valstiečių bėgimu nuo baudžiavos ir kt. Pasitaiko ilgų 
tekstų, net po keliolika puslapių. Daugelį šių kanceliarinės kalbos 
paminklų surinko ir 1960 m. išleido P. Pakarklis. Tai didelė 
knyga, pavadinta „Prūsijos valdžios gromatos, pagraudenimai ir 

apsakymai lietuviams valstiečiams“ (1960), kurioje pateiktos tekstų 
faksimilės, paaiškinimai bei komentarai. Yra ir kitur skelbtų tekstų, 
pvz., Knygotyroje, t. 9(16), sąs. 1, p. 95 —97 (J. Tumelis 1757 m. įsaką). 
Jų visų kalba iki šiol tebėra bemaž netirta, nors tam darbui pradžią 
padarė dar 1958 m. vokiečių kalbininkė G. Benzė**. Bendrais bruožais 
to meto kanceliarinių raštų kalbą yra aptaręs J. Palionis „Lietuvių 
literatūrinės kalbos istorijoje“ (1979). 

Šių juridinių tekstų struktūra ir formulavimai paveldėti iš ankstes- 
nių laikų. Vyrauja trafaretiniai štampai, pvz., Karališkoji Majestota 
“Karališkoji Didybė", Karališkas apsakymas “Karaliaus įsakymas', 
atnaujinta ir padrūtinta gromata “naujai skelbiamas ir sugriežtintas 
raštas', atkartotas ir aštras apsakymas "pakartotas ir griežtas įsakas" 
ir kt. Gausu pompastiškų posakių, pvz., Iš Dievo Malonės Karalius, 
Prūsų Karaliaus Aukštybė ir pan. Įdomi leksika. Yra nemaža gra- 
žių senų lietuviškų žodžių ir savitų darinių, pvz., apylanka 'aplenki- 
mas, užuolanka', atlaida "atleidimas, dovanojimas, amnestija", atpenč 
“vėl, audėjas, avynas "motinos brolis', balnininkas “balnius', bėgūnas 
“dezertyras", dalybos, dingstis 'proga', gyvatininkas "gyventojas", įsa- 
kymas, įstatymas, yškiai "aiškiai", jeib 'kad", laidas “laiduotojas", laiš- 
kas “valdžios raštas, pažymėjimas", palūkanos, paprotis, paveldėtojas, 
pelnas, pėstininkas “toks karys", prievardis "pavardė", raštininkas, ža- 
vinti "žudyti". Kai kurioms sąvokoms reikšti vartojama nemaža para- 
lelinių žodžių. Ypač įvairuoja mėnesių pavadinimai, pvz., birželio mė- 
nuo vadinamas birželiu, beržiniu, beržų mėnesiu, sėmeniu, pūdymo 
mėnesiu ir sėjos mėnesiu, rugpjūtis — rugpjūčiu, rugpjūte, augustu ir 
degėsio mėnesiu, rugsėjis — rudugiu (nom. sg. rudugjs) ir strazdiniu, 
gruodis — sausiu, sausiniu, pūsčium ir kt. Matyt, įvairavimo būta 
šnekamojoje kalboje bei tarmėse. 

Lygindami su ankstesniais šios rūšies tekstais, randame daug naujų 
administracinių, juridinių ir karinių terminų, anksčiau nevartotų ar 
retai težinotų. Daugiausia vokiški žodžiai ar į lietuvių kalbą atėję per 
vokiečius, pvz., akčyžė "prekių mokestis? (vok. Akzise), bekeris 'kepė- 
jas* (Būcker), cuktūžė 'kalėjimas* (Zuchthaus, dial. zuythūz), dišerė 
"dailidė, stalius' (Tischler, vvž. discher), dorfšulcas “kaimo seniūnas' 
(Dorfschulze), edelmonas “bajoras, didžiūnas' (Edelmann), (j)ėgėrė 


* Bense G. Sprachliche Untersuchungen zu neugefundenen litauischen Doku- 
menten aus dem XVIII Jahrhundert // Wissenschaftliche Zeitschrift der Mar- 
tin-Luther-Universitūt Halle-Wittenberg, 1958. P. 653— 664, 

"medžiotojas' (Jūger), fersteris "girininkas" (Fūrster), festungė, fes- 
tingė "tvirtovė" (Festung), galgis, galgės “kartuvės' (Galgen), giliukas 
"laimė" (Glūck, dial. geloėck), komanderuoti “siųsti kur tarnybos rei- 
kalu' (kommandieren), landrotas “apskrities viršininkas' (Landrat), 
mucė "kepurė" (Mūtze), šuilokas "mokinys" (plg. Schule "mokykla" > 
lie. šuilė), urlopas "atostogos" (Urlaub, dial. urlop). Daug vertalų ir da- 
rybos sekinių, pvz., baudžūkis “baudžiavinis ūkis* (Scharwerkshof), 
darbvietė (Arbeitsstūtte), ugnies bėda "gaisras" (Feuernot). Ypač akį 
rėžia pagal vokiečių kalbos modelį pasidaryti kompozitai, pvz., knyg- 
-drukorius “spaustuvininkas? (vokiškai tada rašė Buch-Drucker), 
krygs-rotas "karo patarėjas' (Kriegs-Rat), malon-pinigai "pensija" (Gna- 
den-Geld), ober-med-skrybėlė “vyresnysis miškų raštininkas' (Ober- 
- Wald-Schreiber). 

Kas tuos juridinius tekstus vertė į lietuvių kalbą, .daugeliu atvejų 
nežinome. Tik kai kurie vertėjai nustatyti. Geresnė kalba K. Donelai- 
čio verstų tekstų. Jų žodynas turtingesnis ir sintaksė sklandesnė. Ma- 
tyt, daugelis vertėjų lietuvių kalbą mokėjo prastai. Vertė dažniausiai 
pažodžiui. Sunku buvo jiems susidoroti su painia vokiečių originalo 
sakinių konstrukcija. Vergiškas vertimas neretai lietuvišką tekstą taip 
sudarkė, kad jis tapo sunkiai suprantamas ar visai nesuprantarnas. 
Antai karaliaus 1788 m. sausio 8 d. įsakymas dėl dezertyravusių karei- 
vių gaudymo buvo taip prastai išverstas Karaliaučiaus lietuvių baž- 
nyčios kantoriaus C. Sakersdorfo, kad dėl jo vertimo Gumbinės kuni- 
gas K. G. Kėberis ir Mičlkiemio kunigas D. F. Milkus rašė protestą 
Prūsijos valdžiai, nurodė kalbos klaidas ir šiaip nesąmones. Valdžia 
į protestą reagavo ir Sakersdorfas buvo atleistas iš vertėjo pareigų. 
Žinoma, buvo kalta ir pati valdžia, specialiu potvarkiu (1724 m.) 
įsakiusi vertėjams versti tiksliai, žodis į žodį, kad vertimas kuo tiksliau 
atitiktų vokišką originalą. Tai orientavo į pažodinį vertimą. Be to, 
prastai lietuvių kalbą mokantiems asmenims (daugiausia vokiečiams) 
sunku buvo rasti tinkamų lietuviškų atitikmenų nuolat vokiškame ori- 
ginale pasirodantiems naujiems administraciniams bei juridiniams 
terminams, kuriuos neretai patys vertėjai „kūrė“, nesuvokdami lie- 
tuvių kalbos žodžių darybos polinkių. Dėl viso to labai dažnai susidu- 
riame su vokiškomis kalkėmis, pažodiniu frazeologizmų vertimu, 
pvz., po vakta imti “būti sargybos priežiūroje' (unter Wache nehmen), 
kiekvienam šia gromata žinią duodam, jog ... ne viens šioje karalystėje 
daugiaus vyžas ant savo kojų, norint bile kas būtų, bet kurpes šioj 
žemėje darytąsias turėtų "kiekvienam šiuo raštu pranešame, kad 

„niekas (kas jis bebūtų) šioje karalystėje neturėtų ant savo kojų 
(dėvėti) vyžų, bet tik (dėvėtų) šioje žemėje gamintas kurpes'. Iliustra- 
cijai pateikiame kelių įsakų pavadinimus (rašyba nekeičiama): 

Atkartutas Apsakimas kurrem' Nupjowim's, Nukertim's ir IBkddi- 
jim's jaunų Aujolū prie funkios Korawones afBtrey uždraudžamas yra 
"Pakartotas įsakymas, kuriame 
griežtai uždraudžiama jaunus 


S rartia it AEftinfa ąžuolus pjauti, kirsti ir nio- 


1 koti'; 
Švaraliffa Šr oma(a Apf/akimas, Kurrem' Malonin- 
(eb gidufafis Mufu Karalus wi/Jus 


S pdai ir Ki prafti prieB 3igonus, ir kittus Įwėti- 


mus Ubbagus tulą Kartą iBdū- 


SErominintai tus Apfakimus afBtrey atkartūja 


"Įsakymas, kuriame mūsų malo- 


fawvo Šiavorus ningiausiasis karalius įsakmiai 
. kartoja ne kartą išleistus po- 
anfžėm ikos 
L Ane Eur iveši tvarkius prieš čigonus ir kitus 
svetimus elgetas'; 
Karališka Gromata, Jog tie, 


po Ššammus parduti 


Gurašpta ta Brrijaa z7ta vta Diena Reneijio turi Kurrie ne Tiek druskos kiek 
O minami nika aa BB jiems nūg Druskos Padabbėtojū 


t e Bie a a 4 Katia Drei, prisakyta, Jms, Ney tū dėl fawę 


At 
Sass priderincgey uztarti gallės, Pir- 


mą kartą keturis defimtis, 0 
antrą Bimtis plėkių ant Jubbi- 
nės gauti, o treczią kartą be kokiės Malonės tur pakarti buti "Ka- 
rališkas raštas (apie tai), jog tie, kurie ims (t. y. pirks) ne tiek druskos, 
kiek jiems druskos prižiūrėtojų įsakyta, ir savo elgesio negalės tinka- 
mai pateisinti, pirmą kartą turės gauti (t. y. bus baudžiami) keturias 
dešimtis, antrą kartą šimtus plokių (rimbo smūgių), o trečią kartą 
— be jokio gailesčio bus pakarti'. 

XVIII a. kanceliarinis stilius Prūsijoje, galima sakyti, visai susifor- 
mavo. Pagausėjo kalbinės raiškos priemonių, nusistovėjo tam tikra 
jų norma, mums šiandien dažnai neįprasta, stipriai paveikta vokie- 
čių kalbos. Šios įtaka jaučiama ir kituose ano meto kanceliarinės kal- 
bos paminkluose, pavyzdžiui, Tepliavos elgetyno 1796/97 m. finansi- 
nėje apyskaitoje (paskelbta minėtame P. Pakarklio rinkinyje, p. 450 — 
452), 1787 m. priesaikoje (paskelbė E. Gudavičius „Lietuvos istorijos 

24 pav. 1737.IV.27 įsako titulinis lapas 


metraštyje 1978“, V., 1979, p. 87—88), Klaipėdos pirklio Johano 
Ernsto Šadevalto 1750—1753 m. laiškuose Rietavo seniūnijos parei- 
gūnams (rašyta žemaitiškai, žr. p. 50). Įdomu, kad anksčiau minėta- 
me Europos kelionių vadove (Leipcigas, 1724) įdėtų lietuviškų pasi- 
kalbėjimų, skirtų keliaujantiems po Lietuvos Didžiąją Kunigaikštys- 
tę, tekstas reprezentuoja ne LDK raštų kalbą, bet Prūsijos lietuvių 
kanceliarinį stilių. 


Kalbotyros darbai 


XVIII a. lietuvių rašomosios kalbos raidai didelę reikšmę turėjo 
kalbotyros darbai, ypač žodynai ir gramatikos. Rengiant spaudai 
žodynus, buvo ieškoma ir prireikus kuriamasi lietuviškų atitikmenų 
vokiškiems žodžiams bei posakiams, išskiriamos žodžių reikšmės ir 
jų atspalviai, apskritai plečiamas bei gausinamas kalbos žodynas. 
Rašant gramatikas buvo gilinamasi į kalbos struktūrą, apibendrinami 
jos reiškiniai, tikslinamos normos, gausinamos raiškos priemonės. 
Visa tai plėtojo teorinę kalbinę bazę, o tai savo ruožtu rengė dirvą 
moksliniam lietuvių kalbos tyrimui, kurį netrukus pradėjo XIX a. 
pradžioje atsiradusi lyginamoji indoeuropiečių kalbotyra. Viso to 
nebuvo LDK, kur tuomet raštų kalba kaip niekada smuko. Rytų Prū- 
sijoje, priešingai, XVIII amžių galima būtų vadinti kalbos amžiumi, 
nes čia tada labai suintensyvėjo kalbininkų veikla: buvo rašomi ir lei- 
džiami žodynai, spausdinamos gramatikos, iškilo įvairūs kalbiniai gin- 
čai, diskusijos, intensyviai svarstyti kalbos klausimai. 

Apžvalgą pravartu pradėti nuo ankstyvųjų darbų, kurie buvo at- 
liekami Halės universiteto Lietuvių seminare. 


Frydrichas Vilhelmas Hakas 


Vokiškai pavardę rašė Haack. Gimė 1706 m. Kretingalėje. Studi- 
javo iš pradžių Karaliaučiaus (nuo 1724 m), vėliau Halės (nuo 1727 
m.) universitete. Klausė paskaitas Halės Lietuvių kalbos seminare, 
po to, 1728 — 1732 m., ten pats dėstė lietuvių kalbą ir vadovavo semi- 
narui. 1732 m. Hakui teko lydėti į Mažąją Lietuvą vykstančius kolo- 
nistus zalcburgiečius. 1733 m. paskirtas diakonu į Gumbinę, paskui 

kunigu į Gerviškčnus (dab. Prioziorskojė). 1734 m. tapo Pilkalnio ku- 
nigu ir juo išbuvo iki mirties 1754 m. 

Vadovaudamas Halės universiteto Lietuvių seminarui, F. V. Hakas 
stengėsi parūpinti mokymo priemonių to seminaro klausytojams. Tada 
D. Kleino gramatika jau buvo sunkiai gaunama, o spausdinto lietuvių 
kalbos žodyno Prūsijoje iš viso neturėta. Taigi kilo gyvas reikalas 
parengti naują gramatiką ir, svarbiausia, išleisti žodyną. Hakas ir ėmė- 
si šių darbų. 

1730 m. jis išleido mokymosi reikalui dvikalbį žodyną, kartu pri- 
dėjo ir trumpą gramatiką. Tai buvo pirmasis spausdintas lietuvių kal- 
bos Žodynas, skirtas Mažajai Lietuvai. Jį sudarė dvi dalys: didesnė 
lietuvių — vokiečių ir bemaž perpus mažesnė vokiečių — lietuvių. Savo 
žodynui Hakas duomenis rinko vien iš religinių raštų, daugiausia Nau- 
jojo testamento ir psalmyno. Iš viso jis sukaupė apie 5000 lietuviškų 
žodžių. Tarp jų pasitaiko ir 


VOCABYVLARIVM vokiškų vertalų, tokių kaip 


draugkalinys belaisvis“ (vok. 
LIT THVANICO.- Mitgefangener), sandarbininkas 
ASM, "bendradarbis? (Mitarbeiter) ir 


Ė t. t. Kadangi žodžiai buvo ren- 
GERMANIGO kami vien iš religinės literatū- 


ros, tai įdomesnių, ypač ano 
Rain Seano urb alter meto liaudinę leksiką reprezen- 


a sadmiass tuojančių, pasitaiko nedaug. 
Žodžiai nekirčiuoti, tik vieno 
Sinem Ša) ang kito pažymėtas kirčiuojamas 
Pitthavifden skiemuo. Frazeologijos, galima 
GRA MMATIC. sakyti, visai nėra, išskyrus vieną 
e kitą žodžių junginį, pavyzdžiui, 
Griederid) Milbem Daad/ dėti į širdį, nieku versti, nieku 
būdu ir kt. Dėl viso to filologi- 
nė žodyno vertė nedidelė. Ap- 
skritai žodyno pobūdį lėmė jo 
25 pav. F. V. Hako žodyno titulinis lapas mokyklinė paskirtis. Vis dėlto 
juo anuomet plačiai naudojosi 
kunigai, ypač tie, kurie vertė į lietuvių kalbą religines knygas. Žo- 
dynas, be abejo, prisidėjo prie kai kurių žodžių ir posakių įtvirtinimo 
Mažosios Lietuvos rašomojoje kalboje. Jo leksiką vėliau į savo žo- 
dynus sudėjo J. Brodovskis ir Pil. Ruigys. 

Kaip minėta, prie Hako žodyno buvo pridėta trumpa gramatika, 
skirta mokymuisi seminaro klausytojams. Joje aiškiai sekama D. Klei- 
no 1653 m. gramatika (ne Kompendiumu). Įdomu, kad šioje grama- 
tikėlėje jau nebeakcentuojama, jog balsiai 4, ę, ų, į tariami „pro nosį“ 
(matyt, buvo stipriai palietusi denazalizacija), atematinių veiksmažo- 
džių Hakas nebeišskiria į atskirą asmenuotę (turėjo būti jau gerokai 
apnykę). Hako gramatika ne tik prisidėjo prie tolesnio Kleino nusta- 
tytų gramatinių normų įtvirtinimo, bet buvo ir tam tikras poslinkis į 
priekį lietuvių kalbos gramatinės minties raidoje. Hakas pateikė nau- 
jų lietuviškų pavyzdžių, įdėjo daiktavardžių linksniavimo lentelę, 
aiškiau suformulavo kai kurias taisykles. 

1729 m. Hakas išleido anksčiau minėtą religinę knygą „Davadnas 
mokslas apie dūšios išganymą“. Galbūt ją vertė kartu su seminaro 
klausytojais. 

Svarbiausias Hako nuopelnas, žinoma, jo kalbotyros darbai — žo- 
dynas ir gramatikėlė, kurie teigiamai veikė tolesnę lietuvių rašomosios, 
ypač bažnytinės, kalbos raidą, ugdė leksikografiją, brandino gramati- 
nę mintį, nors Hako darbuose ir nebuvo atsižvelgta į M. Merlino ragi- 
nimą remtis liaudies kalba ir tautosaka. 

Halės universiteto Lietuvių seminare, be Hako, dirbo ir klaipėdiškis 
Jonas Richteris (1705 — 1754). Deja, šio darbai nebuvo išspausdin- 
ti. Likę rankraščiai kelia abejonių, ar iš tikrųjų parašyti Richterio. 
Jis buvo iš Liubeko kilusio turtingo Klaipėdos pirklio sūnus. Gerai 
mokėjo lietuvių kalbą. Kaip ir Hakas, iš pradžių studijavo Karaliau- 
čiaus (nuo 1722 m.), vėliau Halės universitete, po to iki 1728 m. dėstė 
Halės universiteto Lietuvių seminare. 1728 m. grįžo į Klaipėdą ir buvo 
paskirtas Katyčių (prie Šilutės) kunigu. Nuo 1736 m. iki mirties dirbo 
Klaipėdoje. 

Halėje išliko Richteriui priskiriamo vokiečių —lietuvių kalbų Žo- 
dyno 300 lapų rankraštis, be antraštinio puslapio. Spėjama, jį Rich- 
teris paliko seminaro klausytojams naudotis. Tačiau autorystė ne vi- 
sai aiški. Šio žodyno ištraukų pateikė F. Špechtas (Specht; Archivum 
philologicum V 49—53). Lietuvos Mokslų Akademijos biblioteka tu- 
ri jo mikrofilmą. Detaliau ištyrė ir aprašė V. Urbutis (Baltistica, t. 
23 (1), 24 (1, 2). Rankraštyje yra apie 10 000 lietuviškų žodžių. Di- 
desnis už Hako darbą, tačiau dalis vokiškų žodžių palikta neišverstų. 
Prasikiša klaipėdiškių tarmė. Yra ir kita ranka papildymų. V. Urbučio 
nuomone, iš esmės tai ne savarankiškas žodynas, o jau buvusio mums 
dabar nežinomo žodyno pakoreguota bei papildyta redakcija. Aiškiai 

susijęs su ankstesniais rankraštiniais Prūsijos lietuvių žodynais, jų tam 
tikra modifikacija. 

Turimas dar vienas greičiausiai to paties laikotarpio anoniminis 
vokiečių — lietuvių žodyno rankraštis, dabar saugomas Mokslų Akade- 
mijos Lietuvių kalbos ir literatūros instituto žodynų skyriuje. Jo ti- 
tulinis lapas neišliko, todėl nežinome nei pavadinimo, nei autoriaus. 
Įrišimo viršelio antroje pusėje vokiškai įrašyta  Nybudžių klebonas 
Krauzė. Neaišku, autorius ar savininkas. Buvo spėjama (J. Lebedys 
ir kt.), kad tai Andrejus Krauzė, dirbęs Nybudžiuose 1621— 1655. 
Tačiau V. Urbutis įrodė (Baltistica, t. 19(2), p. 163 — 166), kad rankraš- 
tis rašytas XVIII a. antrajame ketvirtyje. Jis nemažas, 666 puslapių 
(mažesnio formato). Beveik be frazeologijos. 

Halėje dar yra 1728 m. parašytos lietuvių kalbos gramatikos rank- 
raštis. Jį aptarė G. Benzė (Zeitschrift fūr Slawistik XIX 296— 297), 
Rašyta lotyniškai su gausiais vokiškais intarpais. Autorius nežinomas. 


Jokūbas Brodovskis 


Jis laikytinas vienu iš žymių Mažosios Lietuvos leksikografų. Gimė 
prieš 1695 m. neturtingoje šeimoje kažkur apie Geldapę (dab. 1. Gol- 
dap). Mokėsi Karaliaučiaus senamiesčio mokykloje. Tada Mažojoje 
Lietuvoje vyko kalbinis ginčas, buvo leidžiamos poleminės brošiūros, 
pasirodė M. Merlino traktatas, J. Šulco versto Ezopo pasakėčios. 
Veikiausiai toji veikla ir paskatino Brodėovskį susidomėti lietuvių kal- 
bos dalykais, tautosaka. 1710 m. jis stojo į Karaliaučiaus universi- 
tetą. Nuo 1713 m. buvo bažnytinės mokyklos Trempuosė (dab. Novos- 
trojevas) mokytojas (precentorius). Trempą apylinkės tuomet buvo 
ištisai lietuviškos, čia turėta tam tikrų lituanistikos tradicijų: anksčiau 
dirbo M. Mažvydo pusbrolio Baltramiejaus Vilento sūnus, irgi Baltra- 
miejus, vėliau — Jonas Partatijus (Partacijus). Atvykęs Brodovskis 
rado kunigą G. L. Miulenkampfą, buvusį F. V. Hako mokinį Halės 
Lietuvių seminare. Taigi aplinka tiko kalbotyros darbui. Trempuose 
Brodovskis išgyveno iki mirties 1744 m. 

Visą atliekamą nuo tiesioginio darbo laiką Brodovskis skyrė lietuvių 
kalbos leksikos duomenims kaupti. Jo įpėdinis G. Ostermejeris rašė, 
kad Brodovskis artimai bendravo su liaudimi, kuri jam buvo svarbiau- 
sias lituanistikos dalykų mokytojas, žodyno turtų tiekėjas. Su savimi 
visuomet nešiodavęs rašomąją lentelę. Išgirdęs kokį įdomesnį žodį 

ar posakį, tuoj užsirašydavęs, paskui namie perrašydavęs. Kartais 
dėl vieno žodelio ar kokio posakio keliaudavęs kelias mylias. Per 30 
metų sudarė didžiulį vokiečių — lietuvių ir lietuvių — vokiečių kalbų 
žodyną. Deja, jo neišspausdino, net galutinai nesuredagavo. Iki mū- 
sų laikų išliko tik nepilna vokiečių — lietuvių dalis (maždaug du treč- 
daliai), kurią sudaro per 1000 puslapių rankraštis, dabar saugomas 
Lietuvos Mokslų Akademijos bibliotekoje. Šią dalį Brodovskis pa- 
rašė pirmiausia. Antroji dalis (lietuvių — vokiečių) buvo bent tris kar- 
tus mažesnė (461 p.), bet ji neišliko, rankraštis dingo šio karo metu, 
bent dabar nerandamas. 

Rašydamas žodyną, Brodovskis naudojosi ankstesniais leksiko- 
grafiniais darbais, senaisiais tekstais: spėjamojo F. Pretorijaus žodyno 
rankraščiu, F. V. Hako žodynu, 
M. Pretorijaus „Prūsijos įdo- 
mybių“ ankstesniąja redakcija, 
1735 m. Biblijos vertimu, gal ir 
D. Kleino gramatika, K. Sirvy- 
do žodynu (?). Tačiau jis nesi- 
ribojo vien žodžių rinkimu iš 
raštų. Daug kalbinių duomenų 
užrašė iš liaudies lūpų. Tuo dė- 
jo pagrindus naujai lietuvių 
leksikografijos krypčiai, pradė- 
jo naują jos etapą. 

Kai kurie būdingesni Bro- 
dovskio užfiksuotos leksikos 
pavyzdžiai: ašva "kumelė", gel- 
menis "didelis šaltis, speigas“, 
goglys (ar goklys) "kas daug 
ėda, besotis'“, karvišius 'ker- 
džius', /uinas "be ragų, baužas | Ža5ž 
(pvz., avinas), pyplys 'vijūnas", 26 pav. J. Brodovskio vokiečių- lietu- 
skinkis "prastas, silpnas alus, vių kalbų žodyno rankraščio | titulinis 
gira', stulgis “durklas, duriamas lapas 
peilis". Čia randame žodžius: 
baudžiava, baudžiauninkas, knygininkas, malkas "gurkšnis", palūka- 
nos, pekus “galvijas', spaustuvė, ūkininkas, valsčius ir daugybę kitų. 
Gausūs dariniai su -tojas, pvz., gydytojas, pasakotojas, pramanytojas, 
vaistytojas “gydytojas, vaistininkas“. Nemaža slavizmų, turimų jau 

senuosiuose raštuose. Pasitaiko ir germanizmų, pvz., ja "taip" (vok. 
ja), kakalys "krosnis" (Kachel), kleidas "drabužis" (Kleid), negelys 
“vinis? (nom. pl. Nagel), spykėrė "klėtis" (vok. Speicher, dial. spi- 
ker), stuba “pirkia, troba' (vok. dial. stuba), vygė "lopšys' (Wie- 
ge). Yra lietuviškų — vokiškų hibridų, pvz., cimerininkas "dailidė" 
(plg. Zimmermann, Zimmerer), ekėtnegelis 'ekėtvirbalis', liktžirklės 
“žnyplės žvakėms gesinti" (Lichtschere). Apskritai leksika nepapras- 
tai įvairi. Brodovskis stengėsi aprėpti visas gyvenimo sritis, todėl į 
savo žodyną dėjo ir asmenvardžius (pvz., Ansas "Jonas", Pričkus 'Fry- 
drichas', Merčius ' Martynas"), vietovardžius, senųjų lietuvių dievų 
vardus (iš M. Pretorijaus veikalo?), įtraukė nemaža etnografijos da- 
lykų, pvz., papročių aprašymų ir kt. Kai kurių sričių pavadinimus 
(pvz., amatininkų, arklių, vištų, žuvų, grybų, uogų) pateikė tiesiog 
enciklopediškai, ištisomis nomenklatūromis. Antai prie vokiečių Žo- 
džio Fisch randame tokius žuvų pavadinimus: eršketras, ešerys, gru- 
žė, karšis, karosas, lašiša, lydeka, mekšra, pyplys, stinta, šamas, un- 
gurys, vėgėlė ir kt. Taigi Brodovskio žodynas artimas enciklopedi- 
niam žodynui. 

Brodovskis žodyne pasinaudojo gausia tautosaka, kuri atspindi 
ano meto Mažosios Lietuvos valstiečių buitį. Dėjo ne tik savo užra- 
šytą smulkiąją tautosaką, bet naudojosi ir nežinomų autorių anuomet 
sudarytais jos rinkiniais. Vienas toks (40 p. rankraštis) yra išlikęs 
ir saugomas Lietuvos MA bibliotekoje kartu su Brodovskio žody- 
no rankraščiu. J. Lebedys spėja, kad tai gali būti J. Perkūno darbas. 
Dėl viso to Brodovskį pagrįstai galime laikyti vienu iš pirmųjų reikš- 
mingesnių lietuvių tautosakos rinkėjų bei to darbo organizatoriumi, 
Žodyne pateikta daugiau kaip 1100 patarlių ir priežodžių, per 100 
mįslių. Įdomesni pavyzdžiai (rašyba sumoderninta): bėda bėdą veja; 
dvaro gyvenims — peklos gyvenims; kad ne vargai bei bėdos, tai būtų 
vis Kalėdos; edelmons o šuo — viena miera; skola ne mama; lietuvnin- 
ką už vyžą laiko; toli žirgas žvengia, arti kamanos skamba (perkūnas); 
ėjau naktį, pamečiau sagtį, rado mėnuo, padavė saulei (rasa); didesnis 
už arklį, mažesnis už šunį (balnas). 

Brodovskio žodynas yra didžiausias ir reikšmingiausias XVIII a, 
lietuviškos leksikos rinkinys. Likęs nespausdintas, žinoma, jis negalė- 
jo turėti tokios reikšmės, kokią būtų gavęs paskelbtas. Tačiau juo nau- 
dojosi vėlesni kalbininkai ir tautosakininkai, pvz., K. G. Milkus, 
G. H. F. Neselmanas, A. Šleicheris. Per juos Brodovskio kalbos tur- 
tai pasiekė D. Pošką, S. Daukantą, M. Miežinį, K. Būgą ir kt. Jo su- 

kaupta leksika, dažnai per tarpininkus, pateko į dabar leidžiamo aka- 
deminio „Lietuvių kalbos žodyno“ kartotekas. Tuos priežodžius, 
patarles ir posakius išrankiojo J. Lebedys ir paskelbė leidinyje „Smul- 
kioji lietuvių tautosaka XVII- XVIII amžiuje“ (V., 1956). Brodovs- 
kis išgelbėjo nuo pražūties daug nutautinti pasmerktos Mažosios Lie- 
tuvos kalbinės ir dvasinės kūrybos lobių. 


Pilypas ir Povilas Frydrichas Ruigiai 


Jie savo pavardę vokiškai rašė Ruhig. Greičiausiai Ruigys iš Rugys 
(: rugys) su kuršiams būdinga i epenteze, o vokiška forma bus atsira- 
dusi dėl liaudies etimologijos, susiejus su vok. ruhig "ramus, tylus“. 
Protėviai kilo nuo Klaipėdos. Pilypo tėvas persikėlė į Kžtniavą ir buvo 
T. Šulco įpėdinis. Pilypas gimė Katniavojė 1675 m. Augo lietuvių ap- 
linkoje, lietuvių kalbą mokėjo tobulai ir save laikė lietuviu. Nuo 1692 
m. studijavo Karaliaučiaus universitete. Kurį laiką (apie 1695 — 1698 
m.) gyveno Kaune. Nuo 1708 m. iki mirties buvo Valtarkiemio (dab. 
Olchovatka) lietuvių kunigas. Ten ir mirė 1749 m. 

Tai vienas iš labiausiai išsilavinusių ir veikliausių to meto Prūsijos 
lietuvių inteligentų. Be lietuvių ir vokiečių, mokėjo dar lenkų, lotynų, 
graikų ir hebrajų kalbas. Yra nemaža reiškęsis religinio turinio litera- 
tūroje: buvo pagrindinis 1727 m. Naujojo Testamento vertėjas, nema- 
ža prisidėjo prie 1735 m. Biblijos ir 1732 m. Kvanto-Berento gies- 
myno parengimo. Akstiną giliau susidomėti lietuvių kalba jam davė 
XVIII a. pradžios kalbinė polemika, kurioje palaikė M. Merlino 
pusę, principą remtis gyvąja kalba ir tautosaka, gryninti rašomąją 
kalbą. J. Šulco 1706 m. išleistoje Ezopo pasakėčių knygelėje įdėjo 
vokišką eilėrašų, kurį galima laikyti savotišku merlininkų manifestu. 
Tame eilėraštyje esama net lietuvių nacionalinės savimonės žadinimo 
elementų (pateikiamas vienos strofos vertimas): 


Ir liausis Babelis valdyti tavo kalbą, 
Žinok ir džiaukis tuo, Tėvyne, ryt mielai 
Tikrom grožybėm tu papuoši savo galvą, 
Netinka vokiečių ir lenkų skarmalai. 


Kalbinės polemikos paveiktas prieš 1708 m. Ruigys parašė lotyniš- 
kai veikalą „Lietuvių kalbos meletema“. Tačiau dėl įvairių negandų 

(karų, bado, maro, kolonizacijos...) jo ilgai neišleido. Apie 1732— 
1735 m. naujai suredagavo ir nuorašą pasiuntė į Angliją anuomet 
garsėjusiam klaipėdiškiui D. Vilkui, įrašęs jam lietuviškai dedikaciją. 
Tikėjosi, kad šis knygą išleisiąs. 


Dovydas Vilkas (pasirašinėjo Wilke) gimė 1685 m. Klaipėdoje. 1700— 1704 
m. studijavo Karaliaučiaus universitete. Buvo gabus kalboms. Apie 1707 m. išsikėlė 
į Dancigą. o iš ten į Londoną, kur padarė karjerą bažnytinėje hierarchijoje. Savo 
pavardę pakeitė į Wilkins. Paliko nemaža spausdintų kitomis kalbomis darbų. 
Mirė 1745 m. 


Bet D. Vilkas knygos neišleido, nors ir buvo žadėjęs. Jam mirus, 
Ruigys veikalą išvertė į vokiečių kalbą, šį bei tą pakeitė, vietomis pra- 
leido ir papildė. Vokiškas variantas „Lietuvių kalbos kilmės, būdo ir 
savybių tyrinėjimas“ (Untersuchung der littauischen Sprache in ih- 
rem Ursprung, Wesen und Eigenschaften) buvo paskelbtas 1747 m. 
(tituliniame lape nurodyta 1745 m.) kartu su Pilypo Ruigio žodynu 
ir Povilo Ruigio gramatika. Naują fotografuotinį šio veikalo leidimą 
1981 m. parūpino vokiečių baltistas F. Šolcas (Scholz), kartu įdėjo 
platų įvadinį straipsnį ir komentarus. 1975 m. Londone netikėtai at- 
sirado lotyniškojo varianto rankraštis, kurį aukcione nupirko JAV 
lietuvis dailininkas K. Varnelis. 1976 m. V. Maciūnas jo kopijas atsiun- 
tė kelioms mūsų respublikos bibliotekoms. 1986 m. „Lituanistinės 
bibliotekos“ serijoje buvo paskelbti abu variantai — vokiškasis ir lo- 
tyniškasis — su lietuvišku vertimu (V. Jurgučio ir K. Eigmino), pla- 
čiais paaiškinimais bei komentarais. Leidinį spaudai parengė V. Jur- 
gutis ir V. Vilnonytė, redagavo ir įvadą parašė V. Mažiulis. 

Kalbamasis Pilypo Ruigio veikalas yra pirmoji istorinė studija apie 
lietuvių kalbą, jos kilmę ir pobūdį. Autorius dar gerokai prieš lygi- 
namosios kalbotyros atsiradimą bandė lyginti lietuviškus žodžius 
su graikiškais, lotyniškais, lenkiškais, prūsiškais, vokiškais, net heb- 
raiškais. Čia nagrinėjama etnonimo Lietuva kilmė (siejamas su veiks- 
mažodžiu /ieti), aptariamas lietuvių kalbos paplitimas ir tarmės. 
Kritiškai apžvelgiami anuomet populiarūs lietuvių kalbos kilmės aiš- 
kinimai. Autorius pasirinko graikiškąją versiją. Tuo tikslu sulygino 
net 374 graikiškus ir lietuviškus žodžius. Bandė susieti ir abiejų kalbų 
morfologijos elementus. Taikliai pastebėjo graikų kalbos veiksmažo- 
džio 1. sg. galūnių -0 -ų: genetinį ryšį su lietuvių -u, -mi, 2. pl. -eTe 
— su lie. -ate ir kt. Be kita ko, pirmasis sugretino lietuvių prie- 
žodį Dievs davė dantis, Dievs duos ir duonos sų graikų Osėo; dĖdOXE 

0dovTas, Osdc dasi xa! dprėv. Apskritai teisingai pastebėjęs ir iš- 
kėlęs aikštėn graikų ir lietuvių kalbų bendrybes, Ruigys nepajėgė ir, 
Žinoma, negalėjo paaiškinti tų bendrybių kilmės, būtent kad tai yra 
paveldėtos abiejų kalbų ypatybės, anaiptol nerodančios lietuvių kal- 
bos atsiradimo iš graikų. Pats kalbos faktų lyginimas Ruigio veikale 
buvo, suprantama, paviršutiniškas, paremtas skambėjimo panašu- 


mu, o ne fonetiniais atitikme- 

nimis. Neretai į lyginimą įtrau- ps 
eftaddUna 

S:irtauifdjen 


kiami net skoliniai (tokiais 













nelaikomi, pavyzdžiui, nabagas, 
gromata, aliejus, kožnas, gata- 
vas). Ruigys rado „panašumą“ 
net tarp lietuvių ir hebrajų kal- 
bų! Ypač įdomu tai, kad jis in- 
tuityviai suvokė bendrą baltų 


kalbų kilmę, baltų kalbas vadi- in ibrem 
no skirtingais lietuvių dialek- Uriprunge, Mefen und 
tais. Eiaenfidaftens 
Savo veikale Ruigys akcen- Sus vielen Zeribenten, ND eigener Grfab 
tavo lietuvių kalbos savaran- runą, mit $iei6 angeftellet, 
kiškumą, jos savitumą. Pagal jį un gu veiferer Beurtheilung der Gelehrten, 
lietuvių kalba nesanti „sulopy- „—— 
ta“ iš kitų kalbų, kaip anuomet * , 
neretai AA pns e bet Bbilipp Kubis, 
i : i Marrem und Geniore ju TBaltarfebinen, 
originali, savita, savarankiška ta Dauptami Jaferiarų. 
kalba. Reikią tik pašalinti iš Rinigsbera, 
jos negausius lenkų ir vokiečių bredis unb verlegts Yobann fetnrid) Sartung, I745- 


kilmės žodžius, ir ji liksianti 
kokia anksčiau buvusi. O kas 27 pav. Pil. Ruigio „Lietuvių kalbos kil- 
beliktų iš olandų kalbos be vo-  Mės. būdo ir savybių tyrinėjimo“ titulinis 
kiškų priemaišų arba iš prancū- a 

zų kalbos be lotyniškų elementų? — klausia Ruigys. Aptarė lietu- 
vių kalbos turtingumą, tobulumą, švelnumą, grakštumą ir melo- 
dingumą. Visos šios ypatybės esančios paveldėtos iš graikų kalbos, 
anuomet laikytos kalbos tobulumo pavyzdžiu. Šiuo tvirtinimu au- 
torius siekė pakelti germanizatorių niekinamos lietuvių kalbos auto- 
ritetą, gynė jos teises. Jis rašo: „Dažnas deminutyvų vartojimas ir 
juose daugelio balsių greta /, r ir t daro ją mietesnę už lenkų kalbą, 
kurioje yra daug šiurkščių trijų priebalsių junginių“. Demonstruoda- 

mas lietuvių kalbos žodingumą, Ruigys rašo, jog lietuviui vyras Ži- 
Jas, arklys širmas, sermėga pilka, žirniai raini, arba būri, o vokiečiai 
visais šiais atvejais turį tą patį Žodį grau; vokiečių waschen — lie- 
tuviui apie rankas mazgoju, apie veidą — prausiu, apie drabužius — 
skalbiu, ir t. t. 

Šioms ir kitoms lietuvių kalbos savybėms parodyti Ruigys gana gau- 
siai rėmėsi tautosaka. Jis pirmasis lituanistikos istorijoje išspausdino 
3 liaudies dainas („Anksti rytą rytužėlį“, „Aš turėjau žirgužėlį“ ir „Aš 
atsisakiau savo močiutei“) su laisvu jų vertimu į vokiečių kalbą. Šioms 
dainoms buvo lemta praskinti kelią mūsų tautosakai į platųjį pasaulį, 
sukelti domėjimąsi lietuvių liaudies dainomis tarptautiniu mastu. 
Pirmiausia jos sudomino vokiečių rašytojus G. E. Lesingą ir J. G. 
Herderį. Paskui didysis J. V. Gėtė vieną iš jų („Aš atsisakiau savo 
močiutei“) panaudojo dramoje „Žvejė“ (Die Fischerin, 1782). Pats 
Ruigys, kaip ir Merlinas, liaudies poetinėje kūryboje ieškojo kalbos 
vertybių. 

Be šių trijų liaudies dainų, savo veikale įdėjo dar nemaža patarlių, 
priežodžių, mįslių ir apie 100 retesnių posakių. Įdomesni pavyzdžiai: 
Gul(i) vilks — džiūsta vilks, bėga vilks — tunka vilks (kas dirba, šį 
tą turi); augęs užaugęs ir dar ūgterėjęs; devintas vanduo nuo kisieliaus; 
jis nuo koto nusmukęs; bagočius — puikočius irgi ragočius. 

Ruigys buvo įžvalgus kalbos tyrėjas, sugebėjo pastebėti ir tinkamai 
įvertinti subtilius jos reiškinius. Jis pirmasis iš Mažosios Lietuvos au- 
torių suvokė, kad lietuvių kalba turi dvejopą priegaidę ne tik skieme- 
nyse su dvibalsiu (tai žinojo jau D. Kleinas), bet ir su ilguoju balsiu. 
Deja, šios minties neišrutuliojo ir priegaidžių neištyrė. Daug dėmesio 
skyrė kalbos praktikos dalykams, analizavo rašybą, pasisakė prieš ne- 
reikalingus skolinius. 

Ruigio veikalas ne tik skatinamai veikė lietuvių rašto kalbos raidą, 
bet ir vertė domėtis lietuvių liaudies poetine kūryba. Pirmą kartą 
tokiu mastu buvo atkreiptas Vokietijos visuomenės dėmesys į lietu- 
vius, jų kalbą, liaudies dainas. Turėjo nemažos įtakos A. G. Krauzei, 
1834 m. išleidusiam vokiečių kalba veikalą „Lietuva ir jos gyventojai“. 


Ruigys parašė, atrodo, ir išleido dar studiją „Apie lietuvių kalbos panašumą į 
Rytų kalbas“ (Von der Ahnlichkeit der litauischen Sprache mit den Orientalischen 
Sprachen, 1781). Tačiau ji neišliko, ir mes dabar nieko apie ją nežinome. 


Antrasis reikšmingas Ruigio kalbotyros darbas — „Lietuvių — 
— vokiečių ir vokiečių —lietuvių kalbų žodynas“, pasirodęs 1747 

m. Jam duomenis kaupė nuo 1733 m. Beveik dvigubai didesnis ir ge- 
rokai tobulesnis už F. V. Hako žodyną. Įdomu tai, kad jame žodžiai 
sudėti ne paprasta abėcėlės tvarka, bet lizdais (prie pagrindinių sura- 


šyti vediniai), pvz., prie senas 
pateikta ir seniai, senis, senatvė, 
senutis, senystė, senyn einu, pa- 
sęstu, sentėvis. Veiksmažodžių 
antraštiniu Žodžiu eina ne ben- 
dratis, bet esamojo laiko vie- 
naskaitos pirmasis asmuo, pvz. 
dirbu, valgau, žiūriu ir t. t, 
Daugiau negu Hako žodyne, 
įvairių gramatinių pažymų, šiaip 
visokių pastabų. Sudarydamas 
vokiškąją žodyno dalį, Ruigys 
rėmėsi Ch. E. Veismano leksi- 
konu (Lexicon bipartitum lati- 
no-germanicum et germanico- 
latinum, Stuttgart, 1741), o lie- 
tuviškajai daliai panaudojo E. 
Dycelijaus, savo pirmtako Val- 
tarkiemyje, rankraštinę medžia- 
gą, F. V. Hako ir K. Sirvydo 
(1677 m. leidimą) žodynus, taip 
pat paties sukauptus kalbos 






Sirtauijo) Deutjtpeš 
Deutidy£ittauifde 


ŠitiCo, 


ein binidnglider Dotrath 
an Rortern und Nebendarten, 
t ia Garifi, a8 in akerką a 
m TTT 






biešablig B: 
tir Giforifąen Betragtung 
Sittauifden prad; 
tinet grinttidos m ermeiterten 


Grammatid, 


jo L aneda Kon A ah 


Bbilipo Nubis, 
Kipop o pr 
Rinigsberg, bruda uno veringis X. 5 Pertuną, 1747. 








28 pav. Pil. Ruigio žodyno (1747) titu- 
linis lapas 


pavyzdžius. Lietuvių — vokiečių 

dalyje (190 p.) yra per 5700 lietuviškų žodžių, o vokiečių — lietu- 
vių dalyje (ši daug didesnė, 422 p.) jų turėtų būti net apie 20 000. 
Pastarojoje dalyje pateikiama daug sinonimų, pvz., prie vokiečių žo- 
džio Fresser nurodyta: ėdikas, ėduonis, guoglys, nepena, rijoklis, rijonis, 
rijūnas, smalčius. Duodami ne tik žodžių paaiškinimai, jų vertimas, 
bet ir frazeologijos pavyzdžiai. 

Nors liaudinės frazeologijos gausumu Ruigys ir neprilygsta Brodo- 
vskiui, tačiau randame apie 40 patarlių bei priežodžių, nemaža šiaip 
liaudinių žodžių junginių, pvz., arklį nustekenu; pačioj žydinčioj jau- 
nystėj; sprandą nutrūkstu; gumbas kone papjovė; valgyk sveikas ir t. t. 
Taigi Ruigio žodynas laikytinas pirmuoju iš spausdintų leksikogra- 
fijos darbų, kuriame plačiai pasinaudota tautosaka ir liaudine frazeo- 
logija. 

Autorius stengėsi atskirti savus žodžius nuo svetimybių. Prie sla- 
vizmų (paprastai lenkų kilmės žodžių) dėjo tam tikrą pažymą, bet prie 
germanizmų tokios pažymos nėra, matyt, anuomet šie buvo labiau 
įprasti, traktuoti kaip savi žodžiai. Rašyba gana nuosekli, skiriama ė 
nuo ie ir 0 nuo uo (rašo 4). Dažniau negu Hako žodyne pažymimi kir- 
čiuoti skiemenys, tačiau ne visuomet. 

Pratarmėje aptarti ankstesnieji žodynai. Pasisakoma prieš germani- 
zacines užmačias (H. J. Lizijaus projektą). Konstatuojama, kad dauge- 
lis kunigų taip prastai moką lietuvių kalbą, jog neretai apsijuokią. 


Antai vienas iš jų norėjęs pas- 
Snrangėgrinie 


kelbti, jog artimiausią ketvirta- 
dienį Stūlupėnuose būsiąs pre- 


kymetis, bet ištaręs ne turgus, o 
natūrliden Seannoišios 





turkus, ir tuo didžiai išgąsdinęs 
gyventojus, kurie nusprendę, 
kad Stūlupėnus okupuosią tur- 
kai. Kitas kunigas vietoj šešau- 
ninkė 'gimdyvė, šešių savaičių 





cntmorfen po gimdymo moteris' pasakęs 
g ju 6 Ižuli kekšauninkė, trečias sūnelį su- 
Baul Bid Ru) maišęs su šuneliu ir kt. 
pe 30 Deroga ba Gonijijas Ganinaio p Riaigtinų, Be žodyno, Ruigys kaupė 





duomenis ir lietuvių kalbos gra- 
matikai, tačiau to darbo nebai- 
gė. Tai atliko jo sūnus Povi- 
las Frydrichas. Šis gimė apie 
1725 m. Valtarkiemyje. Nuo 
1740 m. studijavo Karaliaučiaus 
universitete, vėliau kelerius me- 
tus dėstė to universiteto Lietu- 
29 pav. Pov. Ruigio gramatikos (1747) vių kalbos seminare. Paskui il- 
titulinis Japas gokai gyveno Latvijoje. Susir- 
go psichine liga ir buvo paguldytas į Karaliaučiaus ligoninę. Ten 
ir mirė po 1781 m. 

Povilas Frydrichas Ruigys savo gramatikoje pasinaudojo D. Klei- 
no, K. Sapūno, F. V. Hako gramatikomis, tėvo užrašais ir savo pa- 
ties dėstomojo darbo seminare patirtimi. Išleido 1747 m. kartu su tėvo 
kalbiniais darbais. Skyrė pirmiausia seminaro klausytojams. Darbą 
atlikti padėjo seminaro bendradarbiai F. Tiška ir G. E. Rekertas. 

erelis unb verlegės Ioljana Punnė Parną, 1747. 





Gramatika pavadinta „Lietuvių kalbos gramatikos pradmenys“ (An- 
fangsgrūnde einer Littauischen Grammatick). Ji platesnės apimties 
už atitinkamą F. V. Hako veikalą. Daug sekė D. Kleino — F. V. Hako 
tradicija, tačiau yra ir kai kurių naujovių: aptarta būdvardžių bevardė 
giminė, pateiktos naujoviškesnės įvardžiuotinių būdvardžių (rašo dat. 
sg. geresndmjam, loc. sg. geresnūmjame vietoj Hako geresnamujam, 
geresnamujame) ir kelintinių '11—19' skaitvardžių (vienuoliktas... 
devynioliktas, Hakas dažniau liekas, antras liekas ir t. t.) formos, į 
veiksmažodžių paradigmas įvestas būtasis dažninis laikas. Greičiau- 
siai dėl tėvo įtakos atsirado lietuvių ir graikų kalbų lyginimo pavyz- 
džių. P. F. Ruigys pirmasis iš Mažosios Lietuvos gramatikų rašo apie 
priegaides, jas vadina skiemenų tonu. Detaliau suklasifikavo Mažo- 
sios Lietuvos tarmes. Mini kuršininkų kalbą Nerijoje. Ją laiko latvių 
ir vietinių lietuvių žvejų kalbiniu mišiniu. 

Abiejų Ruigių — tėvo ir sūnaus — darbuose buvo iškelta nemaža 
naujų duomenų, plečiančių Prūsijos lietuvių rašomąją kalbą, ypač 
jos leksiką ir frazeologiją. Tie darbai atkreipė vokiečių mokslininkų 
akis į lietuvių kalbą. Buvo geri praktiniai vadovai mokytis lietuvių 
kalbos. Nemaža padėjo vertėjams. Turėjo reikšmės ir vėliau kovojant 
dėl lietuvių kalbos teisių. Virto tam tikra atrama Mažosios Lietuvos 
veikėjams. Jais naudojosi K. G. Milkus, A. G. Krauzė, Ks. Bogušas 
ir kt. Didžiausią įtaką jie padarė K. G. Milkui, kuris išleido žodyną 
ir gramatiką iš esmės tik papildydamas Ruigių veikalus. 


Gotfrydas Ostermejeris 


XVIII a. lietuvių kalbininkas, raštijos darbuotojas ir kultūros ty- 
rėjas. Vokietis. Tėvas atvyko iš Saksonijos (kilęs nuo Bavarijos) ir 
dirbo odininku Marienburge (dab. Malborkas, Lenkija). Ten Got- 
frydas ir gimė 1716 m. Baigęs Torunės gimnaziją, 1737—1740 m. stu- 
dijavo Karaliaučiaus universitete, mokėsi lietuviškajame seminare, 
Vėliau dirbo namų mokytoju ir toliau mokėsi lietuvių kalbos, ypač 
pas jos žinovą Verdainės pastorių F. Kalavą (Kalau), pasireiškusį 
lietuvių religinėje raštijoje. Vedė šio dukterį ir sukūrė lietuvišką šeimą. 
Pats Ostermejeris išmoko gerai lietuviškai kalbėti, net tapo žymiu 
šios kalbos mokovu. Nuo 1744 m. dirbo Trempų parapinės mokyklos 
mokytoju, o nuo 1752 m. ten pat kunigu. Mirė Trempuosė 1800 m. 

Ostermejeris nerte pasinėrė į lituanistikos veiklą. Jam rūpėjo ne tik 
lietuvių kalba ir jos raštija, bet taip pat tyrė Mažosios Lietuvos pra- 
citį, senąjį lietuvių tikėjimą, domėjosi kultūros dalykais. Buvo Kara- 
liaučiaus vokiečių mokslinės draugijos narys, jos leidžiamame „Prūsų 
archyve“ (Preussisches Archiv) paskelbė nemaža straipsnių iš prūsų 
ir lietuvių etnografijos, mitologijos, istorijos. Minėtini jo straipsniai 
apie Prūsijos vietovardžius (1780), Prūsijos XVIII a. lietuvius (1783), 
Kulmo žemės vietų vardus (1783). Vokiečių kalba paskelbtoje knygoje 
„Kritiška senųjų prūsų religijos istorija“ (1775) Ostermejeris aiškino 
senovės lietuvių dievų vardus, ieškojo senojo tikėjimo atspindžių 
tautosakoje. Veikale „Mintys apie senuosius Prūsų žemės gyventojus“ 
(1780) polemizavo su tais vokiečių autoriais, kurie neigė lietuvių kal- 
bos ir tautos savitumą. Pats Ostermejeris lietuvius Prūsijoje traktavo 
kaip autochtonus. Jis smerkė baudžiavą ir germanizacijos užmačias. 
Rimtai atsidėjo lietuvių rašomosios kalbos ugdymui. Ypač rūpinosi 
giesmių kalba. Pagrindu paėmęs A. F. Šimelpenigio giesmyną, paren- 
gė ir 1780 m. išleido „Giesmes šventas, bažnyčioje ir namie giedamas“ 
(leidinį sudaryti padėjo K. Lovynas, F. Kalavas ir P. Šrederis), dėl ku- 
rių kilo aštri polemika su K. G. Milkumi. Ji bus aptarta kalbant apie 
K. G. Milkų. Čia konstatuotina, kad Ostermejeris siekė senąsias gies- 
mes iš esmės perdirbti, priartinti prie žmonių kalbos. Tuo jis sukėlė 
prieš save konservatyviai nusiteikusius pastorius. Bažnytinė vyresny- 
bė Ostermejerio giesmyną uždraudė platinti ir jis buvo atiduotas į 
makulatūrą. Iki mūsų laikų neišliko nei vieno egzemplioriaus. 
Polemizuodamas su Milkumi, vokiškai paskelbė 4 knygeles, kurio- 
se diskutuojami įvairūs lietuvių kalbos, poetikos ir vertimo klau- 
simai. Ne visos jos pasiekė mūsų laikus. Išliko tik svarbiausios iš jų 
— „Naujojo lietuviško giesmyno apologija prieš Milkaus kaltinimus“ 
— trys (iš keturių) dalys, paskelbtos 1789 — 1791 m. 

Apibendrindamas polemiką su Milkumi, Ostermejeris parengė ir 
1793 m. išleido vokiškai knygą „Pirmoji lietuviškų giesmynų istorija“, 
kurioje kritiškai apžvelgė XVI-XVIII a. protestantų giesmynus, 
pateikė nemaža duomenų apie jų parengimo aplinkybes, giesmių au- 
torius ir t. t. Ši knyga laikytina pirmuoju mūsų literatūros istorijos Vei- 
kalu. Joje yra nemaža ir kalbinių pastabų. 

Rūpindamasis lietuvių rašomąja kalba, Ostermejeris parengė ir 
1791 m. išleido „Naująją lietuvių kalbos gramatiką“ (Neue Littau- 
ische Grammatik). Kaip rodo pavadinimas ir ypač lyginimas su anks- 
tesnėmis gramatikomis, čia daug kas buvo nauja, nors ir jaučiama tam 

tikra nuo D. Kleino laikų einanti gramatinė tradicija. Knyga gerokai 
platesnė ir išsamesnė už F. V. Hako ir P. F. Ruigio gramatikas. Įžan- 
goje pateikta ankstesnių gramatikų apžvalga, ko iki tol nebuvo daroma. 


Pažymėtina, kad jis prieš tai 
buvo parašęs platesnę gramati- 
kų istoriją, tačiau jos nepaskel- 
bė ir rankraštis neišliko. Matyt, 
pagrindines to veikalo mintis 
išdėstė minėtoje gramatikos 
įžangoje. Antroji svarbi Oster- 
mejerio gramatikos naujovė — 
išsamus sintaksės skyrius, ku- 
riuo vėliau rėmėsi A. Šleiche- 
ris, rašydamas savo garsiąją 
mokslinę lietuvių kalbos grama- 
tiką. Be to, Ostermejeris kitaip 
negu ankstesnieji autoriai su- 
skirstė vardažodžius linksniuo- 
tėmis: išskyrė ne 5, bet 8 daik- 


Neue 


Sittautide 


Šrammafi[ 


anė fidt gefelit 

Gottfried Dfermener, 
Or Trmomiden Gemene Daterė Oeniste an ses 
Sinisa: Drutides Grkeifkoli ju Biaigsėcų 
Loren Tiginos 


 ————————2——m 
Rinigsbers, 1791 
parodi key G. L. Garnms, Ronio! Dorui. Dofbaddmdia 


m Dedpimis. 





tavardžių ir 3 būdvardžių links- 
niuotes. Veiksmažodžius pagal 
bendraties kamiengalį („aug- 
mentą“) skirstė į 4 asmenuo- 
tes. Plačiai rašė apie pozicinius garsų kitimus. Detaliai lietė žodžių 
darybos dalykus. Stengdamasis suprantamiau išdėstyti gramatikos tai- 
sykles, pateikė daugiau negu ankstesni autoriai pavyzdžių, tarp kurių 
dažnai naudojo priežodžius, patarles, įvairias liaudines frazes. Smul- 
kiosios tautosakos čia daugiau negu visose ankstesnėse gramatikose 
kartu paėmus. Įvedė naują skyrių „Apie prozodiją“, skirtą eilėda- 
ros klausimams. Šiek tiek eilėdara buvo liečiama ir anksčiau, pa- 
vyzdžiui, Sapūno-Šulco gramatikoje. Tačiau šis Ostermejerio gra- 
matikos skyrius yra daug išsamesnis ir iš esmės padėjo pagrindus 
mūsų eilėdaros teorijai. 

Ostermejeris labiau už kitus lietuvių gramatikų autorius laikėsi tra- 
dicinės lotynų gramatikų schemos, stengėsi į ją sprausti lietuvių kalbos 
faktus. Pavyzdžiui, jis skyrė 6 nuosakas (indicativus, conjunctivus, 
imperativus, excitativus, concessivus, infinitivus), du būsimuosius 
laikus (dirbsiu ir dirbsiąs) ir kt. Pasitaiko jo gramatikoje ir vienas ki- 
tas netikslus tvirtinimas. Yra dirbtinių formų (lietuvių kalba autoriui 

30 pav. G. Ostermejerio „Naujosios lie- 
tuvių kalbos gramatikos“ titulinis lapas 


juk nebuvo gimtoji), pvz., trisdidysis "triskart didesnis", trivienas “tris- 
kart vienas', daiktavardžius rasa, rytas laikė singularia tantum, vykti, 
įvykti vedė iš prieveiksmio veik ir kt. Greičiausiai dėl ryškaus nutoli- 
mo nuo tradicijos ir pasitaikančių netikslumų Ostermejerio gramatika 
anuomet nebuvo populiari, dalis jos tiražo liko neparduota ir pateko 
į makulatūrą. 

Nors Ostermejerio darbuose paskelbtos žodžių etimologijos 
šių dienų mokslo šviesoje gana naivios, tačiau anuomet jos darė tei- 
giamą poveikį, populiarino lietuvių kalbą ir pačius lietuvius vokiečių 
akyse, skatino domėtis mūsų raštija. Vėliau, sustiprėjus germaniza- 
cijai, Ostermejeris lietuvių veikėjų buvo keliamas kaip sektinas pavyz- 
dys priešinantis vokietinimui, 

Lituanistinę Ostermejerio tradiciją tęsė jo sūnus Zigfrydas, 1817 m. 
išleidęs vokiškai knygą „Ar patartinališstumti lietuvių kalbą ir sulieti 
lietuvius su vokiečiais?“. Joje atkakliai ginama lietuvių kalba ir jos 
teisės. Apie savo tėvą Zigfrydas taip atsiliepė: „Autoriaus tėvas taip 
pat buvo svetimšalis, kurį Apvaizda atvedė į Lietuvą, kur jis rado 
pagarbą ir duoną, o laikydamas šią provinciją savo antrąja tėvyne, 
jautė reikalą jai tarnauti tikrąja to žodžio prasme. Ką gera jis padarė 
lietuvių tautai, visuomenei yra Žinoma“. 


Kristijonas Gotlybas Milkus 


Žymus kalbininkas, raštijos darbuotojas, vienas iš lietuvių pasauli- 
nės poezijos pradininkų. Jis buvo anksčiau minėto Biblijos ir giesmių 
vertėjo Petro Gotlybo Milkaus sūnus. Pavardę vokiškai rašė Mielc- 
ke. Lietuviška jos forma nėra visai tikra, gali būti ir Miėlkus (turime 
tokią pavardę, plg. miestelio pavadinimą Mičlkiemis). Šiaip ar taip, 
pavardė kilusi iš krikštavardžio, kuris greičiausiai yra Melchioro 
(davusio, be kita ko, Mėrkelį) trumpinys. Kristijonas Gotlybas gi- 
mė, matyt, 1732 m., greičiausiai Jurbarkė prie Įsrutičs (kai kas mano, 
kad Mičlkiemyje), kur tada dirbo tėvas. Lietuvių kalbą mokėjo iš vai- 
kystės. Nuo 1751 m. studijavo Karaliaučiaus universitete, kurio tur- 
būt nebaigė. Vėliau dirbo Pilkalnyje (dab. Dobrovolskas) mokytoju 
ir choro vedėju (kantoriumi). Mirė apie 1807 m. Pilkalnyje. 

Svarbiausi  Milkaus kalbiniai darbai — žodynas ir gramatika, 
išleisti 1800 m. Jis „Lietuvių — vokiečių ir vokiečių — lietuvių kalbų 
žodyną“ sudarė pagrindu paėmęs Pilypo Ruigio darbą, kurį gerokai 

praplėtė (Ruigio žodynas turėjo 616 p., o Milkaus — net 928), papil- 
dė, pagerino. Palyginti su Ruigio žodynu, daug turtingesnė frazeolo- 
gija. Nemažą jos dalį ėmė iš J. Brodovskio ir dar dviejų mums neži- 
nomų rankraštinių žodynų. Įdėjo apie 300 priežodžių ir patarlių, dau- 
giausia iš Brodovskio žodyno. Paėmė kai kurias frazes iš tada dar 

neskelbtų K. Donelaičio „Metų“. Būdingesni liaudiški pasakymai 
(rašyba sudabartinta): diena dieną mokina; devyni gudai vieną aviną 
pjauja; dirba kaip vergas; gerą pulką metų sulaukęs; iš didelio būrio 
mažas lytus; prie barzdos reik ir lazdos; šuns balsas neit į dangų. Bibli- 
nė frazeologija žodyne nustumta į antrą vietą. Žodynas gerokai pratur- 
tintas paties Milkaus surinktais kalbos duomenimis. Papildyti daugelio 
žodžių lizdai, pvz., prie alus dar nurodoma alus apmūsojęs, bangus, 
blogas, kirptelėjęs, lengvas, mielių papjautas, nenusidavęs, nusirinkęs, 
nusistelbęs, skystas, smagus, šviežias, traiškus, pridėtas posakis girtas 
kai mentalas. Tačiau žodyne pasitaiko ir lietuvių kalbai nebūdingų 
verstinių posakių, net nereikalingų svetimybių. 

Įdomios žodyno įžangos. Jų net keturios. Paties Milkaus rašytoje 
nurodoma lietuvių kalbos visuomeninė reikšmė: ją turį mokėti kuni- 
gai, teisininkai, prekybininkai. Todėl būtinai reikalingas geras jos 
žodynas. Ypatingas dėmesys kreipiamas į tautosaką, nes joje „kal- 
bos dvasia geriausiai pasireiškia“. Kad žodynas susilauktų didesnio 
populiarumo ir jam nepakenktų kalbinė polemika su Ostermejeriu, 
Milkus kreipėsi į žymiausius to meto Prūsijos humanitarinių mokslų 
atstovus. Prakalbas parašė Berlyno universiteto profesorius D. Jeni- 
šas, valstybės patarėjas, Karaliaučiaus universiteto profesorius C. 
F. Heilsbergas ir garsusis filosofas I. Kantas. Jose labai palankiai 
atsiliepiama apie lietuvių kalbą, tautosaką, apskritai lietuvius. D. 
Jenišo prakalboje iškeliama kalbos tyrimo reikšmė tautai pažinti, 
teigiamai vertinamas Milkaus darbas. Jenišas tvirtina, kad reikią pa- 
laikyti lietuvių kalbą, nes su jos ir lietuviškų papročių išnykimu lietu- 
vis pražudysiąs gerąsias savo būdo ypatybes. C. F. Heilsbergas savo 
prakalboje pažymi lietuvių humaniškumą, kilnumą, vaišingumą, iš- 
aukština jų dainas, pabrėžia neigiamą vokiečių įtaką lietuviams. Pagal 
jį, išstumti lietuvių kalbos nesą įmanoma. Reikšminga I. Kanto pra- 
kalba, pavadinta „Draugo prierašas“. Joje su aiškia simpatija kalba- 
ma apie lietuvius, iškeliama lietuvių kalbos reikšmė Europos kultū- 
ros istorijai pažinti, teigiamai atsiliepiama apie lietuvių kalbos ypaty- 
bes. Grindžiama mintis, kad lietuvių kalba turinti būti paliekama 
moksliniais ir moraliniais sumetimais. 


Imanuelis Kantas gimė 1724 m. Karaliaučiuje. Mirė ten pat 1804 m. Klasi- 
kinės vokiečių filosofijos pradininkas. Manoma, kad kilęs iš lietuvių. Yra duo- 
menų, kad jo tėvai, kilimo nuo Šilutės, dar kalbėję lietuviškai. Pats Kantas artimai 
bendravo su lietuvių kultūros veikėjais K. G. Milkumi, L. G. Rėza ir kitais. 


Garsus I. Kanto vardas ir jo autoritetas vėliau prisidėjo prie lietuvių 
kalbos teisių gynimo germanizacijos sąlygomis. 

Milkaus žodynas anuomet buvo populiarus ne tik Mažojoje Lie- 
tuvoje, bet ir Didžiojoje. Jis užbaigė tam tikrą Prūsijos leksikografi- 
jos etapą, kuriam būdingi palyginti nedidelės apimties, praktikos rei- 
kalams skirti žodynai, paremti daugiau rašto paminklais, bibline lek- 
sika, o ne šnekamąja kalba. Vėliau Milkaus žodynu plačiai naudojosi 
pirmieji lyginamosios indoeuropiečių kalbotyros atstovai, kol 1851 
m. G. H. F. Neselmanas išleido savąjį. 

Išliko ir Milkaus žodyno pagrindu nežinomo asmens XIX a. pradžioje sudary- 
tas rankraštinis lietuvių — vokiečių kalbų žodynas, kuriame lizdinė sistema pakeista 
ištisai alfabetine. Jį aptarė V. Urbutis (Baltistica, t. 22(1), p. 76- 85). 


Antrasis Milkaus kalbotyros darbas — gramatika „Lietuvių kalbos 
pradmenys“ (Anfangsgriūnde einer Littauischen Sprachlehre). Jos pag- 
rindą sudarė P. F. Ruigio veikalas, ir tai nurodyta tituliniame lape. 
Išleistas tais pačiais 1800 metais, kaip ir žodynas. Palyginti su Ruigio 
gramatika, ši gerokai didesnė (258 p., Ruigio 154 p.). Plačiau ir kiek 
kitaip aprašytas veiksmažodžių asmenavimas. Įdėta naujų pavyzdžių, 
šiaip įvairių pastabų (deja, ne visur taiklių), pateikiama daugiau gretu- 
tinių formų. Šis bei tas išleista, pavyzdžiui, nekalbama apie svetimą- 
sias raides f, ch, h, išmesti graikų ir hebrajų kalbų pavyzdžiai. Užsi- 
menama apie Mažosios ir Didžiosios Lietuvos šnektų skirtumus, 
konstatuojama, kad pastarosiose esama daug rusiškų ir lenkiškų 
žodžių, kad ten vartojama kitokia rašyba. Beje, gramatikoje cituoja- 
ma ištraukų iš LDK išleistos „Bromos“ (1785 m.) ir 1790 m. elemento- 
riaus. Tačiau bene svarbiausia Milkaus gramatikos naujovė, reikš- 
minga ne tiek gramatikos mokslui, kiek literatūros istorijai, yra sky- 
rius „Trumpas lietuvių poezijos vadovas“, kuris traktuotinas kaip pir- 
moji išsami lietuvių poetikos apybraiža. Be kita ko, joje kaip geros po- 
ezijos pavyzdį Milkus pateikė K. Donelaičio „Metų“ 18 eilučių tekstą 
su vertimu į vokiečių kalbą. Tai viena iš pirmųjų šio kūrinio ištraukos 
publikacijų. Įdėta taip pat keletas paties Milkaus vertimų, tarp jų 
Ch. F. Gelerto eiliuota pasakėčia „Kūlikas“. Milkus vykusiai sufor- 
mulavo pagrindinius poezijos reikalavimus, vienu svarbiausių iš jų 
laikydamas gerą kalbos mokėjimą. Visa tai, be abejo, prisidėjo ne tik 
prie lietuvių poetikos, bet ir kalbos kultūros ugdymo. 

Milkaus gramatika anuomet buvo plačiai žinoma tiek Mažojoje, 
tiek Didžiojoje Lietuvoje. Ja naudojosi S. Daukantas, D. Poška ir kiti. 
Ji baigia nuo Kleino laikų pradėtą pusantro šimtmečio trukusį Mažo- 
sios Lietuvos gramatikų periodą. Vėliau, po pusės šimtmečio pasiro- 
dysianti A. Šleicherio gramatika bus jau visai kitokia, glaudžiai susi- 
jusi su XIX a. lingvistikos laimėjimais. 

Milkus daug nusipelnė ne vien dėl žodyno ir gramatikos. Atliko jis 
ir kitokių darbų. 1806 m. išleido giesmyną „Senos ir naujos krikščio- 
niškos giesmės“. Jį rengdamas, ilgus metus (1781 — 1791) polemizavo 
su G. Ostermejeriu. Polemika prasidėjo tuoj pasirodžius G. Oster- 
mejerio giesmynui. Mat šiame daugelis giesmių skyrėsi nuo senųjų, 

buvo Ostermejerio gerokai paredaguotos, jų kalba artinta prie liaudi- 
nės. Tai nepatiko konservatyviai nusiteikusiems pastoriams, kurie 
siekė diskredituoti Ostermejerio giesmyną. Tam reikalui panaudojo 
Milkų, nes šis buvo įsižeidęs, kam Ostermejeris taisė jo tėvo Petro 
Gotlybo Milkaus verstas giesmes. Žinoma, pagrindinė priežastis — 
abiejų konkurencija, nes tada ir Milkus rengė savąjį giesmyną. Pole- 
mika turėjo nulemti, kurio darbas pakeis senstelėjusį oficialųjį Šimel- 
penigio giesmyną. Iš čia polemikos atkaklumas, aštrus asmeniškas 
abiejų autorių priešiškumas bei įniršis, dažnai reiškęsis smulkmeniško- 
mis priekabėmis. Milkus tuoj parašė neigiamą Ostermejerio giesmyno 
recenziją, kuri buvo jo šalininkų perrašinėjama ir ėjo iš rankų į rankas, 
bet slepiama nuo Ostermejerio. Diskredituotas Ostermejerio giesmy- 
nas, kaip minėta, pateko į makulatūrą. Ostermejeris greit patyrė, kad 
daugiausia esąs kaltinamas dėl veiksmažodžio gaišti vartojimo "mirti" 
reikšme. Jis 1786 m. parašė tuo klausimu brošiūrą, kurioje pagrindė 
tokio vartojimo taisyklingumą. Be kita ko, jis rašė: „Prastų giesmių 
lietuviškuose giesmynuose visai nereikia dėti. Tuomet, kai šimtai lie- 
tuvių dar nemokėjo skaityti, gal ir būtų buvusi kokia žala dėl didelio 
giesmių pakeitimo, tačiau dabar, kai iš šimto lietuvių vos vienas ki- 
tas skaityti nemoka, giesmių pakeitimas yra naudingas ir net didžiai 
naudingas dalykas“. Ostermejerio priešininkai nenurimo, tęsė įvairias 
machinacijas. Greit Milkus, padedamas E. F. Meisnerio, paskelbė nau- 
jo giesmyno projektą ir ėmė jį rengti. Jie gerokai pakeitė Šimelpenigio 
giesmyną, jį naujai perdirbo: davė kitą pavadinimą, taisė, redagavo 
ir naujai vertė daug giesmių, apie šimtą senų visai išmetė, pakeitė 
naujomis. Bet ir Milkaus giesmynas, vos pasirodęs (1806 m.), buvo 
Ostermejerio tuoj sukritikuotas, jo tiražas taip pat pateko į makulatūrą. 

Visa ši polemika (abi pusės sukūrė apie 10 spausdintų ir rankrašti- 
nių darbų) buvo labai aštri, įsiliepsnojo aistros. Į diskusiją įsijungė kiti 
asmenys. Milkui daug talkino brolis Danielius Frydrichas, todėl nere- 
tai polemika traktuojama kaip brolių Milkų su Ostermejeriu diskusi- 
ja. Abu pagrindiniai polemikos veikėjai — K. G. Milkus ir G. Oster- 
mejeris — buvo geri lietuvių kalbos mokovai, abu iš esmės siekė 
to paties tikslo: gerinti giesmių ir apskritai lietuvių raštijos kalbą, 
artinti ją prie šnekamosios žmonių kalbos. Jų požiūris į lietuvių kalbos 
kultūros dalykus iš esmės nebuvo priešingas. Turėdami gerą kalbos 
nuovoką, jie daug kur pagrįstai kritikavo (paprastai perdėdami) vie- 
nas kito klaidas. Abu griežtai smerkė pažodinį vertimą. Abu siekė rem- 
tis tuometine lietuviškąja vartosena, vengti archaizmų, provincializ- 

mų, svetimybių, vertalų, netaisyklingai padarytų naujadarų. Abu pab- 
rėžė kalbos grynumo reikalą, tvirtino, kad giesmių kalba turinti būti 
aiški ir paprasta, suprantama kiekvienam lietuviui. Taigi diskusijos 
paskatos išplaukė ne iš priešiškų nusistatymų, bet buvo iš esmės as- 
meninės, jas sukėlė tarpusavio konkurencija, aštrino kai kurių disku- 
sijos dalyvių (ypač Milkaus šalininkų) užkulisinė veikla. Daugiausia 
buvo ginčijamasi dėl atskirų stilistinio giesmių redagavimo mažmo- 
žių, dažnai šiaip visokių smulkmenų. Šiandien bešališkai įvertinti ir 
aptarti tos diskusijos argumentus nelengva, nes išliko tik dalis polemi- 
nių raštų. Pagaliau neišliko nei vieno Ostermejerio giesmyno egzemplio- 
riaus, o Milkaus giesmyno turime vos kelis. 

Kaip ir dažnai tokiais atvejais būna, polemikoje iš esmės nelaimėjo 
nei viena, nei kita pusė. Diskusija pasinaudojo konservatyvūs kunigų 
sluoksniai. Po jos vėl buvo grįžta prie senosios Kvanto — Berento gies- 
mynų tradicijos. Tokie giesmynai buvo leidžiami iki pat XIX a. pra- 
džios. Tačiau polemika davė ir nemaža naudos mūsų rašomajai kalbai. 
Ji vertė ano meto autorius daugiau rūpintis raštų kalbos taisyklingu- 
mu, gryninti rašomąją kalbą, nenutolti nuo liaudinės vartosenos. 
Skatino domėtis kalbos dalykais, rinkti kalbos duomenis ir juos tyri- 
nėti. Pagaliau jos rezultatas buvo ir anksčiau aptarti Milkaus kalbo- 
tyros darbai. 

Milkus yra dar išvertęs ir 1800 m. išleidęs J. G. Heimo pamokslų 
rinkinį „Mišknygos“. Vertimo kalba palyginti sklandi ir gyva, nors 
barbarizmų joje netrūksta, pasitaiko ir vokiškų sakinio konstrukcijų. 
Versti Milkui padėjo Širvintos (dab. Kutuzovas) klebonas Efreimas 
Frydrichas Meisneris (1731 —1815) ir brolis Danielius Frydrichas 
Milkus. 


Pastarasis gimė 1739 m. Mičlkiemyje. Baigęs Karaliaučiaus universitetą, dirbo 
Žėlvoje (dab. Kamenskoje), Žydkiemyje (dab. Žytkiemy, Lenkijoje), Mielkiemyje 
ir Ragainėje. Mirė 1818 m. Ragainėje. Daug prisidėjo prie brolio darbų, ypač akty- 
viai dalyvavo polemikoje su G. Ostermejeriu. 


Kaip geras lietuvių kalbos mokovas, K. G. Milkus buvo valdžios 
kviečiamas versti į lietuvių kalbą oficialiųjų įsakymų. Žinomi keli jo 
vertimai. Jis buvo numatytas lietuviams skirto valdiško laikraščio 
redaktoriumi. Tai turėjęs būti spaudos organas įsakams ir kitiems ofi- 
cialiems dokumentams skelbti. Buvo numatyta leisti Balstogėje. Skiria- 
mas prie Prūsijos prijungtai Užnemunei. Tačiau toks laikraštis nepasi- 
rodė. Būtų buvęs pirmasis lietuviškas laikraštis. 

Milkus parašė ir originalių lietuvių pasaulietinės poezijos kūrinių. 
Iš jų mūsų dienas pasiekė nedidelė istorinė poema „Pilkainis“, kurios 
rankraštis per Valtarkiemio pastorių J. G. Jordaną (1753— 1822) pa- 
teko į L. G. Rėzos palikimą ir išliko iki mūsų dienų. Dabar saugomas 
Lietuvos Mokslų Akademijos bibliotekoje. Tai 332 eilučių kūrinys. 
Iš turinio aišku, kad parašytas apie 1786 m. Jo keletą eilučių dar 1851 
m. buvo paskelbęs G. H. F. Neselmanas, nenurodydamas autoriaus. 
Visas tekstas išspausdintas tik 1931 m. V. Biržiškos (leidinyje „Tauta 
ir žodis“, t. 7, p. 274 — 283). Rankraščio fotokopija drauge su perrašu 
dabartine rašyba paskelbta „Lietuvių literatūros istorijos chrestoma- 
tijoje“ (V., 1957, p. 210-— 217). 

Šis veikalas laikytinas vienu iš pirmųjų lietuvių poezijos kūrinių 
istorine tematika. Tai pirmasis poemos žanro bandymas. Jame pateik- 
ta Mažosios Lietuvos miestelio Pilkalnio, kurį autorius vadina Pil- 
kainiu, savotiška kronika. Joje atsispindi viso krašto įvykiai. Savo kū- 
rinyje autorius smerkia kryžiuočių agresiją, aukština lietuvių tautą. 
Poema sklandžiai sueiliuota, joje gausu ryškių išplėstinių palyginimų, 
vaizdingų posakių. Kalba gana turtinga. Daug liaudiškų žodžių bei 
frazių, pavyzdžiui, nemitęs pasilenkti turėjo; sausas nesikelt galįs, įpuo- 
lęs į šį bjaurą klaną; šiluma praded atvirst ir kt. Bet yra ir svetimybių 
(apiera, abrozas, numučytas, viera...), vietomis pastebima vokiečių 
kalbos įtaka, pvz., niekaip įveikt galėjo “... negalėjo', jiems niekad 
rūpėjo “... nerūpėjo" ir pan. 


Grožinė literatūra. Kristijonas Donelaitis 


Ankstesniuose skyriuose aptartas susirūpinimas lietuvių religinės 
raštijos kalba, pastangos artinti ją prie liaudies šnekamosios kalbos, 
intensyvus žodynų ir gramatikų leidimas, domėjimasis tautosaka — 
visa tai sudarė palankias sąlygas Mažojoje Lietuvoje rastis grožinei li- 
teratūrai. Buvo nurodyti ir jos pirmieji daigai, iš kurių bene svarbiau- 
sias — K. G. Milkaus poema „Pilkainis“. Dar bent porą dešimtmečių 
prieš jį lietuvišką poeziją yra bent kiek kūręs ne kartą anksčiau minė- 
tas A. F. Šimelpenigis jaunesnysis. Pravartu su juo arčiau susipažinti. 

Adomas Frydrichas Šimelpenigis (vokiškai Schimmelpfen- 
nig) jaunesnysis buvo bendravardžio Šimelpenigio (vyresniojo) brol- 
vaikis. Gimė 1699 m. Piktupčėnuose prie Pagėgių. Baigęs Karaliaučiaus 
universitetą, kurį laiką dirbo mokytoju Žiliuosė (dab. Žilinas), o nuo 

1726 m. iki mirties — Papėlkių (dab. Vysokojė) kunigas. Ten ir mirė 
1763 m. Nenuilstantis raštijos darbuotojas. Kaip matėme, išvertė 
dalį 1735 m. Biblijos, parengė II jos leidimą (1755), vertė giesmes (buvo 
laikomas gabiu eiliuotoju), redagavo Kvanto- Berento giesmyno 
kelis leidimus, vėliau jį suliejo su Glazerio giesmynu ir sudarė „Page- 
rintas giesmių knygas“ (1753), daug sykių kartotas. Šimelpenigis kūrė 
ir originalią poeziją. Pirmiausia minėtina jo eiliuota prakalba Bibli- 
jos II leidimui (1755 m.). 192 eilučių kūrinyje apžvelgė Prūsijos lietu- 
vių raštiją nuo pirmosios lietuviškos knygos iki XVIII a. vidurio. 
Eiliavimas ir kalba gana sklandūs. Tai matyti iš pirmųjų eilučių (čia 
ir toliau rašyba sumodeminta): 


Rods tūlasis vokietis, 

Didei pasipūtęsis, 

Pastatydamas zūbus (= patempęs lūpas), 
Niekina lietuvninkus... 


Žinomi keli Šimelpenigio proginiai eilėraščiai. Didžiausias iš jų — 
eiliuotas laiškas „giminaičio, 1748 m. vykstančio studijuoti į Karaliau- 
čiaus universitetą, tėvui“. Išliko 118 eilučių nuorašas. Kalba gana gera. 
Apstu liaudiškų žodžių bei posakių, pvz., bėdžius "vargšas", sutiškėti 
“nusibaigti, nusikamuoti', kuom tave ... raudinau “... nuliūdinau', 
į ausį pašnibždėt, begniaužydamas rankas ir t. t. Svetimybių nedaug, 
bet viena kita pasitaiko, pavyzdžiui, miernas "kuklus" (iš mMrepnorū 
ar 1. mierny), trivoti "ištverti" (< mpusame), šulmistras "mokytojas" 
(vok. Schulmeister, dial. šolmister), žiūponė "ponia, žmona" (žiūpėnas 
“ponas"' < 1. župan, žodis į Europą atėjo per tiurkų kalbas iš Kinijos). 
Pateikiame porą fragmentų: 


Akys, skruostai ir kakta 

Buvo didei suraukta. 

Raudonavo nosis jo, 

Lyg kaip snapas kurkino. 

Norint špogas (= špaga, durklas) prie šalies, 
Tikt badu jis mirt turės. 

Vakarais be likties (= žvakės, šviesos) jis 
Lindos kaip šikšnosparnis... 

Kitas Šimelpenigio eilėraštis — 1760 m. sveikinimas dukters vestu- 
vių su pastoriumi Jurgiu Kristupu Vilkiu proga. Išliko 48 eilučių ran- 
kraštis (nuorašas). Tekstas jumoristinis — pavardė Vilkis gretinama 
su vilku: 


Ar tinka vilkui avį duoti? 

Vargu! Po tam ją kąstų jis. 

Pamačius vilką, reik uliuoti (= šaukiant vyti, baidyti) 
Ir neprileisti pas avis: 

Avates liūbij ištaškyt (= mėgsta išblaškyti) 

Arba ir būtinai (= visai) praryt. 


Šiame eilėraštyje ryški tarminė tvirtapradžio di monoftongizacija 
(avdtė <avditė 'avelė'", nabagdtė < nabagditė “vargšelė', vilkdtis < vil- 
kditis “vilkelis"), įdomios dviskaitos formos (pvz., tarp jumu “tarp jud- 
viejų'), yra archaizmų (paduomi “paduodu"), taigi kiek nutolstama nuo 
įprastinių ano meto raštų kalbos normų. 

Pacituotina dar pora Šimelpenigio epigramų (kandžių ketureilių, 
taikomų konkretiems asmenims ar įvykiams): 

Atsakymas kunigui A. H. Pilgrimui Įsrutyjė. Jis skundžiasi, 
kad ten nieko negalima esą gauti — 


Eikšte šen, kas tur ausų (= ausis) 

Ir kas nor naujyną tirti (= naujieną patirti): 
Tarp pyragų ir pyvų (= čia gėrimų) 
Pilgrims nor badu numirti! 


Epigrama apie maištą Pilkalnyje tarp dviejų kunigų 1775 m. (grei- 
čiausiai nuorašo klaida vietoj 1755 m., nes tada miestelio gyventojai 
nenorėjo priimti naujo kunigo ir ties bažnyčia stengėsi sukliudyti 
jo įvesdinimui) — 


Vilks veda kerdžių pas avis, 

Bet avys nor jo atsiginti, — 
Husarai tur su šoblėmis (= kardais) 
Jam avinyčią (= avidę) atrakinti. 


Be Šimelpenigio ir Milkaus, anuomet, matyt, buvo ir daugiau pa- 
saulietinio turinio eilių kūrėjų. Žinoma, jog kažkas išvertė populia- 

raus vokiečių poeto Ch. F. Gelerto pasakėčias „Keleivis“ (F. Hurte- 
lis?), „Musės ir uodo smertis“ (Šimelpenigis ar Milkus?), „Pasaka 
apie melagį“ (Milkus ?), gal ir kitas. Ezopo pasakėčias grožine proza 
dar šimtmečio pradžioje, kaip matėme, vertė J. Šulcas. Yra duomenų, 
kad pagarsėjęs klaipėdietis D. Vilkas (Wilkins) 1704 m. vieno Kara- 
liaučiaus pastoriaus vestuvių proga išspausdino lietuvišką eilėraštį 
greta hebrajų, graikų, anglų, italų ir kitomis kalbomis parašytų. Deja, 
leidinys nesurastas. L. G. Rėzos palikime išliko Jokūbo Šerno eilė- 
raščio (1778 m.), skirto mirusiam Priekulės kunigui V. Vitikui, 79 
eilučių tekstas (paskelbė V. Biržiška „Tautos ir žodžio“ t. 7, p. 272— 
274), kurio kalba netaisyklinga. Nėra abejonės, kad būta ir daugiau 
poetinių bandymų, tik jie neišliko. Mat Prūsijos valdžia pasaulietine 
grožinė kūryba nesirūpino, jos kaip „nereikalingos“ nespausdino. 
Rankraščiai ilgainiui nusimetė. Išliko tik atsitiktinės nuotrupos. Juk 
nedaug trūko, kad būtų nusimetęs ir didysis XVIII a. lietuvių literatū- 
ros šedevras — Kristijono Donelaičio „Metai“. 

Iš to, kas pasakyta, matyti, jog grožinės literatūros dirvonai XVIII 
a. Mažojoje Lietuvoje buvo jau bent kiek purenami. Joks didelis po- 
etas, taigi ir Donelaitis, negalėjo atsirasti tuščioje vietoje. 

Kr. Donelaičio biografiniai duomenys. XVIII a. lietuvių 
poetas, tautos genijus Kristijonas Donelaitis gimė 1714 m. Lazdynė- 
liuose (dab. Višniovka), 5 km į rytus nuo Gumbinės. Abu tėvai — 
lietuviai, laisvieji valstiečiai. Pavardė Donelaiis kilo iš krikštavardžio 
Daniėlius (jis davė pradžią apie 100 mūsų dabartinių pavardžių), iš 
kurio liaudinio varianto Donelis ar pan. (plg. tos pačios kilmės pavar- 
dę Donėla, Dūnėla) atsirado patronimas Donelaitis (dėl ie—-ė—e 
plg. Motiėjus, Motieka ir Motėk-ditis, Motek-ditis), ilgainiui virtęs 
pavarde. A. Šleicherio ir kitų vartota forma Duonelaitis (su uo kaip 
duona, duonius) negali būti laikoma tikra, nes tokių pavardžių Lietu- 
voje neužfiksuota. Karaliaučiaus universiteto imatrikuliacijos akte 
Donelaitis įrašytas Donaleitis (ei vietoj ai dėl vokiečių rašybos, a rodo 
platųjį e, taigi ne * Donėlaitis), vėliau jis pats vartojo sulotynintą pa- 
vardės variantą Donalitius. Kirčiavimas neaiškus: galėjo būti Dėne- 
laitis arba Donelditis. Dabar įsigalėjo Donelditis, nes vakarų aukštai- 
čiai, ypač Paprūsėje, tokio tipo pavardžių dažniausiai kirčiuoja prie- 
sagą, 0 ne šaknį. 

Lazdynčliuose iki didžiojo maro gyveno vieni lietuviai, o po koloni- 
zacijos jie sudarė tik pusę gyventojų. Kolonizacija, vykusi vaikystėje, 
Donelaičiui padarė didžiulį įspūdį: jis tapo nepakantus germanizaci- 

jai, ilgėjosi gerų „praėjusių laikų“. Tėvas mirė, kai būsimasis poetas 
turėjo 6 metus. 1732 — 1736 m. mokėsi Karaliaučiaus katedrinėje Knei- 
phofo mokykloje. Vėliau studijavo universitete, lietuviškajame semina- 
re. Tarp jo profesorių buvo mūsų religinės raštijos leidybos organizato- 
rius J. J. Kvantas, tarp kolegų studentų — tos raštijos darbuotojas 
kalbininkas G. Ostermejeris. Baigęs universitetą, Donelaitis 1740 m. 
paskiriamas į Stalupėnus mokytoju ir choro vedėju (kantoriumi), 
o nuo 1743 m. tapo Tolminkiemio (dab. Čistyje Prūdai) kunigu. Tol- 
minkiemio parapija po kolonizacijos tapo įvairiatautė, lietuviai joje 
besudarė apie trečdalį gyventojų. Donelaitis pamaldas laikydavo 
prieš pietus vokiškai, o po pietų — lietuviškai. Abi kalbas mokėjo 
tobulai. Su savo parapijiečiais gražiai sutarė. Vedė pirmtako našlę 
vokietę O. R. Olafant. Vaikų neturėjo. Pasižymėjo sėsliu gyvenimu, 
tik vieną kartą buvo išvykęs į Karaliaučių. Garsėjo kaip nagingas meis- 
tras: darė barometrus, mikroskopus, muzikos ir kitokius instrumen- 
tus, net pianinus. Palaikė draugiškus ryšius su kaimynais, ypač Valtar- 
kiemio pastoriumi Jonu Gotfrydu Jordanu (1753— 1822), bendramo- 
ksliu lietuviu Jonu Frydrichu Šperberiu (Sperber, 12 metų dirbo Tol- 
minkiemyje), lietuvių raštijos darbuotojais Pilypu Ruigiu (Valtarkie- 
myje), Gotfrydu Ostermejeriu (Trempuosė), Jurgiu Adomu Meis- 
neriu (Enciūnuose). Pastatydino naują mokyklą, namą pastorių naš- 
lėms, perstatė kleboniją ir bažnyčią. Ilgai ir atkakliai bylinėjosi su dva- 
ru — amtmonu T. Ruigiu. Mirė 1780 m. 

Donelaičio kūryba. Ji ne visa išliko. Autoriui gyvam esant nieko 
nebuvo paskelbta. Pirmieji kūriniai — pasakėčios, kurių turime še- 
šias. Siužetai daugiausia iš antikos ir vėlesnių autorių, bet gerokai 
perdirbti. Parašyta hegzametru. Šį metrą Donelaitis panaudojo anks- 
čiau už F. Klopštoką — hegzametro pradininką vokiečių literatūroje. 

Svarbiausias Donelaičio kūrinys — 3517 eilučių poema „Metai“, 
sukurta greičiausiai dalimis apie 1765—1775 m. Tekstas turėjo būti 
nuolat taisomas, perdirbinėjamas. G. Pisanskis (1725-1790) mini 
trumpesnį poemos variantą, turėjusį 659 eilutes, kuris iki mūsų laikų 
neišliko. Donelaičiui mirus, našlė rankraščius perdavė šeimos bičiu- 
liui Valtarkiemio kunigui J. G. Jordanui. Jų nuorašą pasidarė Išdagų 
kunigas J. Holfeldas (Hohlfeldt, 1768 — 1829), atsikėlęs 1794 m. į gre- 
timą Gerviškčnų parapiją. Apie 1800 m. rankraščiai pateko į žymaus 
lietuvių raštijos darbuotojo ir liaudies dainų leidėjo Liudviko Rėzos 
rankas. Per 1812 m. karą dalis jų — „Rudens gėrybių“ ir „Žiemos 
rūpesčių“ tekstai — pražuvo. Tada Rėza pasiskolino J. Holfeldo 

nuorašą. Jis visą Donelaičio kūrinį sutvarkė, atskiras poemos dalis 
sudėjo į vieną visumą, 468 eilutėmis sutrumpino, gerokai paredaga- 
vo ir 1818 m. išleido „Metų“ pavadinimu kartu su savo atliktu verti- 
mu į vokiečių kalbą. Taip svarbiausias Donelaičio kūrinys pasirodė 


44 


410, 


bier Gefėngcs, 


a iiŲ 


235: 2 
44 Pa 


449 


lšnblidbes CEoos 


"- * * 


dei Littbauifben des Chriftian Donaleitis, 


ginant Donaliriuė, 


į 
*— 
kų 
1112 
4 429411, 
| + 1141 


* 
„44 
m > 
„464 
"An 
4 A 
+ 
„AP: A 
m g 
1 
+ 4 


w. gieidem Uerėmac in4 Druriė bertragėn 


bw 154 A487 777 


D. £ 3 Nhela, 
Bref. 6. Theei 


Kiūnigsberą 18, 
Gibrudi in bet Ainiai Dartungigėa Dofbudtrufina. 





33 pav. K. Donelaitis 34 pav. K. Donelaičio „Metų“ pirmo- 

pasauliui praėjus 38 m. po autoriaus mirties. 1824 m. Rėza išleido 
ir Donelaičio pasakėčias. Vėliau Donelaičio rankraštis kartu su visu 
Rėzos palikimu pateko į Karaliaučiaus valstybinį archyvą. Po Antrojo 
pasaulinio karo 1945 m. P. Pakarklio vadovaujama ekspedicija jį 
rado apgriautoje Laukstyčių (Lochstūdt) pilyje 35 km nuo Karaliau- 
čiaus. Dabar saugomas Mokslų Akademijos Lietuvių kalbos ir lite- 
ratūros institute. 1955 m. išleistas jo fotografuotinis leidimas. Hol- 
feldo nuorašas prieš Antrąjį pasaulinį karą buvo Karaliaučiaus uni- 
versiteto bibliotekoje, dabar jo likimas nežinomas. 

Antrąjį Donelaičio raštų leidimą parengė žymusis vokiečių kalbinin- 
kas A. Šleicheris specialiai mokslo reikalui. Išleido Rusijos Mokslų 
Akademija 1865 m., be kita ko, draudžiamomis lietuviškomis raidėmis. 

Šį leidimą kritikavo G. H. F. Neselmanas, ypač dėl trūktino Šleicherio 
kirčiavimo. Neselmanas parengė naują leidimą, kuris pasirodė 1869 
m. Karaliaučiuje. Visos šios publikacijos kartu su išlikusiais Donelai- 
čio rankraščiais sudarė bazę, kuria rėmėsi vėlesni leidėjai ir Donelai- 
čio kalbos tyrėjai. Ypač pažymėtinas akademinis leidimas, pasirodęs 
Vilniuje 1977 m.* Išsamią monografiją apie Donelaitį ir jo kūrybą pa- 
rašė L. Gineitis??. Didžiai vertingi J. Lebedžio tyrinėjimais“. 

Donelaičio poema „Metai“ — daugeliu atžvilgių naujas reiškinys 
ano meto Europos literatūroje. Ji lyg didžiulis kalnas iškyla tarp lie- 
tuviškų katekizmų, giesmynų, pamokslų ir t. t. Talento jėga nugalėjo 
laiką, patikimiausią meno kūrinių vertintoją. Donelaičio veikalas 
ne tik nepaseno, bet ir šių dienų skaitytoją tebejaudina. Jis parašytas 
hegzametru, kūrybiškai pajungtu natūraliam lietuvių kalbos kirčiui. 
Poemoje nelyginant tobulame veidrodyje atsispindi XVIII a. Mažo- 
sios Lietuvos valstiečių gyvenimas, jų kasdieniniai rūpesčiai, net na- 
cionalinė savimonė: 


Tarp lietuvninkų daug syk tūls randasi smirdas, 
Kurs, lietuviškai kalbėdams ir šokinėdams, 

Lyg kaip tikras vokietis mums gėdą padaro. 
Daug tarp mūs yra, kurie, durnai prisiriję, 
Vokiškas dainas dainuot ir keikt pasipratin 

Ir kaip vokiečiai kasdien į karčemą bėga. 


Ak! kur dingot jūs, lietuviškos gadynėlės, 

Kaip dar prūsai (= Prūsijos gyventojai) vokiškai kalbėt nemokėjo 
Ir nei kurpių, nei sopagų (= batų) dar nepažino, 

Bet vyžas, kaip būrams reik, nešiodami gyrės. 


Donelaičio „Metus“ didžiai vertino Ad. Mickevičius, Greit į kūrinį 
atkreipė akis žymiausi lietuvių raštijos veikėjai ne tik Mažojoje, bet ir 
Didžiojoje Lietuvoje (S. Stanevičius, S. Daukantas ir kt.). Susidomėjo 
užsienio specialistai. Buvo išverstas į daugelį Europos kalbų: vokiečių 
(net kelis sykius), lenkų, rusų, latvių, baltarusių, čekų, anglų, vengrų, 


* Kristijonas Donelaitis. Raštai. V., 1977. 

*“* Gineitis L. Kristijonas Donelaitis ir jo epocha. V., 1964. 

* Paskelbti jo „Lituanistikos barų“ I tome (V., 1972) ir knygoje „Senoji lietuvių 
literatūra“ (V., 1977). 

gruzinų, dalimis į estų, ukrainiečių, bulgarų, rumunų, sorbų, italų, 
suomių, žydų (idiš), lotynų, esperanto, net japonų kalba Azijoje. 

Be grožinės kūrybos, Donelaitis dar yra vertęs į lietuvių kalbą val- 
džios įsakų. Išliko jo versta brošiūra apie ganyklų separacijos naudą 
(be antraštinio lapo, apie 1769 m.), kurioje įdėtos 2 eilutės iš „Metų“. 
Vertimas daug sklandesnis negu daugumos to meto valdiškų raštų. 

Donelaičio raštų kalba. Ja anksti susidomėjo lyginamosios 
kalbotyros specialistai. Vienas iš pirmųjų apie Donelaičio kalbą para- 
šė disertaciją ir Tartu universitete apgynė rusų kalbininkas A. Aleksan- 
drovas (1886 m.). Vėliau „Metų“ kalbos duomenimis gausiai naudojosi 
daugelis lingvistų, tarp jų ir mūsų K. Būga. Didžiai vertino J. Jablonskis. 
Ištraukos buvo spausdinamos lingvistinėse chrestomatijose (A. Šlei- 
cheris, O. Vydemanas, J. Plakis ir kt.). Pokario metais Donelaičio 
kalbą daugiausia tyrė T. Buchienė (fonetiką, akcentologiją, linksnia- 
vimo sistemą) ir J. Kabelka (1964 m. išleido Donelaičio raštų žodyną). 


Donelaičio rašyba — gana nenuosekli. Pats prisipažįsta, kad ja ne- 
labai rūpinosi. Apskritai sekė ano meto religiniais raštais. Vartojo gra- 
femas ė 'ie', d “uo", cz (c3) “č', sz (53) S, J's", w'v, 2(6) Ž, a, e, į 
(bet vietoj ų rašė 4). Prastai skyrė ė nuo e ir y nuo i. Mėgo vokiečių 
pavyzdžiu dvigubinti priebalsius, nurodydamas atviro skiemens bal- 
sio trumpumą. Ilguosius balsius kartais žymėjo stogeliu virš raidės, 
ypač kilmininkų galūnėse (algės 'algūs'). Dvibalsius ai, ei, ui rašė ir 
ay, ey, uy, pvz., storay "storai", diddey "labai, didžiai", paskuy "paskui". 
Gerokai svyravo rašydamas žodžius drauge ir skyrium, pvz., bensyk, 
dėlto, isznaujo ir ben syk, dėl to, isz naujo. Neiginį ne dažniausiai rašė 
skyrium. 

Donelaitis tekstą ištisai kirčiavo. Kirtį žymėjo panašiai kaip Klei- 
nas, Ruigiai, tik nepalyginamai gausiau. Priegaidžių neskyrė, tačiau 
daug kur jas galima susekti iš kirčiavimo manierų, pvz., d, ė atvirame 
skiemenyje rodo d, ė, dvibalsiuose di, ėi, du, dr, ėr ir kt. akūtas žymi 
tvirtapradę, parašymai di, ėy, dr, ėr ir pan. — tvirtagalę priegaidę. 
Dar tikriau ją galima nustatyti iš kirčio šokinėjimo žodžių formose. 
Be to, tekste kitu (raudonu) rašalu, greičiausiai paties Donelaičio, 
sužymėti prozodiniai daktilinių pėdų ženklai (“), turintys nemažą 
reikšmę atkuriant Donelaičio akcentologinę sistemą. Ją aprašė T. 
Buchienė"?, Pateiksime tik ryškiausius skirtumus nuo dabartinės ben- 


“6 Buch T. Die Akzentuierung des Christian Donelaitis. Wroclaw-— Warszawa — 
Krakow, 1961. 

drinės kalbos: tėvai 1 "tėvai", žirgai 1 "žirgai", balsai 2 "balsai", lizdai 2 
"lizdai", dyvai 4 "d$vai', klumpė "klūmpė"', kiaunė "kiaunė", dievaitis 
*“dievaitis", gen. pl. mėškų 2 "meškų", laktą 4 "lšktų'. Būdvardžiai mie- 
las, pilnas, švankus, pigus, sunkus, viežlybas buvo baritonai. Kai kurių 
žodžių kirtis dvejopas, pvz., drai ir orai, džiaūgsmai ir džiaugsmai, 
niekai ir niekai, valdai ir vaidai, abejaip kirčiavo priesagą -ybė (ybė 
ir -fbė). Taigi Donelaičio kirčiavimas kai kuriais atžvilgiais archaiš- 
kesnis negu šių dienų. 

Donelaitis stengėsi rašyti taip, kaip žmonės jo krašte kalbėjo. To- 
dėl jis kiek nutolo nuo to meto religinių raštų kalbos normų. Jo gim- 
tieji Lazdynėliai ir ilgametė darbo vieta Tolminkiemis buvo Mažosios 
Lietuvos vakarų aukštaičių pietinės tarmės („baltsermėgių“) plote, 
tačiau netoli šiaurinės tarmės („striukių“), todėl ne viena šių pastarų- 
jų ypatybė prasikiša, pavyzdžiui, pasitaiko fakultatyviškai sutrum- 
pintas ilgasis vokalizmas nekirčiuotose galūnėse, išmetamas judrusis 
a (vyrs “vyras", gers “geras', bėgdams "bėgdamas", dirb "dirba" ...). 
Donelaičio kalbai būdingi g, į vietoj ėn, in bendraties kamieno formose, 
pvz., sugabęsim “sugabensime", garbįs 'garbins', atmįt "atminti", gįti 
"ginti", rūpįtis "rūpintis", /inksmįk “linksmink", augįdams "augindamas", 
mįdami “mindami", mokįts “<mokintas' ir t. t. Nosiniai balsiai, ypač 
nekirčiuotose galūnėse, matyt, buvo denazalizuoti, plg. rašymą acc. 
sg. kėma 'kiemą", instr. sg. dra/a "drąsa", /2we/dams "švęsdamas" ir 
pan. Pasitaiko tarminių tvirtapradžio di monoftongizacijos atvejų, 
pvz., pondtis “ponaitis", oszkatė "ožkaitė, ožkelė', acc. pl. Ielūtes 'lė- 
laites, lėlytes'. Kitos ryškesnės vokalizmo tarmybės: dužuolas 'ąžuo- 
las", apjėkti "apakti", lytūs "lietus", rūpuižė "rupūžė", dūglas “deglas", 
dagūtas "degutas", smageninė 'smegeninė". 

Iš konsonantizmo srities minėtinas gana dažnas minkštųjų priebal- 
sių kietinimas, pvz., rašoma szalczū "šalčių", paukszczus "paukščius", 
medžot' (ž=ž) 'medžioti', gaspadorus “gaspadorius', siūst "siųsti", ik- 
szol "iki šiol', Žurek "žiūrėk". Tačiau tie patys žodžiai neretai būna ir 
su minkštaisiais priebalsiais. Toks nenuoseklumas būdingas ano me- 
to Mažosios Lietuvos raštams. Matyt, vokiečiai kunigai lietuvių minkš- 
tuosius priebalsius kietindavo, tardavo vokiškai. Tokia tartis atsis- 
pindėjo ir raštuose, veikė natūraliąją žmonių kalbą, ypač tų, kurie bu- 
vo dvikalbiai. Ne išimtis ir Donelaitis. Iš kitų konsonantizmo dalykų 
nurodytinas joto tarimas po lūpinių priebalsių, plg. rašymą nupjauti, 
spjaudit' 'spjaudyti', ropjū “ropių', kumpjei 'kumpiai"', szlapjos šlapios", 

labjaus "labiau", lobjei "lobiai", srebja “srebia", karwjū "karvių", liežuw- 
jo "liežuvio", pirmjaus "pirmiau", žemjū “žemių', kurmjus “kurmius". 

Donelaičio morfologija — tipiška vakarų aukštaičių. Žiūrint 
šių dienų akimis, joje nemaža archaizmų, bet anuomet tai buvo įpras- 
tos šnekamosios kalbos formos. Gyvai vartojama dviskaita, pvz., 
buvo du būrū “... du būrai', du kaimynu nekviestū ... atsibastė, dvi 
vyži pažadėjo, jūma 'judviejų", (mudu) mylėkivos, (judu) nebūvota ir 
pan. Pasitaiko senovinių vietininko formų, pvz., nagai... imkit", sd- 
dop suvadinęs. Skirtingi kai kurie daiktavardžiai: geradėjis “'geradėjas", 
sutvėrtojis 'sutvėrėjas", galvijis “"galvijas', vyridusis "vyriausias", pypkis 
"pypkė", riešutys "riešutas", rūdenis "ruduo", debesjs "debesis", dmžis 
“amžius', morkas "morka", girė "giria", mylė 'milia", ūrva "urvas", alū- 
čius “alutis" ... Plg. voc. sg. gaidaūi "mano mielas, brolyti'. Atrodo, 
kad loc. sg. galūnė vietoj -yje buvo -ij, taigi /opšij "lopšyje", patvorij 
“patvoryje"' ir kt. Senoviški įvardžiuotiniai dalyviai, pvz., draskąsis 
vilkas, Dievas visgalįsis. Archaiškas kelintinis skaitvardis ūšmas 'aš- 
tuntas'. Vietoj įvardžių naudininko tau, sau Donelaitis turi tav, sav. 
Pažymėtinas vietininkas šimė "šiame", daugiskaitos kilmininkai ms 
*mūsų", jės jūsų", galininkas kuriūs "kuriuos". Kaip senuosiuose raš- 
tuose tariamosios nuosakos formos su -b-, pvz., gdutumbei "gautumei", 
kastumbime “kastume', rėktumbite '“rėktute'. Liepiamoji nuosaka 
turi -kie, pvz., įlįskie 'įlįsk", priimkie “priimk". Būsimojo laiko 1. sg. 
baigiasi -su (nėra -siu), pvz., bžsu "būsiu", pasiliksu “pasiliksiu" ir t.t. 
Neretos atematinės formos, pvz., miėgti "miega", pasiliekti "pasilieka", 
dėstis "dedasi", nepareitis "netinka, nedera", eimė "eikime"'. Įdomesni 
nekaitomi žodžiai: atpenč "atgal", didef "labai', katrul 'į kurią pusę", 
manding "atrodo", mindu "atmink, neužmiršk' (imper. nuo minavoti 
ar minduti), namėj "namie", nės(a) 'nes', šiukštū “jokiu būdu, neva- 
lia, tytveik "labai', toktai "tatai", vislab “visa, viskas', nu "nuo", pri 
“prie". 

Donelaičio sintaksė — lietuviška, vokiškų konstrukcijų labai maža. 
Skirtingai negu ano meto religinio turinio raštų, gausu liaudinių prijun- 
giamųjų sakinių su jungtuku kad. Daug dalyvinių modelių. Donelai- 
čio sakiniais gausiai naudojamasi sintaksės tyrinėjimuose (J. Jablons- 
skis ir kt.). 

Leksika — paprasta, liaudiška. Įdomesni žodžiai: bildūkas "vaiduo- 
klis, kipšiukas', bifigęs “gerai nušertas, įsiganęs (arklys ar jautis)', 
ddugsinti "dauginti, didinti", demblys "iš šiaudų ar lunkų nupinta paklo- 
dė, patiesalas', dingoti "manyti, galvoti", gyrpelnys 'pagyrūnas' keikes- 

tis "keiksmas", krunėti 'kosėti, krenkšti', /uinas “baužas, be ragų (apie 
aviną)", malkas "gurkšnis", mėtė 'žmona", nažsas “pyktis, įniršis', pa- 
teikti 'dykinėti, tingėti'“, pylė "antis", preikalas 'priekalas', repūkas 
“griežtis, sėtinys', širšlys "širšė, vapsva', šlapjūrgis "girtuoklis", timsoti 
“išsitiesus gulėti'. Svetimybių ne taip jau mažai (apie 1875), bet dau- 
giausia tai anuomet liaudies vartoti žodžiai. Gausu senų slavizmų, 
pvz., grybas, kardas, knfgos, kūbilas, meška, pulkas, smuikas, stiklas, 
šilkas, tuPgus, ūsai, vynas. Iš retesnių slavizmų minėtini atstdnka “lie- 
kana" (iš 1. ostanek pakeitus 0- > a- priešdėliu at-), česnis "vaišės, po- 
kylis' (iš čestnis, plg. čestis < uecmo), delmūnas "kišenė" (iš dalmėnas < 
donMano ar 1. dolman, slavų turkizmas), g/ėpas "kvailas" (<enyne), 
grėčnas "geras, tinkamas" (< 1. grzeczny), rabata 'darbas' (<p060ma ar 
1. robota), viežlybas "garbingas, padorus' (iš viež/yvas < emocausvū). 
Nemaža ir germanizmų, pvz., dmtmonas “valstybinių dvarų valdyto- 
jas' (vok. Amtmann), dmtsrotas “viršininkas, valdžios patarėjas' (Amts- 
rat), bėkerė "kepėjas' (Būcker), brangvynas "degtinė" (iš vvž. brant- 
vin priderinta prie brangūs vynas), būras "valstietis" (Bauer, dial. būr), 
drimelis “išsižiojėlis, paikas' (vok. dial. drimmel), drėgai “neštuvai" 
(vvž. drėge), jūmprova "panelė" (Jungfrau, dial. iunfraw), kėlnorė “rū- 
sys' (iš kėlnėrė < Keller su II > In), kėžas 'sūris" (Kūse, dial. kėš), krygė 
"karas" (Krieg), mūčė "kepurė" (Mūtze), pybelės “elementorius, abėcėlė" 
(Fibel), šiuilė 'mokykla' (Schule, dial. šoil), špielmonas "muzikantas" 
(Spielmann), trėpai laiptai" (Treppe, dial. trep), vūkmistras “vyresnysis 
policininkas' (Wachtmeister, dial. wachmėster), vaftas “miško sargas, 
eigulys' (vok. dial. wart), žūkas "maišas" (Sack) ir kt. Vis dėlto germa- 
nizmų Donelaitis vartojo bent keturis kartus mažiau negu slavizmų. 
Dabar mums, skaitant Donelaičio raštus, skoliniai sudaro tipišką 
„donelaitišką“ epochos koloritą. 

Donelaičio kalba — tai raiški valstiečių kalba, paprasta, net šiur- 
kšti, bet kartu ir labai vaizdinga. Ją šiuo atžvilgiu įvertino jau L. Rėza: 
„Rašydamas lietuvių kalba, kurią jis puikiausiai mokėjo, mūsų poetas 
parodo tokį grakštumą, jėgą ir žodingumą, jog tai turi jaudinti kiek- 
vieną kalbos žinovą“. Donelaitis nekalė nei įmantrių naujadarų, nei 
vartojo pretenzingų frazeologinių junginių, bet savo gimtojo krašto 
Žmonių kalboje surado daugybę gyvų ir labai raiškių žodžių bei posa- 
kių. Kai kurie pavyzdžiai: alkana diena (vargų metas); barzdota 
gadynė (seni laikai); didpilvis ponas; žiemys savo dūmples pra- 
deda jūdint; pušynai su savo kuodais gdrbanotais; ant ežerų visur 
langai (ledas) pasidaro; lytus ... nugarą skalbia; nuogiūteli geman 

(gimstame nuogi); pėnpalaikis (menkas ponas; ir bžrpalaikis, pran- 
cūzpalaikis, kuinpalaikis, tabakpalaikis, pelėdpalaikis...); rūdas ruduo: 
nei boba jau didei sukrėšusi kumpso; šašūotas pavasario sniegas; 
žemė su visais pašaliais įmūrusi verkia ir t. t. Ypač daug Donelai- 
tis vartoja vaizdingųjų veiksmažodžių (veiksmažodžiai jo tekste sudaro 
net 40,37, visų žodžių): birbinti “pūsti birbynę, dūduoti', burzdėti 
"spurdėti", čiduškėti 'čiulbėti', įsigdžti “šiltai įsikurti", išpliužpti 'išsrėb- 
ti", kūpanoti "smarkiai eiti", krapinėti 'eiti svirduliuojant', krunėti 
*kosėti", nustekėnti "nuvarginti", pasitufsinti "susilenkti", rykauti 'džiau- 
gsmingai šaukti", stekėnti “pjauti, skersti', supliu7pti 'suvalgyti', tim- 
soti 'išsitiesus gulėti', vapėti "niekus kalbėti" ... Juos nepaprastai meis- 
triškai įpina į frazes, pvz., vištos ant laktų jau daug iškūrkino pautų 
(= kiaušinių); per kiemus pamaži važinėdams kirkina ratą; pyvo 
sudrumsto malkus (= gurkšnius) tikt košia, tikt košia; (Žiema) 
su rogėms skraidyti ir čiuožt pamokino ir kt. Šios ir panašios stilis- 
tinės priemonės lietuvių literatūroje taip gausiai buvo Donelaičio pa- 
vartotos pirmą kartą. Tuo jis gerokai praturtino mūsų rašomąją kalbą, 
ypač jos stilistiką. 

Nors ir vėliau paskelbta, Donelaičio kūryba darė įtaką tolesnei 
lietuvių raštų, ypač grožinės literatūros, kalbai. Donelaitis plačiai iš- 
garsino pačią lietuvių literatūrą. Juk daugely užsienio enciklopedijų 
jis tenurodomas kaip vienintelis lietuvių poetas. „Metai“ daugiau negu 
kuris kitas lietuvių kūrinys verstas į užsienio kalbas. Donelaičiui reiš- 
kiamą pagarbą rodo jo vardu pavadintos gatvės Lietuvos miestuose. 
Jam Vilniuje ir Klaipėdoje pastatyti paminklai. 1979 m. buvo atsta- 
tyta Tolminkiemio bažnyčia ir joje įrengtas memorialinis muziejus. 


Liudvikas Gediminas Rėza ir kiti autoriai 


Paskutiniu XVIII a. dešimtmečiu ir ypač XIX a. pradžioje Prūsija 
mušė Prūsijos armiją ir okupavo didžiąją jos teritorijos dalį. Prancū- 
zų išvarytas iš Berlyno ir Karaliaučiaus Prūsijos karalius Frydrichas 
Vilhelmas III (valdė 1797—1840 m.) kurį laiką gyveno Klaipėdoje 
(1806 — 1808 m.), tada jam praktiškai buvo likęs tik Klaipėdos kraštas. 
Per Tilžės taiką (1807 m.) Prūsija neteko visų valdų į vakarus nuo El- 
bės. 1807 m. Napoleonas paskelbė Prūsijoje baudžiavos panaikinimą. 
1815 m. Vienos kongreso nutarimu Prūsija neteko Užnemunės, dalies 

buvusių Lenkijos žemių, bet kaip kompensaciją gavo Saksonijos šiau- 
rinę dalį, Reino provinciją ir Vestfaliją. Tai padidino jos įtaką Vokie- 
tijos šalyse. 

Klaipėdoje gyvendamas Frydrichas Vilhelmas III geriau pažino lie- 
tuvius, jų papročius, pamėgo mūsų liaudies dainas, džiaugėsi jo šeimai 
rodomu palankumu. Atgavęs valdžią, įsakė lietuvių gyvenamose sri- 
tyse skirti valdininkus tik lietuvius. Kadangi mokytų buvo nedaug, 
įsteigė lietuviams 6 stipendijas teisės mokslus studijuoti. Jo žmonos 
Luizos rūpinimosi dėka Aukštųjų Kumečių dvaras prie Pisos upės 
tarp Gumbinės ir Įsrutiėšs 1811 m. buvo paverstas specialia mokymo 
įstaiga, tam tikra seminarija, kurioje imta rengti mokytojus lietuviš- 
koms mokykloms. Nuo tol žmonės vietovę ėmė vadinti Karalienė 
(dab. Zelionyj Bor). Ši mokymo įstaiga veikė iki XX a. pradžios ir 
daug prisidėjo prie lietuvių švietimo. Frydrichas Vilhelmas III liepė 
lietuvius mokyti taip, kad jie nevokietėtų. Tačiau tai nebuvo vyk- 
doma, nes valdžios aparate vis labiau populiarėjo germanizacinės 
užmačios. Jau 1802 m. buvo parengtas detalus krašto germaniza- 
vimo planas, bet jam aukščiausioji valdžia nepritarė. Ypač geros są- 
lygos lietuviams vokietėti susidarė panaikinus baudžiavą (1807 m.). 
Lietuviai valstiečiai buvo išvargę, neturtingi. Jie patys turėjo išsipirkti 
žemę, todėl praktiškai liko priklausomi nuo ponų. Vokiečiai ponai 
vadovavo visam krašto gyvenimui. Lietuviams teko mokytis vokiškai, 
kad galėtų su ponu susikalbėti. Sparčiai daugėjo mišrių šeimų, kuriose 
įsivyravo vokiečių kalba. Prasidėjo vieši išpuoliai prieš lietuvių kalbą. 
Vietiniai vokiečiai, kurių rankose buvo krašto administravimas, sukėlė 
spaudoje triukšmą. Ėmė įrodinėti, kad lietuvybės globojimas esąs nu- 
sikaltimas vokiečių valstybei. Reikią lietuvių kalbą visaip slopinti. 
Ypač buvo puolamos lietuviškos mokyklos, kurių turėta nemaža: 
1800 m. Gumbinės apskrityje jų buvo 58, Įsrutišs — 127, Tilžės — 
82, Ragainės — 89, Klaipėdos — 85. Imta tvirtinti, kad lietuvių 
kalbos vartojimas mokykloje trukdąs krašto kultūros pažangą, nes 
esą negalima rasti gerų lietuviškai mokančių mokytojų. Bet buvo ir 
lietuvių kalbos gynėjų, tokių kaip mokytojas E. Gizevijus (1798 — 
1880 m.), kurie stengėsi paneigti germanizatorių argumentus. Laikraš- 
čiuose prasidėjo ginčai, ir tuokart lietuvių kalbos teisės mokyklose 
buvo apgintos. 

1824 m. Rytų Prūsiją sujungė su perdėm vokiška Vakarų Prūsija. 
Tai sudarė sąlygas taikyti Vakarų Prūsijos nuostatus visos valstybės 
mokykloms, kilnoti mokytojus iš Vakarų į Rytų Prūsiją. Anksčiau 

buvusi centrinės valdžios dėmesio centre, dabar Rytų Prūsija tapo mo- 
narchijos užkampis, kuriame įsikerojo junkerinė reakcija. 1829 m. 
Gumbinės apskrities administracija išleido instrukciją mokytojams 
dėl lietuvių kalbos pakeitimo kaimo mokyklose vokiečių kalba. Šiuo 
potvarkiu lietuvių kalba formaliai turėjo būti išgujama iš mokyklų. 
Tačiau tada praktiškai to dar nepajėgta padaryti. Padėtis ir toliau liko 
iš esmės nepakitusi. 

Lietuviškų knygų leidimas XIX a. pradžioje sumažėjo. Paskutiniu 
žymiausiu jų parengėju tuomet buvo Liudvikas Gediminas Rė- 
za. Jis gimė 1776 m. Karvaičiuose, Kufšių nerijoje. Tėvas iaikė užei- 
gos namus ir buvo pajūrio sar- 
gas. Liudvikas Gediminas anksti 
liko našlaitis, kurį priglaudė ir 
augino giminės. Jų ir pažįstamų 
dėka atsidūrė Karaliaučiaus be- 
turčių namuose. Versdamasis 
privačiomis pamokomis, 1795 — 
1799 m. studijavo Karaliaučiaus 
universitete teologiją ir antiki- 
nes kalbas. Klausė I. Kanto pa- 
skaitų. Baigęs universitetą, iki 
1816 m. buvo kariuomenės pa- 
mokslininkas. Dalyvavo 1812— 
1814 m. kare, su kariniu dali- 
niu apkeliavo Žemaičius, Lat- 
viją, Lenkiją, Vokietiją, Čeki- 
ją, Prancūziją, buvo Anglijoje. 
Nuo 1807 m. dėstė Karaliaučiaus universitete rytų kalbas ir teologiją. 
Vėliau visai perėjo dirbti į universitetą. Nuo 1818 m. profesorius. Ta- 
po filosofijos (1807) ir teologijos (1819) mokslų daktaru, Lietuvių 
seminaro vedėju, kelis kartus ėjo universiteto rektoriaus ir teologijos 
fakulteto dekano pareigas. Mirė 1840 m. Karaliaučiuje. Jo gyvenimą 
ir darbus išsamiausiai aprašė A. Jovaišas*?, 

Labai svarbus Rėzos nuopelnas — Donelaičio „Metų“ paskelbimas 
(1818). Jis išgelbėjo nuo pražūties šį lietuvių literatūros perlą. Leidi- 
nio pratarmėje „Metus“ prilygino geriausiems Europos rašytojų 
kūriniams, iškėlė poemos originalumą, liaudiškumą ir meniškumą. 





35 pav. L. G. Rėza 


*“ Jovaišas A. Liudvikas Rėza. V., 1969, 

Pažymėtina, kad vokiečių kultūros veikėjui ir mokslininkui Vilhelmui 
Humboltui (Humboldt) skirtoje dedikacijoje Rėza pasmerkė germa- 
nizacijos užmačias Mažojoje Lietuvoje. 1824 m. jis išleido Donelaičio 
pasakėčias kartu su Gelerto pasakėčių lietuvišku vertimu. 

Antrasis reikšmingas Rėzos nuopelnas — rinkinio „Dainos“ išlei- 
dimas, padėjęs tvirtą pamatą lietuvių tautosakos publikavimui ir aps- 
kritai lietuvių folkloristikos mokslui. Pilypo Ruigio (1747 m.), vėliau 
vokiečių rašytojų Jono Gotlybo Kroicfeldo (Kreutzfeld, 1745— 1784 
m.) ir Liudviko Adolfo Prano Juozapo Bačko (Baczko, 1753 — 1823 
m.) paskelbtos kelios lietuvių liaudies dainos anuomet sukėlė nemažą 
intelektualų susidomėjimą. Liaudies dainų reikšmę anksti suprato ir 
Rėza. Jis pradėjo jas rinkti dar prieš 1807 m., o 1817 m. išleido atsišau- 
kimą „Lietuvių literatūros bičiuliams“, kuriame prašė siųsti liaudies 
dainas ir lietuvių autorių kūrinių rankraščius. 


Subūrė nemaža talkininkų, iš kurių minėtini Kristupas Bedarfas (1780— po 
1838 m.), Ernstas Vilhelmas Berbomas (Beerbohm, 1786— 1865: vėliau talkino G. 
H. F. Neselmanui ir A. Šleicheriui), Henrikas Budrius (1783 — 1852; jis rašė lietuviš- 
kus eilėraščius), Samuelis Teodoras Cipelis (Zippel, 1777 — po 1834 m., talkino 
ir leidžiant Bibliją), Kristupas Danielius Hasenšteinas (Hassenstein, 1756— 1821, 
rašė lietuviškas eiles, talkino leidžiant Bibliją), Jonas Frydrichas Lorencas Hertelis 
(1769 — apie 1840 m., vertė į lietuvių kalbą eilėraščius), Jonas Gotfrydas Jordanas 
(1753— 1822, Donelaičio bičiulis, padėjo Bibliją leisti), Karolis Gotardas Kėberis 
(1756— 1835, giesmynų rengėjas), Jonas Christlibas Krauzė (1789— 1859, talkino 
ir A. Šleicheriui), Zigfrydas Ostermejeris (1759—1821, kalbininko G. Ostermejerio 
sūnus) ir šio sūnus Zigfrydas Gustavas Ostermejeris (1795— 1832), Frydrichas Vil- 
helmas Raušningas (1786 — apie 1850 m.), Kristijonas Reimanas (1801 — po 
1831 m.), Jonas Christlybas Ferdinandas Sviderskis (vadintas Šviderskiu, rašėsi 
Schwedersky, 1789— 1855), Vilius Teodoras Šimelpenigis (1787 — apie 1850 m.), 
Teodoras Benjaminas Tilas (Thilo, apie 1780 — po 1825 m.), Kristijonas Dovydas 
Vitikas (Wittich, 1751 —1824). 


Rėza sukaupė per 200 liaudies dainų ir daugybę jų variantų. Apie 
1815 m. sudarė rinkinį „Dainos“, kurį pavyko išleisti tik 1825 m. Ja- 
me pateikė atrinkęs 85 gražiausių liaudies dainų tekstus lietuvių ir vo- 
kiečių kalbomis, 7 dainų melodijas ir įdėjo reikšmingą įvadinį straipsnį 
„Lietuvių liaudies dainų tyrinėjimas“, padariusį nemažą įtaką vėles- 
nei lietuvių folkloristikai. Leidinys greit sulaukė tarptautinio atgarsio. 
Jį recenzavo J. V. Gėtė (1833) ir vienas iš „brolių Grimų“ — Jokūbas 
(1826). Rinkinio dainos buvo verčiamos į čekų, lenkų, rusų ir kitas 
kalbas, naudojamos grožinėje kūryboje. Jomis susidomėjo lingvistai, 

ypač lietuvių kalbos tyrėjai indoeuropeistai, naudoję Rėzos leidinį 
kaip svarbų lietuvių liaudinės kalbos šaltinį. Kai kurių, ypač mitolo- 
ginių, dainų autentiškumu dabar abejojama. Vėliau šis Rėzos leidinys 
buvo ne sykį kartojamas (kiek paredagavus ir su atitinkamais komen- 
tarais): 1843 m. jį išleido F. Kuršaitis, 1935 m. — M. Biržiška, 1958 


m. — J. Jurginis su B. Kmitu. 
Rėzos archyve likusias dainas 
1964 m. paskelbė A. Jovaišas. 

Trečiasis Rėzos darbas — nau- 
jo Biblijos lietuviško varianto 
parengimas ir išleidimas. Mat 
J. J. Kvanto pastangomis 1735 
m. išleista lietuviška Biblija ir 
nedaug nuo jos tesiskyręs 1755 
m. variantas XIX a. pradžioje 
jau buvo nebegaunami. Iškilo 
reikalas turėti naują, atitinkantį 
išaugusį kalbos kultūros lygmenį 
Biblijos tekstą. Jo parengimo 
ir ėmėsi Rėza. Jis nesitenkino 
vien Liuterio originalu, lietuviš- 


Dainos 


eber 


Pittbauifide Polfėlieder 


gefammelt, ūberfegt 
un 
mit gedenūcerfiebenbem  Urtert 
beraudgegeben 


8. T Rbeffa, 
Dr. 6. Thcol. and Phil. orbentl. Drofefoe b. Throl. 
en5 Dir Des Prrrhauifben Geminarė wi 6 
Unioerfitat ji Rėnigėberą. 


MebA einer Abbaunbluną Ūber die 


kąjį vertimą stengėsi derinti prie Nitthauifden Boltsgedidte, 
hebrajų ir graikų tekstų. Darbui 
atlikti subūrė kalbos specialistų 
kolektyvą. Jam talkino iš pra- 
džių Kristijonas Gotfrydas Ci- 
pelis (1742-1815), Henrikas 
Ibšas (Huebsch, apie 1760— 
1814 m.) ir ne kartą minėtas Jo- 
nas Gotfrydas Jordanas. 1814 m. mirus H. Ibšui ir 1815 m. K. G. 
Cipeliui, darbą toliau tęsė Samuelis Teodoras [Cipelis (K. G. Cipelio 
sūnus, padėjęs Rėzai ir liaudies dainas kaupti), J. G. Jordanas ir 
A. K. Verneris (šiaip niekuo nepasireiškęs) Buvo naudojamasi 
J. Bretkūno Biblijos rankraščiu, ypač ieškant lietuviškų pakaitalų 
germanizmams. Naujasis Biblijos tekstas (traktuojamas kaip tre- 
čiasis jos leidimas) pasirodė 1816 m., o dar kartą paredaguotas 
(ketvirtasis leidimas) — 1824 m., parengtas talkinant Kristupui 
Danieliui Hasenšteinui (padėjusiam liaudies dainas kaupti), jo sūnui 
Frydrichui Teofiliui (1786— 1830) ir Karoliui Henrikui Malkevičiui 

Rinigėberg. 182. 
Otud und Dirias Der Partungiden Pofbudėruffetai. 





36 pav. L. G. Rėzos „Dainų“ (1825) titu- 
linis lapas 


(Malkwitz, 1790 — 1850). Vėliau Biblija buvo dar ne sykį kartojama, 
leidžiama net XX a. 

Rengdamas spaudai Biblijos tekstą, Rėza išleido vokiškai dvi studi- 
jas, kuriose plačiai aptarė su tuo darbu susijusias daugiausia kalbinės 
problemas. Pirmoje iš tų studijų — „Lietuviškos Biblijos istorijoje“ 
(1816) — išanalizavo iki tol pasirodžiusius lietuviškus Biblijos verti- 
mus, pateikė mums dabar svarbių duomenų apie senuosius lietuvių 
raštijos darbuotojus, ypač J. Bretkūną, kurio rankraštinį palikimą 
traktavo kaip labai reikšmingą kalbos paminklą. Be to, šioje studijoje 
Rėza reikalavo rūpintis lietuvių švietimu, smerkė germanizacines už- 
mačias. Antrojoje studijoje „Filologinės kritinės pastabos dėl lietu- 
viškosios Biblijos“ (2 dalys, 1816— 1824) jis aptarė savo redaguotos 
Biblijos teksto taisymus. Jais siekęs kalbos grynumo, taisyklingumo, 
aiškumo. Reikalavęs raštuose remtis šnekamąja Žmonių kalba, rašyti 
vaizdingai, nevartoti barbarizmų, ypač vokiškų skolinių. Mums da- 
bar ne tiek svarbūs konkretūs Rėzos siūlomi kalbos taisymai, kiek 
pažangūs rašomosios kalbos principai. 

Rėzos kalba apskritai geresnė negu kitų to meto autorių. Ji grynesnė, 
aiškesnė, taisyklingesnė. Tačiau nėra vienalytė. Joje pasitaiko archaiz- 
mų, pavyzdžiui, sporadiškai vartojamos formos jamui jam", manęspi 
"prie manęs", bžūtumbit “būtute" ir kt. Šalia yra ir naujų tarminių ele- 
mentų, pvz., pasitaiko uo, ie || o, ė mišimo tarmėse atspindžių, tvirta- 
pradžio di sporadiškos monoftongizacijos atvejų (-dtis vietoj -ditis) 
ir kt. Vengiama barbarizmų. Apskritai jis labiau kovojo prieš germaniz- 
mus, mažiau prieš slavizmus (nemokėjo atskirti?) Antai vietoj an- 
kstesniuose Biblijos leidimuose buvusių svetimybių karūna, skrybėlė 
"raštininkas", vakta įvedė savus žodžius vainikas, rašytojas, sargyba. 
Vietoj germanizmų bekeris, kelnorė "rūsys", skūnė siūlė kepėją, klėtį, 
kluoną. Tačiau jo raštuose skolinių liko, pvz., slavizmai adyna, akrū- 
tas, koravonė, toblyčia ir kt., germanizmai cimerninkas "dailidė", kragas 
'ąsotis", šuilė "mokykla", žakas "maišas"... Matyt, jie buvo stipriai įsi- 
galėję to meto šnekamojoje kalboje. 

Rėza labai rūpinosi mūsų rašomosios kalbos ugdymu, ypač vėlyvuo- 
ju gyvenimo laikotarpiu. Jo vadovaujamas Karaliaučiaus universi- 
teto Lietuvių seminaras garsėjo kaip svarbus mokymo centras. Beje, 
norėdamas pabrėžti savo kaip lietuvio tautybę, Rėza antrąjį vardą 
Martyną (buvo pakrikštytas Liudviku Martynu) pakeitė į Gediminą 
(vokiškai rašė Jedemin). Anuomet buvo laikomas žymiu lietuvių kal- 
bos specialistu. Pas jį tobulintis lituanistikos srityje vyko rusų slavistas 

P. Preisas, kuris, tarp kitko, rašė, jog „kitoms kalboms studijuoti 
medžiagos pakanka visur, lietuvių kalbai — niekur, išskyrus Karaliau- 
čių“. Lankėsi pas Rėzą ir Didžiosios Lietuvos raštijos darbuotojai S. 
Stanevičius, J. Plioteris. Didžiai Rėzą vertino S. Daukantas. Pagaliau 
Rėzos mokinys buvo vienas iš žymiausių lietuvių kalbininkų Frydrichas 
Kuršaitis, greičiausiai Rėzos paskatintas atsidėti šios kalbos studijoms. 
Rėza turėjo sukaupęs turtingą biblioteką, daug retų lituanistikos 
knygų ir rankraščių. Kaupė duomenis lietuvių kalbos žodynui. Turėjo 
įsigijęs svarbiausius ankstesnius žodynus, ne vien spausdintus (Sirvydo, 
Milkaus...), bet ir rankraštinius: J. Brodovskio, priskiriamą F. Pre- 
torijui, spėjamą D. Kleino žodyno nuorašą, anoniminį XIX a. pra- 
džios lietuvių — vokiečių kalbų žodyną ir kt. Planavo pats žodyną ra- 
šyti: išliko jo vokiečių — lietuvių žodyno B, D, G, I, J raidžių apmatai. 
Tačiau šio darbo baigti nebeįstengė. Mirdamas visą savo archyvą ir 
kitą turtą paliko Karaliaučiaus universitetui, kad jame būtų įsteigtas 
fondas lietuvių kalbą studijuojantiems asmenims šelpti. 

Rėza kūrė ir grožinę literatūrą, tačiau vokiečių kalba. Eilėraščių 
rinkinyje „Prutena“ (2 dalys, 1809 — 1825 m.) apdainavo savo gimtinę, 
poetizavo Lietuvos istoriją, smerkė kryžiuočių agresiją, baudžiavą. 
Į vokiečių poeziją įvedė daug lietuviškų ir prūsiškų motyvų, baltų mi- 
tologijos elementų. Eilėraščiuose „Karvaičių kapai“ ir „Nuskendęs 
kaimas“ apdainavo maždaug 1790 m. smėlyje galutinai palaidotą savo 
gimtąjį bažnytkaimį Karvaičius (2 km į šiaurę nuo Prėilos). Lietuviš- 
kai tesukūrė vieną proginį eilėraštį hegzametru „Šimtus jau metus sau- 
lelė tekėjo ir leidos“, skirtą Karaliaučiaus universiteto Lietuvių semina- 
ro šimtosioms metinėms. Čia skatinama rūpintis lietuvių kalba vieša- 
jame ir akademiniame gyvenime. Tekstą 1931 m. paskelbė V. Biržiška 
(Tauta ir žodis, t. 7, p. 305— 307). 

Rėza buvo vienas iš pirmųjų lituanistų, kurio veikalai sulaukė pla- 
taus tarptautinio pripažinimo. Jie sukėlė platesnį domėjimąsi lietuvių 
kalba, liaudies dainomis, apskritai mūsų raštija, paskatino rinkti duo- 
menis apie visa tai. Išsaugojo Lietuvai ir pasauliui Donelaičio kūry- 
bą. Su Rėza prasidėjo šlovingas Donelaičio žygis, mūsų rašytojų po- 
sūkis į liaudies kultūrą. Šiaip jau Rėza buvo prieštaringa asmenybė: 
ištikimiausias Prūsijos karaliaus pavaldinys ir atkaklus kovotojas dėl 
lietuvių kalbos teisių, be kita ko, daug rūpinęsis lietuvių inteligentijos 
ugdymu. 

Religinio turinio raštija XIX a. pirmojoje pusėje tęsė senas tra- 
dicijas. Šalia Biblijos bene daugiausia rūpintasi giesmynų leidimu, 
Iš to meto religinių giesmių vertėjų ir giesmynų sudarytojų nurodyti- 
ni Klimkus Grigelaitis (1750 — 1825), Henrikas Mertikaitis (apie 1775 
— prieš 1856 m., daug kartų leisto giesmyno parengėjas), Karolis Vil- 
helmas Otonas Glogavas (Glogau, 1805— 1875, parengė ir kitokių 
religinių knygų), Mykolas Šapalas (1827— 1884), jau minėti K. G. 
Kėberis, K. D. Vitikas. Šalia didesnių giesmynų tada pasirodė nemaža 
smulkių, dažnai anoniminių, kurių ne visi išliko. Išleista keletas kate- 
kizmų, deja, irgi neišlikusių. Minėtini nežinomų parengėjų 1831 m. 
„Lietuviškas katgizmas“, 1835 m. „Liuterio katgizmas“, Kristupo 
Gotlybo Vilkio (1766 — po 1832 m.) išverstos ir 1832 m. išleistos „Vie- 
ros knygelės“ (naujai tobuliau išvertė ir 1841 m. išleido F. Kuršaitis), 
K. V. O. Glogavo katekizmas (leistas nuo 1855, iš viso iki 1920 m. 
pasirodė net 15 leidimų). Išleista keliasdešimt šiaip įvairių religinių 
knygų ir knygelių. Deja, daugelis neišliko. Iš likusių svarbiausi Dž. 
Banjano knygos vertimas (nežinia kieno) „Krikščionies kelionė į aną 
išganytingą amžią“ (apie 1804 m., 2 dalys, vėliau ne sykį kartotos) 
ir Dovydo Plonaus (mirė prieš 1858 m.) sudarytas evangelijas aiški- 
nančių pamokslų didžiulis rinkinys „Mišių knygos“ (1826 m., 3 dalys)*!. 
Visų šių knygų kalba šiaip jau pusėtina, nors joje retkarčiais pasitaiko 
ir vokiškų konstrukcijų, jaučiama vokiečių kalbos įtaka, pvz., skai- 
tome niekur pagalbos rast galėjau ... "negalėjau", (aš) jį nekenčiu "jo 
nekenčiu" ir kt. Dažnai neskiriami minkštieji ir kietieji priebalsiai, 
bet tai būdinga visiems ano meto Mažosios Lietuvos raštams. Vokiš- 
kos rašybos manieros, pavyzdžiui, priebalsių dvigubinimas balsio 
trumpumui žymėti, daiktavardžių rašymas iš didžiosios raidės ir kt. 
Ištisai vartojamas gotiškas šriftas. Šiaip jau laikomasi nuo Kleino lai- 
kų įsigalėjusių kalbos normų, jeigu neimsime retai pasitaikančių 0, ė || 
uo, ie sumišimo atvejų (autorių gimtosios tarmės atšvaitas). Fakul- 
tatyviškai išmetamas judrusis a iš nom. sg. (darbs "darbas" ...) ir 3. 
praes. (dirb "dirba", tik "tiki" ...) galūnių. Dažna dviskaita. Pasitaiko 
pašalio vietininkų, pvz., Dievop, savęspi ir t. t. Iš kitų morfologinių 
ypatybių minėtini daugiskaitos vietininkai su -sa (knygosa knygose") 


* Jos vėliau buvo kartojamos. 1878 m. leidime D. Kaunas rado du lietuviškus eks- 
librisus, seniausius iš iki šiol žinomų. 

šalia turinčių -se (knygose), įvardžių tuomi "tuo" tipo įnagininkai, tus 
“tuos" tipo daugiskaitos galininkai, vietininkas šime "šiame", įvardžiuo- 
tiniai darąsis "darantysis", pl. darą jie 'darantieji' tipo dalyviai (dalyvinės 
konstrukcijos vartojamos gausiai), baltamjam “baltajam", baltiemsiems 
“baltiesiems" tipo naudininkai, dažnos veiksmažodžių atematinės for- 
mos (esmi "esu", duomi "duodu", esme 'esame' ...), pažymėtina 3. 
praet. forma (tapė "tapo", tariamoji nuosaka su -b- (dirbtumbei, dirbtum- 
bime ...), dabar neįprasti žodeliai didei "labai", bau ar", nėsa "nes", 
priegtam "be to", šišon "čia", toktai "tatai', vislab “viskas, -ą' ir kt. Lek- 
sikos germanizmų palyginti nedaug (pvz., stukelis duonos "gabalėlis 
d", šlektai "prastai'), dažnesni seni slavizmai. 

Knygas leido ir katalikai (jų nedaug), minėtina Frydricho Tydigo 
(Tiedig, 1793— 1861) „Mažasis katekizmas krikščioniškas katalikiš- 
kas“ (1844) ir jam priskiriama didelė maldaknygė „Taip turite melstis“ 
(1856 m.). Kalba kaip ir protestantų leidinių. 

Šiuo laikotarpiu atsirado lietuviška religinė periodika. Jos pradi- 
ninku laikytinas Natanelis Frydrichas Ostermejeris, kalbi- 
ninko Gotfrydo Ostermejerio vaikaitis. Gimė 1784 m. Viliūnuose 
(Pilkalnio aps.). Baigė Karaliaučiaus universitetą ir dirbo Elbinge, 
Kintuosė, Kretingdlėje, Kalnifikuose, bet ilgiausiai Būdviečiuose (dab. 
Malomožaiskojė). Ten ir mirė 1846 m. Vertė religinę literatūrą, gies- 
mes, turėjo parengęs dalį vokiečių — lietuvių kalbų žodyno (u raidę). 
1823 m. jis pradėjo leisti Tilžėje periodinį leidinį „Nusidavimai 
(= įvykiai) Dievo karalystėje“. Matyt, pasirodė tik 2 numeriai 
(antrasis 1824 m.), turintys maždaug po 16 puslapių. Nė vieno neišli- 
ko. Iš esmės tai buvo prof. H. Olshauzeno redaguojamo vokiško 
Karaliaučiaus misijų draugijos organo „Kėnigsberger Missionsblatt“ 
(1822— 1914) vertimas bei sekimas. Turinį sudarė informacija apie 
evangelikų misijų veiklą Afrikoje ir Azijoje. Tokia veikla tada Prūsi- 
joje buvo labai domimasi. Šis leidinys traktuotinas kaip lietuvių perio- 
dinės spaudos užuomazga. Jis atsirado praėjus 276 metams nuo pirmo- 
sios lietuviškos knygos pasirodymo. 

1832 m. leidinys buvo atnaujintas, tik kiek pakeistu pavadinimu 
„Nusidavimai apie evangelijos prasiplatinimą tarp žydų 
ir pagonų“. Šįkart leido Jonas Ferdinandas (anksčiau manyta 
Frydrichas) Kėlkis, vokiškai rašęsis Kelch. Jis buvo gimęs 1801 m. 
prie Kuršių marių, atrodo, Lūjojė. Apie 1817 — 1820 m. mokėsi Kara- 
lienės mokytojų seminarijoje, vėliau iki 1851 m. mokytojavo Įsėje (dab. 
Pričalai), po to Kretingalėje. Nuo 1867 m. gyveno pas dukterį Kisi- 

niuosė prie Klaipėdos. Ten ir mirė 1877 m. J. F. Kelkis savo „Nusi- 
davimus“ leido su pertraukomis 1832 — 1875 m. Pirmuosius numerius 
beveik pats vienas prirašydavo. Buvo pradėjęs leisti dar ir kitą misi- 
jų laikraštėlį „Pasiuntinystės laiškelį“, ėjusį 1875— 1877 m. Parašė 
pirmuosius lietuvių kalba reportažus, pavyzdžiui, „Mano keliavimas 
į Berlyną“ (1853— 1854). Taigi dėjo pagrindus lietuvių žurnalistikai. 
Be to, Kelkis vertė ir leido religinio turinio knygas, rinko kalbos duo- 
menis, talkino A. Šleicheriui ir F. Kuršaičiui. Pasisakė prieš lietuvių 
germanizaciją. Po mirties rasti du jo eiliuoti kūriniai: satyrinis eilėraš- 
tis „Vienas Kretingos žmogus“ ir istorinė poema „Lietuvininkai“. 
Abu paskelbti 1900 m. Pirmajame kūrinyje, be kita ko, yra tokia 
strofa (rašyba sumoderninta): 


Dar senovės aš žmogus 
Ir todėl aš vokiečius 
Ir kas jų neapkenčiu. 
Kas mylės neprietelių ? 


Antrajame kūrinyje, be kita ko, smerkiama kryžiuočių ekspansija. 
Poemos turinys brandesnis negu K. G. Milkaus „Pilkainio“, nors 
eiliavimas primityvus. 

Atnaujinti „Nusidavimai“ ėjo 1832 — 1834 ir 1837— 1914 m. (bandy- 
ta juos leisti dar 1921 m.). Leido Karaliaučiaus misijų draugija. Po J. 
F. Kelkio redagavo K. L. F. Neisas, F. Kuršaitis, K. Sturys, dar vėliau 
K. Jurkšaitis, J. Pipiras, F. Penčiukas, E. Endriulaitis, M. Šuišelis ir 
1921 m. K. Redmeris. Iš pradžių pasirodydavo kas mėnesį, paskui 
tapo nereguliarus, išeidavo vidutiniškai po 3 numerius per metus. 
Leidinys nedidelis: pirmieji numeriai turėjo 16 puslapių (formatas 21 x 
x 14 cm), vėliau sumažėjo iki 12, dar vėliau beliko 8 puslapiai. Tira- 
žas 400 — 500 egz. Buvo spausdinami ne tik verstiniai, bet ir originalūs 
straipsniai, nemaža visokių kompiliacijų. Randame duomenų iš toli- 
mųjų šalių etnografijos, geografijos. Pasitaiko straipsnių apie Mažo- 
sios Lietuvos bažnytinių draugijų veiklą, o vėlesniuose numeriuose 
yra net kai kurių politinių akcentų. Šių dienų požiūriu leidinys nelabai 
primena laikraštį, panašesnis į parapijos biuletenį, leidžiamą bažnyčios 
reikalams. Nesipriešinta germanizavimo užmačioms, atvirkščiai, kar- 
tais net pašiepiami vokiškai nemokantys lietuviai, jų senieji papročiai. 
Mums dabar šis leidinys reikšmingas tuo, kad jis formavo lietuvių 
kalbos publicistinį stilių, šiek tiek padėjo Prūsijos lietuviams nepa- 

miršti savo gimtosios kalbos. Pažymėtina, jog 1876 m. Nr. 8 buvo įdė- 
tas Vakarų Europos ir Afrikos žemėlapis — pirmasis lietuviškas kar- 
tografinis spaudinys. 

Kalbos grynumu „Nusidavimų“ redaktoriai nelabai rūpinosi. 
Leidinyje daug germanizmų, pvz., jau pirmuose numeriuose randame 

37 pav. J. F. Kelkis 


38 pav. „Nusidavimų“ vieno numerio 
pradžia 





būkštavieruoti "skaityti skiemenimis, slebizuoti' (vok. bucAstabieren), 
klucas "trinka, rąstagalys' (Klo:z), vėlesniuose gasas "gatvė" (Gasse, 
dial. gass), kapteinis "kapitonas" (Kapitūn, dial. kaptein), sprukus ir 
šprukas "posakis" (Spruch), styrmonas ir štyrmonas "vairininkas" (Steu- 
ermann, dial. štirman) ir kt. Į akis krinta vokiški etnonimai, pvz., eng- 
lenderis "anglas' (Englūnder), kinesai "kinai" (Kinesų žemė "Kinija", 
vok. Chinese), Prankreikis "Prancūzija" (Frankreich), Spania "Ispanija" 
(Spanien), Šveicai "šveicarai" (ir Šveicų žemė, vok. Schweiz), ulende- 
riai "olandai" (Hollūnder). Gausu leksikos datznŲ Pasitaiko ir naujų 
žodžių, pvz., gelžkelis "geležinkelis". pjautuvė "pjaunamoji mašina". 

Nors apskritai laikomasi tradicinės raštų kalbos normų, tačiau vienur 
kitur prasprūsta tarminių elementų, pvz., 0, ė ir uo, ie painiojimas, 
priesagos -aitis virtimas -4tis (rašo akmenatis < akmenaitis "akmenėlis", 
upate < upaitė “upelė' ...) ir pan. Šiaip jau kalba maždaug tokia kaip 
ano meto religinių raštų. Pažymėtini gausūs šių dienų požiūriu archaiz- 
mai, pvz., daga pjūtis", liaupsė "garbė", nužavinti "nužudyti", nužavini- 

mas "nužudymas", penukšlas “maistas, penas", skelėti "būti skolingam' 
ir kt. 

Grožinės literatūros kūrinių XIX a. pirmojoje pusėje pasirodė ne- 
daug. Minėtina 1813 m. išleista L. Rėzos talkininko Kristupo Da- 
nieliaus Hasenšteino knygelė „Landšturmo giesmė“, nukreipta 
prieš Napoleoną (perspausdino V. Biržiška „Tautoje ir žodyje“, t. 
7, p. 292—304). Pateikiame ten įdėto eilėraščio „Pasipūtęsis svieto 
pergalėtojas“ strofą (rašyba sumoderninta): 


Viens vislab norėjo valdyt abelnai, 
Padūkęs dingojo (= tarėsi) Dievs esąs patsai. 
Dėl ko? Dėl ko? Dėl ko? 
Įniršęs jis kardą tekina 
Už ką? 
Ir grumzdams eina per Nemuną. 
Už ką? 
Pakėlęs nosį ten kakinas (= vyksta), 
Bet grįždams nežin, kur kišti rankas. 
Už ką? Už ką? Už ką? 


Kalba — kaip ir kitų ano meto knygų. Pasitaiko vokiškos sintak- 
sės elementų, pvz., nieks privers nešioti jungą “niekas neprivers ...". 
K. D. Hasenšteinas dar išleido karo su Napoleonu istoriją „Nusida- 
vimai švento kariavimo“ (1814 m.) — vieną iš pirmųjų pasaulinės is- 
torijos knygų lietuvių kalba. 

Kitas L. Rėzos talkininkas Henrikas Budrius sudarė nedidelį 
eilėraščių rinkinį, kuris liko nespausdintas (paskelbė V. Biržiška „Tau- 
toje ir žodyje“, t. 7, p. 310—313). Jo tekste gerokai painiojama 0, ė 
ir u0, ie, pvz., rašoma ūre 'ore', /apiems "lapėms" ir žaibojant 'žaibuo- 
jant', snego "sniego". 

Dar minėtinas Jono Frydricho Lorenco Hertelio (Rėzos talkininko) 
eilėraštis „Kelkitės vaikai, jau ziegoris trys“, išverstas iš vokiečių 
kalbos ir paskelbtas žurnale „Neue Preussische Provinzial Blaetter“ 
1858 m., vėliau ne sykį kartotas kituose leidiniuose. Be to, išliko kele- 
tas nežinomų asmenų parašytų lietuviškų proginių eilėraščių žymiems 
žmonėms pagerbti, pvz., „Maloningiausiai ir šlovingiausiai Maskolių 
ciesorienei“ (Klaipėda, 1829 m.), skirtas caro Nikalojaus I žmonai), 
„Ant pasveikinimo mūsų viešpaties karaliaus Pričkaus Viliaus Ketvir- 
tojo“ (= Frydricho Vilhelmo IV; Klaipėda, 1842 — 1845). 

Iš prozos dalykų nurodytina anuomet populiari knygelė „Amžiaus 
aprašymas tos tobulos grovienės Genovevos“ (1838 m., vėliau kartota). 
Tai nenustatyto asmens vetimas iš vokiečių kalbos (autorius Ch. 
Šmidas). Knygelė parašyta gana prasta kalba, jaučiama vokiška sin- 
taksė. Vartojama įdomi dviskaitos kilmininko forma mudvies "'mudvie- 
jų", pastebėta ir kai kuriuose kituose Mažosios Lietuvos tekstuose. 
Greičiausiai vardininko — galininko mūdvi < *mūdvie perdirbinys su kil- 
mininko rodikliu -s, plg. šakos, katės, akies. 

Buvo išleista keliolika knygelių įvairiais praktiniais ūkininkavimo 
klausimais, pvz., apie arklių auginimą, gyvulių gydymą, gaisrų gesini- 
mą, skęstančiųjų gelbėjimą ir kt. Daugelis jų neišliko. Danielius Got- 
lybas Zetegastas (Settegast, 1741 — 1813) išleido 1801 ir 1820 m. „Nau- 
dingas bičių knygeles“, kurias vėliau S. Daukantas sužemaitino ir 
pritaikė Didžiosios Lietuvos gyventojams (1848). Tai pirmasis lietuvių 
kalba bitininkystės vadovėlis, kuriame, be kita ko, yra įdomių ter- 
minų, pvz., frėškynė 'purkštuvas"'. Zetegasto kalba apskritai nėra pras- 
ta, nors vietomis sakinių konstrukcija ir vokiška. 

Nemažą reikšmę anuomet turėjo lietuviški kalendoriai. Jų pradi- 
ninku Mažojoje Lietuvoje laikytinas Erdmonas Šesnakas (apie 
1797 — 1864 m.), rašęs ir šiaip knygų, organizavęs lietuvių kalbos kur- 
sus. Pirmasis jo kalendorius „Prūsiškos kalendros“ pasirodė 1846 
m. (tais pačiais kaip L. Ivinskio „Metų skaitlius ūkiškas“) ir buvo 
leidžiamas iki 1880 m. (paties Šesnako iki 1862 m.). Tapo pastoviu 
gamtos mokslo žinių skleidėju ir grožinės literatūros, ypač Donelaičio 
kūrybos, populiarintoju. Deja, šio ir kitų Mažojoje Lietuvoje leistų 
kalendorių nedaug teišliko. Jie būdavo be paliovos naudojami ir greit 
susidėvėdavo. Antrasis Mažosios Lietuvos kalendorių leidėjas — Jur- 
gis Meškaitis (rašėsi Meškatis, 1801 — 1876), reiškęsis ir šiaip lie- 
tuvių raštijoje, talkinęs A. Šleicheriui ir G. H. F. Neselmanui. 1853 — 
1858 m. pasirodė jo „Mažos Rytų ir Vakarų Prūsų kalendros“ (bemaž 
nieko neišliko), 1871— 1872 m. — „Lietuviškos kalendros“, 1872— 
1876 m. — „Prūsiškos kalendros“. Be visų šių, dar būta „Krikščio- 
niškų kalendrų“ (1857— 1858 m.), parengtų Karolio Leopoldo 
Frydricho Neiso (Neiss, 1814— 1875), kurį laiką redagavusio 
„Nusidavimus“, pamokslų rinkinio „Evangeliškos mišknygos“ lei- 
dėjo (1856), be to, talkinusio G. H. F. Neselmanui. 

Lietuviškoms mokykloms buvo leidžiami elementoriai, bet ir jų, 
nuolat vartojamų bei greit sudėvimų, tik vienas kitas egzempliorius 
pasiekė mūsų dienas. Iš tokių minėtinas „Naujas pibelis“, išleistas 

1808 m., vėliau ne sykį kartotas. Tai vertimas iš vokiečių kalbos (auto- 
rius vokiečių pedagogas J. G. Veisas). Knygelė nepasižymi kalbos gry- 
numu, daug germanizmų, pvz., bokštavas (būkštavas) "raidė" (Buchs- 
tabe, dial. bukštęw), šneideris "siuvėjas" (Schneider) ir kt. Būta ir Prūsi- 
jos istorijos lietuviškų vadovėlių, kurių pirmasis pasirodė dar prieš 
1819 m., o svarbiausiu laikytinas „Vyriausieji nusidavimai Prūsų ka- 
ralystės“ 1836 m. Mokyklų vidaus tvarkai reguliuoti buvo vartojamos 
lietuviškai rašytos taisyklės. Bet visų šių raštų kalbai apibūdinti trūks- 
ta patikimų duomenų. 


Lyginamoji kalbotyra. Augustas Šleicheris ir kiti 


XIX a. pradžioje įvyko perversmas pasauliniame kalbos moksle. 
Iškilo lyginamoji indoeuropiečių kalbotyra (indoeuropeistika). Jos 
pradininkai buvo F. Bopas ir R. K. Raskas, pirmieji atkreipę moksli- 
ninkų dėmesį į lietuvių kalbos archaiškumą“*, 


Vokiečių kalbininkas Francas Bopas (Bopp) gimė 1791 m. Maince. Studija- 
vo Paryžiuje, Londone. 1821—1864 m. buvo Berlyno universiteto profesorius. 
Tapo Prūsijos Mokslų Akademijos nariu (1822). Pirmasis moksliškai susiejo sanskri- 
tą su europinėmis indoeuropiečių kalbomis. Labai reikšmingas jo veikalas „Apie 
sanskrito asmenavimo sistemą lyginant su graikų, lotynų, persų ir vokiečių kalbų 
asmenavimo sistemomis“ (1816), kurio pasirodymas laikomas indoeuropiečių lygina- 
mosios kalbotyros gimimu. Maždaug nuo 1823 m. į savo studijas įtraukė ir lietuvių 
kalbą. 1833 m. pradėjo leisti kapitalinį veikalą „Sanskrito, zendo, graikų, lotynų, 
lietuvių, gotų ir vokiečių kalbų lyginamoji gramatika“ (baigė 1852 m.). Lietuvių kal- 
bos duomenis daugiausia ėmė iš K. G. Milkaus gramatikos. Gausiai jais naudojosi 
sanskrito — lotynų kalbų žodyne (1830) ir studijoje „Apie senovės prūsų kalbos gi- 
minystės santykius“ (1853), kurioje baltų kalbas suvokė kaip atskirą indoeuropie- 
čių kalbų šaką, artimą slavams. Mirė 1867 m. Berlyne. 

Danų kalbininkas Rasmus Kristianas Ražskas gimė 1787 m. Fiuno saloje. 
Nuo 1831 m. Kopenhagos universiteto profesorius. Veikale „Senovės skandinavų, 
arba islandų, kalbos kilmė“ (1818 m.) nustatė, kad indoeuropiečių kalbos sudaro gi- 
miningų kalbų šeimą. Nustatydamas kalbų giminystę, vienas iš pirmųjų analizavo 
gramatinę sandarą ir fonetinius atitikmenis. Pirmasis iškėlė baltų kalbų reikšmę 
kalbotyrai, įrodė buvus glaudžius baltų, slavų ir germanų kalbinius ryšius. Mirė 1832 
m. Kopenhagoje. 


* Lietuvių kalbos tyrinėjimo istorija išsamiai aprašyta A. Sabaliausko dviejų tomų 
veikale: Lietuvių kalbos tyrinėjimo istorija iki 1940 m. V., 1979 ir Lietuvių kalbos 
tyrinėjimo istorija 1940— 1980 m. V., 1982. 

Nemaža prisidėjo kuriant indoeuropiečių lyginamąją kalbotyrą 
vokiečiai J. Grimas (Grimm, 1785— 1863), A. F. Potas (Pott, 1802 — 
1887), rusų lingvistas A. Vostokovas (1781 — 1864), čekas J. Dobrovs- 
kis (1753 — 1829) ir kt. Buvo sudaryta metodika, kaip lyginant gimi- 
ningų kalbų faktus galima rekonstruoti pirmykščius garsus ir formas, 
iš kurių dabartiniai yra išsirutulioję. Imta suprasti, kurie dabartinių 
kalbų reiškiniai yra paveldėti iš senų senovės ir kurie tėra naujų laikų 
padaras. Domėtasi kalbų raida, stengtasi atskleisti jų istoriją. Ypač 
daug dėmesio buvo skiriama indoeuropiečių prokalbei rekonstruoti 
ir jos palaikams dabartinėse kalbose surankioti. Greit įsitikinta, kad 
iš gyvųjų kalbų daugiausia senosios prokalbės bruožų turi išlaikiusi 
lietuvių kalba. Be kita ko, tai rodė fleksijos lyginimas. Ji kitose kalbo- 
se dažnai būna redukuota, o lietuvių kalboje išliko sveika, pvz., lietu- 
vių vilk-as, av-is, sūn-ūs, o rusų 60AK, cbiH (senoji slavų kalba dar tu- 
rėjo vlsk-8, sbin-o), vokiečių Wolf, Sohn (bet mirusioji gotų kalba 
dar wulf-s, sun-us), prancūzų /oup “vilkas' šalia lotynų /up-us. Plg. 
rekonstruojamas prokalbės formas *y/k-ės, *ou-is, *sūn-us. Taigi lie- 
tuvių kalbos formos archaiškumu dažnai prilygsta tokioms, kokios 
kitų kalbų buvo tik seniausiuose tekstuose, rašytuose prieš 21!/,-3 tūks- 
tantmečius, plg. skr. vrk-as "vilkas", av-is "avis", sūn-us "sūnus", gr. 
Aux-05 "vilkas", z64-05 "miestas", zhx-vę alkūnė'. Visa tai kėlė didelį 
mokslininkų susidomėjimą lietuvių kalba. Juk labai archaiška pasiro- 
dė esanti dabartinė, gyva, žmonių vartojama kalba, kurioje praeitis 
ir dabartis susipynusios. Dėl šios priežasties lietuvių kalba greit tapo 
svarbiu šaltiniu indoeuropeistų lyginamosioms studijoms. 


Mokslininkų šiek tiek domėtasi lietuvių kalba ir anksčiau, dar XVIII amžiuje. 
Bet tai — atsitiktiniai, epizodiški reiškiniai. Pvz., Kopenhagos karališkoje bibliote- 
koje saugomas vokiečių poligloto Ch. F. Temlerio lotyniškas 1772 m. rankraštis „Lat- 
vių kalbos žodynas su lietuvių kalbos tapatybėmis ir skirtybėmis“ (mikrofilmas Lie- 
tuvos Mokslų Akademijos bibliotekoje), kurį galima traktuoti kaip pirmąjį lygi- 
namąjį latvių — lietuvių kalbų žodyną (aptarė J. Kruopas „Literatūros ir kalbos“ 
II tome). Švedas J. Tunmanas (Thunmann) lygino lietuvių kalbos žodžius ne tik su 
latviškais, bet ir su slaviškais, lotyniškais, gotiškais, net suomiškais 1772 m. išleistoje 
vokiškai knygoje „Apie senųjų prūsų ir kitų latvių tautų kilmę“. Lietuvių kalbos pa- 
vyzdžių randame taip pat ano meto Europos daugiakalbiuose žodynuose, iš kurių 
minėtini du: P. S. Palaso (1741 —1811) „Lyginamieji visų kalbų ir tarmių žodynai“ 
(Linguarum totius Orbis vocabularia comparativa, Peterburgas, 1787— 1789 m.) 
ir J. Chr. Adelungo (1732— 1806) bei J. S. Faterio (Vater, 1771 — 1826) „Mitridates, 
arba bendroji kalbotyra“ (Mitridates, oder allgemeine Sprachkunde, 1806-1817). 
Tačiau visuose šiuose veikaluose kalbų lyginimas dar nebuvo mokslinis. Jis nesukė- 
lė visuotinio susidomėjimo lietuvių kalba. 

Geriau pažinti lietuvių kalbą ir pasinaudoti jos duomenimis lygina- 
mosioms indoeuropiečių kalbų studijoms trukdė tai, kad nebuvo 
ano meto mokslo lygį atitinkančios lietuvių kalbos gramatikos. D. 
Kleino, F. V. Hako, P. F. Ruigio, G. Ostermejerio, K. G. Milkaus 
gramatikos — juk tai iš esmės praktinės, skirtos ne mokslo reikalams, 
bet kalbai mokytis, be to, jose buvo aprašyta raštų, o ne gyvoji lietuvių 
kalba, kuri labiausiai domino indoeuropeistus. Būtinai reikėjo moks- 
liškai ištirti gyvąją lietuvių kalbą. Šio darbo ėmėsi žymiausias XIX 
a. vidurio lyginamosios indoeuropiečių kalbotyros specialistas vokie- 
čių kalbininkas A. Šleicheris“3, 

Augustas Šleicheris (Schleicher) gimė 1821 m. Meiningene. 
Studijavo Leipcigo, Tiubingeno, Bonos universitetuose. Vėliau profe- 
soriavo Prahoje ir Jenoje. Mirė 1868 m. Jenoje. Tai buvo vienas iš di- 
džiųjų indoeuropeistikos mokslo korifėjų. Patobulino lyginamąjį 
kalbų tyrimo metodą. Sukūrė natūralistinę kalbotyros kryptį. 1858 
m. išrinktas Rusijos Mokslų Akademijos nariu. Vokiškai parašytame 
veikale „Indoeuropiečių kalbų lyginamosios gramatikos kompendiu- 
mas“ (2 d., 1861 — 1862) apibendrino ano meto lyginamosios kalbo- 
tyros laimėjimus. 

1852 m. jis atvyko į Mažąją Lietuvą mokytis iš paprastų kaimo 
žmonių lietuvių kalbos bei užrašinėti jos duomenų. Jam talkino vieti- 
niai lietuviai inteligentai, daugiausia mokytojas K. Kumutaitis iš Kak- 
šių (dab. Sedovas), į pietus nuo Ragainės. Grįžęs į Prahą, Šleicheris 
keletą metų sistemino sukauptus duomenis. Paskelbė straipsnių apie 
lietuvių veiksmažodį, M. Mažvydo katekizmą, J. Brodovskio žodyną, 
lietuvių kalbos vardyną, lietuvių ir slavų kalbų ryšius. 1856 m. išleido 
pagrindinį savo lituanistinį darbą — „Lietuvių kalbos gramatiką“ 
(Litauische Grammatik), o po metų ir chrestomatiją su žodynėliu. 

Šleicherio gramatikoje lyginamuoju metodu moksliškai aprašyta 
lietuvių kalbos fonetika ir gramatinė sandara. Tai pirmoji mūsų gra- 
matika, parašyta lingvisto profesionalo, be to, pasaulinio garso specia- 
listo. Jos pasirodymas buvo didelis įvykis indoeuropeistikoje. Šleiche- 
ris parodė, kaip reikia tyrinėti gyvąją kalbą. Tapo pavyzdžiu kitiems 
tyrėjams. Padarė lietuvių kalbą tarptautine kalbotyros disciplina. 
Pati Šleicherio kelionė į Mažąją Lietuvą tapo užkrečiamu pavyzdžiu. 
Vėliau daugelis žymių pasaulio lingvistų vyko į Lietuvą ir vietoje tyrė 
lietuvių kalbą. Šleicherio gramatika ilgą laiką buvo svarbiausias šal- 


* Apie jį knygelę išleido V. Drotvinas: Augustas Šleicheris lituanistas. V., 1979. 

tinis, iš kurio indoeuropeistai sėmėsi reikiamų duomenų. Jos vertę 
slavistas A. Hilferdingas 1868 m. nusakė tokiais žodžiais: „Nėra abe- 
jonės, kad rusų kalba iki šiol neturi gramatikos, kuri savo gerosiomis 
ypatybėmis galėtų lygintis su pono Šleicherio Lietuvių kalbos gra- 
matika“ (A. Tunxbbepxnnr Co6pau. cownHennū II 383). Žino- 
ma, ji negalėjo nedaryti įtakos lietuvių raštijos veikėjams. Poveikis 
jaučiamas mūsų kalbininkų F. Kuršaičio, J. Juškos, A. Baranausko, 
K. Jauniaus, net J. Jablonskio darbuose. Iš jos mokėsi tautinio atgi- 


LITAUISCHE 
GRAMMATIK 


va“ 


AUGUST SCHLEICEHER, 


PRAG, 1856, 


46 ČALVE SCHE VrūALAGSUUCHNAADLUAL, 





39 pav. A. Šleicheris 40 pav. A. Šleicherio gramatikos 
titulinis lapas 


mimo veikėjai, ypač aušrininkai. Šleicherio gramatikos įtaka jaučiama 
ir pirmosios mokslinės latvių kalbos gramatikos autoriui A. Bylenš- 
teinui. 

Aprašymo objektu Šleicheris ėmė tą lietuvių kalbos variantą (patį 
archaiškiausią), kuris vartojamas Rytų Prūsijos vakarų aukštaičių 
ploto pietinėje dalyje, ypač Pilkalnio — Įsrutičs apylinkėse, kur išaugo 
Mažosios Lietuvos rašomoji kalba. Savo autoritetu jis orientavo į 
vakarų aukštaičius ir Didžiosios Lietuvos autorius, būsimuosius mūsų 
tautinio atgimimo darbuotojus. Tuo padėjo įtvirtinti lietuvių bendrinę 
kalbą vakarų aukštaičių tarmės pagrindu. Kaip mokslininkas Šlei- 

cheris dėl archaiškumo aukštaičių tarmę laikė svarbesne negu žemaičių, 
kadangi ji neatitraukianti kirčio, netrumpina galūnių ir t. t. Pažymėti- 
na, kad Šleicheris buvo gerai susipažinęs tik su tomis lietuvių šnekto- 
mis, kurios įėjo į ano meto Prūsijos valstybę. Apie lietuvių kalbą cari- 
nėje Rusijoje nedaug teišmanė. Be kita ko, jis vienas iš pirmųjų termi- 
nams aukštaičiai ir žemaičiai suteikė lingvistinę reikšmę, ėmė juos var- 
toti tarmėms pavadinti. 

Didžiausias Šleicherio gramatikos trūkumas — joje neskiriamos 
priegaidės. Tuo metu jau buvo pasirodę pirmieji F. Kuršaičio darbai, 
kuriuose aprašytos lietuvių kalbos priegaidės. Šią mūsų kalbos ypa- 
tybę pats Šleicheris didžiai vertino, tačiau jo — svetimšalio — ausis 
nepajėgė nugirsti priegaidžių subtilybių, todėl jis rašė, pvz., rdgas 
(ne rūgas) ir ragai (= ragai), dėga (= dėga) šalia degū, žūlias (= žū- 
lias), žolė (= žolė). Mus dabar kiek šokiruoja ir kai kurių gramatinių 
formų kilmės aiškinimas, bet anuomet tai buvo naujausias mokslo 
žodis. 

Rašydamas gramatiką, Šleicheris atsižvelgė į Mažosios Lietuvos 
raštų kalbos tradiciją. Rašybą pasirinko tokią, kuri nesikirstų su įpras- 
tine. Tačiau jis žiūrėjo ir mokslo reikalų, be to, taikėsi prie spaustu- 
vės patogumų. Įsivedė raides ė, i (anuomet gana plačiai vartotas) 
vietoj ie, uo. Įdomu, kad lentelėje ė, (= ie, uo) priskyrė prie balsių, 
ne dvibalsių. Šalia raidžių 4, ę vartojo ir y, į (anuomet buvo beįsigalin- 
čios raidės su per vidurį perbraukimu), tik ne visur nuosekliai, nes 
randame, pvz., gen. pl. ponū "pūnų", gerūju 'gerąjų", 3. cond. sūktu 
"sūktų". Vietoj tada įprastinės w raidės vartojo v, nusižiūrėjęs į čekus, 
prancūzus ir kt. Laikydamasis Mažosios Lietuvos tradicijos, nevar- 
tojo / raidės, populiarios Didžiojoje Lietuvoje. Raide y žymėjo ilgąjį 
balsį. Reikalui esant, kartais parašydavo d, ė, ū (resp. d, ė, č), papras- 
tai nekirčiuotuose skiemenyse, nes po kirčiu jo d, ė rodė ilguosius, 
0 d, ė — trumpuosius balsius. Dvibalsius rašė ai, ei, ui, kaip buvo įp- 
rasta Mažojoje Lietuvoje (Didžiojoje dažniau buvo rašoma ay, ey, 
uy resp. aj, ej, uj). Stengėsi rašyti iš kilmės, pvz., žalias, koja (ne žales, 
koje), bet ne visur nuosekliai. Vietoj tada Mažosios Lietuvos raštuose 
plačiai vartotų priebalsių junginių pį, bj, mj, vj (čia jotas buvo taria- 
mas) ėmė rašyti pi, bi, mi, vi, pvz., kurmių vietoj kurmjų. Prieš užpaka- 
linius balsius, sekdamas sena tradicija, priebalsius minkštino raide i, 
tačiau po cz 'č', dž 'dž' jos nerašė, pvz., jauczo "jaučio", žodžo *'žodžio", 
czulbėti 'čiulbėti'. Nevartojo dvigubų priebalsių balsio trumpumui 

žymėti. Tokia Šleicherio rašyba vėliau mokslo literatūroje gerokai 
įsigalėjo. Ją vartojo, pvz., J. Karlovičius, L. Geitleris, A. Becenber- 
geris, A. Leskynas, K. Brugmanas, A. Bylenšteinas ir kt. 

Šiandien mums Šleicheris reikšmingas dar ir tuo, kad parengė moks- 
linį K. Donelaičio „Metų“ leidimą. 

Antrasis vokiečių kalbininkas, anuomet daug nusipelnęs lituanis- 
tikai, buvo Georgas Heinrichas Ferdinandas Nėselmanas 
(Nesselmann). Jis gimė 1811 m. netoli Elbingo. Studijavo Karaliau- 
čiaus universitete, kur vėliau (nuo 1838 m.) pats dėstė rytų kalbas, 
buvo šio universiteto profesorius. Mirė 1881 m. Karaliaučiuje. 

Neselmanas — plačios erudicijos mokslininkas. Jis tyrė, pvz., 
matematikos, numizmatikos ir, žinoma, kalbotyros problemas. Parašė 
darbų iš sanskrito, persų, arabų, net turkų filologijos. Tačiau didžiau- 
sią jo mokslinio palikimo dalį sudaro veikalai apie lietuvių ir prūsų 
kalbas. Reikšmingiausias jo lituanistinis darbas — 1851 m. pasirodęs 
lietuvių — vokiečių kalbų žodynas. Duomenis kaupė padedamas tal- 
kininkų. Daug padėjo lietuvių raštijos darbuotojai K. A. Jordanas 
(gal J. G. Jordano giminaitis ?), J. Meškaitis, K. V. O. Glogavas, R. 
A. Cipelis, E. V. Berbomas, K. E. Cigleris, K. L. F. Neisas ir kt. Į 
savo žodyną Neselmanas surašė ir archaizmų, provincializmų, kartais 
net tikrinių vardų. Taigi galima sakyti, kad čia jau yra tezauro tipo 
lietuvių kalbos žodyno užuomazgų. Iš viso sukaupė apie 35 000 lietu- 
viškų žodžių, tris kartus daugiau negu K. G. Milkus. 

Žodyno sandara gerokai skyrėsi nuo kitų ano meto žodynų. Atsi- 
sakė įprastinės alfabeto tvarkos. Sudarė savitą, ne be senovės indų 
gramatikų įtakos, raidžių seką. Pirmiausia dėjo žodžius, prasidedan- 
čius balsiais, paskui priebalsiais. Po atitinkamų balsių ėjo dvibalsiai, 
pvz., po a yra ai, au, po e — ei ir t. t. Atskiruose straipsniuose žodžius 
grupavo etimologiniu principu, pvz., prie manau dėjo ir minėjimas, 
menas, atmintis, paminklas, pramonė. Dėl viso to Neselmano žodynu 
naudotis nelengva. Tačiau jame buvo sukaupta labai daug reikšmingų 
lietuvių leksikos duomenų. Iki F. Kuršaičio žodynų pasirodymo dau- 
giau negu du dešimtmečius Neselmano žodynas mokslininkams bu- 
vo pagrindinis lietuvių kalbos leksikos šaltinis. Turėjo nemažą reikš- 
mę lyginamajai indoeuropiečių kalbotyrai. Lenkų kalbininkas F. K. 
Malinovskis (1807— 1881) jį išvertė į lenkų kalbą (žodžius perrašė 
alfabetiškai), bet, deja, neišleido. 

Lietuviams Neselmano žodynas nelabai tiko. Ne tik dėl naudoji- 
mosi nepatogumo, bet ir dėl prasto ė || ie skyrimo (vietoj abiejų rašė 
2), dažno tarminio 0 ir uo (4) painiojimo, pvz., rašė jodas "juodas", 
bet jūdakis “juodakis' ir pan. Didesnės įtakos mūsų raštų kalbai turbūt 
neturėjo. 

Išleidęs žodyną, Neselmanas apie 30 metų kaupė jo papildymus. 
Buvo parengęs naują variantą, kurio ištraukas po mirties paskelbė 
M. Felkelis (Voelke!) leidinyje „Mitteilungen der Litauischen litte- 
rarischen Gesellschaft“ 1883. Įdomu, kad jame atsisakyta nevykusios 
žodžių pateikimo tvarkos, grįžta prie įprastinės alfabetinės. Tačiau 
naujo varianto Neselmanas nebeišleido, nes tuo metu jau ėjo F. Kur- 
šaičio žodyno tomai. 

Daug papildymų ir pastabų Neselmano žodynui vėliau paskelbė 
A. Becenbergeris, L. Geitleris ir kt., iš lietuvių — S. Daukantas (šiuos 
paskelbė J. Kruopas „Lietuvių kalbotyros klausimuose“, t. 4, p. 312 — 
314, t. 5, p. 227— 237). 

1869 m. pasirodė Neselmano parengtas K. Donelaičio raštų leidi- 
mas, laikomas geriausiu iš ankstyvųjų. 1853 m. Neselmanas išleido lie- 
tuvių liaudies dainų didelį rinkinį (410 dainų ir 55 melodijos), kuris, 
nepaisant ydingų redagavimo principų (Neselmanas stengėsi „at- 
statyti“ tariamai pirmykštį dainų tekstą), daug prisidėjo prie lietuvių 
liaudies poezijos populiarinimo, buvo svarbus medžiagos šaltinis įvai- 
riems lingvistų tyrinėjimams. 

Iš Neselmano prūsistikos darbų minėtini veikalai (parašyti vokiš- 
kai) „Senovės prūsų kalba“ (1845 m., čia pirmą kartą pavartotas ter- 
minas baltų kalbos) ir „Prūsų kalbos tezauras“ (išsamus žodynas, 
1877 m.), kuriais prūsų kalba buvo įvesta į indoeuropeistikos studijas. 

XIX a. antrojoje pusėje domėjimasis lietuvių kalba mokslo pasau- 
lyje labai padidėjo. Įvairiose šalyse atsirado lituanistikos centrų. Indo- 
europeistai rašė ir skelbė šios srities veikalus. Turbūt nebuvo žymesnio 
indoeuropeisto, kuris savo darbuose nebūtų naudojęsis lietuvių kalbos 
duomenimis. Paniekinta, tik valstiečių sodybose vartojama kalba spar- 
čiai skynėsi kelią į didžiuosius Europos universitetus. Tai, žinoma, 
negalėjo neskatinti lietuvių inteligentų atsidėti savo gimtosios kalbos 
labui, stiprino jų prisirišimą prie gimtosios kalbos, kėlė tautinę ambi- 
ciją, pasitikėjimą savimi, padėjo nugalėti svetimųjų įteigtą nepilnavertiš- 
kumo kompleksą. 

Germanizacijos stiprėjimas 


Iki XIX a. pradžios Mažosios Lietuvos germanizacija buvo pa- 
lyginti silpna. Prievartinio vokietinimo nebuvo. Stengtasi tik sudaryti 
sąlygas, kad lietuviai patys vokietėtų. Tą procesą skatino ekonominė 
nelygybė. Vokiečių kalba lietuviui buvo reikalinga susikalbėti su ponu, 
ją vartojo valdininkai ir po maro atkelti kolonistai, su kuriais lietuvių 
valstiečiams teko bendrauti. Vietinė vokiška administracija stengėsi 
per spaudą sukelti prieš lietuvius nukreiptą viešąją nuomonę. Vokiš- 
kumas buvo ir šiaip visokiais būdais remiamas. 


Nuo XIX a. pradžios, ypač ketvirtajame dešimtmetyje, imta leisti 
daugiau įsakų, turėjusių dirbtinai pagreitinti vokietėjimą. Antai pagal 
1833 m. potvarkį nusigyvenusių lietuvių ūkius galėjo pirkti tik vokie- 
čiai. 1834 m. buvo išleistas papildomas potvarkis su metodiniais nuro- 
dymais, kaip mokyti ne vokiečių vaikus, kad jie po dvejų metų suge- 
bėtų savo mintis reikšti vokiškai. Vietinė administracija, remdamasi 
įsakais, ėmė spausti lietuviškas mokyklas. Tačiau centrinė valdžia 
lietuvių atžvilgiu buvo nusiteikusi palankiai. Archyvuose buvo rastas 
karaliaus Frydricho Vilhelmo III įsakas apie lietuvių skyrimą valdinin- 
kais ir 1844 m. Fridrychas Vilhelmas IV tą įsaką pakartojo, lietu- 
viams stipendijas net padvigubino. Tačiau vietinė administracija 
tą įsaką ignoravo. Karalius leido Tilžės gimnazijoje mokyti lietuviš- 
kai, bet tais pačiais 1844 metais Gumbinės apygardos mokyklų tvar- 
kytojas įsakė lietuvių kalbą išmesti iš apygardos mokyklų. Tik didelio 
lietuvių bičiulio Tilžės gimnazijos mokytojo E. Gizevijaus pastango- 
mis tasai administracijos įsakymas, priešingas centrinės valdžios nu- 
sistatymui, buvo iš dalies atšauktas. Įsakyta lietuvių kalbą Tilžės gim- 
nazijoje palikti tik kaip dėstomąjį dalyką. 


Karolis Samuelis Edvardas Gizėvijus gimė 1798 m. Elke (Lyck). Kilęs 
iš suvokietėjusios mozūrų Gižickių giminės. Pavardė sulotyninta. Dar vaikystės me- 
tais susidūrė su lietuviais Seinuosė, kur tada jo šeima gyveno. Vėliau studijavo Kara- 
liaučiaus universitete. Nuo 1825 m. beveik iki pat mirties dirbo Tilžės gimnazijos 
mokytoju. 1846— 1876 m. ten dėstė lietuvių kalbą. Buvo didelis lietuvių mylėtojas, 
jų gynėjas. Žymus tautosakos, archeologijos ir 'etnografijos ducmenų rinkėjas bei 
skelbėjas. Karo audrose žuvo didžiai vertingas jo etnografinių piešinių rinkinys (apie 
150), kuriame, be kita ko, buvo vaizduojami lietuvių valstiečiai tautiniais drabužiais. 
Dingo ir daug kitokios jo etnografinės medžiagos. Mirė 1880 m. Tilžėje. Lietuviškai 
Gizevijaus raštų fragmentai paskelbti 1970 m. leidinyje „Lietuvininkai“ („Litua- 
nistinė biblioteka“, parengė V. Milius, vertė V. Jurgutis). 

Šiaip jau gimnazijos tada Mažojoje Lietuvoje buvo vokiškos. Lie- 
tuvių kalba kaip dalykas buvo dėstoma tik Tilžės ir Klaipėdos gimna- 
zijose. Ypač didelę reikšmę turėjo Tilžės gimnazija, kurioje besimo- 
kantiems lietuviškai mokėta stipendija. 

XIX a. viduryje pakito Prūsijos karalystės politinė padėtis. Jos au- 
toritetas vokiškose šalyse stipriai išaugo. Frydrichas Vilhelmas IV 
(1840— 1861) daug kariavo su Danija. 1864 m. Prūsija užėmė danų 
valdomą Šlezvigą, Holšteiną ir Lauenburgą. Prijungiant vis daugiau 
vokiškų žemių, valstybės vokiškumas didėjo. Vokietininkai ėmė pla- 
čiai skleisti nuomonę, kad lietuvių kalba esanti reikalinga tik valstie- 
čiams tikybos pamokyti, o šiaip ji kultūringam Žmogui — bevertė. 
Maždaug nuo 1854 m. pradėta reikalauti, kad ir tikybos mokyklose 
būtų mokoma vokiškai. Nuo tada kova dėl tikybos mokymo lietuviškai 
tapo apskritai kova dėl lietuvių kalbos išlaikymo mokyklose. 

Valdant Vilhelmui I (1861 — 1888), labai įsigalėjo ministras pirminin- 
kas O. Bismarkas. Jis kėlė tikslą „geležimi ir krauju“ suvienyti visas 
vokiškas žemes ir sukurti galingą Vokietijos imperiją. 1866 m. laimėjo 
karą su Austrija, paskui užgrobė daugelį vokiškų valstybėlių. Po per- 
galės prieš Prancūziją Prūsijos pastangomis 1871 m. buvo įkurta Vo- 
kietijos imperija ir Vilhelmas I paskelbtas imperatoriumi (kaizeriu). 
Nuo tada labai sustiprėjo antilietuviška politika. 

Nugalėtojai visada tariasi esą pranašesni už nugalėtuosius, būna 
įsitikinę, kad pavergtasis turi pats mokytis nugalėtojo kalbos, perim- 
ti jo kultūrą. Anksčiau vokietinimą vykdė tik vietinė Mažosios Lie- 
tuvos administracija, o dabar tos akcijos ėmėsi centrinė valdžia. Bis- 
marko vyriausybė (1862 — 1890) visaip stiprino ir kitų mažumų, ne vien 
lietuvių, germanizaciją. 1865, 1872, 1873 metų švietimo ministro įsa- 
kymais lietuvių kalba buvo intensyviai gujama iš mokyklų. Pagal 1865 
m. įsakymą vaikai pirmaisiais mokslo metais dar galėjo mokytis lie- 
tuviškai, bet vyresnėse klasėse jie turėjo laipsniškai pereiti prie vokiečių 
kalbos. Ketvirtaisiais ir penktaisiais metais lietuviškai tegalėjo būti 
mokoma tik Biblijos ir religinių giesmių. Iš miestų mokyklų tada lie- 
tuvių kalba jau buvo visai išstumta. 

1872 ir 1873 m. įsakymais ji pašalinta ir iš kaimo mokyklų. Teleis- 
ta lietuviškai mokyti tik tikybos, bet ir tai vien pradinių mokyklų 
žemesnėje klasėje. Vėliau ir tikyba turėjo būti mokoma vokiškai. 
1875 m. įsteigti kursai rengti mokytojams germanizatoriams. 

1873 m. lietuvių kalba buvo pašalinta iš visų valdžios įstaigų, apskri- 
tai iš viso oficialiojo gyvenimo. Imta ją šalinti net iš bažnyčios. Žodžiu, 

kur tik lietuvis galėjo susidurti su viešuma, visur turėjo būti vokieti- 
namas. Net su savo kunigu ir mokytoju turėjo kalbėtis vokiškai. Bet 
kokia ekonominė parama, socialinė lengvata lietuviui galėjo būti 
teikiama tik tuo atveju, jeigu jis atsisakytų savo kalbos ir tautybės. 
1876 m. vokiečių kalba paskelbta vienintele valstybės kalba, vartojama 
susirašinėjant, posėdžiuose, valstiečių susirinkimuose ir t. t. 

Visos šios administracinės priemonės ir oficialioji propaganda labai 
susiaurino lietuvių kalbos vartojimo sferą, sudavė stiprų smūgį lietu- 
vybei. Prie jos naikinimo dar prisidėjo įvairios bažnytinės draugijos, 
pietizmo sąjūdis, surinkimininkų veikla ir t. t. 

Lietuviai su brutalia prievartine germanizacija nenorėjo taikytis. 
Tėvai atsisakinėjo leisti vaikus į vokiškas mokyklas, rašė prašymus 
karaliui ir administracijai, prašė palikti lietuvių kalbą mokykloje, 
naikino vaikų iš mokyklos gautas vokiškas knygas. Antai 1879.III.15 
prašymą karaliui dėl lietuvių kalbos grąžinimo į mokyklas pasirašė 
17 000 asmenų, o 1869.III.21 buvo išsiųstas panašus prašymas su 27 773 
parašais. Deja, be pažadų (pvz., vienu kaizerio raštu buvo žadama grą- 
žinti gimtąją kalbą į mokyklas ir įstaigas dvidešimčiai metų) nieko dau- 
giau nelaimėta, nors lietuvių pastangas rėmė pažangesni vokiečiai. 
1874 m. į lietuvių skundą ministras nesislėpdamas atsakė, kad valdžia 
iš tikrųjų esanti nusistačiusi išnaikinti lietuvių kalbą. Už vaikų neleidi- 
mą į mokyklą tėvams buvo skiriamos baudos, kurios sunkia našta už- 
gulė valstiečius. Bet jų nepalaužė. Priešinimasis germanizacijai truko 
ilgai, net XX amžiuje. 

Vokiečių oficialioji statistika duoda bendrą vaizdą, kaip lietuvių 
kalba Prūsijoje nyko. Tai matyti iš 41 paveikslo, sudaryto remiantis 
tos statistikos duomenimis. Bet duomenys nebuvo tikslūs, dažnai ir 
tendencingi. Pakankamai vokiškai mokantis lietuvis tada jau laikytas 
vokiečiu. Dažnai gyventojai būdavo surašinėjami šeimynomis, manant, 
kad visi jos nariai vienos tautybės (šeimynos galva galėjo būti vokietis, 
o tarnai — lietuviai). Buvo patariama duomenis tikrinti su policijos 
pagalba. Statistikoje pasitaiko „šuolių“. Antai Bėržkalnio (dab. Gre- 
miačjė) apylinkėse — pietiniame pakraštyje to ploto, kuriame XIX 
a. viduryje lietuviškai kalbančių buvo dauguma — pagal oficialią 
statistiką 1870 m. lietuviai sudarė 529,, o po 8 metų — jau rasta 
jų tik 227,, nors jokių stichinių nelaimių ar gyventojų kilnojimosi 
tame krašte nebuvo, o per tolesnius 31 metus ten lietuvių mažėjo pa- 
lyginti nežymiai (1909 m. užfiksuota 18*;), nors germanizacija anaip- 

tol nebuvo silpninama. Tilžės parapijoje pagal oficialią statistiką 
1870 m. lietuviai sudarė beveik 100“4, bet vos po 8 metų (1878 m.) — 
Jau tik 60*/,. Nepaisant oficialios statistikos netikslumų, esame pri- 
versti ja remtis, nes kitokios neturime. Atskirų autorių savo iniciatyva 
pateikiami apskaičiavimai ir lietuvių kalbos ploto nurodymai labai 
apytikriai. Antai F. Kuršaitis gramatikoje (1876 m., $ 4) nurodo to- 
kią pietinę lietuvių kalbos paplitimo ribą: Labguva (dab. Poleskas) 


Tepliuva O 





Nordenburgas O 


41 pav. Lietuvių kalba XVIII- XIX a, Mažojoje Lietuvoje: a — Prūsijos karalystės 
(Vokietijos imperijos) siena, 5 — dabartinė Lietuvos Respublikos siena, c — li- 
nijos, iki kurių pagal oficialius vokiečių duomenis XIX a. viduryje lietuviškai 
kalbantys sudarė daugumą (50— 10095), d — linija, iki kurios 1719 m. buvo pa- 
maldos lietuvių kalba 

— Tepliuva (Gvardeiskas) — Vėluva (Znamenskas) — Įsrutis (Čer- 
niachovskas) — Geldapė (1. Goldap). 

Pagal L. A. F. J. Bačką, lietuviai gyveną nuo Klaipėdos iki Labgu- 
vės, nuo Širvintos iki Nordenburgo. K. V. O. Glogavas 1868m. rašė, 
kad visoje Kuršių marių pakrantėje nuo Labguvės iki Klaipėdos gy- 
ventojai perdėm lietuviai. Nors jie puikiai moką vokiškai, bet atkak- 
liai atsisaką kalbėti, tenką į juos kreiptis per vertėją. Jis konstatavo, 
kad lietuvių kalba Rytų Prūsijoje sparčiai nykstanti, ypač pietinėje 
dalyje: Įsrutis, Gumbinės, Darkiemio apskritys, buvusios praeito 
šimtmečio gale perdėm lietuviškos, virto kone ištisai vokiškomis. 
Stalupėnų, Pilkalnio, Tilžės, Ragainės, Lankos ir iš dalies Labguvės 
apskrityse prakutę Žmonės, ypač bažnytkaimių gyventojai, kalbą 
taip pat daugiausia vokiškai, bet vis dėlto daugumą šių apskričių gy- 
ventojų sudarą lietuvininkai. Jų elementas stipriausias Šilutės ir Klai- 
pėdos apskrityse. Miestai ištisai vokiški. Glogavo nuomone, nebesą 
jau nė vienos gyvenvietės, kurioje gyventų tik lietuviškai kalbantys. 
Likusių ištikimų lietuvių kalbai ir ją vartojančių žmonių Rytų Prūsi- 
joje, Glogavo nuomone, 1868 m. buvę apie 150 000, bet tas skaičius 
sparčiai tirpstąs. 

Kompaktiniame lietuvių kalbos plote nuolat atsirasdavo vis naujos 
vokiškos salos. Ypač tai pasakytina apie miestus ir miestelius, bet daug 
vokiškų salų salelių radosi ir provincijoje. Minėtina anksti susidariu- 
si ir greit išplitusi didelė vokiška sala tarp Gilijos (Matrosovo), Tilžės 
(Sovetsko) ir Skaistgirių (Bolšakovo). 

Lietuvių kalbos nykimo dinamiką gerai rodo gana gausūs duomenys 
apie lietuviškas pamaldas. Pavyzdžiui, žinome, kad Nordenburge 
(ploto pietuose) lietuviškos pamaldos vyko iki 1802 m., Balčtuose 
(dab. Sadovojė, į šiaurės rytus) — iki 1890 m., Laukiškojė (dab. Sarans- 
kojė, arčiau Kuršių marių) — net iki 1924 m. Labiau vokietėjo, supran- 
tama, miestai, tačiau ir juose ilgą laiką vyko lietuviškos pamaldos. 
Yra duomenų, kad Įsrutyjė jos net XX a. pradžioje dar buvo laikomos 
2 kartus per metus, Enciūnuose (Repinas) — 3 kartus, o Dūbininkuose 
(I. Dubeninki) iki pat Pirmojo pasaulinio karo buvo laikomos 4 kar- 
tus per metus. Iki 1914 m. išliko Karaliaučiuje, o Ragainėje (Niema- 
nas) net iki 1944 m. 

Įdomūs faktai iš Plyviškės (į rytus nuo Vėluvos-Znamensko). Čia 
XVII a. buvo ištisai lietuviškas kraštas. 1623 m. parapijiečiai išstūmė 
iš bažnyčios lietuviškai nemokantį kleboną. Lietuviški pamokslai čia 
buvo sakomi iki 1890 m. Apie 1800 m. komunijos ėjo 1000 lietuvių. 

Pilupėnų (Nevskojė) parapijoje 1808 m. konfirmacija atlikta lietuviš- 
kai 1753 vaikams, o vokiškai — 943. Tačiau po 32 metų (1840 m.) 
vaizdas jau buvo atvirkščias: vokiškai 2407 vaikams, o lietuviškai tik 
1484. Tokių ir panašių faktų galima būtų nurodyti daug. 

Pagal oficialią vokiečių statistiką 1825 m. lietuvių iš viso Mažojoje 
Lietuvoje buvo 120 264 (32,894 visų gyventojų), 1858 m. — 139 716 
(25,69), o 1900 m. — 109 311 (17,19,). Šiaurinėse apskrityse (Til“ 
žės, Šilutės ir Klaipėdos) 1837 m. lietuviai sudarė 59,19; visų gyven- 
tojų, o be miestų — 70,304. Vidurinėse apskrityse (Ragainės, Lankos, 
arba Pakalnės, Labguvos ir Pilkalnio) tada lietuviškai kalbančių buvę 
41,99, o pietinėse apskrityse (Stalupėnų, Įsrutišs, Gumbinės, Gel- 
dapės ir Darkiemio) — 9,6 9,. 

Germanizuotų lietuvių vartojama vokiečių kalba turėjo būti stipriai 
atmiešta lietuviškais elementais. Jai aprašyti trūksta duomenų. Be to, 
vokiečių kalba Prūsijoje jau prieš tai buvo patyrusi stiprią prūsų kalbos 
įtaką, net vadinta prūsų kalba (Preussisch), o patys Mažosios Lietuvos 
vokiečiai buvo vadinami prūsais. Ilgainiui prūsiški ir lietuviški elemen- 
tai sumišo, ne visur lengvai atskiriami. 


Iš seno Prūsijos karalystėje daugiausia buvo paplitusi vokiečių žemaičių kalba 
(Niederdeutsch), paveldėta iš Ordino laikų. Su ja lietuviai susidūrė anksčiausiai. 
Iš vokiečių aukštaičių (Hochdeutsch) kilusi bendrinė kalba (Gemeinsprache) plito vė- 
liau per mokyklas ir spaudą, labiau įsigalėjo miestuose, ypač tarp inteligentų ir moks- 
lo žmonių. Su ja lietuviai daugiausia susidūrė mokyklose. 


Lietuviškas substratas Prūsijos vokiečių (žemaičių ir aukštaičių) 
kalboje nėra pakankamai ištirtas. Jo elementų aptinkama net fone- 
tikoje. Pvz., tokiu laikomas liežuvio priešakinis priebalsis r (šiaip jau 
vokiečiams nebūdingas), priebalsis ž baltų kilmės žodžiuose, kai kurios 
lietuviško kirčiavimo ypatybės“. Daugiausia, žinoma, iškelta aikš- 
tėn leksikos lituanizmų, kurių dalies nelengva atskirti nuo prūsizmų. 
Vienas kitas pateko net į visų vokiečių bendrinę kalbą, pvz., Elen, 
Elentier "briedis" (plg. lie. ėlnis, ėlnias; iš vokiečių kalbos šis žodis 
buvo perimtas į prancūzų kalbą: pranc. ėlan “briedis'), Daggut (var. 
Daggot, Daggat, Daggei, Daggert...) 'degūtas, dial. dagūtas' (gali 
būti senas baltizmas), Kaddig 'kadagjs, dial. kadugjs" (gali būti prū- 
sizmas). Daugiausia lituanizmų vartojo Rytų Prūsijos šiaurinės dalies 


*“* Natau O. Mundart und Siedelung im nordostlichen OstpreuBen, 1937, 73—77; 
Bach A. Geschichte der deutschen Sprache, 1938, 108. 


306 


(ypač Klaipėdos krašto) vokiečiai. Anaiptol ne visi tie lituanizmai su- 
rinkti ir ištirti. Daug jų užfiksuota H. Frišbyro „Prūsų žodyne““, 
vėliau ir kituose žodynuose (ypač Ziesemer Preuss. Wb. 1935 tt.), 
O. Natau studijoje ir kituose veikaluose. Tuos lituanizmus aptarė A. 
Sabaliauskas (Lietuvių kalbotyros klausimai VIII 96— 101) ir HR. H. 
Bylfeldas (Donum Balticum 44— 56). Iliustracijai čia pateiksime tik 
būdingesnius, plačiau vartotus. Daugiausia tai buvo su Prūsijos lie- 
tuvių kasdienybe susiję žodžiai, sudarantys šias reikšmių sritis: 

ūkio pastatai, padargai, derlius: Arrode "arūodas*, Jauge "jduja", 
Klėte "klėtis" (gali būti ir iš r. k1eme), Pelud "nedidelis priestatas prie 
klojimo? (plg. lie. pelūdė), Pirt, Pert, Birt "įtaisas linams džiovinti" 
(plg. lie. pirtis), Rige, Rije <lie. rija (finizmas), Rūse "apkasama kaupu 
duobė, kurioje per žiemą laikomos bulvės ir daržovės' (plg. rūsys), 
Peischel "šiaudų kūlelis stogui dengti, šelmeniui kraiguoti, palšlas'; 
Kuj(e) “didelė apvali šieno ar pėdų krūva, kūgis', Norgeleisen “no- 
rūgas (slavizmas), noragėlis", Palitsch, Politsch “arklo verstuvė, pa- 
lyčia (slavizmas)', Stagutt "toks plūgas, stagūtas'", Possčkel "didelis 
kalvio kūjis, pasėkelis", Wasch(k)e 'mažas vežimėlis arba rogutės be 
geležinių apkaustų, važis', Pakullas "pakulinė virvė' (plg. lie. pūkulos),; 
Grick (en), Grūcken "grikiai" (galėjo į vokiečių kalbą patekti iš lenkų), 
Grutschke “griežtis, grūčkas (slavizmas), Rapuck, Repucke "ropė, 
rapūkas, repūkas', Bijon, Pijon “bijūnas (slavizmas), Talk(e) "talka" 
(prūsizmas?), Beiktuwes "pabaigtūvės"... 

naminiai gyvuliai: Kuijel, Kujjel, Kujel 'kuilys" (gali būti ir vokiečių 
kalbos prūsizmas, plg. pr. cuylis), Puskuijel “pūskuilis", Trusch(e), 
Truschel, Truschke “triūšis, dim. triušėlis, dial. triūškis/“, Wed(i)k, 
Wedig, Wederik 'antinas' (plg. lie. vedikas : vėsti) ... 

valgiai, jų reikmenys: Grutsch "košė iš ruginių miltų, bulvių, Žirnių, 
grūcė, grūčė (polonizmas)' (vokiečiai šį žodį galėjo gauti ir iš lenkų), 
Jukas "kraujo sriuba, juka (slavizmasY, Kampe 'stora duonos riekė, 
papentis, kampas', Kissėl 'rauginta avižų miltų tyrė, kisielius (slaviz- 
mas), Schaltenoses “virtiniai su varške, šaltanėosiai', (S)kelandes 
“skildndis", Palte "didelis beformis mėsos gabalas' (greičiausiai iš lie. 
pdltis — slavizmas), Spergel “spirgas", Pirrūgge, Pirdck "pyrūgas (sla- 
vizmas)', Spang(e)lis “spaūguolė', Schulkinis "toks valgis, čiulkinys", 
Schuppinne “tokia košė, šiupinys", Surus, Zuris "sūris", Warszke “varš- 


*“ Frischbier H. Preussisches Worterbuch. Ost- und Westpreussische Provinzia- 
lismen in alphabetischer Folge, I-II, Berlin, 1882— 1883. 

kė", Kausche, Kauschel “medinis ąsotis, geriamas indas, kdušas, kaušė- 
lis" (gali būti senas baltizmas, nes plačiai turimas ir kitose germanų 
kalbose: vvž. kouwesse, s. danų kouse, danų kaus, švedų kaus, kūs), 
Meschkines “toks alkoholinis gėrimas (medus ir spiritas), meškinis, 
Puske 'puslitris degtinės" (plg. pūsė), Taurel "geriamasis stiklelis, f/au- 
relė", Krepsch(e) krepšys", Klibbacks(ch) 'iškleręs, naudojimui netin- 
kamas peilis' (plg. lie. klibis 'išklibęs, iškleręs daiktas, peilis“, interj. 
klibakšt), Mentes “mentė maišymui" ... 

apranga: Dirschas, Dirszus (diržus) "diržas", Kicke, Kicks "tokia lie- 
tuvių moterų kepuraitė, kykas (slavizmas), Koder 'skūduras, dial. 
kūduras', Kurp “vyža"' (plg. lie. kūrpė; vokiečiai galėjo gauti ir iš prūsų, 
plg. pr. kurpe), Marginne “toks moterų sijonas, marginė", Muturas, 
Moteres “lietuvių moterų dėvima skarelė' (plg. lie. mūturas "kepurai- 
tė, gobtuvas'), Naginne 'nūginė", Eggenwuschen, Wuszen (vužen) 'ba- 
tai iš atliekų" (<vyžd?) ... 

gyviai: Barbutt(ke), Barbusch(ke) "boružė, barbūtė', Bluss "blusa", 
Nibrus “toks mėšlo vabalas, nibras, nibrūs*, Wab(b)el “vūbalas* (gali 
būti senas vokiečių žodis su lietuvių kalbos įtakoje perdirbtu vokaliz- 
mu, plg. sva. wibi/l, dial. wibbel), Repetschke "varlė" (plg. lie. repėčkė 
“rupužė"), Piplis “vijūnas, pyplys', Scheschke "šeškas", Putperlut “put- 
pelė, dial. putperlė, demin. putperlutė' ... 

žvejyba: Tinklas Leidomassis, Tinklas Mettomassis, Tinklas Schau- 
namassis "tiūklas leidžiamasis, t. metamasis, t. šaunamasis" (tam tikros 
tinklo rūšys), Neschintinnis “toks nevienodo ilgumo sparnais tinklas, 
naudojamas srauniose Nemuno žiotyse' (plg. lie. nėšinti : nėšti), Plas- 
chkinnis “tam tikras tinklas, plaškinis', Tinkleitis “apie 30 m ilgumo 
tinklas, kuriuo vasarą ir žiemą žvejojama Kuršių mariose' (plg. lie. 
tinklditis), Wiensparnas “vienspafnis Kuršių mariose vartojamas tink- 
las', Bradde(ngarn) "toks tinklas' (plg. lie. brūdė “tinklas"), Wenter 
"vėnteris", Stagge, Staggin “venterio dalis, staginė", Sparnas “tinklo ar 
venterio spafnas', Pant(e), Wenterpanten “dviejų venterių sujungi- 
mas' (plg. lie. pdntas "virvė venteriui prie kuolų pririšti; tam tikras 
prietaisas žuvims, ypač unguriams, gaudyti"), Bukkis, Bukkinell “tokia 
varža žuvims gaudyti, būkis", Kull(e) “tinklo galas — susiaurėjimas, 
kulys*', Gantinn-Jagdnetz "toks trijų dalių tinklas, gdntinis, gdntas', 
Warte "greta vienas kito sustatyti venteriai' (plg. lie. važtai), Taklsch, 
Takischa "užtvanka lašišoms, takišys', Meschkere 'unguriams gaudyti 
meškerė', Udas “unguriams gaudyti virvė, ūdas', Pukis “tokia žuvis, 

pūgžlys, pūkjs', balditen "beldžiant, trankant žuvis varyti į tinklą' (plg. 
lie. bdldyti) ... 

kiti verslai: Ganner "darbininkas" (plg. lie. gūnas piemuo"), Kupts- 
cheler "smulkus prekiautojas, kupčėlis (kūpčius — slavizmas), Turgus 
"turgus (slavizmas), Zipelkursches "svogūnų vežėjas' (dial. zipel < 
Zwiebel “svogūnas* + ku7šis "kuršininkas'), Tolke “vertėjas' (plg. 
lie. tūlkas — slavizmas; vokiečiai galėjo gauti ir iš rusų monk), Pa- 
wirpen, Powirpen "'samdinys, padienis darbininkas' (plg. lie. pūvirpas 
“vargšas, bėdžius; įlaidininkas, butelninkas; samdinys'; gali būti ir 
prūsizmas, plg. pr. powirps laisvas"), Witinniker “upeivis, vytininkas", 
Wit(t)inne "didelis plokščiadugnis upių laivas, vytinė', Zargas "sargas, 
žvejų kaimo seniūnas', Pėns “pėnas" ... 

papročiai, etnografijos dalykai: kaledėksen "rinkti kalėdines dova- 
nas, kalėdėti", Kerstuwes “skerstūvės", pajirūms “pagiriomis, pagirio- 
jant', Mag(aJritsch, Margritsch “vaišės ar dovanos ką pirkus, par- 
davus, magarjčios (slavizmas), Maldininker, Maldeninker “religinės 
sektos narys, surinkimininkas' (plg. lie. maldiniūkas), Su(si)rinki- 
mininker “su(si)rinkimininkas, religinės sektos narys', Kriwūle “se- 
niūno lazda, seniūnijos sueiga, krivūlė", Pulkas "seniūnijos susirinki- 
mas, sueiga' (plg. lie. pulkas — slavizmas), Pirschlis “piršlys", Kraitis 
“vežimas, kuriuo vežamas nuotakos kraitis", Mar (t)zsche “marti, dial. 
marčią', Szente (žente) 'žėntas', Kanklas "katiklės", Kriwe “vyriausias 
pagonių prūsų kunigas, krivė, krivis" (gali būti prūsizmas, plg. pr. 
kriwe), Waidelotte, Waideler "pagonių prūsų kunigas, vaidilūtis * (prū- 
sizmas?), Pikullus, Pakul(k)s, Pokul(k)s "velnias, pikūlas' (gali būti 
prūsizmas, plg. pr. pyckūls) ... 

aplinka: Krant(as), Packrant "Kuršių marių šlaito linija, buvęs Kur- 
šių marių krantas' (plg. lie. kraūtas, pakrdntė), Pakrausches “status, 
skardingas krantas, pakridušis', Kaup(e) "kalvelė, kapas' (plg. lie. 
kaūpas), Pelk “pėlkė" (gali būti ir prūsizmas, plg. pr. pelky), Kups(t), 
Kupstes “"kūpstas', Bales "klampi pieva ar didelis klanas" (plg. lie. bald), 
Padugnis “gelmė, platuma* (plg. lie. padugnjs, bedūgnis), Palwe “vir- 
žiais apaugusi vieta tarp kopų, palvė' (gali būti ir per prūsus patekęs 
finizmas) ... 

kitokių reikšmių žodžiai: Gudde "lenkų, rusų valstietis arba sielinin- 
kas" (plg. lie. gūdas “baltarusis, rusas'), Kasėk "kazokas (slavizmas)', 
Kudlus 'gauruoti plaukai, kūdlos (slavizmasY, milings "mielas, dial. 
mylas, mielingas, *mylingas*, Nauds "turtas" (plg. lie. nauda), Pauten 
“paūtai", Pin(t)sch “toks ant medžių kamienų augantis grybas, pintis" 

(vokiečiai galėjo gauti ir iš prūsų, plg. pr. pintys), Schachtarp "laiko 
tarpas pavasarį arba rudenį, kai dėl silpno šalčio neįmanoma upėmis 
ir mariomis plaukti ar ledu eiti, šūktarpis', Schakel 'šakalys", Trūbas 
“trimitas, tr(ijūbd (slavizmas)', Szager (žager) 'žūgaras", Sziber "prasta 
šviesa, žiburys', burkūen “burkuoti (apie balandžius)', judelen "judėti", 
kalbėk (s)en “ginčyti, bartis, daug ir garsiai kalbėti', kibbicken 'kibinti", 
beschlampen “einant per žolę sušlapti' (plg. 3. praes. šlampa), spinken 
“bildėti, triukšmauti' (plg. lie. spiūgti “ūžti, birbti')... 

Daug lietuvių kilmės pejoratyvinės reikšmės žodžių, vartojamų 
subjektyviam asmens apibūdinimui, keikiantis ir pan., pvz., Plikauter 
"neturtingas žmogus, kuris maža ką ant kūno turi, plikis, plikas“, 
Plick *'galva; plikė', Grubas 'storpilvis, apkūnus žmogus (plg. grubūs; 
jei ne iš lenkų grubas “storulis, dručkis'), Rudas 'rudaplaukis žmogus, 
rūdas', Lorbas “niekinamasis žodis, vartojamas apibūdinti grubiam, ne- 
švankiam žmogui, ypač nerangiam, ne visai užaugusiam storžieviui 
vaikinui' (plg. lie. liūrbis), Klische "koja, niek? (plg. lie. klišė), murmūl- 
(i)sch, marmūlsch “nedraugiškas, įkyrus, blogos nuotaikos' (plg. 
lie. murmūlis “kas murma, burbeklis'), pamplich “storas, nerangus' 
(plg. lie. pampljs), Gaidis “toks keiksmažodis' (plg. lie. gaidys) ... 
Kai kurie vartoti tik tam tikruose posakiuose, pvz., er bleibt Bobas 
“jis lieka paskutinis' (plg. lie. boba). 

Daug lietuviškų jausmažodžių, interjekcijų, onomatopėjinės kilmės 
žodžių, ištiktukų, pvz., Burre "avis (vaikų kalboje); kankorėžis" (plg. 
lie. būrė “t. p.'), Butsch “pabučiavimas, būč(k)is', Kosze (kože) "arklys 
vaikų kalboje', kosze-kosze "arklio šaukimas' (plg. lie. kėžė, kūžė 
"arklys, kumelė', kėž kož, kužė kužė 'jų šaukimas'), Musze (muže) 
"karvė", musze-musze “karvės šaukimas" (plg. lie. mužė "karvė vaikų 
kalboje', mužė mužė “karvės šaukimas'), Pile "antis", pile-pile "ančių 
šaukimas' (plg. lie. pylė "antis", pili pili ir pyli pyli "ančių šaukimas'), 
Schipel “viščiukas? (plg. lie. čfp čyp “viščiukų čypsėjimas', *čypelis), 
schipsen “čypsėti (apie viščiukus)'", kadakschen "(vištoms) kudakuoti, 
kadaksenti, kadakščioti', knau(ks)en "kniaūkti, kniauksėti (apie ka- 
tę)', imke "lošiant kortomis mušti" (plg. lie. 2. sg. imper. imik), puks- 
chen 'pokšėti, pukščti", Pukscher "prastas šautuvas niek.', pžszen (pėžen) 
“glamonėti, myluoti" (plg. lie. piž — ištiktukas katę glostant), purksch 
"ištiktukas plyšimui reikšti, pūrkš", purkschen "leisti plyšimo garsą", 
plauksch 'ištiktukas, žymintis vandens teškenimą, plidukšt', plerksch 
“duslų stiprų tarškėjimą, plerpimą rodantis ištiktukas, plėrkš', plerks- 
chen leisti tokį garsą, plerkšti', plurksch "plerpimą, įpylimą reiškian- 

tis ištiktukas, pliūrkš', Plurksch “prasta kava', plurkschen “leisti 
plerpimo, pylimo garsą, pliurkšti', praksch “ištiktukas lūžimui, braš- 
kėjimui reikšti, brūkš(t)', pauksch 'ištiktukas trenkimui, stuktelėjimui 
reikšti, pdukš(t)', paukschen "taukšėti, paukšėti", hitsch-hitsch "'kume- 
liuko šaukimas", (plg. lie. žė pė "t. p.'), mats-mats "avių šaukimas' (plg. 
lie. mac mac "t. p.'), stisch, hischtisch, huschtisch “vištų baidymo iš- 
tiktukas, štiš, ištiš, uštiš“, szu-szu (žu-žu) “vaikus migdant lopšinės 
priedainis, žiū žiū“ ... 

Lituanizmai Rytų Prūsijos vokiečių kalboje buvo tiek įprasti, jog 
iš jų darytasi naujų žodžių, vedinių, pvz., iš Butsch “"pabučiavimas" 
pasidarytas veiksmažodis butschen "bučiuoti", iš Daggut, Daggert 
"degutas" — daggern "ratus tepti", iš Krepsch(e) "krepšys" — einkreps- 
chen "slapta kišti į kišenę', iš Kuijel "kuilys' — kuijeln lakstytis", 
iš Rūse "rūsys" — rūsen "kasti rūsį; bulves ir daržoves į jį dėti", iš Ai- 
tsch-hitsch "kumeliuko šaukimas' — daiktavardis Hitschke “kumeliu- 
kas', iš beschlampen "einant per žolę sušlapti' — būdvardis schlam- 
pich “netvarkingas, apsileidęs', iš Szager 'žagaras' — szagrich "ištįsęs, 
silpnas, kreivas'. Yra lietuviškų žodžių vokiškuose dūriniuose, pvz., 
šalia Bradde "toks tinklas' — Braddenkahn "laivelis tam tinklui vežti" 
(vok. Kahn 'laivelis"), šalia Talk "talka' — Korntalk "rugiapjūtės talka 
ir puota ją baigus' (Korn grūdas"), Federtalk “plunksnų plėšymo tal- 
ka' (Feder “plunksna"), Kartoffeltalk "bulvių kasimo talka' (Kartof- 
Jel "bulvė*), Flachstalk “linarūtės ar linamynės talka' (Flachs linai"), 
šalia Pelk 'pelkė' — Pelkengras "bloga, pelkėse auganti, gyvulių ne- 
mėgstama žolė' (Gras 'žolė') ir pan. Dar plg. hibridą Pusrad "prastas 
ratas' iš lie. pūsė4-vok. Rad "ratas". 

Lietuviški vietovardžiai ir asmenvardžiai buvo tariami vokiškai. Ap- 
vokietintas vardynas virto oficialiu. Antai upės pavadinimas Alnė tapo 
Alle, gyvenvietės pavadinimas Bddviečiai tapo Budwethen, Dadrkiemis — 
Darkehmen, Dūbininkai — Dubeningken, Gilija — Gilge, Girdava — 
Gerdauen, Gumbinė — Gumbinnen, Įsrutis — Insterburg, Išdagai — 
Ischdaggen, Karklė — Karkeln, Katniava — Kaitenau, Kraūpiškas — 
Kraupischken, Kusalt — Kussen, Labguvė — Labiau, Laūkiška — Lau- 
kischken, Mielkiemis — Mehlkehmen, Nybudžiaft — Nibudszen, Papėl- 
kiai — Popelken, Pilkalnis — Pilkallen, Pilupėnai — Pillupėnen, Prie- 
kulė — Prėkuls, Ragainė — Ragnit, Rūsnė — RuB, Skaisgiriai — 
Skaisgirren, Smaliniūkai — Schmalleningken, Stūlupėnai — Stallupūnen, 
Širvinta — Schirwindt, Tepliuvė — Tapiau, Tilžė — Tilsit, Tolminkie- 
mis — Tollmingkehmen, Vėluva — Wekhlau, Žabynai — Schabienen, 

Žėlva — Saalau, Žjdkiemis — Szittkehmen, Žiliai — Schillen ir t. t. 
Panašiai pakito ir pavardės, pvz., Brizgjs buvo oficialiai rašoma 
Brisgies, Bružas — Bruszas, Butkus — Buttkus, Endrikditis — Endrig- 
keit, Juozaitis — Joseit, Kėkštas — Koegst, Pipiras — Pippirs, Viesu- 
las — Wessols, Žeimys — Szeimies, Žymantas — Sziemant, Žvirbljs — 
Szwirblies“. 

Stipriai vokietinamų dvikalbių lietuvių kalba ėmė keistis. Joje vis 
labiau įsigalėjo vokiška tartis. Dažnėjo kieti minkštųjų priebalsių 
variantai. Šalia dvejopo — kietojo ir minkštojo — priebalsio / imta 
tarti vien „vidurinį“, būdingą vokiečių kalbai, lyg būtų parašyta, pvz., 
gliūuosnis "gluosnis", liūžis "lūžis", liabai "labai'. Vietininką stūmė iš 
vartosenos prielinksnio į + galininkas konstrukcija, pvz., gyvenu į 
Tilžę “... Tilžėje' (plg. vok. in Tilsit). Vis labiau įsigalėjo galininkas 
greta kilmininko su neigiamaisiais veiksmažodžiais, pvz., neturiu ar- 
klį (arklio). Labiausiai vokietėjo žodynas. Į lietuvių kalbą masiškai bro- 
vėsi vokiški terminai ir šiaip žodžiai. Jų vis daugėjo. Nurodysime tik 
ryškesnius“? atskiromis sritimis: 

valdžia, jos įstaigos, pareigūnai: giriktas "teismas" (Gericht), gizė- 
cas "įstatymas" (Gesetz), pirštas “kunigaikštis, valdovas' (Fūrst, dial. 
firšt), pustas "paštas" (Post), rditmonas “seniūno pagalbininkas' (Rat- 
mann, plg. rėta "patarimas; taryba' < vok. Rat; priderinta prie lie. 
raitas), republikė 'respublika' (Republik), rėstas 'areštas" (Arrest), 
šulcas "kaimo seniūnas' (Schulze), ūrdelis “orderis, įsakymas, paliepi- 
mas' (Order, dial. ordel)... 

kariniai dalykai: elmis "šalmas" (Helm), kapteinis "kapitonas" (Ka- 
pitūn, dial. kaptein), marynas "laivynas" (Marine), pėstingė "tvirtovė" 
(Festung, dial. festing), zėbelis "kardas" (Sūbel)... 

amatai, užsiėmimas: brūvėlė 'aludaris' (Brauer, vvž. brūwer), dyneris 
"tarnas" (Diener), dišerė "stalius" (Tischler, vvž. discher), drygeris "te- 
kintojas' (Drechsler, vvž. drėger), ėbelis “oblius, drožtuvas' (Hobel, 
dial. hebel), fabrikė "fabrikas" (Fabrik), naktvekteris "naktinis sargas' 
(Nachtwūchter), pirštelis "girininkas" (Forster)... 


** Klaipėdos krašto vardyno vokišką tartį ištyrė ir aprašė vokiečių lituanistas 
Valteris Fenclau (1911 — apie 1941, hitlerininkų areštuotas ir, atrodo, sunaikin- 
tas koncentracijos stovykloje), žr. Fenzlau W. Die deutsche Formen der litau- 
ischen Orts- und Personennamen des Memelgebiets. Halle— Saale, 1936. 

“7 Visi jie suregistruoti knygoje Alminauskis K. Die Germanismen des Litauis- 
chen. T. 1.: Die deutschen Lehnworter im Litauischen. Kaunas, 1935. 

bažnyčia, švietimas, spauda: bybelės "Biblija" (Bibel), bybelšprukis 
"Biblijos posakis, citata' (Bibelspruch), ceitunga "laikraštis" (Zeitung), 
gimyna “parapija' (Gemeinde, dial. gemėne), katilikas "katalikas" 
(Katholik, dial. katelik), šiūlė, šiūilė, šėlė '<mokykla' (Schule, dial. 
šiol, šoil, š6l)... 

mėnesių pavadinimai: aprilis "balandis" (April), janvorija "sausis" 
(Januar), meijis "gegužė" (Mai, dial. mej), mėrcas "kovas" (Mūrz), ok- 
toberis "spalis" (Oktober)... 

maistas, namų apyvoka: cūkaras 'cukrus' (Zucker), dūcas "tuzinas" 
(Dutzend, dial. dutz), kartūpelis, kardūpelis “bulvė' (Kartoffel), kny- 
vis "prastas peilis' (Kneif, dial. knif), krūgas 'ąsotis' (Krug, dial. krog), 
pliūmė “slyva'" (Pflaume, dial. plūme), pūderis "pudra" (Puder), pūpė 
"lėlė" (Puppe), riera "vamzdelis" (Rėhre, dial. rėr), rygelis “skląstis" 
(Riegel), rūdelis 'irklas' (Ruder, dial. rudel), sypa, zypa "muilas" (Seife, 
sip), surguoti, zurgūoti "rūpintis" (sorgen), špielė “žaidimas' (Spiel), 
špygeliuoti "blizgėti, spindėti' (spiegeln), virtelis "ketvirtis" (Viertel), 
zūkas, žūkas “"maišas' (Sack) ... 

įvairūs kitokie: bėrgeltė, birgiltas "arbatpinigiai' (Trinkgeld, dial. bėr- 
gelt), brilis, briliai "akiniai" (Brille), brišas “šviežias, naujas'(frisch), 
dėmantas “deimantas' (Diamant, dial. dėmant), fčleris 'klaida' (Fehler), 
fūuteris "pašaras" (Futter), frelleinė, preileinė 'panelė' (Frūulein, dial. 
freilein), gūstūzė "užeigos namai, viešbutis' (Gasthaus, dial. gasthūs), 
poderis "senelis" (Vater, dial. fėder), pėtas "krikštatėvis" (Pate, dial. 
pot), štyryti "vairuoti" (steuern, dial. štiren), štrėlis “spindulys (StrahAl, 
dial. štr6l) ... 

Iš vokiškų skolinių buvo pasidaryta su lietuviškomis priesagomis 
daugybė vedinių, pvz., bžkėrauti “užsiiminėti kepėjo amatu' (iš bėke- 
rė "kepėjas'), krygiauti "kariauti" (iš krygė< Krieg karas"), rėtauti 
"patarti", rotininkas “patarėjas? (iš roėta < Rat), špieliūoti žaisti", špie- 
liūvimas "žaidimas" (iš špielė < Spiel), bybeliškas “biblinis, bibliškas' 
(iš bybelės Biblija"), ščėpininkas “jūrininkas, valtininkas' (iš šėpis 
"laivas" < Schiff, dial. šėp), mercinis "kovinis, kovo mėnesio? (iš mėrcas 
“kovas'), narystė “kvailystė" (iš mūras < Narr “kvailys") ... Atsirado 
hibridinių dūrinių, kurių vienas iš dėmenų lietuviškas žodis, pvz., 
brūntmedis “malkos, kuras' (plg. vok. Brennholz, brandiges Holz ir 
lie. mėdis), kirkapis "kapai" (vok. Kirchhof, liet. kūpas), lėdstukis ledo 
gabalas' (vok. Eisstūck, lie. ledas), stėglatas "grebėstas'" (vok. Dach- 
latte, lie. stogas), šnydmalūnis "lentpjūvė" (vok. Schneidemiūhle, schnei- 

den, dial. šniden'pjauti', lie. malūnas)... Kai kurie vokiečių Žodžiai 
buvo perdirbti pagal lietuviškų pavyzdį (liaudies etimologija), pvz., 
šviesuoti "suvirinti" (vok. schweissen, lie. šviesa, šviėsti) ir pan. 

Jau iš seniau buvo įsigalėjusios per vokiečius gautos krikšto vardų 
formos, gerokai adaptuotos, sulietuvintos, pvz., Ansas "Jonas" (iš 
Hans “t. p.'), Pričkus "Frydrichas". Iš jų prisidaryta pavardžių, pvz., 
Ansditis (Didž. Lietuvoje būtų Jonditis) ir pan. Dabar lietuviškos kil- 
mės pavardes imta vokietinti, visaip kraipyti jų rašymą, pvz., Jett- 
kandt “Gedkantas', Karkling '"Karklynas', Koeckstadt 'Kėkštaitis", 
Laukadt “"Laukaitis", Liemandt "Lymantas", Mattegat "Motiekaitis", 
Preugsch "Preikšas", Sostag "Šeštokas" ir t. t. Vietovardžių perdirbinė- 
jimo pavyzdžiai: Didlacken 'Didlaukiai', Mauer-Flu8 'Maura', Nim- 
mersatt 'Nemirseta', Angerburg "Ungura'... Pasitaikydavo ir vertimų, 
net visai naujo „perkrikštymo“: Birkenfeld 'Bėržiaukiai', Niederung 
*Pakalnė" (Nemuno žiočių sritis), Neukirch "Naujoji", Grūnkrug 'Žaliė- 
ji?, Heinrichswalde "Gastos'... Germanizacija labiausiai palietė var- 
dyno oficialiąją vartoseną dokumentuose ir raštuose. Gyvojoje kalbo- 
je dar ilgai pavardės ir vietos vardai išlaikė senovines neiškraipytas 
formas. Tačiau ilgainiui šalia jų ėmė įsigalėti ir nauji, suvokietinti va- 
riantai, pvz., upių vardai Gilgė, Mingė šalia senųjų Gilija, Minija. 

Dėl intensyvios germanizacijos (carinės Rusijos okupuotoje Lietu- 
voje atitinkamai lenkinimo ir rusinimo) iškilo pavojus lietuvių tau- 
tai ir kalbai visai išnykti nuo žemės paviršiaus. Net rimti mokslininkai, 
kuriems tolimas šovinizmas, pranašavo neišvengiamą lietuvių kalbos 
pražūtį. G. H. F. Neselmanas, atpardamas žodyno sudarymo proble- 
mas, jau 1846 m. rašė, jog „po penkiasdešimties metų lietuvių kalbos 
žodyno parengimas bus nebeįmanomas dalykas“ (t. y. lietuvių kalba 
išnyks). A. Šleicheris apgailestavo: „Kaip gaila, kad žūsta tokia kal- 
ba, kuri formos tobulumu galėtų lenktyniauti su graikų, romėnų, 
indų kūriniais“. Iškilo neatidėliotinas reikalas užfiksuoti mirštančios 
tautos dvasinius lobius. Į lietuvių kalbą imta žiūrėti kaip į muziejinę 
vertybę, mokslo ir kultūros paminklą, išsaugotiną tyrėjams. Tarp išsi- 
lavinusių vokiečių atsirado pasiryžėlių, kurie ėmėsi fiksuoti mokslui 
reikalingus duomenis apie lietuvius ir jų kalbą. Kilo mintis steigti 
specialią lietuvių kalbos ir apskritai lietuvybės tyrėjų draugiją. Ini- 
ciatyvą parodė Tilžės gimnazijos mokytojai M. Felkelis, A. Tomasas 
ir K. S. E. Gizevijus. Juos palaikė ir ėmėsi darbo žymus baltų kalbų 
specialistas A. Becenbergeris. 

Maksimilijanas Fėlkelis (Voelkel) — lituanistikos dalykų mėgėjas ir ty- 
rėjas. Jis 1879 m. išleido „Lietuvių kalbos vadovėlį“ (Litauisches Elementarbuch), 
vėliau kelis sykius kartotą. Įžangoje pasisakė prieš prievartinę germanizaciją. Parašė 
straipsnių lietuvių ir latvių (tiksliau Pėrvalkos kuršininkų) kalbų klausimais. Apie 
A. Tomasą žinome nedaug. Studijavo Karaliaučiuje istoriją ir geografiją, vėliau 
iki mirties dirbo Tilžėje mokytoju. Išmoko lietuvių kalbą. Rašė apie lietuvių asmen- 
vardžius, šaip jau įvairiais Lietuvos istorijos, mitologijos ir folkloro klausimais. Gi- 
zevijaus veikla jau aptarta šio skyriaus pradžioje. 

Adalbertas Bėcenbergeris (Bezzenberger) — žymus vokiečių kalbininkas, 
archeologas, etnografas. Daug nusipelnė baltistikos mokslui, ypač lituanistikai. 
Gimė 1851 m. Kaselyje. Studijavo Getingeno ir Miuncheno universitetuose. Vėliau 
dirbo Miuncheno, Getingeno, o nuo 1880 m. Karaliaučiaus universitete. Kurį laiką 
ėjo rektoriaus pareigas. 1877 m. įkūrė reikšmingą indoeuropeistikos žurnalą „In- 
doeuropiečių kalbų mokslo straipsniai“ (Beitrūge zur Kunde der indogermanischen 
Sprachen) ir jį redagavo. Parašė daug svarbių veikalų — knygų ir straipsnių — įvai- 
riais lietuvių, latvių, senųjų prūsų kalbų, baltų literatūrų, tautosakos, archeologijos, 
etnografijos klausimais. Publikavo senuosius baltų kalbų tekstus, tyrė lietuvių ir lat- 
vių tarmes, vad. kuršininkų kalbą. Laikytinas vienu iš svarbiausių baltų filologijos 
mokslo pradininkų. Jo unikali biblioteka atiteko Kauno universitetui, dabar daugelis 
knygų saugoma Vilniaus universitete. Mirė 1922 m. Karaliaučiuje. 


Buvo parengtas ir paskelbtas kreipimasis į mokslo pasaulį. Jame, be 
kita ko, rašoma: „Lietuvių kalba, viena iš svarbiausių mokslui kalbų, 
veikiai slenka į pražūtį. Vienu metu spaudžiama ir veikiama vokiečių, 
lenkų, rusų ir latvių kalbų, ji nebeilgai egzistuos. Drauge su ja nyksta 
savitumas tautos, kuri ne kartą viešpatavo Europos šiaurėje. Nyksta 
papročiai, padavimai, mitai, kartu ir tautos poezija, atkreipusi į save 
Herderio“ dėmesį, sulaukusi Šamiso“? sekimų“. Kreipimąsi pasirašė 
V. Manhartas (Dancigas), F. Miklošičius (Miklosich, Miklošič; Vie- 
na), G. H. F. Neselmanas, L. Pasargė ir kiti žymūs ano meto moksli- 
ninkai. 1879 m. Tilžėje buvo įsteigta „Lietuvių literatūros draugija“ 
(Litauische literarische Gesellschaft). 


Tilžė pasirinkta neatsitiktinai. Ten dar gyveno daug lietuvių, bažnyčioje lietuviš- 
kos pamaldos buvo laikomos nuo pat XVI a. vidurio (1553 m.). Gimnazijoje nuo 
1844 m. dėstyta lietuvių kalba. Taigi Tilžė tada buvo tapusi savotiška Prūsijos lie- 
tuvių sostine. 


* Johanas Gotfridas Herderis (1744— 1803) — žymus vokiečių rašytojas ir filoso- 
fas, vienas iš pirmųjų susižavėjęs lietuvių liaudies dainų grožiu. 

** Adalbertas Šamiso (Chamisso, 1781 — 1838) — prancūzų kilmės vokiečių poetas, 
parašė eilėraščių lietuvių liaudies dainų motyvais. 

Draugijos tikslas — tyrinėti nykstančią lietuvių kalbą, studijuoti 
ir propaguoti mūsų tautos dvasinę ir materialinę kultūrą. Veikė iki 
1923 m.'? Nariai buvo įvairių tautų mokslininkai ir kultūros veikėjai. 
Tarp jų daug žymių kalbininkų, pvz., vokiečiai A. Becenbergeris, K. 
Brugmanas, A. Fikas, A. Leskynas, G. H. F. Neselmanas, lenkai J. 
Boduenas de Kurtenė (Boudouin de Courtenay), A. Briukneris, J. 
Karlovičius, čekas L. Geitleris, bulgaras A. Doričius, rusas F. Fortu- 
natovas, šveicaras F. de Sosiūras (Saussure), danas V. Tomsenas ir 
kt. Iš žymesnių lietuvių minėtini S. Baltramaitis, A. Baranauskas, J. 
Basanavičius, K. Būga, V. Gaigalaitis, K. Jurkšaitis, A. Kuršaitis, 
M. Šernius, J. Šlapelis, J. Šliūpas, Vydūnas. Vykdavo reguliarūs po- 
sėdžiai, juose buvo svarstomi moksliniai pranešimai. Apskritai Drau- 
gija greit virto svarbiu lituanistikos tyrimų centru. Ji sukaupė daug 
lietuvių raštijos paminklų, tarminių tekstų, leksikos rinkinių, tauto- 
sakos. Įsitaisė unikalią lituanistinę biblioteką. Buvo stengiamasi rink- 
ti ir Lietuvos istorijos duomenis, kaupti liaudies dailę, numizmatiką, 
etnografijos ir archeologijos objektus. 1905 m. Tilžėje įsteigtas lietuvių 
etnografijos muziejus. Tačiau ypač reikšminga buvo Draugijos leidy- 
binė veikla. Nuo 1880 m. ėjo specialus tęstinis leidinys „Lietuvių 
literatūros draugijos pranešimai“ (Mitteilungen der litauischen lite- 
rarischen Gesellschaft)!, leistas iki 1912 m. Iš viso pasirodė 31 sąsiu- 
vinis, sudarantis 5 didelius tomus. Buvo paskelbta vertingų lietuvių 
kalbos tyrinėjimų, publikuojami tarminiai tekstai, žodžių rinkiniai ir 
šiaip įvairūs duomenys, liečiantys ne tik lietuvių kalbą, bet ir folklorą, 
mitologiją, istoriją. Be „Pranešimų“, išleista dar apie 10 lituanistikos 
knygų. 

Draugijai rūpėjo tik mokslo reikalai. Ji nekėlė uždavinio žadinti 
nykstančios tautos, gaivinti jos kalbos. Daugumas narių nebetikėjo 
lietuvių ateitimi, tačiau lietuvius užjautė. Vėliau tolerantiškai žiūrėjo 
į kylantį tautinį atgimimą, nors ir stengėsi atsiriboti nuo jo. Tik pačiu 
vėlyvuoju laikotarpiu galima įžiūrėti politinės veiklos elementų, šiaip 
jau Draugija visą laiką šalinosi nuo bet kokios politikos, nors jos narių 
straipsniuose pasitaiko karčių žodžių, nukreiptų prieš germanizato- 


70 Po likvidavimo biblioteka, etnografiniai ir archeologiniai rinkiniai buvo perduoti 
Karaliaučiaus mokslo įstaigoms. Po II pasaulinio karo jų likimas nežinomas. 

"1 Iki tol kažkiek mokslinių straipsnių įvairiais lituanistikos klausimais pasirodydavo 
vokiškuose žurnaluose: „Preussische Provinzialblatter“ (1829— 1845), „Preussis- 
che Provinzialblatter. Neue Folge“ (1846— 1852), „Neue Preussische Provinzial- 
blatter“ (1852— 1864) ir „Altpreussische Monatsschrift“ (1864— 1922). 

rius ir kitus nutautintojus. Pvz., T. Proisas rašo (1887, sąs. 12, p. 430 — 
431): „Vokiečiams rūpėjo ne pakrikštyti lietuvius, o su šaknimis iš- 
naikinti tautą ir kalbą ir įkurti vokiečių koloniją... Tuo paaiškinama 
ir šimtmečiais trunkanti lietuvių neapykanta vokiečiams... Net velnias 
jų pasakose visada vokietukas“. Draugijos narių nuojauta, kad lietu- 
vių tautai gresia mirtinas pavojus, deja, iš dalies pasitvirtino: II pa- 
saulinio karo audra nušlavė paskutinius Prūsijos lietuvius. 

Įsisiautėjus germanizacijai pasitaikydavo atvejų, kai lietuviai kėlėsi 
iš Prūsijos į Žemaičių kraštą. Valstiečius tai daryti, be kita ko, skatino 
ir nelengva ekonomikos padėtis. Iš pradžių jie eidavo uždarbiauti 
kaip sezoniniai žemės ūkio darbininkai. Vėliau ėmė likti nuolatinai 
gyventi, juoba kad pasienyje nuo Reformacijos laikų gyveno nemaža 
evangelikų liuteronų, turėjusių savas bažnyčias. Prie jų persikėlėliai 
greit pritapdavo, sudarė vientisą bendruomenę, kuri laikėsi atokiai nuo 
žemaičių katalikų. Tos bendruomenės narių, vadinamųjų lietūvninkų 
(vadintų ir „vokiečiais“, „prūsais“) išliko iki mūsų dienų, daugiausia 
Žemaičių Naūmiestyje*(prieš II pasaulinį karą ten jie sudarė daugiau 
negu pusę gyventojų) ir jo apylinkėse, taip pat Vainutė, apie Taūragę 
ir vietomis kitur arčiau buv. Klaipėdos krašto. Uždaras bendruomenės 
gyvenimas padėjo išlikti jų kalbos savitumams, kuriuos palaiko iki šiol 
gausiai tebevartojamos senovinės, gotiškomis raidėmis prieš 1—2 
šimtmečius spausdintos religinės knygos, ypač giesmynai ir evange- 
lijos. 

Ir dabar pasiklausę lietuvninkų kalbėjimo lengvai atpažįstame A. 
Šleicherio ir F. Kuršaičio gramatikose fiksuotos kalbos bruožus. Ypač 
tai ryšku, jeigu šnekama religine tematika. Tada galima išgirsti nemaža 
archaizmų, pvz., kur aš esmi '... esu", esmė "esame", šauk maničspi 
bėdoje “... prie manęs ...', kad neįtrduktumbei *... neįtrauktumei' 
ir pan. Jų kalbą ištyrė J. Janavičienė?ž. Matyti labai stiprus vietos 
žemaičių tarmės poveikis. Gausu žemaitiškų arba tik žemaitiškai 
tariamų atneštinių morfologinių formų. Išliko daugybė vokiškų sin- 
taksės konstrukcijų, iš kurių pažymėtinas prielinksnio į vartojimas su 
galininku vietininkui reikšti, pvz., gyvenū į Šilūtę *... Šilutėje", į baž- 
nyčią buvau “bažnyčioje...'. Labai daug vokiškų leksikos skolinių, 
pvz., bdnkas, befikis "suolas" (vok. Bank, dial. benk), bėrštas 'plauši- 
nė' (Būrste, dial. beršt), ėlskis “"kaklaryšis*? (Hdlschen, dial. helske), 


7 Žr. Lietuvių kalbotyros klausimai. T. 23. P. 102— 106; Baltistica. T. 3(1) priedas, 
P. 89—95; Mūsų kalba. 1982, Nr. 5. P. 21— 24; 1988, Nr. 1. P. 46— 49. 

gardynos “užuolaidos'? (Gardinen), kedelįs "sijonas" (Kittel, dial. kė- 
del), lypkė “liemenė? (Leibchen, dial. Iffke), muldė "gelda pyragui už- 
maišyti' (Mulde), štyfeliai "batai" (Stiefel), uFliupas "atostogos" (Ur- 
laub, dial. urlop) ir t. t. 

Savo ruožtu lietuvninkai padarė nemažą įtaką vietinei žemaičių 
tarmei, ypač daug prisidėjo prie germanizmų joje išplitimo (apie 209, 
vietinės žemaičių tarmės leksikos). Būdingesni pavyzdžiai: negeljs 
*vinis" (pl. Nagel), ržmas "diržas" (Riemen, dial. rime), spūtas "kastuvas" 
(Spaten), stėnderis “kuolas tvoroje' (Stūnder), šimelis “šyvas arklys" 
(Schimmel), špykis "dviračio stipinas' (Speiche, dial. špike), štarkūs 
"tvirtas" (stark), štrikis "virvė" (Strick), štūlė “kėdė' (Stuhl). Jie neretai 
būna gerokai sulietuvinti, gauna lietuviškas priesagas, pvz., ruidinas 
"apvalus" (iš rudas <vok. rund pagal kūpinas, sklidinas pavyzdį), 
adv. giliukingai "laimingai" (vedinys iš giliūkis "laimė" su lie. -ingai pa- 
gal Idimė : laimingai modelį), vaktūoti "saugoti" (iš wachten "t. p? 
su lie. -uoti). 

Dabar senoji lietuvninkų kalba — paskutinis Mažosios Lietuvos 
kalbos reliktas mūsų respublikoje — sparčiai nyksta. Jos elementų 
daugiau išlaikė vyresnio amžiaus žmonės. Vidurinės kartos lietuvninkų, 
ypač jaunimo, kalboje mažai belikę Mažosios Lietuvos vakarų aukš- 
taičių tarties ir gramatinės struktūros ar žodyno elementų. 


Frydrichas Kuršaitis ir kiti 


Aštuntajame dešimtmetyje lietuvių kultūrinis gyvenimas Rytų Prū- 
sijoje smuko. Raštų kalba sparčiai prastėjo. Tokiomis sunkiomis są- 
lygomis dirbo žymiausias Maž. Lietuvos kalbininkas F. Kuršaitis. 

Frydrichas Kuršaitis (dial. Kuršdtis, vokiškai rašėsi Kurschat) 
gimė 1806 m. Noragėčliuose, netoli Gžstų (dab. Slavskas). Pasimokęs 
tėvo vadovaujamoje pradinėje mokykloje, mokytojavo Naujėjoje 
(dab. Timiriazevas), Gastose, Kaltenhofo dvare. Toliau savarankiš- 
kai lavinosi. Versdamasis privačiomis pamokomis ir sutaupęs lėšų, 
baigė Elbingo gimnaziją. Nuo 1836 m. studijavo Karaliaučiaus uni- 
versitete. Jį globojo L. G. Rėza. Buvo gabiausias šio vadovaujamo 
Lietuvių seminaro studentas. Po Rėzos mirties Kuršaitis pats tapo se- 
minaro vedėju ir tas pareigas ėjo daugiau negu 40 metų (iki 1883). 
Nuo 1841 m. liuteronų pastorius. 1844 m. paskirtas Karaliaučiaus 
lietuvių karių kapelioniu. Be šių pareigų, dar dirbo universitete, dėstė 

teologiją, vadovavo Lietuvių seminarui. Nuo 1865 m. profesorius. 
1867 — 1868 m. universitete skaitė paskaitas apie K. Donelaičio „Me- 
tus“. Smarkiai įsitraukė į Lietuvių religinės raštijos ir lietuvių kalbos 
tyrimo darbą. Studijų reikalais 1872, 1874 ir 1875 m. lankėsi Didž. 
Lietuvoje. Susitiko su M. Valančiumi, A. Baranausku, Kauno kunigų 
ir Veiverių mokytojų seminarijų moksleiviais. Susirašinėjo su S. Dau- 
kantu. Mirė 1884 m. Krantė (dab. Zelenogradskas). Palaidotas Ka- 
raliaučiuje. 

Į lietuvių kalbos tyrimą Kuršaitis įsitraukė anksti, tapęs Karaliau- 
čiaus universiteto Lietuvių seminaro vadovu. Būdamas įsitikinęs, kad 
lietuvių kalba išnyksianti, stengėsi užrašyti jos duomenis, reikalingus 
pasauliniam kalbos mokslui. Ge- 
rai mokėdamas savo gimtąją kal- 
bą ir pažindamas Maž. Lietuvos 
tarmes, jis kur kas geriau negu 
svetimtaučiai pajėgė suvokti subti- 
liausias jos ypatybes. Rėzos paveik- 
tas Kuršaitis parašė 2 dalių veika- 
lą „Lietuvių kalbos tyrinėjimai“ 
(Beitrige zur Kunde der litauis- 
chen Sprache), skiriamą daugiau- 
sia seminaro studentams. Pirmąją 
šio darbo dalį išleido 1843 m. Joje 
alfabeto tvarka pagal tam tikrą 
semantinę klasifikaciją pateikė bū- 
dingiausius vokiečių kalbos prie- 
linksnius ir lietuviškus jų atitikme- 
nis. Daugelį vokiškų posakių į lie- 
tuvių kalbą išvertė taikliai, gyva 
kalba. Tačiau pasitaiko ir pažodi- 
nio vertimo atvejų, rodančių ne Kuršaičio nesugebėjimą, bet ta- 
da buvusią labai stiprią vokiečių kalbos įtaką lietuvių liaudies kal- 
bai. Įvade Kuršaitis suformulavo savo, kaip lietuvių kalbos tyrė- 
jo, liūdną credo: „Lietuvių tauta dėl nepalankių aplinkybių greitu 
žingsniu yra stumiama į pražūtį, ir todėl pats laikas surinkti tai, ką 
dar savita galima rasti iš kalbos, papročių ir šiaip lietuvių gyvenimo — 
jeigu tam nėra skirta visiškai žūti, o tai būtų nesugrąžinamas nuostolis 
mokslui. Kadangi aš pats šiai tautai priklausau, todėl visada laikiau 
savo uždaviniu šiems tikslams kiek įstengdamas darbuotis“. Pabaigo- 

42 pav. F. Kuršaitis 


je pridėjo nedidelį skyrelį „Lietuvių kalbos akcentas“, kuriame pabrė- 
žė priegaidės svarbą lietuvių tarčiai, nurodė būdingus pavyzdžius: 
žolė, žėlę, žolė; žolės, žolės, žolės ir kt. 

Po 6 metų pasirodė antroji „Lietuvių kalbos tyrinėjimų“ dalis, 
turinti paantraštę „Lietuvių kalbos garsų ir kirčio mokslas“ (Laut- 
und Tonlehre der litauischen Sprache). Joje pirmą kartą lietuvių kal- 
botyros istorijoje buvo detaliai aprašytos lietuvių kalbos priegaidės 
ir apskritai kirčiavimo sistema. Kuršaitis nebuvo susipažinęs su 1737 
m. „Universitu“ ir priegaides lietuvių kalboje atrado bei ištyrė sava- 
rankiškai. Jis pirmasis kirčio bei priegaidės atžvilgiu vardažodžius 
ir veiksmažodžius suskirstė į tam tikras grupes. Dviskiemenių daik- 
tavardžių skyrė dvi kirčiavimo grupes: turinčius tvirtagalę (I) ir tvir- 
tapradę (II) šaknį, toliau jas suskirstė į a ir 5 pogrupius, žiūrint kirčio 
šokinėjimo kaitant žodį (skliaustuose nurodoma dabartinė kirčiuotė): 
I* kiemas (2), T? sėdas (4), II* Jdngas (3), II? brolis (1). Taip skirstome 
ir dabar, tik nuo K. Būgos laikų buvo pakeista kirčiuočių eilė ir pava- 
dinimai. Kuršaičio tyrimo rezultatus greit sužinojo ir jiems pritarė 
daugelis žymių indoeuropiečių kalbų tyrėjų. Kaip lietuvių kalbos prie- 
gaidžių atradėjas jis pateko į lyginamosios kalbotyros istoriją. Laiky- 
tinas lietuvių mokslinės akcentologijos pradininku. Kuršaičio atlik- 
tas darbas buvo didžiai reikšmingas ne tik mokslui, bet ir lietuvių 
kalbos praktikai. Be kita ko, šiame veikale jis ėmė neberašyti dvigubų 
priebalsių, vartotų balsio trumpumui žymėti. Taip pat nuosekliai rai- 
de i minkštino priebalsius prieš užpakalinius balsius. Anksčiau tasai 
i nebuvo sistemingai žymimas, nes daugumas autorių buvo vokiečiai 
ir to minkštumo nepajėgė atskirti. 

Vienas iš svarbiausių Kuršaičio kalbinių veikalų — „Lietuvių 
kalbos gramatika“ (Grammatik der litauischen Sprache), kuri pasiro- 
dė 1876 m. Jai parašyti autorių skatino dvi aplinkybės: 1) noras paren- 
gti gerą lietuvių kalbos vadovą, nes A. Šleicherio gramatika turėjo 
mokslinį pobūdį ir praktikos reikalui netiko, 2) pateikti tuos mokslui 
reikšmingus lietuvių kalbos duomenis, kurių Šleicheris, kaip nelietu- 
vis, negalėjo duoti, taigi detaliai aprašyti priegaidžių skyrimą, papil- 
dyti Šleicherio per siaurai aptartus dalykus, ištaisyti smulkius netiks- 
lumus. Taigi Kuršaičiui rūpėjo tiek praktikos, tiek mokslo reikalai. 
Rašė vokiškai, kad „Gramatika“ būtų prieinama indoeuropiečių 
kalbų tyrėjams, kurių pirmose gretose tada buvo vokiečių lingvis- 
tai. Veikalas stambus, net 476 didelio formato puslapiai, kelis kartus 
didesnis už Šleicherio gramatiką. Nebūdamas iš profesijos kalbinin- 

kas (baigė teologijos mokslus), Kuršaitis teoriniu požiūriu neprilygo 
Šleicheriui. Tačiau jis turėjo esminį pranašumą: kaip lietuvis subti- 
liau jautė kalbos dvasią, pajėgė sukaupti nepalyginamai daugiau 
duomenų, padėjusių ne vienu atveju kalbos reiškinius tiksliau ir išsa- 
miau aprašyti. 

Įvadinėje „Gramatikos“ dalyje pateikiami bendrieji duomenys apie 
Lietuvą, lietuvius ir jų kalbą. Plačiau ir išsamiau už Šleicherį aptaria- 
mos lietuvių kalbos ribos (pridėtas žemėlapis), mėginama nustatyti lie- 


tuvių skaičių 1 Ž — 2 milijonai , nagrinėjama Lietuvos vardo kilmė, 


aptariama lietuvių kalbos vieta indoeuropiečių kalbų šeimoje (pagal 
Šleicherį). Plačiau negu Šleicherio gramatikoje apibūdinamos lietuvių 
kalbos tarmės. Tačiau jos nevykusiai suskirstytos pagal ano meto 
administracinį padalijimą į Prūsų (t. y. Prūsijos karalystės), Rusų 
(Rusijos imperijos) ir Lenkų (Varšuvos kunigaikštystės) lietuvių tarmes. 

Kuršaičio „Gramatikos“ objektas buvo Mažosios Lietuvos bendri- 
nė kalba. Jos pagrindu, kaip ir ankstesni gramatikai, Kuršaitis laikė 
Rytų Prūsijos vakarų aukštaičių pietinės dalies tarmę, kurioje išlai- 
kytos sveikos nekirčiuotos galūnės. Norminės formos pateikiamos 
paradigmose. Jos tik mažmožiais skiriasi nuo mūsų dabar bendrinėje 
kalboje vartojamų, pvz., dat. sg. m. mediniui 'mediniam"', baltdmiam 
“baltajam", loc. sg. m. baltūmiame '"baltajame'. Sistemingai į para- 
digmas įvesta dviskaita. Vartojamos tariamosios nuosakos formos su 
-b-, pvz., sūktumbei, sūktumbime, sūktumbite, sūktumbiva, sūuktumbi- 
ta. Tačiau Kuršaitį veikė ir jo gimtoji tilžėnų šnekta, dėl kurios pasi- 
taiko 0, ė ir uo, ie painiojimo atvejų. 

„Gramatikoje“ detaliai aprašytos lietuvių kalbos priegaidės. Kuršai- 
tis priegaidžių esmę sudarantį balso judėjimą iliustruoja grafiškai, 
gaidomis. Visi lietuviški pavyzdžiai sukirčiuoti ir pažymėta priegaidė. 
Jo vartojami priegaidžių ženklai (' —'), paimti iš graikų tradicijos, il- 
gainiui visuotinai įsigalėjo kalbotyros literatūroje. 

„Gramatikoje“ pateiktas išsamus lietuvių kalbos fonetikos, akcen- 
tologijos, žodžių darybos ir kaitybos aprašymas. Kiek siauriau ap- 
žvelgta sintaksė. Aptartos ir tarmėse (plačiau Maž. Lietuvoje, siauriau 
Didžiojoje) vartojamos formos, todėl ji reikšminga istorinei dialek- 
tologijai. Kuršaičio rašybai, be anksčiau nurodytų dalykų, būdingas 
grynai fonetinio principo taikymas priebalsių Žymėjimui (nusižiūrė- 
ta į graikų tradiciją), pvz., bėkti "bėgti", diūkti "dingti", dirpti "dirbti" 
šalia bėga, dingo, dirba. Beje, Kuršaitis taip rašė tik kalbotyros darbuo- 

se, kitur taikėsi prie įsigalėjusios kilminės rašybos. Vietoj Šleicherio 
rugei, senei Kuršaitis rašė rugiai, seniai. Veiksmažodžių šdlti, sdlti 
esamojo laiko formose žymėjo 4 (šąla, sąla). Priebalsių junginius pj, 
bj keitė pi, bi (ankstesniuose jo raštuose randame ir pjauti, bjaurus), 
nors anuomet kitų autorių šie junginiai dažnai būdavo išlaikomi svei- 
ki. Vartojo raides 4 'uo", iė "ie". Tokia kuršaitinė rašyba vėliau darė 
nemažą įtaką lietuvių tautinio atgimimo veikėjams, buvo nuolatinių 
svarstymų objektas. 

„Gramatikos“ pabaigoje, kaip priedas, pridėtas skyrelis apie lic- 
tuvių liaudies poeziją, paskelbti 25 dainų tekstai. 

Kuršaičio „Gramatikos“ reikšmė lietuvių kalbos mokslui — 1a- 
bai didelė. Ją didžiai vertino užsienio lingvistai, žymieji indoeuro- 
piečių lyginamosios kalbotyros atstovai. Turėjo nemaža įtakos ir lie- 
tuvių kalbos praktikai. Buvo daromos jos santraukos, net verčiama į 
kitas kalbas. Ją studijavo A. Baranauskas, K. Jaunius, K. Būga, 
J. Jablonskis. Iš jos mokėsi mūsų tautinio atgimimo veikėjai. Nemaža 
bus prisidėjusi prie dabartinės bendrinės kalbos susiformavimo vakarų 
aukštaičių tarmės pagrindu. Savo reikšmę išlaikė ir mūsų dienomis. 
Kalbininkai ja ir dabar plačiai tebesinaudoja, be jos neapsieina visi 
tie, kam rūpi lietuvių ir apskritai baltų kalbų studijos. Be to, šiandien 
į ją Žiūrime ir kaip į labai reikšmingą išnykusios lietuvių kalbos Rytų 
Prūsijoje paminklą. 

Antras didžiai reikšmingas Kuršaičio kalbinis darbas — lietuvių 
kalbos žodynas. Iš tikrųjų jis parašė du žodynus: lietuvių — vokiečių, 
išleistą 1883 m., ir vokiečių — lietuvių, kurį sudaro 2 tomai, pasirodę 
1870 ir 1874 m. Jo žodynai skirti tiek mokslo, tiek praktikos reika- 
lams. Medžiagą rinko daugiau negu 30 metų (nuo 1848), rašė ilgai ir 
su pertraukomis. Įtraukta ne tik ano meto raštų, bet ir gyvosios kal- 
bos leksika. Kuršaičiui talkino brolis Liudvikas, „Nusidavimų“ re- 
daktorius J. F. Kelkis, pastoriai R. A. Cipelis ir K. R. Jakobis (jų vei- 
kla bus aptarta), taip pat K. Jedinaitis, J. Lapaitis (šiaip plačiau nepasi- 
reiškę) ir kt. Buvo dirbama labai rūpestingai: žodžiai užrašyti tiksliai, 
pažymėtas kirtis ir priegaidė. Labai geri ir išsamūs reikšmių nusakymai. 
Pateikiamos norminės Prūsijos lietuvių rašomosios kalbos formos, 
deja, dėl Kuršaičio gimtosios tilžėnų šnektos įtakos ne visur griežtai 
skiriama 0, ė nuo uo, ie. 

Pirma buvo išleistas vokiečių — lietuvių žodynas (2 tomai). Tai di- 
džiausias iš iki tol turėtų žodynų. Jame yra paties Kuršaičio sukurtų 
naujadarų, pvz., gelžkelvežimis "traukinys", ligonbutis "ligoninė", £01- 

rašis telegrama'. Neretai vokiški žodžiai į lietuvių kalbą verčiami ap- 
rašymo būdu, pvz., Hauptstadt “sostinė'->vyriausysis miestas, Hals- 
tuch 'kaklajuostė' — kūklo, kaklinė skepetū, Durchmesser "skersmuo" 
<—storūmas, storis skersai matuojant ir pan. Labai turtinga frazeolo- 
gija. 

Lietuvių — vokiečių žodynas mažesnis. Jį Kuršaitis rašė skubėdamas, 
prieš pat mirtį. Korektūras skaityti padėjo brolio Liudviko sūnus 
Aleksandras Teodoras. Į šį žodyną Kuršaitis stengėsi dėti tik gyvosios 
kalbos žodžius. Kurie jam pačiam nebuvo žinomi, rašė laužtiniuose 
skliausteliuose. Šią Kuršaičio žodyno ypatybę dabar specialistai didžiai 
vertina. Ji padeda orientuotis nustatant žodžių autentiškumą. Griež- 
tai skyrė ilguosius y, ž nuo trumpųjų i, u. Dėl gimtosios šnektos ir čia 
pasitaiko 0, ė || uo, ie painiojimo. 

Kuršaičio žodynai — didžiausias ir reikšmingiausias XIX a. vidu- 
rio lietuvių leksikografijos darbas. Apimtimi ir kokybe gerokai pra- 
šoko G. H. F. Neselmano veikalą. Jie žymi ryškų posūkį lietuvių 
kalbos žodynų istorijoje: juose pateikiama vien autentiška, gerai pa- 
tikrinta leksika, žodžiai sukirčiuoti ir pažymėta priegaidė. Lyginamo- 
sios indoeuropiečių kalbotyros specialistai gavo puikų, patikimą ir 
tada labai reikalingą vadovą. Taip pat šie žodynai laikomi vertingiau- 
siu šaltiniu Rytų Prūsijos lietuvių leksikai pažinti. Prisidėjo prie bendri- 
nės kalbos tarties norminimo. Savo mokslinę reikšmę išlaikė ir šiandien. 

Prie Kuršaičio mokslinių darbų dar reikia priskirti L. G. Rėzos 
„Dainų“ II leidimą (1843 m.). 

Kuršaičio lituanistikos darbai buvo tinkamai įvertinti. Karaliau- 
čiaus universitetas 1875 m. jam suteikė filosofijos garbės daktaro 
vardą, o Čekų Mokslų Akademija 1882 m. išrinko savo garbės nariu. 
Laikytinas vienu iš žymiausių mūsų kalbininkų. 

Kuršaitis buvo nepaprastai darbštus žmogus. Be mokslinių darbų, 
jis dar daug nuveikė lietuvių religinio turinio raštijos srityje. Dar stu- 
dijuodamas universitete taisė J. F. Kelkio „Nusidavimų“ kalbą, o 
1875 — 1880 m. šį religinį laikraštį pats redagavo. Paruošė ir 1841 m. 
išleido naują oficialų giesmyną „Pagerintos giesmių knygos ... su maldų 
knygomis“. Tai iš esmės pertvarkytas ir kalbos požiūriu naujai sureda- 
guotas A. F. Šimelpenigio giesmynas, vėliau kelis sykius kartotas, o 
1865 m. vėl naujai paties Kuršaičio perredaguotas, po to dar daug 
sykių leistas. 1858 ir 1865 m. Kuršaitis perredagavo senąjį lietuvišką 
Biblijos vertimą, kurio pasirodė keli leidimai. Parengė ir 1841 m. iš- 
leido Liuterio katekizmą. Išvertė Betcherio (Bėttcher) „Brangvyn's 

tikra namų sloga“ (antialkoholinė knyga, 1844 m.). Dar minėtina 1854 
m. pasirodžiusi knyga specialiai kareiviams „Giesmių ir maldų knygos 
karališkojo Prūsų vaisko“ (vėliau kartota). Iš viso jis išvertė į lietuvių 
kalbą ar suredagavo beveik 30 spausdinių, daugiausia religinio turinio. 

Savo politinėmis pažiūromis Kuršaitis buvo konservatyvus, ištiki- 
mas Prūsijos karaliaus (kaizerio) šalininkas. 1848 m. paskelbė atsi- 
šaukimą „Broliai lietuvininkai“, raginantį Rytų Prūsijos lietuvius 
organizuoti konservatyviųjų partiją. Taigi — prieštaringa asmenybė: 
ką viena ranka kūrė, kita pats padėjo griauti. 

1849 m. Rudolfas Andrius Cipelis (Zippel, 1813 — 1894) buvo pra- 
dėjęs leisti demokratinio pobūdžio savaitraštį „Lietuvininkų prie- 
telis, arba Klaipėdos ceitunga“, gynusį žmonių konstitucines teises, 
propagavusį švietimą (deja, neišliko nei vieno egzemplioriaus). Valdžiai 
šis laikraštis nepatiko ir ji Cipelį iškėlė į kitą Maž. Lietuvos pakraštį 
(Darkiemį), o laikraštį sužlugdė. Panašus likimas ištiko ir mokytoją 
Maurą Pucą (gimusį 1810 m., už demokratines pažiūras valdžios 
persekiotą, 1851 m. emigravusį į JAV), net dviem atvejais, 1849 ir 
1851 m., pradėjusį leisti „Lietuvišką prielaišką“. Tada valdžia pati 
ėmėsi organizuoti lietuviams laikraštį ir tuo reikalu pasinaudojo ne 
kuo kitu, bet Kuršaičiu. Rėmė jo nuo 1849 m. leidžiamą „Keleivį“, 
kuris buvo palankus valdžiai, turiniu nedaug tesiskyrė nuo „Nusida- 
vimų“. Jame Kuršaitis spausdino religinius pamokslėlius ir eilėraš- 
čius, skiepijančius ištikimybę karaliui, slopinančius lietuvių tautinę 
dvasią ir atsparumą vokietinimui. Apie lietuvių kalbos teises čia net 
neužsimenama. Kuršaitis „Keleivį“ redagavo per 30 metų. Savaitraš- 
čio kalba buvo kiek geresnė už kitų ano meto leidinių, bet germaniz- 
mų neišvengta ir jame, pvz., esterreikis "austras" (Osterreicher), fes- 
tungas "tvirtovė" (Festung), mastas "stiebas" (Mast), stunda “valanda' 
(Stunde) ir t. t. Nepaisant provokiškos krypties, „Keleivis“ jau vien 
dėl to, kad buvo leidžiamas lietuviškai, palaikė valstiečių prisirišimą 
prie gimtosios kalbos. Vien šiuo atžvilgiu jis ir vertintinas. 

Be Kuršaičio, septintajame ir aštuntajame dešimtmetyje daugiau 
ryškesnių lietuvių raštijos veikėjų ir lietuvių kalbos tyrėjų nebuvo. 
Iš šiek tiek pasireiškusių minėtini du: 

Frydrichas Bėkeris (Becker, 1805— 1890) — ilgametis Til- 
žės gimnazijos mokytojas, 1866 m. išleidęs lietuvių kalbos vadovėlį 
„Lietuvininkas“ (Der kleine Litauer), kurį sudarė trumpa gramatika, 
lietuvių — vokiečių kalbų žodynėlis ir chrestomatija (patarlių bei prie- 
žodžių rinkinys, liaudies dainos ir Donelaičio „Metų“ ištraukos), 

Pirmasis išvertė į lietuvių kalbą (1861 m.?) studentų himną „Gaudea- 
mus“ („Linksminkimės“). Rinko tautosaką. Paskelbė vokiškai keletą 
lietuvių kalbą ir liaudies dainas populiarinančių knygelių. 

Karolis Rudolfas Jakobis (Jacoby, 1817-1881) — lietuvių 
kalbos mokytojas Klaipėdos gimnazijoje, pirmasis „Lietuvių literatū- 
ros draugijos“ pirmininkas, paskelbęs Draugijos „Pranešimuose“ 
klaipėdiškių tarmės tekstų su komentarais, žodžių rinkinių, straips- 
nių etimologijos ir kalbos istorijos klausimais. Bendradarbiavo su F. 
Kuršaičiu. Buvo laikomas geru lietuvių kalbos specialistu. Kaupė žo- 
dynui medžiagą, kuria pasinaudojo F. Kuršaitis, L. Geitleris ir kt- 
Mokyklos reikalams parengė ir 1880 m. išleido „Lietuvių kalbos chres- 
tomatiją“ (įdėjo apie trečdalį Donelaičio „Metų“, pluoštą liaudies 
dainų, smulkiosios tautosakos, Ezopo pasakėčias). Beje, jam mirus 
lietuvių kalbą visai pašalino iš Klaipėdos gimnazijos. 

Buvo leidžiama bemaž vien religinė didaktinė literatūra. Pasirodė 
apie 30 leidinių, daugiausia smulkių knygelių, kurių tik dalis išliko. 
Jų kalba — prasta: įsivyravo verstinės vokiškos konstrukcijos, knibž- 
dėte knibždėjo germanizmų. 


* + + 


Lietuvių kalba Rytų Prūsijoje sparčiai nyko. Nebuvo matyti ryš- 
kesnių prošvaisčių jai čia atgimti. Vokietėjimas nesulaikomai plito: 
užliejo vis didesnę teritoriją, dvikalbiai žmonės sparčiai virto vienakal- 
biais „vokiečiais“. Lietuvybė traukėsi, geso vis naujose vietovėse. 

Lietuvių tauta ir kalba atsidūrė prie bedugnės krašto. Grėsė visiš- 
kas išnykimas. Prošvaisčių išlikti ėmė rodytis tik anapus sienos, buvu- 
sios Lietuvos Didžiosios Kunigaikštystės teritorijoje, carų Rusijos val- 
domoje, kur nuo amžių slavinti bei lenkinti lietuviai pradėjo busti, 
pasijuto susipratusia tauta. Marinami jie nesirengė mirti. Dar slypėjo 
gyvybingų jėgų. Prabilo tautos savisaugos instinktas. Lietuviškumas 
tryško iš kaimo pirkelių, davusių Simoną Daukantą, Motiejų Valan- 
čių, Lauryną Ivinskį, Antaną Strazdą, Antaną Tatarę, Juozapą Sil- 
vestrą Dovydaitį, Mikalojų Akelaitį ir kitus didžiuosius priešaušrio 
lietuvius. 

Prasidėjo nepaprastas lietuvių tautos ir kalbos atgimimo fenomenas. 
Jis tuo ypatingas, kad vyko nutautus aukštuomenei, nesant tinkamos 
kultūrinės aplinkos, carizmui draudžiant ne tik lietuvišką mokyklą, 
bet ir nuožmiai persekiojant gimtąjį žodį, lietuviškąjį raštą. Tebebu- 
vo knygnešių epocha. Atgimimą sukėlė nauja, iš pobaudžiavinio kai- 
mo kilusi lietuviška inteligentija. Unijinės pažiūros (gente Lituanus 
natione Polonus) virto atgyvena: „lietuviškai kalbantys lenkai“ pasiju- 
to esą lietuviai. Carizmas buvo priverstas panaikinti spaudos draudi- 
mą. Prasidėjo sunki kova dėl tautos teisių, išsiliejusi į kovą dėl gimto- 
sios kalbos, jos vartojimo bažnyčioje, dėl lietuviškos mokyklos, savo- 
sios spaudos. Greit nušvito daktaro Jono Basanavičiaus „Aušra“, 
suskambo Vinco Kudirkos „Varpas“ ... patriotinė spauda plačiai 
paskleidė gimtąjį žodį. Visa tai vyko kylant tautiniam atgimimui ir 
kitose pavergtose tautose — Europos tautų pavasario fone. 

Ėmė formuotis dabartinė bendrinė kalba. Jos kūrėjas — visa 
lietuvių tauta. Reikšmingas rašytojų ir išaugusios spaudos vaidmuo. 

Svarbus kalbininkų indėlis, ypač Jono Jablonskio, dėjusio bendrinės 
kalbos norminimo, jos kanonizavimo pagrindus. 

Po I pasaulinio karo sukūrus savąją valstybę, lietuvių kalba pir- 
mą kartą istorijoje tapo valstybinė. Tasai statusas lėmė visokerio- 
pą jos suklestėjimą. Ji greit sustiprėjo, užėmė tvirtas pozicijas, gavo 
imunitetą prieš laukiančias negandas. 

Visiems šiems labai sudėtingiems procesams aptarti bus skiriamas 
„Lietuvių kalbos istorijos“ V tomas. 


Sutrumpinimai 


a.— S = 
acc. — — 
act.— — 


ad. —- — 


adv.— — 


aif. — — 
alb. — — 


all.- — 
an. —- — 
arm.- —- 
balt. — 


b.k. —- — 


č --- 
dab. — —- 


dat. — — 
dažn. — 

aukštaičių, aukš- 
taitiškai. 
accusativus, gali- 
ninkas. 

activum,  veikia- 
mosios rūšies. 
adessivus, esama- 
sis pašalio vieti- 
ninkas. 
adverbium, prie- 
veiksmis. 

airių, airiškai. 
albanų, albaniš- 
kai. 

allativus, einama- 
sis pašalio  vieti- 
ninkas. 

anglų, angliškai. 
armėnų, armėniš- 
kai. 

baltų prokalbės 
(ppr. forma). 
bendrinė kalba, 
bendrinės kalbos 
forma. 
baltarusių, balta- 
rusiškai. 

bulgarų, bulgariš- 
kai. 

collectivum, kuo- 
pinis. 

gradus compara- 
tivus, aukštesny- 
sis laipsnis. 
conditionalis, ta- 
riamoji nuosaka. 
coniunctio, jung- 
tukas. 

čekų, čekiškai. 
dabar vartojama 
(dabartinė) forma. 
dativus, naudinin- 
kas. 

dažniausiai. 


demin. 


dial. — 


dpv. — 


du. — 
dz. — 


Elb. ž(od) — 
ež. -—--- 
f(em).— —- — 


freą.- - — 
fut.- — — — 


gal.- — — — 


gen.- — - — 


germ.- — — 


got.- — —- — 
Ee === 


ide. > — — — 


= 


imper. — —- —- 


ind. — — —- — 


iness. 


deminutivum, ma- 
žybinis. 

tarminės (ne ben- 
drinės) kalbos for- 
ma. 

dabartinė (lietu- 
vių) pavardė. 
dualis, dviskaita. 
dzūkų, dzūkiškai, 
t. y. su C, dz vie- 
toj kitų lietuvių 
t, d arba Čč, dž. 
Elbingo žodynėlis. 
ežeras. 
femininum, mote- 
riškosios giminės. 
žr. praet. freg. 
futurum, būsima- 
sis laikas. 

galų kalba, gališ- 
kai. 

genitivus, kilmi- 
ninkas. 

germanų prokal- 
bės (ppr. forma), 
germanizmas. 
gotų, gotiškai. 
graikų, graikiš- 
kai. 
indoeuropiečių 
prokalbės žodis 
(jo forma, garsas 
ir pan.). 

illativus, einama- 
sis vidaus vieti- 
ninkas. 
imperativus, lie- 
piamoji nuosaka. 
indų, ppr. s. ind. 
= senoji indų kal- 
ba. 

inessivus, €sama- 
sis vidaus vietinin- 
kas. 


inf. > —- —- 
instr. — — 
interj,. — — 


isl. — — — 


it. — — 


1>> = 4-1 


lot. — 


m(asc). — 


mst. — 


nauj. — — —- 
n(eutr). —- —- 


nom.- — 


la 


infinitivus, bend- 
ratis. 
instrumentalis, 
įnagininkas. 
interjectio, jaustu- 
kas ir ištiktukas. 
islandų, islandiš- 
kai. 
italų, itališkai. 
prie lenkų ir 
kanceliarinės sla- 
vų kalbos litua- 
nizmų rodo, kad 
tie lituanizmai im- 
ti iš nepaskelbtų 
Konstantino Jab- 
lonskio rinkinių. 
jotvingių kalba, 
Jotvingiškai. 
kamienas. 
kuršių, kuršiškai. 
lenkų, lenkiškai. 
latvių, latviškai. 
Lietuvos Didžio- 
ji Kunigaikštystė. 
lietuvių, lietuviš- 
kai. 
lybių (lyvių), ly- 
biškai. 
Lietuvių kalbos 
žodynas, I tt. (V., 
1941...). 
lokativus (esama- 
sis vidaus) vieti- 
ninkas. 
lotynų, lotyniškai. 
masculinum, vy- 
riškosios giminės. 
miestas, miestelis. 
naujas žodis, nau- 
ja forma. 
neutrum, bevardės 
giminės. 
nominativus, var- 
puslapis, pusla- 
piai. 


D-— — — = 
partic. — — 
pass. - — —- 
permiss, — — 
pers. - — —- 
pL- - - —- 
Pppr. — — — 
pr.- —- - - 
praep. —- - —- 
praes. —- — —- 
praet.—- — —- 
praet. freą. — 
pranc. - — —- 
prt.- —- —- 
psn. — —- —- 
rL- - - 
refl.—- —- — 
resp. — —- 
ret, —- — 
ryt.— — 
s(en). — 
sg.- - —- 


pietų, pietiniai, 
pvz., p. že. = pie- 
tų žemaičių. 
participium,  da- 
lyvis. 

passivum, nevei- 
kiamosios rūšies. 
permissivus, gei- 
džiamoji nuosaka. 
persona, asmuo. 


pluralis, daugis- 
kaita. 

paprastai. 

prūsų, prūsiškai. 


praepositio, prie- 
linksnis. 
praesens, 
sis laikas. 
praeteritum, bū- 
tasis kartinis lai- 
kas. 

praeteritum fre- 
guentativum, bū- 
tasis dažninis lai- 
kas. 

prancūzų, prancū- 
ziškai. 

particula, dalelytė. 
pasenęs žodis, for- 
ma. 

rusų, rusiškai. 
verbum  reflexi- 
vum, sangrąžinis 
veiksmažodis, jo 
forma ar galūnė. 
vok. respektive, 
atitinkamai, tai 
yra. 

retai. 

rytų aukštaičių. 
senoji, pvz., S. f. 
= senoji rusų, S. 
sl. = senoji sla- 
vų (kalba). 
singularis, vienas- 
kaita. 


esama- 

skr. — — 


s L - —- — 
srb. — — 


superl. — 


svž.- — 


š.- -- 
tp. - — 


vok. - —- 


sanskrito, sanskri- 
tiškai. 

slavų, slaviškai. 
serbų kalba, ser- 
biškai. 

gradus superlati- 
vus, aukščiausia 
sis laipsnis. 

sub voce, prie žo- 
džio. 

senosios vokiečių 
aukštaičių kalbos 
(žodis, forma). 
senosios vokiečių 
žemaičių kalbos 
(žodis, forma). 
šiaurės, šiauriniai. 
ta pati reikšmė, 
ten pat (tame pa- 
čiame puslapyje, 
toje pačioje tar- 
mėje). 

ir tolesni (pusla- 
piai, paragrafai, 
tomai, metai). 
taip toliau. 
ukrainiečių, uk- 
rainiškai. 

upė, upelė. 
vakarų. 
variantas, varian- 
tai. 

vocativus, šauks- 
mininkas. 
vokiečių, vokiškai 


že. —- — — 


žiemg. — 


žml. 
žr. — 


*- 


vietovardis (gy- 
venvietės pavadi- 
nimas). 

viduramžių vokie- 
čių aukštaičių (Žžo- 


dis, forma). 
viduramžių vo- 
kiečių Žemaičių 
(žodis, forma). 
žemaičių, Žemai- 
tiškai. 
žiemgalių, žiem- 
gališkai. 
žemėlapis. 
žiūrėk. 
ženklelis, deda- 


mas prieš rekons- 
truotas formas 
(garsus). 

ženklas, dedamas 
tarp gretiminių 
formų (garsų). 
ženklas, dedamas 
tarp skirtingų kal- 
bų (tarmių) tų pa- 
čių formų (garsų) 
ar skirtingų tos pa- 
čios paradigmos 


elementų. 
ženklas, rodąs 
nefonetinį vieno 
garso ar formos 
pakeitimą kitu 
garsu resp. forma 
kilęs iš (ko). 


pavirtęs (kuo). 

Zinkevičius Z. 


Zi-102 Lietuvių kalbos istorija.— V.: Mokslas, 1984— 
[T.] 4: Lietuvių kalba XVIII-XIX a.— 1990.— 331,[1] p.— Bibliogr. 
išnašose.— ISBN 5—420—00661—8 


Tome apžvelgiama lietuvių kalbos raida nuo XVIII a. iki XIX a. 8-ojo 
dešimtmečio, t. y. nuo rytinio raštų kalbos varianto išnykimo iki dabartinės 
bendrinės kalbos formavimosi pradžios. Aptariamas raštų kalbos carinėje 
Rusijoje sunykimas ir tarminis suskilimas. Analizuojama lietuvių germanį- 
zacija Ir Jų rašomosios kalbos raida Mažojoje Lietuvoje. 

Išspausdinta 

„Lietuvių kalbos istorijos“ penktasis to- 
mas bus skirtas nušviesti lietuvių kalbos 
raidai nuo XIX a. aštuntojo iki XX a. 
ketvirtojo dešimtmečio pabaigos, 0 šeš- 
tasis tomas — tolesnei kalbos istorijai 
iki mūsų dienų. 

Penktąjį tomą, kuris turėtų pasirodyti 
maždaug po 2 metų, sudarys šios dvi 
pagrindinės dalys: 

1. Lietuvių kalba tautinio atgi- 
mimo laikotarpiu. Svarbesni skyriai: 
Politinė, ekonominė ir kultūrinė situa- 
cija, Tautinis atgimimas (detali su kalbos 
raida susijusių reiškinių analizė), Bend- 
rinė kalba, „Aušros“ ir „Varpo“ kalba, 
Kitų laikraščių, knygų kalba, Kalbinin- 
kų įnašas (A. Baranauskas, K. Jaunius, 
K. Būga, J. Jablonskis ir kt.), Lietuvių 
kalbos studijos už Lietuvos ribų. 

2. Lietuvių kalba Lietuvos Respu- 
blikoje. Bus detaliai aptarti: laisvės at- 
gavimo ir nepriklausomos valstybės su- 
kūrimo reikšmė lietuvių kalbos raidai, 
nutautinimo proceso sustabdymas, lietu- 
vių kalbos vartojimo sferų išplėtimas, 
bendrinės kalbos puoselėjimas ir ugdy- 
mas, mokslinis lietuvių kalbos tyrimas. 

